
Mai multe resurse aici: http://sfioaniacobhozevitul.wordpress.com/ 


Mulţumiri pentru materiale (manuscrise, fotografii, mărturii) Preacuviosului Părinte 
Arhimandrit Melchisedec Velnic (Starețul Mănăstirii Putna) şi Preacuviosului Părinte Iacob 
Bârsan, fiu duhovnicesc al Părintelui Ioanichie Pârâială, cel care timp de 21 de ani i-a fost 
alături, în Ţara Sfântă, Sfântului loan Iacob de la Neamţ - Hozevitul. 

Prolog 


(Din cartea „Din Ierihon către Sion, Sfântul Ioan Iacob Românul — Sihastru contemporan 
din Ţara Sfântă”) 


Insemnare: Ierihon se înțelege josnicia vieţii omeneşti, iar Sionul este partea 


cerească sau Ierusalimul cel de sus. 


Dorul spre curțile Domnului şi vieţii pustniceşti, după pilda părinților celor 
mari ai Bisericii noastre drept credincioase, a atras din tânăra vârstă, după ce a terminat 
clasele liceale, pe Ilie fiul lui Maxim şi Ecaterinii lacob, în Mănăstirea Neamţ din 
Moldova, unde s-a făcut călugăr în 1933 în vârstă de 23 de ani şi i-a pus numele în 


călugărie loan, trecând prin multe ascultări. 


Dar citind cu multă atenţie şi seriozitate viața Sfinților care au întemeiat 
aşezământul vieţii monahiceşti în Palestina, a Sfântului Teodosie începătorul vieţii de 
obşte, a Sfântului Iftimie cel Mare şi a Sfântului Sava cel Sfinţit, s-a aprins cu dor 
fierbinte ca să vină la Ierusalim ca să scoată mai de aproape din izvorul cel Dumnezeiesc 
al vieţii pustniceşti. Şi din anul 1936 s-a închis în Lavra Sfântului Sava cel Sfinţit, 


făcându-se pildă în ascultarea vieţii monahiceşti. 


În anul 1946 a fost chemat să servească Schitul Românesc din valea 
Iordanului şi e hirotonisit preot ca Egumen şi slujitor la Schit unde a stat peste 6 ani de 
zile, râvnind viaţa Sf. Maria Egipteanca. 

Şi pentru că dorea o viaţă mai singuratică, a venit şi s-a aşezat într-o peşteră 


din pustiul Sf. Mânăstiri Hozeva nevoinduse în post şi rugăciuni, vorbind cu Dumnezeu 

ziua şi noaptea peste 8 ani de zile, unde a scris aceste versuri lirice „„Hrană 
Duhovnicească”, înălțându-se sufleteşte către cele de sus până când l-a chemat Domnul, 
în anul 1960 fiind înmormântat în aceeaşi peşteră în care s-a nevoit din acest loc 


prăpăstios, de Monahul Ioanichie Pârâială, fiind în vârstă de numai 47 de ani. 


În Ierusalim 
25 Noiembrie 1963 (V C) 


Arhiepiscopul de KIRIACOPOLEOS ARISTOVUL 


Tradusă din greceşte 

Cele scrise de nevrednicia mea sunt: o parte tălcuite din 


greceşte (care nu s-au scris încă pe româneşte) iar altele sunt alcătuite 
pe scurt din sfânta Scriptură, ori din cărțile sfinţilor Părinţi (ca o 
esenţă dintr-o floare) şi sunt aşezate în ritmul versului ca să fie mai 
şor de citit. Toate au în ele cheagul dreptei credințe și sunt presărate 
cu mărturii de la Sfinții Părinţi, ca şi cu nişte mirodenii ca să nu se 


strice. 


Vă rog pe toţi, din inimă, să înţelegeţi şi asta: că eu toate le scriu pentru 
mustrarea neputinţelor mele şi pentru trezirea simţurilor mele cele amorţite. Totodată ele 
sunt şi o mărturisire înaintea Ziditorului, a nenumăratelor mele fărădelegii, când nu mai 
am cui le mărturisi. Deci să nu vi se nască părerea că eu le scriu pentru mustrarea altora. 


Eu toate le scriu pentru mustrarea mea, că doar va lua vreun folos ticălosul meu suflet! 


Dacă mustrarea conştiinţei mele se potriveşte şi la alţii, asta nu înseamnă că eu 


le-am scris împotriva lor. 


Mi-ar fi cu neputinţă să alcătuiesc stihuri, până nu simt adânc în inima mea 
ceea ce scriu. Cuvintele stihurilor izbucnesc din inimă ca nişte scântei dintr-o cremene; 
dar asta se întâmplă numai atunci când cremenea inimii este lovită de amnarul durerii sau 
al bucuriei, al mustrării pentru păcate sau al recunoştinţei faţă de milostivul Dumnezeu. 
Ceea ce nu simt, eu nu pot cânta în versuri, adică nu pot împleti cuvinte în stihuri, care să 


mişte inima altora. 


Când scriu ceva mai mişcător, simt o durere la inimă, ca şi cum stihurile ar fi 
nişte fărâmituri desprinse din însăşi inima mea zdrobită, de aceea şi cuvintele curg însoţite 
de lacrimi uneori. Pentru asta adevăratele stihuri mişcă pe cititori aproape tot aşa cum a 


fost mişcată şi inima celui care a scris. 


Ieroschimonahul Ioan Iacob 

Notă asupra ediţiei 


Scumpă este înaintea Domnului moartea cuvioşilor Lui. 
(Psalm 115, 6) 


În ziua de 5 august 1960, în peştera sa de lângă Schitul „Sfânta Ana”, în 
pustiul Hozevei, Sfântul Cuvios Ioan Iacob Românul îşi aşeza sufletul în mâinile Bunului 
Dumnezeu pe Care Îl iubise atât de mult şi către Care îşi înălțase rugăciunile „pentru cei 


29 


de un neam, ai săi”, vreme de 24 de ani. 


Poate, nu întâmplător, la botez primise numele Ilie, iar la tunderea în 
monahism numele loan, fiindcă Sfântului Prooroc loan Botezătorul şi Sfântului Prooroc 
Ilie li s-a făcut următor în urcuşul său duhovnicesc început în Mănăstirea Neamţ şi 


desăvârşit în Valea Hozevei din Ţara Sfântă. 


Dorului de Dumnezeu şi dorului de locurile plămădirii sale le-a dat glas în 
numeroasele poezii şi sfaturi duhovniceşti, „rucodelia” sa, pe care cu dragoste părintească 
şi smerenie fiască le-a dăruit celor întâlniți în drumul său: frați de rugăciune, părinți 
duhovniceşti şi pelerini rugători la Locurile Sfinte. Referindu-se la acest lucru, 
duhovnicescul părinte dezvăluia cu sinceritate la plecarea sa din egumenia Schitului 
românesc de la Iordan: „Din ce mi-a dat Bunul Dumnezeu şi din cele ce am adunat din 
cărțile Sfinţilor Părinți, eu mă străduiesc să alcătuiesc cărticele mici sau foi pe care să le 
am la îndemână pentru folosul meu şi al celor care poate sunt lipsiţi de cărți, iar dacă le 
au, poate nu le ajunge vremea să le citescă în întregime. De aceea eu le scriu mai pe scurt 
pentru uşurinţă. Aceste foi şi caiete sunt ca nişte sâmburaşi duhovniceşti pentru cei cu 


sufletul nevoiaş ca mine” . 


Talantul său a început a-l înmulți în biblioteca Mănăstirii Neamţ, continuând 

apoi în Mănăstirea „Sfântul Sava” din Ţara Sfântă (unde şi-a însuşit temeinic limba 
greacă şi a tradus din scrierile şi viețile Sfinților Părinţi), apoi paşii şi dorirea l-au purtat 
spre peştera Calamona, unde, din 1939 până în 1940, traduce Acatistul Sfântului 
Acoperământ al Maicii Domnului, cuvinte de folos duhovnicesc din Patericul grecesc, din 
Proloage şi Vieţile sfinților. Peste ani, în 1953, luându-se „rugina de pe peniţa (sa) 
părăsită” („„rugina” se depusese în timpul prizonieratului din timpul ocupaţiei engleze şi în 
anii de egumenie de la Iordan), şi-a rotunjit cuvântul în albia Horatului şi i-a dat supleţe 
pe stâncile colţuroase ale Hozevei, în peştera din apropierea Mănăstirii „Sf. Gheorghe 
Hozevitul” şi a Schitului „Sfânta Ana”. Aici, şapte ani de zile, noaptea s-a rugat şi a 
privegheat, iar ziua a scris versuri şi a tradus, punând în scrierile sale lacrimile rugăciunii 
fierbinţi. „Mi-ar fi cu neputinţă să alcătuiesc stihuri până nu simt adânc în inima mea ceea 
ce scriu. Cuvintele stihurilor izbucnesc din inimă ca nişte scântei dintr-o cremene; dar asta 
se întâmplă numai atunci când cremenea inimii este lovită de amnarul bucuriei sau al 
durerii, al mustrării pentru păcate sau al recunoştinţei faţă de milostivul Dumnezeu. Ceea 
ce nu simt, eu nu pot cânta în versuri, adică nu pot împleti cuvinte în stihuri care să mişte 
inima altora. Când scriu ceva mai mişcător, simt o durere în inimă, ca şi cum stihurile ar fi 
nişte fărâmituri despicate din însăşi inima mea zdrobită, de aceea şi cuvintele curg însoțite 
de lacrimi uneori”, le spunea Sfântul Ioan fraţilor întru Domnul, în iunie 1954. Departe de 


lume fiind, era aproape de oameni, şi neştiut de aceştia era ştiut de Dumnezeu. 


Cât a trăit nu a vrut să 1 se publice nimic din cele scrise, însă după trecerea sa 
minunată la Domnul, ucenicul său, care i-a fost aproape timp de 21 de ani, Părintele 
Ioanichie Pârâială, a adunat scrierile sale rămase în manuscris în peştera unde a vieţuit, 
scrieri care fuseseră dăruite fraților români pelerini la Locurile sfinte, părinților şi fraților 
din mănăstirile şi schiturile apropiate de locurile nevoinţei sale şi le-a publicat la 
Ierusalim, cu binecuvântarea Patriarhului Benedict I al Ierusalimului, în două volume, 
primul cu titlul „Hrană duhovnicească, carte cu cele mai umilicioase cugetări care suie pe 


om cu sufletul la cer”, în 1968, şi al doilea „„Hrană duhovnicească, carte cu vedenii 

înfricoşătoare şi scrieri prea minunate, care ajută sufletului să scape de moarte”, în 1970. 


Publicarea acestor două volume însemna pentru părintele Ioanichie o datorie 
de suflet pe care, de altfel, o transmite şi ucenicului său Visarion (lacob Bârsan) 
spunându-i: „Pentru aceasta îţi dau canon să scrii tot ce ai aflat de la mine şi de la alți 


români pe care i-ai prins în viaţă, tot ce ştii despre viaţa şi nevoinţele Sfântului loan”. 


Ostenelile Părintelui Ioanichie, de a face cunoscute scrierile Sfântului Cuvios 
loan Iacob Hozevitul, au fost continuate de ucenicul său Visarion (Iacob Bârsan), care este 
vieţuitor, în prezent, în obştea Mănăstirii Putna. Cu binecuvântarea Părintelui Stareţ 
Melchisedec Velnic, părintele a avut bunăvoința de a ne încredința spre publicare 
fotografii şi scrieri, unele - încă - în manuscris, ale Sfântului Cuvios Ioan Iacob. Toate 
aceste materiale, în manuscris sau publicate deja, apar acum în acest volum „Sâmburaşi 
duhovniceşti pentru cei cu sufletul nevoiaş ca mine... - Sfântul loan Iacob de la Neamţ - 
Hozevitul. Opere complete”. Din punctul de vedere al structurii conţinutului, lucrarea 
debutează cu o frumoasă mărturisire a Sfântului făcută credincioşilor, fiilor duhovniceşti 
şi părinţilor, la plecarea sa de la Schitul românesc de la Iordan - o edificatoare oglindă a 
sufletului său de pelerin purtând cu sine iubirea de Dumnezeu şi de semeni -, urmată de 
Viaţa Sfântului, consemnată de Părintele Iacob Bârsan, Istoric al Locurilor Sfinte (alcătuit 
de părintele Ioanichie Pârâială şi Sfântul Ioan Iacob), Din minunile Sfântului loan lacob 
de la Neamț (mărturisite de Părintele Iacob Bârsan) şi apoi patru capitole mari: Poezii, 


Cugetări, Scrisori şi Vieţi de sfinţi şi Traduceri din scrierile Sfinţilor Părinți. 


De-a lungul vremii, din dorința de a scoate la lumină, spre folosul 
duhovnicesc al credincioşilor din ţară, dar şi din alte părţi ale lumii, scrierile „Sfântului 
român din Ţara Sfântă”, s-au publicat mai multe lucrări, conținând opera Sfântului, pe 


care le amintim în rândurile ce urmează. 


În 1996, la Timişoara (Editura Gordian), sub îngrijirea părintelui Ioan Şova de 


la Chilia Românească „Sf. Gheorghe-Colciu” din Muntele Athos, s-au publicat, în două 

volume, scrierile Sfântului loan Iacob, sub titlul „Sfântul loan Iacob Românul. Sihastru 
contemporan din Ţara Sfântă (1913-1960), având subtitlul „Din Ierihon către Sion. 
Trecerea de pe pământ la Cer - învățături exprimate prin poezii foarte umilicioase şi proză 
plină de lumină cu conţinut dogmatic si moral”, iar în 1999, la Ierusalim, lucrarea cu 
acelaşi titlu. În acest volum apare o informaţie neconfirmată şi de altfel puţin probabilă 
cum că scrierile conţinute în această lucrare se află în manuscris la Muntele Athos, 
neştiindu-se însă cum au ajuns acestea aici, fiindcă părintele Ioanichie, ucenicul sfântului, 
a păstrat timp de 32 de ani candela rugăciunii aprinsă la peştera nevoinţelor Sfântului şi la 
Paraclisul „Sfântului Ştefan” din Mănăstirea „Sfântul Gheorghe Hozevitul” unde odihnesc 
sfintele moaşte ale Cuviosului loan, ocupându-se personal de tot ceea ce a însemnat opera 


scrisă a părintelui său duhovnicesc. 


În 1992, la Editura Trinitas a Mitropoliei Moldovei şi Bucovinei s-a publicat 
volumul „Dor de pustie, dor de cer” (conţinând poezii ale Sfântului loan Iacob), reeditat 
ulterior, cu acelaşi nume, la Editura Doxologia a Mitropoliei Moldovei şi Bucovinei, în 
2007. În 2000, la laşi (Casa FEditorială Demiurg) s-a publicat volumul „Hrană 
duhovnicească, Flori de la Iordan, stihuri creştine”, iar în 2006, la Bucureşti (Editura 
Lumină din Lumină), apare o lucrare cu titlul „Hrană duhovnicească”, având acelaşi 
conținut ca şi volumul publicat la Ierusalim în 1999. Sunt mai multe lucrări dedicate 
Sfântului loan Iacob de la Neamţ, dar aici am amintit pe cele ce cuprind scrierile sale, nu 
şi mărturiile sau studiile despre viaţa şi opera sa, încercând să aşezăm prezentul volum în 
contextul lucrărilor asemănătoare. Titlul poate părea pretențios, dar în lucrare se află toate 
scrierile Sfântului cunoscute de cei mai apropiaţi ucenici ai săi şi a căror paternitate este 
de netăgăduit. Bineînţeles că, având în vedere circulația scrierilor sale, există posibilitatea 
ca texte ale Sfântului loan să se mai afle încă, necunoscute, răspândite pe la credincioşii 
care l-au cunoscut, personal, sau la urmaşi ai acestora, dar soarta acestora rămâne la voia 
lui Dumnezeu şi a Sfântului Său. Tot astfel, poate cineva nu va găsi între paginile acestei 


cărți unele scrieri pe care le ştia aparținând Sfântului loan; acestea nu se regăsesc întrucât, 

după ştiinţa noastră, originea lor nu e sigură. Dar, mai întâi de toate, trebuie ştiut că 
această carte s-a plămădit din evlavie către Sfântul loan Iacob, din admiraţie pentru viaţa 
sa sfântă şi învăţătura profundă ce se desprinde din versurile sale, în care credincioşii vor 
afla răspunsuri la probleme actuale, la griji care îi frământă şi la întrebări poate nerostite 
încă. 

Mulţumim  Înaltpreasfinţitului Părinte Teofan, Mitropolitul Moldovei şi 
Bucovinei, pentru binecuvântare şi sprijin şi Părintelui Iacob Bârsan pentru dreptul de a 
publica opera Sfântului loan Iacob de la Neamţ, precum şi pentru consilierea permanentă 


în redarea fidelă a scrierilor acestuia. 


Editura 


Cuvânt de mărturisire al unui frate român către cei de un neam 
frați ai lui 


Iubiţiu mei fraţi şi surori întru Domnul! 


Pentru dragostea lui Hristos care ne apropie duhovniceşte pe cei risipiţi şi ne 
mângâie pe cei oropsiţi (care suntem de o credinţă şi un cin), vă rog eu, mult păcătosul şi 


nevrednicul vostru frate, să mă îngăduiți a vă face o mică mărturisire. 


Ştiţi că fiecare om se îndeletniceşte în viaţă cu ceea ce a învăţat de mic: 

plugarul cu aratul, morarul cu măcinatul, doctorul cu vindecatul şi fiecare lucrează acolo 
unde se pricepe şi unde este obişnuit. Eu unul n-am avut parte să deprind vreo meserie ca 
lumea, prin care să mă înlesnesc în viaţă. Am fost de mic stângaci la lucruri practice şi 
văzând ai mei că nu pot scoate nimic din mine m-au dat pe mâna învăţătorilor care s-au 
străduit nu mai puţin de 12 ani de zile până m-au învăţat desăvârşit a citi şi a scrie. După 
ce le-am scos peri albi în cap şi când credeau şi ei că au făcut om din mine, atunci m-au 
scăpat fără de veste la mănăstire. Acolo m-au încercat părinții la felurite ascultări, dar eu 
nefiind deprins, pe toate le făceam anapoda. Dacă au priceput părinții că eu nu sunt bun la 
nimic altceva decât la citit şi la scris, atunci mi-au dat de lucru cu cărțile şi cu hârtiile (pe 
la Seminarul mănăstirii, pe la cancelarie şi pe la bibliotecă). Acolo am mucegăit eu mai 


toată vremea de la vârsta de 18 ani. 


Chiar şi aici, în Palestina, la Sfântul Sava, m-au lăsat în cele din urmă la cititul 
în biserică şi la chilie (unde mă ocupam în taină şi cu scrisul). Au înţeles şi acolo că nu pot 
face nimic din mine, nici bucătar, nici econom şi nici îngrijitor, de aceea m-au lăsat la 
ceea ce mă pricep. A fost o vreme când au încercat cei mari să-mi smulgă condeiul şi 
cărțile din mână şi, nu ştiu cum, din greşală ori de nevoie, mi-au dat să ţin în mâna mea 
cea stântgace „cârja” cea de egumen. Dar eu, ca cel neîncercat, am apucat-o şi pe asta 
anapoda şi, lunecând, m-am povârnit la vale pe Marea Moartă! După ce m-au bântuit 
mereu valurile ei cele amare şi sărate, aproape 8 ani de zile, am scăpat abia viu pe această 


stâncă de granit, ca pe un ostrov, la liman. 

Aici, frecându-mă mereu de stânca asta gronţuroasă, s-a mai luat rugina de pe 
peniţa mea părăsită şi am început să-mi văd de ocupaţia mea veche, adică scrisul pe care îl 
am ca rucodelie (lucrul mâinilor), în viaţa mea singuratică. 

Dar rucodelia mea nu se întreabă azi pe piaţă, căci lumea de azi este sătulă 
până în gât de cărți şi de caiete. In vremea veche, pe la sihăstrii, scrisul şi copierea cărților 


era cea mai de seamă ocupaţie a călugărilor, căci lumea căuta cărțile ca pe aur şi argint! 

Pe atunci nu era izvodit (inventat) tiparul care să concureze pe scriitori, nici 
radioul şi televizorul ca să distreze pe cititori. Acum lumea, săraca, este foarte grăbită, n- 
are vreme să-şi strice ochii cu buchiile mucegăite ale călugărilor! Azi poţi zice că se 
întreabă cărțile mai mult de cei cu dughenele (prăvălii) ca să învelească cu ele brânza şi 


măslinile, decât de cititori. 


Îmi aduc aminte că acum vreo 25 de ani în urmă, mi-a povestit un cuvios 
părinte de la Mănăstirea Neamţu (anume lov Burlacul, farmacistul mănăstirii) că a aflat 
aproape de Sfânta Mitropolie de la Iaşi, un negustor evreu care avea un beci plin cu cărți 
bisericeşti (pidalioane, ceasloave vechi, psaltiri etc.) pe care le luase mai pe degeaba de la 
nişte proestoşi de modă nouă (proestos = cel mai mare rang al unui călugăr sau preot) şi 
acum se servea de ele în prăvălie la împachetat (folosea paginile lor drept ambalaj). 
Întregi n-avea voie să vândă la nimeni. Tot aşa am aflat de la unii că şi la Ierusalim poţi 
găsi pe la negustorii păgâni multe cărți bisericeşti de mare valoare pe care ei le au în loc 


de ziare vechi. Aşa e duhul lumii de azi şi n-ai ce-i face. 


Dacă se găseşte acum vreun călugăr care mai scutură vechiturile lui de cărți şi 
mai picură din ele vreun strop de cuvinte duhovniceşti pe hârtie, asta poate le vine de râs 
la unii. Şi eu le dau dreptate, căci la zgomotul radioului, al televizorului, cuvântul 
Evangheliei sau al Sfinţilor Părinţi nu se mai poate auzi. Iar la lumina electrică, la 
strălucirea luxului modern nu se mai poate pricepe întunericul şi calicia din suflet. Şi asta 


o zic pentru cei din lumea modernă, însă o bucăţică din lume suntem şi noi săracii! 


Poate vor zice unii că şi la radio aud Evanghelia, Liturghia şi predici! Cum nu, 
cum nu! Le auzi foarte frumos, după ce rag ca boii fel de fel de măscăriciuri lumești şi te 
întunecă cu cele păgâneşti, apoi încep să îngâne şi cele sfinte, după cum diavolul, 
ispitindu-L în tot chipul pe Mântuitorul în pustie, Îi pomeneşte şi de cuvintele din 


Scriptură. Dar oare din evlavie o face asta? 


Acum să lăsăm moda în pace şi să ne întoarcem la vorba noastră. Eu cred că o 

îndeletnicire pe care o aveau şi părinţii din vechime, nu vatămă deloc pe lumea grăbită de 
azi, mai ales dacă materialele (adică frunzele) pentru rucodelie sunt luate din Sfânta 


Scriptură şi nu au nimic străin din pravoslavnica credinţă ortodoxă. 


Or fi poate mulţi care sunt ghiftuiți şi n-au nevoie de vreo gustare săracă pe 
care le-o întind eu smeritul! Pentru asta nu este nici o supărare. Cu sila nu pot face pe 
nimeni să primească lucrul meu. Eu împart din rodul ostenelilor mele la oricine se 
întâmplă fără să am vreo pretenţie de plată, căci acum plata mi-ar aduce mai mult pagubă 


decât folos. 


Un bătrân din Egipt împletea coşniţe şi le arunca pe apă căci nu avea cui le 
vinde. Şi cu împletesc ce pot, şi neavând chip de vânzare le arunc la trecători (adică la 
frații şi surorile de acelaşi neam) pe degeaba. Cine are nevoie, primeşte rucodelia mea şi 
caută să folosească şi altora. Alţii primesc hârtiile ca să le aştearnă frumos pe masă sau pe 
fundul cufărului şi, în sfârşit, sunt unii mai habotnici (mai grăbiţi în viaţă) care în graba 
lor cea mare le calcă în picioare pe bietele mele împletituri, sau le sfâşie frumos şi se duc 


în drumul lor. 


Pot eu să le zic ceva la unii ca aceştia? Nicidecum. Că eu le-am întins de bună 
voie, nu mi-au cerut ei. După cum nu este de folos ca să cer plată de la cei care se folosesc 
din rucodelia mea, tot aşa nu pot nici să mă apăr, dacă cineva o defaimă sau o distruge. În 
Sfânta Evanghelie, Domnul ne arată prin Pilda Semănătorului, că sămânţa se aruncă în 
toate părțile: lângă cale, şi în spini, şi în locuri pietroase ca şi pământul cel bun. Că, din 


toate seminţele pe care le arunc, tot va răsări ceva la urmă (deşi sămânţa este cam slabă). 


Din ceea ce mi-a dat bunul Dumnezeu şi din cele ce am adunat din cărțile 
Sfinților Părinţi, eu mă străduiesc să alcătuiesc cărticele mici sau foi pe care să le am la 
îndemână pentru folosul meu şi al celor care poate sunt lipsiţi de cărți, iar dacă le au, 
poate nu le ajunge vremea să le citească în întregime. De aceea, eu le scriu mai pe scurt 


pentru uşurinţă. Aceste foi şi caiete sunt ca nişte sâmburaşi duhovniceşti pentru cei cu 

sufletul nevoiaş ca mine. 


Acei sătui de poame cărnoase desigur că nu se uită la sâmburi. Dar îi rog, 
pentru dragostea lui Dumnezeu, să nu calce în picioare şi să piardă aceste semincioare 
care sunt adunate cu sudori şi cu lacrimi. Căci vor veni zile când se vor strânge de 
vrăjmaşi cărţile cele bune (adică poamele cele duhovniceşti) şi atunci nevoiaşii vor căuta 


sâmburaşii vechi şi nu-i vor putea afla. 


Va veni vremea când va fi foamete mare de cuvântul lui Dumnezeu şi Biserica 
se va refugia în pustie, prin crăpăturile pământului. De aceea vă rog să păstraţi ca ochii 
din cap sfintele cărți, iar însemnările scoase din ele să nu le defăimaţi, dacă ele n-au ceva 


străin de sfânta credinţă. 


Cele scrise de nevrednicia mea sunt: o parte tâlcuite din greceşte (care nu s-au 
scris încă pe româneşte), iar altele sunt alcătuite pe scurt din Sfânta Scriptură, ori din 
cărțile Sfinţilor Părinți (ca o esenţă dintr-o floare) şi sunt aşezate în ritmul versului ca să 
fie mai uşor de citit. Toate au în ele cheagul dreptei credinţe şi sunt presărate cu mărturii 


de la Sfinții Părinţi, ca şi cu nişte mirodenii ca să nu se strice. 


Vă rog pe toți, din inimă, să înțelegeţi şi asta: că eu toate le scriu pentru 
mustrarea neputinţelor mele şi pentru trezirea simţurilor mele cele amorţite. Totodată ele 
sunt şi o mărturisire înaintea Ziditorului, a nenumăratelor mele fărădelegi, când nu mai 
am cui le mărturisi. Deci să nu vi se nască părerea că eu le scriu pentru mustrarea altora. 


Eu toate le scriu pentru mustrarea mea, că doar va lua vreun folos ticălosul meu suflet! 


Dacă mustrarea conştinţei mele se potriveşte şi la alții, asta nu înseamnă că eu 
le-am scris împotriva lor. Dacă, înainte vreme, am amintit şi nume străine în foile mele, 
apoi asta am făcut-o numai în chestia Iordanului şi nu din răutate, ci din adâncă durere 


pentru un locaş sfânt care se pustieşte. 


Mi-ar fi cu neputinţă să alcătuiesc stihuri, până nu simt adânc în inima mea 


Pagina 22 


ceea ce scriu. Cuvintele stihurilor izbucnesc din inimă ca nişte scântei dintr-o cremene, 
dar asta se întâmplă numai atunci când cremenea inimii este lovită de amnarul durerii sau 
al bucuriei, al mustrării pentru păcate sau al recunoştinţei faţă de milostivul Dumnezeu. 
Ceea ce nu simt, eu nu pot cânta în versuri, adică nu pot împleti cuvinte în stihuri, care să 


mişte inima altora. 


Când scriu ceva mai mişcător, simt o durere la inimă, ca şi cum stihurile ar fi 
nişte fărâmături desprinse din însăşi inima mea zdrobită, de aceea şi cuvintele curg 
însoţite de lacrimi uneori. Pentru asta, adevăratele stihuri mişcă pe cititori aproape tot aşa 


cum a fost mişcată şi inima celui care a scris. 


De aici puteţi înţelege mai bine că stihurile mele zugrăvesc durerea ori bucuria 


inimii mele, iar nu dureri ori bucurii străine. Eu până nu simt, nu pot scrie. 
Până nu mă mustră cugetul, nu pot să scriu stihuri de mustrare. 


Şi eu am primit prinosul dragostei lor cu mulţumire. Azi oare, de ce să vă 
jignească dacă eu vă întind cu drag rodul cel sărac al ostenelilor mele? Aud că unii se 
înfurie şi vreau să împungă când eu le întind cu dragoste ceea ce am. Din nou vă zic: 
iertaţi pe săracul vostru frate că n-are ceva mai bun, ceva mai de preţ să vă puie înainte, ca 


chezăşie, pentru dragostea ce v-o datorește. 


Acest frate al vostru a fost odinioară gata să se Jertfească pentru folosul vostru 
obştesc, dar voi nu l-aţi priceput, iar jertfa lui voi aţi defăimat-o, de aceea nu v-a putut 
ajuta. El însă vă rămâne adânc recunoscător (ca şi Simeon Cirineanul) că i-ați şters, 


sudorile de sânge pe drumul cel greu al necăjitei lui egumenii! 

Gândindu-mă că mulți din frăţiile voastre, înhămați fiind prin ascultări în 
locaşuri străine, unde nu puteţi auzi o slujbă, ori o citire românească, m-am gândit, zic că 
poate un bucheţel, ori o cununiţă împletită cu floricelele graiului românesc să vă aducă o 


mică mângâiere. 

Dacă veți întâlni şi spinii mustrărilor, să nu vă tulburaţi, că ei nu sunt pentru 


voi, ci pentru mine; ei sunt culeşi din inima mea cea stearpă! 


Iubiţii mei fraţi, în starea în care mă găsesc eu astăzi, nu vă mai pot sluji la 
nimic, fiind prea neputincios. Dacă aş fi silit să intru iarăşi în osteneli şi scârbe ca înainte, 
în acestă vreme, în groapă mă pogor. Din asta am căpătat şi boala care nu se mai desparte 
de mine. Ceea ce mi-a rămas de făcut în viaţa asta, este să-mi plâng păcatele şi pe cât îmi 
ajută Dumnezeu, să mai adun mănunchiuri duhovniceşti ca să fie ca merinde sufletească 
pentru mine şi cei nevoiaşi ca mine. Poate folosindu-mă eu, voi putea să folosesc şi altora, 


care nu au răgaz acum să răsufle. 


Altceva nu sunt în stare să fac. Dacă aş şti că măcar câţiva au dragoste să 
jJertfească o oră pe săptămână pentru citire, eu aş prinde mai mult curaj să dezgrop multe 
comori duhovniceşti din limba greacă. lar dacă mai este cineva din cei mari, ori din 
frățule voastre, care ar mai crede încă că ar putea să mai puie vreo sarcină (ca înainte) pe 
spatele mele cele slăbănoage, eu îl rog pe unul ca acela să se părăsească de acel gând, căci 


ce nădejde va fi la cel din groapă? 

Mântuiţi-vă cum puteţi şi prin cine puteţi, că slavă Domnului, încă mai aveţi 
prin cine! 

Pentru mine, gropniţa de aici se arată mai primitoare decât nisipul sfântului 


Iordan. Sfântului loan Botezătorul îi place mai degrabă singur, desculţ şi flămând acolo, 


pe malul Iordanului, decât să aibă ucenic nepricopsit ca mine. 


Al vostru nevrednic frate şi smerit rugător către Domnul, 


leroschimonahul loan lacob 

Viaţa Sfântului Preacuviosului Părintelui nostru loan Iacob 
Românul 


Sfântul loan Iacob este cel mai nou sfânt român şi al întregii lumi creştine. 


Acest vas ales al lui Dumnezeu a fost odrâslit în pământul binecuvântat al 
Moldovei. S-a născut în satul Crăiniceni, fostul judeţ Dorohoi, în ziua de 23 iulie 1913 


dintr-o familie de ţărani foarte credincioşi şi evlavioşi, Maxim şi Ecaterina. 


În prezent, satul Crăiniceni se învecinează cu satul Horodiştea şi aparţine de 
comuna Păltiniş, Judeţul Botoşani. Tatăl său, Maxim, era fiul lui Zamfir Iacob şi al soţiei 
acestuia, Maria. Mama sa, Ecaterina, era fiica cea mai mare a lui Vasile Surdu şi a soției 
sale, Irina. Bunicii după tată, Zamfir şi Mana, au avut patru copii: Alecu, Maxim - tatăl 
Sf. loan, Anghelina şi Agripina. Bunicii după mamă, Vasile şi Irina Surdu, erau tot din 
satul Crăiniceni şi au avut şi ei tot patru copu: Adam, Gheorghe, Ecaterina - mama Sf. 


loan, şi Parascheva. 


Mama Sfântului loan, după ce l-a născut pe acesta, s-a îmbolnăvit foarte grav, 
încât nici nu putea să alăpteze şi să-şi îngrijească pruncul abia născut. Atunci, bunica lui 
după tată, Maria Iacob, rămasă văduvă din tinereţe, deşi voia să se ducă în mănăstire, a 
renunţat la această dorinţă sfântă pe care o avea din tinereţe şi a luat în grija ei pe pruncul 
abia născut pe care zilnic îl aducea, ca să-l alăpteze, unor mame tinere care născuseră şi 
ele de curând. Aşa a vegheat bătrâna bunică ziua şi noaptea şi a îngrijit şi pe copil şi pe 
mama sa, care după şase luni de la naşterea pruncului, după grele suferinţe şi cu multă 
durere în suflet, văzându-şi copilaşul neajutorat, şi-a dat sufletul în mâinile Domnului, 


lăsând copilul în grija bunicii lui, Maria. 


Copilul a fost dus şi botezat de bunica lui, Maria, în biserica de lemn a satului 


Crăiniceni ce se află pe malul stâng al Prutului. 

Întrucât copilul a fost născut cu trei zile mai târziu după sărbătoarea Sf. Ilie 
Tezviteanul, la botez a primit numele Ilie. Numele de Ilie a fost dat de Dumnezeu, 
deoarece acest prunc avea să se nevoiască şi să trăiască lângă peştera unde a stat şi s-a 
rugat pentru lume marele prooroc, Sfântul Ilie Tezviteanul, după cum ne spune Sfânta 


Scriptură, când a fugit de mânia lui Ahab. 


Când micuțul Ilie a împlinit 2 ani şi câteva luni, tatăl său Maxim, a fost luat la 
război căci începuse Primul Război Mondial. În zadar a fost aşteptat Maxim de mama lui 
şi de micuțul orfan să vină acasă, pentru că el murise pe front, în anul 1916. Bunica Maria 
se jertfea mult pentru a creşte copilul pentru care de aici înainte i-a fost şi mamă şi tată, 
atâta timp cât a mai trăit alături de el. Povestesc bătrânii satului că bunica îi spunea în loc 
de Ilie, Iliuţă şi aşa îi ziceau toate rudele. Bunica îşi iubea copilul ca pe un odor de mare 
preţ deoarece acesta era singura ei alinare pe pământ şi vedea în acest copil orfan şi 


neajutorat o mare binecuvântare şi izbăvire a multor neamuri. 


Bunica i-a prins pentru prima dată, în mâna ei sfântă, cele trei degete de la 
mâna dreaptă, pe care 1 le-a dus la frunte şi l-a învăţat să-şi facă cu multă evlavie semnul 
Sfintei Cruci. Îl ducea mereu la Sfânta Biserică, îl învăţa să se închine şi să sărute sfintele 
icoane, să spună rugăciuni, să aprindă lumânări şi să ducă flori la mormintele părinților 


v. 


sal. 


Vara, în zilele de lucru, când bunica mergea la câmp la prăşit, îl punea pe 
micuțul Iliuță într-o traistă pe care o lua în spate, din care 1 se vedea numai capul, apoi 
într-o mână îşi lua sapa şi în cealaltă un ulcior cu apă şi după ce ajungea pe ogor, îl punea 
pe Iluţă la umbra unui copac unde îl lăsa până spre seară când iar îl punea în traistă şi, 
ostenită de munca zilei şi de povara bătrâneţelor, se întorcea cu micuțul ei odor din nou 


acasă. 


În anul 1920, Iliuţă a fost dus de bunica sa la şcoala primară din Crăiniceni. 


Copilul era foarte cuminte, învăţa bine şi în fiecare an lua premiul întâi. Stătea mai mult 

Singuratic, retras şi era aşa cuminte încât învățătorii şi profesorii se mirau de 
comportamentul lui. De mic a iubit singurătatea şi liniştea, citirea cărților sfinte şi 
Biserica. În sărbători, bunica îl punea să citească din cărţile sfinte şi mai ales din Patimile 
Domnului lisus la care ea, ascultând, plângea mereu. După ce copilul Ilhuţă a fost dat la 
şcoală şi a cunoscut mai mulți copii şi pe părinţii lor, în mintea lui fragedă era mereu o 


întrebare fără răspuns şi într-o zi a întrebat-o pe bunica sa: 


- Mamă, de ce toţi copiii pe care îi ştiu eu au mame tinere şi numai eu am o 


mamă bătrână şi cine este tatăl meu şi unde este? 
Atunci bătrâna i-a răspuns: 


- Fiul meu, tu eşti acum prea mic şi mintea ta este prea crudă ca să poată 


înţelege durerea mea. 


Altă dată când Iliuţă citea din Patimile lui lisus, văzând iar pe bunica lui 


plângând, o întrebă din nou: 


-  Mămucă, ce ai de tot plângi atâta când eu citesc şi cine este acela Maxim 
de care tu îmi pomeneşti mereu? O fi acela feciorul tău, că eu numai pe mine mă ştiu că 


sunt feciorul tău? 


Atunci, bătrâna, cu inima sfâşiată de durere, cu ochii plini de lacrimi, cu vocea 
ei dulce şi aproape stinsă de suspin, i-a răspuns copilului la întrebarea care îl chinuia de 


mult şi la care nu aflase încă răspuns: 


- Copilul meu, tu nu ştii durerea din casa noastră. Nu sunt eu mama ta. 
Mama ta a murit de o boală grea când tu aveai doar 6 luni, iar tatăl tău este Maxim cel pe 
care mult l-am aşteptat să vină de pe front, căci eu mai trăgeam nădejdea că va veni, 
crezând că este luat prizonier în război. Dar el a murit în război când tu aveai 3 ani. Eu 
sunt bunica ta, mama tatălui tău, Maxim. De când eram încă tânără, eu aveam un singur 


gând: să mă duc şi să mă sfârşesc într-o mănăstire şi iată că eu am renunţat să mai plec în 

mănăstire numai ca să te cresc pe tine care ai rămas singur pe lume. Şi cum să nu plâng, 
când văd că tu eşti de o şchioapă şi eu sunt bătrână şi ca mâine trebuie să mor, iar tu vei 


rămâne iar singur pe lume? 


Dar tu să ai credinţă în bunul Dumnezeu şi să te rogi mult Lui şi Măicuţei 
Domnului, să-ţi aduci aminte şi de noi şi eu nu-ţi doresc altceva decât să ajungi preot, să 
te rogi şi pentru noi şi prin tine să se împlinească dorinţa mea sfântă de a-i sluji Domnului 


Hristos, căci eu pentru El te-am crescut şi te-am păzit ca pe un odor. 


În vara anului 1923, când copilul Iliuţă împlinise 10 ani, bunica lui, Maria, a 
plecat şi ea la Domnul, iar Iliuţă a rămas iar singur pe lume şi de aici încolo nimeni nu 
mai avea să-i mai zică şi să-l mai strige Iliuţă, Acum, lângă sicriul bunicii, a început să-i 
plângă şi pe părinţii lui pe care nu i-a cunoscut. Cu inima lui fragedă şi străpunsă de 
durerea morţii care i-a curmat zilele sfintei lui bunici, rămas singur pe lume, mergea 


mereu la cimitir unde aprindea lumânări şi îi plângea mereu pe cei dragi. 


Ilie a fost luat în grija moşului Alecu, fratele cel mai mare al tatălui său, care 
avea şase copii. În vara anului 1925, tânărul Ilie a terminat clasele primare premiant şi, la 
îndemnul învăţătorilor, unchiul său, Alecu, l-a dat pe Ilie la Liceul Mihail Kogălniceanu 
din Lipscani, unde a învăţat 3 ani. În vara anului 1928 intră la studii la Liceul Dimitrie 
Cantemir din Cozmeni - Cernăuţi pe care îl termină în vara anului 1932 ca premiant, fiind 


cel mai bun elev din şcoală. 


În timpul studiilor a fost scutit de plata taxelor fiindcă era orfan, iar haine 
primea de la cei care doreau să îl ajute şi, ca să poată învăţa, împrumuta cărți de la colegii 


săi, învățând şi citind mai mult noaptea căci ziua le trebuia acestora. 


Spunea unchiul său după mamă, Adam Surdu din Păltiniş, că în primul an de 
liceu a venit la directorul liceului un boier din Cozmeni şi l-a rugat să-i dea un elev bun la 


învăţătură şi care este sărac, ca să-l ajute şi să-l pregătească să înveţe carte pe copilul său, 

iar boierul, la rândul său, să-l ajute pe acest elev la liceu. Şi atunci, directorul liceului l-a 


recomandat boierului pe Ilie Iacob care era cel mai bun elev din liceu. 


Tânărul Ilie se ocupa de copilul boierului şi îl pregătea la carte, iar boierul îl 
ajuta pe Ilie şi în felul acesta erau toţi mulţumiţi, şi boierul, şi Ilie şi unchiul său Alecu din 
Crăiniceni. 

Despre aceasta mărturiseşte şi părintele Adrian Făgeţeanu (care a fost coleg de 


şcoală cu Sf. loan Iacob), în cartea „Viaţa mea. Mărturia mea”: 


„- Asta e important ce vă spun acuma, important pentru toţi românii din ţară, 
şi pentru toţi creştinii: directorul Liceului Internat „Dimitrie Cantemir” era Bodnărescu 
Leonida, un creştin desăvârşit — creştin desăvârşit! Noi nu-l iubeam, pentru că în orice 
clipă îl vedeam în spatele nostru. El venea şi când mergeam la WC, să vadă dacă am tras 
apa şi dacă e curat după ce a făcut fiecare trebuşoara. Or, noi nu puteam să-l iubim, dacă 
el ne controla şi la aşa ceva. Dar el voia binele nostru, să ne facă educația, să nu facem 


ceva neplăcut pentru altul. 


El ne-a învăţat foarte multe rugăciuni, foarte multe cântări religioase, foarte 
multe cântece naţionaliste — începând cu Horea, Cloşca şi Crişan, cu Tudor Vladimirescu, 
cu Mihai Viteazul, cu Ştefan Vodă, cu tot ce vreţi. Pe urmă, el s-a dus la Putna. Sunt alte 
fapte bune făcute de el, pe care nu vi le-am spus. El i-a adunat pe toți copiii orfani de 
război din Bucovina, care deja nu mai aveau tată, şi erau şi orfani şi săraci. l-a adunat 
acolo, câteva sute, din toată Bucovina. El umbla pe la toţi directorii de fabrică: „Uite, n- 


1? 


am cu ce să le cumpăr uniformă!” — pentru că elevii atunci purtau uniformă cu număr, nu? 


„N-au ghete, n-au mănuşi, n-au fular, n-au astea de iarnă!”. Şi cerşea zi de zi, la toți care 


aveau bani, ca să le cumpere la copii. El a plătit excursia de la Putna. 


El (directorul) scria acasă la fiecare părinte: „Uite, vacanța de Crăciun începe 

în ziua cutare. Copilul vine cu trenul în gara dumitale la ora cutare — el ştia, după mersul 
trenurilor, când ajunge copilul —, să stai cu sania, cu un cojoc, cu bundiţă, cu ce ai acolo!”. 


El avea grijă să scrie la fiecare din timp, ce trebuie să facă fiecare mamă şi bunică. 


EI, când a venit la el un copil orfan, sărac, căruia noi acuma îi spunem Sfântul 
loan Hozevitul, orfan şi foarte sărac, şi învăţa foarte bine la liceu, notă mare, a făcut ce a 
făcut învățătorul din satul tatălui meu cu tatăl meu, a spus la bogătaşi: „Copiii nu primesc 


m? 


nota de trecere dintr-o clasă în alta, dacă nu-l iau meditator pe Ioan!”. Şi aşa l-a întreținut 
el pe Ioan Hozevitul, de a devenit sfânt, pentru că el l-a învățat şi carte şi el l-a trimis şi în 


Țara Sfântă şi peste tot. 
- Leonida Bodnărescu, nu? 


- Da. Ioan Hozevitul a fost ajutat foarte, foarte, foarte mult de el”. 


Când lua vacanță, venea la unchiul său şi muncea la câmp alături de el şi 
copiii lui, iar la distracții, la nunți în familie sau alte bucurii trecătoare pământeşti, 


niciodată nu lua parte. 


În casa unchiului său, moş Alecu, deşi era văr drept cu cei şase copii ai săi, 
întotdeauna se simţea umilit, stingher şi adeseori se scula flămând de la masă şi plângând. 
Deşi era o fire firavă având un suflet blând şi sensibil la tot ce se petrecea în jurul său şi 
de multe ori suferea mai mult pentru alţii decât pentru sine, tânărul Ilie avea o mare putere 
de stăpânire de sine şi o tărie bărbătească care îl ajuta mereu să privească şi să pătrundă cu 
ochii minţii sale dincolo de orizonturile pământeşti, întărit fund de dragostea fierbinte şi 


arzătoare pentru Domnul lisus Hristos, Mântuitorul nostru. 


Povestesc colegii săi că avea o mare aplecare spre carte, iubind literatura 
clasică şi universală, matematica, fizica, chimia, ştiinţele naturale şi mai ales iubea limbile 


străine. Nu îi plăcea să piardă timpul cu colegii săi făcând glume nepotrivite sau alte 

distracţii, ori jocuri de tot felul. De cele mai multe ori era văzut cu o carte în mână citind 
sau, în liniştea serilor şi a nopţilor târzii, se retrăgea admirând zidirea mâinilor lui 
Dumnezeu în care vedea o armonie perfectă şi legile neschimbate prin care înţelepciunea 
lui Dumnezeu cea necuprinsă de mintea omului le conduce şi dirijează pe toate cele 


văzute şi nevăzute de ochiul păcătos al omului. 


Inima blândă şi smerită a tânărului Ilie ardea mereu după dorul sfânt de a-şi 
închina viaţa Domnului Hristos. În vara anului 1932, Ilie Iacob termină liceul din 
Cozmeni şi dă examenul de bacalaureat la Cernăuţi. După terminarea examenului de 
bacalaureat, tânărul Ilie Iacob trece pe la Mitropolia din Cernăuţi unde îl avea ca duhovnic 
pe părintele arhimandrit Eugen Laiu, pentru a se mărturisi şi a cere cuvânt de învăţătură şi 
folos duhovnicesc, deoarece profesorii şi rudele apropiate îl sfătuiau să urmeze Facultatea 
de Teologie şi să se facă preot. După ce şi-a mărturisit dorinţa lui de a intra în mănăstire, 


cu binecuvântarea bunului său duhovnic, tânărul Ile le răspunde tuturor: 
- Nu! Eu vreau să mă fac călugăr! 


Din vara anului 1932 până în vara anului 1933, tânărul Ilie a muncit pe moşia 
boierului din Cozmeni în timp ce toţi colegii săi plecaseră la facultăţi şi şcoli înalte. În 
luna iunie, în una din zile, pe când tânărul Ilie muncea la câmp şi se ruga bunului 
Dumnezeu să-i descopere ce cale să urmeze, a auzit o voce de sus care i-a zis: 
„Mănăstirea!”. Şi din clipa aceea n-a mai avut odihnă şi linişte în suflet, căci o voce 
tainică îl îndemna mereu să lase toate celelalte griji şi să plece cât mai repede la 
mănăstire. 

Luându-şi rămas bun de la boierul din Cozmeni, pleacă la Cernăuţi, la 
duhovnicul său, arhimandritul Eugen Laiu care îl binecuvintează şi îi dă o recomandare 
scrisă de mână către stareţul Mănăstirii Neamţ, Nicodim Munteanu, viitorul Patriarh al 
României. În drum spre mănăstire, a trecut şi prin satul său natal, a mers la mormintele 


părinţilor săi unde a aprins lumânări cerându-şi iertare de la ei şi binecuvântare pentru 

plecarea la mănăstire. Apoi a trecut şi pe la unchiul şi mătuşa lui, Alecu şi Ilinca Iacob, să- 
şi ia rămas bun şi să le ceară iertare. Când Ilie a ajuns în Crăiniceni era zi de duminică, 
după amiază, iar în sat era nuntă mare că răsuna tot satul de muzică, în timp ce el înainta, 


strecurându-se printre cei care veneau şi plecau de la nuntă. 


În acest timp, privind la lumea adunată care petrecea veselindu-se şi 
înşelându-se cu dulceaţa otrăvitoare a păcatului, şi-a pus următoarea întrebare: Dacă 
această lume adunată aici se înşală crezând că este frumos şi se cred fericiţi, oare cât de 
frumos va fi şi cât de fericiţi vor fi acei care se vor bucura şi vor fi chemaţi la nunta 


Mirelui Ceresc? 


Această întrebare l-a îndemnat pe tânărul Ilie să se logodească cât mai repede 
cu Mirele Hristos. După ce şi-a luat câteva cărți sfinte, o icoană cu Maica Domnului şi o 
Sfântă Cruce, s-a închinat Domnului şi a pornit la drum, pe jos, spre Mănăstirea Neamţ, 
cale de aproximativ 150 km. Când a ajuns la Suceava, a intrat în catedrală, unde cu multă 
evlavie, a îngenuncheat lângă racla cu moaştele Sfântului loan cel Nou, cerând ajutorul şi 
ocrotirea în acest drum lung şi anevoios care este fără de întoarcere. Apoi, călăuzit de 
Duhul Sfânt şi cu ajutorul şi rugăciunile Sfântului loan cel Nou, a plecat mai departe spre 


marea Lavră de odinioară a Sfântului Paisie Velicicovschi, Mănăstirea Neamţ. 


În ziua de 15 august 1933, când se serbează Praznicul Adormirii Maicii 
Domnului, tânărul Ilie Iacob a ajuns la Mănăstirea Neamţ şi s-a prezentat la stareţ, 
Episcopul Nicodim Munteanu, care l-a primit cu multă dragoste şi 1-a primit şi cererea de 


închinoviere. 


Despre venirea fratelui Ilie Iacob în Mănăstirea Neamţ, Arhimandritul Claudiu 


Derebreanu, care pe atunci era venit de curând în mănăstire, mărturiseşte: 


„Eram în faţa mănăstirii, la poarta principală, când a venit un tânăr blond, 
uscăţiv, blând, cu faţa senină şi cu ochii albaştri, senini, care erau ca două adevărate 


lumini ale sufletului său, fiind îmbrăcat simplu şi cu pălărie pe cap, iar în mâini avea puţin 

bagaj. Când a ajuns în faţa porții de la intrarea în mănăstire, acel tânăr uscăţiv şi smerit şi- 
a descoperit capul şi cu multă evlavie s-a închinat la Icoana Înălţării Domnului ce se afla 
deasupra clopotniţei, apoi, cu aceeaşi evlavie şi smerenie, a intrat în sfânta biserică unde 
s-a rugat mult la Icoana făcătoare de minuni a Maicii Domnului, după care s-a prezentat la 
starețul mănăstirii de atunci, Episcopul Nicodim Munteanu, care a rămas profund 
impresionat de smerenia, evlavia şi dorinţa sfântă a acestui tânăr dornic de a intra în 


obştea şi viaţa monahală mult dorită de dânsul”. 


După un scurt dialog cu tânărul Ilie, stareţul l-a recomandat la un duhovnic 
foarte iscusit, apoi, după ce l-a binecuvântat, i-a rânduit ascultare la infirmerie şi 
biblioteca mănăstirii. Aceste ascultări, fratele Ilie le împlinea cu multă dragoste, fiind 
foarte tăcut, smerit şi ascultător. Îi îngrijea cu dragoste şi multă milă pe toţi părinţii cei 
bătrâni şi bolnavi, fund şi ajutor pentru farmacistul mănăstirii, blândul şi smeritul monah 


Iovu Burlacu. 


Ca ajutor de bibliotecar, a lucrat cu multă grijă şi dragoste la curăţenie, la 
aranjat cărțile în bibliotecă, unde a citit cât i-a fost cu putinţă din învăţăturile şi vieţile 
Sfinților Părinţi. Aceste ascultări au fost pentru fratele Ilie o adevărată şcoală a evlaviei şi 


formării sale duhovniceşti pentru tot restul vieţii sale. 


Spunea Arhimandritul Claudiu Derebreanu că fratele Ilie iubea slujbele de 
noapte, privegherile, citirea cărților sfinte, cântările de la strană, rugăciunile şi pravila de 
chilie, iubea deopotrivă pe toţi şi se împrietenise cu cei mai smeriţi şi râvnitori părinți din 
mănăstire, pe care îi vizita pentru a le cere sfaturi duhovniceşti, cuvinte de folos şi zidire 


sufletească. 


In primăvara anului 1934, cu binecuvântarea duhovnicului său şi a stareţului 
mănăstirii, a plecat în satul său natal Crăiniceni, pentru a-şi completa toate actele necesare 


pentru a pleca să viziteze şi să se închine la mănăstirile din Muntele Athos şi la mormântul 

Domnului din Ierusalim. Dar când a ajuns la Bucureşti să-şi depună cererea pentru 
paşaport, cererea 1-a fost respinsă pe motiv că nu avea stagiul militar satisfăcut. De la 
Bucureşti nu s-a întors la Mănăstirea Neamţ, ci dorind să cunoască mai amănunţit şi viaţa 
de obşte din alte aşezăminte monahale româneşti, a vizitat câteva mănăstiri de pe Valea 
Oltului. Fund impresionat de frumuseţile şi aşezările minunate ale acestor locuri, a ajuns 
şi la Mănăstirea Turnu, unde după ce s-a închinat cu multă evlavie, a rămas mişcat 
sufletește la vederea chiliilor săpate în piatră de pustnicii de odinioară, care s-au retras aici 
de la Mănăstirea Cozia, trăind în aspră nevoinţă. Vorbind cu stareţul Mănăstirii Turnu şi 
primind binecuvântare de la el, a rămas aici până în toamna aceluiaşi an 1934, de unde a 
plecat din nou la Mănăstirea Neamţ pentru motivul că stareţul de la Turnu dorea să-l 
călugărească şi apoi să-l hirotonească diacon pentru a-l scuti de armată. Ilie însă n-a voit, 


căci nu voia să rămână acolo, şi a preferat să facă serviciul militar. 


Starețul Mănăstirii Turnu povestea despre rasoforul Ile că era un tânăr foarte 
cuvios şi foarte râvnitor, fiind întotdeauna la Biserică la toate slujbele de zi şi noapte, iar 


în ascultare muncea cu multă dragoste oriunde era rânduit. 


Despre rasoforul Ilie, fostul stareţ spunea următoarele: „Pe acel tânăr eu îl 
respectam ca pe un om de mare omenie şi nădejde. Iar când mi-a spus că pleacă de la noi, 


mi-a părut foarte rău şi m-am ruşinat când am văzut că un astfel de om pleacă de la mine”. 


În toamna anului 1934, după ce tânărul rasofor Ilie Iacob se întoarce la 
Mănăstirea Neamţ, este luat în armată la Regimentul 29 Infanterie din Dorohoi şi face 
armata cu termen redus de 9 lum de zile. La regiment s-a prezentat în uniformă 
călugărească şi când l-au văzut ofiţerii din comisia de încorporare cu un chip aşa de blând 
şi cuvios, l-au repartizat la infirmerie dându-i în primire şi uniforma militară. În tot timpul 
stagiului militar a purtat barbă, îngrijind, ca şi la mănăstire, cu multă dragoste şi milă, de 
toți bolnavii, dându-le cuvinte sfinte de mângâiere şi întărire sufletească ca un adevărat 


samarinean milostiv. 

În anul 1935 se eliberează din armată şi se reîntoarce la Mănăstirea Neamţ. 
Aici este rânduit în aceeaşi ascultare de bibliotecar şi este repartizat ca profesor la şcoala 


monahală unde predă fraților limba română, limba franceză şi Noul Testament. 


În ziua de 8 aprilie 1936, în Miercurea Sfintelor Patimi ale Domnului nostru 
lisus Hristos, rasoforul Ilie a fost tuns monah primind îngerescul chip împreună cu alți doi 


fraţi, primind la călugărie numele Ioan. 


Atât numele din botez, Ilie, cât şi numele de călugărie, loan, au fost numele 
celor mai mari râvnitori prooroci, Sfântul Ilie Tezviteanul şi Sfântul loan Botezătorul. Din 
grija Proniei divine, s-a dovedit că acest vas ales al lui Dumnezeu avea să se nevoiască 
mai târziu lângă peştera Sfântului Ilie de la Hozeva şi pe Valea Iordanului unde Sfântul 
loan Botezătorul L-a botezat pe Domnul lisus Hristos, Mântuitorul lumu. După Sfintele 
Paşti, tânărul călugăr loan Iacob îi trimite unchiului său, moş Alecu, rudelor şi prietenilor 
săi, între care bunul său prieten său din timpul gimnaziului şi liceului, părintele Gheorghe 
Lazăr, spre veşnică amintire, o fotografie şi o scrisoare în care scria următoarele: „În 
Miercurea Sfintelor Patimi am avut marea bucurie căci am primit marele chip îngeresc de 
monah. Păstrează această fotografie care a fost scoasă în Vinerea Sfintelor Patimi. Pe ea 
mai este profesorul de cântări bisericeşti de la şcoala mănăstirii, unde dau şi eu lecţii de 
limba română. Cel de pe scaun este ucenicul stareţului. Noi doi suntem în hainele primite 
la călugărie, care nu se dezbracă deloc 7 zile. Cu aceste haine mergi la biserică, te 
împărtăşeşti şi te aşezi în mormânt cu capul pe o cărămidă care arată pământul din care ai 


fost făcut”. 


Pagina 35 


e, 


a getic Să 


fai: 


PA Kie AnA k 


În zilele de 7 şi 8 septembrie 1936, a fost vizitat la Mănăstirea Neamţ de 
prietenul său iubit din Crăiniceni, preotul Gheorghe Lazăr, căruia i-a spus dorința lui 


sfântă de a pleca pentru totdeauna în Țara Sfântă. Iată ce mărturiseşte preotul Gheorghe 

Lazăr: 


„În toamna aceluiaşi an (1936), în zilele de 7 şi 8 septembrie, am vizitat 
Mănăstirea Neamţ, unde am fost primit prieteneşte de Cuviosul monah loan Iacob. Am 
fost împreună cu el la vecernie, la priveghere şi la Sfânta Liturghie din 8 septembrie. Cât 
am stat la mănăstire, Cuviosul loan m-a condus la gropniţa mănăstirii, la muzeu şi la 
bibliotecă. Cu acest prilej mi-a împărtăşit dorinţa lui de a pleca la Sfântul Mormânt. 
Înaltul Nicodim îi dăduse sarcina de a verifica şi clarifica situaţia întregului inventar al 
cărților din bibliotecă. S-a achitat de această grea obligație fiind ajutat de un frate de 


mănăstire”. 


În luna noiembrie 1936, a primit binecuvântare de la Mitropolitul Moldovei, 
Nicodim Munteanu, de la stareţul Mănăstirii Neamţ şi de la duhovnicul său şi după ce s-a 
iertat cu toţi părinții şi frații din obştea Mănăstirii Neamţ a plecat pentru ultima dată în 
satul său natal, îngenunchind încă o dată la mormintele mamei sale pe care nu o 
cunoscuse şi al bunicii sale care i-a fost şi tată şi mamă până la vârsta de 10 ani, apoi, 
aprinzându-le lumânări, şi-a cerut iertare şi binecuvântare de călătorie spre Ţara Sfântă. 
Împreună cu alţi doi părinţi din Mănăstirea Neamţ, monahul Claudiu Derebreanu şi 
monahul Damaschin Ignat, s-au urcat pe vapor în portul Constanţa şi la începutul lunii 
decembrie au ajuns în portul Haifa în Israel. După mărturisirea preotului Gheorghe Lazăr, 
de data aceasta, în Bucureşti, pentru obţinerea paşaportului, Cuviosul Iacob a fost ajutat 


de prietenul său din gimnaziu, Gheorghe Baltă. 


Ajunşi în Ţara Sfântă, cei trei monahi s-au închinat la Sfântul Mormânt al 
Domnului Hristos şi pe la toate locurile sfinte, retrăgându-se în cele din urmă la 
Mănăstirea Sfântul Sava din Pustiul Iudeii. După câteva luni, monahul Damaschin s-a 
îmbolnăvit şi a fost dus în ţară de monahul Claudiu, părintele Ioan rămânând aici, în 


Mănăstirea Sfântul Sava. 

Departe de patrie, Cuviosul Părinte loan se alina cu sfaturile părintelui său 
duhovnic de neam macedo-român care vorbea româneşte şi cu prezenţa celor cinci frați 
români dintre care ieromonahul Ignatie Rădulescu, ierodiaconul Veniamin Trifan, 
monahul Ştefan - un mare sihastru care locuia într-o peşteră din preajma mănăstirii şi 
fratele loan Pârâială cel care mai târziu avea să-i fie ucenic şi prieten devotat până la 


moarte - părintele Ioanichie Pârâială. 


[Greutatea de a intra în Mănăstirea Sfântul Sava a provenit din partea 


egumenului Nicolae, care avea două motive: 


1. Cuza-Vodă, la 1862, a făcut secularizarea averilor mănăstireşti, după care 


lege a avut de pierdut mănăstirile din Țara Sfântă şi 


2. In mânăstire mai exista duhovnicul Sava, cuţovlah, care vorbea bine limba 
română şi încă un monah român şi împreună cu părintele Ioan ar fi putut face partid, ceea 


ce nu s-a întâmplat. 


Totuşi, Mănăstirea Sfântul Sava avea mare lipsă de personal, tânărul şi 
egumenul Nicolae a mers la Patriarhul din Ierusalim şi i-a cerut să-i dea personal şi acesta 


i-a spus: 
- Uite, tânăr şi nu vrei să-l primeşti. 


Numai în urma acestui eveniment l-a primit pe părintele Ioan]. 


Prezenţa românilor în Ţara Sfântă era o continuare a tradiţiei, fiind cunoscute 
relaţiile poporului nostru ortodox care, alături de poporul grec - cele două seminţii de 
călugări români şi greci -, au trăit şi au slujit împreună ca fraţi în aceleaşi mănăstiri din 
Sfântul Munte Athos şi din Țara Sfântă. Cu toate că în Mănăstirea Sfântul Sava era mare 


nevoie de personal, părintele Ioan cu greu a fost primit în obştea mănăstirii, pentru că 

stareţul, pentru motivul că în obşte mai avea 5 români, toţi ucenici ai marelui duhovnic şi 
sfânt, părintele Sava, nu mai primea alţi români, de frică să nu-şi facă o altă partidă aparte. 
Dar la insistența patriarhului Damianos al Ierusalimului, părintele loan a fost primit în 
mănăstire în vara anului 1937. Aici a făcut mai multe ascultări: mai întâi, ca paracliser, 
trebuia să aprindă candelele de la două biserici şi patru paraclise, să sune clopotul de 
deşteptare, de slujbă, de culcare, să facă curăţenie în biserici şi paraclise, să facă prescuri 


şi pâine, să fie chelar (administrator) şi ajutor de econom şi să îngrijească de bolnavi. 


Toate aceste ascultări erau grele, iar cuviosul părinte Ioan era firav şi slab şi 
nu avea cine să-l ajute căci sfinția sa era cel mai tânăr venit în această mănăstire. Pleca 
dimineaţa din chilie şi se întorcea de abia seara după orele zece. Se odihnea un ceas, iar la 
orele unsprezece noaptea se trezea să aprindă toate candelele, bătea clopotele, toaca de 
utrenie şi stătea în sfânta biserică până când se termina Sfânta Liturghie, după care făcea 
curăţenie în altar şi biserică, ducându-se apoi, în zorii zilei, la chilie pentru a se odihni 
două sau trei ore, după care se trezea şi intra din nou în celelalte ascultări. Masa se servea 


o singură dată pe zi, la orele trei după amiaza. 


In scurt timp, cuviosul părinte loan a învăţat foarte bine limba greacă şi, când 
mai avea puţin răgaz, citea şi traducea din limba greacă în limba română din cele mai 


frumoase cuvinte ale Sfinților Părinți. 


Ca infirmier, cuviosul părinte loan era căutat şi aşteptat de toţi părinții bolnavi 
din mănăstire, îngrijindu-i pe toţi cu multă dragoste şi milă, ca de altfel, pe toți pelerinii 
închinători care se îmbolnăveau pe cale. Cu timpul însă, au început să-l caute şi arabii şi 
beduinii de prin împrejurimi şi din deşert, cărora le alina suferinţele şi le bandaja rănile, 


pentru aceasta, toţi numindu-l doctorul mănăstirii. 


Despre acest lucru vorbesc şi acuma unii arabi şi beduini din deşertul Iudeii, 
care pe atunci erau copii şi l-au cunoscut pe doctorul mănăstirii - Abuna loan Românul. 


Întotdeauna îşi împlinea toate ascultările cu multă dragoste şi evlavie ca pentru 

Dumnezeu, deşi era foarte istovit, anemic şi slăbit. 


Odată, mergând de la Ierusalim la Mănăstirea Sfântul Sava, pe Valea Cedrilor, 
cale de aproximativ patru ore de mers pe jos prin loc pustiu, dintr-odată i-au ieşit în cale 
nişte beduini cu bâte în mâini şi cu pietre, voind să-l ucidă, crezând că este părintele 
Pavel, economul mănăstirii, pe care îl urau şi căutau mereu prilej să-l omoare. Când unul 
dintre beduini a ridicat bâta să-l lovească, altul dintre ei a strigat: „Stai, nu-l lovi, căci nu 


|? 


este Pavel, ci este doctorul mănăstirii!”, şi aşa a scăpat cuviosul părinte loan de la o 
moarte sigură cu ajutorul preabunului Dumnezeu şi al preacuratei Maicii Sale, la care 


sfinția sa avea mare evlavie şi se ruga foarte mult. 


Începând al Doilea Război Mondial, arabii aduceau mulţi răniţi şi bolnavi în 
curtea mănăstirii, iar părintele Ioan îi îngrijea cu multă milă. Însă, călugării mănăstirii, din 
cauza aceasta, nu mai aveau linişte, iar părintele loan, văzându-se istovit şi epuizat de 
putere, s-a mărturisit la duhovnicul său, părintele Sava, luând de la acesta binecuvântarea 
să plece în pustie la linişte. Luând puţine provizii, cărțile, puţin pesmet, pleacă împreună 
cu un frate român, monahul Acachie, spre Pustiul Qumran, unde se aflau mai multe 
peşteri. Până acolo nu mai era mult de mers şi fără drum, numai prin pustietăți, şi noaptea 
se apropia şi apa din vasul lor se terminase şi ei erau foarte obosiţi, căldura era de 40 de 
grade şi nu ştiau ce să facă de apă. Stând jos şi odihnindu-se, văd aproape de dânşii mulţi 
bărzăuni, care se coborau şi se ridicau dintr-o vale adâncă printre stânci. Se uită cu atenţie 
şi văd ceva licărind ca apa, dar cum să se coboare! Aveau o funie şi se leagă unul de 
mijloc şi unul ţinea bine funia şi aşa au ajuns în fundul văii; acolo era puţină apă rămasă 
din ploile de iarnă, din care beau şi bărzăunii. Au băut, s-au întărit şi au luat apă şi în vasul 
lor. Aici s-au stabilit într-o peşteră unde au stat numai două săptămâni, fiind nevoit să 
plece pentru că năvăliseră beduini cu turmele de capre, iar apa puţină pe care o aveau 
adunată într-o scobitură a muntelui era stricată şi sălcie. De aici, s-au mutat în altă peşteră, 


la Calamona, de pe Valea Iordanului, la doi kilometri de Mănăstirea Sfântul Gherasim de 

la Iordan. Pe drum, a încercat să-i atace o hienă dar, rugându-se lui Dumnezeu şi la 


Preasfânta Născătoare de Dumnezeu, au scăpat nevătămaţi. 


După ce s-au mutat în această peşteră, unde era foarte multă igrasie şi apa de 
băut trebuia să o aducă numai noaptea de la Mănăstirea Sfântul Gherasim de la Iordan, 
fratele român care era împreună cu părintele Ioan s-a îmbolnăvit de plămâni şi a fost 
nevoit să plece în ţară. Auzind părintele Ioanichie Pârâială, un alt frate român, monah 
închinoviat la Mănăstirea Sfântul Sava, că părintele loan a ramas singur la peşteră, a mers 
la duhovnicul său, părintele Sava, căruia i-a mărturisit dorinţa sa de a merge în pustie şi, 
vorbind cu părintele Ioan, să-l primească în locul fratelui care plecase. După ce a primit 
binecuvântare, cuviosul Ioanichie s-a stabilit în aceeaşi peşteră, Calamona împreună cu 
părintele loan, căruia îi rămâne ucenic şi prieten devotat şi nelipsit până când, în anul 
1960, Sfântul loan este chemat la Dumnezeu. Când s-a mutat părintele Ioanichie în 
peştera Calamona, era anul 1939 şi au locuit împreună în această peşteră un an şi 
Jumătate, în grele nevoinţe, mari lipsuri şi suferinţe. Din afară îi chinuia igrasia, lipsa de 
apă şi de mâncare şi boala de reumatism a părintelui loan care, tot în acest timp, a fost 
lovit de o altă boală, de dizenterie, încât nădejde că va scăpa cu viaţă nu mai avea. lar 
dinăuntru îi supărau diavolii cu tot felul de lupte şi ispite cu gândurile, cu străinătatea şi 
multe alte spite pustniceşti pe care numai cei de la pustie le ştiu şi le înţeleg. Pe lângă 
toate aceste încercări şi ispite, pe care le îndurau cei doi sihaştri, părintele loan şi părintele 
Ioanichie mai aveau în grija lor şi pe maica Magdalena, sora părintelui Ioanichie, pe care 
au zidit-o împreună, în altă peşteră, la o distanţă de ei de aproximativ un kilometru şi 


Jumătate. 


Maica Magdalena a venit în Ţara Sfântă împreună cu fratele său, părintele 
Ioanichie, în anul 1937. Cei doi fraţi după trup, fratele Ioan şi sora Maria, după ce au fost 
călugăriţi de duhovnicul lor, cuviosul Sava, au fost duşi în mănăstire, părintele Ioanichie 


în Mănăstirea Sfântul Sava, iar maica Magdalena în Mănăstirea Gornia, o mănăstire de 

rusoaice, unde a stat 3 ani de zile. După plecarea fratelui său, părintele Ioanichie, la 
pustie, a plecat şi dânsa la duhovnicul său să se mărturisească şi să ceară şi ea 


binecuvântare să plece la pustie. 


După ce a mărturisit-o, duhovnicul său, părintele Sava, a plecat cu dânsa la cei 
doi sihaştri care au zidit-o într-o peşteră unde a trăit 2 ani şi jumătate în mari lipsuri şi 
grele încercări şi ispite ca şi ceilalți frați români din cealaltă peşteră. Când a fost zidită în 
peşteră, maica Magdalena împlinise 29 de ani. Aici era cercetată doar de cei doi frați 
români care îi aduceau puţin pesmet din merindele lor şi apă. Pe atunci, pesmetul îl 
primeau de la Mănăstirea Sfântul Sava, de la duhovnicul lor, părintele Sava care îi 


mărturisea şi îi împărtăşea la 40 de zile. 


După un an de zile de ispitire şi încercare în pustie, maica Magdalena a primit 
sfânta şi marea schimă de la duhovnicul său, cuviosul Sava. Şi ea ca şi ceilalți doi 
pustnici, se lupta să înfrângă frica, străinătatea, singurătatea, lipsurile, foamea, setea, 
boala şi tot felul de gânduri, năluciri şi ispite diavoleşti care erau destul de aprige şi 
deseori şoarecii îi invadau peştera mâncându-i puţinul pesmet pe care îl avea, de multe 


ori, ca singură hrană. 


Povesteşte maica Magdalena, că odată a intrat la dânsa în peşteră un şarpe 
mare şi se apropia şuierând. De frică să nu fie auzită de nişte beduini ce erau în apropierea 
peşterii cu caprele, ea nu ar fi putut să ţipe, doar atât a putut: să bată de trei ori din palme 
în timp ce a chemat numele Domnului lisus Hristos în ajutor şi pe loc a văzut cum şarpele 
s-a întors şi a ieşit afară pe o gaură de jos a peşterii pe unde primea pesmetul şi apa. 
Această gaură era astupată de o scândură pe care au fost bătute cuie şi a fost unsă cu lut. 
Cu această scândură, maica Magdalena îşi masca, ziua, de frica beduinilor, singura ei cale 
de comunicare cu cei care o cercetau. Pe atunci, maica Magdalena avea 29 de ani, 


părintele loan tot 29 de ani, iar părintele Ioanichie avea 31 de ani. 

Maica Magdalena, sora părintelui Ioanichie Pârâială, în vârstă de 84 de ani, iulie 1993. 


Povestea părintele Ioanichie despre părintele loan, că niciodată nu l-a văzut 
tulburat, poate mâhnit uneori, dar niciodată nu l-a văzut să glumească sau să râdă, în 
schimb faţa îi era mereu senină şi adeseori îl vedea bucuros şi liniştit, răbdând cu multă 
tărie bolile, suferinţele trupeşti şi sufleteşti. Avea un program sever de post, mâncând 
puţin pesmet în apă sau puţin ceai aromat dintr-o buruiană specifică deşertului pe care 
arabii o numesc fascomilla, şi rareori se bucura de fructe. lubea mult singurătatea şi 
liniştea. Ţinea cu multă sfinţenie la dreapta credinţă, la sfânta tradiţie şi la sfintele 
canoane lăsate de Sfinţii Părinţi şi tot timpul îşi ţinea mintea aţintită acolo sus pe Golgota 
unde Îl vedea pe Domnul Iisus Hristos răstignit pe Cruce pentru a doua oară de cei de un 


neam şi o credinţă cu noi. Pentru acest lucru era mâhnit şi suferea foarte mult spunând: 


„In urmă cu aproape 2000 de ani L-au răstignit pe Domnul cei care nu L-au 
cunoscut. Dar acum Îl răstignim noi care ne-am botezat în numele Lui şi pretindem că Il 


cunoaştem, purtându-l şi numele” - de creştini. 


Astfel trupul său slăbit de post, mintea şi inima sa sfântă erau despătimite, 
dematerializate şi unite cu Dumnezeu prin rugăciune şi cugetări smerite cu dorul Duhului 
Sfânt. Deseori, părintele loan ieşea noaptea singur din peşteră, privind cerul senin şi 
înstelat care nicăieri, în toată lumea, nu era aşa de frumos şi de senin ca la Ierusalim, 


admirând cu dragoste şi multă uimire frumoasele zidiri ale Creatorului. Apoi, ridicându-şi 

mâinile spre cer, rămânea neclintit rugându-se aşa cum îl călăuzea Duhul Sfânt şi se 


întorcea din nou la peşteră în zorii zilei sau de multe ori după răsăritul soarelui. 


Aici, în această peşteră, a tradus părintele loan din limba greacă în limba 
română Acatistul Sfântului Acoperământ al Maicii Domnului şi multe alte cuvinte de 
învăţătură şi zidire sufletească din Patericul grecesc, din Proloage şi din Vieţile Sfinților 
Părinţi. Apoi, reumatismul, boala de rinichi şi dizenteria care îl chinuiau, l-au împiedicat 


să lucreze mai mult. 


În 1940, al Doilea Război Mondial a ajuns şi în Țara Sfântă, care pe atunci era 
sub stăpânire engleză. Germanii se apropiau de Alexandria din Egipt, şi fiindcă România 
era aliată cu Germania, englezii au adunat pe toţi românii într-un lagăr la un loc cu 
germanii şi italienii. Atunci, englezii au adunat pe toți monahii ortodocşi şi catolici din 
toată Palestina într-o mănăstire catolică din Ierusalim care era transformată în lagăr, unde 
părintele Ioan împreună cu ucenicul său, părintele Ioanichie au stat în tot felul de lipsuri, 
necazuri, boli şi suferinţe. În 1941 au fost eliberaţi din lagăr şi părinții s-au întors în 
Mănăstirea Sfântul Sava, unde cuviosul loan îşi reia aceleaşi ascultări pe care le împlinise 


înainte de a pleca la pustie, adică de paracliser şi îngrijitor de bolnavi. 


Însă de data aceasta era mult mai bolnav, slăbit, epuizat, bolnav de stomac, 
împlinindu-şi cu multă greutate şi nevoinţă toate ascultările ce le avea rânduite. Odată, 
fiind grav bolnav, a plecat la Mănăstirea Sfântul Teodosie care se afla la aproximativ 6 km 
depărtare, unde, rugându-se mult şi apropiindu-se de mormântul Sfântului Teodosie 


începătorul de obşte, a simţit pe loc o uşurare de durere şi suferinţă şi pe loc s-a vindecat. 


La scurt timp după ce s-a vindecat părintele Ioan de boala cu care pătimise 
mulți ani, a fost chemat de părintele arhimandrit Victorin Ursache, care pe atunci era 
superiorul Bisericii Ortodoxe Române de la Ierusalim şi Iordan şi ştia că părintele Ioan 
dorea să se retragă la loc de linişte. Acesta îl sfătuieşte şi îi propune să primească să fie 


hirotonit pentru a fi numit egumen la Schitul românesc de la Iordan, care are hramul 

Sfântul Prooroc loan Botezătorul. 


Părintele loan refuzase de două ori să primească hirotoma, acum însă a fost 
nevoit să o primească, numai pentru că ajungea la liniştea mult dorită de dânsul. Cu 
aprobarea patriarhului Benedict al Ierusalimului, părintele loan Iacob a fost hirotonit 
ierodiacon în Biserica Sfântului Mormânt al Domnului lisus Hristos, la data de 13 mai 
1947, iar la 14 septembrie, în acelaşi an, a fost hirotonit preot de arhiereul Irinarh. Aici, 
singurul său ucenic şi împreună vieţuitor în schit era părintele Ioanichie. Mai veneau 


câteodată şi ajutau la curăţenie două maici bătrâne, Melania şi Natalia. 


Schitul şi singura sa chilie erau în stare de paragină. Când s-au mutat aici cei 
doi părinţi, loan şi Ioanichie, nici nu aveau unde să-şi plece capul. Fiind în decembrie 
(1948), iarna, singura chilie a schitului era inundată, iar biserica era plină de nămol şi 
nisip de peste un metru înălțime pentru că Iordanul și pârâul ce trece pe lângă Mănăstirea 
Gheorghe Hozevitul s-au revărsat. Au scos mai întâi nămolul şi pământul adus de apă din 
biserică, apoi au făcut curăţenie şi în chilie, dar nu se putea dormi căci pereţii erau plini de 
igrasie. Au căutat un butoi la care i-au făcut o gaură şi o portiţă şi au improvizat o sobă în 
care au făcut foc pentru a se usca pereţii chiliei, iar noaptea puneau nişte scânduri cu un 
capăt pe butoi şi cu celălalt capăt pe nişte pietre şi aşa şi pregăteau patul pentru câteva ore 


de odihnă. 


În acest timp a venit la schit şi maica Magdalena, sora părintelui Ioanichie, 
pentru a munci şi a se ruga alături de dânşii. Şi pentru că nu aveau altă chilie pentru dânsa 
unde să doarmă, au improvizat un pat într-un eucalipt bătrân şi stufos, unde după ore 
multe de trudă şi osteneală se urca să-şi odihnească trupul obosit. Şi aşa a locuit maica 
Magdalena, în acest copac, 2 ani de zile, până când a venit un român, moş Constantin din 
Ierihon, şi muncind toţi cot la cot, au făcut din pământ o chilie pe care au acoperit-o cu 
stuf şi trestie. În biserică ploua prin acoperişul spart, grădina era inundată de apele 


Iordanului, iar hrană şi bani pentru întreţinere nu aveau de nicăieri. Singurul lor ajutor era 


Pagina 45 


moş Constantin, care lucra două zile pe săptămână şi la Patriarhie în Ierusalim unde facea 
pâine şi prescuri, iar ca plată pentru această muncă primea pâine şi din aceasta trăiau şi 


cuviosul loan cu ucenicul său, Ioanichie, şi sora acestuia, maica Magdalena. 


Moş Constantin era un român bun şi evlavios, venit după Primul Război 
Mondial, stabilit la Ierihon împreună cu soţia sa şi fiul lor Dumitru. Moşul Constantin, 
după ce termina munca în brutărie, venea acasă la Ierihon şi de aici venea zilnic, cale de 
peste 8 km, pe jos, la schit şi muncea alături de cei trei vieţuitori până noaptea târziu, după 
care istovit de muncă se întorcea la casa lui, la Ierihon, şi tot aşa zilnic. Nevoinţa celor trei 
vieţuitori de la schit era tot aşa de aspră şi hpsită ca şi cea din peştera de la Calamona. La 


biserică slujeau zilnic cele 7 laude. 


Părintele Ioan nu era însă mulţumit de ostenelile sale şi dorea să se ostenească 
ŞI să se strunească şi mai mult într-un loc pustiu, pentru a fi vrednic de moştenirea marilor 
anahoreţi ai pustiului, din epoca de aur a Bisericii. Îmbolnăvindu-se grav, după ce a fost 
internat în spital, râvnitorul ostaş al Domnului se hotărăşte să lase altuia Crucea stăreției. 
Într-o scrisoare adresată unor români din Ţara Sfântă, el îşi motivează plecarea de la 


schitul românesc astfel: 


„Părăsirea Iordanului n-a fost fără durere pentru inima mea atât de simţitoare 
pentru podoabele firii. Iordanul a fost pentru mine ca un rai pământesc. Bogat atât în 
daruri duhovniceşti cât şi în cele fireşti. Aproape în fiecare seară stăteam până târziu sub 
chiparoşii de la schit, admirând frumusețile naturii, în liniştea fermecătoare a unui colţ de 
grădină din preajma bisericii, adâncindu-mă în cugetări. Firea mea visătoare nu se mai 


sătura de acele frumuseți ale acelui colţ blagoslovit de Dumnezeu”. 


După 5 ani de nevoinţă la Iordan, Cuviosul Ioan Iacob părăseşte egumenia 
schitului cu multă durere în suflet zicând: „Apoi asta am făcut-o nu din răutate, ci cu 


adâncă durere pentru un locaş sfânt, care se pustieşte, pentru hatârul (favoarea) unuia ca 

Gherasim” (Gherasim a fost egumen la schitul de la Iordan înaintea Sfântului loan Iacob 
ŞI, părăsind schitul, a fugit în Sfântul Munte Athos, iar în timp ce la schit era egumen 
Sfântul loan, acesta se întoarce din nou la Iordan, încercând să-l omoare pe cuvios într-o 


noapte). 


În luna noiembrie 1952, Cuviosul Ioan Iacob, sfătuindu-se cu ucenicul său, 
părintele Ioanichie, au plecat la Mănăstirea Sfântul Gheorghe Hozevitul. Primul an l-au 
petrecut în obştea mănăstirii, unde cuviosul loan şi-a săpat o chilie în piatră, ce se află 
între clopotniţa mănăstirii şi peştera unde s-a nevoit şi s-a rugat cel mai mare şi mai 
râvnitor prooroc al Vechiului Testament, Sfântul Ilie Tezviteanul. Suspinând după mult 
dorita linişte din pustie, în vara anului 1953, cuviosul loan se retrage într-o peşteră de 
lângă peştera Sfânta Ana. Aici, spune tradiţia că s-a retras Sfânta Ana, mama Maicii 
Domnului, împreună cu câteva fecioare, după ce a lăsat la Templu pe prunca Maria. 
Vieţuind aici până la moarte, Sfânta Ana a şi fost îngropată în această peşteră care rămâne 
pustiită şi necunoscută până în anul 416 când Sfântul loan Hozevitul se retrage din 
scaunul arhieriei din Alexandria, râvnind mult după dorul pustiei şi al celor mai mari 
profeţi, Sfântul Ilie Tezviteanul şi Sfântul loan Botezătorul, în această vale a Hozevei, 
lângă peştera Sfântului Ilie. În scurt timp s-au adunat în jurul Sfântului Ioan sute de 
călugări care locuiau prin peşterile ce erau situate pe cele două părți ale muntelui din 
Valea Hozevei. Văzând Sfântul loan Hozevitul că s-au adunat mulți călugări în jurul lui, 
construieşte prima mănăstire din piatră în scobitura muntelui, lângă peştera Sfântului Ilie. 
Aici se adună peste 1500 de călugări care locuiau atât în mănăstire cât şi prin peşterile de 
pe Valea Hozevei. În acest timp, Sfânta Ana i se arată în vis unui călugăr care locuia în 
peştera unde era îngropată şi îl ceartă că dormea pe mormântul ei. Acesta îi mărturiseşte 
visul său stareţului, descoperindu-i-se astfel moaştele Sfintei Ana, după care, această 
peşteră este transformată într-o mică biserică unde slujeau şi se împărtăşeau în duminici şi 
sărbători pustnicii care vieţuiau prin peşteri. Această biserică este numită de aici înainte 


Schitul Sfânta Ana. Toţi călugării din peşterile schitului erau sub ascultarea marelui stareţ 

Ioan din Lavra Hozeva. 


Pentru evlavia pe care o aveau călugării către Sfânta Ana, au construit multe 
mănăstiri şi biserici închinate Sfintei Ana şi aşa au început să se împartă din sfintele sale 
moaşte şi pe la alte mănăstiri şi biserici, rămânând în această biserică a schitului numai 
piciorul drept întreg, aceasta până înaintea celui de al Doilea Război Mondial când 
călugării de aici se retrag în Sfântul Munte Athos luând cu dânşii sfintele moaşte ale 
Sfintei Ana şi ducându-le în Mănăstirea Sfânta Ana, unde se păstrează şi azi cu multă 


sfinţenie şi evlavie. 


Când s-a mutat Sfântul Cuvios loan Iacob la peştera vecină cu cea a Sfintei 
Ana, singurul pustnic care locuia în peştera Sfânta Ana era monahul Pavel, grec din Cipru, 
care se ocupa cu tipăritul cărţilor sfinte, având aici o mică tiparniţă. În această peşteră s-a 
nevoit cuviosul loan Iacob 7 ani de zile fără să mai meargă la mănăstire sau la Ierihon. 
Noaptea se ruga şi priveghea, iar ziua scria versuri religioase şi traducea în româneşte 
învățături din Sfinţii Părinţi. Trăia în foarte mare lipsă, sărăcie şi nevoie, dar era împăcat 
sufleteşte şi răbda toate aici pe pământ în nădejdea vieţii viitoare. Ziua răbda căldura şi 
arşiţa soarelui care depăşea de multe ori 55 de grade. Iarna răbda frigul şi umezeala 
peşterii, iar noaptea îşi făcea canonul obişnuit de rugăciune şi metanii cerut unui 
schimonah şi practica rugăciunea inimii. Apoi se odihnea puţin pe o scândură şi iarăşi 
începea rugăciunea. Hrana lui, pe care o mânca o dată pe zi, spre seară, era din pesmeţi 
înmuiaţi în apă şi, rar, erau puţine măsline şi smochine. Rareori mânca pâine proaspătă, 
când îi aducea acel frate român, Dumitru, fiul lui moş Constantin, venit din Bârlad şi 


stabilit aici în Țara Sfântă, la Ierihon. 


În acest timp, maica Magdalena, sora părintelui Ioanichie, era stabilită la 
Ierihon, lângă casa maicii Galina. Ea făcea pâine şi trimitea cuviosului loan prin fratele 
Dumitru, căci tatăl lui care lucrase ca brutar la Patriarhie trecuse la Domnul. Petrol pentru 


lampa de gătit pe care îşi făcea puţin ceai şi ulei pentru candele primea de la părintele 

Ioanichie care vieţuia în mănăstirea Hozeva. In duminici, sărbători şi în zile de praznice, 
cuviosul loan mergea la peştera monahului Pavel din apropiere şi amândoi săvârşeau 


Sfânta Liturghie şi se împărtăşeau la Paraclisul Sfintei Ana. 


Chilia şi peştera Sfântului loan era agăţată ca un cuib de rândunică deasupra 
văii pârâului Horat, la o înălțime de aproximativ 30 m deasupra pârâului, iar de pe o 
potecă mică numai cu scara se poate urca sus la aproximativ 10 m înălțime. După ce 
cuviosul loan urca, trăgea scara după dânsul şi numai când venea la dânsul ucenicul său, 
părintele Ioanichie sau fratele Dumitru, atunci cobora scara sau când mai venea să-l 
viziteze câte un călugăr sau pelerin român pentru binecuvântare şi cuvinte de învăţătură. 
Femei şi bărbaţi necredincioşi sau care nu erau ortodocşi nu primea niciodată în peştera 
sa, fiind foarte zelos pentru dreapta credinţă şi pentru o viaţă creştinească după 


Evanghelie. 


Pe cei care veneau la peştera sa, îi învăţa frica de Dumnezeu, îi îndemna la 
pocăință şi le citea din scrierile Sfinţilor Părinți, amintindu-le tuturor de ceasul morţii, de 
dragostea Domnului nostru lisus Hristos răstignit pe Cruce, acolo, sus pe Golgota pentru 
noi, şi de Ziua Judecăţii de Apoi. Îi învăţa să păstreze cu sfinţenie mare dreapta credință, 
chiar cu preţul vieţii. Să se silească să facă fapte bune şi mai mult la rugăciune, la citirea 
Sfintei Scripturi şi a Sfinților Părinţi, să fugă de păcatele trupeşti, de îmbuibare şi de 
lăcomie ca de moarte. Să facă milostenie cu aproapele şi mai ales milostenie sufletească, 
îndemnând pe toţi la biserică, la rugăciune, la pocăință şi să aibă întotdeauna mintea şi 


inima la Domnul lisus Hristos, răstignit pe Cruce pentru mântuirea lumii. 


Aceasta era cugetarea lui din fiecare clipă, din fiecare ceas din zi şi din 
noapte. Apoi, zilnic, citea din Psaltire, din Sfânta Scriptură şi din cuvintele Sfinților 
Părinţi. Aceasta era adevărata lui hrană, hrană duhovnicească. În peşteră avea Ceaslovul, 
Psaltirea, Sfânta Scriptură, câteva cărți sfinte şi teancuri de manuscrise copiate, traduse şi 


compuse de dânsul ziua, sau de multe ori noaptea la lumânare. Cât a fost în viaţă nu a vrut 

să tipărească nimic. Dar după moartea sa, a ales ucenicul său, părintele Ioanichie, câteva 
frumoase cuvinte de învăţătură şi traduceri din Sfinţii Părinţi şi poezii compuse de el şi le- 
a publicat în două mici volume, la Ierusalim, în anii 1968 şi 1970 sub numele de „Hrană 
duhovnicească”. Versurile sale sunt pline de umilință, smerenie şi evlavie care store 
lacrimi şi din inimile celor împietriţi şi necredincioşi. Din aceste traduceri şi din versurile 
sale, după mutarea sa la Domnul, citea şi părintele Ioanichie cu ochii plini de lacrimi şi cu 
inima sfâşiată, străin şi singur, bolnav şi gârbov de povara vieții şi a bătrâneții, 
mângâindu-se cu gândul că dincolo va fi din nou împreună cu iubitul său părinte loan care 
îl părăsise în urmă cu 32 de ani şi pe care îl ruga neîncetat să mai aducă măcar un român 
aici ca, după plecarea sa la Domnul, să nu se stingă candela pe care a ţinut-o aprinsă cu 


multă râvnă şi sfinţenie timp de peste 56 de ani. 


Cuviosul loan a scris, plângând la rugăciune, tropare, imnuri, cântări de laude, 
având multă evlavie la Maica Domnului şi la toți sfinții. Era din fire blând şi avea un 
suflet duios, blând, paşnic şi foarte râvnitor era în apărarea Ortodoxiei patristice. De multe 
ori îl supăra reumatismul, suferea de rinichi, alteori îl supărau problemele stomacale, 
alteori gândurile nu-i dădeau pace ori beduinii care păşteau oile în apropiere şi aruncau 
pietre în chilia lui spărgându-i geamul. Pe toate acestea le răbda şi nu spunea nimic, 


pentru a împlini cuvântul Sfintei Evanghelii. 


Aşa s-a nevoit Sfântul Ioan Iacob în peşteră la Schitul Sfintei Ana din pustiul 
Hozevei, timp de 7 ani. În vara anului 1960 s-a îmbonăvit de dizenterie, de rinichi şi a 
făcut şi pneumonie însoţită de febră foarte mare. Toate aceste afecţiuni agravate au avut 
nevoie de îngrijiri atente din partea ucenicului său care îi punea comprese cu oţet şi 
ventuze pentru a-i scădea temperatura. Din cauza suferinţei foarte mari şi a slăbiciunii 
trupeşti, Sfântul îi mulțumea deseori ucenicului doar cu privirea. În ziua în care a adormit 
întru Domnul, dimineaţa pe la orele 7.00, după ce şi-a terminat de făcut pravilele, s-a 


împărtăşit cu Sfintele Taine ale Domnului nostru Iisus Hristos, după care a venit la dânsul 

la peşteră ucenicul său, căruia i-a spus: 


„Părinte Ioanichie, tare te mai aşteptam să vii, că pentru mine aceste trei zile 
au fost mucenicie. Mi-a fost foarte rău, am răcit tare, tuşesc şi nu pot respira şi am mare 


temperatură”. 


Atunci părintele Ioanichie a vrut să-i pună din nou comprese şi ventuze, dar 
sfântul i-a răspuns cu blândeţe că de acuma nu mai trebuie nimic căci totul s-a terminat şi 
că peste scurt timp trebuie să plece la Domnul. S-a spălat singur pe față şi pe mâini, s-a 


pieptănat şi apoi a început să privească cu mare uimire spre cer spunând: 


„Părinte Ioanichie, dacă ai vedea şi sfinția ta ceea ce văd eu!”, la care ucenicul 


l-a întrebat: 
„Ce vezi părinte loan?”. Şi sfântul i-a zis: 


„Văd foarte mulţi îngeri şi sfinţi care aduc două frumoase cununi din flori şi 
frunze de finic pe care scrie Fericiţi sunt cei ce...” şi s-a oprit. Apoi, părintele Ioanichie l-a 


întrebat: 


„Și ce mai scrie în continuare?”. Dar sfântul a zis: „Dacă o să mă simt mai 


bine, o să-ţi spun mai târziu.” 


Iar pe cealaltă cunună de la stânga lui scria: „Blestemaţi sunt cei ce...” şi nu a 
mai voit să spună toate cuvintele. Dar spunea că deasupra cununii de la stânga a văzut 
pornindu-se fulgere şi săgeți ca de trăsnet care închipuia mânia lui Dumnezeu asupra celor 
care mor nepocăiţi. Apoi i-a spus ucenicului că, după ce va muri, trupul său să-l îngroape 
aici, în această peşteră, într-un canal zidit în piatră şi ciment, pe care singur şi l-a pregătit 


dinainte. 


Apoi părintele Ioanichie l-a întrebat pe Sfântul Ioan: „Părinte Ioane, dar eu 
când voi muri, pe mine unde m-or pune? La care sfântul a răspuns: „Eu o să mă dau puţin 


mai încolo şi sfinția ta o să vii lângă mine”. 

(Părintele Visarion: Aici fac o mică paranteză vrând să arăt smerenia părintelui 
Ioanichie faţă de Sfântul Ioan, când s-a întristat puţin şi apoi cu un ton cam sever mi-a zis: 
„Până când crezi că o să te mai pot răbda părinte Visarion? Căci de când sunt aici, în Ţara 
Sfântă, în 56 de ani nimeni nu m-a cicălit şi m-a iscodit atât de mult ca sfinția ta. Pentru 
aceasta îţi dau canon să scrii tot ce ai aflat de la mine şi de la alți români pe care i-ai prins 


în viaţă, tot ce ştii despre viaţa şi nevoinţele Sfântului loan”) 


Deşi era la începutul lunii august şi temperatura de afară depăşise 40 de grade, 
Sfântul loan era foarte răcit, tuşea şi avea febră mare. Dar, cu toate acestea, era foarte 
lucid, blând şi paşnic. Era ziua de joi, 5 august 1960, când, după ce i-a dat ultimele sfaturi 
ucenicului său, s-a ridicat în picioare şi cu mâna dreaptă a început să binecuvânteze, ca 
preot, în semnul Sfintei Cruci, timp de aproape o oră, în toate părțile peşterii. Probabil că 
îi binecuvânta pe sfinţii pe care spunea mai înainte că îi văzuse venind la dânsul să-l 
întâmpine şi pe care i-a slăvit şi i-a lăudat în scrierile sale. Apoi, s-a întins pe patul de 
scândură, pe care avea o singură pătură, a închis ochii, a răsuflat adânc şi şi-a dat sufletul 


său în mâinile lui Dumnezeu. 


Ucenicul său, părintele Ioanichie a rămas mult timp îngenuncheat lângă 
căpătâiul părintelui său, plângând cu lacrimi amare pe cel care l-a părăsit aici pe pământ şi 


care i-a fost duhovnic şi bun învăţător şi povăţuitor, Sfântul loan Iacob Românul. 


Cât a fost bolnav, loan Iacob niciodată nu a oftat sau suspinat. A răbdat cu 


pace, cu seninătate şi le-a primit pe toate cu bucurie ca pe nişte daruri de la Dumnezeu. 


Cuviosul loan şi-a cunoscut dinainte data sfârşitului, însemnând-o pe peretele 
peşterii. Îndată după ce s-a sfârşit, ucenicul său, părintele Ioanichie, l-a îmbrăcat cu rasa, 
i-a pus schima mare, i-a pus mantia, i-a pus epitrahilul la gât, mătănule pe mâna stângă, 
sfânta cruce în amândouă mâinile, l-a culcat pe rogojină, apoi a aprins trei lumânări de 
ceară. După aceasta a îngrijit de candelă şi a plecat să-l anunţe pe stareţul Mănăstirii 


Sfântul Gheorghe Hozevitul, pe părintele arhimandrit Amfilohie care a pus să se tragă 

clopotele mănăstirii, au făcut un trisaghion cu rugăciunile de dezlegare, au făcut colivă şi 
împreună cu câţiva pustnici ce mai erau prin peşterile din apropiere, părintele arhimandrit 
Amfilohie, părintele Gavriil şi monahul Pavel, vecinul cuviosului Ioan Iacob, s-au urcat 
însoţiţi de părintele Ioanichie, pe scară, în peşteră şi au început slujba înmormântării. În 
acest timp, peştera s-a umplut cu păsări nenumărate din pustie, mari şi mici, fiecare după 
felul lor, pe care Sfântul Ioan le hrănea zilnic cu pesmet înmuiat, din puţinul pe care îl 


avea. 


Acum însă nu mai veniseră să primească hrană, ci veniseră să-l petreacă pe cel 
care de multe ori le-a hrănit, singur şi străin, vorbind de multe ori cu ele, cântându-le şi 
deseori scriind despre ele în poeziile sale. Despre această întâmplare a scris şi a publicat 
într-o revistă grecească din Atena stareţul cuviosului Ioan, arhimandritul Amfilohie, în 
luna mai 1981, că păsările care umpluseră peştera îl incomodau în timpul slujbei, „țipau şi 
ciripeau fiecare pe glasul ei, zburau pe capetele noastre, ne-au stins lumânările, băteau din 
aripi deasupra trupului cuviosului, căci se închideau cărțile şi se aşezau pe el, pe cap, pe 
piept, pe picioare şi fiecare glăsuia după felul ei”. Ele nu mai vroiau acum mâncare, ci pe 
părintele lor, pe binefăcătorul lor pe care îl pierduseră. După săvârşirea slujbei, spunea 
starețul, l-au pus în mormânt, iar deasupra au pus un capac de scânduri pe care l-au uns cu 
lut, apoi au pus pământ şi abia atunci au plecat păsările şi s-au împrăştiat şi aşa a rămas 
cuviosul părinte loan până în anul 1980. Timp de 20 de ani, numai ucenicul său, părintele 
Ioanichie mai urca pe scară sus în peşteră cu câte un pelerin din România, aprindeau 


lumânări, se rugau şi apoi, cu ochii plini de lacrimi, coborau şi se întorceau la mănăstire. 


Nimeni nu se mai gândea că va fi desfăcut mormântul lui vreodată până la 
sfârşitul veacurilor. Spunea părintele Ioanichie că de multe ori i s-a arătat Sfântul Ioan în 
vis şi îi spunea: „Părinte Ioanichie, vorbeşte cu stareţul că trebuie să vii cu dânsul să mă 
dezgropaţi”. Şi acest vis s-a repetat mai mult înainte de a fi dezgropat cu aproape 2 ani de 


zile. Dar, iată, că a rânduit Dumnezeu să 1 se descopere cinstitele sale moaşte. 

Era un arhimandrit grec din America, părintele Pantelimon, care a fost preot 
slujitor la Sfântul Mormânt, care în tinereţe a fost ucenicul Sfântului loan şi la acesta se 
mărturisea şi venea de multe ori pentru sfat şi cuvinte de învăţătură. Părintele Pantelimon 
era plecat de vreo 23 de ani în America unde era egumen şi duhovnic la o mănăstire 
înfiinţată de dânsul. Despre cuviosul Ioan, părintele Pantelimon nu mai ştia nimic. Într-o 
noapte, l-a văzut în vis pe Sfântul loan care i-a zis: „Dacă vrei să mă vezi, vino la peştera 
Sfintei Ana din Valea Hozevei”. Apoi, timp de o lună de zile nu a mai avut linişte şi îl 
chinuiau gândurile să meargă să viziteze Sfintele Locuri ca să-l vadă pe cuviosul Ioan, 
bunul său duhovnic şi povăţuitor, neștiind că era de mult la Domnul. La 28 iulie 1980, a 
sosit cu un grup de pelerini greci din America la Mormântul Domnului. Auzind că 
părintele Ioan este trecut la Domnul, au venit în aceeaşi zi la Mănăstirea Sfântul Gheorghe 


Hozevitul să se închine şi să-i vadă mormântul. 


Ajungând la mănăstire, după ce s-au rugat şi au aprins lumânări, părintele 
Pantelimon a cerut stareţului mănăstirii binecuvântare să meargă împreună cu câţiva 
pelerini la peştera Sfintei Ana, să aprindă câte o lumânare şi să se închine la mormântul 
cuviosului loan, care la unii dintre ei le fusese duhovnic. Starețul Amfilohie, la început, s- 
a împotrivit, dar văzând stăruința lor, le-a dat binecuvântare şi a plecat şi el cu dânşii la 
peşteră. Când au ajuns la peşteră, au urcat pe scară, au aprins lumânări şi s-au închinat la 
mormântul cuviosului, au cântat un trisaghion şi s-au odihnit puţin în peşteră. Acest grup 
era compus din vreo zece persoane. În timp ce se odihneau, părintele Pantelimon îi zice 
starețului Amfilohie: „Preacuvios părinte stareţ, vă rog să ne daţi binecuvântare să 
desfacem capacul mormântului să ne închinăm şi noi la osemintele cuviosului Ioan, că de 
acum au trecut 20 de ani de când a adormit şi sunt peste 20 de ani de când eu l-am văzut 
pentru ultima oară şi am venit de la o distanţă aşa de mare în această pustie sălbatică să-l 
vedem şi să ne închinăm la osemintele sfinției sale”. La început, stareţul s-a împotrivit 
zicând: „Părinte Pantelimon, eu socot că tot ce s-a făcut este îndeajuns, să-l lăsăm pe 


părintele loan să se odihnească în pace, în veci, şi să nu-l tulburăm”. Insă părintele 

Pantelimon împreună cu pelerinii veniți cu dânsul stăruiau mereu să desfacă mormântul. 
Atunci stareţul a zis unui pustnic ce era de faţă: „Părinte Hrisant, caută ceva cu care să 


putem umbla la mormânt”. 


În colţul peşterii au găsit o bucată de fier cu care au desfăcut scândura de 
deasupra mormântului şi îndată peştera s-a umplut de miresme sfinte. Atunci părintele 
Pantelimon i-a zis stareţului: „Vedeţi părinte stareţ că mormântul cuviosului loan are 
miresme sfinte?”. Când au dat scândura la o parte, mare şi uimitoare minune au văzut cu 
toţii. Cuviosul loan dormea. Avea trupul întreg neatins de stricăciune, la fel şi hainele şi 
veşmintele cu care era îmbrăcat, toate erau aşa cum au fost puse, parcă era pus în 
mormânt chiar atunci, fără nici o schimbare a înfățişării lui. Mâinile, picioarele, faţa, 
schima, epitrahilul, încălțămintea, toate erau neatinse. În picioare avea nişte bocanci care 
erau aşa cum a fost încălţat atunci. Hainele nu erau atinse de fel şi culoarea schimei şi a 


epitrahilului era ca şi nouă. 


De emoție, toţi s-au schimbat la faţă şi nu mai vorbeau nimic. Unii au început 
să plângă, iar alții să se roage şi făceau semnul Sfintei Cruci, zicând cu voce tare: 
„Doamne miluieşte! Părintele Ioan este sfânt!”. Atunci au îngenuncheat toţi, s-au rugat lui 
Dumnezeu şi l-au mulţumit că i-a învrednicit să vadă cu ochii lor această mare minune şi 
că ne-a binecuvântat Dumnezeu cu un sfânt nou şi au cântat troparul cuviosului: „Întru 
tine, părinte, cu osârdie, s-a mântuit cel după chip, că luând Crucea, ai urmat lui Hristos 
ŞI, lucrând, ai învăţat să nu se uite la trup căci este trecător, ci să poarte grijă de suflet, de 
lucrul cel nemuritor. Pentru aceasta, şi cu îngerii împreună, se bucură, preacuviose părinte 


Ioane, duhul Tău”. 


La urmă, părintele Pantelimon a cerut de la stareţul Amfilohie să-i dea ceva de 
binecuvântare de la Sfântul Ioan şi atunci a luat cu binecuvântare şi voia Sfântului loan, 
prima falangă de la degetul arătător al mâinii drepte, mâna care de atâtea ori l-a 


binecuvântat şi dezlegat de fiecare dată când venea la sfinția sa pentru mărturisire şi 

sfaturi de taină. Cu acest deget, în nopțile târzii, când erau împreună la gura peşterii şi 
prin pustie, îi arăta Sfântul loan părintelui Pantelimon minunatele zidiri ale mâinilor lui 
Dumnezeu şi tot cu acest deget îl avertiza când îi vorbea despre bunătatea lui Dumnezeu 
şi jertfa Mântuitorului Hristos de pe Golgota, care în curând va veni la noi să ne cerceteze, 
dar de data aceasta nu ca doctor şi Mântuitor ci ca drept Judecător. Degetul Sfântului loan 
a fost luat de părintele Pantelimon şi dus în America, unde a înființat două mănăstiri, una 


de călugări, între care sunt şi câţiva români şi una de măicuţe. 


In prezent, în Franţa, s-a întemeiat o mănăstire ortodoxă cu hramul Sfântului 
loan Românul - Hozevitul. Această mănăstire au ridicat-o nişte ucenici ai Sfântului loan şi 


buni prieteni ai părintelui Pantelimon. 


După ce au descoperit această mare minune, stareţul Amfilohie a plecat la 
mănăstire împreună cu câţiva călugări şi au adus un sicriu pe care apoi l-au urcat în 
peşteră, au scos încet trupul Sfântului loan, l-au aşezat în sicriu cu schima şi epitrahilul pe 
piept; stareţul Amfilohie i-a pieptănat barba şi părul, iar ucenicul său, i-a aşezat culionul 
pe cap cu camilafcă. Sfântul părea că doarme. Această minune a zilelor noastre era 
uimitoare. Era în ziua de 15 august, Adormirea Maicii Domnului. În această zi veniseră să 
se închine şi să viziteze Mănăstirea Sfântul Gheorghe Hozevitul aproximativ vreo 3000 de 
pelerini şi vreo 7 mitropoliți. După ce Sfântul loan Iacob a fost pus cu multă grijă în 
sicriu, a fost coborât din peşteră pe o scară cu ajutorul unor funii şi mare minune s-a 
întâmplat atunci. Deşi peştera cuviosului loan era la o înălțime aşa de mare, agăţată ca un 
cuib de rândunică deasupra văii, la o înălțime de peste 30 de metri, fiind în pericol de a 
aluneca de pe scară şi a cădea în prăpastie oricine ar fi cutezat să se urce în peşteră, atunci 
sicriul cu Sfântul loan s-a uşurat ca un fulg şi nu s-a simţit greutatea lui, nici la coborâre 
din peşteră şi nici cât a fost transportat de la peşteră la mănăstire, pe o distanţă de 4 km, 


pe un drum foarte anevoios şi prăpăstios. 


Apoi, în sunetele clopotelor de la mănăstire, cu sobor de preoți şi mulţi 

pelerini care țineau în mâini lumânări aprinse, cu ochii plini de lacrimi de emoție şi 
bucurie, au fost duse sfintele moaşte ale celui mai nou sfânt din lume şi contemporan cu 
noi, Sfântul loan cel Nou Românul, Hozevitul, şi aşezate în biserică. Pentru ca Dumnezeu 
să descopere dacă nestricăciunea trupului său nu a fost cumva urmare a vreunei căderi sau 
a vreunei legături de la arhiereu sau de la altcineva, conducerea Patriarhiei Ierusalimului a 
socotit că este necesar să se săvârşească pentru dânsul 40 de Sfinte Liturghii cu dezlegări 
şi pomeniri. După săvârşirea celor 40 de Liturghii cu dezlegări, trupul Sfântului Cuvios 
loan a rămas ca şi mai înainte neatins şi nestricăcios. Trupul neatins de stricăciune al 
sfântului a fost aşezat în biserica mică, Paraclisul Sfântului Ștefan, lângă sfintele moaşte 
ale celui de al doilea ctitor al Mănăstirii, Sfântul Gheorghe Hozevitul. Veneau aici 
numeroşi pelerini creştini din toată lumea care se rugau şi aprindeau lumânări la sfintele 
moaşte ale Sfântului loan Iacob, imediat ce au fost aşezate în biserică. Sicriul în care au 
fost aşezate moaştele sfântului era nepotrivit, de aceea stareţul Amfilohie s-a gândit să dea 
comandă la Ierusalim pentru o raclă frumoasă cu geam de jur împrejur pentru a se vedea 
sfintele moaşte în întregime, dar aceasta costa foarte mulți bani. Pentru aceasta, meşterii, 
cu care a vorbit stareţul, au cerut 85.000 de drahme, bani pe care stareţul nu-i avea fiindcă 


mănăstirea era foarte săracă. 


În acest timp, a venit un grup de pelerini ortodocși din Cipru, să viziteze 
mănăstirea şi să se închine. În acest grup se afla o credincioasă cu numele Cleopatra care, 
văzând pe Sfântul loan în sicriu, a început să plângă şi a mărturisit că acesta este Sfântul 
loan pe care ea l-a văzut în vis spunându-i că el nu are unde să stea şi atunci ea a donat 


această raclă în care şi acum sunt aşezate sfintele moaşte ale Sfântului loan Iacob. 


Racla are o lungime de 2 m şi o înălțime de 1,12 m, iar de jur-împrejur şi 
deasupra are o vitrină de sticlă înaltă de 70 cm şi lată de 42 cm. Pe această raclă este scris 


cu litere greceşti: Donată de Teodosie şi Cleopatra Marcu din Cipru. 


După aşezarea sfintelor moaşte în această raclă, patriarhul Benedict al 

Ierusalimului a trimis o comisie formată din trei arhierei la mănăstire să constate ce să 
facă în privinţa moaştelor Sfântului loan Iacob. Aceştia, în frunte cu patriarhul Benedict al 
Ierusalimului, aveau îndoieli că părintele Ioan ar fi sfânt şi au început să-şi spună fiecare 
părerea sa, însă nici unul dintre ei nu era de acord ca sfintele moaşte ale Cuviosului loan 
Iacob să rămână în biserică lângă sfintele moaşte ale Sfântului Gheorghe Hozevitul. Unul 
zicea că trebuie mutată racla, fiind român, altul zicea să-l bage în gropniţa de la subsolul 
mănăstirii, altul zicea să-l ducă înapoi în peşteră, iar altul zicea să-l îngroape la loc în 
mormânt, ajungându-se la neînțelegere în rândul membrilor acelei comisii. După câteva 
zile de la formarea acelei comisii, unul dintre membri a făcut un blocaj renal, altul infarct 
şi în scurt timp a decedat şi patriarhul Benedict, rând pe rând murind toți membrii 
COMISIEI. 

În locul lui Benedict a fost intronizat ca patriarh Diodor şi, după înscăunarea 
acestuia, s-a pus din nou problema Sfântului Ioan de la Hozeva, unii dintre arhierei având 
în continuare îndoieli că acesta ar fi sfânt. Dar patriarhul Diodor, care-l cunoştea pe 
Sfântul loan de când acesta era monah abia venit la Mănăstirea Sfântul Sava, le-a spus 
tuturor: „Eu îl cunosc pe cuviosul loan de când era în viaţă, pe când era monah şi eu eram 
dragoman (adică exarh peste toate mănăstirile din Palestina) şi îi ştiu viaţa lui şi sunt sigur 
că este sfânt”. Şi aşa s-au potolit cu toţii şi au încetat să mai discute împotriva Sfântului 


loan şi de atunci nimeni nu s-a mai îndoit de sfinţenia Sfântului loan Românul. 


Cel care a ştiut întreaga lui nevoinţă din România şi din Țara Sfântă, bucuriile, 
necazurile, privegherile de noapte, sfârşitul său minunat şi care a fost martor la aflarea 
sfintelor moaşte, în vara anului 1980, a fost ucenicul său devotat până la moarte, un smerit 
călugăr din Buzău, părintele Ioanichie Pârâială, care i-a fost ucenic de chilie, s-au nevoit 
împreună în Mănăstirea Sfântul Sava, în peşteră, la Schitul de la Iordan şi în pustia 


Hozeva şi care în ziua de 11 octombrie 1992, după 4 luni de grea suferinţă şi-a dat sufletul 

său în mâinile Domnului, plecând alături de Sfântul Cuvios loan care îi spusese, la 
despărţirea lor pentru totdeauna aici pe pământ, că: „Eu o să mă dau puţin mai încolo şi 


sfinția ta o să vii lângă mine, părinte Ioanichie”. 


Acest smerit călugăr a fost aici, la Hozeva, ca un adevărat străjer la poarta de 
granit a acestei cetăți cu ziduri înalte de piatră, agăţată ca un cuib de rândunele în 
scobitura din peretele muntelui, aşezată cu multă măiestrie sub peştera unde s-a rugat şi a 


fost hrănit de corbi Sfântul Prooroc Ilie. 


Cănd părintele Ioanichie vedea că vine un grup de pelerini români, alerga 
repede la clopotniţă şi trăgea cu măiestrie toate clopotele mănăstirii şi la fel îi petrecea şi 
la plecare, în aşa fel încât clopotele cântau la un loc o frumoasă melodie, încât mulți dintre 


pelerini plecau cu ochii în lacrimi. 


Pe toți îi întâmpina cu multă dragoste, îi conducea în biserică la sfintele 
moaşte ale marelui sihastru şi sfânt român, le dădea cuvânt de învăţătură, le povestea viaţa 
Sfântului loan Românul, le explica istoricul mănăstirii, îi conducea la peştera Sfântului 
Ilie, îi servea pe toţi cu o ceaşcă de cafea şi cu un pahar de apă rece. lar pe cei care se 
purtau cu indiferenţă, ori erau îmbrăcaţi în ţinută indecentă, îi certa cu asprime, vorbindu- 
le de dreapta judecată şi de chinurile veşnice care îi aşteaptă pe cei păcătoşi. Tuturor le 
povestea viaţa, nevoinţele, sfârşitul minunat al Cuviosului loan Iacob şi minunile ce s-au 
săvârşit de multe ori sub ochii lui la racla Sfântului. Apoi, pe mulţi dintre ei îi conducea la 
Horat să le arate chila şi peştera Sfintei Ana, unde s-a nevoit şi proslăvit, ca sfânt, 
Cuviosul loan. Aici le arăta chilia agăţată în muntele de piatră, lămâiul care îl plantase 
Sfântul, scara pe care se urca şi cobora, patul, mormântul şi unele din manuscrisele ce se 
mai păstrau, rămase de la dascălul său şi piatra pe care îşi însemnase Sfântul, dinaintea 


sfârşitului său, ziua în care va trece la Domnul. 


Apoi le citea câteva versuri de umilinţă sau câte un cuvânt de învăţătură ale 


Sfântului şi apoi îi conducea până la poarta mănăstirii, apoi îi petrecea în glasul clopotelor 

pe care le trăgea cu ochii în lacrimi. 


Cu câţiva ani înainte de a trece la cele veşnice, părintele Ioanichie a luat o 
mlădiţă din lămâiul pe care îl plantase Sfântul Ioan la peştera sa şi a altoit-o în tulpina 


unui lămâi din grădina de jos a mănăstirii care, în scurt timp, a început să rodească. 


Deşi părintele Ioanichie se ducea mereu la peştera Sfântului loan unde 
aprindea o candelă şi uda lămâiul, după un timp acesta s-a uscat. Atunci a zis părintele 
Ioanichie: „Este semn că de acuma trebuie să plec şi eu la Domnul, dar mă rog Lui şi 
Sfântului loan de 32 de ani să nu rămân eu singurul şi ultimul român, să nu se stingă 


candela pe care eu am tinut-o cu multă grijă aprinsă aici peste 56 de ani”. 


După ani mulți de suferinţe, boală şi multă nevoinţă, în ziua de 11 octombrie 
1992 a plecat la loc de linişte şi odihnă, acolo, lângă cel mult dorit de dânsul, căruia i-a 
fost ucenic şi prieten devotat, Sfântul loan Iacob Românul, încovoiat de bătrânețe, 
suferințe şi multe osteneli, cel care a luminat ca o candelă vie peste 56 de ani, 


preacuviosul părintele nostru Ioanichie Pârâială. 

Numeroşi pelerini, închinători români, greci, ciprioţi, ruşi şi iugoslavi, venind 
la sfânta Mănăstire Hozeva, se opresc la mormântul părintelui Ioanichie, pe care l-au 
cunoscut în viață. După ce îi aprind o lumânare şi o pun lângă cruce, urcă în linişte şi 


tăcere pentru a se ruga şi a mulţumi, lângă racla Sfântului loan Iacob Românul. 

Părintele Ioanichie adormit întru Domnul, lângă bunul său duhovnic Sfântul 
loan Iacob. Lângă părintele Ioanichie, fratele român Iacob Bârsan (Visarion) „care l-a 


necăjit atât de mult” cât a fost în viaţă. 


Istoricul Mănăstirii „Sf. Gheorghe Hozevitul” 


Locurile acestea au jucat un rol important din cele mai vechi timpuri, după 


cum se menţionează şi în Vechiul Testament şi în Noul Testament. 


1. Aşa a fost lisus al lui Navi care a fost ales de Moise ca urmaş al său spre a 
conduce poporul evreu spre Canaan. După ce a trecut Iordanul, trebuia să cucerească 
Cetatea Ierihon pentru a putea să-şi continue drumul. Evreii se temeau. lisus al lui Navi a 
primit înştiinţarea că, dacă până la Apusul Soarelui va înconjura cetatea de 7 ori cu 
trâmbiţe, va reuşi să cucerească Cetatea fără nici o luptă. Aşa a şi făcut. Dar ziua se 


apropia de asfințit şi generalul lisus Navi cu armata lui nu reuşise să înconjoare cetatea. 

Ridicând rugăciuni la Dumnezeu ca Soarele să se oprească în loc şi ca să se prelungească 
ziua, aşa cum aflăm din Sfintele Cărţi, Soarele s-a oprit deasupra muntelui Gaboon, luna 
s-a oprit deasupra locului Ielon, iar armata lui Navi a reuşit să înconjoare cetatea. Zidurile 
au căzut, pietrele rămânând pe lângă ziduri, aducând şi astăzi mărturii despre marea 
putere a Domnului. După cucerirea lerihonului, mergând spre Ierusalim, au mers pe 
drumul care şerpuieşte de-a lungul pârâului Wadi Kelt sau cum se numeşte astăzi, Valea 


Hozeva şi care trece prin faţa Mănăstirii Sf. Gheorghe Hozevitul sau Hozeva. 


2. Tot din cărți aflăm că în acest loc a vieţuit Sfântul Prooroc Ilie timp de trei ani 
ŞI şase luni, perioadă în care nu a fost deloc ploaie în Palestina. El s-a rugat în peştera care 
se poate vedea şi astăzi şi pe care o puteţi vizita; după cum se vede, peştera se află la o 
mare înălțime şi Sf. Ilie a fost hrănit de un corb care dimineaţa îi aducea carne şi seara 


pâine. 


3. Tradiția spune că Sfinţii Părinţi Ioachim şi Ana nu au avut copii până la o 
vârstă înaintată. La evrei, toţi cei care nu aveau copii erau socotiți păcătoşi şi preoţii nu 
primeau jertfe de la aceştia decât în urma tuturora. Odată, ducându-se Sfinţii Părinți cu 
darurile lor, cei dintâi, Arhiereul s-a supărat zicându-le: „Cum aţi îndrăznit să veniţi 
primii? Vreţi să ne ardă Dumnezeu cu foc?”, după care i-a dat afară din templu. Atunci, 
Sfinţii Ioachim şi Ana s-au scârbit foarte tare. Foarte descurajaţi au plecat acasă. Apoi, 
Sfântul Ioachim a venit în acest loc pe valea Hozevei unde avea o stână de oi. Şi el s-a 
urcat până la Peştera în care a stat cândva Sfântul Ilie şi s-a rugat aici timp de 40 de zile ca 
Domnul să se milostivească şi să-i dea un copil. Sfânta Ana a rămas la Ierusalim în 
locuinţa lor unde, de asemenea, se afla o peşteră. Şi ea s-a rugat Domnului să aibă parte de 
un copil, stând la rugăciune. După 40 de zile de post şi rugăciune, amândoi au fost vestiți 
de Sfântul înger Gavriil că vor avea prunc care urma să fie Maria, Maica Domnului. După 


ce Sfânta Ana a dus-o pe prunca Maria, în vârstă de trei ani, la Templu, la Sfânta Sfintelor, 

pe locul unde astăzi se află Moscheia Albastră, s-a retras tot în aceste locuri, pe Valea 
Hozevei, într-o peşteră care se află la o oră depărtare de mers pe jos de la peştera 
Sfântului Ilie, în drum spre Ierihon. Aici s-a retras Sfânta Ana cu un grup de femei şi care 
de atunci şi până astăzi se cheamă Der Benat după denumirea arabă (Mănăstirea 
Femeilor) sau Schitul Sfânta Ana. Tradiţia ne spune că piciorul drept al Sfintei Ana a fost 
păstrat la Schit de la săvârşirea sa din viaţă şi până acum 400 de ani când călugării din 
partea locurilor acestea au fugit la Sfântul Munte Athos din Grecia de teama 
prigonitorilor. Odată cu plecarea lor au luat şi moaştele Sfintei Ana, au construit acolo o 
mănăstire cu denumirea Sfintei Ana şi au depus acolo sfintele moaşte unde se află până în 
prezent. La schitul Sfânta Ana de la Hozeva, au vieţuit mulţi călugări români până la 


războiul din 1917. 


4. În jurul anului 614 d.Hr., aici a vieţuit Sfântul Gheorghe Hozevitul. De-a 
lungul văii şi la Mănăstire au fost pe vremea aceea 6000 de călugări. Cărţile menţionează 
că în acest an au năvălit perşii în Palestina şi au distrus multe locașuri sfinte printre care şi 
Mănăstirea Hozeva, distrugând-o până la temelii. Au rămas doar câteva ziduri aflate sub 
peştera Sfântului Ilie şi pe jos au rămas 2 lespezi de mozaic frumos ornamentate şi care se 
pot vedea în sfânta biserică de azi. După retragerea Perşilor, au fost găsiţi în viaţă circa 
3000 de călugări; restul au fost omorâţi de năvălitori. Sfintele lor moaşte se mai păstrează 
şi astăzi. Ceilalţi monahi s-au reîntors la Hozeva şi au reconstruit sfânta biserică. După 
această perioadă nu mai sunt alte informaţii întrucât toate documentele au fost arse de 
prigonitori. Dar, pentru ca să aveţi o mai bogată informare, vă ofer publicaţia alăturată cu 


un articol scris chiar de Sfântul loan Românul privitor la istoricul locurilor. 


Schimonah Ioanichie Pârâială 

Monastirea Sf. Gheorghe Hozevitul 


În vechime, Palestina era ţara cea mai bogată în Locaşuri Sfinte. Atât locurile 
de însemnătate istorică precum şi pustietăţile cele mai îndepărtate erau pline de biserici 
măreţe şi de mănăstiri. Din istoriile vechi se poate constata că pe la începutul veacului al 
7-lea numai în valea Iordanului erau vreo patruzeci de mănăstiri şi schituri. De la 


Ierusalim şi până la Muntele Sinai lăcaşurile sihăstreşti se țineau lanţ. 


Până la venirea perşilor (614) starea mănăstirilor din Palestina era nespus de 
înfloritoare. Dar ura cea păgânească a năvălitorilor nu a lăsat nimic nejefuit în „Leagănul 
Creştinătăţii”. Cele mai multe şi vestite biserici au fost dărmate până la temelie; odoarele 
sfinte au fost jefuite iar monahii au fost omorâţi cu miile. Numărul bisericilor dărâmate 
(după mărturia Sfântului Antioh Savaitul care a fost luat şi el în robia persană) se ridica la 
vreo două sute. Desigur că pe lângă aceste locaşuri vestite, care au atras privirea 
năvălitorilor, mai erau şi altele mai puţin însemnate care au scăpat din mâinile perşilor 
însă vremea cea nemiloasă le-a măcinat şi pe acestea aşa încât cele mai multe au rămas 


fără urmă. Numai vechile manuscrise ce se mai păstrează pomenesc despre ele. 


Bineînţeles că bisericile şi mănăstirile cu renume istoric au fost reconstruite 
mai târziu însă nici una dintre ele nu a ajuns la strălucirea din trecut. Distrugerea şi groaza 
pe care au pricinuit-o perşii a fost atât de mare încât viaţa creştină din Palestina a rămas - 
pentru multă vreme - într-un fel de amorțire şi niciodată nu a ajuns la treapta de înflorire 
de la începutul veacului al 7-lea. Căci venirea perşilor n-a fost decât deschiderea drumului 
altor seminţii dornice de cucerire, aşa încât năvălirile şi suferinţele nu s-au mai curmat. De 
aceea, şi mulți dintre monahii care trăiau în mănăstirile din Palestina şi-au căutat liniştea 
lor sufletească în alte părți, unii au plecat în Sfântul Munte, alții în părţile centrale ale 
împărăției Bizantine iar viaţa mănăstirească s-a veştejit simţitor. Multe mănăstiri au stat 


pustii veacuri întregi iar altele au dispărut cu totul. 

Dintre mănăstirile mai vestite, care au căzut pradă năvălirii perșilor, este şi 
Mănăstirea Sfântului Gheorghe Hozevitul din valea cea adâncă a Eonului cum o numeşte 
Sfântul Evanghelist Ioan la capitolul 3 unde zice: „Era însă şi loan în Eon, aproape de 


Salim şi boteza acolo pentru că erau ape multe...” (loan 3, 23). 


În cărţile Vechiului Testament, valea aceasta este numită Valea Horat sau Horit 


iar astăzi 1 se zice Valea Hozevel. 


Când cobori în valea aceasta din drumul vechi de la Ierusalim spre Ierihon, ai 
impresia că intri într-o cetate uriaşă cu zidurile-i de granit. Rămâi uimit de adâncimea 
prăpăstioasă a pârâului Hozevei şi de înălțimea stâncilor abrupte care se ridică 
ameninţător din toate părțile închizând orizontul. Te simţi aici complet izolat de restul 
lumii. 

Şi nu vezi împrejur decât stâncile dogorâte de soare şi împestrițate de găurile 
de intrare a nenumăratelor peşteri în care au trăit sihaştrii odinioară. Acum îşi găsesc 


adăpost în ele doar bursuci şi porumbeii sălbatici. 


Nu se aude în valea asta decât glasul păsărilor de pustie speriate de prezenţa 
neobişnuită a vreunei prezenţe omeneşti şi murmurul monoton al apei care coboară pe 
canalul vechi al Macabeilor. Mănăstirea Sfântul Gheorghe Hozevitul stă lipită de stânca 
uriaşă a pârâului, întocmai ca un cuib de rândunică. Datează de pe la începutul veacului al 
5-lea. Cei dintâi ctitori şi vieţuitori ai acestui locaş au fost cinci sihaştri (pustnici) ai Siriei. 
Numele lor: Prom, Ilie, Ganneu, Enon şi Zinon. Ei nu au trăit toți în aceeaşi vreme. Unul 
după altul au zidit cele dintâi chilii (camere pentru locuinţa monahilor) şi o biserică 
închinată Sfântulul Arhidiacon Ştefan. Aici au fost depuse şi cinstitele moaşte ale acestor 


sihaştri. 


Mai târziu, a trăit prin părțile acestea Sfântul loan Hozevitul care a fost 


Mitropolit al Cezareei Palestinei. Sfântul loan Hozevitul a săvârşit lucrul început de 

sihaştrii sirieni. În timpul vieţii lui, a atras în jurul lui, pe aceste locuri, mii de monahi. 
Numărul „locuitorilor pustiului” de la Hozeva a ajuns la vreo cinci mii. Erau cu adevărat, 
cum se spune şi în cărțile bisericeşti, ca nişte „îngeri în trup” care „şi-au răstignit patimile 
şi au urmat lui Hristos” până la moarte. Mulţi au fost „văzători cu duhul” (cunoşteau 
tainele sufleteşti ale oamenilor). Şi după săvârşirea (trecerea din viaţă) a Sfântului loan 
Hozevitul, viaţa monahală de la Hozeva a mers crescând „din putere în putere” atingând 
cea mai înaltă treaptă de desăvârşire în vremea Sfântului Gheorghe Hozevitul, care este 


socotit ca al doilea întemeietor mare al mănăstirii. 


Sfântul Gheorghe Hozevitul a vieţuit cam la o sută de ani după Sfântul Ioan. 
În vremea lui s-a întâmplat năvălirea perșilor la anul 614 d.Hr. Şi tot el adună iarăşi la 
Hozeva - după pustiirea persană - monahiii ce s-au retras prin lunca Iordanului sau prin 


părțile Arabiei. 


Înălţimea virtuţilor alese ale Sfântului Gheorghe, apoi minunile şi darul 
vindecărilor care izvorau prin sfintele lui rugăciuni în faţa icoanei făcătoare de minuni a 
Maicii Domnului de la Hozeva numită „Hozevitissa”, au hărăzit acestui sfânt locaş un loc 
de frunte printre mănăstirile istorice din Palestina. Pentru aceasta, şi mănăstirea aceasta, 
care mai înainte îşi avea numele după a Sfântului Gheorghe Hozevitul, a rămas cu numele 
„Mănăstirea Sfântul Gheorghe Hozevitul” iar hramul principal i s-a aşezat la 8 ianuarie, în 


ziua Sfântului Preacuviosului Părintele nostru Gheorghe de la Hozeva. 


Schimbările furtunoase şi tulburările necurmate ce s-au abătut asupra 
„Pământului sfânt” n-a cruțat nici zidurile întregi ale acestei mănăstiri, nici odoarele 
bisericeşti şi nici arhiva ei de documente istorice. Pentru aceasta nu se găsesc date sigure 
şi informaţii detaliate despre trecutul îndepărtat al acestui locaş bisericesc prea vestit. Au 
rămas doar tradițiile moştenite verbal de la sihaştrii de pe valea aceasta, apoi icoanele 


vechi zugrăvite în frescă pe zidurile bisericilor, precum şi diferitele inscripţii. 

Se poate ajunge la o idee mai clară despre trecutul glorios al mănăstirii de la 
Hozeva, citind mai întâi viaţa celor doi mari fondatori: Sfântul Ioan şi Sfântul Gheorghe 


Hozevitul. 


Apoi, vizitând şi cimitirul vechi, care a fost descoperit în anul 1880 de doi 
sihaştri, unul cu numele de Iustin, român de origine, şi altul grec - Ioasaf, se poate observa 
ce importanţă a avut mănăstirea de la Hozeva. După felul crucilor şi al icoanelor ce sunt 
zugrăvite pe ziduri, s-ar deduce că acest cimitir datează de pe la sfârşitul veacului al 5-lea. 
Aici se pot vedea osemintele care răspândesc o aromă deosebită ca şi moaştele sfințite. 
Ele sunt aşezate pe categorii cu anumite despărțituri pentru Arhierei, pentru preoți şi 
stareţi, pentru preoţi de mir, pentru arhidiaconi şi diaconi, pentru monahi şi mireni. Între 
altele, se află şi osemintele unei regine numită YA şi a unor diaconese. După inscripţiile 
care se află pe ziduri, în dreptul fiecărei despărțituri, se poate vedea că aici au fost 
îngropaţi clerici şi mireni din toate laturile împărăției bizantine (din Roma, din Egipt, din 


Mesopotamia, din Siria şi din alte părți). 


Deasupra cimitirului, la vreo 40 de metri (131 de urme) înălțime, se află 
peştera Sfântului loan Hozevitul unde a trăit în zilele din urmă a vieţii lui. Aici au fost 
aflate cinstitele lui moaşte de către Ieromonahul Gavriil, care locuieşte în peştera în care a 


trăit Sfântul loan. 


Afară de cimitirul acesta, mai este şi un alt cimitir - mai vechi decât acesta - în 
cuprinsul mănăstirii, unde se îngropau numai părinții mănăstirii Hozevei. Deasupra 
acestui cimitir se află cele două biserici vechi al mănăstirii. Biserica mare cu hramul 
„Naşterea Maicii Domnului”. Aceasta datează din vremea Sfântului Gheorghe (veacul al 


5-lea). Pe ziduri se mai pot vedea încă părți din zugrăveala veche. 


[Cimitirele vechilor mănăstiri din Palestina sunt săpate sub pământ (un fel de 
peşteri subterane) în care se aşază osemintele celor adormiţi întru Domnul din mănăstire. 


Intrarea în peşteră este astupată cu lespezi de piatră sau zidită. In vremea prigonirilor sau 

persecuțiilor barbare, când se întâmpla uneori să rămână mănăstirea pustie timp de mai 
mulți ani, pierzându-se semnul locului de intrare în peştera cimitirului, nu se mai ştie unde 
sunt îngropaţi monahii care au trăit mai înainte de prin locurile acelea. Şi numai din 
întâmplare sau în urma unor săpături făcute anume sau prin descoperirea în vedenii a 
vreunui sfânt ale cărui cinstite moaşte se află acolo se poate descoperi locul vechilor 


morminte (cimitirul) monahilor care au vieţuit în trecut în acea mănăstire |] 


Între altele se vede icoana Sfântului şi Dreptului Ioachim care este şi cea mai 
frumoasă şi mai bine conservată. Pe jos au mai rămas câteva porţiuni din mozaicul vechi 
cu diferite inscripţii şi ornamente. În spatele acestei biserici se află o altă biserică mai 
veche care avea hramul „Sfintul Arhidiacon Ștefan” iar acum are hramul Sfinţilor 
Gheorghe şi loan Hozevitul şi mormintele celor dintâi cinci sihaştri (Prom, Ilie, Ganneu, 
Enon şi Zinon) din Siria. De aici izvora mai înainte mir vindecător de boli. Şi în biserica 
aceasta se văd părți din zugrăveala veche (de prin sec. 5) iar mozaicul de pe jos este foarte 


bine conservat. 


Un alt loc istoric din mănăstirea aceasta este vestita peşteră a Sfântului 
Prooroc Ilie unde a trăit în vremea când era urmărit de regina Isabela. Această peşteră a 


folosit-o ca adăpost şi sfântul Ioachim. 


Istoria mănăstirii de la Hozeva este strâns legată şi de o veche tradiție care 
spune că locul acesta a aparţinut Sfinţilor Drepţilor Părinţi Ioachim şi Ana. Aici, Sfântul 
Ioachim a primit vestea de la un înger că Sfânta Ana, femeia lui, va naşte - din pântece 
sterp - pe Născătoarea de Dumnezeu. Tradiţia aceasta găseşte confirmarea şi în Sinaxarul 
Bisericii Ierusalimului, unde acest loc este numit „Livada oilor a Fericitului Ioachim de la 
Hozeva”. lar în grădina mănăstirii se pot vedea şi astăzi „fescile” (treucile) mari de 
corasan, unde Sfântul Ioachim îşi adăpa turma. Până în vremea primului război mondial, 
se afla în peştera aceasta a Sfântului Ilie şi zugrăveala veche care îi înfățişa pe Sfinţii şi 


Drepţii Ioachim şi Ana urcând cu turma lor de oi din Valea Hozevei spre Sfânta Cetate. În 

altă parte a peşterii era zugrăvită icoana Sfântului Prooroc Ilie primind hrană de la un 


corb; iar alături, Sfinţii loan şi Gheorghe de la Hozeva. 


Viaţa monahală din această mănăstire a slăbit simțitor după năvala perşilor din 
sec. 7. Şi în multe rânduri mănăstirea a fost părăsită cu totul... căci zidurile măreţe ale ei 


atrăgeau adeseori şi privirea lacomă a diferitelor bande de hoți. 


În împrejurări ca acestea, peşterile ascunse, ca cele din partea de răsărit ale 
Hozevei unde se află Sihăstria „Sfânta Ana”, au fost mai adăpostitoare pentru monahi. De 
aceea, se poate constata că în timpul când mănăstirea mare era pustiită şi în vremea 
ruinărilor ei, peșterile din împrejurimi, ca şi Sihăstria „Sfânta Ana”, au fost totdeauna 
locuite. Viaţa monahală pe această vale nu s-a curmat decât în vremea primului război 
mondial când armatele străine, împânzind şi valea aceasta, monahii s-au retras pe la alte 
mănăstiri. 

În zilele noastre nu se mai află pe aceste locuri miile de monahi cum erau 
altădată căci, în graba cea mare a vieţii moderne de azi, puţin se mai opresc în liniştea 
pustiei. Dar sfintele mănăstiri, ca nişte bătrâni iubitori de fii - ne povestesc slava 
trecutului, aşteptând ca şi lumea de azi să se trezească din amorţeala spirituală pricinuită 
de materialismul modern care dispreţuieşte tot mai mult adevăratul rost al vieţii omeneşti 


prin tăgăduirea valorilor celor nebănuite ale sufletului. 

Sfântul loan Hozevitul 


Alcătuit de Jeroschimonah loan lacob 


Sfântul loan Hozevitul s-a născut în oraşul Theba (din Egipt) din părinți de 
bun neam şi binecredincioşi. Luând încă din tinereţe îngerescul chip al călugăriei, a venit 


la Sfintele locuri pentru închinare. 


Din cauză că nu era de acord cu hotărârea Sinodului al IV-lea Ecumenic (care 
a fost la Calcedon în anul 451 d.Hr.) ci se despărţise de Biserică, pentru aceasta, când a 
venit să se închine la Sfânta Cruce, a fost împiedicat de o putere nevăzută - ca şi oarecând 
Cuvioasa Mania Egipteanca. Fiind el în mare nedumerire, a auzit un glas ceresc zicându-i: 
„Cei care nu se împărtăşesc cu soborniceasca Biserică, nu sunt vrednici să se închine la 


Crucea Domnului”. 


Îndată ce a auzit aceste cuvinte, a alergat la Proestoşii Bisericii din Ierusalim 
ŞI, mărturisindu-şi greşeala, s-a îndreptat după rânduiala canonică. După aceea a ieşit din 
Sfânta Cetate şi, pogorându-se în Valea cea prăpăstioasă a Hozevei, locuia într-o peşteră 
din adâncul pustiei, având ca hrană vlăstare de copaci sălbatici întocmai ca şi sfântul loan 
Botezătorul. Aici trăia el îngereşte nevoindu-se întru rugăciuni şi privegheri, nefiind 


cunoscut de nimeni. 


În părţile acestea se afla şi un sihastru vestit, cu numele Anania. Într-o bună zi, 
a venit la el un bogat aducând cu sine şi pe fiul său care avea duh necurat cu scop ca să-l 
lecuiască. Dar Cuviosul Anania, din multă smerenie, se lepăda pe sine de la acest lucru 
zicând că el nu are atâta îndrăzneală către Dumnezeu ci mai bine este ca să meargă la 
Fericitul loan care locuieşte în apropiere şi este mai sporit în cele duhovniceşti. Deci, 


înştiinţându-se tatăl bolnavului despre peştera Sfântului loan, a mers la el şi se ruga cu 

lacrimi ca să-i vindece copilul. Dar Sfântul loan se lepăda şi el ca şi Anania, numindu-se 
pe sine nevrednic de asemenea lucru. Însă fiind rugat cu multă stăruinţă şi cu multe 
lacrimi fierbinți, s-a înduplecat cuviosul a face rugăciune pentru cel bolnav. Şi, 
întorcându-se spre el, a zis: „În numele Domnului Iisus Hristos - nu eu, ci robul lui 
Dumnezeu, Anania, îți porunceşte ţie, duhule necurat, ca să ieşi din tânărul acesta!”. 


Rostind aceste cuvinte, cel bolnav s-a vindecat. 


Această minune l-a făcut vestit în toate părțile pe Sfântul loan. Pentru aceasta, 
clericii Bisericii din Palestina, l-au luat din pustie cu sila şi l-au hirotonit Episcop şi 


Mitropolit al Cezareei (din Palestina), care era pe atunci capitala Ţării. 


Însă grijile dregătoriei nu-i dau răgaz fericitului să-şi vadă de nevoinţele 
pustniceşti la care era deprins, şi dorul de pustie nu-l lăsa ca să zăbovească mult în 
mijlocul lumii. După vreo opt ani de păstorire, Sfântul Ioan lasă toată grijile Bisericii în 
seama Epitropilor şi se întoarce la liniştea lui cea mai iubită din pustia Hozevei. Aici, el 
adună ca o albină mierea cea duhovnicească, sârguindu-se a-şi ascunde comoara 


bunătăților şi virtuților sale de către ochii oamenilor. 


Dar nu a trecut multă vreme şi Dumnezeu l-a făcut arătat la toți pe nevoitorul 


său cel ascuns. 


În vremea aceea, un ţăran din satul apropiat avea un prunc stăpânit de un duh 
necurat. Aflând el de la nişte pustnici despre înălțimea virtuților pe care le ascundea 
Mitropolitul de la Hozeva, a aşezat pruncul cel bolnav într-un coş şi, acoperindu-l cu 
frunze, l-a lăsat pe ascuns la uşa Fericitului loan. Trezindu-se pruncul, a început a scânci; 
iar Cuviosul, ieşind afară, a cunoscut pe duhul cel necurat şi, blagoslovind pruncul, a fugit 
demonul din el. Când a venit tatăl copilului, l-a găsit sănătos şi, luându-l, s-a întors acasă 
plin de bucurie. Însă duhul cel necurat fiind îndepărtat de la cel bolnav, nu s-a liniştit şi a 
căutat să se răzbune. În vremea când Sfântul Ioan se afla pe o stâncă înaltă, alături de 


valea prăpăstioasă a Hozevei, vrăjmaşul cel nevăzut s-a înfăţişat în chip de om şi venind 

fără veste s-a aruncat la picioarele Cuviosului ca oarecum spre închinare. Arătarea cea 
neaşteptată a demonului l-a făcut pe Sfântul loan ca să se dea îndărăt şi, poticnindu-se, a 
căzut în adâncul prăpastiei. Dar zadarnică a fost uneltirea vrăjmaşului căci Dumnezeu a 


păzit nevătămat pe alesul Său. 


Altădată, duhul cel necurat a căutat să se răzbune în alt chip şi anume a 
îndemnat pe un tâlhar din părțile acelea ca să-l necăjească în tot felul. Uneori îl bătea, 
alteori îi fura hainele şi în cele din urmă i-a aprins coliba care se afla în faţa peşterii. Dar 
Sfântul Ioan nu s-a tulburat nicidecum pentru aceste necazuri, ci mulțumea lui Dumnezeu 


cu inimă curată. 


Văzând Dumnezeu răbdarea şi ncrăutatea alesului Său, l-a izbăvit de răutatea 
acelui tâlhar căci acela, fiind prins de către stăpânire, a fost osândit la moarte. După aceea, 


a mai avut Cuviosul puţină uşurare. 


Însă nu a încetat de tot vrăjmaşul mântuirii de a unelti în felurite chipuri, 
căutând să-l supere pe Sfântul nevoitor. Dar, la toate încercările, vicleanul a rămas ruşinat. 
Iar Cuviosul a ajuns să fie vestit în toate părțile pentru înălțimea virtuţilor sale şi pentru 


minunile care se făceau cu sfintele lui rugăciuni. 


Strălucirea vieții lui a atras pe mulţi iubitori de linişte în valea aceasta 
prăpăstioasă, prefăcând pustia într-o adevărată grădină duhovnicească. Din istoriile vechi 
aflăm că în vremea lui erau peste 5000 de sihaştri în valea aceasta a Hozevei şi toți îl 


aveau ca începător (stareţ) în cele duhovniceşti pe fericitul Ioan. 


Înainte de a fi Mitropolit al Cezareei, când era numai preot, în zilele de rând 
ale săptămânii trăia în peşteră departe de oameni, iar de sărbători mergea la Mănăstirea 
Sfântului Gheorghe care pe atunci avea praznicul Naşterii Maicii Domnului. În vremea 
Sfințirii Darurilor din timpul Sfintei Liturghii, el vedea totdeauna cum se pogora darul 


Duhului Sfânt la dumnezeieasca Jertfă. 

In vremea când Sfântul loan săvârşea Proscomidia, atât paraclisierul cât şi 
oarecari dintre monahii mai sporiţi cu viaţa, vedeau pe un tânăr strălucit care sta lângă 


preot şi citea pomelnicile. Acesta era îngerul Domnului care ajuta preotului la slujbă. 


Într-o zi, îngerul a trecut peste câteva nume din pomelnicul fraţilor (care se 
citea în fiecare zi). Atunci Sfântul loan a cunoscut că nu a citit toate numele şi l-a întrebat 
pe înger pentru ce nu a zis pomelnicul întreg. El însă a zis că s-a citit totul. Sfântul Ioan, 
care ştia toate numele din pomelnic, i-a amintit îngerului numele peste care a trecut. 
Atunci îngerul i-a explicat că cei care poartă acel nume - pe care el nu le-a citit - sunt nişte 
frați din sobor care stau de vorbă în balcon neavând mintea la slujbă şi pentru aceasta nu 


au parte la Sfânta Jertfă. 


După această descoperire, erau pedepsiţi cu multă asprime fraţii monahi care 


ieșeau afară în vremea slujbei fără vreun motiv binecuvântat. 


Sfântul loan Hozevitul este socotit adevăratul întemeietor al Mănăstirii 
Naşterii Maicii Domnului din valea Hozevei (care are azi hramul „Sfântul Gheorghe 
Hozevitul”). Înainte de el, au trăit în pustia aceasta cinci sihaştri vestiți de prin părţile 
Siriei care au zidit prima chilie (locuinţă pentru monahi) din Mănăstirea Hozevei unde se 
află acum veşmântăria şi paraclisul Sfântului Ştefan. Aici se vede mozaicul din vechime 
precum şi mormântul sfinţilor. În vremea Sfântului Ioan se zideşte cam jumătate din 


numărul încăperilor mănăstirii, care se văd astăzi şi anume cele dinspre partea de răsărit. 


Pentru că nu ne permite locul şi nici vremea ca să înşirăm toate faptele cele 
minunate din viaţa acestui Sfânt Ierarh şi Sihastru prea smerit, vreau să adaug numai 
aceasta că nevoitorul acesta dumnezeiesc a izgonit din mulţi oameni duhurile cel necurate, 
a vindecat multe boli nelecuite (incurabile) a făcut să izvorască apă în locuri uscate şi de 
multe ori a pogorât ploaie din ceruri la vreme de secetă prin Sfintele şi preaputernicile lui 
rugăciuni. 

A adormit în pace, în peştera lui iubită, unde a fost îngropat. Abia în anii din 

urmă s-au descoperit cinstitele lui moaşte de către un leromonah (Ieromonahul Gavriil) 


care a vieţuit în peştera Sfântului loan, acum adormit. 


Pomenirea Sfântului se face la 3 octombrie şi la 8 ianuarie. 


Mănăstirea „Hozevitissa” din Amorgo 


(însemnare scurtă) 


In ostrovul Amorgo (Insulele Ciclade) se află o mănăstire cu hramul Maicii 
Domnului, numită „Hozevitissa”. Această mănăstire a fost zidită prin veacul al nouălea de 


către nişte monahi de la Hozeva (din Palestina). 


După aceea s-a pustiit din cauza barbarilor şi a rămas mult timp nelocuită. Pe 
la anul 1080-1088, mănăstirea a fost înnoită de către împăratul bizantin Alexie 
Comneanul. O istorie amănunțită după întemeierea acestei mănăstiri nu se găseşte scrisă 
nicăieri, căci toate actele şi însemnările cele vechi din mănăstire s-au pierdut din cauza 
deselor jefuiri pe care le-a suferit acest Sfânt Lăcaş. În anii din urmă s-a alcătuit o istorie a 
mănăstirii de către prof. universitar Boiagidi, pe baza diferitelor povestiri care s-au păstrat 


din bătrâni (adică din tradiție). 


Toate câte s-au petrecut în mănăstirea aceasta, de la zidirea ei şi până astăzi, 

sunt în legătură cu Sfânta Icoană a Maicii Domnului făcătoare de minuni şi care se 
cheamă „Hozevitissa” de la care a primit numele şi mănăstirea din ostrovul Amorgo, care 
mai înainte era necunoscut şi acuma a ajuns vestit în lume din cauza acestui odor nepreţuit 
(adică Icoana Maicii Domnului). Vestea minunilor care se săvârşesc acolo aproape zilnic, 


atrage multă lume spre închinare. 


Creştinii din Amorgo se mândresc că au un asemenea Lăcaş vestit, care le face 
cinste, însă nici locuitorii ostrovului, nici călugării din mănăstire şi nici însuşi autorul grec 
care face istoria mănăstirii, nu-şi prea dau seama de unde se trage cinstea aceasta şi 


numele vestit al mănăstirii. 


Deşi autorul aminteşte că, după tradiţie, mănăstirea Hozevitissa din Amorgo 
este întemeiată de călugării refugiați din Palestina, prea puţin vorbeşte despre Lăcaşul 
unde au trăit călugări şi unde se afla Icoana făcătoare de minuni numită Hozevitissa. Lipsa 
de atenţie faţă de străvechea Lavră din pustia Hozevei, care a dat naştere mănăstirii din 
Amorgo, face să scadă mult din valoarea cărții prof. I. Boiagidis. Şi aceasta se întâmplă 
din cauză că până azi nu şi-a dat aproape nimeni silinţa să scrie Istoria din Valea Hozevei 
într-o limbă uşor înţeleasă de toţi. De asemenea, nu s-a vorbit mai nimic despre minunile 


Maicii Domnului de la Hozeva. 


În limba latină se află o carte întreagă cu minunile Icoanei Hozevitissa, scrisă 
de Sf. Grigore Dialogul. Acum câţiva ani mi-a spus un călugăr papistaş că această carte s- 
a tradus de curând şi în limba franceză. Mult s-a mirat când a aflat că în limba greacă şi 
română încă nu se afla scrisă. Atunci când va fi cunoscută istoria străbunei Mănăstiri de la 
Hozeva, precum şi minunile Maicii Domnului din acest lăcaş, atunci abia vor putea 


înţelege mai bine cititorii şi istoria mănăstirii Hozevitissa din Amorgo. 


Acum voi aminti doar pe scurt câteva ştiri mai însemnate din istoria acestui 
sfânt lăcaş. Tradiţia spune că pe vremea când erau prigoane în Palestina (din cauza 


sfintelor icoane), o parte din călugării de la Hozeva s-au mutat în ostrovul Amorgo, luând 


Pagina 75 


cu ei şi sfânta Icoană făcătoare de minuni a Maicii Domnului. 


Acolo, aflând ei un loc stâncos, pe coasta unui munte prăpăstios (ca şi cel de 
la Hozeva), au zidit mănăstirea care a primit numele Sfintei Icoane de la Hozeva (adică 
Hozevitissa). Împăratul Alexie Comneanul (1080 - 1088), aflând-o ruinată şi părăsită, a 
zidit-o din nou. Tradiţia aceasta (care a rămas din bătrâni) este întărită şi de istorie, căci în 
adevăr, pe la anul 812, în Palestina au fost prigoane din partea arabilor şi în multe părți au 
oprit cinstirea Sfintelor Icoane. Înfăţişarea mănăstirii din Amorgo se aseamănă mult cu 
cea de la Hozeva. Alt lucru de mirare se poate vedea în acest lăcaş. În coasta stâncoasă a 
muntelui (care stă ca un perete) se poate vedea o daltă de fier înfiptă în piatră, deasupra 
clopotniţei. Cine a înfipt-o acolo, nimenea nu poate pricepe, căci nici o scară nu ajunge 
până acolo. Bătrânii spun că în vremea când a început a se zidi mănăstirea, s-a ales un loc 
puțin mai departe de locul unde este astăzi, însă tot ce se zidea ziua, noaptea găseau 
ruinat, iar uneltele lucrătorilor le găseau dimineaţa atârnate de dalta cea de fier (despre 
care am pomenit). Din aceasta au cunoscut că sub daltă este voia Maicii lui Dumnezeu ca 


să se zidească mănăstirea. 


În ziua de 16 octombrie 1952, când s-au luat de către guvern metoacele 
mănăstirii, atunci a căzut singură dalta de fier pe terasa mănăstirii, ca semn că s-a mâniat 
Maica Domnului pentru înstrăinarea averilor. În multe rânduri şi în multe locuri s-au 
izbăvit oamenii de secetă, de foamete şi de alte necazuri grele, făcându-se litanie cu 
Sfânta Icoană „„Hozevitissa”, iar vindecările care se dau bolnavilor sunt nenumărate şi 
prea minunate. Adeseori cad pietre mari din vârful muntelui, însă niciodată n-au vătămat 
pe vieţuitori din mănăstire, care au Sfânta Icoană a Maicii Domnului, ca un adevărat 


acoperământ şi sprijineală grabnică. 

Din minunile Sfântului loan Iacob de la Neamt - Hozevitul 


1. Minuni din timpul vieții 


În timp ce Sfântul Ioan Iacob era la Mănăstirea Sf. Sava, Părintele Ioanichie 
Pârâială a făcut o infecție în urma unei lovituri pe care a avut-o la cotul de la mâna 
dreaptă şi după câţiva ani de suferință a căpătat T.B.C. osos. Avea rana deschisă la cot şi, 
prin rana infectată, odată cu puroiul care-i curgea mereu au început să se elimine şi 


bucățele de os ce intraseră în descompunere. 


Atunci, stareţul mănăstirii l-a dus pe Părintele Ioanichie la un Spital din 
Ierusalim unde doctorii au stabilit că mâna părintelui trebuia tăiată. În faţa acestei situaţii, 
părintele a zis: „Dacă din asta va fi să mor, vreau să mor cu toate mădularele întregi”, şi a 
refuzat orice intervenţie medicală fugind din spital. După ce a ajuns la mănăstire, părintele 
loan a început să-l bandajeze şi să-i spele rana cu ceaiuri din plante, iar după câteva 


spălături, rana s-a închis şi s-a vindecat. 


Spunea Părintele Ioanichie că numai cât punea părintele loan mâna pe dânsul, 
simţea o mare linişte, durerile îl lăsau şi o pace cu o bucurie sfântă îl cuprindea, încât nu 


mai simţea nici un fel de durere. 


2% 


După ce Sfântul loan Iacob s-a mutat la peştera de la Sfânta Ana de la Hozeva, 


Părintele Ioanichie ducea cu măgarul mănăstirii nişte capete de scânduri şi câteva bucăţi 

de tablă, desfăcute din nişte butoaie de tablă, pentru a repara chilia Sfântul Ioan lacob. Pe 
când mergea pe o cărare îngustă şi şerpuită, măgarul s-a speriat de o pasăre ce a zburat din 


tufiş şi l-a aruncat pe părintele în prăpastie la circa 20 de metri. 


Atunci, Părintele Ioanichie şi-a rupt aceeaşi mână, tot de la cot şi, fiind lovit la 
cap şi la picioare, cu mult greu a reuşit să iasă din prăpastie şi abia a ajuns la peştera 
Sfântul loan Iacob care, atunci când l-a văzut, s-a speriat de felul în care arăta. 

L-a spălat, i-a legat rănile, iar mâna dreaptă îi spânzura de la cot, deoarece 
oasele, aşa cum au fost prinse şi blocate acuma, erau rupte şi mâna îi pendula în toate 
părțile. 

Atunci, Sfântul Ioan lacob a rupt o cămaşă şi, cu nişte prosoape înfăşurate pe 
după gât, i-a legat mâna, puțin îndoită şi blocată încât nici măcar cruce nu mai putea să 
facă. 

Dar, aşa cum era, lucra la grădină, la bucătărie, făcea pâine şi prescuri, 
curățenie la Biserică, aprindea candelele şi făcea toate celelalte ascultări, căci multă vreme 


în mănăstire era numai el cu stareţul Amfilohie. 


Astfel, Sfântul loan Iacob, încă de pe când era în viaţă l-a vindecat de două ori 


pe Părintele Ioanichie. 


$e 


Când Sfântul Ioan Iacob era în viață, veneau mulți beduini bolnavi, ori 
pelerini ce se îmbolnăveau în drum spre mănăstire şi numai cât punea mâinile pe ei se 
uşurau de dureri şi în scurt timp se vindecau. Despre acestea povesteau beduinii 


musulmani care l-au cunoscut şi îl numeau „doctorul mănăstirii”. 


Pe când Sf. loan Iacob era la peşteră, într-o noapte pe la miezul nopţii, au 

venit nişte evrei cu lanternele aprinse care căutau prin peşterile unde odinioară au trăit 
sute de pustnici. Aceştia răscoleau şi săpau căutând obiecte vechi de patrimoniu. Nu 
departe de chilia Sf. loan Iacob era o peşteră în care erau aşezate zeci de cranii şi sute de 


oseminte ale Sfinților Părinţi ce s-au săvârşit în peşteri. 


Când jefuitori se apropiau de această peşteră, Sf. loan Iacob le-a văzut 
lanternele şi i-a auzit plănuind ceea ce intenționau ei să facă. Atunci, Sf. loan Iacob cu 
mâinile ridicate la Cer a strigat: „Oare vei lăsa, Doamne, pe cei fără de lege să tulbure 
liniştea aleşilor tăi?”, şi mare minune s-a întâmplat, căci pe loc s-a prăbuşit muntele 
astupând gaura de intrare a peşterii, iar jefuitorii au fugit îngroziţi, căzând în fundul 
prăpastiei, de unde, răniți fiind, cu greu au ieşit şi de atunci nimeni nu a mai putut deranja 


liniştea acelor sfinţi. 


Aici s-a împlinit cuvântul Domnului că: „Dacă veţi avea credinţă numai cât un 


bob de muştar, veţi muta şi munții”. 


lată cum la rugăciunea Sfântului loan Iacob, muntele s-a cutremurat şi nu a 


lăsat pe cei fără de lege să întineze şi să tulbure liniştea Sfinţilor lui Dumnezeu. 


$49 


Pe când trăia Sf. Ioan Iacob, a venit la peşteră un preot grec din Sf. Munte, cu 
numele Mitrofan, ce era pictor. Acesta, văzând singurătatea şi liniştea pustiei, i-a spus Sf. 
Ioan Iacob că vrea să vină şi el aici, dar că mai întâi trebuie să meargă acasă ca să-şi pună 
treburile în rânduială, şi apoi se va întoarce, la care Sf. loan Iacob i-a zis: „Dacă vrei să 
VII, Vino aşa cum eşti acum, iar dacă vrei să te duci să-ţi pui casa în rânduială, nu vei mai 


veni niciodată”. 


Apoi, Părintele Mitrofan s-a întors în Sf. Munte şi s-a apucat din nou de pictat 


nişte biserici, timp de doi ani, cu gândul să-şi strângă ceva bani, să nu ducă lipsă de nimic 

după ce va veni la pustie. 


Părintele Mitrofan avea un ucenic ce lucra cu dânsul la picturi. Acesta i-a furat 
nişte pensule şi alte materiale pentru pictură, de mare valoare, şi părintele l-a certat, după 


care, noaptea, ucenicul l-a aşteptat pe o potecă şi l-a omorât. 


Aşa s-a întâmplat prezicerea Sf. loan Iacob că, dacă nu vii aşa cum eşti 


acuma, nu vei mai veni niciodată. 


2. Minuni ale sfintelor sale moaşte 


După ce Moaştele Sf. loan Iacob au fost aduse şi puse în biserică, Patriarhul 
Benedict şi alți doi episcopi au făcut sinod ca să-l îngroape pe Sf. loan Iacob înapoi, 
zicând că nu este sfânt şi nu este de neam grec. Alţii au zis să-l bage în gropniţa 
mănăstirii, care este sub biserică, având o intrare pe sub scara ce urcă spre clopotniţă şi 
mănăstire. Dar aici erau băgate roabe, lopeţi, saci cu ciment şi tot felul de scule, pentru că 
atunci se lucra la drumul ce coboară spre mănăstire iar gropniţa era plină cu tot felul de 
materiale. Astfel, Sf. loan Iacob a rămas în biserică pentru că nu aveau unde să-l pună o 


vreme. 


După un timp însă, Patriarhul cu acei episcopi văzând că se intensifică 
pelerinajul şi multă lume vorbeşte despre Sf. Ioan Iacob de la Hozeva, s-au întrunit din 


nou şi au făcut un consiliu luând din nou hotărârea să-l îngroape pe Sf. Ioan Iacob. 


Atunci, Patriarhul a făcut infarct şi a murit, un altul a făcut blocaj renal astfel 

încât într-un an s-au curăţat toţi cei trei care au vrut să-l îngroape pe Sf. loan Iacob. 


Aşa i-a pedepsit Dumnezeu pe cei fără evlavie faţă de alți Sfinți decât cei din 


neamul lor. 


$49 


Venind un grup de pelerini în 1981 din Grecia să se închine la locurile Sfinte 
şi ajungând la Hozeva, o credincioasă pe numele Elena, apropiindu-se de racla Sf. Ioan 


Iacob, a zis: „Mai bine nu veneam să văd acest mort despre care unii spun că este Sfânt”. 


După ce a ajuns noaptea târziu la Ierusalim, nu a mai putut să doarmă, iar în 
ziuă ațipind puțin, l-a visat pe Sf. Ioan lacob, tânăr cu chip luminat şi frumos, care i-a zis: 


„Elena! De ce te-ai speriat de mine şi ce rău ţi-am făcut?”. 


A doua zi, Elena a dorit să vină la Hozeva să se roage Sf. Ioan Iacob s-o ierte, 
dar nu se putea fiindcă trebuia să plece împreună cu grupul de închinători în Grecia. De 
atunci, o durere de cap şi o frică nu a mai lăsat-o până când a reuşit să vină din nou să se 
închine la racla Sf. loan Iacob. Așa s-a vindecat şi i-a cerut Părintelui Ioanichie să-i dea o 
icoană cu Sf. loan Iacob. Părintele neavând nici o icoană i-a dat o fotografie pe care ea a 
primit-o cu multă bucurie şi, de câte ori mai venea la Ierusalim, spunea că mult o ajută pe 
ea Sf. loan Iacob când îl pomeneşte în rugăciuni. Aşa a făcut ea cunoscut la multă lume 


din Grecia despre puterea Sfântului loan Iacob Românul de la Hozeva. 


44e 


O creştină din Australia a visat un călugăr care i-a spus să adune bani ca să 
facă o raclă pentru un Sfânt care este cu Sfintele Moaşte întregi, dar nu i-a spus pentru ce 


Sfânt şi nici unde este acesta. A doua zi, a început să spună visul pe la mai multe 

cunoştinţe dar nimeni nu ştia nimic de acel Sfânt. 


Nu mult după aceea, a venit la Ierusalim un grup de creştini greci şi a găsit pe 
Sfântul loan lacob aşezat în biserică într-un sicriu, sicriul cu care a fost adus de la peşteră. 
O creştină din acel grup, când a ajuns acasă, i-a spus celei ce visase că acel Sfânt este Sf. 
Ioan Iacob de la Hozeva-lerusalim. Acum aflase pentru cine trebuia făcută racla: pentru 
Sf. Ioan Iacob de la Hozeva. Apoi, cealaltă creştină a strâns bani şi a plătit să se facă racla 


Sfântului. 


99% 


După ce Sf. Moaşte ale Sf. Ioan Iacob au fost coborâte din peşteră şi puse în 
biserică în sicriu, a venit un grup de pelerini ortodocşi din Cipru. În acel grup era o 
creştină cu numele Cleopatra care l-a văzut în vis pe Sf. loan Iacob care i-a spus că el nu 
are unde să stea pentru că nu are raclă. Apoi Cleopatra a plătit bani să se facă racla 


Sfântului, pe care scrie donată de Teodosie şi Cleopatra Marcu din Cipru. 


$44 


După ce Starețul Amfilohie a trecut la cele veşnice, mănăstirea a rămas 4 ani 


fără stareţ. 


În acest timp, Părintele Ioanichie era singurul călugăr care ținea candelele 
aprinse, citea cele 7 laude zilnic, primea pelerinii veniți să se închine şi avea grijă de toată 
mănăstirea. Atunci a venit un preot călugăr sârb din Sf. Munte, Grigorie, care făcea Sfânta 
Liturghie împreună cu Părintele Ioanichie şi cu Maica Magdalena în Duminici şi sărbători 


şi când venea să se împărtăşească. 
Părintele Grigorie când ieşea la cădit, după ce cădea şi tămâia Sfintele Icoane 

şi Sfintele Moaşte, trecea în continuare fără să cădească şi racla Sf. loan Iacob pentru că 
nu avea evlavie la Sfânt şi spunea că el ştie de la Patriarhie că Părintele Ioan nu este Sfânt, 
ci Părintele Ioanichie l-a făcut Sfânt. Dar, într-o dimineaţă, când a ieşit cu cădelniţa, l-a 
văzut pe Sf. loan lacob ridicat în picioare lângă raclă şi i-a zis: „Pe toţi Sfinţii i-ai cădit, 
dar cu mine ce ai? Cu ce ţi-am greşit de nu mă cădeşti şi mă vorbeşti de rău?”. De atunci, 
Părintele Grigorie are multă evlavie şi se roagă mult la Sf. loan Iacob şi spune la mulţi ce 


a păţit la racla Sfântului. 


Toate aceste minuni s-au întâmplat cât eu (ieroschimonah Iacob Bârsan) am 


fost acolo cu Părintele Ioanichie. 


9% 


În anul 1988, Patriarhul Dioscor al Ierusalimului a numit în funcţie de Stareţ 
la Hozeva pe ieromonahul Sinesie care înainte a fost intendentul Patriarhului. Starețul 


Sinesie era un tânăr în vârstă de 24 ani când a venit la Hozeva. 


La fel ca şi ceilalți greci din Patriarhia Greacă, nici acesta nu avea evlavie la 
Sf. loan Iacob. El spunea Părintelui Ioanichie că ştie de la alți părinți şi episcopi că 
Părintele loan a fost un călugăr român şi că pentru unele păcate nu a putrezit. Dar 
Părintele Ioanichie face mare reclamă la toți pelerinii care vin la Hozeva că este Sfânt, dar 


nu este. 


In anul 1989, a mai venit la Hozeva un diacon grec din Sfântul Munte, pe 
numele Nichiforos. Acesta era născut în Germania. Tatăl său era un turc ce lucra la o 
uzină de automobile, iar mama sa era o grecoaică din Grecia plecată de mică cu mama ei 


în Germania şi fiind stabilite acolo. 


Bunica lui Nichiforos (dinspre mamă) era de origine macedoniană plecată din 


Constanţa în tinereţe cu părinţii ei în Grecia, unde s-a căsătorit cu un grec care a murit 

după ce s-a născut mama lui Nichiforos. 


Bunica lui Nichiforos l-a crescut pe acesta în frică de Dumnezeu. Când era 
mai mare, ea l-a dus şi l-a botezat în Grecia, fără să ştie tatăl lui, care era musulman. Când 
Nichifor a împlinit 18 ani, a plecat în Sf. Munte şi s-a călugărit, apoi, după doi ani, a 


plecat în America unde Mitropolitul Natanail l-a hirotonit diacon. 


La scurt timp, a plecat din nou în Sf. Munte unde s-a făcut schivnic. Apoi a 
venit la Ierusalim unde s-a întâlnit cu Starețul Sinesie şi acesta l-a adus cu el la Hozeva ca 


să nu-i fie urât, întrucât era singur între doi români şi un sârb. 


Acum erau doi greci împotriva Sf. loan Iacob şi a celor doi români. Părintele 
Grigorie, deşi era cu mare evlavie la Sf. loan Iacob, nu putea să zică nimic pentru că şi el 


era străin ca şi noi. 


Într-o zi, Starețul Sinesie l-a certat pe Părintele Ioanichie pentru că a adus 
câțiva români să se închine la racla Sfântului şi le-a dat nişte cărți cu poeziile şi 


învăţăturile acestuia cuprinse în „Hrana duhovnicească”, apoi i-a interzis să mai scrie ceva 


despre Sf. loan lacob zicând că acest cadavru pute urât şi că trebuie îngropat. 


Atunci, Părintele Ioanichie a oftat adânc şi i-a zis de faţă cu mine: „Nu se vor 
împlini 40 de zile şi vei vedea tu singur şi ucenicul tău dacă Sf. loan Iacob este Sfânt sau 


Aa 


nu . 


A doua zi dimineaţă îl văd pe Starețul Sinesie că intră în biserică cu barba 
tunsă şi când l-a întrebat Părintele Ioanichie de ce şi-a tuns barba, a spus: „A venit un 
călugăr astă noapte la mine şi m-a bătut cumplit şi mi-a dat foc, dar în chilie nu aveam 


nimic ars decât barba”. 


Apoi, 40 de zile, în fiecare noapte acel călugăr venea şi-l bătea toată noaptea 


până şi-a recunoscut vina şi s-a rugat Sfântului ca să-l ierte. 


In acest timp, Nichiforos ne contrazicea mereu în legătură cu Sf. loan Iacob, la 

care Părintele Ioanichie i-a zis: „Lasă că are grijă Sf. loan Iacob şi de tine!”. 


După aceea, Nichiforos a început să meargă pe la beduini, să mănânce şi să 
doarmă cu ei prin colibele lor. După 6 luni de zile, Nichiforos a plecat la Ierihon, s-a 
dezbrăcat de haine, a lăsat schima mare, şi s-a botezat la musulmani primind numele de 


Mustafa şi s-a căsătorit cu o arăboaică văduvă cu doi copii căreia îi murise bărbatul. 


În acest timp, a fost schimbat şi Starețul Sinesie şi în locul lui Patriarhul 


Ierusalimului a adus alt Stareţ de la Mănăstirea Sfântul Sava, pe Părintele Antonie. 


Ca şi celălalt Stareţ, nici acesta nu avea prea mare evlavie la Sf. loan Iacob, nu 
se purta cu noi nici măcar ca Sinesie; în schimb, pentru dânsul, Sf. loan Iacob era 


Părintele loan iar nu Sfântul. 


După ce Sf. Ioan Iacob a fost canonizat de Biserica Ortodoxă Română, unii 
dintre episcopii greci au spus că prea deveme a fost canonizat şi că trebuia să mai treacă 
măcar 100 de ani şi apoi să-l canonizeze deşi vedeau cu ochii lor sutele de minuni ce se 
făceau în văzul tuturor cu bolnavii şi demonizaţii care veneau aproape zilnic şi se 


vindecau pe loc. 


Intr-o zi de sâmbătă, când Starețul Antonie a venit la biserică să facem 
vecernia, după ce s-a închinat pe la Sfintele Moaşte a venit la strană şi ne-a întrebat: „Cine 
a stropit cu miresme şi parfumuri la racla Părintelui loan?”. La care noi am spus că nu este 


adevărat, pentru că nimeni nu a făcut aşa ceva. 


Atunci el s-a supărat şi ne-a chemat lângă raclă să vedem că miroase a 
parfumuri şi miresme. Atunci noi am spus că la racla Sfântului aşa miroase întotdeauna şi 
că nu este nimic deosebit. Apoi el a zis că nu se poate, că până atunci el nu a mai simțit 
acel miros. Această minune a făcut-o Sfântul Ioan Iacob pentru că Starețul până atunci nu 


s-a închinat şi nu a sărutat niciodată racla. 


In ziua următoare, a venit un grup de închinători greci aducând cu ei un bărbat 

demonizat care era legat şi de multe ori a rupt toate legăturile, l-au scăpat de câteva ori şi 


pe mulţi din ei i-a bătut. 


Când au început să se apropie de mănăstire, strigau demonii din el, aşa de tare 


încât toţi, care îl auzeau, se înspăimântau: 
- Ceai cu noi loane? 
- Nune fugări! 
- Nune chinui! 
- Al nostru este! 
-  Lasă-ne, nu ne bate! şi altele. 


Cu mare greutate au putut să-l bage în biserică şi când l-au atins de racla 
Sfântului urla şi făcea mai urât decât orice fiară din junglă. Apoi a căzut ca mort şi 


aproape o oră nici nu a mişcat, doar respira foarte rar. 


Atunci Starețul a fugit să-l caute pe Părintele Ioanichie, care se afla în peşteră, 


să-i spună ce minune a făcut Sf. Ioan Iacob. 


După ce Biserica Ortodoxă Română l-a canonizat pe Sf. Ioan Iacob, Patriarhul 
Ierusalimului, Diodor, a stabilit să trimită în România doi Mitropoliți din Patriarhia de la 


Ierusalim, la un Sinod Panortodox ce s-a organizat în Mitropolia Moldovei la Iaşi. 


Patriarhul Ierusalimului a hotărât într-un Sinod ca odată cu aceşti doi 
Mitropoliți să trimită în România o părticică din Sfintele Moaşte ale Sf. Ioan Iacob. 
Patriarhul l-a trimis atunci pe Starețul Antonie să-i aducă un deget de la mâna Sfântului, 


pe care să-l trimită în România. 


Starețul Antonie, grăbit cum era, a deschis racla Sfântului, a rupt în grabă un 


deget al Sfântului de la mâna dreaptă şi atât a fost. Însă, el a rămas înţepenit, cu degetul 

Sfântului în mâini şi a simţit un fior rece de moarte din creştet până în tălpi. O mână rece 
a simţit pe cap, apoi un şuvoi rece ca gheaţa a început să curgă în jos pe şira spinării, după 
care nişte valuri fierbinţi îl sufocau încercând să-i scoată sufletul din piept; inima îi bătea 
aşa de tare încât credea că-i plesneşte ceva în cap, iar urechile îi vuiau cumplit şi nu mai 


auzea şi nu mai vedea nimic. 


Ar fi vrut să strige la Sf. Ioan Iacob să-l ierte dar nu mai avea nici glas. Doar 
mintea o avea limpede şi a zis în gând: „Sfinte Ioane, am păcătuit mult înaintea ta din 
neştiință dar acuma te rog să mă ierți şi să nu mă pedepseşti pentru neştiinţa şi păcatele 


mele”. 


Apoi, minune mare s-a făcut căci Părintele Antonie a fost slobozit de acele 
legături înfricoşate după care a pus degetul Sfântului la locul lui. A căzut în genunchi 


lângă racla Sfântului, s-a rugat mult, după care, plângând, a intrat în altar. 


Aici s-a îmbrăcat cu toate veşmintele preoțești, a aprins cădelniţa, a cădit 
Sfântul altar şi biserica, racla Sf. loan Iacob şi pentru prima dată s-a cântat de către un 
preot grec troparul Sfântului „Întru tine, Părinte, cu osârdie...”. După aceea, cu lacrimi în 
ochi, a îngenunchiat din nou lângă racla Sf. loan Iacob, s-a rugat mult, apoi a deschis 
capacul de la Sfânta raclă, a sărutat mâinile Sf. loan Iacob şi a luat cu multă grijă şi sfială 
degetul Sfântului, l-a pus într-o cutie din argint pe care, după ce a învelit-o într-un 


veşmânt, a dus-o patriarhului. Această minune s-a petrecut în luna august 1992. 


De atunci, Starețul se ruga mult la Sf. Ioan Iacob, cânta troparul şi îl pomenea 


la orice rugăciune şi apoi îl pomenea pe Sfântul Ioan Iacob alături de toți ceilalți Sfinţi. 


$49 


La scurt timp după aceea, a intrat în biserică un grup de închinători din Grecia 


care, după ce s-au închinat au plecat. Dar ghidul lor văzând că lipseşte o femeie, s-a întors 

înapoi la mănăstire crezând că aceasta a căzut şi s-a accidentat pe scări. A strigat-o şi a 
căutat-o peste tot şi a găsit-o lângă racla Sfântului plângând şi rugându-se în genunchi. În 
acest timp eu eram în biserică şi schimbam lumânările lăsate aprinse de închinători. Când 
a intrat ghidul în biserică, a venit împreună cu el şi Starețul Antonie. Atunci, ghidul a 
strigat la femeie zicând: „Ela Mania!Hai Mana, căci pleacă autocarul şi mai avem mult de 


mers şi la celelalte mănăstiri !”. 


Mania s-a ridicat plângând, şi-a scos inelul din deget, a luat de la gât un 
lănțişor de aur, şi-a luat ceasul de pe mână şi, plângând în hohote, a spus: „Poate să plece 
toți căci eu nu mai am nevoie de nimic şi nu mai merg nicăieri căci acum cu m-am 
vindecat aici la racla Sfântului de o boală grea de care sufăr de 15 ani după naşterea unui 


băiat cu numele loanis (loan)”. 


$49 


Intr-o noapte, Sf. Ioan Iacob s-a arătat în vis unui frate român care făcea 
paracliserie. Când acesta s-a dus să se închine la racla Sfântului, a văzut că nu mai era în 


raclă ci l-a văzut îmbrăcat, vrând să plece. 


Atunci, acel frate, plângând, i-a sărutat mâna şi a zis: „Unde plecați, Sfinte 


Ioan Iacob? Cred că suntem prea păcătoşi şi pentru păcatele mele nu mai staţi aici”. 


La care Sfântul a răspuns: „Nu pot pleca nicăieri pentru că sunt desculț şi 


numai Sfinția ta ştii unde sunt bocancii mei. Să mergi şi să mi-i aduci”. 


Bocancii Sfântului au fost daţi la o româncă, Maria, ce lucrase înainte la 
Patriarhie şi din evlavie i-a cerut de la Starețul Sinesie să-i dea ei bocancii Sfântului. 
Atunci, Starețul Sinesie i-a zis: „Dacă tu ai curajul, poţi să-i iei, dar eu nu pun mâna 
pentru că mi-e frică”. Şi a deschis Starețul racla, iar Maria a luat bocancii Sfântului cu 


care a fost îngropat acum 20 de ani în mormânt. 

Maria intenţiona să aducă bocancii Sfântului la Mănăstirea Vladimireşti şi să-i 


dea de binecuvântare de la Sf. loan Iacob la Maica Stareţă Veronica. 


Apoi, acel frate a spus visul Stareţului şi au plecat amândoi la Ierusalim. 
Starețul a rămas la patriarhie iar fratele a plecat acasă la Maria, spunându-i că l-a trimis 
Sf. loan Iacob să-i dea bocancii. Ea nu s-a împotrivit şi dându-i bocancii, el a plecat la 


Maica Magdalena unde a venit şi Starețul Antonie. 


Când a ajuns, l-a întrebat: „Ţi-a dat bocancii?” şi când i-a văzut i-a sărutat şi, 


plângând cu lacrimi până în barbă, a zis: „Mare binecuvântare avem”. 


Şi multe şi mari minuni am văzut eu, atunci, cu ochii mei şi toți plângeau, 
Maica Magdalena, sora Părintelui Ioanichie, Starețul şi acel frate român. Apoi, Starețul a 
luat un taxi şi a plecat împreună cu acel frate român şi cu bocancii Sf. loan Iacob la 


Hozeva. 


Când a ajuns deasupra mănăstirii, Starețul i-a spus fratelui: „Tu aşteaptă aici 
că eu fug la mănăstire să spun să tragă clopotele, iar tu să mă aştepţi aici până când mă 


întorc eu”. 


Când s-a întors, Starețul a adus o tipsie şi un veșmânt; fratele a scos bocancii 
din traistă şi i-a aşezat pe veşmântul de pe tipsie şi, în glasul clopotelor cei doi, fratele şi 


Starețul au coborât cale de 2,5 km până la poarta mănăstirii. 


La poarta mănăstirii aşteptau doi călugări cu sfeşnicile şi lumânările aprinse, 
un preot venit întâmplător de la Patriarhia din Ierusalim, Părintele Eftimie Cumarelos, 


care era îmbrăcat în veşminte. 


Clopotele sunau, iar Părintele Eftimie, după ce a cădit împrejurul bocancilor 
Sfântului, a făcut trei metanii, s-a închinat şi a sărutat bocancii, apoi, toţi pe rând ne-am 
închinat, după care a cântat troparul Sfântului: „Întru tine, Părinte, cu osârdie...”, după 


care, un frate bătând toaca de mână şi în glasul clopotelor, am intrat în biserică şi am pus 

bocancii Sfântului pe un analog, unde au rămas 40 de zile spre închinare. Apoi, Starețul 


mănăstirii a murit într-un accident, căzând un zid de piatră peste el. 


$49 


În luna aprilie 1994, a venit la Hozeva un grup de închinători din Grecia. În 
grup era o femeie cu fiica ei. Mama era în vârstă de 50 de ani, iar fiica de vreo 18. Când 
fiica a încercat să se apropie de racla Sf. Ioan Iacob cu o lumânare aprinsă în mâini, 
monahul Ghermanos, de origine greacă, a oprit-o să se apropie şi a scos-o afară din 
biserică pentru că era îmbrăcată necuviincios. Mama ei, fiind de partea fiicei, a sărit cu 
gura făcând mare gălăgie la monahul Ghermanos, spunând că fiica ei fiind domnişoară se 
poate îmbrăca oricum. La care monahul Ghermanos 1-a zis: „Biserica este loc sfânt, loc de 
rugăciune. Nu este loc de distracții şi nici plajă unde poți merge oricum, chiar şi 


dezbrăcat”. 


Fiica, tulburată, a ieşit afară pe balcon şi când mama ei s-a apropiat să sărute 
racla Sfântului Ioan Iacob, Sfântul s-a întors cu fața spre ea, a oftat adânc şi pe fața 


Sfântului erau numai picături de apă. 


Femeia a țipat şi, speriată fiind, a luat-o la fugă pe scări coborând spre poartă, 
unde a căzut rupându-şi amândouă picioarele. Toată lumea s-a îngrozit de această 


întâmplare. 
Părinții din mănăstire au luat-o pe targă şi au dus-o pe femeie până la autocar. 
Femeia a mărturisit în fața tuturor că ea este vinovată că nu şi-a crescut bine fiica şi când 


s-a apropiat să se închine avea îndoială asupra Sf. Ioan Iacob, zicând în mintea ei că este 


un cadavru iar nu un Sfânt. 


Apoi, cerându-şi iertare de la Părintele Ghermanos, a mărturisit că pentru 


păcatele ei a pedepsit-o Sf. Ioan Iacob. 

De atunci, Sf. loan Iacob a rămas cu capul întors spre dreapta, parcă 


mustrându-i pe cei ce se apropie fără evlavie şi îmbrăcaţi indecent. 


$49 


Dar cine ar putea spune sau scrie toate minunile şi vindecările ce s-au făcut şi 


se fac aproape zilnic la racla Sfintelor Moaşte ale Sf. Ioan Iacob Hozevitul. 


În anul 1994, în luna decembrie, acel frate român care a stat pe lângă Părintele 
Ioanichie la Hozeva, a venit în ţară pentru a-şi repara dantura. Ajuns la Mănăstirea Putna, 
Părintele exarh arhimandrit Melchisedec i-a propus să meargă împreună până la Schitul 
Pojorâta, judeţul Suceava. Ajunşi la Schit, i-a întâmpinat egumenul Schitului, 
Protosinghelul Visarion Breabăn care le-a povestit câteva din lipsurile şi greutăţile de la 
Schit unde era mare nevoie să se facă un mic paraclis pentru slujba de iarnă căci în 
biserica existentă nu se putea sluji iarna deoarece era construită având scheletul din bârnă, 


iar pereţii fiind subțiri numai din scândură şi geamuri multe, era foarte frig. 


Atunci, Părintele exarh rhimandrit Melchisedec îi propune acelui frate să 
rămână în ţară să-l ajute pe egumenul Schitului să facă un mic paraclis pentru slujba de 
iarnă. 

Atunci fratele a zis: Şi dacă vin să vă ajut, cu ce hram va fi biserica? 


Egumenul a răspuns: Pentru că vii de la Sf. loan Iacob şi ştiu că ai mare 


evlavie la el, îi punem hramul „Sfântul loan Iacob”. 


Apoi, fratele a zis: Mă întorc mai întâi la Hozeva să iau binecuvântare de la 


Sf. Ioan Iacob şi dacă Sfântul va voi, se va face biserică. 


A plecat fratele la Ierusalim, s-a închinat la Sfântul Mormânt, apoi la racla 


Sfântului loan Iacob şi s-a întors înapoi la Pojorâta unde s-au pus pe treabă şi cu multe 

minuni ce nu se mai pot scrie toate acum, cu ajutorul Sfântului Ioan, dar şi cu multe ispite, 
s-a construit prima biserică din Țară şi primul schit ce îi poartă numele, Schitul „Sfântul 
Ioan lacob” - Pojorâta unde, şi aici, Sf. loan Iacob a făcut zeci de minuni vindecând mulți 


demonizaţi. 


$49 


O altă minune pe care a făcut-o prin cuvânt Sf. Ioan Iacob, pe când era în 
viață, o spune chiar Sfinţia sa în cele ce urmează. Redau exact cuvintele şi versurile scrise 


de Sf. Ioan Iacob: 


„Acum doi ani de zile când a pogorât prima dată Părintele Sava la Ierihon, 
fiind foarte bolnav şi descurajat, eu i-am scris versurile acestea şi l-am rugat să mai ție 


curajul şi să nu se părăsească. 


Iată cum îi scriam atunci (urmează Stihurile către Părintele Duhovnic Sava): 


Mai ţineţi greul bătrâneții, 
Oprindu-te în „pragul vieții”, 
Şi scotoceşte mai întâi: 

La cine laşi pe fiii tăi? 
Acolo unde este „Slava”, 
Văzându-te Sfinţitul Sava, 
El îţi va face întrebare 
De sufleteasca noastră stare. 
Deci pregăteşte-ţi „Diadocul”, 
Cel vrednic ca să-ţi ție locul, 
În fruntea turmei prea sărace. 


Și-atuncea mută-te în pace! 

Deci scriindu-i aceste rânduri, bătrânul nostru Părinte m-a ascultat şi cu darul 


lui Dumnezeu s-a mai întărit şi a mai trăit doi ani”. 


A consemnat, Jeroschimonah lacob Bârsan. 


POEZII 

Singur lucrul meu din lume 
Este mântuirea mea. 
Dacă eu nu văd de dânsa 


Cine altul va vedea? 


Trup şi suflet dimpreună 
De la Domnul mi s-a dat, 
Deci eu singur voi da seamă 


Pentru cele ce-am lucrat. 


Dacă nu mor fără veste, 
Boala mă va anunţa; 
Dar cu greutatea boalei 


Voi putea a mă-ndrepta? 


Mintea mea de mai lucrează 
Dar cutremurul de munci, 
Ii mai dă răgaz să cerce 


Viaţa mea de pân-atunci? 


Poate inima atuncea 
Este pentru veşnicie, 
Și nu este dat a-l face 


Decât numai singur mie. 


Hotărârea este dată; 


«Trebuieşte ca să mor!» 


Paza sufletului 


Nu ştiu când, poate chiar mâine 


Sau în ceasul viitor. 


După asta nu ştiu locul: 
Poate unde dorm acum, 
Poate unde stau afară 


Sau în casă, ori pe drum. 


Nu cunosc apoi nici chipul 
Intru care voi muri: 
Pocăit ori încă slugă 


La păcat mă voi găsi? 


Va veni şi el la urmă 
Să mă-ntrebe de păcate 
Dar se leagă poate limba 


Şi nici mintea nu mai poate. 


Căci mai mult pe altă lume 
Cugetarea mea va fi 
Și căinţa mea atuncea 


Nu ştiu cum se va primi! 


Arătări îngrozitoare 
Să se moaie de căinţă 
Dar la cuget mă încurcă 


Câte am pe conştiinţă. 

Imprejurul meu atuncea 
Frații mei vor sta plângând. 
Alţi vor să iscodească 


Despre banii de comând! [pomană] 


De voi fi cumva cu stare, 
Ei vor folosi momentul 
Să mă-ntrebe mai cu seamă 


Dacă-i gata «Testamentul»! 


Poate ei cu grija asta 
Vor uita să dea de ştire 
La părintele Duhovnic 


Pentru Sfânta spovedire! 


Ca să-mi fie moartea bună 
Eu să pregătesc acum 
A virtuţilor merinde 


Să le am atunci pe drum! 


Să-mi adun acum din vreme 
Cele ce voi socoti, 
Că la ziua de pe urmă 


Nu le pot agonisi. 


Spovedirea cea curată 
Şi cu duhul umilit, 
Cum şi paza despre toate 


Care dau de poticnit. 


Frică mare ne cuprinde 
Că nu ştim, în veşnicie. 
Muncă veşnică ne-aşteaptă? 


Ori nespusă veselie? 


Deci să am mereu în minte 
Că la urmă am să mor 
Şi de trup se va desparte 


Sufletul nemuritor! 


Dacă clipa cea de-acuma 
Ochii mei atunci văzând 
Nici nu ştiu când iau în gură 


Sfintele ce mi-or fi dând! 


Dacă Sfânta spovedire 
Nu-i întreagă şi curată 
Vremea despărțirii noastre 


Ne va fi înfricoşată! 


Căci atunci amar ne vine 
Când vedem a noastră stare 
Şi de vămile cumplite 


Nu avem nici o scăpare! 


Ar fi clipa cea din urmă 
Am nădejde de scăpare 


Dacă viaţa mi se curmă? 

Mă gândesc că după moarte 


Trupul meu va fi sluțit, 
Nemişcat, fără simţire, 


Cu miros nesuferit! 


La biserică ducându-l 
Preoţii cu rugăciune, 
Pogoriî-se-va în groapă 


Să devie putrejune! 


Pomenirea lui cu sunet 
Va să piară de pe lume 
Şi cu vremea pământenii 


Vor uita de al meu nume. 


lată cum se trece slava 
Trupului de pe pământ, 
De a căruia plăcere 


Toată viaţa mă frământ. 


Deci mereu să iau aminte 
La tot pasul meu din viaţă 
Căci atârnă mântuirea 


Chiar de clipa cea de faţă! 


O, prea milostive Doamne 
Să nu laşi până-n sfârşit 
Să amân eu pocăinţa, 


Cel prea mult ticăloşit! 


Pomenirea despre moarte 
(Glasul trâmbiţii de-apoi) 
Neîncetat să mă trezească 


Ca alarma la război! 


Eu în lume las o dâră 
Pe o carte tăinuită. 
Care-mi face după moarte 


Toată viața mea vădită. 


Frică-mi este că la urmă 
Scrise nu se vor afla 
Faptele care în viaţă 


A le face se cădea! 


Iară relele de care 
Se cădea a mă feri 
Poate toată, vai de mine, 


Cartea ceia vor mânji! 


Azi când cuget vremea morţii 
Inainte mi s-arată 
Cum atunci se va deschide 


Pentru mine judecată! 


Un arap, rânjind la stânga 
Îmi citeşte o carte groasă 
Întru care este toată 


Fapta mea cea ticăloasă! 

Iar la dreapta, stând de faţă 
Îngerul cu chip scârbit 
Dintr-o mică carte spune 


Binele ce-am săvârşit! 


Dacă este hotărâre 
Ca să merg la fericire, 
Ingerii cu bucurie 


Vor veni spre însoţire. 


Iar de nu se află scrise 
Fapte vrednice de milă, 
Demonii la întuneric 


Mă vor stăpâni cu silă! 


Vai de ticălosul suflet 
Care-n iad se osândeşte 


Chin mai mare este gândul 


Că «în veci NU SE SFÂRŞEŞTE»! 


Când va fi aproape vremea 
Judecăţii viitoare 
Vor fi semne mari în lună 


Şi în stele şi în soare. 


Judecata va să vină 


Ca un fur fără de veste, 


Și fund noi în păcate, 


Pocăinţă nu mai este! 


Râu de foc va arde totul 
Oamenii şi împărații, 
Dobitoace, peşti şi păsări 
Cu tot felul de stihu! 


Glasul îngereştii trâmbiţi 
Va suna din patru «torți» 
Şi pe trupul meu acesta 


Îl va ridica din morţi! 


Va chema din nou pe suflet 
Din porunca lui Hristos 
Ca să se împreuneze 


Iar cu trupul cel de lut. 


Sufletul atunci cu trupul 
Nemurire va lua, 
Dar nu ştiu: pentru perzare, 


Sau spre fericirea mea. 


Dumnezeu cu Sfânta Cruce 
Va veni atunci pe nori 
Întru toată Slava Sfântă 


Ca un drept judecător... 


He E RE 

Glasul (Păstorului cel Bun) 


Omule, făptura mea, 
Pentru ce M-ai părăsit 
Şi pe alte căi mergând, 


Drumul vieţii l-ai greşit? 


Iubitor de oameni sunt 
«Şi al milei Dumnezeu», 
Pentru ce te-ai făcut 


Rob «potrivnicului Meu»? 


Pentru tine, Eu-din veac 
Mântuire am lucrat, 
Pogorându-mă de sus, 


Cerurile am plecat. 


Căci, luând Eu chip de rob, 
Din Fecioară m-am născut 
Şi smerit, şi prea sărac, 


Pe pământ am petrecut. 


Suferit-am prigoniri, 
Vorbe rele şi ocări, 
Trupul Meu spre rane am dat 


Şi obrazul la scuipări. 


Rane grele am primit, 


Sângerându-Mă de tot, 


Ca să-ţi vindec rana ta 


Şi din «sângiuri» să te scot. 


Strop de sânge n-am cruțat 
Şi de chip Eu m-am lipsit, 
Ca să-ţi curăț sufletul, 


Întru patimi ponosit. 


Tu greşind de la-nceput, 
Împotriva Tatălui, 
Ţi-am luat asupra Mea 


Sarcina păcatului. 


Birnic [slugă] morții tu erai 
- Pe vecie osândit -, 
Dar luând Eu vina ta 


«Birul morții» am plătit. 


Fiere beau şi cu oţet 
Şi pe lemn mă răstignesc, 
Ca din «lemnul cel amar», 


Rod prea dulce să-ţi gătesc. 


Pogorându-Mă din cer, 
Ca să te ridic la el, 


Chipul slavei am lăsat, 

Pentru tine cel «mişel»! 


Necinstire am răbdat, 
Ca din nou să te slăvesc: 
Intru tot sărac am fost, 


Ca să te îmbogăţesc. 


Răstignit între tâlhari, 


Socotitu-m-am «blestem», 


Căci, în loc să vii acum, 
Cu iubire să-mi slujeşti 
Tu iubeşti păcatele 


Şi de patimi te robeşti. 


Care lipsă, spune-Mi dar, 
Intru Mine ai aflat, 
De întârzii rătăcind 


- De la Mine depărtat - ? 


Dacă vrei tot binele, 
Eu sunt „binelui izvor”, 
Şi aicea pe pământ, 


Şi în veacul viitor. 


Fericirea veşnică, 
Dacă vrei s-o dobândeşti, 
Eu sunt singur „Dătător 


Fericirii sufleteşti”. 


Ca pe tine iar moştean 


La viaţă să te chem. 


Pentru această dragoste, 
Urâciune îmi plăteşti 
Şi «pogorământub» Meu 


Pururea dispreţuieşti! 


Frumuseţea tu dorind 
Desfătare ca să ai, 
„Podoaba” lumii sunt 


Şi „dulceaţa cea din rai”. 


De râvneşti la nem slăvit, 
Eu sunt „Unul cel născut” 
Din Fecioară negrăit 


Şi din cel fără-nceput. 


Cauţi slavă şi puteri 
Ca să ai neîncetat, 
Eu sunt „Domn Puterilor” 


Şi „al Slavei Împărat”. 


La averi fără sfârşit, 
Dacă (poate) ai râvnit, 
Eu sunt „Veşnic Vistier 


Bunătăţilor din cer”. 


Înţelept voind să fii, 
Fă-te Mie următor, 
Eu sunt „Raza Tatălui” 


Și „al tău luminător”. 


Cu prieten credincios, 
Dacă vrei mereu să fu, 
Eu sunt „„Mire” sufletesc 


In „cămara” Mea să vii. 


Iar dreptate căutând, 
De la oameni n-ai să scoţi, 
Eu sunt „Drept judecător” 


Nemitarnic pentru toţi. 


Întru scârbe şi nevoi, 
Când mă chemi în ajutor, 
Pretutindenea degrab, 


Eu îţi sunt ajutător. 


La durere nu slăbi, 
Amărându-te prea rău, 
Eu sunt „Doctor trupului 


Și al sufletului tău”. 


De-ntristare şi necaz 


Dacă eşti împresurat, 


Alinarea ta sunt Eu, 


Suflete nemângâiat. 


Obosit de greutăți 
Pe al vieţii tale drum 
Eu în veci odihnă sunt, 


Totdeauna şi acum. 


Pacea sufletului tău 
Dacă rău s-a tulburat, 
Către Mine, vino iar, 


Eu sunt Păcii Împărat. 


Frica morţii dacă ai 
Crede nu te tulbura, 
Eu sunt „viaţa tuturor” 


Şi acum şi pururea. 


Negura păcatelor 
Cuprinzându-ţi viaţa ta, 
Eu sunt „Soare neapus”, 


Vino la lumina Mea! 


Adevăr neprihănit 
Pe pământ nu căuta, 
Eu sunt „Sfântul Adevăr” 


Pentru mântuirea ta. 

Rătăcindu-te mereu 
Intr-al vieţii greu noian, 
Eu sunt „calea fără greş” 


Care duce la liman. 


Iar acuma dacă n-ai Căci am zis să vie toţi 
Povăţuitor la cer, - Către Mine-cei ce au 
Eu „Păstorul tău cel Bun” Osteneală şi poveri, 

Nu te voi lăsa stingher. Ca, odihnă să le dau! - 


Dacă nu cutezi să vu, 
(De păcate ruşinat) 
Eu, să ştii că sunt la toţi, 


„Primitor prea îndurat”. 


SE Se IE 


Observație: Această „chemare la pocăință” am alcătuit-o după modelul celeia 
ce s-a scris în limba rusă de Sfântul Tihon Zadonschi, Episcopul Voronejului, din a cărui 


Sfinte Moaşte se află o parte la Hebron, în Mănăstirea Rusească. 


Ioan Iacob schimonahul 

Rugăciuni şi cugetări umilicioase (ca a fiului risipitor) 


Podoaba cea sufletească 

Eu nebunește am pierdut, 
Şi-mbrăcămintea lhpsindu-mi, 
Nu pot să intru la cină: 

O, luminează-mă Doamne, 


Izvorule de lumină! 


La Crucea Ta prea cinstită 
Eu cel netrebnic am scăpat; 
Înviforându-mă groaznic, 
M-am cufundat în păcate 
Ajută-mă ca lui Petru 


Şi din adâncuri mă scoate! 


Stăpâna mea Prea Curată 
Noianul Sfintei îndurări, 
Tu, sârguind, mă întoarce 
Din ţara cea fără mană 
Căci cheltuindu-mi averea 


Ajuns-am slugă vicleană. 


Stăpâne mult Îndurate, 

Să nu mă laşi în drum zăcând 
Căci la tâlhari eu sunt pradă 
Şi n-are cine mă scoate! 


Decât iubirea-Ţi de oameni 


Ce covârşeşte pe toate! 


Botezătorule Sfinte 

- Cel mai mare Prooroc 
Fiind şi mergător înainte - 
Ai îndrăzneală la Domnul. 
Deci pentru noi mijloceşte 


Cu rugăciunea fierbinte! 


Cămara Ta cea de nuntă 
Împodobindu-se acum, 
O! Sufletescule Mire, 
Făclia mea mi se stinge! 


Când uşa se va închide 


Atuncia zadarnic voi plânge. 


Pe mine mult ticălosul 
Cum mă mai ţine pământul 
Şi soarele cum revarsă 


Lumina şi peste mine! 


O, Doamne nu mai sunt vrednic 


A mă uita către Tine. 

De n-aş avea sprijin darul, 

De mult în iad aş fi pierit 

Căci trupul meu, prea curvarul, 
La cele drăceşti mă târăşte: 

O, Doamne să nu mă răpuie 


Vrăjmaşul ce mă urăşte! 


Cum moartea îmi stă înainte! 
Iar eu petrec nepăsător 

Căci n-am aducere aminte 
De-nfricoşata venire; 
Înţelepţeşte-mă, Doamne, 


Să am a Ta pomenire! 


Pe streini eu îi judec 

De mine însă nu gândesc 
Pentru aceasta alunec 

Pe căile povârnite. 

O, suflete ia aminte 


Că singur te duci în ispite! 


Când mă scârbeşte vreun frate 
În mine răul îl păstrez; 

Pe cei ce-mi fac însă bine 

Îi trec mereu cu vederea. 
Întunecatul de mine, 


Cum mă vânează părerea! 


He Se IE 

Aruncându-ne în urmă, 
Ochii noştri sufleteşti, 
Către anii din vechime, 


A vieţii creştineşti, 


Mintea noastră se uimeşte 
De sfinţenia de-atunci, 


Limba fără grai rămâne, 


Ne simţim ca nişte prunci. 


Căci vedem păgânitatea 
Dând război necontenit 
Adunărilor creştine 


Din Apus şi Rasărit. 


Și aflăm credinţa sfântă, 
Ca un foc atunci arzând, 
Iar Biserica în culmea 


Biruinţelor şezând. 


Adâncindu-ne mai tare 
În trecutul depărtat 
Al Bisericii creştine, 


Gândul nostru stă mirat: 


Odinioară şi acum 


Uriaşi vedem în faţă 
Pe străbunii credincioşi, 
Noi suntem pe lângă dânşii 


Toţi, pitici neputincioşi. 


Fruntea lor având cununa 
Razelor dumnezeieşti, 
Ni se pleacă de ruşine 


Ochii noştri cei trupeşti. 


Mici la suflet, mari la patimi, 
Noi aproape nu-ndrăznim 
Să mai cugetăm la Slava 


Noului lerusalim! 


Despre viaţa minunată 
A „celor întâi născuţi” 
Lumea astăzi nu mai ştie, 


Sfinţii stau necunoscuţi! 


Astăzi traistele ştiinţei 
S-au umplut cu născociri 
Iar din tainele credinţei 


Lumea nu mai are ştiri! 

Toată străduinţa lumii Cât de mult se mai înşeală 
Este spre a dovedi Cel numit „Cuvântător” 
Că: „Materia e totul, Care cearcă numai „„firea” 


»?1 


Duhul n-are unde fi Neştiind pe „Făcător”! 


SE Se SE 


Himera omului modern - O fericire fără Dumnezeu - 


Sărace om din vremea nouă, Ai născocit atâtea lucruri 
„Din veacul cel cu înnoiri”, Şi ai atâtea înlesniri, 
In ce galop alergi pe urma De crezi că vei ajunge 


Unei deşarte năluciri. „Culmea desăvârşitei fericiri!” 


(Himera vieţii se arată Dar, iată, - tocmai - dimpotrivă - 


Ca o nălucă, ca un vis, Pe cât mai mult o urmăreşti 
Frumoasă şi strălucitoare, Ea tot mai mult se depărtează 

Ca un odor de paradis). Şi tu mai neferice eşti. 

O fericire pământească Păşeşti peste adâncul mării 
Voind a-ţi făuri mereu, Şi prin „văzduh te porţi zburând” 
Te-ai aruncat (în goana vieţii), Iar marginile depărtării 

Departe de la Dumnezeu. Le-apropii astăzi „la un gând”. 

Ai terminat cu mesteşuguri 


„Isprăvile” de pe pământ 


Şi vrei să mergi „în altă lume” 


Să pui acum „aşezământ”. 


În goana ta fulgerătoare 
Spre „ostrovul cel fericit”, 
Ai trupul hămesit de-a pururi 


Şi sufletul nemulţumit. 


Prin cele ce-a rodit ştiinţa, 
Nesocotindu-L pe Hristos, 
Cu patru mii de ani în urmă 


Pe oameni iarăşi i-a întors. 


Din nou suntem la „Turnul Babel” 


Căci iarăşi ne-am amestecat 
Şi iarăşi nu ne înţelegem, 


In drumul care-am apucat. 


Acum, făptura cea aleasă, 
Ca fiara este la nărav, 
Căci, niciodată până astăzi 


Nu s-a distrus aşa grozav! 


Priveşte, omenire, roada 
Pe care ţi-ai agonisit, 


Să vezi la ce măsură - oare - 


De fericire ai sporit! 


Priveşte câte cimitire, 
In scurtă vreme le-ai umplut 
Şi câte milioane, astăzi, 


Cămin şi ţară şi-au pierdut. 


Vezi nesfârşitele şireaguri 
De invalizi şi de sărmani, 
De cei săcătuiţi în lagăr 


De văduve şi de orfani. 


Priveşte valul cel de lacrimi 
Că astăzi a sporit mai mult, 
Auzi cârtire de noroade, 


Ce gemete şi ce tumult! 


Şi spune-mi unde-i fericirea, 
Pe care o vânezi mereu, 
La ce-ai ajuns fără credinţă 


In pronia lui Dumnezeu! 


Ai cercetat adâncul firii 
Şi sufletul ţi l-ai uitat, 
Ai scos din „unde” pe lumină 


Iar duhul ţi-i întunecat. 

Sălbăticia din natură, 
În multe părţi ai îmblânzit 
Iar patimile cele rele 


Mai tare le-ai sălbăticit. 


Tu faci oraşe plutitoare, 
Împărţind al mării val, 
Și fortărețe zburătoare 


Cu aripile de metal! 


In schimb, noianul cel de taină 


Al sferelor duhovniceşti 
Nestrăbătut mereu rămâne 


Spre culmile cele cereşti. 


La strălucirea orbitoare 
A născocirilor lumeşti, 
Domneşte întuneric beznă, 


În sufletele omeneşti! 


Maşinăriile lucrează şi scriu 
Cu fumul în văzduh, 
Mizeria nesuferită 


A unei vieți „fără de duh”. 


Pufnind, motoarele oftează 
Cu lucrătorul cel sărman 


Cu mâini şi faţă obosită, 


Murdare veşnic de catran. 


Nădăjduiai că chimiceşte, 
Prin felurite socoteli, 
Vei întocmi o fericire 


Cu alt sistem de rânduieli. 


Dar naţiunile mai tare, 
Prin „născocire” se distrug, 
Iar tu le pregăteşti la modă - 


Prea mizerabilul coşciug. 


Prin egoismul animalic, 


Voind progresul să-l zideşti, 


Cu lacrimi - iată - şi cu chinuri 


Pe biata lume o hrăneşti. 


Acuma însetezi de pace 
Şi văd că te sileşti mereu 
Să făureşti prin „conferenţe” 


O „pace fără Dumnezeu”. 


Dar pacea este de la Domnul, 
„Al păcii El este izvor”, 
De nu vei alerga la Dânsul, 


Alergi zadarnic - fără spor. 


Pagina 107 


Impacă-te întâi cu Domnul, 
Croindu-ţi viaţă „după duh”. 
De nu vei împlini acestea, 


Imprăştii munca în văzduh. 


Câştigă-ţi dragostea curată, 
Străină de făţărnicu. 
De nu vei dobândi aceasta, 


Nimic nu faci cu bogății. 


lubeşte viaţa cumpătată 
Şi lasă portul dezmăţat, 
Iar dacă nu pricepi aceasta, 


Degeaba te-ai civilizat. 


Întoarce-ţi iar privirea minţii 
Spre veacurile din trecut 
Cu duhul rodnic al credinţei 


Şi vei afla tot ce-ai pierdut. 


Precum nu poţi să prinzi cu mâna 
Din apă luna nicidecum, 
Aşa nici pe „himera” vieţii 


Din calea veacului de-acum. 


Civilizaţia modernă 
Un „duh strein” ţi-a făurit 
Şi de lumina mântuirii 


Cu dezgustare te-ai ferit! 


Precum aleargă sateliții 
În jurul globului mereu, 
Aşa după „himere” astăzi, 


Alergi uitând de Dumnezeu! 


Alergi, cu mii de meşteşuguri, 
Cu o viteză de nespus, 
Dar goana este spre pierzare 


Căci nu-i pe „calea lui lisus”! 


Se e SE 

Lăcaşul nevăzut 


Sfinții din zilele noastre, pe care i-a descoperit Dumnezeu unui vânător pravoslavnic din Rusia. 


In cetatea Trapezundei 
Se afla odinioară 
O Biserică grecească 


Renumită în odoară. 


A slujit aici o vreme, 
Înainte de război, 

Un Arhimandrit cucernic 
Cunoscut aici la noi. 


Apucându-l răzmeriţa 
Fost-au pus la închisoare 
Și credea că bolşevicii 
Negreşit au să-l omoare. 


Însă Dumnezeu cu darul 
Tainic l-a acoperit 

Şi la Enihon pe urmă 
Amândoi ne-am întâlnit. 


Stând odată noi de vorbă 
lată ce îmi povestea 
Despre „Raiul Sovietic” 
Şi de suferinţa sa: 


Eu am fost fecior de preot 
Temător de Dumnezeu, 

Şi la rânduiala slujbei 

Sunt deprins din satul meu. 


Când m-a pus la închisoare 
Eu cântam neîncetat 

Mai ales „Anexandare” 
Care mult m-au mângâiat. 


De mizeria aceea, 

Ce înduri la închisori, 
Suferi moarte nu o dată 
Ci de zeci de mii de ori. 


Numai darul cel din ceruri 
M-a păzit precum mă vezi, 
Căci de judeci omeneşte 
Greu îți vine ca să crezi. 


Cei închişi atunci cu mine 
Zi de zi eram luaţi 

Şi trimisi ca robi la ocne 
Ori în piaţă împuşcaţi! 

Cum erau odată alţii 
Duşi ca pentru cercetat, 
Am rămas închis cu unul 
Dintr-un târg învecinat. 


Bietul om, acum nădejde 
De viaţă neavând 
S-a mărturisit la mine 


Şi apoi mi-a zis plângând: 


„Ziua libertății mele 

În zadar am aşteptat; 

Văd prea bine că sfârşitul 
Astăzi s-a apropiat! 


Între altele, Părinte, 
Despre care am vorbit, 


Vreau să-ţi spun un lucru tainic, 


Nu de mult descoperit. 


Înainte de-a mă-nchide, 
Când eram în Caucaz, 
Am plecat la vânătoare 
Ca să-mi treacă de necaz. 


De primejdia răscoalei 
Socotind în gândul meu, 
Pe departe de tovarăşi 


Imi plăcea să merg mereu. 


Colindând aşa odată 
Şi la moarte cugetând, 
Nu departe de acolo 


Clopote aud sunând. 


Am crezut că-i nălucire 
Căci atuncia eu demult 
Nu mai auzisem clopot 
Şi uimit stăteam s-ascult! 


M-am grăbit apoi spre locul 


Unde auzeam sunând 
Și intrând într-o poiană 
Am rămas parcă visând: 


Înaintea mea deodată 
Ca prin vis s-a arătat 
O frumoasă Sihăstrie 
Cu lăcaş prea minunat. 


Îndreptându-mă spre poartă 


Un monah m-a observat 
ȘI ieşindu-mi înainte 
Intrebatu-m-au mirat: 


Spune-mi omule creştine 
În ce chip ai nimerit? 
Căci de patru ani încoace 
Pământean nu s-a ivit! 


Povestindu-i întâmplarea 

M-a legat cu jurământ 

Ca să nu vădesc la nimeni 
Despre locul lor cel sfânt. 

Dacă Domnul astăzi ţie Să nu dau de bănuit”. 
Schitul nostru l-a vădit, 
Nu voi tăinui de tine 


Felul cum ne-a ocrotit. Terminându-şi povestirea 


Cuviosul bătrânel, 

S-a întors apoi spre mine 
lată noi trăim aicea, Şi a zis încetinel: 
Mulţumind lui Dumnezeu, 

Un sobor întreg, cu preoţi, 


Diacon şi Arhiereu „După cum te văd Părinte, 


Şi din cele ce mi-ai zis, 
Nu va trece multă vreme 
Când a început prigoana Şi vei fi şi tu închis!” 
Într-un duh ne-am adunat, 
Şi de-atunci, ziua şi noaptea 


Slujbele n-au încetat. El aflase de la alții 


Că eu sunt de neam român 
Şi-mi grăia ştergându-şi ochii 
Şi zicând Sihastrul asta Cu basmaua lui din sân. 
Mi-a deschis Lăcaşul lor 
Unde toți cântau atuncia 


N Eu îţi spun acum 
Slavoslovia în cor. Wr SPUI acuma asta 


Ca celui duhovnicesc 
Care stai pe la pustie 
Îmi părea că sunt în ceruri Spre folosul sufletesc! 
Şi pe îngeri văd cântând 
Iar în strană parcă Domnul 


Îmi părea că este stând! N-a trecut din ziua ceea 


Multă vreme la mijloc 

Și ne-a dus pe toți în lagăr 
Închinându-mă cu frică Cu Latinii la un loc. 
Am plecat apoi grăbit 
La tovarăşi în pădure 

Semnul Sfintei Cruci 


Semnul crucii este nouă 
Scutul cel mântuitor 
Care depărtează răul 

Şi ne dă la toate spor. 


Deci să facem cum se cade 
Creştinescul nostru semn, 
Căci vrăjmaşii fug atuncia 
Ca de prea cinstitul lemn. 


Iar acei ce bat în cobză 
Şi pe cruce o îngână 
Au sămânţa necredinţii 
Şi pecete rea la mână! 


N-au evlavie în suflet, 
Nici ruşine la obraz, 
Plecăciune nu pot face 


Că-1 boierul pe grumaz! 


Domnul cerurile pleacă 
Pentru neamul omenesc, 
Iar la El să-şi plece capul 
Mulţi creştini nu se silesc. 


EI întinde sus pe cruce 
Mâinile dumnezeieşti, 
Tu măcar a face semnul 
Omule nu te sileşti. 


El ne mântui, creştine, 
Săvârşindu-Se pe lemn, 
Iară tu socoţi ruşine 

Ca să faci al crucii semn! 

Ce sunt eu fără de Domnul? 


Sunt un praf de oase reci, 


Hrana viermilor din groapă 


Şi a muncilor de veci! 


Mintea mea, fără de raza 
Luminărilor de sus, 

Este beznă nesfârşită 
După „veşnicul Apus”. 


Ochii mei, fără privirea 
Spre Părintele Ceresc, 
Sunt ca ochelarii negrii 
A celor care orbesc! 


Gura mea, fără mişcarea 
Darului lui Dumnezeu, 
Este clopot fără limbă, 


Fără «El» 


Fără glas fiind mereu. 


Însuşi biata mea ureche, 
Fără Duhul Lui Cel Sfânt, 
Este zdreanţă agăţată, 
Care tremură în vânt. 


Iar la mâini şi la picioare, 
Dacă Domnul nu dă spor, 
Lucrul meu - atunci - şi mersul 
Este veşnic pierzător! 


Fără darul Sfintei Troiţe, 
Eu sunt vierme stricător, 
Căci, trăind fără lumină, 
Fără de nădejde mor! 

O! Soare al dreptăţii 
Arată-mi raza Ta 

Şi dintru nesimţire 
Ridică viața mea! 


Tu, Cel născut cu trupul 
Ca om, la Bethleem, 
Călăuzeşte-mi paşii 
Spre veşnicul Eden! 


Înviorează, Doamne, 
Pe cel slăbănogit 
Uitând fărădelegea, 
Celui ce Ţi-a greşit! 


Ridică-mi, Doamne, gândul 
Din veacul trecător 
Şi-mi potoleşte vântul, 


Lumina mea 


Scoţându-mă din nor. 


Învaţă-mă să caut 

Spre veşnicul senin, 

La care nu-i durere, 
Nici scârbă, nici suspin! 


Cu dragoste cerească 
Aprinde-mă mereu, 
Stăpâne, Milostive, 
Şi Dumnezeul meu. 


La tronul Sfintei Slave 
Cu trupul astăzi șezând, 
Arată, Doamne, milă 
Spre cei de pe pământ! 

Fiara apocaliptică 


(cu 7 capete şi 10 coarne, Apocalipsă cap. 13) 


Acum sporeşte răutatea, 
Deschis-a şcoala Antihrist 
Şi dăscăleşte multă lume 
Cu „alfabetul ateist”! 


Căci astăzi „fiara cea gândită” 
Îşi mişcă capetele ei: 
Masoneria, comunismul 

Și otrăviţii de evrei! 


Papalitatea eretică 

Şi cu păgânii din Agar 
Aruncă mai cu îndârjire 
Săgeţile lui Veliar! 


Din şapte capete de fiară, 
Aceste cinci s-au arătat, 
Iar când se vor ivi şi restul, 


Sfârşitul s-a apropiat! 


Va mai ieşi o altă fiară 

Cu două coarne ca de miel 
Iar glasul ei ca de balaur, 
Având putere de la el. 


Mai are fiara zece coarne 
Cu semnele lui „Lucifer”, 
Sunt patimile pierzătoare 
Ce strigă astăzi către cer. 


Aceasta este „urâciunea” 
Ce va şedea pe locul Sfânt, 
Şi cu putere diavolească 
Va fi stăpână pe pământ! 

Mustrarea duhului meu de către Domnul 


Făptură, chipul slavei mele, 
Răbdat-am moarte pentru tine, 
Iar tu slujeşti la fapte rele 
Făcându-ţi chipul de ruşine! 


A tale fapte prea viclene 

Îmi fac mai multă pătimire, 
Decât acele patru pene 

Ce m-au străpuns la răstignire. 


Mai lesne Eu răbdam cununa 
Cu spinii cei usturători, 

Decât să văd cum - totdeauna - 
Te-asemeni celor „râmători”! 


Scuipări şi pălmuiri, tu Mie, 
Mai rele Îmi pricinuieşti, 
Prin cea deşartă vorbărie 

Şi glumele cele lumești. 


În coastă mă loveşti tu zilnic 
Cu sulița păcatelor 

Şi Mă supui cu „duh năsâlnic” 
La „biciuirea spatelor”. 


Îmi dai hlamidă purpurie 
Îmbrăcăminte de ocară, 
Prin ură şi necurăţie 

- Ca jidovu odinioară - 


Mai mult mă amărăşte ruga 
Ce-o faci în cugetări deşarte, 
Decât oţetul pe care sluga 

Cu fiere Mi l-au dat la moarte! 


Cu trestie Mă baţi la faţă 
Mai rău decât la Răstignire, 
Prin limba ta pizmătăreaţă 
Şi prin cuvinte de bârfire. 


De mântuirea ta Eu - doară - 
Mai mult am însetat atunci 
Decât la arşiţa amară 

La ale Răstignirii munci! 


Evreii urâtori de bine, 

O dată - doar - M-au răstignit, 
Iar tu, prin fapte de ruşine, 
Mă răstigneşt necontenit! 


În temnita de la Pretoriu 
N-aveam atâta strâmtorare, 
Ca întru inima ta rece, 
Vicleană şi nesimţitoare! 


S-a lepădat de Mine Petru, 
Dar toată viaţa s-a căit, 

Iar tu „Botezul Pocăinţii” 
De mii de ori l-ai necinstit. 

Tâlharul credincios, pe Cruce 
Cu fierbințeală Mă chema, 
Iar tu fiind în ispite 

Cârteşti, în loc a Mă chema. 


Mironosiţele, la Patimi, 
Cu bărbăție M-au urmat, 


Iar tu, când ei prigonesc credinţa, 


Te-ascunzi, fiind împuţinat! 


Cea curvă Mă uda cu lacrimi 
Ştergându-Mă cu părul ei, 
Iar tu mergând la spovedire 
O faci numai din obicei! 


Zaheu, dorind ca să mă vadă, 
Urcând în dud Mă aştepta, 
Iar tu venind la „Sfânta Cină’ 
Te trândăveşti a priveghia. 


9 


El împătrit apoi întoarce 
Celor ce i-a nedreptăţit, 
Iar tu măcar canonul zilnic 
A-l împlini nu te-ai silit! 


Zicând să vie după Mine, 
Feciorilor lui Zevedei, 


Ei M-au urmat lăsându-și luntrea 


Şi pe părinţii singurei. 


Iar tu, fiind chemat de Mine 
Prin cinul cel monahicesc, 
Îţi faci de lucru cu rudenii 


Urmând năravului lumesc. 


Gândeşte-te cum altă dată 
Mironosiţele femei, 

Prin lepădarea cea de sine 
Urmau cu râvnă paşii Mei! 


Când Veronica, cu năframa, 
M-a şters la faţă de sudori, 
Întipăritu-M-am pe pânză 
Cu chipul Meu pătimitor. 


La fel şi tu, ştergându-ţi tina 
Cu lacrima din ochii tăi, 
Atuncea Eu voi scrie iară 

În tine chipul cel dintâi. 


Mă roagă Prea Curata Maică, 
Să fiu spre tine răbdător, 

Iar tu de lucrul mântuirii 
Mereu rămâi nepăsător! 


Veninul cel dintru păcate, 
Prin care tu Mă necinsteşti 
Măcar acum cu lacrimi calde, 
Făptura Mea, să-l îndulceşti. 


Iar dacă Sfânta umilinţă 

La tine n-are încă spori 

Să verşi măcar prin nevoinţă 
Duhovniceştile sudori! 


Pagina 117 


lar dacă zaci în suferință In urma Mea, pe drumul Crucii 


Sau trupul ai neputncios Aleargă mii de călători 

Măcar oftează, cu credinţă, Şi mulţi, ca Simon Chirineanul, 
Ca vameşul cel păcătos! Ridică Crucea râvnitori. 
Precum am ridicat de voie Iar cuvioşii din pustie 

Povara Crucii, oarecând, ȘI toţi creştinii râvnitori, 

Și astăzi Eu ridic povara Îmi scaldă urmele cu lacrimi 
Păcatelor de pe pamânt. Şi cu mulțime de sudori. 

În urma Mea pe drumul Crucii, Pe calea strâmtă şi spinoasă 
Aleargă vameşi şi curvari Înflăcăraţi de sfântul dor, 

Şi mulţi ca Simon Chirineanul, Aleargă mulți tâlhari şi vameşi 
Ridică Crucea spre Calvar. Iar tu rămâi nepăsător. 
Mărturisindu-Mă pe Mine Aleargă cei aprinşi la suflet 
Mulțimea cea de Mucenci, Cu dorul sfintei mântuiri 

Îmi scaldă urmele cu sânge Şi cu suspinuri bat la uşa 

Pe drumul Crucii - până aici - Cereştilor milostiviri. 

Cu sărutarea cea vicleană Făptură, vino cu credinţă 

A Iudei mă bațjocoreşti Că Eu te-aştept la Cruce iar 
Când Trupul Meu îl iei spre hrană Să-ţi dau a Mea făgăduință 

Iar ura nu o părăseşti! Ca celui credincios tâlhar. 


Însemnare din 10 mai 1956, Hozeva: Aceasta este una din primele mele 


poezii morale scrisă la Mănăstirea Sfântul Sava prin anul 1943. 

Scântei din inimă 


Versul cel cu patru strune 
Îmi aduce mângâiere 
Totdeauna când mă aflu 
La necaz şi la durere. 


Ca din cremene scânteia, 
Versul la necaz s-aprinde, 

- Într-un chip cu totul tainic - 
De la inima fierbinte. 


Când necazuri sunt mai multe 
Şi zăgazuri mai înalte 
Versurile - prin minune - 
Izvorăsc atunci mai calde! 


Fierbinţeala din lăuntru, 
De la inimă plecând, 
Mă trezesc întotdeauna 


Versuri prea duios cântând. 


Când durerea mă răpune 
Şi putenile se frâng, 

În şiraguri nesfârşite 
Versurile mele plâng. 


Iar când am vreo bucurie 
Și cu duhul mă aprind, 
Inima atunci săltează, 
Slavoslovii versuind! 


Dacă vrei să ştii vreodată 
Ce simţea inima mea, 
Cetitorule iubite, 

De la versuri vei afla! 

Stihuri către cititori 


Eu, fraților, sunt sluga ceia 
La care „Veşnicul Stăpân” 
Mi-a dat talent spre înmulțire 
Şi eu mereu ascuns îl ţin! 


Văzând pe alte slugi ca mine 
Cum îşi sporesc talanţii lor 
Mă tem să nu primesc osândă 
Ca omul cel nălucitor 


Şi pentru că în multe rânduri 
Prin boală m-am înștiințat 
Că ceasul „întrebării mele” 
Mai tare s-a apropiat. 


Pentru asta - zic - mi-e teamă 
Să nu mă osândesc şi eu 
In rând cu sluga cea vicleană 


Când va veni Stăpânul meu! 


Dar, neavând îndemânare 
S-aduc talentului meu spor 
Îl dau acuma spre lucrare 
La cei cu suflet râvnitor. 


Nădăjduiesc că dacă alții 
Vor strânge rod duhovnicesc 
Voi fi şi eu părtaş cu dânşii 
Prin darul cel dumnezeiesc. 


Şi la zidirea bunătăţii, 

Pe care ei vor împlini, 
Măcar puţină cărămidă 

Din „versul” meu vor folosi! 

Cetatea de granit de la Hozeva 


În murmul vesel de apă, 
„Cetatea cu stânci de granit” 
Primeşte pe cei care „scapă” 
Zicându-le „bine-aţi venit”. 


Cu veacuri de veacuri în spate 
Aşteaptă bătrânul Lăcaş 

Pe cei care vin la „„Cetate” 
Şi-i cer cu dorire „sălaş”. 


Din negura vremii el are 
Menirea cea sfântă din cer 

Să fie „azil de scăpare” 

La toţi cei cu „suflet stingher”. 


Evreii cu chivotul legii, 

Când trec peste Sfântul Iordan, 
Pe-aici au războaie cu regii 
Din vechiul pământ Hanaan. 


La dreapta mai sus Gavaonul 
Dă soarelui loc de popas, 

Iar Luna văzând Ealonul 

Nu face atunci nici un pas. 


Că schimbă hotarul cel veşnic 
Vestitul Isus Ben-Navi 

Pe Soare oprindu-l ca sfeşnic 
În marginea vremii de zi. 


Aici Proorocul Ilie, 

În peştera veche de sus, 
(Fugind de cumplita mânie) 
Se află o vreme ascuns. 


Pe urmă, tradiția spune, 

Că Sfântul Strămoş Ioachim, 
Când scârba pe el îl răpune 
Pogoară aici din „Salim”. 


El vine să-şi verse amarul 
În lacrimi fierbinţi şi postiri, 
De unde se întoarce cu darul 
Celei mai alese „„vestiri”. 


Apoi la a „vremii plinire” 
Fiind lisus pe pământ, 
Aici cea din urmă lucire 


S-arată din „Sfeşnicul Sfânt”. 


loan, Proorocul cel mare, 
Luceafăr de ziuă cinstit 

Al Soarelui care răsare 

În lumea din veacuri vestit. 


Aici el botează norodul 

La apele reci din „Enon”, 
Gătindu-l în taină „vohodul” 
„Celui ce răsare-n Sion”. 

Când Domnul se-nalţă în slavă, 
Atunci al apelor vad, 

Din valea aceasta grozavă, 

Se lasă în jos pân/'la iad. 


Iar stânca, de multă sfială, 
Se dă la o parte atunci 
Păstrând până azi dogoreală 
Din focul cu veşnice munci! 


Apoi după vremuri se-aşază 
Mohanilor sfânt adăpost 

În care mereu se-narmează 
Cu rugi, priveghere şi post. 


Cu miile vin de departe 

Pe toate din lume lăsând. 

Ei trupul smeresc pân'la moarte 
Şi pierd pe vrăjmaşii de gând. 


Un veac înfloreşte pustia 
Şi faptele bune rodesc, 
Că Sfinţii prefac sihăstria 
În rai minunat sufletesc. 


Dar curgerea vremii cea oarbă 
Nu cruţă nimic pe pământ, 

Ea schimbă a Lavrei podoabă 
Cu jalnicul morții veşmânt. 


Că valuri de naţii păgâne 
Şi vânturi de multe sminteli, 


Ii strică cetăţii bătrâne 
Frumoasele ei rânduieli. 


O parte din „Fiii Pustier” 


Iau drumul prin chinuri la cer, 


Iar alții, de frica robiei, 
Îşi lasă lăcaşul stingher. 


Nemernici pe urma sfințită 
A unui trecut strălucit, 

Noi azi, cei cu firea slăbită, 
Strigăm doar cu glas răguşit. 


O! vremuri cu unghii tirane, 
Şi tu prea sălbatic popor! 
De ce v-aţi făcut voi organe 
A duhului rău stricător? 


O ziduri cu peşteri profunde 
Ce lucruri străvechi tăinuiți? 
O, ape cu murmur de unde 
Ce taine adânci povestiţi? 


Dar cine mai poate pătrunde 
Al graiului vostru adânc? 
Că iată acum huhurezii 

În locul sihaştrilor plâng! 


Dar azi, pe ţărâna cea sfântă, 
S-arată din vechi rădăcini 

O mică verdeață plăpândă 
Ieşind la iveală din spini! 

O! Doamne, să nu se strecoare 


În „sadul” acesta uitat 


Vreo capră de rău făcătoare 


Că iarăşi rămâne uscat! 


Iar hoţii gândiţi din pădure 
Aflându-l cumva fără gard 
Ei iarăşi aleargă să fure 
Și iarăşi pe toate le ard! 

Din tainele pustiei de la Schitul Hozevei 


În tăcerea cea de noapte, 
Toate când se odihnesc, 
Apa murmură în şoapte 
Ca un cântec bătrânesc. 


Cursul ei fiind năvalnic 
Nimeni n-a putut din veac 
Să-i priceapă graiul jalnic 
Decât vântul cel pribeag. 


El când bate de la vale 
N-are cum a se feri, 
Căci îi stă atunci în cale 


(pe glas 5) 


Şi încep a tăinui. 


Spun atuncea (cine ştie?) 
Despre sfinţii Mucenici, 
Despre viaţa din pustie 
A sihaştrilor de aici!? 


Lucruri mari şi minunate 
Din trecut or fi spunând, 
Căci aud strigând mirate 
Cucuvaiele oftând. 


SE e SE 


Noiembrie, 1952 

Istorisire din bătrâni despre pustia Hozevei 


Un pustnic dintre cei din urmă, 
Care-a trăit aici la Schit, 

Zicea odată către mine 

(Fiind atuncea nou venit): 


- E-he, părinte nu-ţi închipui 
Ce-a fost aicea la început, 
Când nu era nici mănăstirea, 
Nici schitul nu era făcut! 


Atuncea când creştinătatea 
Era în anii de pruncie, 

A fost o sfântă aşezare 
Pân-a se face Sihăstrie. 


Se spune că în valea asta 

Şi Sfânta Ana ar fi stat 

Când prunca ei cea Prea Curată 
La Sfânta Sfintelor s-a dat. 


Din vremuri vechi necunoscute, 
Când sfinţii sufereau prigoane, 
Aicea se păstra cu cinste 
Piciorul drept al Sfintei Ane. 


Aici se rânduiau fecioare 
De Prea Fericiţii Stăpâni 
Să fie spre catehisirea 
Femeilor dintre păgâni. 


Fiind cu viaţă minunată 
Şi 1scusite întru „Crez”, 
Ele slujeau la săvârşirea 
Dumnezeiescului Botez. 


Erau la număr o duzină, 
Prin darul Duhului alese, 
Şi jumătate dintre ele 
Erau cu treapta Diaconese. 


Creştinul nostru în cetate 
Era atuncia prigonit 

Iar locul pentru adunare 
Era mereu primejduit. 


De-aceea şi catehisirea 
Era un lucru delicat 

Și prin cetăţi era cu totul 
Adeseori împiedicat. 


Atunci se pogorau la vale 
Pe malul Sfântului Iordan, 
Ori la „Enon” în valea asta 
Pe unde a fost loan. 


Bărbaţilor era Iordanul 
Pentru Botez obişnuit, 

Iar pentru partea femeiască 
Era aicea mai ferit. 

Pe urmă când a biruit credinţa 
Și lumea s-a încreştinat, 
Atuncia şi catehisirea 

Din valea asta s-a mutat. 


La Hozeva după aceia 
Au început a viețui 
Călugări mai cu nevoinţă 
Care doreau a pustnici. 


Din cei mai vechi (după Scriptură) 


Aflăm la „Sfântul Ioachim”, 


Cinci pustnici mari, având sălaşul 


Deasupra lângă ţintirim. 


lar numele erau acestea: 

Ilie, Prom, Enon, Gheneu, 

Şi mai la urmă Sfântul Zinon 
Cel Purtător de Dumnezeu. 


Izvorâtori de mir cu toţii 
Ei sunt de naţiune Siri 
Şi socotiți începători 
Acestei sfinte mănăstiri. 


La Sfânta Ana, mai la vale, 
Călugării mereu sporesc 

Și repede prefac pustia 

În rai curat duhovnicesc. 


Când năvălirea păgânească 
S-abate în pământul Sfânt, 
Aici aflăm cinci mii de pustnici 


Cu îngeresc aşezământ. 


Pe urmă sabia persească 

Şi arăbescul iatagan 

Silesc pe cei care mai scapă 
Să-şi caute un alt liman. 


O bună parte dintre dânşii, 
Lăsându-şi valea lui „Enon” 
Şi ridicând Sfintele Moaşte, 
Se duc la muntele Aton. 


Iar cei care rămân aicea 
Întâmpină multe nevoi, 

Dar rabdă toate pentru Domnul 
Până la marele Război. 


Atunci abia de grea furtună 
Călugării s-au risipit 

Iar Schitul şi cu Mănăstirea 
S-au pustiit desăvârşit. 


Acum când n-a rămas devale 
Decât ruină şi pustiu, 

Îmi vine ca să plâng de jale 
Căci toate nu mai sunt cum ştiu! 


Erau atuncia căprioare 
Iar cerbu ne erau vecini 
Și greu era ca să pătrundă 
În vale oamenii străini. 


Acuma s-a mutat şi apa 
Fiind uscată pe canal, 

Şi nu mai vezi decât bursucii 
lar uneori câte-un şacal. 


Acuma toate sunt schimbate 
Hulumbii doar şi huhurezii 
I-auzi ţipând prin peşteri seara 


Iar dimineaţa cherchenezii. 


Ei parcă plâng vărsându-şi jalea 
Știind ce-a fost aici la Schit 
Când drept cetate era valea 

„Cu zidurile de gramt”! 


He Se SE 

Din muntele din față 
Se rup bucăţi de stânci, 
Şi cad, sărind în fundul 
Prăpastiei adânci. 


Adeseori acestea, 
Când sunt călătorind, 
Pe alte stânci, la vale, 
În drumul lor desprind. 


Asemenea şi omul, 
Piezându-şi rostul său, 
De multe ori atrage 
Pe alții către rău. 


De zgomotul cel mare 
Al apelor la Schit, 
S-a tulburat pustia 

Cu munţii de granit. 


Stânci în calea vieții 


O stâncă mai bătrână 
Lăsându-se de sus, 
În calea repejunii 

Ca stavilă s-a pus. 


De-atunci, ca prin minune, 
Pârâul s-a smerit 

Şi nu mai face zgomot 
Când trece pe la schit. 


Căci neputând să calce 
Grumazul vechii stânci 
Se pleacă pe sub dânsa, 
Târându-se pe brânci. 


Şi-n calea vieţii noastre 
Sloboade Dumnezeu 
Necazuri şi ispite 

Să ne smerim mereu! 


Insemnare. Am scris această poezie în amintirea zilei când a căzut o coastă 


de stâncă din spatele chiliei mele, în ajunul zămislirii Sfintei Ana (8 decembrie 1955), 


când s-a stârnit şi revoluţia faraonilor roşii. 


Trebuie să menţionez însă, că pârâul când era mic nu făcea zgomot, dar când a 


devenit mare, a deschis mare gâlceavă cu stânca din cale, care a căzut de sus. 


He Se IE 

Privesc în vale apa 
Cum curge zgomotos, 
Grăbindu-se s-ajungă 
La ţărmul mării, Jos. 


Asemenea cu dânsa 
Se scurge traiul meu, 
De ţărmul veşniciei 
Se-apropie mereu. 


In cale apa geme, 
Lovindu-se de stânci 


Spre țărmul veşniciei 


În gropile adânci. 


Cu-aceeaşi zdruncinare 
Călătoresc şi eu, 

Căci trupul mă apasă 
Şi drumul este greu. 


Precum în urma apei 
Rămâne drum bătut, 
Şi-n urma mea, uitarea 
Va fi ca aşternut. 


Se-aruncă-n sus şi cade 

In căi răslețe 


Din muntele din față 
Se rup bucăţi de stânci 
Şi cad sărind în fundul 


Prăpastiei adânci. 


Adeseori acestea, 


Când sunt călătorind, 


Pe alte stânci, la vale, 


În drumul lor desprind. 


Asemenea şi omul, 
Pierzându-şi rostul său, 
De multe ori atrage 


Pe alţii către rău. 


SE Se IE 

Lipsit de fapta bună 
Se trece viaţa mea, 
Ca noaptea fără lună 


Şi fără nici o stea. 


Ridică-mi, Doamne, ceața 


Intinsă pe „noian” 


Pe marea vieții 


Călăuzindu-mi viaţa 


Spre „veşnicul liman”! 


De vântul cel potrivnic 
Să nu mă laşi bătut, 
Ci darul milostivnic 


Să-l tinzi celui căzut! 


SE Se RE 


Poza Mănăstirii de la Hozeva 


(Către cel care se miră că plecăm din Mănăstire) 


Ca să nu mai ai, Părinte, 
Pentru noi nedumeriri, 
Dau în câteva cuvinte 
„Poza” Sfintei mănăstiri: 


Prea cinstit Lăcaşul nostru 
Cu trecutul luminos 

A ajuns la cei de astăzi 

Ca un lucru de prisos. 


Are astăzi doi Egumeni; 

- Două moaşe la un prunc - 
Care nu se văd cu anii, 

Iar în taină se împung. 


Unul poartă numai „titlul” 
Însă este nevăzut; 

Altul, care poartă greul, 
Este nerecunoscut. 

Unul are azi „„metocul” 
Şi nu dă pe-aici deloc, 
Altul, care-i ţine locul, 
N-are lemnişor de foc. 


Cu ideea că trimite 
Starețul cel de la vale, 
Cei de sus ne cercetează 
Cu provizia „agale”. 


Ajutoarele de-afară 

Care vin pentru sobor 
Astăzi nimeni nu mai ştie 
Unde se opresc din zbor. 


Nu degeaba strigă mielul 
(după cum a zis proverbul) 
Că ce scapă de la capră 

Le canoniseşte cerbul. 


Astăzi grija mântuirii 
Personalului sărman 

A ajuns, (cum zice vorba): 
„Gaură într-un noian”! 


Iar atunci când vine boala 
Înlesnire nu găseşti, 

Şi de nu te cauţi singur 
Mori cu zile unde eşti. 


Toate merg aşa de-a hoaţa 
Dacă judeci omeneşte, 
Însă darul cel din ceruri 
Totuşi nu ne părăseşte. 


Căci de-a pururi Sfinţii noştri 
Poartă grijă de cei vii 

Şi ne ocrotesc în taină: 

Ca şi maica pe copil. 


Mănăstirea „Sf. Gheorghe” de la Hozeva, 1953, ianuarie. 


38 SE SE 

Crucea vieții omeneşti 


(Alegorie) 


Un creştin odinioară 
Tot se căina mereu: 
Grea mai este Crucea asta 
Ce mi-a dat-o Dumnezeu. 
Cum o dau nu-mi merge bine, 
De necazuri nu mai scap, 
Şi muncesc din greu ca boul 


Până cad lângă proţap! 


Iaca alții sunt mai leneşi şi trăiesc mai în belşug, 


Numai mie (vorba ceea) „boii nu-mi mai trag la jug”. 


Şi ofta creştinul nostru şi mereu era cârtind, 
Nimeni nu putea odată să-l audă mulţumind. 
Însă Cel de sus Părinte, care ajută pe mişel, 


Căutând din cele Sfinte, cercetatu-l-au pe el: 


A trimis la el un înger 
Noaptea când dormea trudit, 
Şi luând pe om de mână 
L-a urcat pe deal la Schit. 
Se făcea că este ziuă 
Şi erau numai ei doi 
Între nişte Cruci frumoase 
Felurite după soi. 


Unele erau de aur, 

Altele de fier şi lemn, 
De argint şi de aramă, 


Fiecare cu un semn. 


Zice îngerul atuncea: 
„a-ţi o Cruce care vrei 
Numai potriveşte-o bine şi te-ntoarce la bordei”. 
Lacom, el apucă-n grabă cea de aur mai întâi 
Încercând s-o tăbârcească pe voinici umerii săi. 
Dar nu-i chip ca s-o urnească şi, privind la ea cu jind, 
Se pogoară mai la vale, 


La o Cruce de argint. 


De prea multa strălucire 
Nu te poţi uita la ea, 
Dar voind el s-o ridice 
Vede că-i grozav de grea. 
Se mai uită, iar încearcă 
Până ce îşi ia de seamă 
Să-şi aleagă altă Cruce, 


Tot frumoasă, de aramă. 


Dar, în ciuda lui, şi aceea 
Pentru dânsul este grea. 
Cea de marmoră mai tare, 
Cea de fier cam tot aşa. 
Lângă ele mai la vale, 
Vede sub un copăcel 
Cruce de stejar uşoară, 


Numai bună pentru el 

O ridică deci şi pleacă, 
Iară îngerul pe drum 
ÎI întreabă pentru Cruce, 


Dacă-1 mulţumit acum. 


Slavă Domnului, răspunde, 
Tare-s mulţumit cu ea, 
Căci din toate numai asta 
Este după vlaga mea! 
Îngerul atunci îi zice: 
Omule nemulţumit, 
Pentru Crucea vieţii tale 
Totdeauna ai cârtit! 
Astăzi te-am adus anume 
Ca să-ţi fie ție semn 
Că nici una nu poţi duce 


Decât Crucea cea de lemn. 


Asta este „Crucea vieții” dată ţie de când eşti 


Deci lui Dumnezeu dă slavă 
Şi de-acum să nu cârteşti. 
Cele de metaluri scumpe 

Sunt a oamenilor sfinți 
Care sufăr pân'la sânge, 


Întru grele nevoinţi 


Iară tu cu sărăcia lesne te vei mântui, 


Dacă vei păzi credinţa 


Și răbdând vei mulțumi! 


SE Se IE 

Turma fără Păstor 


S-aude azi din depărtare 

La Dunăre un geamăt greu, 
O, cât mai suferi azi de tare, 
În ţara ta, poporul meu! 


Că, iată, ţi-au gonit „Păstorul” 
Şi oile s-au risipit, 

Punând la „stână” roşiorul 

Pe cel tovarăş ca „năimit”. 


Azi „urşii” smulg din carne lâna 
Iar sângele din „o1” îl sug 

Şi multe oi, lăsându-și stâna, 
Prin locuri depărtate fug. 


În plaiul strămoşesc, departe, 
Oftează fraţii cu amar, 

Fiind siliți acum să poarte 
Povara Crucii, spre „calvar”. 


O, suflete nemângâiate 
Din lagărul de suferinţă 
Voi însetaţi de libertate, 


Păzindu-vă Sfânta Credinţă! 


Voi socotiți pe cei de-afară 
Că sunt în raiul desfătării, 
Căci nu e viaţă mai amară 
Ca astăzi pe pământul ţării! 


Voi aşteptaţi o mângâiere, 

O rugăciune de la noi, 

Dar nu aveţi la cine cere 
Căci toţi suntem întru nevoi. 


Pnibegi, înstrăinaţi de casă, 
Suntem săraci şi răslețiți, 
Căci duhul vrajbei nu ne lasă 
Să fim măcar acum uniţi. 


Ca pleava astăzi ne-mpresoară 
Vârtejul greu al vrăşmăşiei, 

Și viaţa noastră mai amară 
Ne-o facem noi în pribegie. 


Se Se SE 

Duhovniceştilor surori 


O bucurie negrăită 
Smeritul suflet mi-a cuprins, 


Văzând cum dragostea creştină 


Pe toate astăzi le-a învins! 


In curtea casei voastre astăzi 
Se vede bine mai vârtos 
Că locuieşte dimpreună 


Prea Sfântul dar al lui Hristos! 


În câtă vreme bogătaşii 
Sunt singuri bine găzduiți, 
Atunci Hristos cu nevoiaşii 
Din curte sunt obijduiți. 


Din lacrimile pocăinții 

A zilelor Sfântului Post, 
Comoară Sfântă a Credinței 
Vădeşte pe al vieţii rost. 


Căci Dumnezeul Îndurării 
Pe inimă o a mişcat 

Să fiţi în grija căutării 

De cel bolnav şi scăpătat. 


Vă fericesc, fără înconjur, 
Şi sunt adânc încredinţat 


Că astăzi nu slujiți la oameni 


Ci Domnului - cu adevărat. 


Mirosul greu şi murdăria, 
Cari răbdaţi, sunt mărturii 
A răsplătirilor din ceruri, 
Ale miresmei bucurii! 


Eu n-am ceva mai bun acum 
Decât spre a vă da un sfat: 
S-aveţi răbdare totdeauna 
Căci mare dar aţi căpătat! 


Acel bolnav în suferință 

Când zice: „Dumnezeu primească” 
E pentru suflet ca o floare 

Pentru cununa cea cerească! 


Iar vorba: „Dumnezeu să ierte” 
Când zice pentru adormiţi, 
Întrece toată rugăciunea 

Celor care sunt ghiftuiţi! 


Durerea care ai în suflet 
Pentru rudenii ce s-au dus, 
Întoarce-o către nevoiaşi 
Ce sunt prieteni cu lisus! 


Spre ei să-ţi verşi compătimirea, 
Pe ei să-i cauţi azi cu dor, 

Căci au nespusă îndrăzneală 

La Dulcele Mântuitor. 

De molipsire n-aveţi teamă 
Căci dragostea lui Dumnezeu 
Întrece toată doctoria, 

Şi ne acoperă de rău. 


Din fundul peşterii smerite 
Eu ca un frate vă doresc 
Să fiți în toate fericite 

Cu darul cel dumnezeesc! 


Iar când sunteţi la rugăciune 
Să nu uitaţi a vă ruga 

Ca Dumnezeu să miluiască 
Şi pe nevrednicia mea! 


Rugaţi ca cei din pribegie 
Creştinii noştri de un neam 
Să-şi ţie Sfânta lor credinţă 
Ca Sfântul Patriarh Avraam. 


Iar dacă nu se vor întoarce 

Să-şi vadă ţara românească, 
Măcar să nu-i lipsească Domnul 
De Sfânta Patrie Cerească! 


Iar pentru cei din România, 
Cei prigoniți de bolşevici, 
Să-i întărească în credinţă 
Mărturisind ca mucenici! 


Şi unul pentru altul pururi 
Rugându-ne sârguincios, 
Cu dragoste duhovnicească 
Plini-vom legea lui Hrisos! 


Primiţi din partea mea, smeritul, 
Duhovniceştile urări 

Şi mulţumire pentru darul 
Mulţimulor de îndurări! 


Nevrednic eu fiind de toate, 
La rândul meu mă sârguiesc 
Să fac şi eu după putere 
Pentru acei care-mi slujesc. 


Primind aceste stihurele 
Să ştiţi că eu am pus în ele 
Bucăţi de inimă zdrobită 
Cu dragoste neprihănită! 


Hristos a înviat din groapă 

Şi noi să înviem cu EI, 
Slujindu-i numai Lui ca roabă 
Prin mila către cel mişel. 


Să fie pentru toate astăzi 
Dumnezeiasca Înviere: 
Izvor de pace şi iubire 

Cu sufletească mângâiere! 


Al vostru mai nevrednic frate şi către Domnul rugător loan, smeritul 

leromonah. Al vostru recunoscător loan Iacob (Sihăstria Sfintei Ane de la Hozeva). 

Oaza părăsită 


Aici în mijlocul pustiei, 

Pe malul Sfântului Iordan, 
Acest Lăcaş al României 
Ne-a fost la toți ca un liman. 


Fiind străini, în dezbinare, 
Ca oile fără cioban, 

Noi dobândeam o alinare 

La Schitul Sfântului Ioan. 


În limba noastră românească 
Puteam aici a ne ruga, 

Şi-o fârmitură sărăcească 
Frăţeşte o puteam mânca. 


Acei bolnavi, fără mijloace, 
Aiurea neavând răgaz, 

Se pogorau cu drag încoace 
Uitând, săracii, de necaz. 


Iar câți aveau din întâmplare 
Vreo dușmănie între ei, 
In gura sobei, ori la soare, 


Se împăcau fără să vrei. 


Şi pot să zic că toţi de-a rândul 
Cu suflet de român curat 

Ne mângâiam aici cu gândul 
Că ne aflăm la noi în sat! 


Căci lunca verde cu Iordanul 
Pe toţi ne-mbrăţişa cu drag, 
Îndepărtându-ne „amarul” 
Din sufletul celui pribeag! 


Pe prispa cea de lut, în soare, 
La baie, ori la pescuit, 
Aveam nădejdea încă tare 
Că România n-a murit! 


Dar - azi când biata Sihăstrie 
S-a pustiit ca „Madiam” - 

O jalnică melancolie 

Mi-a stins nădejdea ce-o aveam! 


Scrisă după plecarea de la Iordan, de nevrednicul Ileromonah loan lacob 


(Noiembrie 1952, Hozeva). 


Poezia Oaza părăsită 


are versuri asemănătoare cu poeziile Singura 


mângâiere românească şi Răspuns la un Părinte nedumerit. 

Imnul românesc (din pragul anului 1956) 


Acum ori niciodată, 
Treziți-vă, Români! 
Având credinţă-n suflet 
Şi arma sfântă-n mâini. 


În rodul născocirii 
Să nu nădăjduiți, 

Ci „arma mântuirii” 
Mereu s-o mânuiţi! 


Uniţi-vă în cuget 

Prin simţuri creştineşti 
La sânul „Maicii Voastre 
Cele duhovniceşti! 


9 


În pavăza credinţei 
Fiind adăpostiți, 

La vremuri de războaie 
Veţi fi nebiruiţi. 


Tot neamul de pe lume 
Şi „cel de sub pământ” 
De s-ar scula-mpotrivă 
Va fi de voi înfrânt. 


Plecaţi-vă la Domnul 
Grumazul umilit, 

Să vă înalțe fruntea 
În „plaiul cel dorit”. 

De somnul nesimţirii 
Să nu mai dormitați 
Că „zorii mântuirii” 
S-arată la Carpaţi. 


Cu dragoste curată, 
Ca frații petrecând, 
Să nu ştirbim onoarea 
Şi graiul nostru sfânt! 


Trezindu-ne simţirea 
Din suflet creştinesc, 


Să punem Semnul Crucii 


Pe steagul românesc! 


Pe tronul cel din suflet 
S-avem necontenit 
Icoana prea cinstită 

A Regelui mărit! 


De vom păzi unirea 


Și „Crezul din Strămoşi”, 


Vom fi şi jos, în lume, 
Şi-n ceruri glorioşi! 


În scumpa noastră ţară 
Atunci vor creşte iar 
Virtuţile străbune 

Cu nume secular. 


Din groapa stricăciunii 
Săpată de tiran, 

Se va scula cu slavă 
„Răsadul lui Traian”. 


Deci, azi, ca niciodată, 
Să ne vădim „Creştini” 
Păstrând neprihănită 
Credinţa, prin străini! 


He Se IE 

Mustrarea, luminarea şi chemarea unui creştin la călugărie 


A.  Mustrarea conştiinţei 


Milostive Iisuse, nu mă osândi, 
Ci cu darul Sfintei mile 
Dăruieşte-mi încă zile! 


Pe pământ în nepăsare, rău am petrecut, 
Iar în lumea veşniciei 
Nu sunt vrednic veseliei. 


Trupul meu la patimi rele, deseori l-am dat, 
Dar la ziua judecății 
Ce răspuns voi da Dreptăţii! 


Haina mea îi ponosită, trupul întinat, 
Iar când viaţa se va stinge, 
Suflete, cum vei mai plânge! 


Pe acei fără prihană foarte i-am smintit, 
Iar la inima curată 
Am lăsat o neagră pată. 


Ochii mei cu iscodire rău s-au întinat 
Şi de nu voi fi cu pază 
Văd la urmă mare groază. 


Gura mea necastâmpărată, mult m-a vătămat 
Dar când ceasul va să sune 
Ticăloasa ce va spune! 


Nasul meu se desfătează cu miros plăcut, 
Dar mirosul de la moarte 
Cum va mai putea să-l poarte. 


In urechi acum îmi sună cântece lumești 
Dar pe veşnica sunare 
Cum voi auzi-o oare? 


Mâna mea se sârguieşte la deşertăciuni 
Dar de nu voi face bine 
Vai săracului de mine! 

B.  Luminarea Iainică de sus 


Lasă lumea necredinţii, plină de sminteală, 
Şi te du la mănăstire 
Căutându-ţi mântuire! 


Mintea ta este făclie, fără untdelemn, 
De la Domnul cere milă 
Până când mai ai feştilă. 


Frumuseţea şi puterea, curse pregătesc, 
Iar năravul cu momeală 
Te răpeşte ca din oală. 


Frica morţi ţine minte, nu uita de ea; 
Cine-i leneş ca s-o poarte 
Sufletul îşi dă la moarte. 


Trupul tău la sân adoarme, sânge pătimaş; 
Celor morţi le lasă somnul 
Şi trăieşte pentru Domnul! 


Rugăciunea cea fierbinte, caută s-o ai, 
Căci de frica rugăciunii 
Piere duhul urâciunu. 


Inălţarea minţi tale, grabnic s-o arunci, 
Căci la gândul înălțăru 
Bate vântul desfrânării. 


Cu năravul trândăvirii nu călători 
Căci pe urma trândăvirii 
Vine boala nesimțţirii. 


Fii cu dragoste curată către Dumnezeu, 
Lasă dragostea lumească 
Pentru cea duhovnicească. 


Plângi adesea cu suspinuri, inima zdrobind, 
Căci din apa umilinţei 
Au băut în viaţă Sfinții. 

C. Chemarea Domnului 


Vino astăzi către Mine, jugul Meu îi bun. 
Iară Sfânta Mea povară 


Tu o vei simţi uşoară! 
Lasă rude şi prieteni, slavă şi plăceri 
Şi venind urmează Mie 
Să viezi în veşnicie! 
Calea Crucii tu urmează, până la mormânt, 


Ca să porți apoi cununa 


Slavei Mele totdeauna! 


D. De la Iordan la Sfânta Ana (a se înțelege Schitul) 
La Iordan aveai mormântul îmbrăcat cu flori 
lar aice cine moare, nu mai are nici o floare. 


In grădină primăvara, toate se schimbau 


Iar smerita mea chilie, nu se schimbă pe vecie. 


Apa cea blagoslovită, jos se revărsa 


Iar aici pe stânca arsă, nici o apă nu se varsă. 

Pe cărarea de la poartă mulți erau trecând 


Iar pe-aicea nu mai trece decât cel cu suflet rece. 


Turturelele în luncă vesele cântau 


Iar aicea turturica n-o mai vede „„Abunica”! 


La Lăcaşul cel din vale mult mă mângâiam, 


lar aicea mângâierea este ca să-mi plâng durerea. 


Azi la Crucea de la „scară” nu mai este drum; 


Cel plecat odinioară, nu se mai întoarce iară. 


Lângă ea s-a pus hotarul vechiului „loan”, 


Şi a lui „Egumenie” se îngroapă pe vecie! 


Fraţii mei îmi poartă greul ca unui sărman 


Dar celui ce n-are silă, nu 1 se cuvine milă. 


Viaţa mea de-acum se trece grabnic ca un vis; 


Pocăieşte-te Ioane, la „Lăcaşul Sfintei Ane”! 

Bucuria Maicii Domnului de Sfânta Inviere 


Bucură-te Preacurată 
Care 1eri te-ai tânguit, 
lată Fiul tău cu slavă 
Din mormânt a răsărit! 


Toată firea prăznuieşte 
Învierea lui Hristos, 

Toate se îmbracă astăzi 
Cu veşmânt prea luminos! 


Îngerii şi pământenii 
Cântă azi acelaşi grai, 
lar Adam şi cu tâlharul 
Azi se veselesc în Rai. 


Nu mai este astăzi pază 
In Edenul cel ceresc, 
Uşa stă mereu deschisă 


Pentru neamul creştinesc. 


Nu se mai socoate Crucea 
Ca organ chinuitor; 

Ea rămâne „Steagul Slavei” 
- Semnul cel biruitor - ! 


Băutura cea amară 

De Hristos s-a îndulcit 
Și „împărăţia morţii” 
Pe vecie s-a zdrobit! 


Tu fiind mai înainte: 
„Maica Sfintelor dureri” 


Astăzi eşti: „a Slavei Maică” 


Şi „a Sfintei Invieri”! 

Rugăciune 


Doamne, Dumnezeul nostru, 
Cel bogat în îndurări, 
Luminează-mi totdeauna 


«Pământeştile cărări»! 


Mila Ta cea părintească 
Indulceşte viaţa mea, 
Dar cutremur mă cuprinde 


Că nevrednic sunt de ea. 


Prisoseşte, Doamne Sfinte, 
Darul Tău dumnezeiesc, 
Ca să Te cunosc mai bine 


Şi mai mult să Te slăvesc! 

Semnele Bucuriei 


Ridicându-te, cu slavă, „Semnele de la Calvar”. 
Din „lăcaşul celor morți”, 
Semnul suliţei, Hristoase, Ă 
Şi al cuielor îl porţi. Impărați fac izbândă 
Cu oştirea, la război, 
Tu zdrobeşti puterea morţii 


Fruntea Ta păstrează veşnic Viaţa dându-Ți pentru noi. 


(Şi în veacul următor) 

Urma spinilor - adâncă - 

Ca un semn izbăvitor. Întinzând, pe Cruce, mâna, 
Tainic ne arăţi mereu 
Că eşti „Mirele Răbdăru” 


Iar la Tronul cel din Slavă Şi al „Milei Dumnezeu”. 


Crucea este „Steagul Sfânt”, 

Închinat la cer de Îngeri 

Şi de oameni, pe pământ. Iar în raiul desfătăru 
Mai întâi pe cel tâlhar 
L-ai suit, Prea Milostive, 


e SE a 
Tama negtana, Hoama, Arătându-Ţi Sfântul dar. 
Ca fiind un lucru rar, 


Porţi în slava veşniciei 

Vântul pustiirii (urgia cerească) 


Iarăşi lupte, iarăşi sânge, 
Iarăşi zgomot de război, 
Iarăşi lacrimi nesfârşite, 
Iarăşi valuri de nevoi! 


Când a şters sărmana lume 
Lacrima de pe obraz, 

Au venit năpraznic iarăşi 
Alte valuri de necaz. 


Văduvele iar vor plânge 
Cu bătrânii cei sărmani, 
Şi copiii vor rămâne 

Iar cu miile orfani. 


Pustiise-vor oraşe 
Şi pe mulţi îi vor robi, 
Unde sunt cântări deşarte, 


Gloanţele vor dănţui. 


Iar în locul răsfăţării 

Și a luxului nebun, 

Vor domni de-acuma groaza 
Şi cutremurul de tun. 


Care azi de zburdăciune 
Umblă goi neruşinați, 
Vor ajunge ca să umble 
De nevoie dezbrăcați. 


Când sporeşte răutatea, 
Se scârbeşte Dumnezeu, 
Pentru asta vin în lume 
Şi războaiele mereu! 

Mărturisirea fiului pierdut 


Cheltuit-am pe pământ, 
Moştenirea mea la rău, 
Şi acum nevrednic sunt 


Ca să mă numesc „al Tău”! 


Cu năravul cel porcesc 
Traiul mi l-am irosit, 
Şi veşmântul sufletesc 


În desfrâu l-am ponosit. 


După ce m-a vătămat 
Arşiţa păcatului, 
Sfântul dar mi s-a luat 


Mie, desfrânatului. 


Flămânzind de darul Tău, 


Sufleteşte cu muream, 
Şi în slujba celui rău 
Eu cu totul mă aflam. 


Porcilor am fost păstor 
La „boierul cel gândit”, 
Şi din roşcovele lor 

Poftele mi-am împlinit. 

Mormântul Domnului - Izvorul sfânt 


Lumina cea neînserată, Din Învierea lui Hristos. 

Fiind ascunsă în pământ, 

Ne-a răsărit la toți viață 

Şi pace nouă pe pământ. Când azi „cei mari” vorbesc de pace 
Zadarnic este glasul lor 
De nu se vor pleca sub steagul 


lat pea a cașul: imoral: Sale Mai Marelui Apărător. 


Prea Dulcele Mântuitor 

L-a dăruit Creştinătăţu 

Să-l aibă ca un „Sfânt Izvor”. Să amuţească bârfitorii 
Şi cei cu duhul răzvrătit, 
Văzând lumina cea de taină 


Acol ră taini i Răsări 
colo se pogoară tainic A „Veşnicului Răsărit”. 


Lumina Sfintei Învieri 

Împrăştiind la toată lumea 

Prea minunate mângâieri. Să se apropie cu râvnă 
Acum tot omul muritor 
Şi să primească luminare 


n ă semnul îndurării intii SFA 
Cunoască semnul îndură Din al credinții Sfânt Izvor! 


Şi neamul cel necredincios 
Luând putere de viață 


Am scris acestea în luna aprilie 1959, pentru Luminata şi Sfânta zi a Învierii 
în cinstirea Sf. Ana de la Hozeva. 

Vânturi rele, pierzătoare, 
Ameninţă azi mereu 
Pe noroadele smente 
Care cred în Dumnezeu. 


Bate „Crivăţul” năprasnic, 
De la Nordul Comunist, 
Răspândind în toată lumea 
„Dogmele” lui Anticrist. 


Din Apus „„Austrul” suflă 
Aducând cu el „Progres”, 
Care naşte necredinţă 

Şi împrăştie eres. 


De la Miazăzi mai tare, 
„Băltăreţul” s-a pornit 

Și, lovindu-se de „Crivăţ”, 
Pe cei negri 1-a-nroşit. 


Semnele apocaliptice 


lar la Răsărit de soare, 
„Valul galben al lui Gog” 
Spumegă şi se frământă 
Cu „vlăstarii lui Magog”. 


Ucenicii stricăciunii 
Forfotesc îngrozitor 
Căutând să otrăvească 
Pe sărmanul muritor. 


Grabnic uneltesc perzarea 
Cei cu duhul „„răzvrătit” 

- Şi, precum se vede, lumea 
Nu-i departe de sfârşit - 


Urâciunea pustiirii 

Şi-a găsit învăţăcei 

Care dăscălesc pe oameni 
Ca să meargă după ei. 


(Aceste versuri au fost scrise în ziua Sfintei Maria Magdalena, cea întocmai 


cu Apostolii, pe 22 iulie 1960, în Sihăstria „Sf. Ana” de la Hozeva, „potrivit cu starea 


furtunoasă din cele patru continente”, fiind ultimele versuri ale Sfântului loan) 

Vino, fiul meu iubit, 
Din amăgitoare căi, 
Ca din nou să te îmbrac 


129) 


În „podoaba cea dintâi 


Cu zdrobirea inimii, 
Tu bătând la uşa Mea, 
Voi ieşi atunci cu dor 
Spre întâmpinarea ta. 


Pe grumazul tău căzând, 
Sărutarea îți voi da 
Şi cu glas înduioşat, 


Chemarea fiului pierdut 


„Fiul meu” te voi chema. 


Îţi voi da sandale noi, 
Haine bune şi inel, 

Şi voi face prânz bogat 
Dintru cel mai gras vițel. 


Toată casa mea atunci 
Dănţuind va prăznui 
Pentru „Fiul cel pierdut”, 
Care iarăşi va veni. 

Popor martir 


Din viaţa ta - cum văd - înseamnă, 
Poporule mult zbuciumat, 

Că eşti ca grâul cel de toamnă: 

În ploi şi vânturi semănat. 


Tu eşti odrasla cea mezină 
A trunchiului daco-roman, 
Născut cu sabia în mână 
Aici, în câmpul dunărean. 


Ca leagăn scump tu ai doar munţii 
Şi scăldătoare Dunărea, 

Pădurile cununa frunţii, 

Iar holdele sunt haina ta. 


În sângele muceniciei 

A1 fost prin veacuri botezat, 
Şi-n vârsta crudă a prunciei 
N-ai fost ca alţii alintat. 


Căci tu fiind abia în faşă 
Părinții te-au lăsat orfan, 
Şi spre fiinţa ta gingaşă 
S-aruncă barbarul tiran. 


Luându-ţi drumul pribegiei, 
Trăieşti prin munţi şi prin păduri 
Şi „veacuri de mucenicie” 

De la sălbatici tu înduri. 


Când negura păgânătăţii 
Se năpustea către Apus, 
Ai fost atunci Creştinătăţii 
Ca scut de pază nerăpus. 


Când naţiile apusene 
Urzesc „progresul” ţării lor, 
În şesurile dunărene 

Tu rabzi potop cotropitor. 


La „cuibul” proaspăt din câmpie, 
Abia atunci înfiripat, 

S-aruncă valuri din pustie 

De goți şi huni neîncetat. 


Tu stând cu ghioaga nestrujită 
La trecătoare între munţi, 

Ca santinelă neclintită 

A lor năvală o înfrunţi. 


Deci tu de mic, o, mucenice, 
Ai fost zăgazul nemişcat 

A valurilor inamice 

Şi tu pe toţi i-ai apărat. 


În vremea cea de suferinţă, 
Biserica te-a îndulcit 

Cu laptele bunei credinţe 
Şi paşii ţi-a călăuzit. 

Din gura ei înveţi tu graiul 
Frumos ca imnul îngeresc 
Şi ea îţi pregăteşte Raiul 
În slava Tatălui Ceresc. 


Cuvântul ei ţi-a dat tărie 
Când sufletul era mâhnit, 
Şi-având nădejdea-n veşnicie 
Necazul nu te-a biruit. 


De câte ori te-ngenunchează 
Vrăjmaşii cei cotropitori, 
„Bătrâna” te îmbărbătează 
Şi nu te lasă ca să mori. 


Deci nu slăbi şi crede numa' 
Că „„Maica” nu te-a părăsit, 
Ci darul ei, întâi şi-acuma, 
Te sprijină necontenit. 


De vei păzi, „credinţa tare”, 
Precum din veac s-a moştenit, 
Vei fi slăvit din nou sub soare 


Mai mult de cum ai fost slăvit. 


lar dacă tu dispreţui-vei 
Predanule părintești, 
Atuncia grâu vei fi colivei 
Şi veşnic nu mai odrăsleşti. 


Vei fi ca pleava cea uşoară 
Purtată pururea de vânt, 
Pierindu-ţi urmele din ţară 
Şi numele de pe pământ! 


Atunci vei moşteni blestemul 
Ca fiul rău de la părinți, 

Pierzând ogorul - ca Edenul - 
Răscumpărat de-atâţia Sfinți! 

Indemn frăţesc 


Fii pribegi ai ţării mele Câţi nu mor pentru credință 
Necăjiţi între străini, Apărând acest pământ, 
Nu uitaţi menirea voastră Ori prin aspră nevoinţă, 


De Români şi de Creştini. Ştie numai Domnul Sfânt. 


Legea noastră creştinească 
Şi pământul românesc 
S-au păstrat cu multe jertfe 
Care nu se pomenesc. 


Că furtuna cea de veacuri 
A cumplitului necaz 

Nu-i lasă pe vii să şteargă 
Lacrima de pe obraz. 


În prigoanele păgâne 
Şi-n vârtejul cel barbar, 
Sângele curgea şuroaie 
Pe al Patriei Altar. 


Cărturari n-au fost pe-atuncea 
Ca să scrie viaţa lor, 

Au în schimb în „Cartea Vieţii” 
Numele nemuritor. 

Vestitorii durerii 


Păsărele călătoare 

De la Dunăre veniţi? 
Despre scumpa noastră ţară, 
Spuneţi nouă, ce mai ştiţi? 


Mai trăiesc Români pe-acolo? 
Se aude glasul lor? 

Se mai vede la hotare 

Steagul nostru tricolor? 


Doina azi se mai aude 
Şi tălăngile la stâni? 

Se mai află oare, astăzi, 
Veselie la Români? 


Sărbătoarea mai răsună 
Glas de clopote - duios - 
Indemnând la Rugăciune 


Pe poporul credincios? 


Din văzduh, în zborul vostru, 
N-ai privit către Carpaţi? 
Sunt ei tot aşa de falnici? 

Nu se văd mai aplecaţi? 


Dar, frumoase păsărele, 

Voi nu-mi daţi nici un răspuns? 
Vorba mea, ca o săgeată, 
Pare-mi-se v-a pătruns! 


Amintindu-vă de ţară, 
Voi aflaţi acum din greu, 
Parcă toate sunt pierdute! 
Țara şi Poporul meu! 

Glasul păsărelelor 


O, Români, din ţări streine, Oltul sună versul jalnic 
Voi pribegi fiind ca noi, Dintre munţii ardeleni, 
Aţi scăpat de grea ruşine Iar Prutul plânge Doina, 


n . ° | ` X şi 
ŞI de groaznice nevoi! Prin Moldova, pân-la Reni! 


Ţară voastră cea frumoasă, 
Şi-a schimbat acuma sorții, 
Căci potrivnicii din casă 

I-au croit veşmântul morţii! 


Toate apele năvalnic 

Se unesc apoi în cor, 

Şi sunând un cântec jalnic 
Plâng durerea Ţării lor! 


Nistrul azi şi Tisa plânge 
Şi Carpaţii plâng duios, 
Revărsând pârâu de sânge 
Către Dunăre, în Jos! 


Iară Dunărea, devale, 
Strânge dorul de hotar 
Şi umplându-se de jale, 
Spune Mării, cu amar! 


August, 1952. Un Sihastru din Valea Iordanului 

La noi acasă 


(Pluguşorul românului prieag) 


Durerea morţii stăpâneşte 

În plaiul nostru strămoşesc, 
Căci fiara de la Miază Noapte 
Sugrumă tot ce-i românesc. 


Tânjeşte vatra părăsită 
A bieţilor români pribegi 
Şi lumea fuge îngrozită 
De multele fărădelegi. 


Podoaba ţării azi se pierde, 
Feciorii casei sunt streini, 
Azi codrul nu mai este verde, 
Iar florile sunt mărăcini. 


Azi pâinea s-a făcut amară 
Şi apa-i neagră de venin 
Văzduhul a ajuns povară, 
Iar traiul omului... un chin. 


De multă vreme nu se-aude, 
Sub cerul Țării înroşit, 
Decât al sputnicilor vuiet 

Şi geamătul celui robit! 


Cu lacrimi astăzi se adapă 
Feciorii dulcei Românii 
Zicând: „Ieşiți - la cei din groapă - 


Ca să intrăm azi noi de vii”! 


La Putna Ştefan nu mai poate 
Să odihnească în mormânt, 
Văzând atâta nedreptate 

Pe strămoşescul lui pământ. 


El strigă jalnic spre Suceava 
La Sfântul Mucenic loan 

Să ne ridice iarăşi slava 

Cea dărâmată de tiran. 


La Cozia, în Mănăstire, 

Cu groază Mircea s-a trezit 
De prea amară tânguire 

A Oltului nemulţumit. 


Spre Argeş, ochii îşi îndreaptă 
La trupul cel mucenicesc, 

Şi suspinând mereu aşteaptă 
Un semn de ajutor ceresc. 


Mihai, din cripta cea bătrână, 
Înaltă capul fioros, 

Ar vrea s-apuce spada-n mână, 
Dar... trupul îi lipseşte-n jos. 

El plânge astăzi cu Neagoe, 
Rugând pe Nifon cel Sfinţit 
Să scape ţara de nevoie, 
Cu darul lui nemărginit. 


Vasile Lupu vrea să vadă 
Din nou sobor creştin la Iaşi, 
Dar arhiereu stau sub pază 
Şi nu se pot urni doi paşi. 


El vrea din nou să întărească 
„Blagocestivul Adevăr” 

Căci iarăşi lumea creştinească 
Apucă „Legea” în răspăr. 


Nu poate astăzi să mai vadă 
Alături de lăcaşul său, 

Cum fac „organele” paradă 
Tovărăşiei celui rău. 


Tresar străbunu din morminte 
Când văd atâta pustiire 

Pe locurile cele sfinte, 

Lăsate nouă moştenire. 


Pământul plămădit cu sânge 
Şi cu sudoare de martiri, 
Azi se cutremură şi plânge, 
Fiind împresurat de „zbiri”. 


Carpații astăzi se-nfioară 
Şi apele se zbat în vad, 


Văzând pe scumpa noastră Ţară 


Cum se apropie de iad! 


Azi Sfinții iubitori de Ţară 
Se roagă jalnic lui Hristos 
Să izbăvească de ocară 

Pe neamul nostru credincios. 


Iar voi, martirilor de astăzi, 
Luceferi prea luminători, 

Cu sfânta voastră îndrăzneală 
Daţi pildă celor muritori. 


Să ştie lumea răsfăţată 
Că viitorul fericit 

Cu suferinţă şi cu jertfă 
Va fi mereu pecetluit. 


În cale către mântuire 

Povara Crucii vom purta 
Şi pân-la slava „Învierii” 
Golgota vom întâmpina! 


Nicodime Prea Fericite 

De ce te-ai dus dintre români 
Lăsând Biserica robită 

Și Ţara „fără de bătrâni”? 


Veniamine Prea Sfinţite, 
Cu Varlaam şi Dosoftei, 
Păziţi „Făclule cinstite” 
Să nu le stingă cei atei! 

Părinților cu suflet mare, 
Păstorilor duhovniceşti, 
Mai arătaţi-vă o dată 


La „Scaunele vlădiceşti”! 

Micul orfan 


E ziua Învierii, azi clopotele trag, 

Bătrânu stau pe prispe, iar unii stau în prag, 
Cei tineri şi copii, ieşind gătiţi la drum, 

Se duc ca să ciocnească la cimitir acum. 


Mireasma cea de Taină a Sfintei sărbători 
Se simte din tămâie, din iarbă şi din flori; 
Livezile se-mbracă într-un frumos veşmânt, 
Şi toate par acuma mai nouă pe pământ. 


Aproape de altarul Bisericii de lemn 

Un copilaş aduce, făclii şi untdelemn, 
Sărută Sfânta Cruce la proaspătul mormânt 
Apoi îngenunchiază şi plânge suspinând. 


Când clopotele sună cu dangătul voios, 
Orfanul lângă Cruce suspină dureros! 
Fiind el în durere cu totul adâncit, 

Din sunetul de clopot un glas a auzit. 


„Nu plânge azi copile şi nu fii supărat, 
Căci iată sunt cu tine, Hristos a înviat!”. 
Era vorbirea dulce a maicii din mormânt, 
Gonindu-i întristarea din pieptul lui înfrânt. 


S-a ridicat îndată, cu sufletul uimit, 

Și căuta să vadă pe care i-a grăit. 

Atuncia din Altarul cu zidul afumat 

Văzu zâmbind pe Domnul, cu Trupul Înviat. 


S-a luminat la suflet de chipul Lui cel blând 
Și, lepădând durerea, a zis aşa în gând: 
„Atuncia dacă Domnul aici a înviat 
Înseamnă că şi mama cu Dânsul s-a sculat!” 


Zicând aşa cu gândul, s-a închinat smerit 
Și sărutând mormântul, spre casă s-a grăbit. 

La vatra părintească sta singur, singurel 
Căci tatăl lui, sărmanul, murise în răzbel; 
Dormea la cei de-aproape, iar ziua alerga 
La casa cea pustie, şi deseori plângea. 


Acum de Inviere, venind acasă iar 
A început orfanul iar să plângă cu amar, 
Dar clopotul se-aude la cimitir sunând 


Și iarăşi glasul maicii s-aude iar zicând: 


„Nu plânge azi copile şi nu fii supărat, 

Eu sunt ş-aici cu tine, Hristos a înviat!”. 
De-atunci orfanul nostru a încetat cu plânsul 
Şi orice clopot sună, îl mângâie pe dânsul. 

Suflete al meu 


(o scrisoare către un frate din ţară) 


Nu căta aiurea, 
Vezi numai de tine 
Socotind securea, 
Morţii care vine. 


Groznică întrebare, 
Se va face-atunci 
Fără de-ndurare, 
Te vor da la munci! 


Dacă nu vei face? 
Rod de pocăință 


Cât mai ai soroace 
Şi mai ai putinţă. 


Ca un fur pe moarte 
Când o vei vedea, 
De năpraznă foarte 
Te vei spăimânta! 


Ajutor vei cere 
De la cei din jur 
Dar ei n-au putere 
Căci al morţii fur, 

Are lângă dânsul 
Slugi înfricoşate, 
Ruga ta şi plânsul 
Cel de-apoi nu poate. 


Caută, vezi binc, 
Nu da amânare 
Nici la rugăciune, 
Nici la ascultare. 


Lasă grija lumii, 
Taie vorbăria, 

Nu fii robul lumii 
Cu bucătăria. 


Taci şi vezi de tine, 
Vrajbă nu căta, 

Fii cu toţii bine 

Şi nu-i judeca. 


Dacă ai cu unul 
Mult prieteşug 


Nu râvni la bunul 
Lui cu vicleșug. 


Iar prietenia 

Tu s-o unelteşti 
Numai cu aceia 
Cari nu-s trupeşti. 


Se cuvine ţie 
A cerşi la „Mire” 
Întru curăţie 
Dar de mântuire. 


Chiamă al Său nume 
Cu zdobire multă, 
Cât mai eşti în lume 


Căci acum te-ascultă. 


Viaţa când s-o stinge 
Mila va-nceta, 

În zadar vei plânge 
Şi vei suspina. 

În «Braţele părinteşti» 


Rămas de mic orfan pe lume, 
Ca un copil al nimănui, 


Mi-am pus nădejdea mea spre Domnul 


Cerând de-a pururi mila Lui. 


Bunica, Dumnezeu s-o ierte, 
Mi-a semănat de timpuriu 
În suflet tainele credinţii 

Şi rodul lor mă ţine viu. 


O, scumpa mea bătrână sfântă 
Eu, tot ce am, îți datoresc 
Căci m-ai adus la cunoştinţa 
Părintelui celui ceresc. 


„Când tatăl meu” (cum zice psalmul) 
„ȘI maica mea m-au părăsit”, 
Atuncia Domnul cel din ceruri 


La sânul milei m-a primit. 


Deci suflete al meu smerite 
Înaripează-te mereu, 

Prin rugăciunea prea fierbinte 
Şi dragoste spre Dumnezeu. 


Privind în inimă cu mintea, 
Să cauţi tainicul izvor 

Din care viaţa se adapă 

Cu darul cel mântuitor. 


Urmează calea mântuirii, 
Trăind în pace singurel, 

Şi toată viaţa cea lumească 
S-o lepezi astăzi pentru El. 

În zilele de iarnă 

Cu cer posomorât, 
Doar murmurul de ape 
Îmi ţine de urât. 


Iar vara pe căldură, 

Când nimeni nu mai vine, 
O biată turturică 

Se uită jos la mine. 


În preajma mea se joacă 
Frumoşii porumbei, 
Voind - parcă - să-mi zică 
Să merg la joc cu ei. 


Privind la ei acuma, 
Imi pare că învie, 
Cea mult nevinovată, 


Icoana nevinovăției 


A mea copilărie. 


Dar când privesc în vale 
Pârâul fără apă, 

Atunci mă văd cu jale 
Alăturea de „groapă”. 


Căci viaţa mea pustie 
Acum mi s-a scurtat, 
Şi calea pentru mine 
De mult s-a strâmtorat. 


Ah! cum aş vrea acuma 
Să fiu nevinovat 

Ca porumbelul gingaş 
Și fără de păcat! 

Întru amintirea fraţilor mei de la Iordan 


Iubiţilor tovarăşi 

Și frați întru Hristos, 
Eu nu vă uit de-a pururi 
Deşi sunt păcătos! 


M-aţi însoţit cu râvnă 
Pe-al vieţii mele drum, 
Deci cum putea-voi oare 
Ca să vă uit acum? 


Când mintea mea colindă 
Devale la Iordan, 

Voi staţi mereu în cale, 
Alături de loan! 


Și când mă duce dorul 
La schitul din zăvoi, 
Mă văd acolo iarăşi 


Nedespărţit de vol. 


Pe Valea Sfintei Ane 
Fund eu călător, 

Îmi neteziţi cărarea 
Să-mi fie mai uşor. 


Şi când nu am putere, 
Căzând pe drumul meu, 
Atuncea voi cu grijă 
Mă sprijiniți mereu! 


Iar duhul când încearcă 
Să părăsească „Cortul”, 
Atunci frăția voastră 
Îmi strângeţi paşaportul! 

Botezătorule Ioane, 

S-a pustiit Lăcaşul tău, 
Căci moda cea vicleană 
Şi-a pus aici cuibarul său! 


Acum n-auzi ca altădată 
Chemarea cea de pocăință, 

Ci numai cântece la radio 

Din lumea cea fără de credinţă. 


Iar lângă apă ucenicii 
Nu se mai văd urmându-ţi ţie, 
Căci astăzi stau necredincioşii 
Şi fac aici negustorie! 


Pe calea cea duhovnicească 
Noroadele nu mai aleargă, 
Căci lumea şi-a croit o cale 


Astăzi 


(Cugetare) 


De răsfăţare, mult mai largă! 


Puţini din oamenii de astăzi 

Mai vin acum să se boteze, 

Căci cei mai mulți - la apa Sfântă 
Pogoară azi să se distreze! 


În loc de Sfinte Slavoslovii 
Şi clopote răsunătoare, 
Acum auzi în toată valea 
Urâtul zgomot de motoare! 


Iar lângă peştera cea veche, 
Sălaşul tău din Vitavara, 

Se desfătează Beduinu 

Cu turma lor, în toată vara! 

Şi aud zicând pe unii: 
„Lumea azi face progres, 
Numai rasele şi fesul 
Din năravul lor nu ies!” 


Rău se mai sminteşte lumea 
Dacă eşti cumva pletos, 

Şi te scarmănă cu vorba 

Şi pe faţă şi pe dos! 


Lupu dac-ar fi cu zgardă 
N-ar stârni atâta haz 

Ca atunci când eşti cu rasă 
Şi cu plete pe grumaz! 


Azi se dă respect în lume 
La acei cu capuri goale 
Şi cu burta rotunjită, 


Moda lumii 


Iscusiţi în carnavale! 


Lumea cea cu modă nouă 
Pune vată la urechi 

Când aude la Biserici 
Numai cântecele vechi! 


N-aveţi radio? zice dânsa 
Către pustnicescul fes, 
Cum trăiţi aşa degeaba 
Fără urmă de progres? 


Lumea azi înaintează 
Cu mijloacele de trai! 
Aţi rămas în urmă, taică, 
Cugetând numai la Rai! 

Graiuri - La Asfințitul Vieţii 


O, peşteră blagoslovită, 
Mai stai de-acum nelocuită 
Să vie un sihastru vrednic, 
Căci eu fund neputincios 
Îmi fac sălaşul, colo, jos! 


Tu soare arzător de vară, 

De care eu odinioară 

Mă ascundeam mereu la umbră, 
De-acuma fără stinghereală 
Pătrunzi în locuinţa goală. 


Când vine iarna friguroasă 

Şi norii plâng cu ploaie deasă, 
Să-mi plângi pârâule de jale 
Căci eu pe malul tău de-acum, 
Nu cred că voi mai face drum! 


În zilele de primăvară 
Venind la cuibul vostru iară, 
Voi, drăgălaşe păsărele, 
Când lăudaţi pe Dumnezeu, 
Cântaţi să vă aud şi eu! 


Insemnări: 


Iar voi care-aţi plecat de-acasă 
De-acuma, iată, nu vă pasă, 
Făptunilor nevinovate 

Veniţi aproape de chilie 

Că somnul meu îi pe vecie! 


De-acum pârâule zburdalnic 


Când mergi la vale mai năvalnic, 


Să treci pe lângă luvenale 
Ducându-i nişte pietricele 
Din preajma locuinţei mele, 


Să mergi pe-aice mai agale 
Că iată te aşteaptă în cale 

O stâncă veche cu „„Scrisoare” 
De la Românul Teofan, 

S-o duci cu vremea la Iordan! 


Acolo, slova românească 
Mai este cine s-o citească 

Şi poate va aduce-aminte 

Că s-au aflat la „Sihăstrie” 
Şi frați din scumpa Românie! 


1. Prin vorbele „Făpturilor nevinovate” să se înţeleagă bursucii, care s-au 
mutat de lângă peşteră când eu am venit la schit. 

2. Iuvenalie, despre care pomeneşte versul, este răposatul Ierodiacon Român, 
Iuvenalie Vasiliu, care a sihăstrit şi s-a săvârşit la Iordan. 


3. Iar „Scrisoarea lui Teofan” este stânca de piatră din peştera de sus al lui 
Teofan care avea scris româneşte cuvântul „Dumnezeu”. Căzând în urmă stânca în 
mijlocul pârâului, apa o macină mereu şi cu vremea o duce la vale spre Iordan, la cei care 
ştiu româneşte. 

Răstignitorii de azi la Sfânta Înviere 


Cu trei zile înainte 
Jidovu Te-au răstignit, 
Azi Te răstignesc creştinii 
Cei cu duhul ipocrit! 


Mulţi din ei - cu defăimare - 
Trupul Tău acum luând, 

Te închid pe la Pretoriu, 

Ca ostaşii oarecând! 


Cu hlamidă Te îmbracă 
Prin făţărnicia lor, 

Şi se-nchină de paradă 
La vederea tuturor. 


Cărturarii Te condamnă 
Cu viclenii farisei, 
După legea comunistă 


Și a celorlați atei! 


Cu ştiinţa lor deşartă 
Altă Cruce Ți-au gătit, 
Răstignindu-Te prin hule 
Cei cu duhul răzvrătit. 


În mormântul necredinţei 
Numele-Ţi pecetluiesc, 
Şi pe moda cea vicleană 
Custodie o numesc! 


Iar când raza Învierii 
Văd că nu s-a tăinuit, 

Fac atunci s-ajungă clerul 
Ca păstorul cel năimit. 

Moda răsfăţată şi Pacea speriată 


Marii învăţaţi ai lumii, 
Ca nişte plăcinte moi, 
Scot din traistele ştiinţei 
Iarăşi calendare noi. 


Ei socot că pacea lumii, 
Care s-a sălbăticit, 

Ar putea fi amăgită 

Ca viţelul pripăşit! 


Hotărârile de pace 

Pe norod l-au asurzit, 
Ca un clopot care sună 
Tot mereu hodorogit. 


Când s-ar împăca mai bine, 
Cale păcii târguind, 
Numai bine şi războiul 


Va fi iarăşi izbucnind! 


Lumea veşnic născoceşte 
Arme pierzătoare noi, 
O.N.U.-ul însă făureşte: 
Izbăvirea de război! 


Adunarea diplomată 
Ochii lumii i-a legat, 
Ca să nu priceapă-ndată 
Drumul ce l-a apucat. 


Unde ne va duce carul 
Cu asemenea cârmaci 
Care ne sporesc amarul 
Şi ne lasă mai săraci? 

Când gura mea, iubite frate, 
Se va închide pe vecie 

Şi mâna mea cea slăbănoagă 
Va înceta de a mai scrie, 


Atunci să cauţi la răbojuri 
Pe care eu le-am însemnat 
În vremea când eram odată 
Cu gândul paşnic, adunat. 


Să cugeţi cu luare-aminte 
Acestea ce s-au zămislit 

Din harul luminării sfinte 
În gândul meu cel umilit! 


Şi dacă-ţi vine întristarea 
Aproape de mormântul meu, 


La cei din urmă 


Că - nevăzut - mă duc şi eu. 


Să mergi acolo primăvara 
Când toate Jos se veselesc, 

Şi când se văd trecând cocoară 
Spre plaiul nostru românesc! 


Acolo să citeşti cântarea 
Blagoslovitului Iordan, 
Şi apa va ţine isonul 

La versuirea lui loan. 


Ea va cunoaşte graiul tainic 
ȘI, murmurând încetişor, 
Va face semn la păsărele 
Şi toate vor cânta în cor! 


Atunci să mergi la Schitul nostru 

Un sfat nepocăitului loan 


De la uşa casei tale 

Până colo la mormânt, 

Nu mai este multă cale: 

Trei sau patru paşi mai sunt! 


Sus erai odinioară, 

Iată Jos te văd acum, 
Ca şi soarele spre seară 
Pregătindu-te de drum! 


Când mergeai spre Marea Moartă 
Se părea că vrei să zbori, 

lar acuma, jos la poartă, 

Uneori cu greu pogori! 


Cercetează-ţi deci valiza 
Caută la paşaport, 

Poate se împlineşte viza 
Şi te vor muta din cort! 


lată viaţa ta se trece 

Şi la bine n-ai sporit; 
Mişcă inima cea rece 
Pentru Cel ce te-a zidit. 


Corabia vieţii fugare 

S-a sfărâmat într-un noian 

Şi Domnul te-a scos din vâltoare 
Pe stânca asta la liman; 

Deci fu acum cu trezire 

Să nu pătimeşti şovăire! 


Pe malul râpu gândite 

Te afli astăzi călător 

Şi curgerea vieţii grăbite 
O vezi acum nepăsător, 
Dar cum vei dori tu odată 
Să vie vremea plecată! 

Lacrimi uitate 


Părinții mei, săracii, Eu am rămas stingher. 

De timpuriu s-au stins 

Şi eu fiind prea fraged 

Atuncia nu i-am plâns. Am plâns - cum zice - atuncea 


Cu lacrimi prea fierbinți 
o Prin ea plângând şi - tainic - 
a ay cepe Pe bieţii mei părinți. 
Să-i plâng eu mai târziu, 
Când mă aflam alături 
De alt cinstit sicriu. La inimă durerea 
A fost aşa de grea 
Încât mereu o rană 


Căci Domnul rânduise i lie a 
De-atunci mă tirănea. 


Bunica să mă crească, 
Să-mi fie ca şi tată 
Şi maică pământească. Și rana asta veche 
Abia s-a vindecat 
Când Domnul mai aproape 


Iar când s-a dus bătrâna De Dânsul m-a chemat. 


Cu sufletul la cer, 
Atunci în lumea asta 

Cât de mult iubeşte Domnul 


Pe făptura Lui de jos, 
Şi cum nu socoate omul 
Darul cel întru Hristos! 


Toate minţile din lume 
Și talentele de soi 

Nu ajung ca să măsoare 
Mila Lui cea către noi! 


Pentru om zideşte lumea 
Cu Edenul desfătat, 
Aşezându-l să rămâie 
Veşnic ca un împărat. 


Prin păcatul neascultării, 
Pierde locul fericit, 
Și la stricăciunea morţii 


Cugetare 


Omul este osândit! 


Nelăsând pe totdeauna 
Să rămânem sub blestem, 
Vine jos Mântuitorul 

Şi ne cheamă la Eden. 


El pogoară tainic cerul 
Prin venirea pe pământ 
Ca să ne sfinţească firea 
Cu al darului veșmânt. 


Viaţa cea nemuritoare 
Dobândim noi cei de jos, 
Şi ne facem fiu slavei 
Prin Lumina lui Hristos! 

Cugetare la dumnezeiasca Iconomie 


Doamne, mult preamilostive, 


N-ai lăsat până-n sfârşit 
Să rămâie sub osândă 
Omul cel dezmoştenit! 


Cel viclean, în chip de şarpe, 


Pe Adam l-a fost surpat, 
Tu voind să-i dai sculare 
Nou Adam Te-ai arătat! 


Nu putea intra la ceruri, 
Chipul nostru cel stricat, 
Pentru asta însuşi Cerul 
Către noi s-a aplecat. 


Prin căderea strămoşească, 
Sta închisă cu blestem 
Uşa cea de altădată 


A cerescului Eden. 


Veşnic rămânea închisă 
Pentru bietul muritor, 
Neaflându-se în lume 
Preţul răscumpărător. 


Chiar de se jertfea tot neamul 
Şi soborul îngeresc, 

Nu putea ca să ne spele 

De păcatul strămoşesc. 


Împăcarea omenirii 

Cu Părintele ceresc 

Numai Tu o faci, Hristoase, 
Mielule Dumnezeiesc! 

De câte ori priveam în zare 
Simţeam de mic aşa un dor 
Să colindez pământ şi mare, 
Să fiu departe călător. 


Vedeam în zarea depărtată 
Un cer de-a pururea senin, 
O lume nouă, mai curată, 
O viaţă fără de suspin. 


S-a dus degrab copilăria, 
Ca visul cel înşelător, 

Şi, după dânsa, bucuria 
S-a dus ca pasărea, în zbor. 


În lumea asta zbuciumată 
Am căutat limanul sfânt 
Pe care l-am visat odată, 


Spre alte țărmuri 


Dar nu se află pe pământ. 


Aceleaşi valuri sunt pe mare, 
Aceeaşi viaţă cu dureri, 
Aceleaşi băuturi amare 

Ne dau şi astăzi, ca şi ieri. 


Un singur țărm acum rămâne 
Străin de valul cel lumesc: 
Ierusalimul cel din ceruri 
Putea-voi ca să-l nimeresc? 


La el nu este nici durere 
Nici întristare, nici suspin, 
Acolo nu-i apus de soare 
Şi cerul veşnic îi senin. 

Pe drumul Crucii mele 


Ajută-mă, Stăpâne Doamne, 

Să merg şi eu pe-al Crucu drum, 
Căci largă mi-a fost calea vieţii 
Pe care mers-am pân-acum. 


Când sub a Crucii greutate 
Îmi va slăbi grumazul meu, 
Trimite-mi ajutor atuncea 
Ca oarecând pe Chirineu. 


Aproape de sfârşit, Stăpâne, 
Când chinul este mai amar, 
S-aud şi eu făgăduinţa 
Rostită către cel tâlhar! 


Să am atunci o mângâiere, 
Să fiu părtaş la cina Ta, 
Precum erai la Răstignire 


Cu Tatăl întru Slava Sa. 


Precum vedea atunci pe Maica 
Aproape, lângă Cruce stând, 
Să văd şi eu pe lângă mine 

Pe păzitorul meu cel sfânt! 


La despărțirea pământească, 
Primeşte-mi pe sărmanul duh 
Ca nu cumva să aibă silă 

La vameşii cei din văzduh! 


Apoi, mergând la judecată, 
Tu fu preamilostiv atunci, 
Să nu mă osândeşti, Stăpâne 
În focul veşnicelor munci. 

Cugetare la Dumnezeiasca Smerenie a Mântuitorului 


(Se cântă pe glasul 3 ca şi Apostolii de la margini...) 


Smerenia Ta, Milostive, 

Aş vrea întru versuri s-o cânt, 
Dar căutând eu cu râvnă 

Nu pot ca să aflu cuvânt. 


Venit-ai în lume, Iisuse, 
Luând chipul nostru sărac 
Tu, Care eşti întru Slavă, 
Născut înainte de veac! 


O, taină neînţeleasă, 

Că, Tu din cer pogorând, 
Nu s-a aflat pentru Tine 
Un loc primitor pe pământ. 


Doar peştera strâmtă cu ieslea 
Ţi-a dat oarecând adăpost 
Şi, după o viaţă smerită, 


Odihna pe Cruce Ţi-a fost! 


Păstorii cei de la turme 
Ţi-au fost vestitori mai întâi, 
Pescarii din Galilea 

Au fost doară sfetnicii Tăi! 


Ai stat la masă cu vameşi, 
Pe cei păcătoşi i-ai primit 
Iar boalele cele grele 

La toţi le-ai tămăduit! 


Vestit-ai săracilor Slava 
Din veacul cel viitor, 

Şi celor din întuneric 
Lumină le-ai fost tuturor! 

Fiul omului, Mirele durerii 


O, Doamne cel Atotputernic, Cu trestia de multe ori. 

Judecătorul tuturor, 

Primit-ai pentru noi osânda Ă 

Nedreptului judecător. In temniţa de la Pretoriu, 
Dumnezeiescul Tău picior 
A suferit amar strânsoarea 


ăcă | ră . . . 
Imbrăcăminte de ocară Organului chinuitor. 


Acei necredincioşi Ți-au dat 

Şi Capul Tău, spre defăimare 

Cu spini a fost încununat. Ai fost pârât cu nedreptate 
De farisei şi cărturari 

Și răstignit apoi pe Cruce 


itana a CAE SN În mijlocul a doi tâlhari. 


O trestie Ți-au dat să porți, 

Stăpânitorule cel veşnic 

Asupra celor vii şi morți! Când însetai, în chinuri grele, 
Otet şi fiere Ţi-au adus 
Şi ca un făcător de rele 


Ai fost batjocorit, Hristoase, Pedepsei morţii Te-au supus! 


Şi pălmuit de slujitori, 
Apoi lovit la cap de alții 

Cugetare umilită la durerea Maicii Domnului 


Cu mintea mea, Prea Sfântă Maică 
Te văd spre drumul spre „Calvar” 
Şi conştiinţa mea săracă 

Mă chinuieşte cu amar. 


Ți-aud (în taină) tânguirea 
Şi se-nfioară duhul meu, 
Știind că pentru mine rabdă 
Prea milostivul Dumnezeu. 


Privindu-L înălţat pe Cruce 
De adunarea „Celor Răi”, 
Cunosc că am mai multă vină 
Decât răstignitoru Săi! 


De nu vedea mai înainte 
Stăpânul împietrirea mea, 
Ar fi avut o mângâiere 

Şi n-ar fi însetat aşa! 


Lumina soarelui ascunsă 

N-ar fi ieşit aşa târziu, 

De nu vedea cum rabdă Domnul 
Şi pentru mine, care scriu! 


Şi poate stâncile de piatră 
Atuncea nu s-ar fi zdrobit, 
De nu ştiau că Domnul moare 
Și pentru mine, cel greşit. 


Iar sabia proorocită 

N-ar fi pătruns aşa cumplit, 
În sufletul tău, Prea Curată, 
Văzând pe Fiul răstignit! 


Cutremurându-se pământul 
Pe cei din morţi i-a deşteptat 
Iar eu cu somnul trândăvirii 
Rămân mereu încătuşat. 


Catapeteasma de la Templu 
S-a rupt în două, până jos, 
Iar eu nu caut a mă frânge 
La inimă, pentru Hristos. 


Ajută-mi, Prea Curată Maică, 
Să mă trezesc din somnul greu, 
Să am în inimă „pecetea” 

Cu „semnul cuielor” mereu! 

La uşa milostivirii 


(Cântare de rugăciune către Maica Domnului, glasul 5) 


Prea Sfântă Maică şi Fecioară, 
Nădejdea sufletului meu, 

Tu eşti a mea mijlocitoare 

La milostivul Dumnezeu! 


De n-ar avea la ceruri lumea 
Rudenie de pe pământ, 
Atunci ar fi pustie viaţa, 
Asemenea unui mormânt! 


De nu erai tu primăvară 

A veacului înţelenit, 

Ar fi rămas de-a pururi iarnă 
Şi soarele n-ar fi zâmbit. 


De n-ai fi revărsat tu zorii 
Peste pământul adormit, 
Atuncea umbra cea de moarte 


Ar fi rămas fără sfârşit. 


Iar astăzi, Prea Curată Maică, 
Când toţi ne-am abătut la rău, 
De nu te vei ruga fierbinte, 
Ne părăseşte Fiul Tău! 


Trimite-i semn de pocăință 
Norodului nedumerit 

Și adă iarăşi la credinţă 

Pe sufletul cel rătăcit! 


Dezleagă, Prea Curată Maică, 
Cătuşele celor robiți 

Şi dăruieşte-le răbdare 
Creştimlor năpăstuiţi! 

La masa cea de taină 
Adeseori venind, 

De-a sufletului haină 
Eu nu m-am îngrijit! 


Tu nu m-ai scos afară 
Ci, ca un Dumnezeu, 

M-ai aşteptat că doară 
Mă voi schimba şi eu! 


Dar viaţa mea se trece 
lar eu nepregătit 

Am inimă prea rece 
Și suflet ponosit. 


Să nu mă pierzi, Cuvinte, 
Pe mine cel curvar, 
Ci-mi dă mai înainte 


Fără haină de nuntă 


Eu, cel căzut în tâlhari 


Al pocăinţei dar! 


Cu mila Ta cea sfântă 
Mereu să mă stropeşti 
Şi inima înfrântă 

Să nu mi-o urgiseşti! 


Tu eşti „Samarineanul” 
Ce vii la „lerihon” 

Şi ne ridici la „hanul” 
Cerescului Sion! 


Deci - dară - şi pe mine 
Ridică-mă acum 

Că, iată, n-am pe cine 
Să mai opresc din drum! 


38 E RE 


Pagina 181 


Din repejunile veacului 


Valuri negre se ridică 
Aruncând acum venin 
Împotriva celor sfinte 
Şi a neamului creştin. 


Bate „Crivăţul” năpraznic 
De la Nordul comunist, 
Răspândind prin toată lumea 
Dogmele lui Anticrist. 


Din Apus „„Austrul” suflă 
Aducând cu el progres 
Care creşte necredinţa 

Şi împrăştie eres. 


De la Miazăzi mai tare 
Se stârneşte vântul iar, 
Aprinzând păgânătatea 


La feciorii din „Agar”. 


Iar la răsărit de soare 
Valul galben al lui „Gog” 
Ameninţă toată lumea 
Cu păgânii lui Magog. 


Toţi vrăjmaşii cei de moarte 
Se ridică mânioşi, 

Vrând să piardă Sfânta Lege 
Şi pe binecredincioşi. 


Fac în grabă alianță 

Cei cu duhul răzvrătit, 
Cunoscând că lumea astăzi 
Nu-i departe de sfârşit. 


O altă variantă asemănătoare se regăseşte în poezia Semnele Apocaliptice. 

Pentru cei din Țarigrad 


Doamne caută din ceruri De la Sfântul Constantin. 
Spre norodul Tău smerit 

Care pentru Sfânta Lege 

Astăzi este prigonit! Osemintele de veacuri 


A cinstiţilor strămoşi, 
Astăzi sunt batjocorite 


In Bisericile Tale Depan Horoi 


Au intrat ca nişte furi, 

Adunări nelegiuite 

Cu ciocane şi securi. Doamne mult prea milostive, 
Domoleşte pe cel rău 
Dându-i semn ca să cunoască 


Aprinzându-se de ură, Că suntem norodul tău! 


Cei din neamul lui Agar 

Au stricat acum podoaba 

De la Sfântul Tău Altar. Alincază suferința 
Care astăzi a sporit 
Și ne dă la toți căinţa 


De avere sac Cinste Pentru cele ce-am greşit! 


Jefuit-au pe creştin, 
În cetatea moştenită 


Se Se SE 


Pagina 183 


Învăţaţii lumii astăzi 

Tot se străduiesc mereu 
Ca deplin să dovedească 
Că „nu este Dumnezeu”! 


Cu progresele ştiinţei, 

Ca şi mândrul „Lucifer”, 
Dânşu vreau să se înalțe 
Astăzi mai presus de cer. 


Două uşi le stau în faţă 
Şi rămân aici muraţi, 
După cum la poarta nouă 


Stau privind nişte mânzaţi. 


Una este „uşa vieţii” 
Care lor li s-a închis, 
Alta este cea a morţii 


Luceferii ştiinţei 


Care groaznic s-a deschis. 


Câte le ajunge capul 
Caută să născocească 

Ca să fabrice viaţă 

Şi pe moarte s-o oprească! 


Orice unelteşti atee 
Viaţă însă nu poţi da, 
Iar de răfuiala morţii 
Nicidecum nu vei scăpa. 


Dacă nu cunoşti în viață 
Pe Prea Bunul Dumnezeu, 
Vei cunoaşte după moarte 
Tirania „celui rău”! 

Duhul vremii şi mironosiţele de azi 


Unde eşti Sfântă Marie 

Ca să spui la oameni azi 
Cine ţi-a luat povara 
„Celor răi” de pe grumazi? 


Azi în lumea răsfăţată 
Duhuri rele stăpânesc, 
Depărtându-se prin asta 
Darul cel dumnezeiesc! 


Ca în „Curtea lui Caiafa”, 
Omul azi, în răsfățări, 

Se grăbeşte ca şi Petru 
La a „Legii lepădări”! 


Dar, în schimb, el nu se moaie 
Nici de glasul îngeresc, 
Nici de faţa mânioasă, 


A Stăpânului ceresc! 


Astăzi „Legea”, ca şi Domnul, 
De „boieri” s-a răstignit, 

lar „Învăţătorii Legii” 

Toți aproape s-au dosit. 


Câteva ,„Mironosițe”, 

Ca la Patimi oarecând, 

Se grăbesc „pe drumul Crucii” 
Pentru Adevărul Sfânt! 


Sunt Bisericile Sfinte 
Care luptă în surghiun 
Şi păzesc Aşezământul 
Cu „hotarul cel străbun”. 

Sabia durerii 


La inima îndurerată Cu trupul gol şi fără grai! 

O sabie te-a fost pătruns, 

Văzând pe Fiul tău „Curată” 

Pe Cruce, de ostaşi împuns! Pe Cel ce seamănă „Cuvântul” 


Având al mântuirii rod 
Îl vezi acum hulit de gura 


Infricoşata Răstignire Neruşinatului norod! 


Răbdând dumnezeiescul Miel, 

Prin zdruncinarea ta de Maică 

Te-ai răstignit atunci cu El! Pe Cel ce vindeca leproşii 
Îl vezi acum de rane plin, 
Iar cei ajutoraţi de Dânsul 


Durerea maicilor din lume Ai ; A 
Acum îi fac mai mare chin! 


Ca un noian s-a revărsat 
În inima-ţi neprihănită 
Văzându-l chipul Lui schimbat! Şi Cel ce învia pe Lazăr 
De patru zile îngropat 
Se vede astăzi mort pe Cruce 


Odinioară prunc în iesle ai ZA A 
p De cei vicleni înconjurat! 


La Betheleem ÎI înfăşai, 
Iar azi ÎI vezi întins pe Cruce 

Lumina Sfintei Invieri 


Sfintelor Mironosiţe 
Bucuraţi-vă acum 
Că Mântuitorul nostru 


Ne-a deschis la ceruri drum! 


Azi, Marie Magdalenă, 
Spune celor muritori 
Taina arătată ţie 

La Mormânt de două ori! 


Cine este „„Grădinarul” 
Care te-a îmtâmpinat? 
Spune ce ţi-a zis la groapă 
Îngerul cel luminat! 


Lasă mirul şi vesteşte 
„Ucenicilor fricoşi”, 
Spune azi la toată lumea 


Şi celor necredincioşi! 


Strigă la urechea surdă 

A smintiţilor atei, 

Poate vreo scânteie Sfântă 
Să pătrundă şi la ei! 


Rupe-le „perdeaua morţii” 
Şi „cătuşele de fer” 
A „celor din Miazănoapte” 
Care sufleteşte pier! 


Iar de nu voiesc s-audă 
Taina Sfintei Învieri, 
Varsă-le „spre îngropare” 
Mirul cel rămas de ieri! 

Din negura pierzării 
Hristos ne-a izbăvit 
Iar tu Mironosiţă 
Cu râvnă I-ai slujit. 


Când El mergea la moarte, 
Tu nu te-ai depărtat 

Ci fără de sfială 

La Patimi L-ai urmat. 


N-ai socotit cruzimea 
Păgânilor ostaşi, 

Şi nici ameninţarea 
Evreilor pizmaşi! 


Părtaşă răstignirii 
Prin asta te-ai făcut 
Şi martor Invierii 


Celei bine vestitoare 


Stăpânul te-a avut. 


Acum la cer, Marie, 
Te veseleşti mereu 

Cu „„Grădinarul” lumii 
Cu Însuşi Dumnezeu! 


A dragostei mireasmă 
Creştinilor ne eşti, 

Şi chip curat al râvnei 
Celei dumnezeieşti. 


Iar moaştele-ţi cinstite 
Ne sunt ca un izvor 
Ce vindecă durerea 
Sărmanului popor! 

Turnul Babel (din vremea noastră) 


Mintea omului de azi 
Umblă după născociri, 
Care pregătesc pierzarea 
Necăjitei omeniri. 


Goana după stăpânire 
Şi nesaţiul de averi 
Izgoneşte iarăşi pacea 
Care ne zâmbise ieri. 


Dragostea cea creştinească 
Stă departe, la surghiun, 
Iar în urmă creşte ura 
Contra „binelui străbun”. 


Lumea vrea ca să-şi croiască 
Viaţa fără Dumnezeu, 
De aceea cu grăbire 


Face născociri mereu. 


Un potop de bună voie 
Singură şi-a pregătit, 

Iar pe „chivotul salvării” 
Lumea l-a disprețuit. 


Omul îşi găteşte iarăşi 
„Turnul Babel” pe pământ, 
Vrând să strice temelia 
„Sfântului Aşezământ”. 


„Limbile” aproape toate 
Iarăşi s-au amestecat, 

Şi nu-i mult până le vine 
Ceasul de încărerat! 

Plângerea Maicii Domnului 


Învie, Fiul meu prea dulce, Şi cu strămoşii în Mormânt! 
Şi mângâie pe Maica Ta, 
Că iată Lazăr iar te cheamă 
Să mergi în locuinţa sa. Îmbărbătează-Ţi Ucenicii 
Înfricoşaţi de Farisei, 
Şi mergi apoi în Galileia 


Vezi lacrimile cele calde Primind pe Simon iar cu ei! 


Și Te ridică din mormânt 

- Arată Doamne împlinirea 

Cuvântului Tău celui Sfânt! Lumina cunoștinței Tale 
Arat-o astăzi din belşug, 
Făcându-i să brăzdeze lumea 


Fiind Tu Soarele Dreptății Cu „evanghelicescul plug”. 


Zdrobeşte ale nopţii porţi, 

Căci neamul omenesc aşteaptă 

Să fie ridicat din morți! Sfinţeşte Doamne firea toată 
Prin învierea Ta din morți 
Şi ne deschide pe vecie 


Precum la ceruri eşti cu Tatăl A Raiului, slăvite porți. 


Să fii cu mine pe pământ, 
În Rai fiind Tu cu tâlharul 


(Din săptămâna Sfintelor Patimi, aprilie 1959) 

Pentru blândeţțea şi răbdarea cea nespusă a Domnului 


Îndelunga Ta răbdare 

Oare cum s-o laud eu? 

Mă uimesc Stăpâne Doamne 
Şi Mântuitorul meu! 


Prigonit ai fost în lume, 
Începând de la Irod 

Pân-la pleava cea din urmă 
A orbitului norod. 


Nu Te-ai mâniat pe nimeni, 
Ca un miel ai fost de blând, 
De la biata Ta făptură 
Pocăinţă aşteptând. 


Sărutarea cea vicleană 
De la Iuda ai primit, 
Şi lovit fiind de slugă 


Cu blândeţe i-ai grăit. 


Răstignindu-Te evreii 
Pentru dânşii Te rugai, 
Şi pe cel tâlhar, Stăpâne, 
L-ai primit atunci în ral. 


De răbdarea Ta cea multă, 
Blândul meu Mântuitor, 
Toate s-au mişcat în lume 
Şi în ceruri cu fior. 


S-a cutremurat pământul, 
Pietrele s-au despicat, 
Soarele şi-a stins lumina, 
Îngerii s-au spăimântat. 

În Vinerea Sfintelor Patimi 


(se cântă pe glasul 3, ca Apostoli de la margini...) 


Priviţi-L acuma pe Cruce 
Înconjurat de cei răi, 
Vândut de lacomul luda 
Şi părăsit de ai Săi! 


O rană îi este tot trupul 
Şi capul Lui numai spini, 
Priviţi-L bine noroade 
Cu numele cel de creştin! 


El este Fiul Fecioarei, 

Al Slavei de sus Împărat, 
Chezaşul răscumpărării 
Şi Dumnezeu întrupat! 


Cu mâna aceasta străpunsă 
Ne-a aşezat în Eden, 
Şi sângele care curge 


Ne-a izbăvit de blestem! 


Priviţi-L la chipul Lui jalnic 
Batjoconit de evrei 

Şi veţi cunoaşte cu taină 

Că este cu noi Dumnezeu! 


Pământul stropit cu sudoare 
Şi sângele Sfântului Miel 
S-a îmbrăcat întru slavă 
Plecându-se cerul spre El. 


Iar Crucea, organul durerii, 
Prin patima Lui s-a sfinţit 
Făcându-se „Semnul puterii” 
Şi Schiptru Celui Prea Mărit. 

Din zborul cel prea tainic 
Al timpului grăbit, 
Adeseori de suflet 

Uităm desăvârşit. 


Robiţi de jugul sâlnic 
Al trupului tiran, 

Ne rătăcim din calea 
„Cerescului liman”. 


>» 


„Uităm de zarea sfântă 
A Patriei cereşti, 

Căci mintea ne târăşte 
La cele pământeşti. 


Aripile gândirii 
De patimi se topesc 
Şi lesne ne vânează 


Robiţi de humă 


9 


„Acei ce ne pândesc”. 


Atuncea bietul suflet 
Ca mortul stă pierdut 
În groapa cea adâncă 
A trupului de lut. 


Şi viaţa nostră trece 
Deşartă, fără duh, 
Ca ziua fără soare 
Și fără de văzduh! 


Iar rostul mântuirii, 
Din ceruri rânduit, 
ÎI facem să rămâie 
Atunci zădărnicit! 

Sfântul Daniil Sihastrul 


Condacul I (glas 3) 


Ca un înger pământesc 
Ai veţuit în pustie 
Danuile, om ceresc 


Şi lauda României. 


Vestea ta se răspândeşte peste hotare, 


Darul tău este lumină şi vindecare, 


Ca albinele sporindu-ţi 


Mulțimea ucenicilor. 


Troparul (glas 5) 


Depărtat de lume ai petrecut 
Şi din apa darului ai băut, 
Izvorând tămăduiri 


Credincioşilor creştini. 


Intru rele pătimiri, 
Prea cuvioase părinte, 
Iar astăzi te veseleşti 


Întru locaşuri cereşti. 

Condacul II (glas 3) 


Ca un pom ai fost sădit lângă izvoarele apei 
Şi pe mulți i-ai îndulcit cu rodul înţelepciunii, 
Darul tău la mulţi le este tămăduire, 
Viaţa ta, icoană sfântă de mântuire 


Iar povaţa ta s-arată lumină voievozilor. 


Megalinarii I, pe glas 3 (Apostoli ec per aton) 


Fugind de slava lumească, te-ai depărtat în pustie 
Și locuinţă cerească făcut-ai din „Sihăstrie”, 
Pe mulți vindecându-i de boale 


Prin rugăciunile tale. 


II (glas 5) III 
Daniil Sihastru cel minunat, Țara românească cu dulce grai 
Steaua Bucovinei şi izvorul cel nesecat, Îl măreşte astăzi pe odorul ales din rai, 
Astăzi se cinsteşte de neamul românesc Pe marele Sihastru vestit întru norod 
Iar sfinții dimpreună la ceruri prăznuiesc. Și povăţuitorul lui Ştefan-Voievod. 

La mormântul Sfântului Daniil Sihastru de la Voroneț 


Din „munţii cei veşnici”, Părinte, 
Privind acum spre noi, 

Mai alinează durerea 

Celor care sunt în nevoi! 


Când ţara se cotropeşte 
De neamul celor „plăviți”, 
Oblăduieşte-i din ceruri 
Pe bieţii români asupriți! 


Precum lui Ștefan - în viaţă - 
I-ai dat curaj la război, 

Şi astăzi pe regele nostru 
Îndeamnă-l să vie la noi! 


Şi după cum Valea Putnei 
Cu darul tău s-a mărit, 
Slăveşte şi astăzi, Părinte, 


Pe neamul tău cel smerit. 


Din Bucovina lui Ștefan, 
Cinstiţii tăi ucenici 

Să-i întărească la luptă 
Pe „ai credinţei voinici”! 


Şi valul înşelăciunu 

Din strămoşescul pământ 
Să-l nisipeşti, Cuvioase, 
Cu darul tău mare şi sfânt! 


Iar „viţa cea românească”, 
Care de „ger” s-a pălit, 
S-ajungă iar roditoare, 
Precum oarecând a rodit! 


Manuscrisul Sfântului loan lacob conţine viaţa şi activitatea Sfântului 
Daniil Sihastrul de la mănăstirea Voroneţ, care se regăseşte mai jos la capitolul Vieţi de 


Sfinţi. 

Sfântul Narcis, patriarhul Ierusalimului în pribegie 


Pentru Lacrimi 


Pe drumul ce duce la Gaza, 
Purcede bătrânul Ierarh 
Narcis, purtătorul de semne, 
Al Sfintei cetăți Patriarh. 


Pe spatele lui gârbovite 

O sută de ani doar au nins, 
Şi multe năpăşti şi ispite 
Avuta-au bătrânul de-nvins! 


El merge acum spre Egipet, 
Lăsându-şi norodul iubit, 

Şi vrea ca de-acum să trăiască 
Departe..., de toți tăinuit. 


Ieşind din Sfânta Cetate 

La vreme de noapte târziu, 

- Schimbat în haine streine - 
Aleargă ca cerbu-n pustiu! 


Dorind ca să fie mai tainic, 
El schimbă programul acum, 
Căci ziua ascuns stă la umbră 
Iar noaptea purcede la drum. 


Ajuns în Egipet s-abate 
Din locuri cu munţii pustii, 
Căci mulţi îl cunosc dintre pustnici 


Avându-şi pe-aici sihăstrii. 


O ia tot spre Soare Apune, 
Prin sate şi câmpuri trecând; 
Mai rar dacă-l vezi câte-odată 
La casă de oaspeţi trăgând. 


Îi place mai mult ca să doarmă 
Afară sub cerul deschis, 

Căci frică de hoţi sau de fiare 
Nu are bătrânul Narcis. 


Prin câte oraşe şi sate 

Nu trece cinstitul bătrân, 

Şi vede cum Sfânta Credinţă 
Se-ntinde la neamul păgân! 


Dar iată-l acum că ajunge 

La falnicul port Carhidon, 

Ducând o cinstită podoabă 
Vestitei familii „Anon”. 


El are acum o duzină 

De ani petrecuţi în streini, 
Şi-adesea fiind pe la slujbe 
El nu s-a vădit la creştini. 

Dar Domnul, în noaptea din urmă, 
S-arată zicându-i în vis 

Ca iarăşi la Sfânta Cetate 

Să meargă bătrânul Narcis. 


De rândul acesta socoate 
Zadarnic a sta tăinuit, 

De vreme ce Domnul îl cheamă 
Din nou la norodul iubit. 


El ţine să facă o slujbă 
S-aducă fierbinţi mulţumiri 
Celui care veşnic revarsă 
Din ceruri a Lui ocrotiri. 


Se miră norodul când vede 
Pe pustnicul cel călător 
Făcând acum Leturghie 
Cu marele lui Omofor! 


I-s pletele lui ca zăpada 

Şi-i gârbov puţin la grumaz, 
Dar ager se mişcă cu paşii 
Și-arată că-i suflet viteaz. 


Pe faţa lui blândă se vede 
Şiroaie de lacrimi curgând, 
Şi-un val de lumină cerească 
I-acoperă chipul lui Sfânt. 


Dar unul pe altul se-ntreabă 
De unde-i cinstitul Ierarh? 
Căci Sfânt omoforul ce-l poartă 


L-arată a fi Patriarh! 


Când iese cu Sfintele Taine, 
S-apropie toţi de altar, 
Primind după datina veche 
A precistaniei dar. 


Pe urmă ţine cuvântul 

Din Sfânta Scriptură vorbind, 
Dar totuşi norodul nu află 

De unde-i bătrânul venind. 


În ziua aceea spre seară 
Păstorul cetăţii (Optat) 
Pofteşte pe cei mai de seamă 
Să vie cu Sfântul la sfat. 


Afară de preoţi s-adună 
Epitropi şi Doamne din „clir” 
S-audă vorbind pe cinstitul 
Şi marele lor mosafir. 


Începe să spuie bătrânul 
Cum pleacă din Sfântul Sion 
Lăsându-şi prieteni şi cinste, 
Şi turmă iubită şi tron. 


Stingher, pe căi neştiute 

Se află mereu colindând, 
El şade mai mult singuratic 
Din rodul pustiei gustând. 

Văzut-am cu drag, zice dânsul, 
În multe cetăţi de la Nord 
Cum creşte credinţa creştină, 
Aflându-şi din neamuri, norod. 


Aici în cetatea aceasta 
Venit-am de mult tăinuit, 

Şi Sfintele Taine adesea 

Din mâinile voastre am primit. 


Ascuns între lumea creştină, 
Adesea veneam ca s-ascult 
Frăţeştile voastre cuvinte 

Şi regula Sfântului Cult. 


Dar astăzi, când Domnul mă cheamă 
Din nou la cinstitul meu tron, 

Eu vin aducând o comoară 

La vechiul oraş Carhidon! 


Aceasta zicând, el desface 
Un văl cu sânge pătat, 

Îi tremură mâna şi glasul 
Şi lacrimi îi curg ne-ncetat. 


Primeşte odorul acesta, 

O Iulie, fiica mea, 

Ți-i rămas de la Sfânta Martiră 
POTAMIANA, sora ta! 


Atunci o bătrână cinstită, 
Căzând în genunchi cu suspin, 
Sărută cinstitele moaşte 

Din sfântă năframă de in. 


Cu lacrimi ferbinţi o stropeşte 
Şi o strânge cu grijă la sân, 
Apoi cu murmur se-nchină 
Cinstindu-l pe sfântul bătrân. 


Ar vrea un cuvânt ca să spuie 
Dar glasul în piept 1-a pierit, 
Îi tremură buzele numai 

Şi pleacă cu chipul uimit! 


Ea este vestita soţie 

A marelui fost general, 

Anon, eroul cetăţii, 

Vlăstar din neamul lui „Hanibal” 


Sfârşindu-şi cuvântul bătrânul, 
Pe toți îi sărută cu drag, 

Apoi se aşterne pe cale 
Luându-şi smeritul toiag. 


El merge spre Sfânta Cetate, 
Acolo l-aşteaptă de zor 

Să-i cânte acum osanale 

Cu lacrimi, iubitul popor! 

La patronul Mitropolitului Iacob Stamate, al Moldovei 


Într-o sală îmbrăcată 
Cu icoane şi cu flori, 
Ospătează feţe-alese 
De Ierarhi şi dregători. 


Iar în capul mesei şade, 
Bucuros, Mitropolitul, 
Cel iubit de tot norodul, 
Iacob îmbunătăţitul. 


Este ziua lui cinstită 
Şi de asta - negreşit - 
Cele mai alese feţe 
Din Moldova au venit. 


Închinând mesenii veseli 
La pahare de vin vechi, 
Un diacon îi şopteşte 
Lui vlădica la urechi: 


„Să mă ierți Prea Sfinţite, 
O bătrână de la ţară 
Ar dori ca să te vadă 


y 


Şi de mult aşteaptă-afară”. 


Întru inima lui mare 

Şi cu nobilă simțire, 
Se trezeşte dintr-odată, 
O duioasă presimțire! 


Şi privind pe geam, la poartă, 
Ca să se încredinţeze, 
A zâmbit cu duioşie, 
Începând să lăcrimeze. 


Toţi se uită cu mirare, 
Neînţelegând de fel, 
Când el spune la Diacon 
S-o aducă către el. 


Fără multă zăbovire, 

S-a ivit o bătrânică 

În costumul de la munte, 
Cu opinci ŞI cu sarică. 


Gârbovă, cu traist-n spate, 
Ea păşeşte cam agale, 
Sârguindu-se să calce 

Tot pe-alăturea de ţoale! 


Ajungând lângă Vlădica, 
Dânsul s-a sculat grăbit 
ȘI, primind-o, i-a dat locul 
Cel din dreapta - mai cinstit. 


„Iaca, Mamă, (zice dânsa) 
Am ştiut că ai patron 

Şi-am venit pe jos de-acasă 
Să-i aduc un mic „plocon”. 


Uite colo brânzişoară 

De la noi, de la obcină 
Şi prea multă sănătate 
Cei de-acasă îţi închină”! 


Toţi se uită cu mirare 

La Înaltul Prea Sfinţit, 
Parcă vrând ca să-l întrebe 
Despre babă, ce-a păţit! 


Pricepând a lor mirare, 
EI cu chipul zâmbitor 
Şi cu buze tremurânde 
A rostit către sobor: 


Preacinstiţilor mei oaspeţi! 
Nu vă mai miraţi aşa! 

lată, bătrânica asta 

Este însăşi maica mea! 


Dacă astăzi sunt la cinste, 
Asta-i datorită ei, 
De la dânsa am eu viața 


Şi smeritul obicei. 


Ea m-a legănat pe brațe 
Şi la piept m-a alăptat, 
Ea mi-a dat povață, 
Crezul ea m-a învăţat. 


Respectaţi sarica asta 
Care vine de la oi; 

Datorită ei sunt astăzi 
Ca Păstor ales de voi. 


Astăzi eu împart cu dânsa 
Cinstea mea cuviincios 

Şi vă rog gustaţi cu toţii 
Din smeritul ei „prinos”! 


Deci vorbind aşa Vlădica, 
Face semn la omul său 
Ca să dea la fiecare 
„Caşcaval de la Rarău”. 


Aceste versuri le-am alcătuit într-o vreme, fiind mişcat adânc. Din citirea 


vieţii lui smerite şi pline de sfinţenie. Din viaţa acestui mare Ierarh al Moldovei se vede 


cum cinsteşte Dumnezeu pe cei smeriţi, care cinstesc pe mama lor. 


Mitropolitul Iacob Stamate a fost fiu de mocan (adică cioban de la munte) şi 


nu se sfia de mama lui când venea la Palatul mitropolitan din Iaşi. 

Pe calea veşniciei 


Glasul meu încet se pierde, Altă lume, neumblată! 
Ochii se uimesc, 
Şi privesc pe nesimţite 
Lucruri nouă negrăite. Gura mea şi-a stins vorbirea 
Celor pământeşti, 
Până când va fi chemată 


Pe ai mei cei de aproape La obştească judecată! 


Nu-i mai văd acum, 

Iară vorba lor duioasă 

Nu-mi mai este înţeleasă. Nasul meu odinioară 
Gingaş la miros, 
Astăzi, fără sfuciune, 


Ui oirpan ia da parul Gustă numai putrejune. 


Morţii ca să-l beau, 

Şi gustând din el cu greață, 

Mă trezesc în altă viaţă. Din gâtlejul meu, 
Cel lacom şi nesăţios, 
A pierit în veşnicie 


Astăzi bietele picioare j f 
p Pofta cea cu lăcomie. 


Nu se mai „clătesc” 

Căci de-acuma au să meargă 

Pe o cale mult mai largă. Iar urechea alintată 
Întru graiuri dulci, 
Auzire de-acuma n-are, 


Iară mâinile la rele A i 
Decât veşnica chemare. 


Nu se mai întind! 

Încleştarea lor o curmă 

Numai trâmbiţa din urmă. În mormânt la întunerec 
Frații mă închid! 
Nelăsându-mi ca să vină 


Ochii mei de-acum cu poftă Hp Ş 
p Nici o rază de lumină! 


Nu mai pot privi! 
Căci în fața lor s-arată 

Trupul meu acum ca ceara 
Curge, putrezind! 

Numai inima din mine, 
Patruzeci de zile ţine! 


Duhul meu în vremea asta 
Umblă pe pământ, 
Pretutindenea dă roată 
Unde a trăit odată! 


Orice pas făcut în viață 
Este arătat, 

Începând de la născare 
Pân-la ultima suflare. 


Şi privind ca în oglindă 
Cele din trecut, 

Se căieşte cu durere 

La a faptelor vedere! 


Cum ar fi să mai trăiască 
Iarăşi pe pământ! 

Ca să verse pentru ele 
Râu de lacrimi să le spele. 


Dar a face pocăință 
Nu mai este când. 

Că s-a pus acuma, iată, 
Scaunul la judecată! 


Împlinindu-se trei zile, 
Vine la mormânt, 

Şi văzând trupeasca slavă, 
Pleacă fără de zăbavă! 


Este vremea rânduită 
Pentru călători 

Ca să meargă fiecare 
La obşteasca Închinare. 


Însoţit de Sfântul Înger, 
Duhul meu acum 

Cu fiorii reci de teamă 
Se apropie de vamă. 


Petrecându-mă cu taină 

Frații vor cânta 

Cu duioasă viersuire: 

„Veşnica lui pomenire”! 
„VEŞNICA LUI POMENIRE”! 

Altă Cruce, alte rane 


Doamne, pentru ce mai curge 
Sângele-Ţi din coastă iar? 
Cine azi Te mai străpunge 
Înnoind al Tău calvar? 


„Viaţa ta (răspunde Domnul) 
Cea cu duh nepocăit, 

Mă răneşte prin păcate 

Şi mă ţine răstignit. 


Ranele pricinuite 

De păgâni şi de evrei 

S-au închis, iar tu creştine? 
Mă străpungi mai rău ca ei! 


Sângele răscumpărării 
Pentru tine s-a vărsat, 
Scoală-te prin pocăință 


(cugetări) 


d 


Nu fi slugă la păcat 


Nu te mânia Stăpâne, 
Tu cunoşti ființa mea 
Că se pleacă totdeauna 
Către lumea asta rea. 


Uşurează-mi, Doamne, trupul 
Căci apasă prea tiran 

Şi-mi înăbuşă simțirea 
Sufletului meu sărman! 


Până mă pogor în groapă 
Dăruieşte-mi harul sfânt, 

Ca să-mi spăl mereu cu lacrimi 
Întinatul meu veşmânt. 

Cugetare la mare întristare 


O, Răstignitul meu, Iisuse, 
Prea Sfântul meu Mântuitor, 
La cine voi afla odihnă, 

La cine, sprijin şi-ajutor! 


La Tine singur, Milostive, 
Afla-voi tot ce este bun, 
Și altul nu-i ca să-mi asculte 


Durerea care vreau s-o spun. 


Fiind cuprins de nesimţire 
Tu, Doamne, nu mă urgisi; 
Arată-mi azi milostivire, 


Ca, oarecând, lui Manasi. 


De mântuirea Ta, Stăpâne, 
Pe mine de mă faci părtaş, 
Mai mult decât cu el, minune 
Cu mine faci, cel pătimaş. 


Atunci cu dânsul, dimpreună, 
Cânta-voi laude, în veci, 


Căci izbăvindu-mă din „„moarte” 


La viaţă veşnică mă treci! 

Reţetă duhovnicească 


- pentru un sihastru - 


Un dram de viaţă cât mai este Atuncea când va fi să mori. 
În lumea asta să trăieşti, 
Jertfeşte-l numai pentru suflet 
Şi lasă grijile lumești. Prieten bun câştigă-ţi plânsul 
Şi „Rugăciunea lui lisus”, 
Căci plânsul stinge focul veşnic 


Un singur an, sau jumătate, Tar ruga te înalţă sus 


O lună poate ţi-a rămas, 

Sau numai ziua cea de astăzi, 

Ba poate chiar numai un ceas. De-asemenea să ai prieteni 
Poruncile dumnezeieşti 

Pe care, fără de prihană, 


Pe cât de tainic se arată Cu dragoste să le păzeşti. 


Hotarul vieţii pe pământ, 

Pe-atât mai scurt să-ţi pară drumul 

Ce duce până la mormânt. Prietenia cea cu lumea 
Te lasă singur la mormânt 
Şi numai „faptele credinţei” 


= : aoier ~ h 
Să nu mai cauţi la plăcerea Tovarăşi - mai departe - sunt. 


Prietenilor trecători, 
Căci ei nu pot să te ajute 

Astăzi este sărbătoare 
Şi, mai toată ziulica, 

De pe stânca cea din față 
Mă priveşte turturica. 


Ar dori ceva să-mi spue, 
N-are chip de porumbei 
Care iscodesc să afle 
Noutăţi din ţara ei. 


Drăgălaşă păsărică! 

Când te văd în preajma mea, 
Toată lunca cu Iordanul 

Mi se pare c-aş vedea! 


Valea cea blagoslovită 
Se arată ca prin vis 
Cu pădurea înverzită, 


O vizită la pustie 


Ca un colţ de Paradis. 


Parcă văd un ostrov tainic 
Într-un mijloc de ocean, 
Care veşnic se brăzdează 
Şi se udă de Iordan. 


Iar în sânul lui se vede 
Un Lăcaş împodobit 
Care-a fost odinioară 
Locul meu cel mai dorit! 


Nu te duce păsărică, 

Mai îngăduie puţin! 

Ca să văd prin tine tainic 
Schitul nostru mai deplin. 


23 septembrie 1956. Schitul „Sf. Ana”, Hozeva 

Răspuns unui frate iubit 


(leromonah Claudie de la Neamţu) 


Numai când simţeşti văzduhul 
Că miroase a război, 

Eşti aşa aprins cu duhul 

Ca să vii aici la noi. 


Ai venit cu „ţara-n suflet”, 
Ca să „n-o mai uiţi pe veci” 
Şi la dânsa, cu dorire, 

Te-ai grăbit apoi să pleci! 


Frumuseţile din ţară 
Negreşit te-au fermecat, 
Cu prietenii „de viaţă” 
Şi cu traiul răsfăţat. 


Ai acolo munţii falnici, 
Cu poienele de flori 
Întru care cântă vara 
Sute de privighetori. 


Ai pâraiele ce zburdă 

Prin pădurile de brad, 

Cu mulțimea cea de păstrăvi, 
Care mişună în vad. 


Vara, soarele-ndulceşte, 
Nu dogoară ca aici, 
Iarna, frigul oţeleşte 


Şi ne face mai voinici. 


Noi suntem aici mai şubrezi, 
Mai streini, mai oropsiți, 
Căci de toate ale „ţării” 
Frumuseţi suntem lipsiți. 


La pustie doar curmalii 
Îi avem ca un decor, 
Iar tovarăşi sunt şacalii, 
Care se bocesc în cor. 


Dacă vii, să uiţi de toate 
Care ieri te-au desfătat 
Şi atunci - iubite frate, 
Vei rămâne împăcat. 


Nu veni „cu ţara-n suflet” 
Că „n-o uiţi aici în veci”, 
Şi de-aceia la pustie 

N-ai să poţi să te petreci. 


Lasă ţara „celor tineri”, 
Care au a mai trăi, 

Iar Sfinţia ta, Părinte, 
Se cuvine a muri. 

Mori de toate ale lumii, 
Care-nşală ca un vis, 


Ca să moşteneşti dulceaţa 


Veşnicului Paradis. 

Imnul de recunoştinţă către Dumnezeu 


Cereasca bunătate 
Văzând la orice pas, 
Îmi stă uimită mintea 
Şi gura fără glas. 


Din căile pierzării 
Stăpâne mă fereşti 
Şi „arma otrăvită” 
A celui rău zdrobeşti. 


Iar când „cosorul morţii” 


S-apropie turbat, 
Răbdarea Ta îl ţine 
De mine depărtat. 


Vrăjmaşii cei din lume, 
Când sapă groapa mea, 
Îi faci întotdeauna 
S-alunece în ea. 


Când paşii mei, Stăpâne, 
Se clatină slăbind, 

A Tale mâini - cu milă - 
Spre mine se întind. 


Când ranele din suflet 
Îs grele de purtat, 

Tu, sârguind - cu darul - 
Le vindeci minunat. 


A inimii durere 

Tu singur doar o vezi, 
Şi când mă biruieşte 
Atunci o uşurezi. 


Pe-a mele neputinţe 
Le porţi neîncetat, 
Precum povara Crucii 
De voie, ai purtat. 

Deşi mai mult ca alții 
Sunt vinovat mereu, 

Dar altul decât Tine 
Nu-mi este „Dumnezeu”. 


Cunosc că am la suflet 
Veşmântul întinat, 
Dar a credinţei taină 


lată lumea te îndeamnă 
La răsfăţul ei, 

Şi plecându-te chemării, 
Pradă eşti destrăbălării. 


Haine noi acum la modă 
Trebuie să ai, 

lar a sufletului haină 
Cum o vei păzi în taină? 


Plecăciuni cu linguşire 
Trebuie să ştii, 


Iar când stai la Rugăciune 


Nu mai este plecăciune. 


La nimeni n-am trădat. 


Şi dacă eu, din fire 
Slăbind, mă poticnesc, 
Dar Sfânta mântuire 
Eu tot nădăjduiesc. 

Glasul conştiinţei 


Vizitări cu multă fală 
Trebuie să faci, 

Iar la Sfânta Liturghie 
Stai cu inima pustie. 


Cu ştiinţele naturii 
Mintea ţi-ai hrănit, 

Iar ceva din veşnicie 
Mintea ta nimic nu ştie. 


Până când mai este vreme 


Caută-ţi liman, 
Dacă soarele se pleacă, 
Luntrea vieții se îneacă. 


Fugi de lumea cea deşartă 
Plină de sminteli, 

Și cu flacăra credinţei, 
Ține calea pocăinţei. 


Lasă cărțile profane 
Fără căpătâi, 
Şi le ia pe cele sfinte 


Ca să prinzi ceva la minte. 


La prietenii din lume 
Nu te potrivi, 

Ci să ai prietenie 

Cu cinstită curăție. 


Mintea ta este făclie 
Fără untdelemn; 
De la Domnul cere milă 


Până când mai ai „feştilă”. 


Vântul rău al necredinţei 
Cântă la urechi, 


Şi de uiţi „chemarea sfântă” 


Vei juca precum îți cântă. 


Ține minte frica morţii, 
Nu uita de ea, 


Sufletul îşi dă la moarte. 


Rugăciune cu trezvire 
Caută să ai, 

Căci prin darul rugăciunii 
Piere duhul urâciunii. 


Înălţarea cea deşartă 
Grabnic s-o arunci, 
Căci la gândul înălțării 
Bate vântul desfrânării. 


Cu năravul trândăvirii 
Nu călători, 

Căci pe urma trândăvirii 
Vine boala nesimţirii. 


Fii cu dragoste curată 
Către Dumnezeu, 
Părăsind pe cea trupească 


Pentru cea Dumnezeiască. 


Spre adâncul umilinţei 
Pleacă-te mereu, 

Căci din „apa umilinţei” 
Au băut în viaţă sfinții. 


Cine nu-i deprins s-o poarte, 

Cugetări din zile grele 


De viaţa mea cea pustie, 

Se tulbură sufletul meu, 

Dar inima nu vrea să ştie 

Că moartea-i la spate mereu. 


O văd cum găteşte „organul” 
Şi clopotul gata de tras, 

Iar eu îmi acopăr timpanul 
De către al „trâmbiţii glas”. 


Se cade s-aud de la boală 
Al trâmbiţu glas vestitor, 
Să-mi fac mereu socoteală 
Că: este poruncă să mor! 


Dar inima cea vicleană 
Înşală pe cuget mereu, 

Căci este de moarte duşmană 
Smeritului suflet al meu. 


Simţirea mea adormită, 
Trezeşte-te doar acum, 
Şi mintea mea amăgită, 
Întoarce-te iarăşi la „drum! 


Stăpâne mult Milostive, 
Tu eşti obştescul sfârşit, 
Cunoşti şi păcatele mele, 
Să nu mă iei negătit! 


Din veac făcătoru de rele 

Nu i-au greşit precum eu, 
Dar Tu eşti „noian îndurării”, 
Să mântui şi sufletul meu. 


A trupului viața se scurge, 
Ajută-mi, Stăpâne, acum 
Să nu mi se tulbure duhul 
În ceasul „plecării la drum”. 


Dă-mi, Doamne, la vremea ieșirii 
Pe îngerul meu păzitor, 

Să-l văd bucuros lângă mine, 

Iar nu pe al meu „pârâtor”! 


La vămile cele grozave 

Să nu mă oprească din drum, 
Ajută-mi s-adun deci merinde 
Şi apa căinței, acum. 


În cumpăna faptelor mele, 
Atunci, doar, un strop să arunci 
Din sfânta-Ți milostivire, 

Şi eu voi scăpa de la munci. 


Un semn de vei face la Îngeri, 
Vor scoate pe sufletul meu 
Din ghiara viclenilor demoni, 
Şi veşnic slăvi-Te-voi eu. 


Pagina 212 


Măcar deşi nu sunt vrednic 
Din fapte a fi îndreptat, 

Dar sfânta credinţă, Stăpâne, 
Cu darul de sus, am păstrat. 


După cum pe Vameş, Doamne, 
L-ai făcut „luminător”, 
Fă-mă şi pe mine astăzi 
Decât ieri mai râvnitor. 


Paşii mei slăbit-au foarte 
Şi mă poticnesc să cad, 
lar viaţa mea cea stearpă 
S-a apropiat de iad. 


Nu se află vindecare 

În netrebnicul meu trup, 
Și „năravul din născare” 
Nici acum nu pot să-l rup. 


Invechitu-m-am în rele 
Şi de ele nu mai scap, 
Căci s-au înmulțit mai tare 


O, Doamne, împrăștie ceața 

Şi norii „gânditului fum”, 

Să nu mai alunece paşii 

Din calea cea dreaptă, de-acum! 

Rugăciune 


Decât perii mei din cap. 


Părăsit sunt de prieteni 

Şi de unii dintre frați, 
Care s-au smintit de mine 
Şi se află depărtați. 


Luminează-mi, Doamne, calea, 
Înnoindu-mi sfântul dar, 

Şi dulceața Ta cerească 

Să mă veselească iar. 


Pomenirea Ta cea sfântă 
Dă s-o am neîncetat, 
ȘI din inima înfrântă 
Fă „locaş” prea luminat. 

Epigrama 


Dacă nu se duce mintea 
Sus la ceruri sau la moarte, 
Prea uşor se rătăceşte 


La vorbirile deşarte. 


Şi de nu se odihneşte 
Mila păcii între noi, 
Vom găsi mereu pricină 


De gâlceavă şi război. 


Iar când nu ne dăm silinţa 
Spre cunoaşterea de sinc, 
Cântărim mai totdeauna 


Numai faptele streine. 

Cugetări scurte 


Niciodată duhul nostru 
Nu se poate linişti, 
Dacă nu ne dăm silinţa 


„Intru Domnul a trăi”. 


După cum nu tace pruncul 
Când lipseşte maica sa, 
Tot asemenea şi duhul 


Nu se poate alina. 


Întru Domnul este pacea, 
Întru El odihna mea, 
Calea cea adevărată 


Şi acum şi pururea. 


II 


Când mintea vrea să zboare 
La Bunul Dumnezeu, 
Atunci vrăjmaşul tainic 


Ne bântuie mereu. 


Împrăştie gândirea 


Ca pulberea în vânt, 

Şi caută să tragă 


Privirea spre pământ. 


Privelişte deşartă 
Ne-arată cel viclean, 
Ca să pogoare mintea 


Din „veşnicul liman”. 


III 


Piatra nesimţirii mele 
S-a făcut ca un mormânt 
Care veşnic mă apasă 


Și mă trage la pământ. 


O, de s-ar mişca odată 
Piatra sufletului meu 
Ca să facă loc luminii 


Sfinte de la Dumnezeu. 
Întunerece de patimi 
Înăuntrul meu domnesc, 


Iar vlăstarele virtuții 


Toate se îngălbenesc. 

Vor trece anii vieţii 

Şi eu mă voi sfârşi, 
Iar în pustia asta 

Mai vrednici vor veni. 


Văzând aici mormântul, 
Mă vor cinsti cumva, 
Necunoscându-mi viaţa 
Și neputinţa mea. 


Deci să cunoască frații 
Că tot veleatul meu, 

A fost lipsit de mirul 
Plăcut lui Dumnezeu. 


Căci cheltuind zadarnic 
Vigoarea tinereţii 
Mi-am îngropat talentul 
În toată vremea vieţii. 


De boale şi necazuri 
Fiind înconjurat, 

Spre orizonturi nouă 
Mereu am fost mânat. 


Slove la mormântul meu 


- pentru patrioţii mei - 


Din plaiul ţării mele 
Ajuns-am la Iordan, 
Cu dorul de pustie 
În sufletul sărman. 


Dar şi acolo duhul 
Era nemulțumit, 

Din cauza aceasta 
Retrasu-m-am la schit. 


Cu multă trândăvie 
Mereu am petrecut 
Împovărând pe alţii 
Cu „sacul meu de lut”. 


Să nu priviţi cu cinste 
La trupul meu potrivnic, 
Căci nu voia să rabde 
Canonul cel de schimnic. 


Ci faceți mai degrabă 
O sfântă Rugăciune, 
Ca Domnul Îndurării 
Să-mi deie iertăciune! 

Stihuri de mulțumire către Sfântul Teodosie 


O, Sfinte Doctor minunat 
La prăznuirea ta cinstită, 
Cu darul tău m-ai vindecat 


De pătimirea cea cumplită. 


Dar ce prinos voi da, streinul, 
Ca răsplătire potrivită, 
Că iată n-am decât suspinul 


Din inima părăginită. 


(pe glasul 5) 


Aş vrea cu lacrimi în puhoaie 
S-aduc fierbinte mulţumire, 
Dar cine va veni să-mi moaie 


A sufletului împietrire. 


Precum mi-ai stins mai înainte 


Aprinderea din măruntaie, 
Revarsă şi acum, părinte, 


A umilinţii sfântă ploaie! 

Către Sfântul Teodosie 


alte stihuri cu acelaşi cuprins, dar potrivite pe glas 3 


Sfinte Doctor minunat Râu de lacrimi sunt dator 
La cinstită ziua Ta Mulţumure să-ţi aduc, 
Darul tău mi-a vindecat Dar pe-al inimu ogor 
Reaua pătimirea mea. Nici o roadă nu produc. 
Ce prinos s-aduc cinstit Ci precum al răni foc 
Recunoaşterii chezaş, Tu l-ai stins prea minunat, 
Căci de bine sunt lipsit Varsă şi acum, te rog, 

Și la suflet pătimaş. Dar de lacrimi necurmat. 


Scrise în amintirea vindecării mele de boala dizenteriei cu darul Sfântului 
Teodosie când m-am închinat la Sfintele Moaşte, 2 ianuarie 1944, la Mănăstirea Sf. Sava. 


leroschimonahul loan Iacob. 

Pricini uşoare de multă vătămare 


(aceleaşi versuri apar şi în poezia Diagnoză sufletească) 


Dacă mintea noastră uită 
Cunoştinţa cea de sine, 
Zboară gândul totdeauna 
La păcatele străine. 


Iar la pomenirea morții 
Dacă nu suntem deprinşi, 
Ne luptăm cu grija vieţii 
Şi suntem mereu învinşi. 


Când lăsăm de bună voie 
Rânduiala rugăciunii, 
Prinde mare îndrăzneală 
Viermele deşertăciunii. 


Băutura şi mâncarea 
Folosind cu lăcomie, 
Va veni pe capul nostru 


Pacostea de trândăvie. 


De năravul clevetirii 
Dacă nu ne desbărăm, 
Cu înşelăciunea minţii 
Mai pe urmă ne legăm. 


Iar auzul şi vederea 
Dacă nu le stăpânim, 
Mare pagubă la suflet 
Totdeauna suferim. 


Când năravul rău cloceşte, 


Nefiind mărturisit, 
Scoate puişori de patimi 
Care rod necontenit. 


(4 noiembrie 1956, Schitul Sf. Ana - Hozeva) 

Tovarăşii din pustie 


- pentru lacrimi - 


Vecinul meu din faţă, Şi el îi porumbel! 

Un mândru porumbel, 

Se miră când mă vede 

Adesea singurel. Să fugi când vezi pe alţii 
Cu chipul de arap, 
Căci ei aruncă gloanţe 


Deasupra pe chilie, Şi bolovani în cap. 


Cu puiul meu cel mic 

Se joacă totdeauna, 

Nu-i pasă de nimic. Iar cei cu haina neagră 
Sunt păsări ca şi noi, 
Ei stau la rugăciune 


De-odată se sfieşte Şi nu ne fac război...”. 


Sărmanul puişor, 

Văzându-mă pe mine 

Că stau în faţa lor. În vremea asta, iată 
Că sună clopoţelul 
Şi, părăsind cuvântul, 


Dar porumbelul mare Se duce porumbelul. 


Şopteşte către el: 
„Deloc să nu ai teamă! 


Versuri scrise într-o zi de toamnă, în mijlocul nevinovatelor păsărele, care mă 


vizitează mereu şi cântă la fereastra şi la uşa peşterii, fără să le pese de război. 

Limanul duhovnicesc 


La „„munte”, suflete smerite, 
Ridică-te acum degrab, 

Căci „marea vieţii” te înghite, 
Cu mersul tău aşa de slab. 


În „barca ta” nu este bază, 
Căci n-are pânze la catarg 
Şi drumul se îngreuiază, 
Deci nu eşti acum „în larg”. 


Limanul tău e mănăstirea, 
Acolo traiul este lin 

Şi poţi să capeţi mântuirea, 
Păzind monabhicescul cin. 


Auzi chemarea părintească 
A Dulcelui Mântuitor: 
Să lepezi grija cea lumească 


Luându-ţi „jugul cel uşor”. 


Având credinţa neclintită, 

Tu vei ajunge negreşit, 

(Pe calea neprimejduită) 

La „Ţărmul” cel prea mult dorit. 


Urmează deci pe calea dreaptă 
Strămoşilor celor iubiţi; 
Căci, iată, duhul lor te-aşteaptă 
În „Tara celor Fericiţi”. 


Mereu se roagă pentru tine 
La Milostivul Dumnezeu, 
Să fu părtaş cu ei la „bine” 
Smerite suflete al meu. 

Diagnoza sufletească 


(aceleaşi versuri apar şi în poezia Pricini uşoare de multă vătămare) 


Dacă mintea noastră uită Pacostea de trândăvie. 
„Cunoştinţa cea de sine”, 

Zboară gândul totdeauna 

La păcatele streine. De năravul clevetirii 


Dacă nu ne desbărăm, 
Cu înşelăciunea minţii 


Iar la „pomenirea morţii” < S 
»P ri Mai pe urmă ne legăm. 


Dacă nu suntem deprinşi, 

Ne luptăm cu grija vieţii 

Şi mereu suntem învinşi. Iar auzul şi vederea 
Dacă nu le stăpânim, 
Mare pagubă la suflet 


Când lăsăm de bună voie . 
Totdeauna suferim. 


Rânduiala rugăciunii, 

Prinde mare îndrăzneală 

Viermele deşertăciunii. Când năravul rău clocește, 
(Nefiind mărturisit), 
Scoate puişori de patimi 


Băutura şi mâncarea Ă 
Ş Care rod necontenit. 


Folosind cu lăcomie, 
Va veni pe capul nostru 

Veşnicia sufletului 


O, suflete, scânteie sfântă 
A „Soarelui (celui) gândit”, 
Odor nepreţuit al lumii 

Şi îngerilor prea cinstit! 


Făptura toată, cea văzută, 
Și cerul cu podoaba sa 

Au fost gătite pentru tine, 
O, suflete, comoara mea! 


De-aş fi lipsit de toate-n lume, 
Nimica n-am a pierde eu, 
Căci toate nu-s aşa de scumpe 
Ca tine, suflete al meu! 


Dar (vai)! lipsindu-mă de tine, 
Atunci pe toate le-am pierdut: 
Şi slava pregătită-n ceruri 


Şi orice bine am avut! 


Răscumpărat de la osândă 
Cu Sângele dumnezeiesc, 
Tu eşti chemat să fii mireasă 
A „„Mirelui celui ceresc”. 


Cu „„amanetul cel de taină”, 
Încredinţat de la Botez, 


Vei fii chemat, în ziua „nunţii”, 


La El să te înfăţişezi. 


Va trece cerul şi pământul, 
lar tu vei rămânea mereu, 
Căci, suflete, tu eşti „Icoana” 
Prea Veşnicului Dumnezeu! 

Către organele trupului meu 


Mintea mea cea mult pribeagă Ca să iei înţelepciune! 

Şi de slavă râvnitoare, 

Strângeţi gândul şi ţi-l leagă 

De smerita cugetare! Voi urechile „cocoane” 
Răsfăţate-n vorbe moi, 
Să vă sune la timpane 


Ochi deprinşi cu iscodirea Glasul trâmbiţii de-apoi! 


Frumuseților lumești, 

Aţintiţi-vă privirea 

Şi la cele sufleteşti! Braţelor, fiind voi slugă 
La aceste trecătoare, 
Înălţaţi-vă la rugă 


Neastâmpărată gură Şi la fapte de-ndurare! 


(La vorbiri politiceşti), 

Graiurile din Scriptură 

S-ar cădea să le rosteşti. Iară voi, râvnind - picioare - 
Numai calea cea răsleaţă, 
Apucaţi şi vreo cărare 


Nasule, dorind tu foarte Care duce ars tăi 


De mirosurile bune, 
Gustă şi miros de moarte 

Secundele pe care ceasul 
Mergând, le-arată pe cadran, 
Sunt clipele nepreţuite 


Din veacul nostru pământean. 


La fiecare lovitură 

A ceasului, să ne gândim 
Că regulat pogoară moartea 
Pe cineva la ţintirim. 


Prin toată lumea de sub soare 
Cutreierând cosorul morţii, 
Adună „spicele vieţii” 

Aşa, precum le vine sorții: 


În clipa asta, ea răpeşte 

De lângă noi un pământean, 
În altă clipă, ea alege 

Pe unul de peste ocean. 


Din fuga vieții 


Aici un preot sau călugăr, 
În altă parte un monah. 
Dincolo ia o biată babă, 
Dincoace ia un Patriarh. 


Acuma vezi că vine rândul 
Unui bătrân de la azil, 

În altă clipă sorțul cade 
Unui nevinovat copil. 


Cosorul morţii se-nvârteşte 
În preajma noastră fioros 
Şi ne răpeşte: ori un frate, 
Ori un prieten credincios. 


Să aşteptăm deci cu trezire, 
La ceasul morţii cugetând, 
Căci... poate-n clipa viitoare, 
Venim cumva şi noi la rând! 

O, mare eşti Tu, Doamne! 
Se miră ochii mei 

De firea cea văzută 

Cu armonia ei! 


Pe cele trecătoare 
Aşa le-mpodobeşti! 
Dar cât mai minunate 
Vor fi cele cereşti! 


De-ar înţelege mintea 
Podoaba cea de sus, 
Te-ar pomeni de-a pururi, 
Stăpânul meu - lisus. 


Atunci dulceaţa lumii 
De tot am defăima 
Şi raza Ta cea Sfântă 


Întru slava Ziditorului 


Mereu ne-ar desfăta. 


Dar mintea cea greoaie 
Atârnă spre pământ, 
Împiedicând pe suflet 
Din Sfântul său avânt. 


Pornirea pătimaşă 

A trupului de lut 
Adesea ne desparte 
De Cel ce ne-a făcut. 


Înaripează, Doamne 
Gândirea mea spre cer 
Şi-mi uşurează trupul 
Cu sufletul stingher! 


Manuscrisul poeziei Întru slava Ziditorului 

Bântuielile unui „novice” 


Ca şi iarna, când pogoară 
Corbii peste mortăciuni, 
Gândurile mă-mpresoară 
Cu-ale lor deşertăciuni. 


Suflete al meu sărace 
Unde mă voi duce iar, 
lată, nu mă lasă-n pace 
Gloanţele lui „„Veliar”. 


Când apuc vreo carte-n mână 
Să mai prind ceva la minte, 
Ca şi oile la stână 

Vin aducerile aminte. 


Când alerg la rugăciune 
Ca să uit de supărări, 
Gândurile-mi fug nebune 


Peste mări şi peste ţări. 


La biserică, când cântă 
Sau citeşte la canoane, 
Gânduri mă frământă 

Dincolo, peste oceane. 


Iar când vreau să scap de gânduri 
Şi mă duc la „ascultare”, 

Ele vin atuncea cârduri, 

Parc-ar fi nişte cocoare. 


Dacă scap din întâmplare 
Vre-un cuvânt mai de folos 
Gându-mi spune sus şi tare 
Că „sunt mare cuvios”!? 


De la Mănăstirea Neamţu, 1933 

Aş vrea Mormântul Tău, Stăpâne 
Să-l ud cu lacrimi de căinţă, 

Şi tot cu lacrimi îmi rămâne 

Şi nesfârşita-Ţi îndurare! 


Lipsit de mirul faptei bune 

Eu n-am ceva mai scump acuma, 
Decât să-mi scald a mea fiinţă 
În lacrimi şi suspine numa”! 


Căci cheltuindu-mi „moştenirea” 
Ce mi-ai lăsat-o din născare, 
Doar plânsul azi îmi mai rămâne 
Și nesfârşita îndurare! 


Ajută-mi Doamne, mai degrabă 
Să-mi văd dorinţa împlinită, 
Să-mi port şi eu pe-a Tale „urme” 


Dorul sfânt 


Fiinţa mea slăbănogită. 


Și-odată cu Lumina Sfântă 

- Când vei trimite-o la Mormânt - 
Stropeşte inima mea frântă 

Cu roua Duhului Tău Sfânt. 


Să pot rosti la Sfânta Cruce 
(Pe Stânca Sfântului Calvar) 
Şi eu mântuitoarea rugă 

A „credinciosului tâlhar”. 


S-aud şi eu în taină, Doamne, 
Prea dulcele şi sfântul grai, 
Prin care să câştig nădejde 
Că nu mă voi lipsi de rai. 

Pogorământul lui Ioasaf Duhovnicul de la Sfântul Sava, pe malul 


Într-o zi de primăvară, 
Jos în luncă la Iordan, 

Se plimba un om cu barbă 
În costum european. 


Se ştia că-n vremea veche, 
Lunca după sărbători 
Totdeauna era plină 

De streini Închinători. 


Câte unul mai în vârstă 
Când era a se scălda, 

- Ca să fie mai în voie - 
De la cârd se retrăgea. 


Pentru asta şi streinul, 
Despre care am pomenit, 
Cu plimbarea lui răsleaţă 
Nu da loc de bănuit. 


Dar un cuvios Duhovnic, 
Care-n preajmă se afla, 
Bănuia ceva la dânsul 
După felul cum umbla: 


Mersul nu era plimbare, 
Chipul lui neliniştit, 
Se vedea după mişcare 


Iordanului 


Omul deznădăjduit. 


S-a apropiat de dânsul 
Cu blândeţe şi 1-a zis: 

„Fiule, pentru scăldare 
Locul nu este deschis! 


Vino mai la deal oleacă 
Unde malul e mai jos, 
Locul unde eşti se surpă, 
Poate fi primejdios!” 


- Lasă-mă, Părinte-n pace! 
A răspuns el necăjit, 

Îi mai trebuie scăldare 
Unui suflet osândit? 


„Fiule, îi zice iarăşi 
Omul cel duhovnicesc, 
Nu te ruşina de mine, 
Eu sunt doctor sufletesc! 


Dacă ai ceva pe suflet 
Spune, nu ţinea mocnit, 
Eu de asta sunt duhovnic, 
Să alin pe cel scârbit!” 

Chipul blând şi vocea caldă 
A cinstitului bătrân, 

I-au făcut încurajare 
Spovedindu-se puţin: 


„Vai de capul meu, părinte, 
Sunt un om nenorocit, 

Nu mai este pentru mine 
Cale pentru mântuit! 


Sunt canonisit din ţară 
Ca să nu mă-npărtăşesc 
Până ce voi fi aproape 
Gata să mă săvârşesc. 


Scârba asta nu mă lasă 
Nicidecum să mă alin 
Şi la Locurile Sfinte 
Asta m-a făcut să vin. 


Auzeam vorbind pe unii 
Că făcându-mă „Hagiu”, 
Dezlegării de păcate 
Vrednic aş putea să fiu. 


Dar venind în Palestina 
Toţi duhovnici mi-au zis 
Că nu este pogorâre 
(După cum se află scris). 


Mers-am şi la Patriarhul, 
Poate el m-ar dezlega, 
Dar mi-a spus acelaşi lucru 


Şi Prea Fericirea Sa. 


Când îi văd pe toți „Hagu” 
Că se-mpărtăşesc mereu, 
Mă socot că eu sunt singur 
Lepădat de Dumnezeu. 


Pentru asta am în minte 
Să-mi fac seamă în lordan, 
Căci de-acuma pentru mine 
Nu mai este alt liman!”. 


Auzind bătrânul asta 

A văzut că-i disperat; 
Apucându-l deci de mână 
Leacul următor i-a dat: 


„Mâine fac eu Leturghie 
Vreau să te împărtăşesc, 
Iar păcatul tău de moarte 
Eu de-acum îl ispăşesc!”. 


A simţit în clipa ceea 
Omul deznădăjduit 
Că s-a uşurat la suflet, 
Chipul i s-a veselit. 


Îi părea că răsărise 
Soarele abia atunci 

Şi o mână nevăzută 

Îl scăpase de la munci. 

Lăcrimând de bucurie, 
În genunchi el a căzut 
Și i-a sărutat sandalii 

Încărcaţi atunci de lut! 


„Întunericul din suflet 
Astăzi mi l-ai risipit, 
Să-ţi rămâne (zice omul) 
Numele blagoslovit! 


Pentr mine ladul gata, 
Astăzi aştepta deschis, 

Iar Sfinţia ta, Părinte, 
Calea morţii mi-ai închis!” 


Au rămas în noaptea ceea 
Împreună priveghind 

Şi făcând la ziuă slujbă, 
Pe hagiu el l-a grijit! 


SE Se SE 


Un Botez neobişnuit la Iordan 


Când eram la Sfântul Sava, 
Un călugăr din sobor 
Povestea de o minune 

Că a fost în satul lor. 


S-a pornit un om odată, 
De la ei din Nazaret, 
La o nuntă-n ceea parte 
De Iordan, lângă Irbet. 


EI luase împreună 
Pe femeie cu băiat 
Care încă pân-atuncia 
Nu fusese botezat. 


Cum era căldură mare, 
Pruncul s-a îmbolnăvit 

Şi vedeau că boala creşte, 
Nu era de zăbovit. 

Scârba lor, săracii oameni, 
Că nu este botezat, 

De Iordan erau aproape, 
Dar departe de la sat. 


Ajungând la deznădejde, 
Căci era mai leşinat, 

L-a muiat în apă mă-sa 
De trei ori, şi-a cuvântat: 


„La mila lui Dumnezeu 
Ca şi popa zic şi eu!”, 
Căci din multă simplitate 
Nu ştia ce trebuie zis, 
Dar îndată după asta 
Pruncul leşinat a-nvins. 


Deci lui Dumnezeu cu lacrimi 


Amândoi au mulţumit, 
Şi mergând apoi la nuntă 
Foarte mult s-au veselit. 


Dacă s-au întors acasă 
N-au ţinut în socoteală, 
Şi s-au dus ca să-l boteze 
Popa după rânduială. 


Dar în clipa cufundării 
Apa toată s-a sleit, 
Neputând să bage pruncul 
Cum era obişnuit. 


Toţi aveau nedumerire, 


Nu ştiau ce-i de făcut 
Şi aflând Mitropolitul 
Pe părinţi 1-a descusut: 


Poate au păcate grele, 
Poate merg la vrăjitori, 
Sau cu vicleşug botează 
Pruncul lor de două ori. 


Prea Sfințite, zice omul, 
Noi de asta ne ferim, 
Dar un lucru de mirare, 
lacă vă mărturisim: 


Când eram la drum odată, 
Pruncul s-a îmbolnăvit, 

Şi nevasta mea scăldându-l 
În Iordan, s-a lecuit. 


Întrebând apoi femeia 
Cum a zis şi ce-a făcut: 
Eu botezuri, Prea Sfinţite, 
Nici-odată n-am văzut. 


Dar am zis şi eu ca proasta: 


„La mila lui Dumnezeu, 
Ca şi popa zic şi eu!” 
Şi s-a lecuit cu asta. 


Auzind aşa Vlădica, 
Pricepu că este semn 
Şi le-a zis să-l miruiască 


Doar cu Sfântul untdelemn. 

„Oameni buni, copilul vostru 
Este gata botezat 

După semnul care este 

Şi din cele ce-am aflat!”. 


Şi zicându-le acestea 
Slobozindu-i-au cu pace, 
Mulţumind Celui ce veşnic 
Prea slăvite semne face. 


SE Se IE 


Mărturisirea fără îndoială 


Un creştin cu simplitate, 
Râvnitor de mântuire, 
Se-ntorcea scârbit odată 
De la Sfânta mănăstire. 


Patruzeci de ani de-a rândul 
El mergea la spovedire 

La un iscusit Duhovnic, 
Neavând nici o jignire. 


Dar acum văzând la dânsul 
Nişte lucruri de sminteală, 

Se-ntorcea creştinul nostru 
Plin de multă îndoială: 


„Spovedirea mea săraca 
Este fără de valoare, 
Căci asemenea Duhovnic 
N-are dar de dezlegare! 


Socoteam că are viaţă 
Decât alții mai „cu dar”, 
lar acum îl văd că este 
Un beţiv şi un curvar!”. 


Cam aşa zicea în sine 
Omul deznădăjduit 

Şi mai mult n-avea curajul 
Pentru mers la spovedit. 

Ajungând în toiul zilei 
La un pârâiaş curat, 

A băut cu lăcomie 
Fiind foarte însetat. 


Apa limpede şi rece 
L-a făcut 1scoditor 
Ca să vadă unde este 
Al pârâului izvor. 


Deci mergând pe malul apei 
A ajuns într-o vâlcea 

Unde se afla izvorul, 

Dar acolo ce era? 


Apa ceia minunată 

Se vedea ieşind din mal, 
De pe gura unui câine 
Precum iese din canal. 


În mirarea lui s-arată 
Sfântul înger la izvor 
Şi vorbeşte către dânsul 
Cam în felul următor. 


„Omule nechibzuit, 
Ce te uiţi aşa pierdut, 
Poate ai vreo îndoială 
Pentru apa ce-ai băut? 


Ai simţit ceva devale 

Te-ai îngreţoşat cumva?”. 
„Nicidecum, răspunde omul, 
Bună apă mai era!” 


„Dacă n-ai băut cu greață, 
Vătămare nu-ţi va fi, 
Căci izvorul nu se spurcă 
Ori pe unde ar ieşi. 


Deci să iei din asta pildă 
Pentru spovedirea ta, 

Ca să nu mai ai părere 
Îndoindu-te cumva! 


Darul Sfânt este din ceruri 
Ca izvorul din pământ, 
Preotul este organul 
Duhului Celui Prea Sfânt. 


După cum, ieşind din gură, 
Apa n-a pierdut hotarul, 
Nici păcatele la preot, 

Nu au împuţinat darul. 


Fii încredinţat creştine 
Că mărturisirea ta 

De Hristos a fost primită, 
Nu te îndoi de ea!”. 


Se Se IE 

Singura mângâiere românească 


(versuri asemănătoare cu poeziile Oaza părăsită și Răspuns la un Părinte nedumerit) 


Mă uit adesori în zare, Acest lăcaş al României 


Din munte sus, de la Spital, Ne-a fost la toţi ca un liman. 
Şi văd lucind un colţ de mare 


Şi nişte arbori mai la deal. 

lar noi streini în dezbinare, 
- Ca oile fără cioban - 

Mai dobândeam o alinare 
La Schitul Sfântului loan. 


La vale, unde albăstreşte, 
Se scurge apa din Iordan, 
Iar unde lunca se zăreşte 
Îi Schitul Sfântului Ioan. 
În limba noastră românească 
Puteam aici a ne ruga, 

Și-o fărmătură sărăciască 
Frăţeşte o puteam mânca. 


Gândirea mea acolo zboară 
Ca la un tainic ostrov sfânt, 
Că mult doream odinioară 
Să-mi fie locul de mormânt. 
Acei bolnavi, fără mijloace 
(Aiurea neavând răgaz), 

Se pogorau cu drag încoace 
Uitând săracii de necaz! 


Dar toate-s moarte pentru mine 
Și arborii acum uscați, 

Căci nu mai are astăzi cine 

Să facă pace între frați! 

Iar câţi aveau, din întâmplare, 
Vreo duşmănie între ei, 

La gura sobei ori la soare, 

Se împăcau fără să vrei! 


O, leagăn Sfânt de mângâiere 
A sufletului meu pribeag! 
Privind, mai uit a mea durere, 
Că tare ne erai tu drag! 
Căci lunca verde, cu Iordanul, 
Pe toţi ne-mbrăţişa cu drag, 


Ascuns în mijlocul pustiei, îndepărtându-ne aleanul 


Pe malul sfântului Iordan, 

Din sufletul nostru pribeag. Feciorii tăi înstrăinați 
Şi plâng robia cea amară 


| A „Maicii lor de la Carpaţi!”. 
Pe prispa cea de lut, în soare 


La baie ori la pescuit, 
Aveam nădejdea încă tare Comoară sfântă ne-nţeleasă 
Că ţara noastră n-a murit. Și raiule duhovnicesc, 

Tu ţii ascunse multe taine... 


FERET i piece a De-a sufletului Românesc. 
Dar azi, când biata Sihăstrie 


S-a pustiit ca Madiam, 

O jalnică melancolie Tu eşti Fecioara cea mezină 

Ne-a stins nădejdea ce-o aveam! A Maicii noastre sufleteşti 
Şi azi cu dânsa dimpreună 


ce ta Îţi este dat să pătimeşti. 
Azi unde-i rostul rugăciunii 


În limba ta, lăcaş cinstit? 

Că... iată boldul urâciunii Cununa ta de altădată 

Pe fiii tăi i-a răslețit! Acum în spini s-a prefăcut, 
Iar fiii cei din altă ceată 


iat, eul adie en, Năframa morţii ţi-au ţesut! 
In sălcii şi-au ascuns organul 


Însemnare: 

În anul 1948, când ne-am pogorât la Iordan ca să supravieţuim, la Schit ne-a 
povestit un beduin, om bătrân care avea mai mult de 80 de ani şi care se ocupa cu 
creşterea vitelor prin pustiul Iordanului. Ne-a spus că ţine minte de când era mic băictan, 


tot pe acest loc a apucat dânsul, că trăiau vreo şase călugări români pustniceşte prin colbi. 


Că şi pădurea din lunca Iordanului era aşa de deasă că era cu neputinţă să 


mergi să ajungi să vezi apa decât numai pe unde mergeau cămilele să bea apa din Iordan. 


Aşa a fost pădurea până în anul 1948 când au venit arabu refugiaţi de la evrei 

şi au distrus-o de tot, făcând grădini pentru zarzavaturi pe care când inunda Iordanul le 


distrugea şi rămâneau cu munca în zadar. 


Acum se vede că Sfântul loan vrea să se facă iarăşi pădure pentru pustnici, ca 
iarăşi să răsune valea de glasul Monahilor cântând: „In Iordan, botezându-Te Tu, 


Doamne, închinarea Treimei s-au arătat...” 


Insemnare: 


Aceste stihuri le-a scris când era bolnav în Spitalul German din Muntele Eleon 
şi de acolo privea Lunca Iordanului şi Schitul Românesc cu multă durere, ştiind că l-a 


părăsit pentru totdeauna şi rămăsesem numai eu singur şi bolnav un an întreg. 


Insemnarea aceasta este făcută de schimonahul Ioanichie - ucenicul Sfântului 


loan lacob. 


e SE NE 

Înfrângerea duhului meu. Rămas bun de la Iordan 


Părinții mei nu mai sunt în viaţă, De-o parte sunt dorinţi deşarte 
Prietenii m-au părăsit, Cu tabără de năzuinţi, 

În luncă nu mai văd verdeață, Iar frica morţii-n altă parte 

Iar eu acum sunt obosit. Îi numai arme până-n dinţi. 
Iordanul pare mai departe, O luptă mare se porneşte 
Zăduhul zilei mult mai greu, Și multe gânduri se răpun, 

Şi simt încetul cum se-mparte Iar frica morţii biruieşte 

Tănia sufletului meu! ȘI „inamicii” se supun... 


Se Se SE 

Rămas bun de la Iordan 


Să-ţi vezi, Iordane, de pustie, De-acum în anii viitori. 
Voi fraților, vedeţi de Schit, 
Că eu mă duc din „bătălie”, 
Fund la suflet greu rănit! Cântarea Sfântă Românească 
Şi grai al Sfintei Rugăciuni, 
Pe limba noastră - pentru mine - 


De-acuma nu voi bea, Iordane, aia lia oi 


Din apa ta plină de dar, 

ȘI nici cu paşii mei nevrednici 

Nu voi călca al tău hotar! Privirea mea cea visătoare 
De-acuma n-o mai aţintesc 
Pe faţa Sfintelor Icoane 


Iar ochii mei nu văd de-acuma A 
IPAE S De la Altarul Românesc! 


Cum zburdă apele în vad 

Şi noaptea cum zâmbeşte luna 

De după munții Galaad! Lăcaş cinstit, rămâi cu bine 
Că eu, nevrednicul, mă duc 
Să stau în casele streine, 


N-aud de-acuma sunet dulce ai tă A 
Decât să am aici bucluc! 


Al frunzelor de la curmali, 

Nici seara chiote în coruri 

A megieşilor şacali. Rămâi cu farmecul Iordane, 
Şi-l dă la alţii din belşug 
Să-ţi cânte versul cel de taină 


Iar primăvara niciodată Sihaştrii fără vicleșug! 


De-acum nu pot s-aud în zori 

Cum cântă mii de păsărele 

Conduse de privighetori. Păzeşte Sfinte Prooroace 
Pe frații care mai rămân 
Să-ţi fie turmă cuvioasă 


Mirosul cel de iarbă verde, Cu nume vrednic de „Român”! 


Apoi aroma de la flori, 
Nu vor să-mi farmece simţirea 


Se Se IE 


Pagina 241 


Cu gândul la Iordan 


Când mintea mea se strâmtorează 
De dorul codrilor de brad, 

Mă pomenesc atunci cu gândul 
Mai jos de munții Galaad. 


Acolo văd curgând în vale 
Iordanul tainic murmurând, 
Iar sălciile de pe maluri 

Le văd plecate ascultând. 


Ce taine mari le povesteşte 
Bătrânul cel cu tainic mers, 
De stau aşa şi plâng cu mană 
Ca fermecate de un vers. 


Mă plec şi eu atunci cu gândul 
Spre apa Sfântului Iordan 
Și, când l-aud, îmi trece dorul, 
Iar mintea scapă de alean. 


De multe ori pe ne-aşteptate 
Pe gândul meu neliniștit 
Îl aflu căutând verdeață 
În chiparoşii de la Schit. 


Dar zborul lui este zadarnic 
Căci astăzi nu mai sunt aici 
Decât doar trunchiuri fără frunze 
Şi vechea gardă de finici. 


În preajma schitului, pădurea 
Acuma rău s-a pustiit 

Și nu auzi ca altădată 

Al păsărilor ciripit. 


Atunci gândirea amăgită 
Se-ndreptă către răsărit, 

Pe calea pe care altădată 
Mergeam cu drag la pescuit. 


Dar azi cărarea cea bătută 
Acoperitus-a cu spini, 

Şi nu mai poţi cunoaşte glasul 
Ce vine azi de la vecini. 


Aş vrea să trec de ceea parte, 
Să uit al inimii amar, 

Dar nu mai este astăzi luntre 
Şi nici călugărul „pescar”. 


Ce taine mari le povesteşte 
Bătrânul cel cu tainic mers, 
De stau aşa şi plâng cu mană 
Ca fermecate de un vers. 


Mă plec şi eu atunci cu gândul 
Spre apa Sfântului Iordan 

Şi când l-aud îmi trece dorul, 
Iar mintea scapă de alean. 

Pe malul apei doar o Cruce 

A mai rămas ca sfânt odor; 
Acolo mă opresc adesea 

Şi plâng să-mi treacă al meu dor! 


Ea este Crucea stăreției 
Pe care, neputând s-o port, 
Am îngropat-o lângă apă 
În semn că stareţul e mort! 


Să fie sfântă amintire 
Celor care m-au însoțit 
Pe calea răstignirui mele 
Şi care mult s-au ostenit. 


Iar celor care pentru Domnul 
Cu dragoste ne-au ajutat 

Să fie semn de mulţumire 
Din sufletul celui plecat! 


Sub dânsa stau înmormântate 
Dureri străvechi şi bucurii 
Cu Năzuinţi neîmplinite 

A unei biete stărețu! 


Lăsându-le să odihnească, 
Mă odihnesc şi eu puţin, 
Apoi, chemând acasă gândul, 


Ca dintr-un vis în sine-mi vin. 


Scrisă în ziua Sfântului Ioanichie, în noiembrie 1954, Schitul,,Sf. Ana” - Hozeva 


He Se RE 

Semne de jale la Iordan devale 


Te-ai supărat acum, lordane, 
Şi nu mai zburzi voios în cale: 
Te dai mereu la adâncime, 
Ascuns în malurile tale! 


Văzându-ţi vale jefuită 

De lăcomia omenească, 
Ţi-ai micşorat belşugul apei 
Și frumuseţea cea firească. 


S-a speriat acum pustia 

De zgomotoasele motoare 
Și nu mai sunt, ca altădată, 
Nici păsări vesele, nici fiare. 


Acuma nu mai vezi sihaştrii 
În valea ta cea minunată, 
Căci, astăzi, zilnic se pogoară 
O lume nouă, răsfăţată. 


Botezătorule Ioane, 

De vei veni la vale iară, 

Nu vei cunoaşte nici pustia, 
Nici apa de odinioară! 


Arată-le din nou la oameni 
Pe „„Mielul cel Dumnezeiesc”, 
Căci multă lume nu-L cunoaşte, 


Iar unii Îl dispreţuiesc! 


Acum îi apa mai sărată 
Şi liniştea s-a tulburat, 
Iar în lăcaşul tău din vale 
„lrodiada” s-a mutat! 


În locul imnurilor sfinte 
Și-al predicii de pocăință, 
Acum auzi cântări la Radio 
A celor fără de credinţă. 


Din cele patru părți a lumii 
Răsună vestea de război 

Și toți vedem securea morţii 
Apropiindu-se de noi! 


Arată-le din nou la oameni 

Pe „„Mielul cel Dumnezeiesc” 
Căci multă lume nu-L cunoaşte, 
Iar alţii ÎL dispreţuiesc! 


Către „lrozii” cei de astăzi 

Mai strigă Sfinte Prooroace, 
Să nu mai defăimeze Legea 
Că - iată - nu mai este pace! 

(Schitul Sf. Ana de la Hozeva) 


Însemnare: 
Am scris aceste versuri în vara anului 1958 când apele Iordanului s-au amărât, 


iar văzduhul a început să răsune de cântecul păsărilor cu ciocul de foc. 


Securea morţii, despre care spunea odată Sfântul loan (că stă la rădăcina 
pomului), acum se apropie de grumazul bietului muritor. Roibul din Apocalips a pornit la 


drum. 


SE Se SE 


Pagina 245 


Iordane prea blagoslovite, 
Izvorule duhovnicesc, 
Când viaţa mea se amărăşte 
Mereu la tine mă gândesc. 


Deşi, din vorbele streine, 
S-arată chipul tău schimbat, 
Eu nu te pot vedea cu mintea 
Decât aşa cum te-am lăsat: 


Cu minunate păsărele, 

Cu florile bătrânei lunci, 

Te văd împodobit şi-acuma 
Precum te cunoşteam atunci. 


În valea ta cea răsfăţată, 

La Schitul nostru românesc, 
Acelaşi farmec mi s-arată, 
Aceeaşi linişte simţesc. 


La peştera din Vitavara 
Cu mintea mea zăresc mereu 
Pe Mergătorul Înainte 


Icoane vechi 


Vorbind cu Domnul Dumnezeu. 


Apoi la vale, către mare, 
S-arată umbre din trecut 
A cuvioşilor Sihaştri, 
Cu numele necunoscut. 


Alături, Preotul Zosima 
Aşteaptă parcă şi acum 

Pe Cuvioasa Egipteancă 

Să-i dea „„Merinde pentru drum”. 


Iar dincolo - în cea parte - 
Văd chipul cel uscat de post 
A Sfintei Pustnice Maria, 
- Ca cerbul fără adăpost - 


În cântecul de păsărele, 

În mersul apelor - grăbit - 
Eu simt şi astăzi armonia 
Din „Ostrovul blagoslovit”. 


(La Sihăstria Hozevei, 1958) 


e SE NE 

Dorul Bunicii 


Pe prispa casei stă la soare - „Când spui de Maica Prea Curată 
Bătrâna cu nepoţelul ei, Şi Domnul cum a pătimit, 
Privind duios acum în zare, Atuncea mă gândesc la moarte, 


Cum zboară cârd de funigei. (50 aa mbirat 
Pe spatele încovoiate 

Cad perii albi de sub tulpan 
Şi singura ei mângâiere 

Îi nepoţelul cel orfan. 


Și inima în piept se frânge 
Aminte aducându-mi iar 

Că pe „„Macsin” din bătălie 
L-aştept, săraca, în zadar!” 


Fund acuma sărbătoare, 
Bătrâna pe nepot l-a pus 
Ca să citească pe o carte 
Cu „Patimile lui lisus”. 


- „Mămucă, cine este dânsul, 

Că mult îl plângi când şezi la tors, 
O fi închis şi el de „jidovi”, 

Sau pentru ce nu s-a întors”? 


Dar numai cât începe rostul 
Şi dânsa prinde iar a plânge, 
Încât în pieptul lui cel fraged, 
Prunceasca inimă se frânge! 


- „O puiule, ai duhul fraged, 
Nu poţi acuma încăpea 
Durerea de la casa noastră, 
Aş vrea să nu mai ştii de ea!” 


- „Ce ai”, Mămucă, totdeauna 
De plângi aşa de dureros, 

Când pomenesc de Sfânta Cruce 
Și „Visul Maicii lui Hristos”? 


- „De ce ascunzi (mă rog) de mine 
Şi plângi mereu aşa cu dor ? 
Acuma cine vrei să vie? 

Pe mine doar mă ai fecior!” 


Cu vocea ei nespus de dulce, 
Şi înecată în suspin, 
Rosteşte către el, privindu-l 
Ca niciodată mai blajin: 


- „O, nu! feciorul meu îi altul, 
Tu eşti „copilul nimănui”! 

De tatăl tău nu ştiu acuma, 
lar maica ta, săraca, nu-i! 

Macsin, când a plecat de-acasă, 
Mai mult ca toate m-a rugat 

Să fiu ca mamă şi părinte 
Pentru micuțul lui băiat! 


Mereu aştept cu nerăbdare 
Să vie dânsul din „rezbel” 
Şi văd că „demobilizaţii” 

Nu spun nimica despre el. 


Mă uit în zare totdeauna 
Şi uneori stau la drum, 
Având aşa închipuirea 
Că poate vine el acum. 


Aud că el a fost în luptă 

Cu ungurii peste Carpaţi 

Şi mulţi din regiment cu dânsul 
Au fost prizonieri luaţi. 


De asta încă trag nădejde 

Că poate să-l mai văd venind, 
Dar anii trec şi bucuria 
Mereu s-arată zăbovind! 


Şi nu mi-ar fi aşa de jale, 

Când te-aş vedea mai mărişor, 
Dar iată eşti abia de-o şchioapă 
Şi eu ca mâine poate mor! 


Ca mine nimeni n-are milă 
Să-ţi poarte grijă, fiul meu, 
Decât doar singur Milostivul 
Şi Înduratul Dumnezeu! 


La El să-ţi pui toată nădejdea, 
Pe El să-l rogi mereu fierbinte, 
Că El ființelor sărmane 

Le este „Maică şi Părinte”! 


Când maică-ta era în viaţă, 
Am pus atunci făgăduință 
Să merg la Sfânta Mănăstire 
Grijindu-mă de pocăință. 


Dar părăsindu-te părinţii 
A fost nevoie să te cresc, 
Şi n-am avut săraca parte 
De cinul cel călugăresc! 


De-ar face Dumnezeu prin tine 
Plinirea sfântului meu dor! 

Să am şi eu o mângâiere 

Că te-am păzit ca un odor!” 


Ştergându-se la ochi bătrâna, 
Sărută pe nepot cu drag, 

Iar el citeşte mai departe 

Al „Patimilor” Sfânt şirag! 


Insemnare: bătrâna este bunica mea care m-a crescut de la vârsta de şase luni 


până la zece ani. leroschimonahul loan Iacob. 

In amintirea bunicii mele care se chema Maria 


Care avea patron la ziua Sfintei Marii 


Te văd cu ochii minții 
Aşa precum erai, 

Cu chipul blând ca sfinţii, 
Cu farmecul în grai. 


Cu-al vieţii sac în spate, 
Cu umbletul domol, 
Vădindu-ţi des în lacrimi 
La inimă un gol. 


Era dorinţa sfântă 

Ce nu s-a împlinit, 
De-aţi mântui văleatul 
Ca maică la un schit. 


Şi pricina cea mare, 
Bunică, eu o ştiu: 
Îs numai eu mişelul, 
Acela care scriu. 


Căci eu ţi-am fost povara 
Pe umerii slăbiţi, 

Fund rămas în lume, 

De mic, fără părinți. 

Purta-tu-m-ai în „cârcă 
Pe drumul spre ogor 
Şi-ai privegheat alături 
De micul tău „odor”. 


Eu, dragostea de mamă 
La tine am aflat 

Şi temerea de Domnul 
Mereu m-ai învăţat. 


Cu pace odihneşte 

La cer bunica mea, 
Acolo unde mintea 
ADESEORI ZBURA. 


Plinitu-ţi-ai menirea, 
Crescând pe cel mişel, 
Deci darul pomenirii 
Primeşte-l de la el! 


Iar dacă afli milă 

La bunul Dumnezeu 
Să-l rogi a da iertare 
Și la „nepotul tău”! 


Nepotul recunoscător, smeritul leroschimonahul loan Iacob, 22 iulie 1955. 

Oglinda lui Varsanufie (zis Arsenie) 


(Din gropnița Mănăstirii Sfântul Sava) 


Uită-te, ca la oglindă, 
La această căpățână 
Şi cunoaşte ce e omul: 
Oase goale şi ţărână! 


Deci câştigă-ţi fapte bune 
Cât mai este cu putinţă, 
Căci la ziua Întrebării 

Nu mai este cu putinţă. 


Vine ziua întru care 

Se deschide „„Judecata”, 
Iară tu ce vei răspunde, 
Dacă nu te afli gata? 


O! de s-ar deschide astăzi 
Ochii tăi cei sufleteşti 

Să cunoşti la ziua ceia 
Frica ce o pătimeşti! 


Şi eu lăcomit-am, frate, 
La dulceţile lumești, 
Am poftit şi eu din toate 
Câte astăzi le pofteşti. 


Gânduri care azi te luptă 
Şi pe mine m-au luptat, 


Dar la patimi ca aceasta 
Infrânare am lucrat. 


lar ca om, dacă vreodată 
De am şi păcătuit, 

Prin curată pocăință, 
Sârguind m-am curăţit. 


Iar de patimi sau de gânduri 
Dacă tu luptat vei fi, 

Uită-te atunci la mine 

Şi cu umilinţă zi: 


Toate trec în lumea asta, 
Boţuri toate sunt de lut 
După cum şi căpățâna 
Om a fost şi s-a trecut. 


Plângi Arsenie cu lacrimi, 
Când mă vezi aşa pe mine 
Căci în lumea asta falsă, 
Ieri am fost şi eu ca tine. 


Fii prieten al tăcerii 

Şi potrivnic al plăcerii 
Ca un fiu al cumpătării, 
Cu smerenie te poartă 

Și la vremea ascultăriui 


Voia ta s-o ai ca moartă. Mare este Taina Morţii, 


Căci ştiut să-ți fie ţie, 
Vor cădea ca mâine sorții 
Care mi-au căzut şi mie! 


Totdeauna tu la moarte 
Caută a cugeta, 
Căci aşa urmându-ţi viaţa 


De osândă vei scăpa! FĂ ARSENIE CA MINE, 
DACĂ VREI SĂ AJUNGI LA BINE. 


SE Se IE 

La sfârşitul meu 


Iată fraților mormântul Totdeauna sârguinţa 
Cum înghite trupul meu, Şi cerescul meu avânt 
Iată, cum vedeţi, pământul Se loveau de neputinţa 


: ] ie aa ua 
Cere partea lui mereu! Acestuia din pământ. 


Unde-i slava mea acuma, 
Unde-i chipul lui „loan”? 
Au pierit, cum piere spuma 
De pe valuri în noian! 


Să-l închideți astăzi bine 

Cum eram şi eu închis, 

Şi mă pomeniţi pe mine 

Ca să merg pe „drum deschis”! 


Trupul meu nu este vrednic 
Nicidecum a fi cinstit, 

Că mi-a fost lăcaş netrebnic 
Şi tovarăş răzvrătit! 


Drumul meu îi pe vecie, 
Fără-ntoarcere la voi, 

Toţi în schimb urma-ve-ţi mie 
Pân-la ziua cea de-apoi! 


Duhul meu în strâmtoare 
Pe pământ a petrecut 

Şi deloc n-avea crezare 
La tovarăşul de lut. 


Din pământ suntem noi doară, 
Cum ne spune la „Scripturi”, 
Şi-n pământ ne-ntoarcem iară, 
Că din el suntem făpturi! 


Rugăciune mea şi postul 
El cu greu le suferea 

Şi de multe ori la rostul 
Mântuirii mă-ncurca. 


Sărutarea cea din urmă 
Daţi-o celui de un neam, 
Că suntem cu toții turmă 
A strămoşului „Adam”! 


Insemnare: 


Scrisă la Schitul Sf. Ana Hozeva în momente de grele încercări ale boalei, 
anul 1955. leroschimonahul loan Iacob. 

Oglinda noastră cea de obşte 


Mai opriţi-vă din cale, 
Fraților întru Hristos, 
Şi uitaţi-vă cu jale 


La mormântul meu de jos. 


Ca şi voi am fost odată 
Dornic pentru bunul trai, 
lar acum în groapă... iată, 
Sunt pământ şi putregai. 


Cel cu mintea ascuţită 

- Capul meu cel răsfăţat - 
Azi îi hârcă scofâlcită 
Pentru toți de speriat. 


lată unde-au fost sărmanii 
Ochii mei iscoditori, 

Azi în locul lor guzganii 
S-au făcut locuitori! 


Unde-au fost odinioară 
Limba mea cuvântăreaţă, 
Azi jivini otrăvitoare 
Fără frică se răsfaţă! 


Iar urechea mea şi nasul, 
Care ieri se desfătau, 

Azi, nici sunete plăcute, 
Nici mirosuri nu mai au. 


La picioare şi la mână 
Sunt acum cătuşe noi, 
Şi rămân înţepenite 
Pân-la ziua de apol. 


Sârguiți-vă pe calea 
Noului Ierusalim 

Şi atuncea iar cu toţii 
La un loc avem să fim. 


Despre multe ale vieții 
Nu cunoaştem ce va fi, 
Dar necruţătoarea moarte 
Știm precis că va veni. 


Astăzi biata omenire 
Dezmierdări şi-a făurit, 
Ca să nu-şi aducă aminte 
Niciodată de sfârşit. 


Născocirile moderne 
Fac pe omul trecător 
Să-şi închipuie că este 
Veşnic şi nemuritor. 


Radioul cântă, lumea joacă, 
Tunul bubuie mereu 

ȘI puţini mai pot pricepe 
Tainele lui Dumnezeu. 

Fraților, să nu vă-nşele 
Bunătăţile deşarte, 

Fiți cu pază despre ele, 
Cugetând mereu la moarte! 


Viaţa este ca şi roua, 
Ca un vis înşelător, 
Repede se ia perdeaua 


Către veacul viitor. 


Nu uitaţi la rugăciune 

Pe cei duşi de lângă voi, 
Că şi voi mâine-poimâine 
Veţi veni aici la noi! 


He Se RE 

Iubite frățioare, 
Opreşti-te din cale 

Când eşti pe-aici trecând 
Şi caută cu jale 

La bietul meu mormânt. 


Eu nu mai am acuma 
Nici voce, nici cuvânt, 
Dar tu citeşte numa' 


Ce-am scris eu oarecând. 


Citeşte, lăcrămează 
Şi roagă-te în gând, 
Că mult se uşurează 
Ţărâna pe mormânt. 


Această rugăminte 

Să n-o dispreţuieşti, 
Ci adu-ţi des aminte 
De mine cât trăieşti! 


Adâncă-i taina morţii! 
Ah, câte am de spus! 
Te văd în faţa porții 
Dar sunt oprit de sus! 


Slove pe mormânt 


Grăbeşte-te părinte, 
Grăbeşte-te la drum; 
De suflet ia aminte 
Că vu la rând acum! 


Iar tu, Iordane Sfinte, 
Când ieşi din drumul tău, 
Să dai pe la morminte 
Scăldându-mi trupul meu! 


Şi, când te-ntorci la vale, 
Aşterne pe mormânt 
Nisipul tău cel moale 
Să-mi fie ca veşmânt. 


În locul tămâierii 
Deasupra va sluji 
Mirosul primăverii 
Când iarba va-nflon! 


De vii cândva năvalnic, 

Să nu-mi dărâmi mormântul 
Ci treci cu murmur jalnic 
Udând încet pământul! 


He Se 98 

Flori de la Iordan 


De câte ori, lordane Sfinte, 
Pe malul tău am colindat, 

Mă cuprindea un dor fierbinte 
Să stau acolo nemişcat. 


Să nu mai am de lume ştire, 
La malul apei vieţuind, 
S-ascult a undei glăsuire 

Şi păsările ciripind. 


S-aud în „lunca cea bătrână” 
Cum sună vântul din pustie 
Şi firea toată cum îngână: 
„Treime Sfântă, Slavă Ţie!”. 


Voiam mereu să am în faţă 
Izvoarele de la Harara 

Şi locul pustnicesc - de viaţă 
A Sfinţilor de Vitavara. 


La „colimvitra-ţi” minunată 
Voiam să viețuiesc mereu, 
Acolo unde - altă dată - 

Se botezase Dumnezeu. 


In murmur tainic apa cântă, 
Iar trestiile, tremurând, 


Slăvesc Treimea cea Prea Sfântă 


Ce s-arătase oarecând. 


În valea ceea cu izvorul, 
La poalele unui tăpşan, 
Ades vorbea Mântuitorul 
Cu Sfântul Prooroc loan. 


Ce taine mari erau grăite 

De Dumnezeu cu Prooroc 
În umbra peşterii smerit, 
Sub valea Soarelui de foc! 


Pe-aici trecând cu oboseală 
Un Ava Sfânt, către Sinai, 

A fost cuprins de fierbinţeală 
Şi cineva-i şoptea lui: „Stai!” 


Fra loan Botezătorul 
Zicându-i: „Stai aici mai bine! 
Vorbind adesea ori cu mine!” 


Văzând că peştera - cu slava - 
Pe Sfântul „Rug” îl întrecea, 
A stat, punând temeiul Ava 
Vestitei Lavre „Sapsafa”. 


Aproape de Iordan, pustia 
În taină a adăpostit 

Pe Sfânta Pustnică Mania 
Şi pe Zosima cel Sfinţit. 

La Baptisterul cel de piatră 
Se boteza - peste Iordan - 
Mulțimea cea „Idololatră” 
A Craiului de la Iran. 


Aici şi Sfântul Conon spune, 
Fiind de gânduri bântuit, 
Botezătorul - prin minune - 
Îndată l-a tămăduit. 


Mai sus, în stânca cea de sare 
(Precum scripturile vestesc) 
„Șeptimea Sfintelor Fecioare” 
Avea lăcaşul pustnicesc. 


Iar mai la vale către mare 
Se află „Schitul Românesc”, 
Ca o cetate de salvare 


Şi ca un rai duhovnicesc. 


E ostrovul întâmpinării 
Românilor înstreinaţi 

De plaiul strămoşesc al Țării 
Şi de furtună zbuciumaţi. 


Iordane, râu cu apă sfântă, 
Noian de binecuvântări, 
Spre tine dorul mă avântă 
Din răslețitele-mi cărări! 


Tu eşti ca pod cinstit Treimei 
Şi drum bătut de mulţi Profeti, 
Adăpostirea Sihăstrimei 

Şi maica „fiilor răsleți”! 


Scrisă de smeritul leroschimonah loan lacob, fost Egumen la Schitul 


Românesc de la Iordan, 1948. 

O cruce la Iordan 


Ca semn aducerii aminte 
De vremea când am poposit 
Pe malul tău, Iordane sfinte, 
Eu cel bolnav şi obosit. 


La ora despărțirii mele, 

Pe malul tău am împlântat, 
Ca sfânt chezaş de zile grele 
O Cruce mare şi am plecat! 


Acolo am ascuns sub glie 
Un vraf de planuri cu dorinți, 
De supărări şi bucurie 

Cu năbuşite năzuinți. 


Rămâi cu farmecul Iordane 
Şi-l dă la alţii cu belşug, 
La cei ce sunt fără prihane 
Şi n-au ca mine vicleşug! 


Cinstit Lăcaş rămâi cu bine 
Că eu nevrednicul mă duc 
Să stau prin casele străine, 
Decât să am aici bucluc. 


Ajută-mă cinstită Cruce 

Iar tu Iordane fii chezaş 

Ca, ori şi unde mă voi duce, 
Să sprijinesc acest Lăcaş! 


Și-acuma sfinte Prooroace, 

Că plec, să nu mă osândeşti, 
Tu m-ai chemat să voi încoace 
Şi tu mă-ndrepţi unde voieşti. 


Căci tu botezi la Vitavara 

Dar mai târziu (precum citim) 
Cărarea netezeşti spre Țară, 
Aproape de Ierusalim! 


Se e IE 

Dorinţa din urmă 


Aproape de moarte venind, 
Nu cer de la voi mângâiere, 
Nevrednic cu totul fiind, 
Străin vreau să fiu la durere! 


Un lucru doar am de dorit: 
Atuncea când vine sfârşitul, 
lertaţi-mă de v-am greşit, 
Să mor eu în pace, Smeritul! 


Cu sufletul plin de căinţă 

Vă rog - pentru Domnul - acuma, 
Plinind cea din urmă dorinţă, 

La Schit să m-acopere huma! 


Acolo-i ţărâna uşoară 

Adusă de Sfântul Iordan 

Şi-n vreme de ploaie, spre vară, 
Se schimbă odată pe an. 


De-asupra se-mbracă cu iarbă, 
Iar trupul meu cel de lut 
Topise-va mult mai degrabă 
Acolo-n pământ cunoscut. 


Mă ştie ţărâna uscată, 
Că poate de sute de ori 
Fusese de lacrimi udată 


Precum şi de multe sudori. 


Va fi deci cu milă de moarte 
Să nu mă apese cu greu, 

Şi nici să întârzie foarte 
Topirea lăcaşului meu. 


Deci, fraților mei întru Domnul, 
Iertare! că mult v-am greşit 

Şi rog să nu-mi tulbure somnul 
Acei care mult m-au iubit! 


Nu plângeți atuncea la groapă 
Pe cel ce mi-a fost ca mormânt 
Şi sufletul meu ca pe roabă 
L-a tras mereu spre pământ. 


Smulgându-se sufletul sâlnic 
Din grelele lui legături, 
Lăsa-va pe trupul năsâlnic 
Precum s-a vestit la „Scripturi”. 


Atuncea va fi mângâiere 
Celui ce era asuprit 

Şi nu va mai simte durere 
Sărmanul meu suflet smerit! 


(însemnări din clipe grele, scrisă la spital în septembrie 1953) 

Răspuns la un părinte nedumerit 


(versuri asemănătoare cu poeziile Oaza părăsită şi Singura mângâiere românească) 


Te miri, iubitul meu părinte, 
Că stau degeaba ca pândar 

Şi mulţi îmi zic că nu am minte 
Slujind aici fără salar. 


Dar iată, mi se pare mie, 
Că necăjitul meu servici 
A fost de sus iconomie 
Pentru Biserica de aici. 


De nu veneam la vremea ceea, 
Degeaba altul n-ar fi stat 
Şi, poate cine ştie, cheia 
În care mâini ar fi intrat. 


Noi toate le-am făcut modeste 
Că n-am avut nici un mijloc, 
Dar cel puţin aşa cum este 
S-a pus un par aici pe loc. 


Un cuib smerit abia se face 
Cu multe piedici şi sudori 
Din jertfa Maicilor sărace 
Şi-a fraților sârguitori. 


Aici în mijlocul pustiei, 

Pe malul Sfântului Iordan, 
Acest Lăcaş al României 
Ne-a fost la toţi ca un liman. 


Fund străini în dezbinare 
- Ca oile fără cioban - 

Noi dobândeam o alinare 
La Schitul Sfântului loan. 


Acei săraci au fost mai darnici, 
Că cei bogaţi dau la străini, 

lar cei mireni au fost mai harnici 
Decât ai noştri de un cin. 


În limba noastră românească 
Puteam aici a ne ruga 

Și-o fărmătură sărăciască 
Frăţeşte o puteam mânca. 


Acei bolnavi fără mijloace 
Aiurea neavând răgaz, 

Se pogorau cu drag încoace 
Uitând săracii de necaz. 

Iar câți aveau din întâmplare 
Vreo dușmănie între ci, 

La gura sobei, ori la soare 
Se împăcau fără să vrei. 


Şi pot să zic că toţi de-a rândul, 
Cu suflet de român curat, 

Ne mângâiam aici cu gândul 
Că ne aflăm la noi în sat. 


Căci lunca verde cu Iordanul 
Pe toţi ne-mbrăţişa cu drag, 
Îndepărtându-ne amarul 


Din sufletul noatru pribeag. 


Pe prispa cea de lut, în soare 
La baie, ori la pescuit, 
Aveam nădejdea încă tare 
Că ţara noastră n-a murit. 


Dar azi, când biata Sihăstrie 
S-a pustiit ca „Madiam”, 
O jalnică melancolie 


Ne-a stins nădejdea ce-o aveam. 


He Se SE 

Izbânda uneltirilor - Demisia 


Eu n-am dorit dregătorie 
La bogăţie n-am râvnit, 
Dar dorul vieţii de pustie 
L-aveam aprins necontenit. 


De-aceea, când a fost chemarea 
Să facem la Iordan un Schit, 
Aveam atunci încredințarea 

Că dorul sfânt s-a împlinit. 


Dar vremurile furtunoase 
Şi dezbinarea dintre noi 
M-au dus pe căi anevoioase 
Cu carul singur fără boi. 


Atunci, văzând încurcătura, 
Am pus la jug ce s-a găsit, 
Dar carul s-a lovit de ura 

Şi pizma „celor din singlit”. 


Eu ştiu că mulţi doresc acuma, 
Zicând în gândul lor mocnit: 

- „Da bine că se duce ciuma, 
Să vie altul procopsit!” 


Și iată vremea potrivită 

La fraţii noştri le-a venit, 
Căci sănătatea mea dogită 
Îmi dă răvaş de drum grăbit. 


Am dat de veste la toți frații 
Să vină gospodari la Schit, 
Sfinția voastră întrebaţi-i: 

A fost vre-unul nepoftit? 


Gherasim nu e pus la număr 
Că are duhul răzvrătit, 

Nici cei ce stau cu el la umăr 
Și care mult l-au dăscălit. 


Dar iată toţi arată dosul 

Şi tare sunt nedumerit, 
Văzând că însuşi Proestosul 
Nu mai coboară de la Schit. 


Aflându-mă în neputinţă 
De-a mai rămâne în servici, 
Eu am adus la cunoştinţă 
Patriarhiei de aici. 


Din asta, s-a stârnit furtună 
Între Românii patrioţi, 

Şi veste peste tot răsună 
Că vin la Schit „Fanarioţi”. 


Gherasim cere judecată, 

Iar partizanii lui de sus 

Îi dau bătrânului zăgneală 
Ca noi s-avem motiv de dus. 

Întâi, când el, blagoslovitul, 
N-avea benzină de la frați, 
Atuncea apăram noi Schitul 
De câte ori eram luptaţi. 


Acum, când văd că toţi de-a rândul 
Se ţin cu dânsul de curmei, 

Am socotit aşa cu gândul 

Că vor pleca şi frații mei. 


De astă dată văd prea bine 
Că Dumnezeu a slobozit 
Să pătimească ei ruşine 


Căci singuri răul l-au urzit. 


Nevrednici de aşa podoabă 
Frățimea azi s-a arătat, 
Slujind zavistiei ca roabă, 
Culeagă, deci, ce-au semănat! 


Adevărat, am fost pândarul 
Acestui mic stup de albini, 

Dar nu mai sunt, şi azi bondarul 
Le-mprăştie pe la vecini. 

Scrisoare deschisă pentru ctitorii mei aprigi 


lertaţi-mă că-mi spun cuvântul, Luptându-mă din răsputeri, 
lubiţilor mei fraţi şi surori, Un singur scop am urmărit: 
La cei care odinioară Să facem toţi Românii jertfă 


Au fost la Schit ajutători: Poni siezireă sui Sebi 


Cunoaşteţi bine vremea ceea 
Când pogorâsem eu la Schit, 
Cum toți erau la deznădejde 
Şi nimeni nu m-a sprijinit. 


Precum din ţară altădată 
Aicea mulţi au dăruit, 
Asemenea au dat şi-acuma 
Românii noştri ce-au voit. 


Apoi mai ştiţi că eu devale 
Mizerii mari am îndurat; 
Nici tu Biserică ca lumea 
Şi nici chilia pentru stat. 


Alăturea de Marcu Beza, 

Îi scris la ctitori şi Miron, 
Cu Protosingelul Gherasim, 
Cu Negoiţă şi cu Dron. 


Grădina vraişte, uscată, 
Necurăţată, fără gard, 

Iar ţevile de apă sparte 
Şi cu motorul reformat. 


Apoi sunt frații Samuilă 
Cu maicile din Ierihon, 
Cu Hristodula, Efimia 
Și altele din Eleon. 


Mai ştiţi apoi că „Popa” nostru 
Avea Biserica sălaş 

Şi nu se da urnit de-acolo 

Să nu rămână păgubaş. 


Mai sunt apoi Părinţi de-ai noştri 
Ca Nicon şi Veniamin, 

Apoi mireni din neamul nostru 
Precum şi cei de neam străin. 


Ştiţi bine că vecinii noştri 
Erau atuncea toţi duşmani, 
Căci cuviosul Protosingel 
Îi necăjea de-atâţia ani. 


Cu toţii sunt părtaşi la vale 
Şi dacă toţi s-ar răscula 
Și-ar cere să le dau parale, 
Atuncea, vai de rasa mea! 

Un veac întreg să fac robie 
Nu voi putea să le plătesc, 
Halal de-aşa egumenie 

La Schitul nostru Românesc! 


Câţiva din ctitorii mai aprigi 
Cer gologanii înapoi, 

Căci ei socot că Sihăstria 

A fost o vacă pentru nol. 


Şi mai socot că vaca asta 
Ne-a alăptat de-atâtea ori 
Şi vreau acum să ceară brânza 
Din cei vreo şase anişori! 


Dar, fraților, să ştiţi că Schitul 
Ne ţine multe cheltuieli 

Şi noi am suferit acolo 
Nenumărate osteneli. 


Iar de venituri nici poveste, 
Că nu sunt zilele normale 
Să curgă de la domnul Beza 
Şi astăzi, ca atunci, parale! 


Iar dacă las în urmă casă 
Şi lucruri de gospodărie, 
Gândiţi-vă, nu am dreptate 
Să iau ceva ca o simbrie? 


Acuma spuneţi dacă poate 
Să-mi dee Schitul partea mea, 
Ș-atuncea pot şi eu răspunde 


Ce poate ctitorul să ia. 


Acuma eu îi rog pe ctitori 

Să vie ei ca gospodari, 

Că strigă azi cu glas de ritori, 
Având pretențiile mari! 


Să folosească ei grădina 
Şi casa cu ce are ea, 

Le las şi „Cartea cu făina” 
Şi barca, ba şi rasa mea! 


Dar nici aşa nu vor să vie 
Şi mulți votează azi la tron 


Pe popa cel din vechea custodie 


Să-i dea de hac el lui „Ion”! 


Eu văd că se grăbesc miloşii 
Şi cei care punea fitil, 

Să aibă om cu semne roşii 
De la Stambul, cu noul stil. 


Când stau la vale frații noştri 
Nu zăbovesc pe la Iordan, 
Zicând mereu că nu se-mpacă 
Cu stăreția lui Ioan. 


Acuma, când îi chem să vie 
Şi las gospodăria lor, 

Ei zic că vreau tovărăşie, 
Dar eu să fiu răspunzător. 

Când sunt egumen nu le place, Cu conştiinţa împăcată, 


Când vreau să plec - le vine greu, Demisia acum mi-o dau; 
Dar cine poate să-i împace, De astăzi, pentru lumea toată, 
Să ne ferească Dumnezeu! Egumenie nu mai vreau! 


Însemnare: După strofa a doua, Sfântul loan notează: numai fratele 


Constantin m-a ajutat atuncea şi monahul Ioanichie. 


Pe partea stângă a versurilor, Sfântul zice: Nu am de zis nimic pentru cei care 


ne-au împrumutat şi ne-au miluit fără pretenţii! 


He e RE 

Imnul credinţei 


O, Pravoslavnică credinţă, 
Tănia sufletului meu, 

Prin tine mi s-a dat putinţă 
Să caut către Dumnezeu! 


Când sufletul se alăptează 
Cu darul tău dumnezeiesc, 
Durerea mea se alinează 
Şi scârbele se potolesc. 


Când valurile ameninţă 

Ca să scufunde „luntrea mea”, 
În tine, sfânta mea credință, 
Mă sprijinesc de-a pururea. 


Iar când, din multă slăbiciune, 
Greşesc Celui ce m-a zidit, 
Imi dai curaj la Rugăciune, 


Să nu fiu deznădăjduit. 


În viaţa asta necăjită, 

Cu tine eu mă întăresc, 
Credinţa mea blagoslovită, 
Odorule dumnezeiesc! 


Atunci când vor să mă doboare 
Vrăjmaşii cei neîmpăcaţi, 
La tine eu găsesc scăpare 
ȘI ei rămân prea ruşinaţi. 


Iar la sfârşitul vieţii mele, 
Nădăjduiesc că şi atunci 
Adăposti-mă-vei de rele 
Şi de înfricoşate munci. 


Se Se SE 

O jertfă neobişnuită 


Împrejurul Mănăstirii 
De la Muntele Sinai, 

Nu erau păgâni ca astăzi, 
Peste tot creştini vedeai. 


Când a fost robit Sinaiul 
De păgânii saracini, 

S-a vărsat urgie mare 
Contra bieţilor creştini. 


Care şi-au păzit credința 
Au murit ca mucenici, 
Alții (vai) prin lepădare 
S-au cruțat de inamici. 


Un creştin din cei cu râvnă 
Şi prea bine credincios, 
Căuta să-şi scape viaţa 
Într-un loc prăpăstios. 


„Mort, sau teafăr, mi-i totuna 
(Cugetă bietul creştin), 
Numai să-mi păzesc credinţa 
Şi să scap de saracini”. 


Dar nevasta lui, văzându-l, 
Apucatu-l-au de strai 

Și plângând striga cu jale: 
Unde fugi bărbate, stai! 


Cauţi numai tu scăpare, 
Dar pe mine cum mă laşi 
Între liftele păgâne 

Cu sărmanii copilaşi? 


Sunt femeie, fire slabă, 
Oare cum te-ai îndurat 

Să mă laşi pe mâini streine, 
Nu ţi-i frică de păcat? 


Dacă mai rămân în viaţă 
Răii mă vor necinsti, 

Şi spre lepădarea Legii 
Ei pe toți ne vor sili. 


Iar de vrei să fugi acuma, 
Rogu-te să mă jertfeşti 
Dimpreună cu copiii 

Şi pe urmă liber eşti... 


După cum ducea la moarte 
Avraam pe fiul său, 

Fă-ne şi pe noi acuma 
Jertfă pentru Dumnezeu. 


Rugăminţile femeii 
Pe bărbat l-au biruit, 
Şi dorinţa ei fierbinte 
Într-o clipă s-a plinit. 

Copilaşii cu nevasta 
Şi-au plecat grumajii lor, 


Căci vedeau în spada morții: 


Scutul cel mântuitor. 


Moartea lor a fost primită 
De Stăpânul Savaot 

În Jertfelnicul din ceruri 
Ca o ardere de tot. 


Neavând acuma grijă 

De nevastă şi copii, 

Sta ascuns creştinul nostru 
Prin (prăpăstule) pustii. 


Rătăcind el ani de zile 
Ca un om sălbăticit, 
Un fior de îndoială 

Îl făcea nedumerit. 


Cam aşa zicea în sine 

Şi se tânguia mereu: 
„Oare este primită 

Jertfa mea la Dumnezeu!” 


Domnul însă, mângâindu-l, 
Indoiala 1-a gonit, 
Când i-a arătat şi vremea 


Fericitului sfârşit. 


Deci mergând la Mănăstire 
Petrecea în rugăciuni 

Și uda cu râu de lacrimi 
Sfintele „Închinăciuni”. 


Când a fost bolnav de moarte, 


El vedea cum vin din Rai 
Să-l întâmpine cu cinste 
„„Mucenicii din Sinai”. 


Unii îl chemau pe nume 
Şi cu drag îl sărutau, 
Alții felurite daruri 
Pentru dânsul aduceau. 


Cum ar merge la o nuntă 
(Spun cucernicii Părinţi) 
A trecut din lumea asta 
Întovărăşit de Sfinţi. 


Până azi se pomeneşte 
În soborul Sinait 
Despre jertfa cea streină 
A acestui fericit. 

Insemnare: 


Versurile acestea le-am tâlcuit din cartea grecească numită „Limonar” care a 
fost scrisă de Sfântul Sofronie Patriarhul Ierusalimului şi de loan Moscul (Eferatas). Din 
ele se vede până unde ajunge paza curăției şi a credinţei la vremuri de primejdie. 

Vremurile de silnicii şi de prigoane pot să vină iarăşi asupra turmei 
pravoslavnice, căci lumea de azi nu mai poate vedea cu ochi buni aşezămintele vechi ale 


Sfintei noastre Biserici. 


Omul modern caută să lepede rânduielile cele vechi ca pe nişte haine ponosite. 
Pentru asta se pornesc atacuri tot mai dese împotriva Legii Sfinte şi împotriva celor 


binecredincioşi. 


Atacurile de astăzi sunt mai mult ascunse dar mâine-poimâine se vor da la 


arătare şi va trebui să ne apărăm Sfânta Credinţă. 


Mai bine să murim în strâmtoarea boalei, în necazul sărăciei şi în silnicia 
ascultării din Mănăstire, decât să fim ademeniţi de cei înşelători şi de patimi vătămătoare 


de suflet! 


De mii de ori suntem mai fericiți cu sărăcia noastră între streini, decât cu 


răsfăţul celor urâtori de creştini! 


De este cu putinţă, s-ar cuveni ca să sărutăm în fiecare ceas pământul acesta 
blagoslovit (care ne este liman de scăpare) şi să mulţumim lui Dumnezeu cu lacrimi că: 


„din foc şi din apă ne-au scos pe noi, întru repaus”. 
Am pierdut Țara Românească, dar ne aşteaptă în ceruri patria cea veşnică! 


Am pierdut poate şi avere şi rudenii, dar ceea ce este mai scump decât toate, 


adică Sfânta noastră Credinţă, pe aceasta noi o avem întreagă (din mila lui Dumnezeu). 


Să o păzim deci până la urmă întreagă şi neprihănită şi Dumnezeu ne va păzi 

de toate primejdiile războiului văzut şi a celui nevăzut. 


Să ascultăm cuvintele Sfântului Apostol Pavel care strigă: „Nu vă plecaţi 
grumajii sub jug străin cu necredincioşii, că ce legătură poate avea dreptatea cu 
fărădelegea, sau ce împărtăşire are lumina cu întunericul? Sau ce unire are Hristos cu 
Veliar, sau ce tovărăşie poate fi între un credincios şi un necredincios? Sau ce legătură 
poate fi între Biserica lui Dumnezeu şi între idoli? Căci voi sunteţi Biserica lui Dumnezeu 


Celui viu, de aceea ieşiţi din mijlocul lor şi vă deosebiți, zice Domnul”. 


Pe noi ne-a scos Dumnezeu din calea năvodului roşu, deci să nu ne încurcăm 
în aţele lui care au ajuns până aici, ci să păzim comoara strămoşească, căci zice Sfântul 
Apostol şi Evanghelist Ioan: „Biruinţa aceasta, care a biruit lumea, este CREDINŢA 


VOASTRĂ”. 


38 SE NE 

Cântecul lui Manasis, sau tresăririle duhului meu 


(Stihuri de umilinţă, alcătuite pe glasul al 8-lea) 


Oarecum Manasi plângând 

Au aflat milă pe pământ, 

Iară eu mai rău ca dânsul abătându-mă 
Ce voi face Doamne, neplângându-mă? 


Cum se scurge viața mea 

Ca o apă spre valea ta, 

Lăcrămează şi suspină, suflete al meu, 
Ca să-şi facă milă Bunul Dumnezeu. 


Îndelung răbdătorule 

Şi Atotvăzătorule, 

Dăruieşte-mi pomenirea numelui Tău Sfânt 
Ca să-mi fie hrană dulce pe pământ. 


Prea curată Stăpâna mea 

Ca o piatră mi-i inima; 

Domoleşte şi sfărâmă nesimţirea ei 
Şi cu râu de lacrimi scaldă ochii mei! 


Paradisul te-a odrăslit, 
Iar Golgota te-a proslăvit, 


Căci prin rodul tău ne-ntoarcem iarăşi în Eden 


Și nebiruită armă te avem. 


Pocăinţă ne-ai învăţat 
Şi pe Miel mi L-ai arătat 
Botezându-L, Prooroace, astăzi în lordan, 


Al Treimei martor şi viteaz oştean. 


Pe Apostoli I-ai proslăvit 

Pe Ierarhi l-ai împodobit 

Cu mulţimea cea nespusă de nevoitori, 
I-ai făcut cununilor slavei purtători. 


Păzitorul meu sufletesc 

Totdeauna eu te scârbesc, 

Dar mai rabdă stând aproape de fiinţa mea, 
Îndreptându-mi paşii cu lumina ta. 


Al meu suflet prea ticălos 

Depărtându-se de Hristos, 

Ca mormânt îşi are astăzi trupul meu tiran 
Care este slugă la stăpân viclean. 


În deşert eu mi-am cheltuit 

Darul Tău cel nepreţuit 

Şi fund sărac la suflet, în pământ strein 
Mă hrănesc ca porcii din pământ tain. 


Tu, văzând neputinţa mea, 

Fără vreme nu mă lua 

Ci mai lasă-mă, Stăpâne, ca să viețuiesc 
Rodul pocăinţii să-mi agonisesc! 

De rudenii m-am despărțit 

Dar cu patimi m-am înrudit 

Şi de dragul lor la moarte sufletul mi-am dat 
Pentru care Domnul moarte au răbdat. 


Inţelege simţirea mea 
Şi, gustând, vezi de-a pururea 


Că-ndurat şi bun e Domnul, Unul Dumnezeu, 


Hrana mântuirii sufletului meu. 


Nu fi grabnică mintea mea 

Prin cuvinte a defăima, 

Iar auzul meu, ia seama, nu primi uşor 
Cuvântarea celui rău defăimător. 


Ochii mei cei iscoditori 

Şi de lume prea iubitori, 

Îndreptaţi-vă privirea tainic cugetând 
La judeţul groaznic cum vei sta la rând. 


Gura mea dulce glăsuieşti 

Noutăţi şi vorbiri lumeşti, 

Dar cuvinte din Scriptură s-ar cădea să spui 
Dintru care creşte roada Duhului. 


Pentru ce oare te-ai rătăcit 

Și din inimă te-ai ferit; 

Umilinţa mea cea dulce, nu mă părăsi 
Ci să-mi fi tovarăş până voi muri. 


Duhul meu cel prea umilit, 
Mânecând către cel Dorit, 
Cere astăzi mângâiere, neputând răbda 


Trupul de ţărână cu robia ta. 


Fă-mă Doamne, duhovnicesc 

Căci, nimic, iată nu sporesc 

În această lume plină de deşertăciuni 
Fără de a minţii sfinte Rugăciuni. 


Eu, fiind rece şi pustiu, 

Către Tine, Stăpâne, viu; 

Tu mă-nvaţă Rugăciunea cum s-o uneltesc 
Și cu ochii minţii cum să te privesc. 


Cugetând, suflete al meu, 

La puterea lui Dumnezeu 
Pretutindenea de faţă, pururea să-L vezi 
Şi adevărata cale să urmezi. 


Deci să ştii şi aceasta iar 

Că spionul lui Veliar 

Te pândeşte pregătindu-ţi zapisul viclean 
Ca s-aducă pâră ţie la Divan. 


Azi purtând trup pătimaş 

Am scăpat la al Tău Lăcaş; 

Fă-mă vrednic pân-la moarte ca să pătimesc, 
Crezul pravoslavnic să-l mărturisesc. 


Sângele, care oarecând 

Întru pofte era fierbând, 

Să se verse pentru Tine, Doamne Savaot, 
Aducându-Ți jertfa arderii de tot. 

Scoală-te suflete de jos Şi-mi aprinde candela sufletului stins. 
Şi te va lumina Hristos, 
Aducându-Ți ale tale fapte sufleteşti 


SR SAPA E Până când intru în mormânt 
Căci Icoană Sfântă a Treimei eşti. ? 


Încălzeşte cu darul Sfânt 

Și ridică din Țărână pe Icoana Ta 

lată Doamne, fiind eu, port Ca să-Ți cânte lauda cea de-a pururea! 
Trupul meu cel cu suflet mort; 

Risipeşte-mi nesimţirea care m-a cuprins 


He Se RE 

Suflete al meu smerit, 
Pentru orice dăruiri, 
Domnului mai înainte 
Să-l aducem mulţumiri. 


El pe inimă o mişcă 
Celui binefăcător; 

De la Domnul izvoreşte 
Orice semne de-ajutor! 


De lucrezi ceva bine, 

nu te înălța în gând, 

Că nu este bunătate, 
Fără darul Lui cel Sfânt! 


Iar de vezi pe cei potrivnici, 


că dau dosul ruşinaţi, 
Nu te semeţi degeaba, 


Că de sus au fost mânaţi! 


Totdeauna la culcare 


„Slavă dă lui Dumnezeu” 


Să ajungi sfârşitul zilei, 


Cugetări smerite 


Trezirea sufletului 


Izbăvindu-te de rău! 


Când te scoli, dă slavă iarăşi, 
Că din mila Lui cerească 

Nu te-a osândit pierzării, 

Ci ţi-a dăruit sculare. 


Când te-apuci de Rugăciune 
Cere mai întâi de Sus 

Ca să-ţi dea trezirea minţii 
Domnul nostru lisus! 


La mâncare zi cu duhul: 
Mulţumesc Ceresc Părinte 
Pentru apa cu văzduhul 

Şi aceste daruri sfinte! 


Dacă eşti lovit de boală, 
cugetă că orice leac 

Nu te-ajută fără darul 
Doctorului Sfânt din veac. 

II.  Veşnicia sufletului 


Suflete, scânteie sfântă 
A soarelui celui gândit, 
Odor nepreţuit al lumii 
Şi Îngerilor preacinstit. 


Eşti duh din Duhul cel de viaţă 
Suflat de Unul Dumnezeu 

Şi rânduit să fii de-a pururi 

Cu Dânsul, suflete al meu. 


Făptura toată cea văzută şi 
Raiul cu podoaba sa 

Au fost gătite pentru tine, 
O, suflete, viața mea! 


De-aş fi lipsit de toate-n lume, 
Nimica nu voi pierde eu, 

Căci toate nu-s aşa de scumpe, 
Ca tine, suflete al meu. 


Dar (vai) lipsindu-mă de tine, 
Atuncea toate le-am pierdut, 
Şi slava cea gătită-n ceruri, 


Şi orice bine am avut. 


Răscumpărat de la osândă 
Cu sângele dumnezeiesc, 

Tu eşti chemat să fii mireasă, 
A „„Mirelui celui Ceresc”! 


Cu amanetul cel de taină, 
Încredinţat de la Botez, 

Vei fi chemat în ziua „Nunţii” 
La El să te înfățişezi! 


Păzeşte mai ales credinţa 
Cu tainele ce are ea, 
Cercându-ţi zilnic conştiinţa 
Să nu te mustre cu ceva! 


Va trece cerul şi pământul, 
lar tu vei rămânea mereu, 
Căci eşti cu darul nemuririi, 
Smerite suflete al meu! 

III. Pe drumul Crucii 


Doamne, când mă gândesc în urmă 


La trecutul vieţii mele, 
Văd că nimeni dintre oameni 
Nu m-a întrecut în rele! 


Iar pe darurile Tale 

Când le socotesc mai bine, 
Văd că Tu pe nimeni altul 
Nu l-ai miluit ca mine! 


După socoteala asta, 

Ar urma să iau ca plată: 

Cea mai groaznică pedeapsă, 
Care s-a văzut vreodată! 


Însă Tu, prea Milostive, 
Mă aştepţi răbdând mereu 
Patimile urâcioase 

Ale sufletului meu! 


Îndelunga Ta răbdare 
Îmi aduce umilinţă, 
Căci aştepţi să fac vreo roadă 


Vrednică de pocăință. 


Nu m-a înghițit pământul, 
Nici cu foc nu m-a pierdut, 
Dând soroc la ispăşire 
Trupul celui de lut. 


Doamne, mai aşteaptă Doamne, 
În mormânt să nu arunci 

Viaţa cea nepocăită, 

Nici la veşnicele munci! 


După cum la lezechia 
Anii vieţii i-ai sporit, 
Şi pe Manasi de muncă 
Minunat l-ai izbăvit. 


Varsă şi spre mine mila, 
Dumnezeul meu Prea Sfânt, 
Ca să Te slăvesc de-a pururi 
Şi dincolo de mormânt. 

IV. Pe drumul Crucii mele 


De ce te tulburi duhul meu 
Şi mai ai a te mâhni? 
Nădăjduieşte-n Dumnezeu, 
La El mă voi mărturisi. 


Te-ai depărtat de faţa Lui, 
Dar El te cheamă așteptând 
Să vu în casa Tatălui 

Pe drumul Crucii apucând. 


De ce rămâi pe gânduri laş, 
Nu ştii pe unde S-a oprit? 
Întreabă astăzi pe sutaş 

Şi el va spune negreşit! 


Opritu-S-a de-atâtea ori, 
De câte ceasuri sunt în zi 
Să vadă care următori 

Pe drumul Crucii vor veni. 


Apoi văzând că nu mai vii, 
Te-a aşteptat pe Cruce, sus, 
Dar (zăbovind tu) jidovii 


Otet şi fiere I-au adus! 


Pe stânca Sfântului Calvar 
Aşteaptă tainic El, mereu, 
Și iarăşi (ca şi la Tâlhar) 
i-ar zice, suflete al meu: 


Tu stai la foc acum cu Petru, 
Şi când te-ntreabă cine eşti, 
Te prinde frica de „Sinedru” 
Și pe Stăpân tăgăduieşti! 


De nu tăgăduieşti cu graiul, 
Tăgăduieşti prin fapta rea, 
Căci după cum îţi este traiul, 
Aşa va fi credinţa ta! 


Deci ieşi din curtea răsfățării 
Şi plângi ca Petru cu amar, 
Ca Dumnezeul Îndurării 
Să-ţi înnoiască sfântul dar! 


SE Se IE 

Crucea vieții omeneşti (alegorie) - altă variantă 


Un creştin odinioară 

Tot se căina mereu: 

Grea mai este crucea asta 
Ce mi-a dat-o Dumnezeu! 


Cum o dau nu-mi merge bine, 


De necazuri nu mai scap, 
Şi muncesc din greu ca boul 
Până cad lângă „proţap”! 


Iară alţii sunt mai leneşi 
Şi trăiesc mai în belşug, 
Numai mie (vorba ceia) 
„Boii nu-mi mai trag la jug”! 


Şi ofta creştinul nostru 
Şi era mereu cârtind: 
Nimeni nu putea odată 
Să-l audă mulţumind. 


Însă cel de sus Părinte, 
Care-ajută pe „mişel”, 
Căutând din cele Sfinte, 
Cercetatu-l-a pe el. 


A trimes la el un Înger 
Noaptea când dormea trudit, 
Şi luând pe om de mână 

L-a urcat pe deal la Schit. 


Se făcea că este ziuă 

Şi erau numai ei doi 

Între nişte cruci frumoase 
Felurite, după soi. 


Unele erau de aur 
Altele din fier şi lemn, 
De argint şi de aramă, 
Fiecare cu un semn. 


Zicea îngerul atuncea: 

„a-ţi o cruce, care vrei! 
Numai potriveşte-o bine 
Şi te-ntoarce la bordei!” 


Lacom, el apucă-n grabă 
Cea de aur mai întâi, 
Începând s-o tăbârcească 
Pe voinici umerii lui. 


De prea multă strălucire 
Nu te poţi uita la ea, 

Dar voind ca s-o ridice, 
Vede că-i nespus de grea. 


Se mai uită, iar încearcă, 
Până ce îşi ia de seamă 
Să-şi aleagă altă Cruce 
Tot frumoasă, de aramă. 

Dar, în ciuda lui, ş-aceea 

- Pentru dânsul - este grea, 
Cea de marmură mai tare, 
Cea de fier cam tot aşa. 


Lângă ele mai la vale 
Vede sub un copăcel, 
Cruce de stejar uşoară, 
Numai bună pentru el. 


O ridică deci şi pleacă, 
Iară Îngerul pe drum 

ÎI întreabă pentru cruce, 
Dacă-i mulţumit acum. 


„Slavă Domnului, răspunde, 
Tare-s mulţumit de ea, 

Că din toate numai asta 
Este după vlaga mea!” 


Îngerul atunci îi zice: 
„Omule nemulţumit! 
Pentru Crucea vieţii tale 


Totdeauna ai cârtit! 


Astăzi te-am adus anume 
Ca să-ţi fie ție semn 

Că nici una nu poţi duce 
Decât crucea cea de lemn. 


Asta este „Crucea Vieții” 
Dată ţie de când eşti, 

Deci lui Dumnezeu dă slavă 
Şi de-acum să nu cârteşti. 


Cele de metaluri scumpe 
Sunt a oamenilor sfinți, 
Care sufăr pân-la sânge, 
Întru grele nevoinţi. 


Iară tu cu sărăcia 
Lesne te vei mântui, 
Dacă vei păzi credinţa 
Și răbdând vei mulţumi 


p> 

La un Schit trăia odată 
Un monah nevoitor 
Ce era cu socoteala 
Cam înalt cugetător. 


EI fiind la trup mai zdravăn 
Decât fraţii de la Schit, 
Împlinea şi ascultarea 

Şi canonul îndoit. 


Șaptezeci şi cinci de aţe 
Regulat el învârtea, 

Pe când alții mai bicisnici 
Nu putea ca el urma. 


Se plângeau de slăbiciune 
Către cel de sus numit, 
Iară el râdea de dânşii 
Socotind că-i pricopsit. 


Dumnezeu prea Milostivul 
N-a lăsat pe robul Său 

Ca să-şi piardă osteneala 
Pentru cugetul cel rău. 


Îi arată în uimire 

Pe un Înger luminat 

Cu un ciur frumos în mână 
De metanii încărcat. 


Nevoitorul mândru 


„Te făleşti (îi zice dânsul) 
Înălţându-te în gând 
Pentru aţele făcute 

Şi te mângâi numărând!? 


Iată ciurul cu metanii 
Pentru fiecare zi!” 

Şi zicând aşa, începe 
Îngerul a ciurui. 


După asta îi arată 
Cuvioasului mirat 

Că din ciurul plin de aţe 
Numai trei s-au arătat! 


Şaptezeci şi cinci de aţe 
lată ce au prețuit, 

Căci la ceruri dintre toate 
Numai trei ţi s-au primit! 


Când începi să faci canonul 
Gândul este adunat, 

Dar trecând puţină vreme 
Te apuci de vânturat. 


Te grijeşti să numeri bine 
Aţele ce mânuieşti, 

Dar cu mintea răspândită 
Ţări şi mări cotrobăeşti! 

Pentru asta, din canonul 
Care zilnic ai făcut, 

Trei metanii sunt primite, 
- Cele de la început - ! 


Celelalte sunt pierdute 
Ca şi pulberea în vânt, 
Căci în loc să fii la ceruri, 
Mintea zboară pe pământ! 


Nu voieşte Domnul număr (adică ațe) 
Dintru cuget răspândit, 

Mult, puţin, El vrea să facem 

Cu trezvire şi smerit! 


Iată cel bolnav (ce zice): 
Trei închinăciuni făcând, 
S-a primit ca împlinire 
A canonului de rând! 


Celuia cu neputinţă 

De nu poate împlini, 

Dar făcând şi el ce poate, 
Dumnezeu îl va primu! 


Iar de are ascultare 

Şi de boală-i chinuit, 

Altă jertfă nu se cere 

Decât duhul mulţumit! (adică fără cârtire) 


Mulţumirea întru boală 
Este ca un sfânt prinos, 
Mai primit decât canonul 
Celui care-i sănătos! 


Iar suspinul celui trândav 
Este iarăşi mai primit 
Decât multa nevoinţă 

A celui ce s-a mândrit! 


Se pogoară fără roade 
Mândrul cel nevoitor, 
Şi ca cedrul se înalță 
Cel smerit cugetător! 


Să primească fiecare 
Ce-i trimite Dumnezeu 
Şi, lucrând după putere, 
Umilească-se mereu! 

Canonisirea împiedicată de cei adormiţi 


La un Prea Sfinţit Episcop 
Au venit din eparhie 
Plângeri contra unui preot 
Cu năravul de beție. 


Şi precum aceste plângeri 
Stăruiau necontenit, 

S-a găsit de cuviinţă 

Să-l oprească de slujit. 


S-a alcătuit scrisoarea 
Spre a lui canonisire, 
Ca prin asta Parohia 

Şi cei mari să aibă ştire. 


Dar când dă să iscălească 
Prea Sfinţitul la sfârşit 
S-a făcut un vuiet mare, 
Mu de glasuri s-au pornit. 


„Nu! Nu! Nu! să nu faci asta!” 
Auzit-a din văzduh, 

Şi scăpând din mână pana 
Tulburatu-s-a la duh. 


Cugetând puţin bătrânul, 
S-a gândit că-i vreo părere 
Căci îl ţiuie urechea 
Uneori de priveghere. 


Deci apucă iar condeiul 
Ca să facă iscălire, 

Dar în clipa ceia, iarăşi 
Se aude glăsuire! 


„Nu! Nu! Nu! arată-i milă”, 
Se aude lămurit, 

Și, de frică, Arhiereul 

S-a lăsat de iscălit. 


Dar venindu-şi iar în fire 
Vrea să termine de scris, 
Socotind aceste glasuri 
Nălucire ca de vis. 


Dar, a treia oară, mâna 
A-nceput a-i tremura 

Căci potopul cel de glasuri 
Mai năvalnic răsuna. 


Aruncând din mână pana 
A lăsat neiscălit 

Şi chemând pe cel cu vina, 
Cu blândeţe i-a grăit: 


„Prea Cucernice Părinte 
lată am aceste ştiri, 
Adevăr ne scrie lumea, 
Ori sunt goale uneltiri?” 

„Toate sunt adevărate 
Prea Sfinţitul meu Stăpân; 
Mă înşel cu băutura 

Şi de rău cu drept mă ţin! 


De la alte patimi grele 
Dumnezeu m-a izbăvit, 
Dar năravul băuturii 
Deseori m-a biruit”. 


„Dar, (îi zice lui Vlădica) 
Slujba cum ţi-o împlineşti? 
Căci de-acuma ai pedeapsă 
Şapte ani să nu slujeşti!” 


„Prea Sfințite, eu din ziua 
Întru care m-ai sfinţit 
N-a rămas în Parohie 
Nici un om nepomenit. 


Mai cu seamă, eu smeritul, 
Foarte mult mă sârguiesc 
Ca pe cei trecuţi din viaţă 
Pururea să-i pomenesc”. 


Auzind vlădica asta 
A-nţeles cine striga, 

Şi rupând scrisoarea, zice: 
„Mergi la Parohia ta!” 


Eu asemenea persoane 

Nu le pot canonisi, 

Căci atunci pe mii de duhuri 
Aş putea nedreptăți! 


Cei din viaţă cer pedeapsă 
După faptul arătat, 

Iară cei din altă lume 
Solitor te-au câştigat! 


Am aice zeci de plângeri 
Scrise doar ca să te cert, 
Dar în ceruri, mii de glasuri, 
Strigă astăzi să te iert! 


Mergi la Slujba ta în pace 
Dar să nu mai faci sminteli, 
Şi să nu mă uiţi pe mine 

La a slujbei rânduieli! 

Răspuns celor care mă doresc 


Sârguiți-vă mai mult ca să ne putem vedea dincolo de mormânt! Căci dacă ne 
vedem acolo, atunci ne vedem totdeauna, pe când aicea ne întâlnim numa pentru câteva 


clipe. 


Pentru că unele persoane doresc să mă viziteze la Schit, iar unele doresc să mă 
vadă iarăşi prin cetate umblând, pentru asta am scris rândurile, care urmează, ca un 


răspuns de obşte: 


Acolo unde nu se află Acolo unde nu sunt pofte 
Persoane să ne pizmuiască, Şi nici o grijă nu avem 
ȘI nici prieteni ca aicea Şi unde este pomul vieţii, 
In stare să ne ponegrească d A i 

poneg > În valea Sfântului Eden, 


Acolo unde apa vieţii 
Avem lordanul cel de sus, 
Şi unde Soarele Dreptății 
Ne stă de-a pururi neapus, 


Acolo-i veşnic primăvară 
Şi oamenii nu flămânzesc 
Ci cu dulceaţă negrăită 
De-a pururea se veslesc. 


Acolo unde străluceşte 
Lumina feţiu lui Hristos 

Şi unde toate sunt curate 
ȘI toţi au trup nestricăcios, 


Călduri şi friguri nu se află 
Şi nici curenţi să ne topească, 
Iar scorpiile şi cu tânţarii 
Acolo n-au să ne găsească. 

In patria cerească 


Acolo nu este durere, 

Nici întristare, nici suspin, 
Acolo nu sunt ploi, nici nouri, 
Acolo cerul îi senin. 


Acolo „crivăţul” nu suflă, 

Și n-avem teamă de război, 

ȘI nici o „piatră de sminteală” 
Nu strică pacea dintre noi. 


Acolo, dacă vrei să mergem, 
Vom fi mereu nedespărțiţi, 
Dar, pentru asta, cere Domnul 
Să fm mai bine pregătiți: 


Acolo Radioul nu mai urlă 
Şi oamenii nu se sfădesc, 
Iar cei care aruncă pietre 
Acolo nu se pomenesc. 


Să fim streini de „duhul lumii”, 
Să fim ca morţi pentru Hristos, 
Să nu iubim cele deşarte 

Din câte sunt aicea, Jos. 


Să cugetăm mereu la moarte 
Purtându-ne cu chip smerit, 
Și să iertăm, fără zăbavă, 

Pe fraţii care ne-au greşit. 


Să nu vorbim de rău pe altul 
Și nicidecum să defăimăm, 
Iar când ne vor veni necazuri, 
Cu mulţumire să răbdăm. 


Precum aleargă căprioara, 
Grăbindu-se către izvor, 

Aşa să alergăm spre Domnul, 
Înaripaţi cu sfântul dor. 


Când trupul se slăbănogeşte, 
Cu duhul să ne întărim, 

Căci numai duhul va să meargă 
Acolo unde năzuim. 

Acolo este „ţara noastră”, 
Spre dânsa să ne sârguim, 
Acolo unde nu sunt piedici, 
La „Noul Ierusalim”! 

Făclia dragostei duhovniceşti 


Un monah din vremea veche, 


Dintre cei mai râvnitori, 
Nu voia să pomenească 
Pe părinți, frați şi surori. 


Şi era la mănăstire 

Lege pentru Slujitor, 

Ca să pomenească zilnic 
Pe monahi cu neamul lor. 


„Am murit despre rudenu””! 
Răspundea adeseori, 

Când cereau la el pomelnic 
Cuvioşii slujitori. 


„De-aş putea să-mi văd de mine, 


Pentru alții nu mă rog, 


Doar n-am pus eu pentru alții 


Perii capului zălog”! 


După regula din Lavră, 
I-a venit şi lui soroc 

Ca să meargă de-ascultare 
Într-o vară la metoc. 


Deci fiind pe înserate, 

S-a oprit în drumul său 
La lăcaşul unui Dascăl 
Temător de Dumnezeu. 


Ospătându-l cei de casă 
L-au culcat în patul lor 
Iară ei se grămădiră 
După sobă pe cuptor. 


Dar între streini, Monahul 
- Nefiind obişnuit - 

De ruşine şi de grijă 
Toată noaptea n-a dormit. 


Cum era la miezul nopţii 
Cuviosul nedormind, 

A văzut din dosul sobei 
Flacără de foc ieşind! 


La un ceas şi jumătate 
Limba cea de foc s-a stins, 
Dar trecând puţină vreme, 
Mai puternic s-a aprins. 


Se părea că ard în sfeşnic 
(După cum a presupus) 
Trei făclii prea minunate 
Înălţându-se în sus. 


Luminaţia aceea 

Până-n zori s-a arătat 

Şi de asta cuviosul 
Foarte mult s-a minunat. 

Dimineaţa, iscodit-a 
Deosebit de la ei 
Pentru slujba mânecării 
Cum o fac de obicei. 


Drept să-ţi spun (a zis bărbatul) 
M-am obişnuit de mic, 

Să mă scol la miezul nopţii 
Împlinind al meu tipic! 


- Dar să-mi spui (îi zice Ava) 
În ce chip te rogi atunci! 

- Nu cer alta decât singur 

Să mă izbăvesc de munci! 


Întrebând apoi femeia 
Despre rânduiala ei, 
Eu, Părinte, zive dânsa, 
Am aşa un obicei: 


Când se linişteşte soţul 
După ora de canon, 

Mă ridic pe nesimţite 

Şi mă vâr într-un cotlon. 


Stau acolo ghemuită 
Şi mă rog şi eu încet 
Pentru soţul meu, pe urmă 
Pentru mine şi băiet. 


Auzind aceasta Ava, 
Pe deplin a priceput 
Că făclii erau acelea 
Care tainic s-au văzut. 


Şi era mereu cu gândul 
La acele trei făclii 

Care se vedeau spre ceruri 
Străbătând prin bagdadii! 


Cunoscut-au deci Monahul 
Că de sus a fost un semn: 
Către rugăciunea minții 
Dumnzeu i-a dat îndemn! 


Deci din ziua ceea dânsul 
Pomenea şi morți şi vii, 
Căci voia şi el s-aprindă 
„Ale Dragostei Făclii”! 

Un călugăr de la Neamţu, 
Foarte osârduitor, 

Ce era cu pildă vie 
Pentru toţi cei din sobor, 


Avea multă sârguință 
Şi plătea la Leturghii 
Întru sfânta pomenire 
Pentru morţi şi pentru vii. 


Şi din râvna lui cea mare, 
Ca să poată pomeni, 

Se zbătea pentru parale 
Să le poată sclipui. 


Casa lui şi cu grădina 
O dădea la chiriaşi, 

La boierii care vara 
Regulat veneau din Iaşi. 


Au venit întâi mai simplu, 
Arătându-se retraşi, 

Dar pe urmă ei făcură 
Casa lui ca la oraş. 


Au adus cu ei cucoane 
Şi copii gălăgioşi, 
Mandoline, gramofoane, 
Să petreacă sănătoşi. 


Jertfa cea cu păcat 


Ca să facă observaţii 
Cuviosul nu putea, 

Căci boierii plăteau bine, 
Şi mai mult decât cerea! 


Liturghiile de-a rândul 
Pentru dânsul se făceau 
Şi părinţii de la slujbă 
Tare mult îl fericeau! 


Mai ales la „Panahidă” 
Foarte darnic mai era 

Şi la zilele acelea 
Praznic pentru toți făcea. 


Dar odată-n Postul Mare 
S-a făcut celui numit 

O descoperire sfântă 

De un frate adormit. 


I s-a arătat acela 

Care mult se pomenea 

Și privind la dânsul aspru, 
Mortul a grăit aşa: 


Nu mai face pomenire 
Frățorul meu iubit, 

Căci ca fumul mă îneacă 
Cele ce mi-ai dăruit! 

Jertfa ta de la chirie 

Nu mai este de folos, 

Ci mai mult mă chinuieşte 
Ca un fum cu greu miros! 


Când se urcă plin de daruri 


Ingerul de jos la ceriu, 
Se aude cum răsună 
Muzică de la boieri. 


Într-o clipă se preface 
Milostenia în scrum 

Şi se face o putoare 

Şi un negru nor de fum! 


Lasă-mă de-acum în pace, 
Plata de la marţafoi 

Nu aduce procopseală 
Nici la tine, nici la noi! 


Rugăciunea ta şi pacea 
Ce aveai la început 

Ne era un dar şi nouă 
Decât toate mai plăcut. 


Căci, făcându-ţi ascultarea, 


Preotul ne pomenea 
Şi era mai mare plată 


Decât din chiria ta. 


Ţi-ai vândut Părinte pacea 
Pentru banu de haram, 

Şi aduci rod din păcate 

Ca şi Eva lui Adam! 


Nu te saturi de-acuma 
Nici pentru comândul tău, 
Căci făcându-ţi ascultarea 
Are grijă Dumnezeu! 


Mulţi Monahi îşi fac pricină 


Adunând pentru comând 
Şi cu asta ei încalcă 
Ingerescul legământ... 


Sărăcia cea de voie 
Pentru cinul îngeresc 
Este bogăţia sfântă 
Din prinosul sufletesc. 


Voi, această sărăcie, 
Frate, aţi făgăduit 

Şi comânduri nu vă cere 
Ca la cel căsătorit! 

(Cugetare umilită) Rugăciune 


Miluieşte-mă Stăpâne, 
După mare mila Ta 

Şi mă spală cu-ndurare 
De fărădelegea mea! 


Eu cunosc fărădelegea 
Şi păcatul mi-i ştiut, 
Căci întru fărădelege 


Şi-n păcate m-am născut. 


Bunătăţile din lume 

Sus la cer nu trebuiesc; 
Tu vrei „inimă smerită” 
De la neamul omenesc. 


Jertfa cea bine primită 
Este „duhul umilit”, 
Și cu „inima înfrântă”, 


După cum cântă David. 


Darul Tău binevoieşte 
Întru oamenii smeriţi, 
Şi din rândul lor îți place 
Să alegi pe cei „sfințiți”. 


Mântuirea sufletească 

Tu voieşti a se lucra 

Cu necaz şi suferință 
„Jugul nostru”: Crucea Ta! 


Iar prinosul cel de lacrimi 
Şi sudoarea se socot 
Întru cel de sus jertfelnic 
Ca o „ardere de tot”. 

Răsplata lăcomiei (Pilde din viața păsărilor) 


O păsărică din pustie, 

Cu pene galbene verzui, 
Avea sălaşul lângă mine 
În care ea creştea doi pui. 


Din zori pleca sărmana mamă 
S-adune hrană pentru pui: 

Bondari din cei mai cruzi şi muşte, 
Seminţe moi şi viermişori. 


Odată, cum şedeam afară, 

O văd luptându-se vânjos 

Să rupă-n două (pentru masă) 
Un pui de şarpe veninos. 


În vremea când lovea cu ciocul 
Sărmana nici n-a observat 

Că şarpele, ca răzbunare, 
Otrava morţii i-a lăsat. 


Mergând din nou la vânătoare 
Ea n-a mai dat pe la cămin, 
Căci 1-a venit în cale moartea 
Lucrând a şapelui venin. 


Zadarnic strigă azi orfanii 
Cerând cu jale ajutor, 

Dar maica nu se mai iveşte 
Şi cine are grija lor? 


Îmi plânge inima de milă 
Cum mor acum vecinii mei, 
Aş vrea să le ajut cu hrană 
Dar nu mă pot sui la ei. 


O, câte suflete creştine 
Nu sunt asemenea ca ei: 
Nemângâiaţi duhovniceşte 


1) 


Din cauza celor „mişei 


De câte ori cinstiţii „Dascăli” 
- (Ce sunt ca maica la norod) - 
Se otrăvesc cu „moda nouă” 
Întinsă azi ca un năvod! 


Aşteaptă de la ei povaţă 

Săraca lume în zadar, 

Căci ei sunt morţi duhovniceşte, 
La cine să mai afli „„dar”? 


Mai sunt apoi părinţi cu râvnă 
Prea mare pentru fiii lor: 
Şi strâng din rodul nedreptăţii, 
Prin care sufleteşte mor. 


Dim strâmba lor agoniseală 
Nici nu se procopsesc; 

Că cele ce se sting cu patimi, 
Cu patima se irosesc! 

Turtureaua de la Iordan 


O turturea amărâtă, 

Din lunca Sfântului Iordan, 
O văd umblând în valea asta 
Să-şi caute (gândesc) liman. 


De ce, sărmană păsărică 
Nu stai în luncă, la copaci, 
Aici nu ai deloc verdeață 
Şi vulturii sunt mai rapaci. 


Întoarce-te la vale iarăşi 
Şi stai aproape de Iordan 
Acolo unde ai tovarăşi: 
La Schitul Sfântului Ioan! 


„Pentru mine veselie 

Nu mai este până mor, 
Căci mi-a omorât perechea 
Nemilosul vânător! 


Mângâierea mea e plânsul 
Şi doresc mereu să fiu 
Unde nu este verdeață, 


Insemnare: 


Unde-i jale şi pustiu! 


Cât erau la Schit copacii, 
Mai aflam acolo dos 
Când ne speriau din luncă 
Cei cu pocnet fioros. 


Când s-a pustiit pădurea 
Și grădina s-a uscat, 
Surioarele din vale 
Foarte s-au împuţinat. 


Iar pe soţul meu odată, 
Cum şedea lângă Iordan, 
L-a lovit în cap cu „pocnet 
Vânătorul cel tiran. 

Eu fiind de ceea parte 
L-am văzut cum a căzut, 
Şi de-atuncea în durere 
Viața mi s-a prefăcut!” 


In câteva rânduri am văzut o turturică (din care nu se află în altă parte decât în 


lunca Iordanului) care tânjea mereu pe valea asta. La urmă, s-a aşezat pe stânca din faţa 

peşterii mele şi mă privea cu jale, parcă mi-ar fi spus durerea ei. Căci este lucru cunoscut 
de toţi că turturica dacă-şi pierde soţul, cu altul nu se mai însoţeşte şi nu încetează a jeli 
până ce moare. De durere ea aleargă stingheră numai pe la locuri pustii şi nu mai vrea să 


vadă verdeață, nici apă şi nici nu vrea să audă cântecul celorlalte păsărele. 


De aceea, Sfinții Părinţi aseamănă viaţa călugărească cu văduvia turturelei, şi 
precum turturica nu încetează a jeli perechea pierdută până la moarte, tot aşa monahul 
poartă doliul pocăinţei, jelind pentru „Mirele cel din Cer”, Care S-a jertfit pentru noi, şi 


nimic din lumea asta nu veseleşte pe monahul râvnitor. 


e E RE 

O, mare eşti Tu, Doamne! 
Se miră ochii mei 

De firea cea văzută 

Cu armonia ei! 


Pe cele trecătoare 
Aşa le-mpodobeşti! 
Dar cât mai minunate 
Vor fi cele cereşti! 


De-ar înţelege mintea 
Podoaba cea de sus, 
Te-ar pomeni de-a pururi, 
Stăpânul meu - lisus. 


Atunci dulceaţa lumii 
De tot am defăima 
Şi raza Ta cea Sfântă 


Întru slava Ziditorului 


Mereu ne-ar desfăta. 


Dar mintea cea greoaie 
Atârnă spre pământ, 
Împiedicând pe suflet 
Din Sfântul său avânt. 


Pornirea pătimaşă 

A trupului de lut, 
Adesea ne desparte 
De Cel ce ne-a făcut. 


Înaripează, Doamne, 
Gândirea mea spre cer 
Şi-mi uşurează trupul 
Cu sufletul stingher! 


Se Se SE 

S-a dus un an de zile 
Greoi, spre „asfințit”, 
Cu năzuinţi deşarte 
Şi rost neîmplinit. 


Îşi ia acuma rândul 
Un altul mai vioi, 

Ce dă la toți cuvântul 
Să-i scape de nevoi. 


Și lumea veşnic vede 
- Cu gând neîndoit - 
Că orice înnoire 

Îi semn de procopsit. 


Şi - doară - are pildă: 
Din viaţa cu progres 
Cu ce amar de roadă 


De ziua «Anului nou» 


- La urmă - s-a ales? 


Prin duhul „înnoirii” 
Se vede arătat 

Că viaţa omenirii 

Mai rău s-a destrămat. 


Deşi - la arătare - 
Înaintăm vioi, 

Dar sufleteşte mergem 
Ca racul, înapoi. 


Zburăm după „himere” 
Ca vântul în văzduh 

Şi văruim mormântul 
Ca viaţa „fără duh”. 


Se Se SE 

De Sfânta Naştere 


O, Soare al Dreptăţii Scoţându-mă din „nor”! 
Arată-mi raza Ta 
Şi dintru nesimţire Ă 
Ridică viaţa mea! Invaţă-mă să caut 
Spre veşnicul senin 
La care nu-i durere, 


Tu, Cel născut cu trupul e a mA ae adi e d i 
, p Nici scârbă, nici suspin! 


Ca om, la Bethleem, 

Călăuzeşte-mi paşii, 

Spre veşnicul Eden! Cu dragoste cerească 
Aprinde-mă mereu, 
Stăpâne Milostive 


Inviorează, Doamne, Şi Dumnezeul meu! 


Pe cel slăbănogit, 

Uitând fărădelegea 

Celui ce Ţi-a greşit! Pe Tronul Sfintei Slave 
Cu trupul azi şezând, 
Arată, Doamne, milă 


Ridică-mi, Doamne, gândul Spre cei de pe pământ! 


Din veacul trecător 
Şi-mi potoleşte vântul, 


Se Se SE 

Din lumea „fiilor pierduţi” 


(Versuri care zugrăvesc drama sufletului omenesc, care se repetă mereu în 
lumea aceasta. Ele au ca punct de plecare pilda „Fiului Pierdut” din Sfânta Evanghelie). 


Prolog 


Ca să fie înţeleasă Alţii „rău îi cheltuiesc”. 

Versuirea care scriu, 

Dau o mică desluşire 

Despre „Rătăcitul fiu”. Sunt - adică - credincioşii 

Cei cu trai neprihănit, 

toate ee dă Şi pe urmă sunt „pierduţu”, 

In călătoria vieţii Cei cu duhul răzvrătit. 

Două drumuri s-au deschis, 

Unul duce spre Gheenă 

Altul, către „„Paradis”. Cei dintâi urmează drumul 
Cel plăcut lui Dumnezeu, 
Cei din urmă sunt „mezinii”, 


Primul este lat şi neted Care se abat mereu. 


Şi prea lesne de umblat, 

Cel de-al doilea, cu piedici 

ȘI cu totul strâmtorat. Deci, prin „sita cunoştinţe” 
Oamenii fund cernuţi, 
Unii se găsesc „acasă”, 


De asemenea la oameni ie 
Alții însă sunt „pierduţi. 


Două cete se vădesc: 
Unii înmulţesc „Talanţii”, 


38 e NE 

Mizeria din lume şi cheful celor cu radio 


Belşug şi dragoste fiind, 
Cinstitele Lăcaşuri 
Acum se pustiesc 

Căci oamenii acuma 

La Radio se silesc. 


În ocna sovietă 

Se chinuiesc mereu, 
Acei care din râvnă 
Iubesc pe Dumnezeu! 


Pe front, sub mii de gloanţe, 
Cad sute de ostaşi, 

Lăsând femei vădane 

Cu bieţii copilaşi. 


Cutremurul pe ostrov 

ÎI face cimitir, 

Curmând la mii de oameni 
Al viețuirii fir. 


În schimb auzi la Radio 
Cum cântă măscării 

Şi celor graşi la ceafă 
Le face jucării! 


În casa cea săracă, 
La sobă pe cuptor, 
Orfanu fără pâine 
Îşi plâng pe tatăl lor. 


Copila cea orfană, 
Rămasă prin streini, 
Plângând aşteaptă milă 
În poartă la vecini. 


Dar Radioului nu-i pasă, 
El cântă la vecini, 
Făcând pe cei din casă 
La inimă „haini”. 


Acel sărac oftează 
Şi nu poate dormi, 
Datornicii cer banii 
Şi nu-i poate plăti! 


În târg pe piatra goală 
Un cerşetor zăcând, 
Zadarnic cere milă 

Cu lacrimi, tremurând. 


În fundul puşcăriei 
Se-nchide pe nedrept 
Creştinul cel cu râvnă, 
Fiind bătut în piept. 


Iar colo lângă groapă, 
Alături de sicriu, 
Amar se tângueşte 

O maică fără fiu! 

La Radio cântă marșuri, 
În piaţă la oraş, 

Ducând în nesimţire 

Pe omul pătimaş. 


În patul suferinţei 
Bolnavul cel sărac 
Nu are mângâiere 
De hrană, nici de leac. 


lar muzica la Radio, 
Ca nişte boi răgând, 
Le dă curaj la oameni 
În chefuri petrecând. 


Proptindu-se în cârje, 
Beteagul din război, 
Alunecă şi cade 

Pe stradă în noroi. 


Iar Radio lângă dânsul 
Cântând caraghios, 

ÎI face să înjure 

Pe cel care l-a scos. 


Acel robit de patimi, 
Căzând din darul sfânt, 
Nu află astăzi sprijin 
La cei de pe pământ! 


Iar Radioul dănţuieşte 
Acum la mănăstiri, 
Făcând să pierdem rostul 


Sărmanei mântuiri! 


Pe calea mântuirii 
Un suflet apucând, 
Programul de la Radio 
Îi vine lui în gând! 


„La patru după masă 
Concert îi rânduit 

Și nu am vreme astăzi 
Să merg la spovedit!” 


Duminică la nouă, 
Sunt cântece hazlii; 
Ocazia nu pierde 
Cu sfinte Leturghii. 


La praznicele Sfinte 
Se fac excursii mari 
Și lasă tinerimea 
Streină de altar. 

În posturi „lumea nouă 
Petrece mai vârtos 

Şi balul ca o slujbă 

Îl pregăteşte jos. 


În timp ce face slujbă 
Sfinţitul Slujitor, 

La crâşmă îl ascultă 
Râzând cu Radioul lor. 

În vremea când se roagă 
Un suflet credincios, 
Alături zbiară Radioul 
Un cântec ruşinos! 


lar când petrec la groapă 
Plângând pe adormit, 

În drumul lor le cântă 
Acum de dănţuit. 


Cuvântul cărții sfinte 
Acum a amuţit, 

De când le cântă Radio 
La cei ce s-au sfinţit. 


Duminica la slujbă 
Creştinii nu prea vin, 
Iar cinematograful 

Îi totdeauna plin. 


Biserica adesea 

Nu are cântăreţi, 

Iar noaptea la petreceri 
Se cântă fără preţ. 


Mizeria din lume 
Sporeşte azi mereu, 


Căci azi puţini din oameni 


Mai cred în Dumnezeu! 


Pe căile pierzării 
Cei mulți călătorind, 
Acompaniamentul 


De Radio au slujind. 


Mizeria din lume 

S-adună mai cu spor 
În cântecul de Radio 
Spre iadul pierzător. 


În toată lumea astăzi 
Răsună glasul lui, 

Ca un concert funebru 
Pierzării omului! 


Corabia vieții 

Se luptă azi în larg 
Avându-şi cârma ruptă 
Şi pânza la catarg. 


Din Miază-Noapte valuri 
Lovesc acum cumplit 
Corabia în coaste 

- Cu omul buimăcit - 


În loc să se grijească 
De pânza pentru vânt, 
Sărmanul om ascultă 
A Radioului cânt! 


Şi cântecul de Radio 
Pe om l-a fermecat 
Şi duhul nesimțirii 
ÎI ţine încleştat! 


Pagina 301 


Şi, după imnuri sfinte, 
Auzi la Radio iar 
Cântări neruşinate 
Slujind lui Veliar. 


SE e SE 


Cugetări smerite (altă variantă) 


Suflete al meu smerite, 
Adă - mai întâi de toate - 
Prea mărire Celui veşnic 
Pentru orice bunătate. 


De lucrezi ceva spre bine 
Nu te înălța în gând, 
Căci nu este bunătate, 
Fără darul Lui cel Sfânt. 


Totdeauna, la culcare, 
Slavă dă lui Dumnezeu, 
C-ai ajuns sfârşitul zilei, 
Izbăvindu-te de rău. 


Când te scoli, dă slavă iarăşi 
Că din mila lui cea mare, 
Nu te-a osândit pierzării, 


Ci ţi-a dăruit sculare. 


La mâncare zi cu duhul: 

„Mulţumesc, Ceresc Părinte, 
Pentru apa şi văzduhul 
Şi aceste daruri „sfinte 

Dacă eşti lovit de boală, 
Cugetă că orice leac 

Nu te-ajută fără darul 
„Doctorului Sfânt din veac”. 


Iar când eşti în prigonire, 
Mulţumeşte bucuros 


Că mergând pe „calea strâmtă”, 


Calci pe „urma lui Hristos”. 

Precum încet se trece 
Făclia de la sfeşnic, 
Aşa se trece viaţa 


Şi vine somnul veşnic. 


Să cugetăm adesea 
La tainele „ieşirii” 
Ca să scăpăm de frică 


In ceasul „despărţiri”. 


Să pomenim cu lacrimi 


Pe cei ce-au răposat, 


Căci pentru noi se roagă 


Şi ei neîncetat. 


Să ştim întotdeauna 
Că fără sfântul dar, 
Comorile din lume 
Sunt toate în zadar. 


II. 


Nădejdea să ne fie 
La „Cel fără de ani”, 


lar nu la mintea noastră, 


La slavă sau la bani. 


Nevrednicia noastră 
S-o punem mai prejos 
Decât vinovăția 

Celui mai păcătos. 


În toate să ne fie 
Credinţa ca un cheag, 
Şi dragostea curată 

Al vieţii noastre steag. 


Să nu lăsăm în minte 


Vreun cuget duşmănos, 


Ci să urmăm iertării 
Şi păcii lui Hristos. 


He Se IE 

Prohodul Maicii Domnului 


Fiind Maica Vieţii, îngropării te-ai dat 
Şi-ale îngerilor cete s-au spăimântat 


Adormirea ta cinstind-o luminat. 


Născătoarea vieţii şi-al luminii izvor 
La-ntuneric ucenicii cum te pogor? 


Tu fiind lumina noastră-a tuturor! 


Te mărim pe tine, Maica toatei zidiri 
Și-nălţăm duios cântări Sfintei Adormiri 


Întru care plată dai acestei firi. 


N-a rămas în groapă preacurat trupul tău 
Ci mutatu-te-ai cu dânsul la Dumnezeu 


Ca să fu părtaşă Slavei Lui mereu. 


lisus, a toate Împărat prea slăvit, 
Te-a ales pe tine Maică şi, negrăit, 


Fără de prihană tu L-ai zămislit. 


Stăpânul făpturii pe pământ pogorând, 
Cum venise întrupându-Se oarecând, 


Astăzi vine dornic duhul tău luând. 


Starea 1-a 


În chip tainic astăzi şi noi toţi ne-adunăm 
Şi cu Sfintele Femei jalnic îți cântăm 


Dând înconjur năsăliei, ne-nchinăm. 


Pe cea mai frumoasă decât tot ce-i zidit 
Prin a căreia născare ne-am învoit 
Cum s-o vadă firea că s-a pristăvit? 


(pistăvit = decedat) 


Iar iadul Maică, cum mai poate răbda 
Întru tot fulgerătoarea lumina ta? 


Căci orbeşte neputând a te vedea. 


Dumnezeu Cuvântul trup luând, Mariam, 
Spală firea ponosită a lui Adam 


Şi din iad sloboade omenescul neam. 


Cerul şi pământul îndelung s-au uimit 
De străină zămislre ce s-a plinit 


Intru tine, Prea Curată, negrăită. 
O, minuni străine, lucru nou nevăzut 
Cum şi Maică şi Fecioară te-ai cunoscut 


Că din sângiuri prea curate ai născut. 

Din această lume simţitor te-ai mutat 
Dar cu darul tău curată nu ne-ai lăsat 


Izbăvind pe credincioşi de la păcat neîncetat. 


Chiar de-ai fost ascunsă ca un rob în mormânt 
Dar făptura te vădeşte înțelegând 


Că Stăpână eşti în cer şi pe pământ. 


Dac-a fost în groapă trupul tău pristăvit 
Pentru noi în paharul morţii s-a îndulcit 


Plecăciunea ta cea multă socotind. 


Odrăzlind din tine spicul cel tăinuit, 
Credincioşii Pâinea vieţii au dobândit 


Și din stricăciune toţi ne-am izbăvit. 


Ca un sfeşnic, Maică, pe pământ luminezi 
Pravoslavnica credinţă o îndreptezi 


Şi pe cei robiţi de patimi liberezi. 


Ca un fulger, cete de Hristos vestitori 
Vin din marginile lumii purtaţi de nori 


Ca să-ngroape trup de viaţă dătător. 


Areopagitul şi cu el Ierotei 
Au venit din depărtare cu Timotei 


Dimpreună cu toți Sfinţii Arhierei. 


Pe a vieții Piatră cea din unghi tăinuit 
Dintru sângiuirile tale o ai urzit 


Şi în lume viaţă nouă ai croit. 


Adormind cu trupul în mormânt te pogori 
Și-l arăţi pe el izvor tămăduitor 


Pravoslavnicilor tăi închinători. 


Ca să mântuiască pe strămoşul Adam 
A venit Mântuitorul vestit din neam 


Pogorând ca roua-n mitră, Mariam. 


Să-i cuprindă mila şi iubirea ta 
Pe acei ce defăimează numele tău 


O, Prea Sfântă Maică a lui Dumnezeu. 


După legea firii dintre vii ai apus, 
Dar fiind a Vieţii maică la Ea te-ai dus, 


Odihnindu-te în Slava cea de sus. 


Plâng noroade, preoţi şi bătrâni Arhierei 
Dimpreună cu slăviţii învăţăcei 


Iar Mironosiţele jelesc cu ei. 


Cum erai în viaţă sprijin cald tuturor 
Şi de astăzi fii de-a pururi pe viitor 


Ocrotind cu darul pe al tău popor. 

Sub pământ ca luna ai apus, dar răsari 
La trei zile ca un soare de Mai, 


Primăvara vieţii noastre, dulce rai! 


Tu născând Viaţa, cum te-aşezi în mormânt 
Se-nfioară ceata îngerilor strigând: 


Cum te acoperi, Sfinte Acoperământ? 


Porumbiţă frumoasă, cu penaj aurit, 
Eşti Fecioară, căci Stăpânul te-a împodobit 


Ca să fu lăcaş cu totul prea cinstit. 


Cel căzut din viaţă iar moştean s-a făcut 
Când Fecioara fără patimă a născut 


Pe Cuvântul Cel fără de început. 


Când a fost să vadă trupul ei răposat 
Îngereştile puteri foarte s-au mirat 


Cum cea nestricată moarte a gustat. 


De la margini Sfinţii, alergând prea cu zor, 
Sfântul trup la întuneric ei îl pogor, 


In mormânt, lumina noastr-a tuturor. 


Pogorând la groapă, ceata îngerilor 
Înconjoară străjuind pe Stăpâna lor, 


Trupul cel de viaţă pricinuitor. 


Heruvimii slavei luminat dănțuiesc 
Când se-nalţă cel de taină rai pământesc 


In locaşul slavei cel împărătesc. 


Dintru stricăciune pe cel mort prin păcat 
Cu născarea ta, Curată, L-ai ridicat 


Şi-n podoaba cea dintâi ne-ai îmbrăcat. 


Porumbiţă frumoasă, cu penaj aurit, 
Eşti Fecioară, căci Stăpânul te-a-mpodobit 


Ca să-i fu locaş cu totul prea cinstit. 


Rânduială nouă tuturor s-a vestit 
Prin străina zămislire ce s-a plinit 


In mitrasul pururea neprihănit. 


Dintru tine Fiul chip de rob a primit 
După firea arătându-se îndoit: 


Dumnezeu fiind şi om desăvârşit. 


Chivotul se-ascunde; de la mari depărtări 
Vin noroadele, duios înălțând cântări 


Intru slava prea cinstitei ei mutări. 


Ceata de Apostoli se adună de zor 
Ca s-aşeze în mormânt prea frumos odor, 


Pe a Vieţii Maică, Doamna tuturor. 

Rânduiala firii s-o plineşti te-ai plecat, 
Dar ca Maică a cerescului Împărat 


Tu rămâi cu trupul veşnic nestricat. 


Pe al tău, Curată, scump Mormânt îl cinstesc 
Şi Slăvită Adormire o preamăresc, 


Întru care dat-ai birul cel firesc. 


Chiar de mori, Curată, dar vezi în Hristos, 
Preamărită sus la Cer, şi-ntru cei de jos, 


Sprijinind pe cei cu suflet credincios. 


O, ce bucurie, ce dulceaţă simţeşti 
Întru slava şi odihna celor cereşti 


Căci, cu Domnul Slavei, tu împărtăşeşti. 


Unul din Treime trup din tine primind 
Firea cea cuvântătoare s-a înnoit 


Minunată taină, lucru preamărit! 


Proorocii, Maică, de demult au cântat 
Că din viţa lui David, tu, prea minunat 


Odrăsli-vei pe Hristos Cel aşteptat. 


O, lumina lumii şi-al vieţii izvor, 
Cum în loc întunecos Sfinţii te pogor? 


Se uimeşte firea prea tânguitor! 


Naţie pizmaşă, ucigaş popor, 
Ce sminteală ai avut, viţa ludelor, 


De voieşti surparea Sfintei Sfintelor? 


Ticăloase Jidov, vino soi blestemat 
De-ţi cunoaşte uneltirea din păcat, 


Din tăierea braţului tău cel spurcat. 


Urmând, Maica Milei, lui Hristos Dumnezeu 
Lecuieşte pe acel urgisit Evreu 


Părăsindu-şi legea lui fariseu. 


„Maică şi Fecioară, mamă dulce a mea, 
Cum să rabd acum văzând îngroparea ta” 


Aşa Simion Petru prea se tânguia. 


„Cine-mi dă izvoare ca să plâng îndeajuns?” 
Strigă Pavel, de durere fiind pătruns, 


Când se vede-n groapă trupul ei ascuns. 


Munţii se-nfioară. „Tu, norod credincios 
Tânguieşte-te şi plângi astăzi dureros”, 


Glăsuiesc învățăceii lui Hristos. 


Oarecând, o, Maică, simţitor vom vedea, 
După ducerea la Cer, frumuseţea ta 


Căci de-acuma cerul Tu vei desfăta. 

Slavă Tatălui și Fiului şi Sfântului Duh. 


Te mărim Cuvinte, cu Părintele Tău, 
Iar Duhului Prea Sfânt ne-nchinăm mereu 


Preamărind în Troiță pe un Dumnezeu. 


Şi acum şi pururea şi în vecii vecilor, amin. 


Te cinstim, o, Maică a Celui făr-de ani 
Închinându-ne la groapa din Gheţimani, 


Cercetează-ne pe noi cei sărmani. 


Starea a 2-a 


Se cuvine azi să mărim pe Prea Curata Maică 
Care-ntrece cu cinstirea pe Heruvimi 


Şi-i slăvită mai presus de Serafimi. 


Se cuvine dar să-i cântăm celei cu dar dăruită 
Care-ncape pe Cuvântul Dumnezeiesc 


Intru pântecele ei cel fecioresc. 


Cele pământeşti se-nfioară cu cele din slavă 
Cum dumnezeiasca fire s-a deşertat 


Locuind în pântecele Tău curat. 


Una dintre Marci, născut-ai fără de durere; 
Căci precum sămânță ai zămislit 


Și născarea se lucrează negrăit. 


După cum întâi cu cuvântul se zideşte firea 
Tot asemenea rodeşte mitrasul tău 


Luând chip de rob Cuvântul lui Dumnezeu. 


Tatăl cel ceresc, bunăvoie arătând spre tine 
Iară Duhul Sfânt pe tine umbrindu-te, 


Se-ntrupează Fiul, preamărindu-te. 


Ca şi Fiul tău, tu adormi după fireasca lege; 
Dar a treia zi te scoală ca dintr-un somn 


Dătătorul Vieții şi al morţii Domn. 


Sub pământ apui, tu fiind plămada vieții 


noastre, 
Căci din moarte ne-am sculat cei care zăceam 


Prin născarea Vieţii dintr-al nostru neam. 

Plâns cuviincios şi cântare să aducem Maicii, 
Ca atunci când s-a-ngropat fiul omului, 


Ca să fim părtaşi de Slava Domnului. 


Mir adevărat eşti Fecioară, Prea Curată Maică, 
Care lumea miresmeşti cu bun miros 


Odrăslind clondirul Vieţii, pe Hristos. 


Intunericul cu împărăţia lui se pierde 
Slobozindu-se din iad cei care-au crezut 


Că vei naşte Fiul Cel întâi-născut. 


Apă ce viezi, Născătoarea Râului Vieţii 
Curăţeşte-ne ale noastre întinăciuni 


Și stârpeşte ale vieţii mătrăguni. 


Spre a primeni firea noastră cea căzută, Fiul 
A zdrobit pe cel din veac şarpe pierzător 


Odrăzlind din tine cu trup muritor. 


Sad prea minunat ce răsari mlădiţă de viaţă 
Prin umbrirea cea de taină cu Duhul Sfânt 


Odrăslind viaţa nouă pe pământ. 


A căzut Adam sub blestem în Raiul desfătării, 
Dar cu rază de nădejde s-a întărit 


Că-L vei naşte tu pe Cel făgăduit. 


Varsă din belşug adunarea Sfinţilor Apostoli 
Băutura umilinţei ca un prinos, 


Aşezându-te acum în groapă Jos. 


Sfântul tău Mormânt, ascunzişul Cortului de 
taină 


ÎI cinsteşte, Prea Curată, norodul tău 


Prea mărind mutarea ta la Dumnezeu. 


Soarele acum ca la vremea Patimilor Sfinte 
Işi ascunde cu sfială lumina sa 


Neputând să vadă adormirea ta. 


Desfătare eşti, căci născut-ai pe dulceaţa lumii. 
Deci, acum, cu lacrimi calde noi te rugăm 


Ca de Sfânta Slavă să ne desfătăm. 


Tremură văzând, boldul cel aducător de moarte, 
Că a sufletelor rană tămăduiești 


Odrăslind balsamul vieţii omenești. 


Ochilor prea dulci şi cinstiţi ai Prea Curatei 
Maici 
Căutaţi cu-nduioşare spre Dumnezeu 


Ca să facă milă cu norodul său. 


Imnuri îngereşti îți aduce Sfânta adunare 


A Slăviţilor Apostoli şi Arhierei, 

Iară Serafimii se unesc cu ei. văzduhul 
Și purtându-se grăbit pe aripi de gând 

Sub pământ apui Aurora zilei cea de taină, Te-a văzut cu trupul către cer urcând. 

Căci pe Soarele Hristos tu L-ai răsărit 

Peste neamul nostru cel ticăloşit. Sfântul Ucenic al prea dulcelui tău Fiu, Curată, 
În văzduh întâmpinându-te a strigat: 

S-a înfricoşat, din adâncuri văzându-te iadul „lată Maica Domnului a înviat!”. 

Și schimbându-se la faţă „Vai!” a strigat. 

Dar ce soare iese aşa luminat! Cort prea minunat, încăpând pe Zaditorul firii, 
N-ai rămas în groapă Jos, ca cei muritori, 

Soarele frumos străluceşte după vremea nopţii Ci te-ai dus în slava Celui în Trei Sori. 

Iar tu cu frumuseţea Duhului Sfânt 

Eşti la ceruri soare şi jos pe pământ. Strălucit odor chipul tău neveştejit rămâne 
Chiar de se-nmormântează năstrapa ta, 

Globul pământesc întru sânul primind pe Maica Dar îi dă viaţă Mana cea din ea. 

S-a clătit din adâncime înfiorat 

Când a fost în groapă trupul prea curat. Tainic ai ajuns ca şi discul poleit al lunii; 
Dar pe unul din Treimea cea în Trei Sori 

Al virtuţii mir şi aromă săvârşirii sfinte ÎI răsari celor din noapte muritori. 

Dă-ne nouă Prea Curată să folosim 

Spre miros de taină jos la ţintirim. S-a încredinţat a Apostolilor Sfântă Ceată 
Că tu eşti Sfințirea noastră a tuturor 


În mormânt cioplit se ascunde trupul PreaDe te-ai şi purtat simţitor pe mâna lor. 
Curatei 


Iar a treia zi Puterile îl ridic Adormind Adam, necăjitul somn al veşniciei, 


După cum ne spune Sfântul Ucenic. I-a urmat pe-acelaşi drum Eva cu amar 


Fiind ea unealtă a lui Veliar. 


Toma Geamănul, ca un vifor străbătând, adormi puţin, dar te scoli ca şi Mântuitorul 

După cum mai înainte ţi s-a vestit Se înfioară azi de lumina ta cea negrăită 
Că te muţi în Slava Fiului iubit. Iadul cel nesăţios, tânguindu-se: 
Vai! Cum văd pe talpa mea clătindu-se. 
Jos te-ai pogorât, dar acum te odihneşti în slavă 
În lăcaşurile Celui fără de ani Plâns-au cu amar, Cinstitoarele cele cu miruri 
Cercetând cu darul pe cei sărmani. Aşezată când ai fost în mormânt cioplit 
Tu fund palatul Celui prea mărit. 
Cei fără de trup, Arhistrategii Sfintelor Cete, 
Când o văd pe Prea Curata că s-a mutat Cum ai suferit îngropare, Prea Curată Maică, 
Se grăbesc s-o-ntâmpine prea minunat. Strigă cele purtătoare de mir femei 
Şi cu ceata Sfântă de învăţăcei. 
Mai aleasă eşti decât moscul de Liban, 


Fecioară, Prea înfricoşat se arată tuturor lucrul 


Căci a Duhului podoabă o ai deplin, Când se vede aşezat astăzi în mormânt 


Cuvios îţi cântă neamul tău creştin. Cortul întrupării Sfântului Cuvânt. 


Cătrăniţilor, ticăloasă nație de jidovi, Versuri şi cântări cuvios să înălțăm Curatei, 


Invierea lui Hristos voi nesocotiţi, Iară Sfântul ei mormânt toți să-l preacinstim, 


icii iti! ANII coca air Dal a iara, a 
ar acum surparea Maicii uneltiți! Căci prin odrăslirea ei ne izbăvim. 


Porumbiţă eşti strălucind frumos cu fecioria Siva ea Ellis a S aul Dih 


Şi fiind împodobită prea minunat 


a Iapa Dumnezeule, întru trei feţe preamărit de-a 


pururi 
Iarăşi Gavriil ca la Nazaret odinioară Intăreşte pe Păstori şi norodul tău 
A venit ca să-ți vestească şi la Sion Impotriva uneltirii celui rău. 


Că te cheamă Fiul la cerescul Tron. 

Şi acum şi pururea și în vecii vecilor, amin. 


Maica Domnului, Prea Curată pururea Fecioară, 


Dă Bisericii scăpare de bântuieli 


Și o păzeşte neclătită de sminteli. 


Starea a 3-a 


Neamurile toate 
Laudă-ngropării 


Ți-aduc duios, Fecioară. 


Petru se coboară şi-n mormânt te-aşează 


Cu mare cuviinţă, 


Cele cu miresme, în rând cu Ucenicii, 


Îţi cântă de-ngropare. 


O, făptură, vino, prea jalnică cântare 


S-aducem toţi Fecioarei. 


Pe a Vieţii Maică, urmând celor cu miruri, 


La groapă s-o petrecem. 


Ioane, prea iubite al Domnului Apostol, 


Ingroapă pe Fecioara. 


Pavele Sfinţite, Lăcaş ales de taină, 


Dumnezeieşte cântă-l. 


Ierarhi, podoabei voastre aduceţi lăudare 


Cu sfânta adunare. 


Ai Mirelui prieteni, duioasă versuire 


Cântaţi-i Prea Curatei. 


Marie Magdaleno, aleargă azi cu jale 


La Ghetsimani de vale. 


Revarsă miruri scumpe, căci azi clondirul tainic 


Al Mirelui s-ascunde. 


Apleacă-ţi înălțimea, bătrâne Eleoane, 


Spre Valea Ghetsimani. 

Clăteşte-te, Sioanc, şi tu cu Elconul, 


Făcându-i loc Stăpânei. 


Iar tu, Sfinţite Iacob, cântându-i îngereşte, 


Prohodul săvârşeşte. 


Cei hrăniţi cu mană, îşi tind zavistica mână 


Spre cea fără prihană. 


Ei cearcă să răstoarne năstrapa cea de taină 


Ce poartă pâinea Vieţii. 


O, câtă nesimţire la cei ce altă dată 


Îşi ucideau Profetii. 


Ca slugă prea vicleană, aleargă făr-de minte 


Iudeule Satană. 


Pe Maica Izbăvirii, Iudei fără de lege 


Incearcă s-o răstoarne. 


Dar bine-a zis Scriptura, la patul tău Fecioară 


Voinicii stau de pază. 


Te-nalți la ceruri precum 1 s-arătase 


Lui Iacob tainic scara. 


Cu imnuri se pogoară a îngerilor cete 


La groapa ta, Fecioară. 


Toiagul ce-nfrunzise al lui Aaron, cu taină 


Pe tine te vestise. 


lar rugul altădată, nears fiind de pară, 


Te însemna, Fecioară. 


Mutându-te în Slavă, făptura cea gândită 


Prea minunat îţi cântă. 

Schimbarea tonului 


O, Prea dulce Maică a lui Hristos Cuvântul, 


Îndură-te de lume. 


Cântări tânguitoare, femeile cu miruri 


Înalţă azi cu jale. 


Cum stai fără suflare, fiind a Vieţii Maică, 


Prea Sfântă Născătoare. 


Se pierde rătăcirea, iar cei căzuţi într-însa 


Prin Fiul tău se scoală. 


In iad, la întuneric, Cuvântul se pogoară 


Ca să ne izbăvească. 


Din undiţa satanei, pe cei căzuţi din viaţă 


Hristos îi liberează. 


A ta născare sfântă, răsare lumii viață, 


De aceea toți îţi cântă. 


In groapa stricăciunii vrăjmaşii tăi să cadă, 


Cei ce nu vor să creadă! 


Cuvinte, Domn a toate, învaţă-ne cu darul 


Cântarea Prea Curate. 


Pe Maica Ta, Cuvinte, pe Mieluşeaua, Doamne, 


Cum groapa o cuprinde. 


Cămara Vieţii astăzi s-acopere, stropind-o 


Femeile cu miruri. 


Apostolii cu jale din inimă suspină: 


Dar cum le laşi, Stăpână! 


Lumina Vieţii noastre, în groapă la-ntuneric 


O, cum te-acoperi, Maică! 


Strămoşilor sculare făcându-te pricină 


Cum mori acum, Stăpână! 


Făptura o slăveşte pe Maica Ta, Hristoase, 


Ce te-a născut trupeşte. 


Se pierde azi, Fecioară, amarul cel de moarte 


Născând dulceaţă iară. 


Solre să ne fie Mutarea ta la Fiul, 


Celor ce-ţi cântă ție. 

Cu miruri de credinţă femeile te-ngroapă 


Cu sfânta cuviinţă. 


Iar tu cu dor fierbinte, fiind a Vieţii Maică, 


Te muţi la cele Sfinte. 


Grăbeşte de ne scoate pe noi, sărmanii, 


Din undiţa satanei. 


Puterile din slavă privesc nedumerit 


Cum te aşezi în groapă. 


Cum glia te ascunde, privelişte străină 


Şi de mirare plină. 


lar duhul tău se vede purtat la cer de Fiul 


Ce are trup din tine. 


Zidirea cea simțită plângând se tânguieşte 


Lipsindu-se de tine. 


Gândirea se-nfioară de multa plecăciune 


A Maicii Prea Curate. 


Acuma curg izvoare 
De miruri şi de lacrimi 


La groapa ta, Fecioară. 


Bisericii dă pace, 
Norodului scăpare, 


Prea Sfântă Născătoare. 

Slavă Tatălui şi Fiului şi Sfântului Duh. 

O, Treime Sfântă, 

Unime în trei Fete, 

Pe toţi ne miluieşte! 

Şi acum şi pururea şi în vecii vecilor, amin. 
Părtaşi, Fecioară, fie 


De-a Fiului tău slavă 


Acei ce-ţi cântă ţie! 


He SE RE 

Stihuri 1 


care se cântă la Litanuile de la Sfântul Mormânt pe glasul 3 ca şi cele de la întâmpinarea 


Domnului (de la Pesna 9). 


Ele sunt graiuri tânguitoare rostite de Maica Domnului, de Sfântul Ioan, de Sfintele 


Mironosiţe, de Sfântul Iosif şi Nicodim şi de adunarea credincioşilor. 


Maica Domnului 

Nu pricep nici oamenii, 

nici puterile de sus, 

Cum Te-ngropi Tu, Fiul meu, 


O, ce taină de nespus! 


Sfânta Maria Magdalena 
Viaţa, Făcătorule, 

ca s-o isbăveşti voind, 
Singur moarte ai primit, 


viaţă veşnică fiind. 


Maria lui Cleopa 

Azi tot neamul pământesc, 
ce murise prin păcat, 

S-a văzut, prin moartea Ta, 


la viaţă ridicat. 


Maria lui Cleopa 
Raza lumii Tu fiind 

şi dulceaţa tuturor, 
Cum îţi pleci Tu genele 


pe lumina ochilor? 


Salomi 

Tu prin moarte ne-ai trezit 
viaţa care s-a uscat, 

Şi pe neamul omenesc 


La viaţă l-ai chemat. 


Sfintele Mironosițe împreună 
Credincioase Iosif, 

cel cu chipul cuvios, 

Dă-ne să-L înfăşurăm 


întru giulgiu pe Hristos! 

Maica Domnului 
Vino lume ca să plângi 
cu suspin tânguitor 
Între morţi acum văzând 


pe al vieţii Dătător! 


Sfânta Maria Magdalena 


Mort acum văzându-te, 
ca un soare asfințit 
Ucenicul Tău ascuns, 


Iosif, s-a prea vădit. 


Sfântul Ioan Feciorelnicul 
Doamne vezi pe Maica Ta 

şi pe cel care iubeai, 

Deci acum din gura Ta, 


un cuvânt să ne mai dai. 


Iosif şi Nicodim 

Tu - podoaba lumii - azi, 
fără chip ca mortul zaci. 
Scoală ca un Dumnezeu, 


bucurie să ne faci! 


Maica Domnului 
Din împunsă coasta Ta, 
O prea dulce Fiul meu! 
Viaţa veşnică ne scoţi, 


Tu Cuvinte-Dumnezeu. 


Nicodim 
Tu fiind adevărat, 


mirul cel duhovnicesc, 


Mirezmeşte-mă, pe cel ce 


cu miruri Te stropesc. 


Maria lui Cleopa 

Azi, lisuse, unde ai chipul 
cel împodobit? 

Toate cele din Scripturi 


întru Tine S-au plinit! 


Salomi 

Ape dulci ca din izvor 
revărsând din coasta Ta, 
De păcatul cel amar, lumea 


speli de-a pururea. 

Iosif 

Azi Puterile din cer, 
Te-nconjoară cu fior, 
Cum Te voi atinge eu, 


care sunt pătimitor! 


Maica Domnului 
Fiul meu şi Dumnezeu, 
pogorându-Te de sus 
Pe Adam cel rătăcit, 


la viaţă l-ai adus. 


Sfintele Mironosițe împreună 
Când erai Tu răstignit, 

soarele s-a-ntunecat. 

Dară astăzi cum vei fi, 


Ziditorule-ngropat? 


Iosif 

Cel ce ai de-a pururea 

pe lumină de veşmânt, 
Cum în giulgiuri eu acum 


te voi pune în mormânt. 


Nicodim 

Apa cea din coasta Ta 
mirezmeşte mai presus 
Decât mirul cel de preţ, 


care eu ţi L-am adus. 


Maica Domnului 
Înainte Te-am văzut prunc 
în iesle înfăşat, 

Iar acum Te văd în giulgiu, 


vai ce chip înfricoşat! 


Sfintele Mironosițe împreună 
Pe Acel ce-n palmă ţii 

toate-n cer şi pe pământ, 

Cum Te-aşează Iosif 


şi Nicodim în mormânt! 


Maica Domnului 
Izbăveşte, Fiul meu, 

pre noroade de la rău 

Care vin evlavios şi cinstesc 


mormântul Tău. 


Adunarea credincioşilor 
Doamne fii apărător 
credincioasei adunări 

Care cântă prea duios 


Sfintei Tale îngropări! 


Insemnare: 


Aceste stihuri s-au tălmăcit din limba greacă, în Săptămâna Sfintelor Patimi, 
din anul mântuirii 1946, în Lavra Sfântului Sava cel Sfinţit de către nevrednicul între 


Schimonahi loan Iacob din România. 


SE Se IE 


Stihuri 2 


ce se cântă la Litania de la Mormântu Maicii Domnului, la Priveghere după melodia de la 
Intâmpinarea Domnului (Pesna 9) „Nu pricep, curată...” (zis legănuşul). 


Stih 1 al Apostolului Petru Sfântul Apostol Iacob 
Pogorârea Cerului Frumuseţea ta de-acum 

Întru tine s-a lucrat, Cine va putea vedea, 

Iară astăzi din mormânt Căci de-acum, Stăpâna mea, 
Întru slavă te-ai mutat. Cerul tu vei desfăta. 
Apostolul Pavel Sfântul loan Evanghelistul 
Gavriil din Nazaret După vorba lui Hristos 
Zămislirea ţi-a vestit, Te-am avut ca Maică jos, 

Azi se face vestitor Dar acum cui ne laşi 
Fericitului sfârşit. Între jidovii pizmaşi. 

Soborul Sfinţilor Apostoli 
Duhul tău s-a bucurat 

Că vei merge la Hristos, 

Iară noi nemângâiaţi 


Şi sărmani rămânem jos. 


Sfântul Dionisie Areopagitul 
Împăratul cerului, 

Cu Cereştile Puteri, 

Se pogoară minunat 


Petrecându-te la ceriu. 


Sfântul Ierarh Ierotei 
Azi văzduhul este plin 
De mirezme şi cântări, 
Firea toată s-a uimit 


La a Maicii înălţări. 


Soborul Sfinţilor Apostoli 
Îngerii la Bethleem 

Naşterea slavoslovesc, 

Iară azi, cântând cu noi, 


Heruvimii se unesc. 


Sfântul Apostol Timotei 
De la Tronul cel ceresc 
Dă-ne maică ajutor, 

Să vedem împrăştiat 


Al păgânătăţii nor. 


Soborul Sfintelor Mironosițe 
Mort văzându-L pre Hristos 
Mângâiere te aveam, 

Dar acuma tu murind 


Ce vom face, Mariam. 


Adunarea credincioşilor 
Solitoare, Maică, fii 

La ai tăi nevrednici fii, 
Care cântă azi plângând 


La cinstitul tău mormânt. 


Sfântul Apostol Toma 
Astăzi sunt încredinţat 
Că din morţi ai înviat 

Şi la ceruri te-ai suit, 


Lângă fiul tău iubit! 


38 Se SE 

Tropare de umilinţă care se zic greceşte „Megalinare” 


Ele se obişnuiesc a se cânta după Paraclisul Maicii Domnului, iar în unele părți le cântă la 


Sf. Leturghie, în vremea chinonicului. 


- pe glas 2 - 


A Maicii Domnului 


Pe mal de prăpastie rătăcind, 
Ajută-mi Stăpână că sunt tare slăbănogit 
Şi nu sunt vrednic la cer a mă uita, 


Ștundu-mi sărăcia şi neputinţa mea. 
A Sfinţilor Arhangheli şi îngeri 
La judeţul groaznic când voi veni 
Sârguiţi cu ruga pentru mine a mijloci, 


Arhangheli şi îngeri, cu toţii călduros, 


Pentru smeritul suflet al meu neputincios. 

A Sfântului loan Botezătorul 


Rodul pocăinţii eu neavând, 
Paşu vieţii mele se apropie de mormânt; 
Ioane Prooroace, ajută-mă degrab 


Că inima mi-i rece şi sufletul mi-i slab. 


A Sfinților Slăviţilor Apostoli 


Ca cei ce din apele „celui rău” 
Aţi vânat pe oameni prin cuvântul lui Dumnezeu, 
Slăviților Apostoli soliți pentru norod 


Să nu mai fie pradă vicleanului năvod. 


A Sfântului Arhidiacon Ştefan 


Apostol, Diacon şi Ucenic, 
Ştefane slăvite, mai întâiule Mucenic 
Având îndrăzneală la Bunul Dumnezeu, 


Soleşte mântuire şi sufletului meu. 


A Sfinţilor Trei Ierarhi 


Stâlpii Pravoslavnici prea cinstiți 
Voi sunteţi în ceruri pe veci nedespărțiți; 
Grigorie, Vasile şi Marele Ioan, 


Păziţi norodul vostru de jugul cel viclean. 

A Sfântului Ierarh Nicolae 


Ajutorul grabnic celor sărmani, 
Sprijin şi povaţă pentru văduve şi orfani, 
La tine credincioşii aflăm necontenit, 


Prea Sfinte Nicolae cel pururea slăvit. 


A Sfântului Spiridon 


Comoară cinstită de bunătăți 
Şi Apărătorul Pravoslaviei te arăţi, 
Prea Sfinte Spiridoane, la Tronul cel ceresc, 


Soleşte mântuire celor ce te cinstesc. 


A Sfintei Maria Magdalena 


Dragoste fierbinte lui Dumnezeu 
Ai adus, Marie, mai curată ca mirul tău 
Al vieţii alabastru în inimă având, 


Revarsă-ne din ceruri mireazmă pe pământ. 


A Sfântului Sfințitului Mucenic Ignatie 


Pe Hristos în inimă L-ai purtat 
Şi ardeai cu râvnă către Dânsul neîncetat, 
Aprinde-mi, Mucenice Ignatie, mereu 


Făclia ce se stinge a sufletului meu. 

A Sfântului Sfințitului Mucenic Haralambie 


Păstorind Biserica luminat 
Pentru Domnul sângele, Haralambie, ţi-ai vărsat 
Acuma din ceruri cu dragoste priveşte 


Spre fiii tăi din lume şi boalele goneşte. 


A Sfântului Marelui Mucenic Gheorghe 


Ostaş al Credinţu nebiruit 
Te cunoaştem, Gheorghe, mucenicule preaslăvit, 
Când vezi că ne împresoară balaurul cel rău, 


Aleargă fără preget cu darul sfânt al tău. 


A Sfântului Marelui Mucenic Ioan de la Suceava 


Trupul la Suceava ţi-ai odihnit 
Iar la ceruri slava de la Domnul ai dobândit; 
Ioane Mucenice să nu ne părăseşti 


Pe fiu pravoslavnici ai Ţării Româneşti. 


A Sfintei Muceniţe Filofteia 


La Curtea de Argeş te odihneşti, 
Iar la ceruri, Sfântă Filofteie, împărăţeşti. 
Căci tu, prin mucenic, pe Domnul L-ai urmat 


Și pe norodul nostru îl mângâi neîncetat. 

A Sfintei Cuvioase Maria Egipteanca 


Părăsind Egiptul, ca din noian 
Ai venit, Marie, în pustia de la Iordan. 
Pe scara Pocăinţii suindu-te la cer 


Făcut-ai de ruşine pe mândrul Lucifer. 


A Cuvioasei Paraschiva 


Din fundul pustiei ai alergat 
Spre pământul nostru, şi Moldova te-a-mbrăţişat 
Avându-te pre tine noian de îndurări 


La vremuri de necazuri şi grele încercări. 


A Sfântului Sava cel Sfinţit 


Pe calea cea strâmtă călătorind, 
Ai aflat la ceruri bucurie fără sfârşit, 
Iar noi, Sfințite Sava, cu toţii într-un gând 


A laudei cunună îţi împletim cântând. 


A Sfântului loan Damaschin 


Apărând Biserica pe pământ 
Te-ai făcut organul versuind întru Duhul Sfânt; 
Ioane Damaschine, cu glasul mişcător 


Te roagă pentru turma lipsită de păstor. 

A Sfântului Teodosie 


Viaţa îngerească ai petrecut 
Şi a chinoviei rânduială ai început; 
Cărbunii cei de râvnă ai sufletului meu 


Aprinde-i, cuvioase, cu darul sfânt al tău. 


A Sfântului Gherasim de la Iordan 


Cetăţean pustiului te-ai arătat 
Şi la urmă Raiul moştenire l-ai câştigat, 
Părinte Gherasime, te rog să domoleşti 


Pornirea cea de fiară a celor netrupeşti. 


A Cuviosului loan Hozevitul, fost mitropolit al Chesariei şi a toată Palestina 


La tronul Chesariei strălucind 
Dorul de pustie te-a adus înapoi la Schit. 
Acolo, de pe stâncă la ceruri ai zburat 


De unde pentru lume te roagă ne-ncetat. 


A Sfântului Gheorghe Hozevitul 


Valea cea pustie o ai lucrat 
Insutite roduri la Hozeva ai adunat, 
La care, Cuvioase, arată-mă părtaş 


Pre cei ce vin cu râvnă la sfântul tău Lăcaş. 

A tuturor sfinţilor 


Întru tot slăviţilor Ucenici 
Cu ceata lerarhilor şi a Sfinţilor Mucenici, 
Femei Cuvioase şi Sfinților Părinți 


Pre Domnul îmblânziţi-L cu rugile fierbinți. 
A Maicii Domnului 
Prea Sfântă Stăpână, nădejdea mea, 
Dă-ne nouă sprijin ca o Maică de-a pururea, 


Că prea se trufeşte balaurul cumplit 


Voind să amăgească norodul tău iubit. 


He Se IE 

Alte tropare ale sfinţilor 


Care se cântă pe glasul 5 după modelul Podobiei greceşti: „Tin tahin su schepi che tin 
voitian...” şi anume se cântă după Pavecerniţă. 


A Botezului 


Botezându-Te, Doamne, de la loan, 
Ai zdrobit pe şarpele cel viclean, 
Iar prin Duhul cel Prea Sfânt 
Arătat s-a întărit 

Al Părintelui Cuvânt 
Mărturisindu-Te, Doamne, 

Pre Cel ce Te-ai arătat 


Și luminare ne-ai dat. 


A Sfinţilor Arhangheli şi Îngeri 


Arhistrategul cerului, Mihail, 
Şi comoara tainelor, Gavriil, 
Cu soborul îngeresc 
Dimpreună se cinstesc 

Întru laude zicând: 

O, Slujitori ai Treimei, 

Ai lumii folositori 


Şi de vrăjmaşi păzitori. 


A Sfântului loan Botezătorul 


Prooroace Ioan şi sluga lui Hristos, 
Al Bisericii Sfeşnic prea luminos, 
Dă-ne nouă să-ţi cântăm 

Şi bine să cuvântăm 

Prea cinstit numele tău, 
Ajutătorule grabnic, 

Să nu ne laşi pe noi 


Care suntem în nevoi. 


A Sfinţilor Apostoli 


Apostoli ai Domnului prea slăviți, 
Pravoslavnica turmă n-o părăsiți, 
Ci precum prea minunat 

Pre păgâni aţi luminat, 

Darul vostru - ne rugăm - 

Și astăzi să lumineze 

Norodul nedumerit 


Şi de păşune lipsit. 

A Sfintei Mironosițe Maria Magdalena 


Pe cinstita Maria şi sfânta din Magdal, 
Pe apostolescul Bisericii chimval, 

Pe mireazma lui Hristos 

Cea cu suflet râvnitor, 

S-o chemăm în ajutor, 

Izbăvitoarea de patimi, 

Pe ceea ce la nevoi 


Se roagă mereu pentru noi. 


A Sfântului loan Gură de Aur 


Ca un nor de lumină te-ai arătat 
Și cuvinte de aur ai revărsat 

Pe ogorul sufletesc 

Al norodului creştin, 

Pentru care te cinstim 

Prea Fericite loane, 

Al Domnului următor 


Și ecumenic Păstor. 


A Sfântului Vasile cel Mare 


Al păstorilor fluier Dumnezeiesc 
Și canonul cinului îngeresc 

Pe pământ te-ai arătat, 

Iar acum te veseleşti 

Cu cerescul Împărat, 

Vasile Prea Sfinţite, 

A lumii luminător 


Și slava Ierarhilor. 


A Sfântului loan Milostivul 


Cu podoaba dragostei îmbrăcat 
Serafim în lume te-ai arătat, 
Ajutor la cei lipsiţi, 

Izbăvire la robiţi, 

Și la cei nedreptăţiţi, 

Ioane Prea Milostive, 

Lăcaşul Duhului Sfânt 


Şi nou Avraam pe pământ. 

A Sfântului Ierarh Spiridon 


Sărăcia trupească agonisind, 
Bogăția cerească ai dobândit, 
Și te bucuri luminat 

De Treimea în trei Sori 
Pentru care te-ai luptat, 

O, Spiridoane Ierarhe, 

A Trimitundei Păstor 


Şi de minuni făcător. 


A Sfântului Ierarh Marcu al Efesului 


(Evghenios) apărătorul Ortodoxiei 


Cu arma credinţii ai biruit 

Pe soborul Romei cel răsvrătit 
Iar acum la ceruri stând 
Sârguieşte ajutând 

Pe norodul Ortodox, 

Înalt Prea Sfinţite Marcu, 
Carele pus-ai hotar 


Spre cei cu viclean calendar. 


A Sfântului Ierarh Nicolae 


Credinţa, cu râvnă, ai îndreptat 
Pe cei fără sprijin i-ai ajutat 
Iar pe cei care nedrept 

De tirani s-au osândit 

De la moarte i-ai răpit, 

O, Nicolae Sfinţite, 

Al Mirei Arhipăstor 


Şi tatăl săracilor. 


A Sfântului Mucenic Gheorghe 


Purtător de cunună te-ai arătat 
Iar pe cei potrivnici i-ai ruşinat, 
ŞI precum ai biruit, 

Cu puterea lui Hristos, 

Pe balaurul cumplit, 

Aşa, Gheorghe Mucenice, 
Zidrobeşte neamul viclean 


ŞI scapă pe cel siriman. 

A Sfântului Sfinţitului Mucenic Haralambie 


A creştinilor grabnic ajutor, 

De vrăjmaşi şi de patimi izbăvitor, 
Noi de-a pururi te ştim, 

Şi cu laude fierbinţi 

Capul tău împodobim 

O, Haralambie Sfinte, 

Să nu ne laşi în necaz, 


Ostaşul lui Hristos cel viteaz. 


A Sfintei Muceniţe Ecaterina 


Înţeleaptă fecioară şi mieluşea, 
Covârşit-a lumea podoaba ta, 
Care dornic te-ai jertfit 

Pentru Mirele ceresc 

De la care ai primit 

Cununa Muceniciei, 
Făcându-te lumii izvor 


Cu darul minunilor. 


A Sfinților Mucenici Teodor Tiron şi Teodor Stratilat 


Teodorilor: Tiron şi Stratilat, 


Voievozi ai credinţii v-aţi arătat 


Şi mustrându-i pe elini 


V-aţi făcut ca un liman 


Asupriţilor Creştini 


În pagube şi primejdii, 


Că sângele vostru cinstit 


Frumoase cununi v-au gătit. 

A Sfântului Mucenic Ioan de la Suceava 


Trapezundul pe tine te-a odrăslit 
Iar Hristos la ceruri te-a proslăvit, 
Al Sucevii Sfânt odor, 

Noi cu lacrimi te rugăm 

Să păzeşti al tău popor 

O, Mucenice Ioane, 

Pe fiii neamului tău 


Să nu-i robească „cel rău”. 


A Sfântului Mucenic Mina 


Pe ostaşul Domnului cel slăvit, 
Diamantul credinţii cel neclătit, 
Pre Mina să-l lăudăm 

Şi cu râvnă să-l chemăm 

- Îndoială neavând - 

În pagube şi necazuri 

Că-i grabnic ajutător 


Creştinului dreptslăvitor. 


A Sfintei Muceniţe Eftimia 


care a fost hotarul Părinților la Soborul al 4-lea din Halchidon 


Cu nume de laudă te-ai chemat 


Şi cunună cerească ţi-ai câştigat, 


Bucurându-te nespus 


Cu cerescul Împărat 


In cămara cea de sus, 


Prea lăudată fecioară, 


Izvorule plin de dor 


Şi-al bunei credinţe „hotar”. 


Observaţie: „Efimia” în greceşte înseamnă „Lăudată”. 

A Sfintei Muceniţe Varvara 


Mieluşea curată a lui Hristos, 
Odorul fecioarelor prea frumos, 
Care veselă te-ai dus, 

Ca un cerb însetoşat, 

La camera cea de sus 

O, Minunată Varvara, 

Priveşte din ceruri spre noi 


Care suntem în nevol. 


A Sfintei Cuvioase Mariei Egiptencii 


Biruind al patimii „Legheon” 
L-ai zdrobit ca oastea lui Faraon, 
Şi trecând peste Iordan 

Ai scăpat ca Izrail 

Din pământul Egiptean, 

Prea Cuvioasa Marie, 

Din cer ajutor să trimiți 


Celor pătimaşi şi robiţi. 


A Cuvioasei Maicei noastre Paraschiva de la Iaşi 


De la Epivata ai odrăslit 
Şi la sihăstrie ai strălucit 
Alegându-ţi ca liman 
Viaţa celor netrupeşti 
În pustie la Iordan, 
Prea Cuvioasă Fecioară, 
Izvor nesecat te-ai făcut 


Norodului tău de la Prut. 


Alt tropar al Cuvioasei 


Al Moldovei odorule prea cinstit, 


Cu Hristos la ceruri te-ai logodit, 


Părăsind cele lumești în pustie la Iordan 


Pagina 333 


Ai venit să vieţuieşti, 
Ca îngerii, Paraschivo 
Folositoare te ştim 


Celor ce cu drag te cinstim. 


A Sfintei Muceniţe Filofteia de la Argeş A Sfântului Sava cel Sfinţit 


Pentru fapta bună te-ai nevoit 
Și prin mucenie te-ai săvârşit, 
Asuprită de părinţi 

Te-ai grăbit a te sui 

În lăcaşul celor sfinţi, 

A lui Hristos Filofteie, 
Norodului tău asuprit 


Ajută-i că mult l-ai iubit. 


A Sfântului loan Damaschin 


La Damasc, Părinte, ai odrăslit 
Și la Sfântul Sava ai înflorit 
Aducând cerescul rod 
Îndulceşti prea minunat 
Pravoslavnicul norod, 

Prea Cuvioase Ioane, 
Privighetoare din rai 


Şi ortodoxule grai. 


Pre sfințitul Sava să-l lăudăm, 
Pre tatăl Părinților să-l urmăm, 
Care mult s-a nevoit 

Arătând Monahilor 

Chipul cel neprihănit 

Al Vieţii cel din Pustie, 

lar Sfântului său Lăcaş 


Rămâne de-a pururi chezaş. 


A Sfântului Teodosie, începătorul de la obşte 


Al turmelor sfinte ai fost Păstor 
Şi al chinoviei începător, 
Vindecând pe cei bolnavi 
Şi-ntărindu-i pe cei slabi, 
Arătatu-te-ai viteaz 

Apărător al Credinţii, 

Al nostru prea cuvios 


Părinte Teodosie. 

Sfinţii Doctori fără de arginţi Cosma şi Damian 


Izvorule grabnic vindecător 
Şi balsam al durerilor alinător, 
Damiane şi Cosma, 
Sârguiți a vindeca 
Rana sufletului meu, 
Căci mă apropii de Moarte, 
Năravul cel din păcat 


De tot slăbănog m-a lăsat. 


A Sfântului Gherasim de la Iordan A Sfântului Gheorghe Hozevitul 
Podoaba pustiei de la Iordan Nerodirea pustiului ai lucrat 

Şi îngerul slavei cel pământean, Cu suspinuri şi lacrimi neîncetat, 
Care leul îmblânzeşti Dintru care odrăslesc 

Și cu îngerii vorbeşti, Neştiute nevoinţi 

Te rugăm noi robii tăi, Ale Sfinţilor Părinţi 

Gherasime Fericite, La Hozeva, Fericite, 

De leul cel netrupesc Cârmaciule sufletesc 

Păzeşte pe cei ce-ţi slujesc. Către Limanul ceresc. 

A Sfântului Ierarh loan Hozevitul, care a sihăstrit la Hozeva 


Ca o rândunică de iarnă grea 
Ai fugit de lume la Hozeva 
Şi sălaşul ţi-ai ales 
Sus pe stânca de granit 
Unde mult te-ai nevoit, 

O, Prea Sfinţite Ioane, 

Al Hozevei mare odor 


Şi-al Chesariei Păstor. 


A tuturor Sfinţilor A Maicii Domnului 

Pe slăviţii Domnului Ucenici, Prea Curată Fecioară şi Maica lui Hristos 
Cu Ierarhi şi ceata de Mucenici, Solitoarea Norodului bisericesc, 

Pe Părinţii din pustie, Sub milostivirea ta 

Şi pe cei din Chinovii, Totdeauna noi scăpăm, 

Cu cinstitele Femei, Nu ne trece - te rugăm 

Să-i lăudăm credincioşii, Întru necaz cu vederea 

Că ei mijlocesc mereu Ci scoate-ne din nevoi, 

Către Hristos Dumnezeu. Una binecuvântată. 


He Se IE 

Stihuri pentru litaniile de la Iordan 


După modelul celor de la Sf. Mormânt pe glasul 3, ca şi Legănuşul (Nu pricep...). 


La Iordan în chip smerit 
Ca un rob Te-ai botezat, 
Firea apelor sfinţind, 

Pe noi toţi ne-ai luminat. 


Tu fiind mărturisit 
De Părintele ceresc, 
Duhul Sfânt a întărit 
Pe cuvântul părintesc. 


Când din cer s-a auzit 
Glasul ce Te-a arătat, 
Firea toată s-a uimit 
Iară munții au săltat. 


Gol văzându-L pe Hristos 
Apa mării a fugit, 

Iar Iordanul sfiicios 
Înapoi s-a tras grăbit. 


Mâna Sfântului loan 
Tremura când s-a atins 
Să boteze în lordan 

Pe Cel veşnic necuprins. 


Pe al lumii Ziditor 
Ca să-l vadă s-au sfiit, 
Cei de sus luminători 


Şi în nori s-au învelit. 


Iar balaurul gândit, 
Care-n apă sta ascuns, 
Sub picioare s-a zdrobit 
De stăpânul lisus. 


Îngerii s-au spăimântat 
Pe Stăpânul gol văzând, 
Şi cântând au lăudat 
Sfântul Lui pogorământ. 


Singur iadul s-a scârbit 
Căci privind a înţeles 
Că de-acum va fi lipsit 
De vânatul cel ales. 


Apa Sfântului lordan 

- Botezându-se Hristos - 
A rămas ca un balsam 
La tot omul credincios. 


Cerul astăzi pogorând 
Spre Iordan s-a aplecat, 
Căci se vede pe pământ 
Sfânta Treime arătat. 

(Credincioşii cântă în cor) Ca să ne învrednicim 
De botezul lui Hristos. 
De la margini noi venim, 


Cei cu sufletul setos, 


Acestea s-ar cădea să fie cântate când merge soborul cu închinătorii de la 
Mănăstire spre Iordan pentru a face Aghiasmă, precum şi la întoarcere, iar în celelalte zile 


cântă la „Chinovie”. 


SE Se IE 

Condacul Praznicului de la Schitul Sfântul Ioan de la Iordan 


Alcătuit după metoda Troparului Maicii Domnului: sub milostivirea ta... aşa cum se cântă 


în greceşte după toate slujbele în Mănăstirile Sf. Sava şi Hozeva, pe glasul 2. 


De venirea Ta, lordanul 
S-a întors înapoi, Cuvinte, 
Şi plinind Botezul 
Mergătorul Tău înainte, 
Oştile din cer s-au spăimântat, 
lar cei de jos 


Toţi au văzut lumină. 


De notat: 


Am potrivit această cântare spre a fi imnul nostru bisericesc de la Iordan, 
pentru orice împrejurare. 


He Se IE 

„Cântaţi Domnului cântare nouă «Lauda Lui în Biserica cuvioşilor»” 
(Psalm 149, versul I). 


Buchet de nouă cântări 


(Alcătuite din Stihuri armonizate după melodiile cântărilor greceşti) 


Condacul Sfântului loan Botezătorul Condacul Sfântului Mucenic Ignatie 
(glas 3 „I Partenos simeron...”) (glas 3) 

Înainte Mergător Dragostea lui Dumnezeu 

A Lui Hristos eşti Ioane, Te aprindea Fericite, 

Şi al Lui Botezător Şi de El dorit mereu 

Te-ai arătat Prooroace. Te-ai dat mâncare la fiare. 

Viaţa ta de pe pământ este cerească, Trupul tău, ca pe grăunte îl măcinară, 
Moartea ta este cu totul mucenicească, Sufletul s-a înălțat ca o pară 

Şi la tronul Sfintei Slave Şi cu Cel dorit la ceruri 

Te rogi acum ŞI pururea. Rămâi în vecii vecilor. 

Condacul Sfântului Ioan de la Suceava 
(glas 3) 


La Suceava cortul tău 

NI l-ai lăsat mângâiere 

Că lucrarea celui rău 

De la norodul tău piere; 

Calea jos ai săvârşit-o cu chinuire, 
Sus la cer te-ai înălţat cu mărire, 
Și, de-acolo, pentru ţară 


Nu încetezi rugându-te. 


Troparul Cuviosului Nicodim cel Sfânt 
(glas 5) 


În amurg de taină te-ai arătat 
La norodul nostru nemângâiat, 
Și sobor de ucenici, 

Ca un rai duhovnicesc, 

Ai întemeiat aici. 

Nicodime cuvioase, 

În noaptea gândită cu nor, 


Să luminezi calea tuturor. 


Condacul Sfinţilor Trei Ierarhi 
(glas 3) 


Sfinţii Trei luminători 

Cu strălucire de taină, 

Celor binecinstitori 

Le luminează plinirea. 

Lumea cea de pe pământ azi îi cinsteşte, 
Cea de sus la Tronul ceresc îi uneşte 

Iar moşia lor robită 


Aşteaptă mijlocirea lor. 


Condacul Cuviosului Nicodim 
(glas 5) 


Al virtuţii râvnitor 

Te-ai arătat din pruncie, 

Şi ales începător 

Ai fost întru sihăstrie. 

Viaţa ta a fost lumină duhovnicească, 
Duhul tău s-a dus în slava cerească, 
Și de-acolo pentru turmă 


Mereu te rogi, Nicodime. 

Megalinaria Cuviosului Nicodim 
(glas 2) 


Ca o stea cerească ai răsărit 
La Apusul Țării, Nicodime, Avo Sfințite. 
Şi-n noaptea cea gândită, cu taină străluceşti 


Pe cerul Țării noastre, cu razele cereşti. 


Troparul Cuviosului Grigore Decapolitul de la Bistriţa 


Ca albina cea harnică ai umblat 
Şi sufletul dornic ţi-ai adăpat 
Din nectarul cel ceresc, 
Arătându-te la toți 
Ca un înger pământesc, 
Grigore Decapolite, 

Al țării noastre izvor, 


De multe minuni făcător. 

Condacul Sfântului Grigore Megalinaria Cuviosului Grigore 


(glas 3) (glas 2) 
Lumea toată străbătând, Prin Apusul lumii şi Răsărit, 
Prea Cuvioase Părinte, Pentru adevărul pravoslavnic te-ai ostenit, 
Adunat-ai rodul Sfânt Și traiul săvârşindu-ţi de valuri zbuciumat, 
Ca o albină, Grigore. Pe plaiul ţării noastre odihnă ai aflat. 


Viaţa ta este sudoare şi prigonire, 
Moartea ta este odihnă şi fericire, 
Iar cu Moaştele cinstite 


Îmbogăţeşti pe neamul tău. 


Condacul Sfântului loan Hozevitul, Episcopul Chesariei 
(glas 3) 


Pe norod l-ai păstorit, 
Prea Fericite Ioane, 
Şi prea mult te-ai nevoit 
Cu Sihăstria, lerarhe. 
Peştera cea de pe stâncă ţi-a fost sălaşul, 
Cerul azi îţi hărăzeşte „Lăcaşul”. 
Pentru turma ta smerită, 


Nu înceta rugându-te. 

Condacul Sfântului Gheorghe Hozevitul 
(glas 3) 


Ca un pom ai fost sădit lângă izvoarele apei, 
Şi sub stânca de granit aşezi răsadul de taină. 
Hozeva o face cetate cu mănăstirea, 

Şi cu roduri însutite 


Incununezi soborul tău. 


Condacul tuturor Cuvioşilor Părinţi, care s-au sfințit la Hozeva 


(glas 3) 


Hozevit cinstit Sobor al cuvioşilor noştri, 
Sfântul vostru ajutor să prisosească şi nouă, 
Noi fiind prea mult nevrednici de Sihăstrie, 

Cerem azi din înălțime tărie, 
Ca de Sfânta bucurie 


Să ne împărtăşim şi noi. 


Condacul Sfântului Gherasim de la Iordan 


(glas 3) 


Ca un înger pământesc te-ai dus în zările sfinte, 
Spre limanul cel ceresc, 


Prea Cuvioase Părinte. 

Fiara cea văzută (leul) ţi-a fost ca slugă, 
Cea de gând te-avea pricină de fugă, 
Şi cu îngerii la Ceruri 


Te bucuri azi, Gherasime. 


Condacul Cuvioasei Maria Egipteanca Al doilea condac al Cuvioasei Maria 
(glas 3) (glas 3) 
Jugul rău l-ai lepădat, Din Egiptul patimu, 
Prea Cuvioasă Marie, Prea Cuvioasă Marie, 
Şi ca cerbul însetat, ai alergat la pustie. Ai ieşit în chip străin, ca Israel din robie. 
Trupul tău cu pustnicia se subțiază, Darul Sfânt al Prea Curatei ţi-a fost tărie, 
Sufletul cu raza sfântă se luminează Paşii tăi povăţuind la pustie, 
Și urcându-te la ceruri Şi-n căruţa pocăinţii 
Te veseleşti de-a pururea. Te-ai dus în slava cerului. 
Condacul Sfintei Mariei Magdalenei Condacul Sfintelor Mironosițe 
(glas 3) (în sobor) (glas 3) 
La Golgota L-ai urmat Prea Cinstitelor Femei Mironosiţe 
Pe Domnul, Mironosiţă, Vestitoarea mai întâi 
Şi din morţi ÎI vezi sculat V-aţi arătat Învierii. 
Mai înainte de alții. Dragostea şi cu mireasma v-a fost prinosul, 
Mirul tău îţi este semnul Milostivirii, Azi pe voi vă fericeşte tot credinciosul, 
Dragostea ţi-arată slava Dumnezeirii, Şi la cer vă desfătează 
Întru care, prea cinstită, Mireazma vieţii veşnice. 


Te veseleşti cu îngerii. 

Condacul Sfintei Muceniţe Filofteia de la Argeş 
(glas 3) 


Ca un spic de grâu curat 
O, muceniţă Fecioară, 

De părinţi te-ai secerat 
Pentru Hristos, Filofteie. 
Trupul tău este comoară a României 
Sufletul îşi ia cununa Muceniciei 


Şi te faci apărătoare în „Laturea Carpaţilor”. 


Al doilea condac al Sfinților Hozeviţi 
(glas 3) 


Hozeviţilor Părinți 
Din „Valea cea sihăstrească”, 
Care azi vă veseliți 
De slava dumnezeiască, 
Cereţi dar de mântuire şi nouă, 
Nu lăsaţi în nesimţire pe fiii voştri, 
Ci cu sfânta luminare 


De-a pururia treziţi-ne. 

Condacul Sfinţilor apărători ai României 
(glas 3) 


Cei din veac folositori 
Ai „României slăvite”, 
Daţi-i sfântul ajutoriu 
Celei acum robite; 
Jugul greu care-i apasă acum grumazul, 
Lacrima care-i brăzdează obrazul, 
Mai degrabă să se curme 


Cu darul vostru, Sfinților! 


Troparul Sfântului Sfinţit Mucenic Narcis, Patriarhul Ierusalimului 


(glas 5) 


Dănţuind cu taină întru cântări, 
Biserica cheamă din depărtări 
Pe norodul creştinesc 
La Sion, a săvârşi 
Praznicul mucenicesc 
A lui Narcis Patriarhul, 
Luceafăr prea luminos 


Şi următor lui Hristos. 

Condacul Sfântului Narcis 
(glas 3) 


La Sion ai strălucit, 

Prea Fericite Narcise, 

Şi cu râvnă te-ai jertfit 

Pentru prea sfânta credinţă. 

Astăzi ai Sion mai vesel ca înainte. 
Roagă-te pentru norodul Cetăţii Sfinte 
Care astăzi prăznueşte 


Cinstita pomenirea ta. 


Troparul Sfintei Mucenițe Potamiana 


Pentru slava cerească te-ai nevoit 

Şi dulceaţa trupească nu te-a robit, 

Ruşinat-ai pe păgân, 

Robul poftelor fiind, cel cu nume de „stăpân” 
Potamiana, fecioară cu vălul de nuntă vopsit 


Iar sângele tău prea cinstit. 


Megalinaria Sf. Narcis 
(glas 2) 


Pe Narcis Sfinţitul să-l prăznuim, 
Pe Sfânta podoabă a cetăţii Ierusalim, 
Că razele virtuţii revarsă pe pământ 


Și „Crezul” întăreşte cu sângele lui sfânt. 


Megalinaria Sfintei Potamiana 
(glas 2) 


Cunună de laudă întocmind 
Să cântăm fecioarei care dornică s-a jertfit, 
Mergând către Mirele cel nestricăcios, 


Ea leapădă dulceaţa şi slava cea de jos. 


Condacul Sfintei Potamiana 
(glas 3) 


Mieluşeaua Domnului, Potamiana, 


Pentru râvna Slavei Lui, tu mori fugind de prihană. 


Smoala cea clocotitoare te luminează, 


Duhul cel cu chip de smoală se ruşinează 

Iar soborul cel din ceruri 


Cu slavă te întâmpină. 


Troparul Sfintei Muceniţe Perpetua 


Odraslă din neamul cel mai slăvit 
Şi stea luminoasă din asfințit, 
Minunat ai strălucit dintre norii păgâneşti 
Și cu râvnă te-ai jertfit, Perpetua, pentru Domnul 


Cunună cerească luând şi pe tirani ruşinând. 


Condacul Sfintei Perpetua 
(glas 3) 


Din norodul păgânesc ai strălucit Muceniţă, 
Şi la neamul creştinesc te faci mireazmă de taină. 
Neamul tău îşi face nume cu mucenicia 


Şi cu îngerii la ceruri te veseleşti Perpetuă. 


Megalinaria Sfintei Perpetua 
(glas 2) 


Pe Sfânta Perpetua s-o cinstim 
Şi cântări de laudă credincioşii să-i împletim, 
Fiind ea din rândul „Celor întâi născuţi”, 


A biruit pornirile celor nevăzuțţi. 

Troparul Cuviosului Paisie de la Neamţu 
(glas 5) 


Din casa părinţilor ai plecat, 
Și la Sfântul Munte ai alergat, 
Iar de-acolo cu sobor 
Încărcat cu bunătăţi, 

În Moldova te arăţi, 
Luceafăr al chinoviei, 

Pe vechiul Lăcaş prefăcând 


In rai sufletesc pe pământ. 


Megalinaria Sfântului Paisie 
(glas 2) 


Pe marele stareţ să-l lăudăm 
Şi pe calea sfântă a virtuților să-l urmăm, 
Că via cea de obşte prin el s-a înnoit 


În sfintele Lăcaşuri la Nord şi Răsărit. 

Condacul Sfântului Paisie 


Ca un pom de soi vestit, 
Prea Cuvioase Părinte, 
În Moldova ai rodit 
Pe bunătăţile Sfinte; 
Darul tău pe cei din umbră îi luminează, 
Mila ta pe cei din patimi îi uşurează, 


Şi, prin rugăciunea minţii, înalţă la cer pe fiii tăi. 


Megalinarii 
A Maicii Domnului A Sfintei Mironosițe Maria Magdalena 
Prea milostivă Stăpână, Mironosiţă Marie, 
Nădejdea sufletului meu, Odraslă sfântă din Magdal, 
Şi rază de mântuire Şi luminată făclie 
Celor ce zac în păcate, A Învierii Domnului, 
Aprinde-mi smeritul meu sfeşnic Aprinde-mi în suflet iubirea 
Şi stinge-mi focul cel veşnic. Şi stinge-mi de rău pomenirea. 

A Sfintei Paraschiva de la Iaşi 
(glas 2) 


Lacrima norodului tău iubit 
Astăzi în şuvoaie către Dunăre s-a pornit, 
O, Sfântă Paraschivă slugă de la Prut, 
Pe liftele barbare cu păgânescul cnut. (bici) 
Semnul pravoslavnic ridică iar, 
Ca răgaz puternic la străvechiul nostru hotar, 
Şi scaunul Moldovei îl fă din nou slăvit 


Să lumineze ţara la Nord şi Răsărit. 


Adaus la cărticica „Buchet de cântări” 


Troparul Sfinţilor Părinți Ioachim şi Ana 
(glas 5) 


Ioachime şi Ana, strămoşilor cinstiţi, 
Voi sunteţi Părinții cei mai fericiţi 
Căci prin rodul vostru sfânt 
Pogorâtu-s-au din cer 
Mântuirea pe pământ. 

Deci astăzi cu îndrăzneală 
Rugaţi-vă pentru noi 


Care suntem în nevoi! 

Condacul Sfinţilor Părinți 
(glas 3) 


Fericiţilor Părinţi, Ioachime şi Ana, 
Voi sunteți blagosloviți 
Cu rodul fără prihană. 
Cei de sus se desfătează cu rodul vostru, 
Lumea jos se mântueşte cu Domnul nostru, 
Şi în veci vă fericeşte 


Pe voi strămoşii Domnului. 


Megalinaria Sfinţilor Părinți Ioachim și Ana 


(glas 2 ca la Paraclis) 


Pe strămoşii Domnului să-i cinstim 
Şi pe Născătorii Prea Curatei să-i fericim, 
Că „buna lor vestire” pe care au avut 


Pricină bucurie în lume s-a făcut. 


Condacul Sf. Prooroc Zaharia, tatăl Sf. loan Botezătorul 


Preot Celui Prea Înalt 
Ai fost sfințit, Zaharie, 


Şi de sus te-ai luminat 

Cu dar de proorocie. 
Limba ta - nedumerită fiind - se leagă, 
Numele cel minunat o dezleagă 
Şi blagoslovind pe Domnul 


Arăţi pe „Proorocul Lui”. 


Condacul Sfintei Elisaveta, Maica Sfântului loan Botezătorul 
(glas 3) 


Fericită maică eşti, Elisaveta cinstită, 
Că pe „rod” îl pregăteşti 
Spre taina cea negrăită. 
Fiul tău - fiind în mitră - voios săltează, 
Duhul Sfânt (venind Fecioara) te luminează 
Să cunoşti că ea va naşte 


Pe Făcătorul Cerului. 


Condacul Sfântului Ierarh Nicolae 
(glas 3) 


Al credinţei râvnitor 
Şi chipul blândeții, 
Dă-ne grabnic ajutor 
În greutăţile vieţii. 
Darul tău să ne ridice din suferinţă, 
Râvna ta să ne păzească întru credinţă, 
Şi al săracilor Părinte 


Să fu Nicolae pururea. 

Condacul Sfântului Mare Mucenic Gheorghe 
(glas 3) 


Mucenic prea slăvit 
Comoară de folosințe, 
Pe tirani ai biruit 
Cu arma bunei credinţe. 
Numele, dintru „lucrare” se tâlcuieşte, 
Viaţa ta prin chinuri grele se săvârşeşte, 
Şi cununa biruinții 


Primeşti din mâna Domnului. 


Condacul Cuvioasei Paraschiva 
(glas 3) 


De rudenii te-ai lipsit 
Pentru Hristos, Cuvioasă, 
Şi Lui singur ai slujit 
Cu viață anevoioasă. 
Duhul tău se veseleşte cu slavoslovii, 
Darul tău ne ocroteşte Țara Moldovei, 
Şi izvor de vindecare 


La toți rămâi de-a pururea. 

Troparul Sfântului Nicodim 


glasul 5 (tin tahian su schepin che tin voitian...) 


Pe Sfântul Nicodim cel nou vestit. 
Pe marele Dascăl Aghionit, 
Pe albina cea cu dar 
Care strâns-au din belşug 
Pravoslavnicul nectar 
Spre hrana creştinătăţii, 
Acum noi cu râvnă venind 


Să-l lăudăm, prăznuind! 


Condacul Cuviosului Nicodim 
(glas 3) 


Al virtuții râvnitor 
Te-ai arătat din pruncie, 
Şi ales începător 
Ai fost întru sihăstrie. 
Viaţa ta a fost lumină duhovnicească, 
Duhul tău s-a dus în slava cerească, 
Şi de-acolo pentru turmă 


Mereu te rogi, Nicodime. 

Alt Condac al Cuviosului Nicodim 


glasul 3 (ca şi condacul Naşterii: Partenos simeron...) 


Îngereşte vieţuind 
Te faci icoană virtuţii, 
Şi pe toţi povăţuind 
În lupta cu „nevăzuţii”. 
Limba ta este organul mişcat de Duhul, 
Pana ta ne luminează tainic văzduhul, 
Şi cinstindu-i pe toți Sfinții, 


Te duci la bucuria lor! 


Megalinarii către Cuviosul Nicodim Aghioritul 


(glas 2) 


În pământul nostru cel strămoşesc 
Faci întâi pornirea 
La răsadul călugăresc 
Din care se formează 
Livezi duhovniceşti, 
Iar roada lor dă viaţă 


Suflării româneşti. 


Pagina 357 


II. (După melodia grecească a megalinanilor) 


Pe Luminătorul cel prea slăvit 
Şi pe Scriitorul şi Sihastrul neobosit, 
Veniţi, credincioşilor, astăzi într-un gând 


Să-i împletim cunună de laude, cântând! 


III. glas 3 (ca şi: Apostoli de la margini) 


Pe Cuviosul Nicodim, 
Podoaba călugăriei, 
Pe îngerul Sfântului Munte 
Şi slava Ortodoxiei, 
Să-l lăudăm împreună, 


Urmându-i povaţa cea bună. 


Condacul Sfântului loan Evanghelistul (Teologul) 
(glas 3) 


Ucenic prea slăvit, 
Evangheliste Ioane, 

Lui Hristos ai fost iubit, slujindu-l fără prihană. 
Faptele iubirii sfinte le faci vestite, 
Tainele Teologiei vădite, 

ȘI cu tainică mutare 


Te urci în slava Domnului. 

Megalinaria Sfântului loan 
(glas 2) 


Al Teologiei începător 
Și al fecioriei eşti, Ioane, învăţător. 
Celei fără prihană tu vrednic i-ai slujit 


Şi taina mântuirii în lume ai vestit. 


He Se RE 

Cele şapte păcate de moarte - Dintru care odrăslesc toate păcatele 


Cele şapte răni de moarte 
Care m-au vânat mereu, 
Şi slăbănogit-au foarte 


Sufletul smerit al meu! 


Mândria 
Dacă mai doreşti acuma Care dintre ei acuma 
Suflete să ne mândrim, Îl găseşti mai fericit? 
Vino de pogoară numa Răsfăţatul cel prea mândru 


reggae ai SIA i 
Până jos la țintirim! Ori săracul umilit? 


Ca să vezi mai bine-acolo 
Pentru cine te mândreşti, 
Care este slava lumii 

Şi a vieţii pământeşti! 


Iată colo proestosul, 

Ce era ca un butoi, 

Şi-i gonea pe bieţii paznici, 
Defăimându-i ca pe boi. 


lată hârca asta slută 
Este a unui boier 

Care petrecea cu slavă 
Ca un mândru Lucifer. 


Mai la vale iată capul 

Unui biet nevoitor 

Care sta ascuns prin peşteri 
Gol, tăcut şi postitor. 


Mai încolo este alta 
A unui om cerşetor 
Care şi-a târât viaţa 
Umilit şi răbdător. 


Ce cunoşti acum din slava 
Celor graşi de la Vasan; 
lată numai ce rămâne 

De la bietul pământean! 

Zavistia 


De zavistie urâtă Deci pe gânduri tu adesea 
Dacă vezi că eşti luptat, Spovedeşte-le curat 
Află că această boală Şi te roagă pentru care 


Este greu de vindecat. Urâciunea te-a luptat. 


Toate celelalte patimi 
Sunt din fire omenești, 
Şi lucrându-le îți pare 
Că din ele te-ndulceşti. 


A zavistiei meteahnă 
Este lucru diavolesc, 
Care nu te lasă-n pace, 


La zavistie din contra, 
Simţi că eşti ca otrăvit, 
Căci la inimă te roade 
Viermele neadormit. 


Nu lăsa ca să mocnească 
Răul nemărturisit, 

Nu cumva să putrezească 
Binele agonisit. 


Iubirea de argint 


Când te prinde în capcană Lăcomia 1-a pierdut. 
Lăcomia de arginţi, 
S-o vădeşti ca pe o rană 
La duhovniceştii Părinţi. Rădăcina răutăţii 
La păgâni şi la evrei: 
Ai pe Iuda doar ca pildă 


Căci, fund năravul tainic, Şi începător al ei 


Este greu de priceput 
Şi pe mulţi din cei cu râvnă 


Când vezi că alţii sporesc. 

Desfrâul 


La dulceaţa desfrânării Cum vei suferi mânia 
Dacă eşti obişnuit, Dreptului judecător! 
Vino tainic, ticăloase, Cum vei trece peste râul 


Pân-la Poarta lui David. Cel cu focul arzător! 


Să-ţi închipui tu acolo 
Cum la ziua cea de-apoi 
Scaun greu de judecată 
Se va pune pentru noi. 


Cum vei suferi osânda 
Care se va hotări, 

Cum vei suferi pe demoni 
Când la munci te va târî? 


Lăcomia pântecelui 


Dacă ai din nesimţire Pentru cel necumpătat! 
Pântece nesăţios, 
Vino până la Golgota 
Lângă Crucea lui Hristos! Deci în taină mergi adesea 
La Golgota cugetând, 
Ca să capeţi înfrânare 


A a Umilindu-te în gând. 


Stânca cum s-a despicat 
La vederea răstignirii 

Suflete, de ai mânie, 
Dacă lesne te iuţeşti, 
De a treia fericire, 

Ticăloase, te lipseşti! 


Nu vei moşteni pământul 
Fericiţilor de sus! 

Celor blânzi le este partea, 
După cum Domnul a spus. 


Trândăvia 


Iară duhul trândăviei 
Dacă vezi că te-a cuprins, 
Cugetă la ceasul morții 


Şi la focul cel nestins. 


Mânia 


- Vino fire mânioasă 

Ca să vezi pe Mielul blând 
Cum se junghie pe Cruce, 
Toate pentru noi răbdând. 


Deci primeşte cu blândeţe 
De la oameni câte vin, 

Ca să moşteneşti pământul 
Celor blânzi în veci, AMIN. 


38 Se SE 

Câteva stihuri pentru năravuri (adică păcate) 


Năravurile din mândrie 

Şi din iubirea de avut, 

Din pizmă şi din rea mânie 
Acestea sunt mai de temut. 


Căci dânsele atrag în suflet 
Săgețile lui Veliar, 
Lipsindu-ne de pocăință 

Şi de dumnezeiescul dar (har)! 


Năravurile celelalte 

Ne vatămă şi ele foarte, 

Dar sufletul le lecueşte, 

Căci ranele nu sunt de moarte. 


Din trândăvie, desfrânare 
Şi lăcomie la mâncări 
Ii vu mai repede în fire 


Căci ai în inimă mustrări. 


Pe când la cele dinainte 
Năravuri, zise „boiereşti”, 
Se întunecă săraca minte 
Şi foarte greu te pocăieşti. 


Deci suflete al meu smerite, 
Năravul ce ascundem noi 
Va fi vădit atunci din zapis 
La judecata cea de-apoi! 


Să-l reclamăm noi singuri astăzi 
Cerând pedeapsă pentru el, 

Căci de-l lăsăm, atunci „pârâtul” 
La cer va ridica „Apel”! 

O, om!, ce mari răspunderi ai 
De tot ce faci pe lume 

De tot ce spui în scris sau grai! 
De pilda ce la alţii dai 

Căci ea mereu, spre iad sau rai 
Pe mulți o să-i îndrume 

Ce grijă trebuie să pui 

În viaţa ta, în toată, 

Căci gândul care-l scrii sau spui 
S-a dus, în veci nu-l mai aduni 
Şi vei culege roada lui 

Ori viu, ori mort odată, 

Ai spus o vorbă, vorba ta, 
Mergând din gură în gură, 
Va-nveseli sau va-ntrista 

Va curăţi sau va-ntina 

Rodind sămânţa pusă în ea 

De dragoste sau ură. 

Scrii un cuvânt; cuvântul scris 
Este un leac sau o otravă. 

Tu vei muri dar tot ce-ai scris 
Rămânen-n urmă drum deschis 
Spre ocară sau slavă. 

Ai spus un cântec, versul tău 


Rămâne după tine 


O, om! 


Îndemn spre bine sau spre rău 
Spre curăţire sau desfrâu 
Lăsând în inimi rodul tău 

De har sau de ruşine. 

Arăţi o cale a ta 

În urma ta nu piere 

E cale bună sau e rea 

Va prăbuşi sau va-nălța 

Vor merge suflete pe ea 

La pace sau durere 

Trăieşti o viaţă, viaţa ta 

E una, numai una 

Oricum ar fi tu nu uita 

Cum ţi-o trăieşti, vei câştiga 

Ori fericire pe vecie, ori chin pe totdeauna. 
O, om! Ce mari răspunderi ai! 
Tu vei pleca din lume, 

Dar ce ai spus prin scris sau grai 
Sau laşi prin pilda care-o dai 

Pe mulţi, pe mulţi spre iad sau rai 
Mereu o să-i îndrume. 

Deci nu uita: Fii credincios! 

Cu grijă şi cu teamă 

Să laşi în inimi luminos 


Un semn, un gând, un drum frumos 

Căci pentru toate ne-ndoios Odată vei da seama. 


Amin. 


He e SE 


Pagina 366 


Cugetări 


Pocăinţa - uşa mântuirii 


Uitaţi-vă la chipul zugrăvit alături - „Chipul pocăinţii Uşa mântuirii”. 

După cum vedeţi, uşa nu este singură, ci este prinsă de uşcior (tocuri). 


Dacă am pune numai uşciorii, nu putem zice că am asigura casa. ȘI iarăşi, 
dacă punem numai uşa singură rezemată de zid (fără să aibă uşciori), nu facem treaba de 


ispravă. Pentru asigurarea casei, este nevoie de uşă împreună cu uşciori. 


Deci după cum uşa la casă este prinsă de uşciori, tot aşa şi mărturisirea este 
legată de căinţa inimii şi amândouă împreună alcătuiesc Taina Pocăinţii (care asigurează 


mântuirea noastră). 
Acum să le luăm pe fiecare deosebit şi să vedem cum sunt alcătuite. 


Părţile din care se naşte căinţa inimii sunt patru la număr, după cum şi uşciorii 


de la casă sunt făcuţi din 4 lemne: 


1. Pragul căinții este cercarea cugetului (adică cercetarea conştiinţei). Fără 


pragul acesta, nimeni nu se pocăieşte. 


2. Din cercarea cugetului se naşte întristarea pentru păcate, care alcătuieşte 


lemnul din dreapta uşciorilor. 


3. După aceea, ne hotărâm să nu mai lucrăm cele rele. Această hotărâre este 


latura din stânga a uşciorilor (după cum se vede în poza alăturată). 


4. In sfârşit, se pune şi partea de sus a uşciorilor, care este împăcarea cu toţi pe 
care i-am supărat ori i-am nedreptăţit, iertând şi pe cei care ne-au greşit nouă. Fără 


împăcare, căinţa noastră nu este deplină. 

După ce facem aceste patru lucruri (adică cercetarea, întristarea, hotărârea şi 
împăcarea) ca pe nişte uşciori ai pocăinții, pe urmă aşezăm şi uşa, adică facem 
mărturisirea păcatelor. 

Mărturisirea trebuie săvârşită fără pricinuire şi cu deplină umilinţă; acestea 
sunt ca şi stinghiile care sunt de-a curmezişul uşii ca să întărească scândurile. Împlinind 
mărturisirea, noi cerem apoi canonul cuvenit, care este ca un zăvor pentru uşa pocăinţii. 
Abia după ce făgăduim că vom împlini sfatul duhovnicului, primim dezlegare de păcate 


prin molitfa preotului, care este cheia de la taina pocăinţii. 


Trebuie ştiut că prin canon nu se înţelege numai metanii şi închinăciuni, ci 
orice îndeletnicire pe care o rânduieşte duhovnicul (fie post, milostenie, tăcere, iertăciune, 


cetirea cărților etc.). 


Cu asta se împlineşte pocăinţa desăvârşit, care este ca un al doilea Botez. 

Portretul pocăinței (care este uşa mântuirii) 


Pentru că sunt multe persoane care caută pocăinţa cu toată inima, însă nu ştiu 
s-o împlinească aşa cum se cuvine, pentru acesta fac aici o poză (adică un portret al 
pocăinţii), ca să fie mai uşor de înţeles pentru toţi. Pe cei care cunosc bine lucrul, îi rog să 
mă ierte, căci nu caut să mă fac dascăl pentru ei, ci mă gândesc la folosul celor simpli şi 


neîncercaţi la locul pocăinţii. 


Am observat că unii arată multă căinţă pentru greşelilor lor şi se consumă în 
inima lor, însă nu poartă de grija pentru mărturisire. Se ostenesc la rugăciune, la post şi 


alte fapte bune, dar ceea ce este mai de nevoie nu împlinesc de fel. 

Mai sunt apoi alții, care aleargă des la mărturisire şi dezvelesc cu de- 
amănuntul tainele inimii, dar nu au deplină căinţă pentru greşelilor lor şi nici nu prea 
ascultă sfatul duhovnicului. 


Mărturisirea lor este mai mult din obicei, iar nu din căinţă. Povestesc multe 


dar fără durere de inimă, şi uneori aduc pricinuiri întru păcatele lor, punând vina pe alții. 


In cuvintele ce urmează, caut să dovedesc că nici căinţa fără mărturisire curată 
nu este de ajuns pentru mântuire şi nici mărturisirea fără căință adevărată nu împlineşte 
taina pocăinţii. 

Căci după cum cel care nu are Botez nu se poate mântui, tot asemenea şi cel 


care are Botezul necomplet (fals) nu este fiu adevărat al Bisericii. 


Cu alte cuvinte, vreau să spun că, pentru a se împlini Taina Pocăinţii, este 
nevoie şi de căinţă şi de mărturisire. Aceste două se întăresc una pe alta şi alcătuiesc un fel 


de uşă pentru mântuire. 


Pentru aceasta am şi făcut aici o poză cu uşa mântuirii, care închipuieşte Taina 

cea sfântă a Pocăinţii. 


In manuscrisul Sfântului loan Iacob urmează o Cruce pe care scrie (din poezia 


„Cugetări smerite”): 


Precum încet se trece 
Făclia de la sfeşnic 
Aşa se trece viaţa 


Şi vine somnul veşnic. 


Să cugetăm adesea 
La tainele ieșirii 
Să scăpăm de frică 


In ceasul despărțirii. 


Să pomenim cu lacrimi 
Pe cei ce-au răposat 
Căci pentru noi se roagă 


Şi ei neîncetat. 


Să ştim întotdeauna 
Că fără sfântul dar, 
Comorile din lume 


Sunt toate în zadar. 


Nădejdea să ne fie 
La Cel fără de ani 
Iar nu la mintea noastră 


La slavă sau la bani. 


Nevrednicia noastră 
S-o punem mai prejos 
Decât vinovăția 


Celui mai păcătos. 


Să nu lăsăm în minte 
Vreun cuget duşmănos 
Ci să urmăm iertării 


Şi păcii lui Hristos. 

DIETA SUFLETEASCA 


2 dom din Art 


rn Eray d Jis PAR 
r dai PE A 
SLL Y. hona? 

fte sena 


Crucea vieții 


Necazuri - Strâmtorări - Boale şi prigoane 


Acestea răbdându-le cu mulţumire - cu darul lui Dumnezeu, vom dobândi negreşit 


mântuirea. 

SFÂNT, SFÂNT, SFÂNT 


Fără Mine nu puteți face nimic! (loan 15, 5) 


Şi această biruinţă, care a biruit lumea, este credinţa voastră (1 loan 5, 4) 


La cartea Apocalipsului zice Domnul către noi, păcătoşi: Sârguieşte deci şi te 
pocăieşte! lată Eu stau la uşă şi bat: De va auzi cineva glasul Meu şi va deschide uşa, voi 


intra la el şi voi prânzi cu dânsul şi el cu Mine (Apocalipsa 3, 19-20). 


Câteva cuvinte despre felul cum trebuie înţeles canonul de mărturisire 
(adică certarea duhovnicească) 


În cartea (epistola) Sfântului Apostol Pavel către Evrei, cap. 1, scrie: „De 
suferiţi certare, atunci Dumnezeu Se poartă cu voi ca şi cu nişte fii, căci care este vreun 
fiu pe care tatăl său să nu-l certe? Iar de rămâneți fără certare, care este obştească pentru 
toţi, atunci nu sunteţi fu, ci copii nelegiuiți (adică bastarzi), (vers. 7-8). Fiecare certare ni 
se pare la început întristare, iar nu bucurie, dar mai târziu aduce, prin ea, roadele dătătoare 


de pace ale dreptăţii” (vers. 11). 

Despre însemnătatea canonului 


După cum este cunoscut de toți, Taina cea Sfântă a Pocăinţei este alcătuită din 


două părți principale şi anume: 
1.  Căința inimii şi 


2. Mărturisirea păcatelor. 


La un loc cu mărturisirea este socotit şi canonul, care completează lucrul 
mărturisirii. Pocăinţa nu este deplină, dacă nu este urmată de împlinirea canonului rânduit 
de preot. Deci putem spune că regula canonului este completarea mărturisirii şi zăvorul 
Pocăinţei. 

Mulți dintre creştinii de azi nu pot înţelege ce rost are canonul de la 
Mărturisire. Unii îşi dau cu părerea că, prin împlinirea canonului, omul îşi răscumpără 
iertarea păcatelor. Cu alte cuvinte, ei socotesc canonul ca o despăgubire sau ca un fel de 
plată pentru păcate. Alţii socotesc canonul ca o pedeapsă sau taxă de ispăşire pentru 
vinovăția păcatelor. Sunt apoi şi alţii, mai nepricepuţi, care cred că prin Canon se răzbună 
preotul asupra celor vinovaţi, iar alții (din multă nesimţire) nu dau nici o atenţie la 
rânduiala canonului, zicând că este ceva numai de formă sau numai o scornitură a 


preotului. 


Toate părerile acestea sunt greşite şi aduc mare pagubă pentru mântuire. După 
învăţătura Sfinţilor Părinți şi după predaniile Bisericii, Canonul de Mărturisire nu 
înseamnă nici răsplată sau despăgubire pentru păcate, nici pedeapsă pentru vina greşelilor, 


nici armă de răzbunare sau născocire (cum cred unii). 


Canonul face parte din Taina cea sfântă a Pocăinţei şi este ca o dietă pe care o 

recomandă doctorul la cel bolnav. Cel care a fost vătămat de răutatea păcatului este 
asemenea cu un om rănit, care are nevoie de îngrijirea doctorului. După ce lecuieşte pe cel 
rănit, doctorul îi rânduieşte şi o anumită dietă pentru ca să fie păzit de infecţie sau de 
inflamație (adică de obrinteală = inflamare). Chiar dacă se închide rana şi chiar dacă se 
tămăduieşte bolnavul, tot mai este nevoie de pază şi de întărire. Tot asemenea şi 
duhovnicul, după ce îi citeşte molitfa de iertăciune (sau înainte de molitfă), îi rânduieşte o 
dietă la cel mărturisit, care se zice Canon. De aici putem cunoaşte că nu se dă iertăciune în 
schimbul canonului, căci împlinirea canonului urmează după molitfa de iertăciune pe care 
o citeşte preotul. Darul iertării la taina Mărturisirii nu se dă pentru canon, ci din mila cea 
nemăsurată a lui Dumnezeu. Să nu creadă cineva că prin canon îşi acoperă vina păcatelor 


sau că el dă preţul de răscumpărare pentru păcate. 


Vina păcatelor noastre a plătit-o Mântuitorul nostru lisus Hristos pentru toți 
oamenii şi pentru totdeauna, aducându-Se pe Sine jertfă, prin Sfintele Lui Patimi. Însă nu 
primesc iertare decât numai cei binecredincioşi, care fac pocăință curată. Toate jertfele 


noastre şi toate canoanele nu au nici un preţ, fără Jertfa cea mare a Domnului. 


Un singur păcat a săvârşit strămoşul Adam şi după el (vreme de cinci mii cinci 
sute de ani) toți Drepţii, toți Patriarhii şi toţi Proorocii din Legea Veche n-au putut să 
răscumpere păcatul moştenit de la Adam. Dacă pentru o singură greşeală n-au putut să 
plătească toți aleşii cei din veac ai lui Dumnezeu, atunci cum să ne bizuim noi păcătoşii că 
vom plăti numai prin canon toată vina greşelilor noastre (care sunt mult mai grele ca ale 
lui Adam). Numai jertfa cea negrăită a Mântuitorului acoperă mulţimea păcatelor noastre, 
dacă avem credinţă şi mărturisire curată. Căci prin rana Lui, noi toţi ne-am vindecat (cum 
prăieşte Sfânta Biserică). În privinţa aceasta mulţi se înşală, punându-și nădejdea în 
canonul care îl împlinesc voiniceşte, iar la mărturisire nu au deplină umilinţă şi de multe 
ori osândesc pe cei mai slabi, care nu pot împlini canonul (ca ei) cu metanii până la 


pământ. 

Dar să ştie toți că nu numai metaniile şi închinăciunile sunt socotite drept 
canon. Ar însemna că numai cei voinici la trup se mântuiesc. Dar să ştim că toți oamenii 
au canon. Atât cei voinci cât şi cei slabi, atât monahii, cât şi preoţii şi patriarhii au canonul 


lor. Canonul este de mai multe feluri şi se rânduieşte după puterea şi înlesnirea fiecăruia. 


La unii rânduieşte duhovnicul să facă metanii mari sau închinăciuni. La alții le 
rânduieşte post mai îndelungat, unora le porunceşte să nu mănânce carne şi să nu bea vin, 
iar pe alţii îi opreşte de a se împărtăşi cu Sfintele Taine, pentru o vreme oarecare sau 
pentru toată viaţa. La unii le rânduieşte să facă mai multe rugăciuni sau milostenii, pe unii 
îi îndeamnă să citească mai mult din cărți sfinte (Psaltirea sau Vieţile Sfinţilor), pe mireni 
îi opreşte de a merge la teatru sau la petreceri, pe unii îi îndeamnă să-i sfătuiască pe cei 


neştiutori, iar la alţii le poruncesc să păzească mai mult tăcerea. 


Toate aceste rânduieli pe care le dă duhovnicul la mărturisire poartă numele de 
canon (adică dietă duhovnicească). lată ce scrie Cuviosul Nicodim Aghioritul, în 
Sfătuirea către duhovnic. „Nu uita, duhovnice, de a sfătui pe cei păcătoşi ca să nu-şi pună 
nădejdea în canon, nici să nu creadă că numai prin canon sau prin îndreptarea lor vor 
dobândi iertarea păcatelor de la Dumnezeu!”. Nicidecum, căci aceasta este o părere 
greşită a ereticilor. Păcatul fund o răutate nemărginită (care aduce ocară lui Dumnezeu, 
Celui nemărginit) nu este cu putinţă să dezlege numai prin faptele sau îndreptările omului, 
căci, după graiul Sfântului Prooroc Isaia: „Toţi ne-am născut cu întinăciune, ca o cârpă 


lepădată este toată dreptatea noastră” (Isaia 64, 5). 


Să avem toată încredințarea că luăm iertarea păcatelor prin mila cea 
nemăsurată a lui Dumnezeu, prin răscumpărarea săvârşită de către Fiul lui Dumnezeu, 
prin moartea Sa şi prin sângele Său cel vărsat pe Cruce (şi apoi prin sârguinţa noastră). 
Cum zice şi Sfântul Apostol Pavel: „Nu prin lucrurile pe care întru dreptate le-am făcut 
noi, ci după a Lui milă ne-a mântuit pe noi” (Tit 3, 5). Iar în cartea întâi a Sfântului 


Apostol şi Evanghelist loan zice (1, 7): „Sângele lui Hristos ne curăţeşte pe noi de tot 

păcatul”. Aceasta se adevereşte şi prin cuvintele pe care Însuşi Dumnezeu le rosteşte către 
Sfântul Prooroc Isaia (43, 25), zicând: „Eu sunt care şterg fărădelegile tale, pentru Mine!” 


(adică prin milostivirea Mea). 


Deci, nu este canonul sau faptele noastre care şterg păcatele, ci darul lui 
Dumnezeu împreună cu sârguinţa noastră. Canonul este dieta pentru pază şi semnul prin 
care ne aducem aminte totdeauna de păcatele ce am făcut. Despre aceasta ne lămureşte şi 
Sfântul loan Gură de Aur zicând: „Nu pentru ca să-ţi munceşti gândul tău, ci ca să îți 
înveţi sufletul tău să nu zburde la patimi şi să nu cadă iarăşi întru aceleaşi şi, pe lângă 
aceasta, pentru ca să cunoşti (cu adevărat) prin aducerea aminte, darul cel mare pe care l-a 
primit Dumnezeu, iertându-ţi atâtea păcate, precum şi Pavel îşi aduce aminte totdeauna că 


a gonit Biserica” (Cuvântarea 38 la cartea I către Corinteni). 


Ce înseamnă depărtarea de Sfintele Taine pentru cel care se pocăieşte 


Mulți dintre noi ne împuţinăm la suflet şi ne descurajăm atunci când 
duhovnicul ne opreşte pentru o vreme de la Sfânta Împărtăşire. Am avut prilejul să cunosc 
unele persoane care, fiind oprite de la Sfintele Taine de către un preot, au alergat la altul 
mai milostiv, să le facă pogorământ. Această cerere nu ar fi spre vătămare, dacă persoana 


care s-a mărturisit s-ar cunoaşte că este nevinovată şi nu are ceva vrednic de oprire. 

Dar în cazul când cineva este vinovat de păcate grele şi caută să precupeţească 
(adică să negoaţe) mărturisirea, atunci îşi adună prin asta osândă peste osândă. Căci 
nesocotind sfatul unui preot, care îţi doreşte mântuirea şi alergând la altul (care este mai 


nepăsător), aceasta înseamnă că faci precupeţie cu Taina cea mare a Pocăinţei. 

Mai sunt unii, care nici pe cel care îi sfătuieşte nu-l ascultă şi nici pe altul nu 
întreabă, ci îşi dezleagă singuri canonul şi se împărtăşesc fără să aibă blagoslovenia 
cuvenită. Pe unii ca aceştia n-are cine să-i plângă şi îi ajunge fără zăbavă mâna lui 


Dumnezeu, căci ei cu bună ştiinţă se fac defăimători de cele sfinte. 


Iată ce spune Cuviosul Nicodim Aghioritul (care a scris Pidalionu): „În scurt, 


îți zicem că una din două se cuvine să alegi, o, frate: 


1. Ori aici învaţă să primeşti vremelnic canonul pentru păcatele tale 


2. Sau acolo veşnic”. 


Dacă îl vei primi aici, atunci vei scăpa de canonul cel de acolo, iar de nu-l vei 
lua aici, atunci negreşit că îl vei lua dincolo veşnic. Precum arată despre aceasta şi 
Fericitul Gavriil al Filadelfiei, zicând: „Celor care nu s-au supus canoanelor (adică 
judecății duhovnicului), le este de trebuinţă să se trimită la judecăţile cele de dincolo şi 


vor da acolo răspuns pentru răutăţile care au făcut, ca cei ce au călcat Legile Bisericii”. 


După toate acestea îţi grăim ţie frate, că se cuvine să păzeşti cu dinadinsul 
depărtarea de Împărtăşire, câţi ani va rândui duhovnicul tău. Pentru că depărtarea aceasta 
(la cei căzuţi în păcate grele) este o împlinire de canon a tuturor canoanelor. Şi această 
depărtare de Împărtăşire este nevoie (la cei vinovaţi de păcate), şi trebuie socotită, această 


depărtare, ca o temelie a Pocăinţei celei adevărate. 


Pentru că vei îndrăzni să te împărtăşeşti întru aceşti ani, te faci prin aceasta ca 
un al doilea Iudă. Şi de vei sili pe duhovnic să te ierte, atunci te arăţi prin aceasta că nu ai 
pocăință, ci te afli că eşti un silnic, adică eşti un tiran, care sileşti Legile cele dumnezeieşti 
şi Canoanele Sfintelor Soboare şi ale Sfinţilor Părinţi. Atunci dumnezeiasca Împărtăşire 


nu-ți este ție spre iertare, ci spre osândă şi muncă mai multă. Şi pentru ca să înţelegi 

aceasta mai bine, primeşte această pildă: Precum un om care are rane la trup, merge de se 
arată la doctor şi primeşte de la dânsul poruncă să pună cutare plasture la răni şi pe lângă 
aceasta să nu bea vin, să nu mănânce anumite bucate, căci astfel nu i se vindecă ranele: 
întru acest chip şi tu, frate, ai avut rane gândite (adică duhovniceşti) la sufletul tău (adică 


păcatele). 


Arătându-te la duhovnic, acesta ţi-a rânduit să pui plasture la răni, care este 
canonul postirii, al mâncării celei uscate, al metaniilor, al milostivirii şi al rugăciunii. 
Deci, dacă nu vei asculta sfatul lui, ci vei lua cele oprite (adică Sfintele Taine), atunci 
rănile tale nu se vindecă şi păcatele nu se curăţesc ci, dimpotrivă, mai cumplite şi mai 


mari se fac. 


Dar nu numai atât, ci şi moarte sufletească şi trupească îţi pricinuieşte ţie 
aceasta neascultare, precum zice dumnezeiescul Pavel (1 Corinteni 11, 30): „Pentru 
aceasta, mulţi dintre voi sunt neputincioşi şi bolnavi şi mulți răposează” (adică mor 
sufletește). Şi aceasta zice Sfântul Apostol, pentru că unii, fiind nevrednici, se împărtăşesc 


şi din cauza aceasta ajung bolnavi şi neputincioşi şi mulți dintre ei mor. 


Noi ştim că toţi oamenii se îmbolnăvesc trupeşte şi nimeni nu este scutit de 
neputinţă şi de moarte. Însă boala şi neputinţa, precum şi moartea celor care se fac 
vinovaţi de Trupul şi Sângele Domnului, nu sunt obişnuite, ca la toţi oamenii. De obicei, 
la aceştia bolile şi neputinţele sunt mai mult sufleteşti, dar se răsfrâng şi asupra trupului. 
La ei vine boala pe neaşteptate şi fără să aibă vreo pricină firească. Îi ajunge de multe ori 
damblaua (adică paralizarea) sau boala grea de creier. Mai toți au mereu fiori de frică, 
neastâmpăr şi sunt cu ideea că îi urmăreşte cineva şi îi persecută, întocmai cum spune la 
Sfânta Scriptură despre Cain. Acela s-a făcut vinovat de sângele fratelui său, iar cel care 
îndrăzneşte la Sfintele Taine, fără să aibă blagoslovenie, se face vinovat Trupului şi 
Sângelui celui scump al Domnului. lată pentru ce Sfinţii Părinţi îi aseamănă pe aceştia cu 


vânzătorul luda Iscarioteanul. 

Despre folosul canonului 


„Cel care păzeşte canonul său, este fiu adevărat al Bisericii”. Aşa scrie Sfântul 
Nicodim Aghioritul, şi anume, iată ce spune despre aceasta: „De vei păzi canonul 
duhovnicului tău, arăţi prin aceasta că în adevăr te pocăieşti şi eşti adevărat fiu «al lui 
Dumnezeu» (după dar), şi al Sfintei Biserici, care a rânduit această certare a canonului. lar 
dacă, dimpotrivă, vei lepăda canonul duhovnicului tău, aceasta este semn că pocăinţa ta 
nu este adevărată, ci mincinoasă. Este semn că nu eşti adevărat fiu al lui Dumnezeu şi al 
Bisericii”. 

Aceasta se adevereşte şi din cuvântul Sfântului Apostol Pavel, care zice: 


„De suferiți certare, Dumnezeu se poartă cu voi ca şi cu nişte fii, căci oare este 
vreun fiu pe care tatăl său să nu-l certe? Iar de rămâneţi fără certare (care este obştească 
pentru toţi) atunci nu sunteți fii, ci copii născuţi fără de lege (bastarzi). Fiecare certare nu 
ni se pare la început bucurie, ci întristare, dar mai târziu aduce prin ea roadele dătătoare de 


pace ale dreptăţii!” (Evrei 12, 7-8 şi 11). 


Sfântul loan Gură de Aur, tâlcuind aceste cuvinte apostoleşti, spune că omul 
păcătos este asemenea unui cal nărăvaş. Când îl vede stăpânul pe cal că nu merge bine pe 
drum şi caută să-l dea în prăpastie, atunci îi pune zăbale în gură, îl smuceşte cu putere şi 
de multe ori îl loveşte cu biciul. Dar aceasta nu o face spre răzbunare sau spre pedeapsă, 


ci ca să-l înveţe a păzi drumul. 


La fel să se înţeleagă şi canonul pe care îl rânduieşte duhovnicul celui care 
alunecă în diferite păcate. Căci ştiut este că dacă leagă duhovnicul, Dumnezeu nu mai 
leagă a doua oară, şi când ne judecă duhovnicul, atunci scăpăm de judecata cea viitoare a 


lui Dumnezeu. 

Deci, să nu pară ca o asprime sau ca o tiranie canonizarea duhovnicului ci, 


dimpotrivă, ca o mare blândeţe şi ca o iscusită vindecare. 


Se întâmplă ca duhovnicul să fie prea milostiv şi să-ţi rânduiască puţin canon. 
Atunci se cuvine ca tu singur să-l rogi să-ţi dea mai mult, precum obişnuiesc să facă mulți 
dintre cei care se pocăresc cu fierbințeală (dar cu dreapră socotință, fără a cădea în 
mândrie), pentru a îmblânzi Dumnezeiasca dreptate prin canonul acesta vremelnic, şi ca 
să te încredinţezi mai mult că Dumnezeu ţi-a iertat pedeapsa cea veşnică, care se cădea ţie 


pentru păcate. 


Pentru cei care defaimă canonul de mărturisire 


Înțeleptul ierarh Gavriil al Filadelfiei scrie în cartea sa - „Pentru Tine” - 
următoarele: „Cel care nu s-a supus canoanelor, nevoie este să se trimită la judecăţile cele 
de acolo (adică la Judeţul cel înfricoşat) şi va da cuvânt pentru răutăţile ce a făcut, ca cel 
ce a călcat legile Bisericii”. La aceste cuvinte, adaugă şi Sfântul Nicodim Aghioritul 
sfătuirea sa, zicând: „În scurt, îți zicem că una din două se cuvine să alegi, o, frate: sau 
aici să iei vremelnic canonul păcatelor tale, sau acolo veşnic (în lumea cealaltă)”. Dacă îl 
vei primi aici (în viața aceasta), atunci scapi de cel de acolo. Iar de nu îl vei lua aici, 


negreşit îl vei lua acolo veşnic. 


Dacă nu asculţi de cuvântul duhovnicului şi nu primeşti canonul legiuit, atunci 
să ştii că duhovnicul nu are putere să te ierte, căci zice Sfântul Vasile cel Mare că 


stăpânirea (adică puterea) de a ierta păcatele nu este absolută (adică nu se dă aşa cum se 

întâmplă), ci după ascultarea celui care se pocăieşte, către cel care îi îngrijeşte sufletul 
(Cuvântul 15 al Sfântul Vasile cel Mare despre Certări). Deci, se cuvine să primească 
păcătosul cu bucurie canonul său. Dacă sora lui Moise nu s-ar fi izgonit afară din tabără 
vreme de 7 zile (după canon pentru greşala ei), atunci nu s-ar fi curățit de lepră. Dacă 
omul cel prea desfrânat din Corint nu s-ar fi dat satanei (după canonul Sfântul Apostol), 


atunci nu s-ar fi mântuit sufletul lui (1 Corinteni cap. 5, 1-5). 


La fel şi tu, frate, de nu vei lua această puţină certare a canonului, atunci nici 
de lepra păcatelor nu te curăţeşti desăvârşit, nici sufletul tău nu se mântuieşte. Împăratul 
David, ca să-şi împlinească canonul, a fost izgonit de la împărăție de către însuşi fiul său, 
Avesalon. Umbla prin munte şi prin văi cu picioarele goale şi era urât şi împroşcat de 
către semenii săi (căci deşi prin mărturisire l-a iertat Dumnezeu, dar nu i s-a iertat 


canonul, adică certarea vremelnică pentru păcat). 


Împăratul Teodosie cel Mare (care este în rândul sfinţilor) a fost canonisit de 
Sfântul Ambrozie să nu intre în Biserică 8 luni de zile, iar alt împărat, pentru omorul ce 
făcuse, a fost canonisit ca dezbrăcându-se de hainele împărăteşti, să meargă desculț pe un 
munte înalt şi acolo să petreacă 40 de zile întru rugăciuni, gustând numai pâine şi apă şi 
odihnindu-se pe pământul gol. Şi alți împărați mulţi au făcut canon greu pentru păcatele 
lor. Iar tu, omule, oare eşti mai mare decât aceia sau mai gingaş la trup decât ei? De ce nu 
primeşti puţinul canon pentru păcatele tale? Să nu te înşele gândul că prin bani vei 
răscumpăra canonul tău. Împărații aceştia aveau mai mulţi bani decât tine şi ar fi putut să 
plătească milioane de galbeni, numai să nu ia acest fel de canon. Dar aceasta nu este cu 


putinţă să se facă. Trupul care a păcătuit, acela trebuie să se certe. 

Întristarea cea pentru păcate 


Am amintit mai înainte că, cel care se pocăieşte cu adevărat, trebuie să simtă 


durere în inimă pentru păcatele sale, adică să aibă întristare şi zdrobire de inimă. 


Avem ca pildă întristarea Sfântului Prooroc David, care uda cu lacrimi 
aşternutul său şi băutura sa cu lacrimi o amesteca. lar în Sfânta Evanghelie, avem pilda 
vameşului celui păcătos care, din multă ruşine şi întristare, nu îndrăznea să ridice ochii săi 


către cer, ci se tânguia, bătându-şi pieptul cu pumnii. 


Orice om care greşeşte înaintea lui Dumnezeu simte o durere lăuntrică, o 
părere de rău pentru că a scârbit pe Dumnezeu. Această întristare, care zdrobeşte inima şi 
de multe ori stoarce lacrimi fierbinți, este socotită ca cea dintâi jertfă pe care o aduce 
omul pentru păcatele sale. Jertfa lui Dumnezeu: duhul umilit, inima înfrântă şi smerită, 
zice Sfântul Prooroc David. lar Sfântul Apostol Pavel, în cartea sa către Corinteni scrie că 
„întristarea pentru Dumnezeu naşte pocăință neschimbăcioasă, iar întristarea lumească, 


naşte moarte” (2 Corinteni 7, 10). 


Apoi, femeia cea păcătoasă (din Sfânta Evanghelie) uda cu lacrimi picioarele 
Mântuitorului şi le ştergea cu părul capului, iar Sfântul Apostol Petru, ieşind din curtea 


arhiereului, a plâns cu amar pentru cuvintele lepădării lui. 


Trebuie, însă, să luăm seama că nu orice întristare este semn de pocăință 
curată. Mai este si întristarea falsă, care nu vine din pocăință, ci din ambiţie şi din iubirea 
de sine. Aşa, de pildă, când cineva se zdrobeşte şi se boceşte de frică ca nu cumva să se 


descopere păcatul lui şi să se facă de ruşine. 


Aceasta se întâmplă la oamenii mândri, care nu plâng pentru că au scârbit pe 


Dumnezeu prin păcate, ci plâng de frică să nu se descopere urâciunea lor şi să pătimească 

ruşine. Ei se tânguiesc şi se roagă lui Dumnezeu (nu pentru iertare), ci ca să-i izbăvească 
de ruşinea oamenilor (adică să le acopere păcatul). Iar dacă unii ca aceştia s-au încredinţat 


că nu s-a descoperit păcatul lor, atunci uită întristarea şi urmează din nou cele vechi. 


Tot asemenea şi cei care au păcate grele nemărturisite, când ajung la vreo 
primejdie de moarte, atunci îi vezi că se zdrobesc şi se tânguie amar. Dar această întristare 


nu este după Dumnezeu, căci este schimbăcioasă. 


Ea vine numai din frica morţii, iar nu din pocăinţa curată. Cel care are căinţă 
adevărată, nu aşteaptă să vină boala grea, sau altă primejdie mare spre a se pocăi, ci 


totdeauna se căieşte şi caută să se mărturisească, fără să ajungă la primejdie. 


Pe când cei care se căiesc numai de frica morţii, au întristare înşelătoare. Unu 
ca aceştia, când văd că a trecut primejdia, părăsesc pocăinţa. Atunci îi vezi că se schimbă 
numaidecât, uită întristarea cea pentru păcate şi de multe ori se căiesc pentru că s-au 
pocăit. lar dacă din întâmplare au apucat să spună la cineva o parte din păcate, atunci se 
feresc de persoana aceea ca şi cum ar avea o boală molipsitoare. Ba uneori se poartă cu 
duşmănie faţă de persoana care i-a îndemnat la pocăință. Pentru că a trecut primejdia, ei 
nu mai au frica de moarte, încep iarăşi duşmăniile vechi, pe care le-au curmat la vreme de 
primejdie şi lucrează iar fărădelegea. Aceasta este întristarea cea mincinoasă, care 


izvoreşte din multă ambiţie, iar nu din frica lui Dumnezeu. 


„Întristarea cea după Dumnezeu naşte pocăință neschimbăcioasă” (după 
cuvântul apostolesc), iar întristarea care vine numai la vreme de primejdie, nu este semn 
de pocăință, ci este o întristare falsă sau lumească (cum o numeşte Sfântul Apostol Pavel), 
iar această întristare aduce moarte. Aşa a fost întristarea împăratului Saul şi a lui Ahab, 


care nu le-a folosit la nimic. 


He Se IE 

Curajul credinţei 


In Ţara Mucenicilor de azi, o femeie ruşinează pe „organele” întunericului de 
la Miazănoapte 


În vremea revoluţiei din Rusia, când vrăjmaşii credinței erau mai sălbatici 
decât fiarele împotriva celor sfinte, atunci când era oprit cu pedeapsă de moarte ca nimeni 
să nu poarte Sfânta Cruce la gât, a avut loc următoarea întâmplare, pe care mi-a povestit-o 
un preot care a fost de faţă: în zilele acelea de groază şi de sălbăticie nemaipomenită, 
mergea cu trenul spre oraşul Tiraspol o femeie evlavioasă. Cu toată ameninţarea 
bolşevicilor şi cu toată grozăvia pedepselor care-i aştepta pe cei nesupuşi ordinelor, 
evlavioasa femeie nu s-a sfut nicidecum de legea stăpânirii, ci purta totdeauna o Cruce 
mare de aur, la gât. Aceasta era arma, acoperământul şi mângâierea ei. Era mai bucuroasă 
să moară, decât să lepede semnul cel de mântuire. Dar săraca fiind obosită din cauza 
rozăveniilor din vremea nopţii, a adormit în tren. În vremea asta, un mare pungaş, care 
sta aproape, i-a scos încetişor Crucea care se zărea de sub haină, fără să simtă femeia. 
Când s-a trezit ea din somn, prima ei grijă a fost să caute Crucea la gât.Văzând că lipseşte, 
a început să plângă şi să întrebe cine i-a luat Crucea. Neaflându-se hoţul, ea a tras 


semnalul de alarmă. 


Numaidecât a venit conductorul întrebând cine a tras alarma şi ce s-a 
întâmplat? Atunci, femeia, fără cea mai mică sfială a declarat că 1 s-a furat crucea de aur 
pe care o purta la gât. Conductorul a rămas uimit şi nu ştia ce să creadă. În vremea aceea 
nu mai îndrăznea cineva să poarte la el lucruri sfinte şi mai ales să reclame că a pierdut o 
cruce. După puţină gândire, funcţionarul a zis către femeie, în auzul tuturor: „Dacă tu, în 


vremea asta de groază îndrăzneşti să porți cruce la gât şi nu te sfieşti ca să reclami 


Pagina 385 


pierderea ei, pentru curajul tău se cuvine să opresc trenul şi, făcând percheziţie, să-ţi caut 
crucea pe care o cinsteşti atât de mult”. Şi în adevăr a oprit trenul şi făcându-se cercetare a 


aflat şi i-a dat înapoi femeii cinstita ei cruce. 


Iată o pildă de bărbăţie care ne învaţă cât poate curajul credinţei. Ruşine să le 
fie celor care în vremuri de pace nu îndrăznesc a-şi face semnul Crucii în faţa boierilor şi 


nu mărturisesc credinţa lor la vreme de întrebare. 


O femeie a uimit prin curajul ei pe cei mai înverşunaţi duşmani ai credinţei, 
care au rămas ruşinaţi şi numai de ruşine au defăimat legea lor şi i-au făcut dreptate. Eu 
cred că în clipa când a reclamat femeia pierderea crucii, au prins curaj cei credincioşi care 
erau de faţă şi îngerii din cer i-au împletit cununa mărturisirii credinţei, iar demonii care 
şedeau după grumazul funcționarilor comunişti s-au ascuns atunci în fumoarul maşinii, 
neputând suferi ruşinea. În adevăr, reclamaţia femeii este şi ea ca o mărturisire a credinţei 
în faţa tiranilor comunişti, iar curajul ei este curaj mucenicesc, pe câtă vreme era ştiut, că 


cine poartă lucruri sfinte sau vorbeşte despre credinţă este pedepsit cu moartea. 


Curajul credinţei a înspăimântat de multe ori şi pe cei mai sălbatici prigonitori 
din Rusia. De 40 de ani încoace, şiragul mucenicilor şi al mărturisitorilor din Rusia, nu s-a 
curmat de loc. Şi în ziua de astăzi, în părțile îngheţate din Siberia, unde sunt duşi la muncă 
silnică cei binecredincioşi, chinurile muceniceşti urmează regulat. Sunt unii dintre 
credincioşii condamnaţi, care nu voiesc să lucreze în zile de sărbători şi Dumineci. Pentru 
asta li se opreşte hrana şi sunt bătuţi fără milă, dar ei rabdă toate cu mulţumire, pentru 
porunca lui Dumnezeu. Alţii dintre condamnaţi nu vor să lucreze deloc pentru stăpânire 
(socotind că este stăpânirea lui Anticrist), pentru asta sunt chinuiţi până la moarte cu bătăi, 
cu foame şi cu frig, fiind lipsiți de adăpost şi de hrană. Toţi aceştia intră în rândul noilor 
mucenici, care udă mereu pomul Sfintei Credinţe şi îmblânzesc mânia lui Dumnezeu, care 


cu dreptate este pornită asupra lumii necredincioase de astăzi. 


Mai sunt apoi o mulțime de râvnitori ai credinţei, care trăiesc ascunşi prin 

pădurile cele nestrăbătute din Siberia şi Caucaz. Ei duc o viaţă aspră ca şi Sfinții Părinți 
din vechime, iar Milostivul Dumnezeu îi acoperă ca să nu fie descoperiţi de Stăpânire. 
Apoi clericii şi mirenii care nu ascultă de Biserica lui Alexie, se adună în locuri ascunse 
sub pământ (în catacombe) şi fac slujbe. Aceştia fac parte din Biserica liberă a 
„Catacombelor” şi au astăzi 10 arhierei şi mulțime de preoţi, care se poartă mireneşte la 
arătare. Prin rugăciunile lor ne miluieşte Dumnezeu şi pe noi nevrednicii, care nu avem 


nici o silă şi totuşi ne poticnim spre cele deşarte şi nu purtăm grijă de mântuire. 


Se Se SE 


Să nu judecăm pe altul (Sfaturi duhovniceşti) 


In zilele noastre, multe suflete râvnitoare se păgubesc, neștiind să-şi păzească 
râvna cu deplină judecată. Căci, după Cuvântul Sfântului Pavel, însăşi mucenicia nu este 


primită înaintea lui Dumnezeu, dacă nu se face după lege (cu dreaptă socoteală). 


lată de pildă, sunt mulți dintre noi care arată mare sârguinţă pentru dreapta 
credinţă şi păzesc cu frică rânduiala călugărească, dar de sporit nu sporesc duhovniceşte. 
Să punem - bunăoară - vina pe lumea de azi, că este rea şi amăgitoare. Dar pe noi ne-a 
ales Domnul din lume şi ne-a întărit picioarele pe stâncă de mântuire. Nu putem să zicem 
că mănăstirile nu sunt în regulă, pentru că creştinii nu aveau nici biserici şi nici mănăstiri 
ŞI, cu toate acestea, erau mai sporiți cu viaţa decât monahii de astăzi. Să dăm vina pe 


egumeni şi pe păstorii sufleteşti, că nu sunt iscusiți şi nu poartă grijă de turmă, pentru asta 

ne primejduim şi nu sporim. 


Dar asta o pot zice numai noii începători şi oamenii simpli şi necunoscători, 
iar noi, care am îmbătrânit cu rasa şi am nimerit Ierusalimul, nu putem arunca vina pe 
egumeni. Dacă am căuta apoi să ne plângem că suntem străini şi necăjiţi, atunci ne râd 
creştinii cei din vechime, care erau totdeauna izgoniți de păgâni şi mulţi erau duşi în 
robie, unde sufereau cele mai grele necazuri. Dar, cu toată prigoana şi cu tot amarul 


robiei, viaţa creştinilor de la început strălucea ca o flacără în întunericul păgânătăţii. 


Orice vină am căuta să punem pentru amorțirea noastră, nu putem să ne 
îndreptăm. Toţi aproape cunoaştem poruncile, ştim cum să ne păzim Sfânta Credinţă, toți 
am îmbrăcat haina pocăinţei, am luat pe umeri jugul cel uşor al Domnului şi mergem pe 
calea Noului Testament. Nu sunt ca altădată prigoane, nu mai este robie, dar paşii noştri 


tot se poticnesc şi nu sporim. 


Fraţilor, dacă vom socoti mai bine, atunci vom vedea că pricina poticnelii 
suntem noi înşine. Căci noi, mergând pe calea cea strâmtă (a Crucii), nu luăm seama la 
mersul picioarelor noastre, ci căutăm la picioarele altora. Vreau să spun că lăsăm păcatele 
noastre uitate şi căutăm la păcatele străine. Dar nu numai că luăm seama la cele străine, ci 
ne sârguim să le publicăm (adică să le vădim) şi să le judecăm! 


„Nu judecaţi şi nu veţi fi judecaţi” şi „cu ce măsură veţi da, cu aceea veţi şi 


|? 


lua!” (zice Domnul la Sfânta Evanghelie), iar noi judecăm pe alții, fără să fim bazaţi dacă 
sunt vinovaţi ori nu. Dar ceea ce ne vatămă mai mult este că judecăm şi clevetim pe 


Slujitorii Sfântului Altar, de care nu se cade a ne atinge. 


„Cine eşti tu care judeci pe sluga străină”, zice Sfântul Apostol Pavel, 
Stăpânul care l-a pus în slujbă? Acela (Stăpânul său) îl va judeca, iar dacă alunecă, El 


poate să-l facă să stea, că puternic este Dumnezeu. 


Păcatele şi neputinţele clericilor nu se cade a le scoate la arătare. Clericii sunt 

ŞI ei oameni neputincioşi, ieşiţi din plămădeala lumii deşarte. Ei n-au pogorât din cer, nici 
n-au crescut între îngeri. Lumea de azi i-a odrăslit. În lumea aceasta deşartă au crescut, la 
şcoala lumii au învăţat. lar după ce au intrat în slujba Altarului, lumea tot nu-i lasă în 
pace. Viermele lumesc este azi mai iute şi mai stricător ca altădată. El pătrunde ca şi 


vântul cel rău în toate părțile. 


Vântul stricăciuni cu moda cea nouă călătoresc astăzi repede ca şi gândul. 
Cele ce se fac ori se vorbesc la capătul pământului în America, peste câteva clipe se fac 
cunoscute până şi de copiii cei mici de la corturi. Altădată trebuiau să treacă ani de zile 
pentru ca să vină o veste de acolo, iar acuma vine repede ca fulgerul. Şi, după cum merg 


veştile, tot aşa de repede merge şi stricăciunea prin lume. 


Preoţii, fund în legătură cu lumea, se vatămă azi mai uşor ca înainte. Datoriile 
lor sunt aceleaşi ca şi la început, însă piedicile au sporit, duhul lumii s-a înăsprit şi s-a 
sălbăticit. Ştiinţa a declarat cel mai aprig război împotriva vieţii duhovniceşti, iar lumea 
merge orbeşte după ştiinţă, depărtându-se de Sfânta Credinţă. Stâpânitorul viclean al 
veacului acestuia aruncă cele mai aprige săgeți împotriva feţelor bisericeşti. Lumea 
aceasta deşartă, după ce otrăveşte duhul omenesc cu tot felul de amăgiri, mai are şi 
pretenţia să vadă pe clerici sfinţi de pe icoană. Însă de unde au vlăstărit oare clericii? Nu 
din rădăcina lumii? Dacă rădăcina ar fi mai de soi, atunci şi vlăstarele ar fi mai bune. 
Sarea, care se scoate din mare, uşor se topeşte când dă de umezeală. Preoții sunt sarea cea 
ieşită din marea lumii şi pentru că vânturile lumești sunt astăzi mai rele şi mai 
pătrunzătoare, pentru asta şi sarea se topeşte mai uşor ca altădată şi uneori se strică de tot. 
Dacă lumea este veacul al optulea, preoții nu pot să fie ca cei din vechime. Toate se 


schimbă după duhul vremii. 


He SE HE 

Boldul învierii sufleteşti şi boldul morţii 


Întristarea 


Patericul Sfinţilor Părinţi scrie despre un frate care mult se întrista şi plângea 


mereu pentru păcatele sale: 


Într-o zi, S-a arătat lui Domnul, zicându-i: „Ce plângi, omule, ce te întristezi 
aşa?” şi a răspuns fratele: „Nu voieşti, Doamne, să plâng şi să mă mâhnesc, căci cu atâtea 
Te-am scârbit?”. Atunci Domnul, întinzându-Și mâna, a pus-o pe capul lui, zicând: „De 
acum nu te mai scârbi. De vreme ce tu te-ai scârbit pentru Mine, Eu nu mă voi scârbi 
asupra ta, căci dacă sângele Meu l-am dat pentru tine, cu mult mai vârtos îţi voi da iertare 


|? 


ŞI ţie şi la tot sufletul care se pocăieşte curat!”. După aceasta, venindu-şi în sine, fratele și- 
a aflat inima lui plină de toată bucuria şi s-a încredinţat că a făcut Domnul milă cu dânsul. 


Deci toată viaţa lui a petrecut-o cu multă smerenie, multumind lui Dumnezeu totdeauna. 


Din această pildă se vede cât de mare este folosul pe care-l dobândim din 
întristarea cea după Dumnezeu şi cât de mult preţuieşte Dumnezeu această întristare a 
noastră. Întristarea este de două feluri şi anume: este întristare care omoară sufletul şi este 
întristare care sfințește sufletul. Întristarea care este amestecată cu deznădejde este boală 
otrăvitoare pentru suflet. Pentru aceasta şi zice Sfântul Apostol Pavel: „Să nu vă întristați 


ca cei ce n-au nădejde”. 


Iar întristarea cea pentru păcate, care este însoțită de nădejdea mântuirii, vine 
din lucrarea Duhului Sfânt, care ne vorbeşte prin glasul conştiinţei. Mustrarea aceasta a 
conştiinţei, care nu se desparte de nădejde, este călăuza cea sfântă, care ne duce spre 


mântuire. În cartea cea pentru Mărturisire, scrisă de Sfântul Nicodim Aghioritul (în 

greceşte), aflăm următoarele cuvinte despre boala întristării celei fără de nădejde, care se 
mai cheamă şi deznădăjduire: „Deznădăjduirea este răutatea cea mai mare şi cea mai 


vătămătoare dintre toate răutățile”. 


Deşi toate păcatele sunt potrivnice lui Dumnezeu, sunt numai pe de o parte 
împotrivă, pe când deznădăjduirea este pe de-a-ntregul împotriva lui Dumnezeu (în toate 
direcțiile şi în toate privinţele), căci ea combate pe Dumnezeu şi-L scoate afară din suflet, 


socotind răutatea drept dumnezeu şi pe diavol pricinuitor al răutăţii. 


Omul, cel cuprins de boala deznădejdu, socoteşte că răutatea este mai 
puternică decât bunătatea lui Dumnezeu şi mai nemărginită decât însăşi nemărginirea lui 
Dumnezeu. De vreme ce el nu mai crede că Dumnezeu poate să-l mântuiască, prin aceasta 


omul socoteşte că răutatea este mai presus decât Dumnezeu. 


Dar poate să fie o necinstire şi o nechibzuinţă mai mare ca aceasta? Adică 
întru a socoti cineva că neputinciosul păcat este mai tare decât Cel Atotputernic sau că cel 
scurt întrece pe Cel nemărginit, şi cel fără ființă ar fi mai presus decât Cel pururea fiitor? 
Pentru aceasta scrie în Mărturisirea Ortodoxă că „deznădăjduirea este un păcat împotriva 


Duhului Sfânt”. 


Sfântul Vasile cel Mare zice că dacă s-ar putea măsura adâncul milostivirii lui 
Dumnezeu, atunci ar fi iertat (adică s-ar îngădui) şi deznădăjduirea, socotind mulțimea 
păcatelor noastre. Dar câtă vreme păcatele noastre se pot număra şi se pot măsura, pe când 
mila şi îndurarea lui Dumnezeu este cu totul nemăsurată, deci (pentru asta) nu se cade să 
fie deznădăjduirea, ci să cunoască omul mila lui Dumnezeu şi să-şi reclame (adică să-şi 
vădească la duhovnic) păcatele sale. Deznădăjduirea este împotriva socotelii celei drepte 
(a judecății sănătoase), căci ea nu are loc întru cele omeneşti şi iată pentru ce anume: câtă 
vreme cel care a păcătuit mai trăieşte încă, aceasta este semn că Dumnezeu îl primeşte şi 
nu l-a părăsit, ci l-a lăsat să trăiască, anume ca să se pocăiască. Despre asta ne 


încredinţează Sfântul Grigore Palama. 

Deznădăjduirea este semănată de către diavol, după cuvântul Sfântul Efrem 
Sirul, căci înainte de a săvârşi omul păcatul, îi şopteşte că nimic nu este păcatul, iar după 
cădere îi zice că păcatul este atât de mare, încât nu mai este iertare pentru el. În sfârşit, să 
fim încredințați că deznădăjduirea este împotriva Sfintelor Scripturi din Legea veche şi 
din Legea cea Nouă. Căci în Sfânta Scriptură se înfăţişează de mii de ori mila cea negrăită 
a lui Dumnezeu, prin care primeşte întotdeauna pe cei păcătoşi. Atâtea şi atâtea pilde arată 
potrivnicia deznădăjduirii. Atâţia păcătoşi, împovăraţi cu nenumărate păcate, arată că s-au 
mântuit de la începutul lumii anume pentru că nu şi-au pierdut nădejdea, cum au fost: 
Lameh, Manase, Nabucodonosor, David împăratul, apoi femeia cea desfrânată, vameșşul 
cel smerit, Fiul cel pierdut, tâlharul cel credincios, Pavel cel habotnic şi Petru 
verhovnicul, precum şi toţi ceilalți care s-au mântuit. Păcatul deznădejdu este şi împotriva 
cuvintelor Sfinților Părinţi, care învaţă pe cei păcătoşi să nădăjduiască la mila lui 
Dumnezeu şi să alunge deznădejdea, dovedind că nu este nici un păcat care să biruiască 


iubirea de oameni a lui Dumnezeu. 


„Fericit este omul care nădăjduieşte spre Domnul”, zice Sfântul Prooroc 


David, „că prin nădejdea aceasta ne-am mântuit”, strigă Sfântul Apostol Pavel. 


SE Se RE 

Motivele care duc la patima deznădejdii 


Insemnare: Să nu mire pe nimeni că eu amintesc cam des despre boala 
aceasta a sufletului. Astăzi lumea este bântuită mai mult ca oricând de răutatea aceasta şi 


cele mai multe crime - despre care aflăm din ziare - sunt urmările deznădejdiui. 


Nu este nici o patimă din care vrăjmaşul să aibă atâta câştig, precum este 
patima deznădăjduirii. Din cauza ei se întâmplă sinuciderile, omorurile şi lepădările de 


credinţă. 


Iar dacă unii deznădăjduiţi nu se omoară singuri trupeşte (adică nu se sinucid), 
aceasta se datorează mai mult împrejurărilor, însă ei sufleteşte sunt morţi înainte de 
mormânt. Căci deznădejdea este moartea duhovnicească, de vreme ce omul îşi întoarce 
faţa de la ajutorul lui Dumnezeu şi se dă în stăpânirea celui rău. „Cel care 


|? 


deznădăjduieşte, îşi ucide singur sufletul său!”, zice Sfântul loan Scărarul în cuvântul 5 


pentru Pocăinţă. 


Toate păcatele aduc duşmănie între om şi Dumnezeu. Sunt însă unele păcate 
mai grele, care se cheamă păcate de moarte, şi anume: mândria, iubirea de arginţi, 
zavistia, curvia, lăcomia pântecului, mânia şi trândăvia. Acestea se cheamă păcate de 
moarte, pentru că sunt împotriva celor două porunci din Sfânta Evanghelie (a iubi pe 
Dumnezeu şi pe aproapele) şi ele pricinuiesc moartea sufletului, adică osânda veşnică. 
Din acestea şapte odrăslesc toate celelalte păcate. Însă milostivul Dumnezeu a pus la 
îndemâna omului Taina Pocăinţei prin care se poate vindeca sufleteşte, oricât de păcătos 
ar fi el. Vrăjmaşul mântuirii a mai născocit o răutate, care nu are vindecare, şi aceasta este 
patima deznădăjduirii. 


Deşi păcatele amintite mai sus se cheamă păcate de moarte, toate se iartă prin 

pocăință curată. Numai păcatul deznădăjduirii, când stăpâneşte pe om, nu are vindecare, 
căci deznădăjduirea este însăşi părăsirea pocăinției şi întoarcerea de la mila lui 
Dumnezeu. Pentru aceasta, Soborul al şaptelea de la Niceea a hotărât că numai păcatele 
cele nepocăite sunt spre moarte. Deci, putem spune că numai acolo unde se cuibăreşte 
deznădăjduirea, nu mai este vindecare şi nici iertare. Să ne înfricoşăm de răutatea aceasta 
şi să fugim de ea ca de veninul şarpelui, căci ea este lepădarea darului Sfânt şi defăimarea 


milostivirii celei nemăsurate a lui Dumnezeu. 


Mulţi dintre credincioşii creştini, care se adapă cu mustul deşertăciunii 
lumești, îşi dau seama de primejdia sufletească în care se află şi doresc mântuirea, dar nu 
mai au curajul s-o caute. Ei zic că mântuirea lor s-a şters din „Condica lui Dumnezeu” şi 
orice ar face, nu mai este îndreptare pentru ei. Socotesc că prea mult s-au abătut din calea 
Sfintelor Porunci şi, pentru aceasta, Dumnezeu nu-i mai primeşte. Partida aceasta de 
oameni a pierdut nădejdea mântuirii şi sunt asemenea unor răniţi, care nu mai primesc nici 


o doctorie spre vindecare, iar ranele lor se cangrenează şi putrezesc. 


Slăbănogirea aceasta sufletească (cu îndoială şi deznădejde) vine şi la mulţi 
credincioşi, care au hrană pentru suflet precum şi liman prielnic de mântuire, dar nu ştiu 
să le preţuiască. Şi anume sunt unii care au cunoscut deşărtăciunea vieţii, s-au trezit din 
somnul păcatului şi au luat drumul pocăinţiei. Dar pricepând ei cât de mult sunt datori lui 
Dumnezeu pentru păcatele lor şi văzând că nu pot împlini canonul pocăinţiei aşa cum se 
cuvine, încep să se împuţineze la suflet şi pierd nădejdea mântuirii. Sunt însă şi unele 
persoane care s-au păzit de viermele stricăciuni lumești, au destule cunoştinţe 


duhovniceşti, însă au o oarecare împuţinare de suflet şi îndoială pentru mântuirea lor. 


Cercând mai cu deamănuntul diferite cazuri, vom vedea că împuţinarea de 


suflet şi deznădejdea se ivesc din următoarele motive: 


1. Înainte de toate, şi la cei mai mulţi, este lipsa de povăţuitori duhovniceşti, 

2.  Necunoştinţa Sfintelor Scripturi, pentru care ne robesc părerile greşite şi 


înţelepciunea minţii, 


3,  Vătămarea dreptei credinţe când facem prieteşug cu ereticii, cu masonii şi 
comuniştii, 

4.  Trândăvia duhului (adică părăsirea celor duhovniceşti şi nesimţirea) fără 
căință, 

5, Nemărturisirea curată (când o facem de mântuială sau cu ascunsuri şi 
pricinuiri), 

6. Impărtăşirea cu nevrednicie (când ştim că nu suntem în regulă şi ne apropiem 
cu obrăznicie, de ochii oamenilor), 


7. Când suntem stăpâniți de mândrie şi nu ne plecăm spre vindecare, 


8. Când am căzut sub legătură cu afurisenie de la arhiereu sau de la preot şi nu 


căutăm dezlegare de la slujitorul pe care l-am scârbit, 


9. Când am făcut vreo nedreptate mare (prin furtişag sau prin clevetire şi nu 


căutăm a repara greşala, Impărtăşindu-ne neîmpăcaţi), 


10. Când ne lăsăm robiţi de întristare peste măsură, căci această întristare este 


însăşi deznădejde, 


11. Când din zavistie hulim Sfânta Credinţă, ori numele lui Dumnezeu ori 


persoanele sfințite, 


12. Când blestemăm (pe noi sau pe alţii) şi ne jurăm fără socoteală şi nu căutăm 


vindecare. 


SE e IE 

Despre rugăciunea minții 


Să nu creadă cineva că numai clericii şi monahii sunt datori a se ruga 
neîncetat. Toţi creştinii suntem datori a ne afla totdeauna întru rugăciune, adică în 


pomenirea cu mintea a numelui lui Dumnezeu. 


Preasfinţitul Patriarh Filotei al Țarigradului, scriind viaţa Sfântului Grigore 
Palama (fost arhiepiscop al Tesalonicului), care se pomeneşte în Duminica a doua din 
Postul Mare, povesteşte şi aceasta, că Sfântul Grigore Palama (nu Teologul) avea un 


prieten iubit cu numele Iov. Acesta era foarte simplu, dar îmbunătățit cu viaţa. 


Fiind ei odată împreună, a venit vorba şi despre sfinţita Rugăciune. Între alte 
sfaturi, Sfântul Grigore a adăugat şi acesta, că fiecare creştin, fără deosebire, trebuie să se 
roage necontenit, după porunca Sfântul Apostol Pavel, care zice: „„Neîncetat să vă 
rugaţi!”. La fel şi Sfântul Prooroc David, măcar că era împărat şi avea atâtea griji, zice la 
Psalmi: „Văzut-am pe Domnul înaintea mea pururea!” adică vedea în taină pe Domnul 


înaintea lui, totdeauna prin rugăciunea cea tainică a minţii. 


De asemenea, şi Sfântul Grigore Teologul (al Țanigradului) învaţă pe toți 
creştinii, zicând că mai des ni se cade a pomeni numele Domnului decât a răsufla. Zicând 
acestea de mai sus şi altele despre Rugăciunea tainică, Sfântul Grigore (de care ne este 
vorba) a mai adăugat către prietenul său lov că se cuvine ca şi noi să ascultăm de 
poruncile Sfinţilor şi nu numai că trebuie să ţinem noi înşine rugăciunea minţii neîncetat, 
ci să îndemnăm şi pe alții (pe toți de obşte, pe călugări şi mireni, pe cei simpli şi pe cei 


învăţaţi, pe bărbaţi şi pe femei şi pe copii) ca toţi să se roage neîncetat. 


Auzind acestea prietenul său, i s-a părut că sunt izvodiri noi şi pentru asta a 


început a se prici cu Sfântul Grigore (Palama) zicând că rugăciunea cea neîncetată este 

numai pentru sihaştri şi pentru monahi, că ei sunt departe de tulburările lumii, iar nu 


pentru mireni, care au atâtea treburi şi atâtea griji. 


Sfântul Grigore i-a adus şi alte mărturii pentru asta, cu dovezi netăgăduite, 
însă bătrânul Iov nu s-a lăsat convins. Atunci, Sfântul îngreuindu-se de vorbă multă şi de 


pricire, a tăcut din gură şi au mers fiecare la chilia lui. 


În vremea când bătrânul Iov îşi făcea rugăciunea, s-a arătat înaintea lui îngerul 
Domnului şi l-a mustrat pentru că s-a pricit cu Sfântul Grigore şi s-a împotrivit unui lucru 
pricinuitor de mântuire a creştinilor. Apoi i-a poruncit, ca din partea lui Dumnezeu, să ia 
seama pe viitor a nu se mai împotrivi la asemenea lucru prea folositor pentru suflet, căci 
atunci se împotriveşte voinţei lui Dumnezeu! Și nici măcar în minte să nu primească 


asemenea părere potrivnică învăţăturii Sfântului. 


Atunci, necioplitul bătrân a mers îndată la Sfântul Grigore şi căzând la 
picioarele lui, i-a cerut iertăciune pentru că s-a împotrivit şi s-a pricit, arătându-i toate câte 


i-a descoperit îngerul Domnului. 


Vedeţi fraților că toți de obşte (de la mic până la mare) suntem datori să 
uneltim necontenit rugăciunea tainică, zicând cu mintea: „Doamne Iisuse Hristoase, Fiul 
lui Dumnezeu, miluieşte-mă pe mine, păcătosul!”. Mereu să ne obişnuim a zice aceasta cu 
mintea şi cu simţirea inimii. Dacă Dumnezeu a trimis din cer pe sfântul înger spre a 
descoperi aceasta omului, înseamnă că lucrarea acestei rugăciuni este de mare folos şi nu 


se poate tăgădui. 


Dar ce zic mirenii şi unii dintre călugării mai necăjiţi: „Suntem împovăraţi de 
treburi şi de griji în mijlocul lumii şi nu putem să ne rugăm mereu!”. Sfintele Scripturi 
însă ne arată că Dumnezeu nu cere de la noi niciodată lucruri cu neputinţă de îndeplinit. 
Pentru cel care are râvnă fierbinte pentru mântuire, rugăciunea minţii nu este un lucru cu 
neputinţă. Dacă această lucrare tainică ar fi cu neputinţă de îndeplinit, atunci nu s-ar fi 


găsit nimeni din lume, dintre mireni, ca s-o aibă. Insă vedem că au fost şi sunt încă mulți. 

Între alţii vom pomeni aici pe fericitul Constantin, tatăl Sfântului Grigore Palama. El trăia 
în palaturile împărăteşti din Constantinopole şi era socotit ca dascăl şi părinte al 
împăratului Andronic. Şi fiind el în toate zilele împresurat de grijile împărăției şi de 
chivernisirea familiei sale, cu toate acestea el era totdeauna nedespărțit de Dumnezeu prin 
rugăciunea cea tainică a minţii. Pentru nedezhpirea minţii lui la rugăciune, de multe ori 
uita de a vorbi cu împăratul şi cu sfetnicii de la curte. Boierii se tulburau uneori pentru 
uitarea lui, neştiindu-i nevoinţa, însă împăratul, care ştia lucrarea lui tainică, îl apăra în 
faţa boierilor, zicând: „Constantin, fericitul, are grijile, şi acelea nu-l lasă să ia aminte la 
cuvintele voastre, care sunt numai pentru interese trecătoare şi deşarte, mintea lui, 
blagoslovitul, este pironită la cele cereşti şi pentru asta uită pe cele pământeşti, căci toată 


p? 


atenţia lui este la rugăciune şi la Dumnezeu!”. Şi era atât de plăcut lui Dumnezeu, fericitul 


acesta Constantin, încât s-a învrednicit să facă şi minuni! 


SE Se RE 

Blestemul cel nesocotit şi chemarea celui rău 


„ȘI au iubit blestemul, şi-i va veni lui. Şi nu au voit blagoslovenia şi se va 


departa de dânsul” (Psalmul 108, 16) 


Sfântul Macarie Egipteanul spune că oastea demonilor este alcătuită din două 
cete mari: una este ceata vrăjmaşilor care luptă pe oameni cu patimile şi cu poftele cele 
rele, şi alta este ceata „boieriior” care aruncă pe oameni în tot felul de eresuri, în 


blestemuri, hule şi înşelăciuni. 


Mulţi dintre creştini au obiceiul să blesteme pe alții la mânie sau să se 
blesteme pe ei singuri. Socotind noi mai bine, vom vedea că cele mai multe blestemuri 
sunt hule. La fel şi înjurăturile sunt hule. Deşi nu sunt toate hule împotriva Duhului Sfânt, 
totuşi nu sunt scutite de osândă. Orice cuvânt greu, care se atinge de numele lui 
Dumnezeu, de lucrurile cele sfinte sau de mântuirea sufletului, este socotită ca o hulă 


împotriva Duhului Sfânt. Iar hula este un păcat de moarte. 


Poate unii nu hulesc pe Dumnezeu şi nici lucrurile sfinte, dar au obiceiul să 
cheme pe vrăjmaşul diavol, ca să-l ia pe cutare sau cutare (atunci când se mânie). Ei nu 


socot aceasta un păcat, ci, dimpotrivă, mulți o folosesc în chip de glumă. 


Dar oare vrăjitorii cei lepădaţi de Dumnezeu nu fac şi ei la fel? Căci doară şi 
ei cheamă îngerii întunericului ca să le împlinească voile lor şi nu cheamă niciodată pe 


Dumnezeu. 


O, iubite frate creştine, oare iți dai seama că atunci când chemi tu pe „cel rău” 
spre răzbunare (împotriva fratelui tău), prin aceasta nesocoteşti pe Dumnezeu şi faci mare 


bucurie vrăjmaşului celui nevăzut? Se bucură vicleanul când îl pomeneşti la mânie, iar 

răzbunarea pe care o ceri de la el, o socoteşte ca o mare cinste. Flutură din coadă urâtul, 
când vede că tu la mânie nu-l treci cu vederea, ci îl chemi în ajutor. 


1? 


Sf. Apostol Pavel ne învaţă, zicând: „Pomeneşte pe Iisus Hristos!”, iar tu când 
te mânii pomeneşti pe vrăjmaşul (cerând să-ţi facă răzbunare)? 


1 


În altă parte, Sf. Pavel ne poruncește astfel: „Binecuvântaţi şi nu blestemaţi 
(Vezi Romani 12, 14), iar Domnul, în cadrul Sfintei Evanghelii, ne învață nu numai ca să 


nu blestemăm, ci chiar să binecuvântăm pe cei ce ne blesteamă pe noi. 


Ca să înțelegeți mai bine cât de urât este blestemul înaintea lui Dumnezeu, voi 
aduce de față o povestire înfricoşată, care se cuprinde în Scrisoarea Sfințitului Mucenic 


Dionisie Areopagitul, trimisă către fericitul Dimofil. 


Sfântul Dionisie Areopagitul a trăit în vremea Sfinților Apostoli, a fost răpit pe 
nori de la Atena, la Ghetsimani, pentru a fi de față la înmormântarea Maicii Domnului. S- 
a săvârşit ca mucenic la anul 96 în cetatea Parisului (care se chema Luteția) pe vremea 


aceea. 


În scrisoarea lui către Dimofil, spune că mergând el odată în insula Creta, a 
fost găzduit de Sf. Apostol Carp (unul din cei 70 de Apostoli). Acesta i-a povestit cum a 
avut el o mare supărare, din cauza unui elin (adică necredincios), care convinsese pe un 


creştin ca să-şi lepede Sfânta Credinţă şi să primească înşelăciunea idoleascâ. 


Atunci, dumnezeiescul Carp, fiind copleşit de multă întristare, nu şi-a dat bine 
seama ce face. Căci el, în loc să se roage lui Dumnezeu pentru întoarcerea celui pierdut, 
precum şi pentru luminarea păgânului, s-a lăsat biruit de mânie şi de amărăciune 
împotriva acestor doi ticăloşi. Fiind seara, a adormit Sfântul cu duhul tulburat şi cu inima 
plină de mânie. La miezul nopţii s-a sculat la rugăciune, ca de obicei. În vremea 
rugăciunii avea inima amărâtă de întristare, ceea ce nu se cuvenea unui slujitor şi ucenic al 


lui Hristos. 

In starea aceasta de tulburare, zicea în mintea lui că nu merită să mai trăiască 
acei oameni fără Dumnezeu, care duc în rătăcire pe alții. Cugetând el acestea, se ruga lui 


Dumnezeu ca să-i lovească cu trăsnet pe amândoi ticăloşii. 


Indată ce a cugetat acestea, i se părea că se cutremură locul unde se afla, iar 
cerul s-a deschis. Printr-o deschizătură a cerului a văzut pe Domnul nostru lisus Hristos 


împreună cu negrăită mulțime de îngeri, care erau în chip de oameni. 


Văzând aceasta, Fericitul Carp se mira foarte mult şi uitându-se apoi în jos, a 
văzut temelia casei desfăcută în două şi s-a arătat acolo o prăpastie adâncă şi prea 
întunecoasă. lar la marginea prăpastiei i-a văzut pe cei doi oameni pe care îi blestemase, 
fund cuprinşi de frică şi de cutremur mare. De frica lor cea mare le tremurau picioarele şi 
neputând a se stăpâni, erau gata să cadă în prăpastie. Din fundul gropii, Fericitul Carp 
vedea cum se ridicau şerpii, care se agăţau de picioarele lor. Acum îi vedea că fluieră, 
acum îi vedea cum îi muşcă de picioare, trăgându-i în groapă. Deci se vedeau sărmanii că 


sunt gata să cadă de silă în prăpastie. 


În vremea aceasta, Fericitul Carp nu mai vroia ca să privească în sus, către 
Domnul, ci se necăjea cu mintea pentru ce nu cad mai repede în prăpastie ticăloşii aceia. 
Căuta chiar de multe ori ca să-i împingă singur în groapă. Dar neputând să-i arunce, se 
întrista şi blestema. La urmă s-a uitat în sus şi a văzut ca şi mai înainte cerurile deschise, 
iar pe Domnul L-a văzut cum I S-a făcut milă de cei doi osândiţi, care se primejduiau şi, 
sculându-Se Domnul de pe tronul Său, S-a apropiat de ei şi le întindea mâna ca să-i scape. 
Împreună cu Domnul se sârguiau şi Sfinţii Îngeri ca să-i scape din primejdie pe cei doi 
oameni. Cum şedea Domnul cu mâna întinsa spre oameni, a rostit către Fericitul Carp 
aceste cuvinte: „Loveşte-Mă acum pe Mine, că iarăşi Eu sunt gata ca să pătimesc de multe 
ori pentru mântuirea oamenilor. Şi plăcut îmi este ca să pătimesc iarăşi şi să mor pentru 
aceştia, ca să nu se osândească, chiar dacă alți oameni nu sunt vinovaţi (ca să mă 


răstignesc pentru ei). Insă, gândeşte-te bine, dacă îți convine oare şi ţie ca să schimbi 

prietenia cea cu Dumnezeu şi cu îngerii cei buni şi să primeşti în schimb pe cea de-a 
pururea prietenie cu şerpii şi cu demonii!” (Vezi Sinaxarul cel mare, la 3 Octombrie, Viaţa 


Sfântului Sfinţit Dionisie Areopagitul). 


Atunci a cunoscut Sfântul Carp că nu este plăcută lui Dumnezeu mânia cea 
fără socoteală. Vedenia aceasta a Sf. Carp este şi pentru noi ca o lecţie, la vremea când ne 
luptă gândul ca să blestemăm. Sfântul Apostol Carp a blestemat pe cei doi necredincioşi, 
din râvna lui cea mare pentru Sfânta Credinţă, dar cu toate acestea vedem că Domnul S-a 
scârbit şi l-a mustrat. lar tu, creştine, când rosteşti blesteme asupra fratelui celui de o 
credinţă cu tine, pentru lucruri trecătoare (iar nu râvnă pentru credinţă), oare ce fel de 
răspuns vei da înaintea lui Dumnezeu? „Binecuvântaţi şi nu blestemaţi!”, strigă mereu Sf. 
Apostol Pavel, iar tu pentru toată nimica arunci blesteme asupra fratelui tău? Nu te 
gândeşti că pe acela pe care tu îl dai răului sau morţii, pe acela l-a răscumpărat Domnul cu 


Patima Sa, scoţându-l din ghearele morţii şi din robia celui rău? 


În toată viaţa Lui de pe pământ, Domnul niciodată n-a blestemat pe cineva, 
deşi toată viaţa a fost prigonit şi defăimat de către necredincioşii jidovi. A blestemat 
numai pe smochinul cel neroditor, care închipuia nerodirea neamului evreiesc. Cu aceasta 


a vrut să arate sfârşitul Legii celei vechi, care n-a putut aduce pe om la mântuire. 


Apoi să ne gândim câte necazuri şi câte piedici au întâmpinat Sfinţii Apostoli 


din partea păgânilor, dar ei niciodată n-au blestemat. 


Când Sfântul Arhanghel Mihail avea pricină cu diavolul pentru trupul 
Sfântului Prooroc Moise, n-a îndrăznit ca să rostească blestem împotriva celui rău, care se 
împotrivea poruncii lui Dumnezeu, ci a zis numai atâta: „Domnul să te certe pe tine, 


diavole!”. 


Trebuie însă să ştim că blestemul şi anatema pot să fie folosite numai în 
cazurile cele mai grele, când se primejduieşte Sfânta şi Dreapta Credinţă. Dar, şi atunci, 


ele sunt ca nişte arme pentru păstorii Bisericii, iar nu pentru cei de rând. 

Blestemul şi anatema nu se cuvine nicidecum a le rosti în chip de mare 
răzbunare pentru lucruri trecătoare sau pentru ambițiile noastre (cum am văzut că fac unii 
clerici nepricepuţi), ba chiar şi unii dintre monahi. De aceea, să fie ştiut că atunci când se 
rostesc fără socoteală, ele se întorc în capul celui care le-a rostit, ca o pasăre de pradă 
care, neaflând vânat, se întoarce la cuibul său. Înțeleptul Solomon zice în Pildele sale: 
„Precum gadina (pasăre mare de pradă) zboară fără oprire, tot aşa şi blestemul cel 


nesocotit nu cade pe capul nimănui”. 


Prin această pildă, înțeleptul Solomon ne face să înţelegem că blestemul cel 
nedrept (adică fără socoteală) nu se atinge de nimeni, ci zboară ca o pasăre după vânat. lar 
dacă nu are vânat, pasărea se întoarce iar la cuibul său. Tot aşa şi blestemul dacă este 


nesocotit nu se lipeşte de nimeni, ci se întoarce pe capul celui ce l-a rostit. 


Un oarecare creştin sărac de bunătăţile cele trecătoare, dar bogat în fapte bune, 
mergând odată pe drum, din nebăgare de seamă, s-a lovit cu piciorul de o piatră. Fiind 
desculţ, lovitura i-a făcut multă durere, iar el - ca un om necăjit - slăbănogindu-se, a zis 
către piatră: „De bună seamă că diavolul te-a pus aici în mijlocul drumului, iar nicidecum 
omul!”. Îndată ce a rostit această hulă, a fost pedepsit de Milostivul Dumnezeu, în chip 
minunat, după cum se obişnuieşte să pedepsească totdeauna pe cei îmbunătăţiţi, în viaţa 
aceasta, ca să nu se păgubească sufletele lor. Deci, i s-a părut omului, în clipa aceea, că i-a 
turnat cineva un cazan cu apă clocotită în cap şi din asta a simţit atâta durere, încât a 
rămas orb şi fără simțire. Atunci l-au ridicat nişte trecători şi l-au dus acasă. Acolo a zăcut 
la pat multă vreme, fiind paralizat de la mijloc în jos, iar cealaltă parte a trupului era 
acoperită de răni putrede. Nimeni nu se putea apropia de el, decât numai cei care îngrijeau 
de el. A zăcut aşa multă vreme, chinuindu-se fără să rostească vreodată un cuvânt greu sau 
nepotrivit, ci mulțumea lui Dumnezeu totdeauna, zicând: „Pe cei care îi iubeşte 


22 


Dumnezeu, pe aceia îi şi ceartă” şi altele asemenea, cu multă răbdare şi îngăduinţă. Pentru 

răbdarea şi pentru credinţa lui cea mare a fost vindecat prin minune de Prea Sfânta 


Născătoare de Dumnezeu. 


In cartea Sfântului Grigore Dialogul se spune despre un boier mare din Roma, 
care avea un singur copil. Din multa dragoste ce o avea către el, nu se îndura ca să-l certe 


pentru obrăznicule lui, ci îl răbda aşa, cu neorânduială. 


Pe lângă alte năravuri rele, copilul s-a deprins ca să blesteme, fără ca să 
primească vreo pedeapsă de la nepriceputul lui părinte. Intr-o zi, pe când îl ţinea în braţele 
sale, i-a venit copilului o frică mare şi a strigat: „Ascunde-mă tată, că iată nişte negri vor 


p> 


să mă apuce!”. Aceasta-i zicea copilul despre demonii pe care îi vedea lângă el. Iar în 
spaima lui cea mare a început iar să blesteme, după cum era obişnuit. Atunci, numaidecât, 


odată cu blestemul, a îngăduit Dumnezeu ca să fie răpit sufletul lui de către demoni. 


De asemenea, mai scrie despre un alt copil, care avea năravul să blesteme, 
ticălosul. Într-o zi, când se juca cu alţi copii, a blestemat numele lui Dumnezeu şi în clipa 
aceea l-au răpit demonii cu trupul în iad şi nu s-a mai arătat şi nici nu s-a mai auzit de el. 
Deci, dacă Dumnezeu pedepseşte atât de aspru pe nişte prunci (care pentru prostia lor nu 
au atâta vină), oare cu cât mai mult se vor osândi cei care sunt în vârstă şi mai ales cei 


care poartă chipul călugăresc? 


He Se SE 

Despre folosul bolii şi felul cum se înțelege boala trupească 


În „Lavsaiconul Sfântului Munte” găsim următoarea povestire, scrisă de 
monahul Atanasie, doctorul de la Mănăstirea Lavra: „Aproape de Mănăstirea Lavra, în 
părțile Viglei, se află o chilie cu hramul Sfinților «Trei Coconi». Acolo petreceau în linişte 
trei pustnici, şi anume starețul Anania împreună cu ieromonahii Azaria şi Daniil. 


Rucodelia lor era zugrăvitul icoanelor pe marmoră. 


Unul dintre ei, anume ieromonahul Azaria, a dat în damblagire (paralizie cu 
dureri nesuferite la toate încheieturile). Aceasta a durat 12 ani de zile. După aceşti 12 ani 
de suferinţă, au încetat durerile şi a rămas numai cu o damblagire până la moarte. Timp de 
16 ani, cât a durat boala, Azaria a fost cu totul paralizat. Numai capul şi limba au rămas 
nevătămate şi le putea mişca după voie. Din cauza neputinței lui, au fost siliți şi ceilalți 
doi să-şi lase lucrul mâinilor (adică zugrăvirea), pentru a îngriji pe bolnav, căci era nevoie 
să-l întoarcă la fiecare ceas şi să-l aşeze când pe dreapta, când pe stânga, ca să-i mai 


uşureze durerile şi să nu facă rană, zăcând multă vreme pe o coastă. 


Afară de asta, trebuiau să-i dea ajutor şi când îl necăjeau ploşniţele sau puricii. 
In această stare de chin aflându-se bolnav, dacă venea vreun monah străin şi căuta să-l 
încurajeze ca să aibă răbdare, el le răspundea: «Părinților, eu pătimesc după cum mi se 


cuvine, însă la cei care mă slujesc să le doriți mai vârtos răbdare!». 


Cei care-l slujeau, însă, ziceau totdeauna: «Ce răbdare să avem noi care 
suntem sănătoşi şi sprinteni? Pentru cel bolnav este nevoie de răbdare». Deci, prin boala 
fratelui lor a iconomisit Dumnezeu să dobândească cununa răbdării şi cei doi frați 
sănătoşi. Aceştia, însă, neavând să mai zugrăvească, au dat pricină să odrăslească şi fapta 


milosteniei pe lângă răbdarea lor cea cu mulţumire. 


Monahul Iftimie de la Chilia lui Ioasaf se îndatoreşte să-i hrănească pe toți cu 

cheltuiala lui. Starețul Anania, unul dintre cei care îngrijeau pe bolnav, se îmbolnăvește şi 
moare înainte de cel damblagit. După asta se îmbolnăveşte de atac şi ieromonahul Daniil, 
din cauza celor 16 ani de osteneală cu bolnavul. În sfârşit, moare şi damblagitul şi rămâne 
cel atacat singur. În clipele cele mai grele Dumnezeu trimite pe un tânăr din insula Creta, 
în vârstă de 17 ani, cu numele Anania. Deşi toţi părinţii de la celelalte Schituri îl îndeamnă 
să nu se apropie de cel atacat, tânărul îşi ia obligaţia să îngrijească de cel bolnav, cu toată 


lepădarea de sine, fără să aibă frică de molpsire. 


În scurtă vreme, fratele Anania se călugăreşte şi este trecut în actul Schitului 
ca moştenitor. După asta nu trece mult şi moare ieromonahul cel bolnav de atac. Atunci, 
tânărul Anania, care gustase din dulceaţa ascultării, în loc să-şi ia ucenici şi să rămână 
stareţ al Schitului, el se lipseşte de toate şi intră în ascultare la un bătrân de la Schitul 


Capsocaliviei, învrednicindu-se de mari daruri duhovniceşti”. 


lată pildă de virtuți care se lucrează în zilele noastre la Sihăstria din Sfântul 


Munte. 


Sunt unii dintre noi, călugării, care au mare pază să nu se atingă cumva de 
vreun frate bănuit că are boală molipsitoare (cum este atacul şi altele). Alţii consideră că 
toate bolile sunt de la demoni, cu alte cuvinte ei socot că toţi cei bolnavi sunt stăpânii de 
duhuri rele. Mai sunt apoi alţii care socotesc că toate bolile vin la oameni drept pedeapsă 


pentru păcate. Nici una dintre părerile acestea nu sunt întemeiate pe dreapta socoteală. 


Mai întâi este lucru ştiut că bolile la călugări nu au acelaşi mers ca şi la 
mireni. Mărturisesc despre asta toţi doctorii care au avut de-a face mai multă vreme cu 
bolnavii mănăstirilor. La călugări, boala vine de multe ori fără veste şi fără vreo pricină 
firească din afară. De asemenea, şi vindecarea la călugări se face într-un chip deosebit şi 
anume: sunt boli la călugări, care se vindecă în chip minunat, fără leac şi fără operaţii. Dar 


iarăşi sunt unele boli călugăreşti pe care doctorii le pot pricepe şi care nu se pot vindeca 

Cu NICI O doctorie. 


Nu trebuie să ne mirăm de asta şi nici să nu dăm totdeauna vina pe duhurile 
necurate. Viaţa călugărească este viaţa cea mai presus de fire, adică o viaţă trăită mai mult 
cu duhul; pentru asta se numeşte şi viaţă duhovnicească. Iar cinului călugăresc 1 se zice şi 
cinul îngeresc. Scopul vieții călugăreşti este desăvârşirea duhovnicească sau, după 


cuvântul Sfinţilor Părinţi, ea este omorârea trupului şi sfințirea lui. 


Deci, dacă viaţa călugărului este mai presus de fire, atunci şi bolile lui sunt 
mai nefireşti şi nu se potrivesc cu ale mirenilor. La călugări, mersul bolilor atârnă de 


starea sufletească. 


Dar asta nu ne îndreptăţeşte să zicem că numai cei păcătoşi se îmbolnăvesc şi 
nici să credem că duhul necurat pricinuieşte boala. Afară de asta, între monahi nu se cade 
a avea frică de molipsire, aşa cum obişnuiesc mirenii. Dumnezeu cunoaşte slăbiciunile 
noastre cele sufleteşti şi ne trimite boala ca pe un fel de doctorie a sufletului. Şi până când 
nu se vindecă sufletul, nici boala trupului nu se vindecă. Mai sunt şi cazuri când unii 
călugări n-au patimi sufleteşti, dar neavând povăţuitor şi nici loc îndemânatic pentru viaţa 
călugărească, sunt în primejdie a se molipsi de la alţii cu apucături rele. Pentru asta 


Dumnezeu trimite anumite bol trupeşti ca să nu cadă în patimi sufleteşti. 


He Se SE 

Despre năravul blestemului 


„ȘI a iubit blestemul, şi-i va veni lui; şi nu a voit blagoslovenia, şi se va depărta de la 


dânsul” (Psalmul 108, 16) 


Ce se înţelege prin cuvântul „blestem”? 


Am scris mai înainte cât de urât este înaintea lui Dumnezeu obiceiul de a 
blestema, mai ales când se face pentru nişte lucruri de nimic şi fără nici o căinţă. Pentru că 
sunt unii care socotesc blestemul obişnuit ca o hulă împotriva Duhului Sfânt, eu voi căuta 


(după putere) să lămuresc ce înseamnă blestemul. 


Deşi mulţi dintre dascăli spun că blestemul se înrudeşte cu hula, însă aceasta 
nu înseamnă că orice blestem este hulire împotriva Sfântului Duh. Adevărat este că atât 
blestemul, cât şi hulele odrăslesc din rădăcina mâniei, deci din aceeaşi rădăcină. Pentru 
aceasta blestemul şi hula stau pe acelaşi cântar şi amândouă poartă venin de moarte, după 
cum şi maica lor (adică patima mâniei), are locul de cinste între cele şapte păcate de 


moarte. Cine se obişnuieşte să blesteme, uşor alunecă şi către hulă. 


Blestemul este un cuvânt potrivnic blagosloveniei. Şi după cum blagoslovenia 
arată o dorinţă spre bine şi spre mântuire, tot aşa blestemul arată o dorinţă spre paguba 
cuiva şi spre pierzare. Am putea zice că şi blestemul este o rugăciune, însă nu spre folosul 
omului, ci spre paguba lui. De aceea, legea creştină opreşte întrebuinţarea blestemului. El 
poate să fie folosit numai de către păstorii duhovniceşti, ca o legătură pentru duhurile cele 
necurate sau ca o pedeapsă pentru cei nepocăiţi, care fac sminteală norodului. Cei care 


blestemă la orice supărare, dau dovadă că nu au mintea sănătoasă, ori n-au credinţă curată. 


Blestemele cele nesocotite sunt ca nişte picături de otravă, care izvorăsc din 

inima celui mânios şi mai ales din inima necredinciosului. De obicei, blestemele sunt 
roadele mâniei şi semne de procopseală a celor pătimaşi. Ca să ne încredinţăm cât de mult 
urăşte Domnul blestemul, voi aminti un paragraf din Sfânta Evanghelie: înainte de 
Sfintele Patimi, când Domnul mergea cu Sfinţii Apostoli spre Ierusalim, a trimis pe câţiva 
dintre ucenici mai înainte într-un sat de-al Samarinenilor, să vestească despre venirea Lui. 
Însă, necredincioşii Samarineni n-au voit să-L primească pe Domnul. Pentru aceasta, 
Apostolii Iacob şi loan s-au tulburat şi au zis către Domnul: „Vrei, Doamne, ca să zicem 
să se pogoare foc din cer, precum a făcut şi Ilie?”. Domnul, însă, i-a mustrat pentru 
socoteala lor, zicând: „Nu ştiţi ai cărui duh sunteţi voi, căci (doară) n-a venit Fiul Omului 


ca să piardă, ci să mântuiască sufletele oamenilor”, şi au trecut în alt sat (Luca, cap. 9). 


După cum se vede, Sfinţii Apostoli Iacob şi loan s-au mâniat împotriva 
Samarinenilor care nu voiau să primească pe Domnul şi pentru asta voiau să-i 
pedepsească. Deci, au cerut voie de la Domnul ca să rostească un fel de blestem (adică să- 
i ardă focul pe necredincioşi). Domnul, însă, i-a mustrat, căci nu voia să cheme pe nimeni 
la credinţă cu sila şi nici nu voia să facă răzbunare asupra cuiva. Căci El a venit pentru 
iertarea oamenilor, iar nu pentru pedeapsă. Cum ar fi putut îngădui Domnul blestemul, 
când El învăţa pe toți, zicând: „lubiţi pe vrăjmaşiu voştri, binecuvântaţi pe cei ce vă 
blesteamă, faceţi bine celor ce vă urăsc şi vă rugaţi pentru cei ce vă nedreptăţesc şi vă 


prigonesc, ca să fiţi fiii Tatălui vostru care este în Ceruri” (Matei 5, 44-45). 


Vedeţi cum i-a oprit Domnul pe Sfinţii Apostoli de a rosti vreun cuvânt greu, 
deşi ei cereau aceasta din râvna cea mare pentru credință şi din dragostea lor către 
Dascălul şi Stăpânul lor. Acum, gândițţi-vă cât de vinovaţi sunt cei care uneltesc blestemul 
pentru toată nimica. Mulţi au cuvintele: „arde-l-ar focul” sau „mânca-l-ar moartea” ca şi 
cum ar zice: „bună ziua”. Obişnuinţa îi face să nu se mai sfiască de greutatea blestemului. 
Dar vă rog pe cei care aveţi năravul de a blestema, să deschideţi Psaltirea la Psalmul 108, 


stih 16-18 şi 27. lată cum îl împodobeşte Proorocul David pe cel care blestemă, căci zice: 

„ȘI au iubit blestemul şi-i va veni lui, şi nu a voit blagoslovenia şi se va depărta de la 
dânsul!”. „Şi s-a îmbrăcat cu blestemul ca şi cu o haină şi a intrat ca apa în maţele lui şi ca 
untuldelemnul în oasele lui”. lar mai departe zice: „Blestema-vor ei şi Tu vei 


12? 


binecuvânta!”. Pentru aceasta şi Sfântul Apostol Pavel ne poruncește la toți creştinii, 
zicând: „Binecuvântați şi nu blestemați!”, căci: „Cei ce binecuvântează vor moşteni 


pământul, iar cei ce blesteamă, vor pieri!” (Psalmul 36, vers 22). 


Sunt unii care rostesc cuvinte de blestem şi de afurisenie, în chip de glumă, 
pentru a face haz. Desigur că aceste blesteme nu se lipesc de nimeni, însă cei care fac 


aceasta, nu rămân fără de păcat (mai cu seamă dacă sunt clerici). 


Mi-a povestit un ieromonah că în vremea când era egumen la Sfântul Spiridon 
(în Ierusalim), mereu venea la dânsul o arăboaică şi se ruga ca să-i citească o molitfă 
pentru pruncul ei, care avea duh necurat. Egumenul nu voia cu nici un chip, căci femeia 


era păgână. Dar ea avea evlavie la Sfântul Spiridon şi la rugăciunea egumenului. 


Într-o zi, când egumenul nostru era foc de supărat, a venit iarăşi femeia cu 
pruncul bolnav, rugându-l ca de obicei. Atunci, evlaviosul părinte a rostit o înjurătură 
grecească, lungă şi răspicată. Biata femeie a luat înjurătura lui drept molitfă şi s-a bucurat, 
rugându-l ca să facă şi semnul crucii asupra bolnavului. Egumenul s-a mâniat şi mai tare 
şi făcând mai mult în batjocură semnul crucii, a rostit totodată şi un puişor de blestem 
asupra copilului, zicându-i pe greceşte: „Să piei de aici, arătare, să nu te mai văd!”. 
Sărmana femeie, neştiind ce zice el, i-a mulţumit cu lacrimi în ochi şi s-a dus acasă, cu 


deplină nădejde că se face bine copilul, prin rugăciunea egumenului. 


Și, în adevăr, din ziua aceea pruncul s-a făcut sănătos, iar femeia venea 
adeseori la biserică cu daruri şi povestea la toţi minunea care s-a făcut prin blagoslovenia 


cuviosului egumen. 


S-a speriat şi el singur de puterea credinţei, dar neavând curajul să 


mărturisească ce fel de rugăciune a făcut, s-a lipit de el duhul cel rău care necăjea pe 

copil. 


Din pilda aceasta putem înţelege că blestemul cel nesocotit (adică nedrept) sau 
rostit în batjocură se întoarce în capul celui care îl rosteşte, iar persoana blestemată, dacă 
este nevinovată, nu se alege cu blestem ci, dimpotrivă, primeşte după credinţă şi 


blagoslovenie. 


Un lucru însă trebuie ştiut: că de la cel care are năravul blestemului se 
depărtează blagoslovenia (cum zice Sfântul Prooroc David) şi niciodată nu procopseşte, 


căci blestemul nu este altceva decât izgonirea darului. 


Drept dovadă că blestemul cel rostit pe nedrept nu se hpeşte de nimeni, ci se 
întoarce de unde a ieşit, iată, vă amintesc despre o întâmplare minunată, care a avut loc în 
țara noastră, pe vremea când era domnitor Cuza Vodă, iar la Episcopia de Râmnic 


păstorea Sfântul Episcop Calinic (care se prăznuieşte in ziua de 11 Aprilie). 


Într-o duminică, Sfântul Ierarh Calinic mergea cu trăsura de la Râmnicu 
Vâlcea spre Mănăstirea Frăsinei. Era pe la sfârşitul lui aprilie, când se terminase cu aratul 
şi semănăturile începeau să înverzească. Însă mare i-a fost mirarea Sfântului Episcop, 
când a văzut pe un om arând în ziua de Duminică. Din râvna lui cea mare pentru lege, 
Episcopul s-a tulburat cu duhul şi a zis în gândul lui: „Blestemat să fie cel care necinsteşte 
ziua Domnului!” (cum zice la Sfânta Scriptură). În clipa când a cugetat Sfântul acestea, un 
diacon (care era cu el în trăsură) a văzut cum a ieşit o limbă de foc din gura Prea 
Sfințitului. Şi privind cu mirare, a observat că limba cea de foc a zburat asupra omului 
care lucra pe ogor, l-a înconjurat de trei ori şi pe urmă s-a întors iarăşi în gura Sfântului 


Calinic. 


Diaconul n-a îndrăznit ca să spună chiar atunci cele văzute ci, mai târziu, când 
au ajuns la mănăstire. Auzind Sfântul despre vedenia diaconului, a înţeles îndată că 
aceasta s-a făcut pentru cugetarea lui. Cuvintele care le-a rostit în mintea lui, au fost ca o 


legătură pentru creştinul care lucra sărbătoarea. Dar pentru că limba de foc nu s-a oprit la 

țăran, ci s-a întors înapoi, pentru aceasta Sfântul a socotit că omul este nevinovat. Deci, a 
trimis imediat după o slugă ca să cheme la mănăstire pe ţăran, căci nu era departe ogorul 
lui. Țăranul a venit cu multă frică şi căzând la picioarele Episcopului, se ruga ca să-l ierte. 


Atunci, Sfântul Episcop l-a întrebat ce nevoie mare l-a silit ca să lucreze Duminica. 


Bietul creştin a mărturisit cu lacrimi că n-a făcut aceasta din defăimare sau din 
necredinţă, ci din multa lui strâmtorare şi sărăcie. Căci zicea el: „Cât a fost vreme de arat, 
nimenea nu s-a îndurat ca să-mi dea plugul cu boii ca să-mi ar şi ogorul meu. Abia astăzi, 
când toți sătenii au terminat treaba şi dobitoacele sunt slobode, am putut găsi şi eu un plug 
cu o pereche de boi (fără plată) la un vecin şi pentru asta am ieşit la treabă, căci trecea 


vremea aratului şi am casă grea, neavând cu ce plăti lucrul”. 


Acestea le zicea bietul ţăran cu lacrimi de umilință şi se vedea că avea frica lui 
Dumnezeu în inimă şi multă căinţă. Din povestirea lui a cunoscut Sfântul Calinic că 
Dumnezeu, pentru multa lui sărăcie, nu i-a socotit păcatul şi pentru aceasta nici blestemul 


nu s-a lipit de el, ci s-a întors înapoi, ca o pasăre care nu află adăpost. 


Deci, i-a citit omului o molitfă de dezlegare şi dându-i un ajutor, l-a slobozit 
cu pace. Însă din ziua aceea se păzea Sfântul Ierarh Calinic de a nu rosti sau de a cugeta 
vreun cuvânt de legătură. Şi sfătuia pe toți clericii săi, ca să fie şi ei cu pază despre 
aceasta. lar dacă vreunul ar fi rostit cuvinte grele (de legătură) asupra cuiva, atunci el 
singur, adică preotul, să aibă grijă să-l dezlege cât este în viaţă. Căci, zicea Sfântul, la ziua 
Judecăţii, din mâna lui se va cere sufetul celui care a fost legat (dacă legătura a fost pe 


nedrept). 


Din întâmplarea aceasta se vedea cât de mare putere au cuvintele persoanelor 


sfințite, când sunt rostite din râvnă pentru Dumnezeu şi pentru Sfânta Credinţă. 


Dacă Prea Sfinţitul Calinic a gândit numai la greutatea osândei pentru cei care 
defaimă ziua Domnului şi îndată s-a văzut pară de foc ieşind din gura lui, să ne gândim, 


deci, cu cât mai greu cad cuvintele celor sfințiți, când sunt chiar rostite asupra celor 

vinovaţi. Aceasta este şi mai greu când se întâmplă chiar în vremea slujbei. 


Pentru aceasta se găsesc prin cimitire trupuri înnegrite şi neputrezite, iar la 
alții numai o parte a trupului neputrezită. De aceea s-a făcut în multe locuri obiceiul ca să 
se dezgroape trupurile răposaţilor (la trei ani sau şapte ani) pentru a se cunoaşte dacă au 
vreun semn de legătură pentru a li se face molitfa cea de dezlegare. (Aceasta se face de 


multe ori şi fără dezgropare, iar la mănăstiri se face şi mutarea osemintelor). 


In istoria aceasta cu Sfântul Calinic este vorba de un blestem care n-a fost 
rostit, ci numai cugetat, iar persoana asupra căreia se îndrepta blestemul n-a fost vinovată. 


Pentru asta nu s-a lipit acest blestem. 


Semnul care s-a arătat, a fost mai mult pentru Sfântul Ierarh Calinic pentru a 


nu face vreo hotărâre asupra cuiva, fără cercetare. 


Acum voi aminti o altă întâmplare, în care blestemul a fost rostit de un 
duhovnic în auzul multora, asupra unei persoane, care s-a făcut cu adevărat vinovată de 


acest blestem şi pentru aceasta blestemul s-a lipit. 


Cred că mulți vă aduceţi aminte de fratele Dumitru, care a stat înainte la 
mănăstirea Sfântul Gherasim, iar mai pe urmă a fost ca îngrijitor la casele patriarhiei de la 
Dar Abutor (unde se zice că este mormântul Sfântului Patriarh Modest). Acest frate a fost 
înşelat de vrăjmaşul şi umbla cam fără rost. Iar vorbele lui erau adeseori amestecate cu 
hule pentru cele sfinte. Făcea glume din cuvintele Sfintei Evanghelii şi lua în batjocură 


tainele Sfintei Credinţe. 


Din cauza aceasta, de multe ori duhovnicul mănăstirii îl mustra cu asprime, iar 
uneori îl blestema, zicându-i: „Să-ţi astupe Dumnezeu gura cea hulitoare, bârfitorule!”. 
Însă el nu se sfia de nimenea şi nu mai înceta cu bârfelile. La sfârşitul vieții lui, a slobozit 
Dumnezeu ca să i se astupe gura lui într-un chip groaznic. Şi anume a fost înăbuşit de 


nişte prieteni, din care 1 s-a tras şi moartea. Imi spunea un preot, care cunoştea bine viaţa 

lui, că a fost de faţă când poliţiştii i-au scos un cearşeaf întreg din gâtlejul lui. lată cum s-a 
împlinit blestemul duhovnicului, pentru hulele pe care le rostea. Înşişi prietenii lui, cu care 


s-a certat, i-au băgat cârpe în gât şi l-au înăbuşit. 


Uneori se blestemă omul pe sine, fără să-şi dea seama. Şi aceasta se întâmplă 
când are cineva duşmănie cu fraţii cei de o credință cu el şi nu vrea să se împace. 
Asemenea persoană când rosteşte rugăciunea „Tatăl nostru” se blestemă pe sine, fără să 
priceapă şi anume când zice: „Şi ne iartă nouă greşelile noastre, precum şi noi iertăm 
greşiţilor noştri”, aceasta este ca şi cum ar zice: „Doamne, să nu mă ierți după cum nici eu 
nu iert pe fratele meu!”. Dacă 1 se pare cuiva cuvântul acesta prea aspru sau de necrezut, 
atunci îl rog să caute în „Mărgăritarele” Sfântului loan Gură de Aur, şi anume la Cuvântul 


19: „Despre Pocăinţă”, şi acolo va afla mai pe larg şi mai înfricoşat. 


Să ne gândim, fraților, că rugăciunea „Tatăl nostru” nu este o rugăciune 
alcătuită de oameni, ci Însuşi Domnul a lăsat-o Sfinţilor Săi Apostoli, iar ei au scris-o în 
Sfânta Evanghelie. Pentru aceasta se numeşte Rugăciune Domnească. Deci, când avem 
urâciune în inimă asupra unui frate şi zicem „Tatăl nostru”, atunci ne legăm noi înşine şi 


cerem ca să ni se închidă uşa iertării, precum şi noi o închidem fraților noştri. 


Dar ca să nu vă pară de mirare vorbele acestea, vă rog să deschideţi Sfânta 
Evanghelie de la Matei (6, 9). Acolo găsiţi rugăciunea „Tatăl nostru”, iar mai jos veţi afla 
scris aceste cuvinte: „Căci de veţi ierta oamenilor greşelile lor şi Tatăl vostru cel ceresc va 
ierta greşelile voastre, iar de nu veți ierta oamenilor greşelile lor, nici Tatăl vostru cel 


ceresc nu vă va ierta greşelile voastre” (14-16). 


Din cauza aceasta, părinţii din vechime opreau de a rosti rugăciunea „Tatăl 
nostru” pe cei care ţineau duşmănie şi nu voiau să se împace cu fraţii lor. Aceasta o fac şi 
unii duhovnici din zilele noastre. De asemenea, se blestemă singuri fără să ştie şi cei care 
fac nedreptate, precum şi cei care iubesc răzbunarea şi nu lasă nici un dram nerăsplătit, 


faţă de cei care îi nedreptăţesc ori îi necăjesc. 

Aceştia, când citesc Psaltirea, se leagă singuri prin cuvintele prooroceşti care 
glăsuiesc: „Doamne, Dumnezeul meu, de am făcut aceasta, de este nedreptate întru 
mâinile mele, de am răsplătit rele celor ce-mi răsplătesc mie (adică celor ce mă asupresc), 
să gonească dar vrăjmaşul sufletul meu şi să-l prindă. Şi să calce în pământ viaţa mea şi 


slava mea în ţărână s-o aşeze!” (Psalm 7, vers. 3-5). 


He Se SE 


Câteva cuvinte despre patima beţiei 


Dintre fraţii noştri din Palestina cred că nu este niciunul robit de patima 
aceasta. Însă chiar de nu sunt pătimaşi, dar sunt mulţi atraşi de plăcerea băuturii, dintre 


care cel dintâi sunt eu. 


Pentru aceasta caut să scriu ceva despre vătămarea beţiei, ca să fie spre mai 


multă pază, atât mie, cât şi la alții care sunt egali cu mine la neputinţă. 


Este lucru ştiut că atracţia duce la deprindere, iar deprinderea rea duce la 
patimă. Acum, în pragul Postului, se potriveşte mult mai mult cu cuvântul acesta, căci 
obiceiul „carnavalului” (adică a ospeţelor la lăsatul secului) ne vânează pe mulţi ca să 
bem ori să mâncăm peste măsură... Sfântul Apostol Pavel strigă: „Nu în ospeţe şi în beţii... 
şi în fapte de ruşine, nu întru pricinuire şi în pizmă, ci vă îmbrăcaţi întru Domnul nostru 


lisus Hristos şi purtarea de grijă a trupului să nu o faceţi spre poftă” (Epistola către 

Romani). 


De frica postului negru, care se apropie, mulți îşi umplu căruţa până când se 
răstoarnă. Aceasta aduce de multe ori boală şi vrând-nevrând, trebuie să dezlege postul 


chiar de la început ca să vindece boala, pe care şi-au făcut-o singuri. 


Ceea ce scriu urmează nu spre mustrarea cuiva, ci spre mai multă pază pe 
viitor (atât pentru mine, cât şi pentru alţii). Cei care citesc pot spune şi la alţii, care sunt 


mai slabi de fire, dobândind prin asta plată de la Dumnezeu. 


Despre patima beţiei 


Până acum am tot scris despre năravuri şi patimi care vatămă cinstea 


aproapelui nostru sau lovesc în Sfânta Credinţă. 


Acum voi încerca să scriu despre un nărav mai delicat, care s-ar părea că nu 
vatămă pe aproapele, nici credinţa şi nici pe cel care lucrează năravul. Şi anume vreau să 
înşir câteva vorbe despre beţie. Boala aceasta este ţinută la un loc de cinste de către lumea 
răsfăţată, care este străină de cuvântul lui Dumnezeu. Mulţi o socotesc ca o voinicie şi ca 
un lucru de fală. La o arătare, patima beţiei se înfăţişează în chip de petrecere delicată şi 
nevinovată, pentru aceasta lumea o împodobeşte cu numiri frumoase. Unii îi zic distracție 
cu cinste, alţii chefuială, iar alţii îi zic „darul băuturii”. Însă pe cât de gingaşă îi este 
numirea, pe atât de sălbatică este lucrarea acestui nărav. El este vlăstarul lăcomie 


pântecului. După socoteala Sfinților Părinţi, beţia este patima pântecului, care vine din 

prea multă băutură a vinului şi a celorlalte băuturi spirtoase, precum şi a materiilor 


otrăvitoare (stupefiante), cum este haşişul, cocaina şi altele. 


Cu alte cuvinte, beţia este întrebuinţarea băuturi peste măsură şi fără 
cumpăneală. Sfântul loan Gură de Aur spune că nu întrebuinţarea băuturii pricinuieşte 
beţia, ci necumpătarea, care este rădăcina la toate relele. Beţia aduce tulburare la minte şi 


la suflet, otrăveşte şi ruinează organismul omului, pricinuind tot felul de boli. 


Sfântul Vasile cel Mare zice: „întrebuinţarea cu măsură a vinului este sănătate, 
iar abuzul (necumpătarea) este vătămare”. „Vinul veseleşte inima omului...”, zice Sfântul 
Prooroc David la Psaltire, pe când „Beţia este duşmănie cu Dumnezeu”, zice Sfântul 


Vasile cel Mare. 


Deci, oricât de frumos ar căuta s-o numească lumea, beţia este un păcat de 
moarte, patimă înfricoşată şi foarte greu de vindecat, care sporeşte mereu. Orice lucru care 
se face fără măsură este nepotrivit, însă necumpătarea la băutură este mai rea ca toate. 
Căci din asta vine distrugerea sănătăţii, întunecarea minţii şi îndobitocirea omului. Cel 
care se îmbată nu este în stare să ţină nici o taină, nu ştie de ruşine, se aprinde repede la 
desfrânare, produce greață şi primejdie celor dimprejur. „Vai celor ce se scoală de 


dimineaţă şi caută băutură”, zice Sfântul Prooroc Isaia la capitolul 5, versetul 11. 


lată cum zugrăveşte Sfântul loan Gură de Aur pe omul bețiv: „Dobitoacele 
cele necuvântătoare (zice el) beau atâta cât le cere setea lor şi niciodată nu se lasă biruite 
de poftă ca să bea mai mult decât le cere trebuinţa trupului lor. Pe când omul cel 
cuvântător, care covârşeşte măsura la băutură, se face mai nesocotit şi decât dobitoacele. 
Şi mai rău este că pe această boală, cum este necumpătarea la vin şi la alte băuturi, care 
aduce atâtea rele şi atâtea primejdii, pe această boală - zic - (a beţiei) oamenii nu o 


socotesc că ar fi un nărav râu şi plin de păcat”. 


[i auzi pe unii că se laudă, zicând: „Noi bem destul de mult şi cu toate acestea 


ne ținem tari ca fierul. Nu cunoaştem nici o vătămare din băutură!”. Aşa zic cei voinici 

care au fire mai robustă. Şi cu adevărat că vătămarea băuturii nu se simte la toţi îndată. 
Din asta mulţi prind curaj la băutură şi urmează cu chefurile fără frică. Dar tocmai în 
această părere stă primejdia cea mare. Căci omul văzând că nu se îmbolnăvește din 
băutura cea multă, prinde curaj şi face tot mai multă dezlegare (adică abuz, cum zice 


lumea). 


Dar să fie ştiut că vătămarea cea mare din băutură (adică boala) nu vine 
îndată, ci se furişează încet-încet, cum face pisica când pândeşte şoarecele. Materia 
arzătoare, care se varsă în trup prin băutură necumpătată, nu este altceva decât otravă, 
care pipăie toate organele omului, ca să afle unde este partea mai slabă şi acolo se 
cuibăreşte, O parte se urcă la creier (în chip de fum), alta întră în măduva oaselor, o altă 
parte rămâne în stomac, iar restul se împrăştie în toate vinele. Din asta vine uneori 


vătămarea ochilor, rănirea stomacului, oftica, damblaua, idropica şi stricarea minţii. 


Dacă beţia ar aduce numai vătămarea trupului, atunci primejdia n-ar fi chiar 
aşa de mare. Căci trupul este stricăcios şi trecător. Însă beţia vatămă şi sufletul, lipsindu-l 
de mântuire. Pentru că aruncă pe om în multe păcate grele. Beţia îl aprinde pe om spre 
desfrânare, îl duce la jurăminte nesocotite, îl face grabnic mânios la ocară, la hule, la 
ucideri şi chiar la lepădarea cre-dinţiei. Sfântul Vasile cel Mare spune că năravul beţiei 
este demon de la sine dorit, maica răutăţii, potrivnic virtuţii, care pe cel curat îl face 
destrăbălat, pe cel bărbătos îl face fricos, beţia nu cunoaşte dreptate şi leapădă cuviinţa. 
Sfântul loan Gură de Aur numeşte beţia maica întristării, bucuria diavolului, care naşte 
zeci de mii de rele, ea este nebunie de bună voie, trădarea cugetelor. Cel care se îmbată 
este mort însufleţit, demon de bună voie, bolnav care nu are crezare, cădere fără de 


răspuns şi sluţenie de obşte a neamului omenesc. 


Acestea sunt numirile cu care împodobesc sfinţii pe cei beţivi. lar Apostolul 
Pavel, în cartea cea dintâi către Corinteni (6, 9-10) scrie mai înfricoşat, căci zice: „Nu vă 


amăgiţi, nici sodomenii, nici furii, nici iubitorii de argint, nici bețivii, nici bârfitorii, nici 

răpitorii nu vor moşteni Impărăţia lui Dumnezeu!”. 


Apoi, în cartea cea către Galateni (cap. 5, vers. 19-21), Sfântul Apostol Pavel 
mai scrie şi acestea: „Faptele trupului se cunosc. Ele sunt: desfrânarea, necurăţia, 
închinarea la idoli, vrăjitoria, duşmănia, certurile, zavistia, mânia, dezbinările, smintelile, 
eresurile, ura, uciderile, beţia, destrăbălarea (distracțiile necuviincioase) şi altele 


asemenea acestora...”. 


Cei ce fac unele ca acestea, nu vor moşteni împărăţia lui Dumnezeu! Vedeţi 
fraților şi vă înfricoşaţi de cuvintele apostoleşti. Să nu mai zică cineva că beţia este o 


distracţie nevinovată, căci ea poartă sămânţa desfrâului şi a pierzării sufleteşti. 


Dacă deschidem Sfânta Scriptură, vedem îndată două pilde înfricoşate care 
dovedesc că înşişi robii cei aleşi ai lui Dumnezeu sunt în stare să facă lucruri 
necuviincioase şi fărădelegi, atunci când se îmbată. Noe şi cu Lot erau bărbaţi sfinți şi 
drepţi, după cum mărturiseşte însuşi cuvântul lui Dumnezeu. Pe Noe l-a păzit Dumnezeu 
de potop, ajungând al doilea tată al neamului omenesc, iar pe Lot l-a păzit de arderea 


Sodomei. 


Dar, când s-au îmbătat, au câzut în nesimţire şi s-au batjocorit. Cu toate 
acestea faptele lor sunt vrednice de iertare, căci numai o singură dată s-au îmbătat (Lot de 
două ori) şi anume prin neştiință. Noe nu cunoştea tăria vinului, căci atunci prima dată au 
sădit vie. Iar Lot a fost amăgit la băutură de către fetele sale. Cel care păcătuieşte din 
neştiință dobândeşte mai uşor iertare. Dacă bețivii n-ar cunoaşte vătămarea băuturii şi n-ar 
şti că este păcat de moarte lăcomia băuturii, atunci ar fi vrednici de iertare. Însă, fiecare 
cunoaşte prea bine urmările beţiei şi aude mereu cuvântul Apostolului, care strigă: „Nu vă 


îmbătaţi de vin, întru care este desfrânare!” (Efeseni 5, 18). 


lar la Sfânta Evanghelie zice Domnul către toți: „Luaţi aminte de sinea 
voastră, ca nu cândva să se îngreuneze inimile voastre cu mâncarea şi băutura!” (Luca 21, 


34), 

Trebuie să amintim şi aceasta, că tot păcătosul poate să-şi ascundă păcatul său. 
Aşa zavisnicul îşi ascunde zavistia, vicleanul îşi ascunde vicleşugul, cel mândru îşi 
ascunde mândria, la fel şi pomenitorul de rău, însă beţivul se vădeşte ori de câte ori se 
îmbată. Pentru aceasta şi sminteala este mai mare la oamenii care se robesc de băutură. În 
țara aceasta mai ales, unde necredincioşii (adică păgânii) nu prea folosesc vinul şi rachiul, 
se face mai mare sminteală, când se îmbată creștinii. Căci văzând păgânii cum se îmbată 


creştinii, se smintesc şi hulesc credinţa Domnului nostru Iisus Hristos. 


Căci iată ce zic păgânii: „După cum este viaţa creştinilor aşa este şi credinţa 
lor!”. Aceasta este hulă înfricoşată împotriva adevărului sfânt care se cuprinde în credinţa 
noastră. Aici se adeveresc cuvintele Apostolului, care răsună în cartea către romani: „Că 


numele lui Dumnezeu pentru voi se huleşte între neamuri!”. 


Să mai fie ştiut şi aceasta, că otrava care se adună în trup din multă băutură, 
nu stă degeaba nici o clipă. Ea lucrează pe nesimţite ca şi viermii în lemn. Ea atacă 


organele cele mai gingaşe ale trupului (mai ales plămânii, stomacul, ficatul şi creierii). 


Dar omul nu pricepe aceasta decât atunci când îl ruinează desăvârşit. Viermele 
băuturii lucrează mocnit, însă merge în plin spre distrugere. Pot să treacă 5, uneori 10 şi 
chiar 20 de ani până când se iveşte boala. Însă boala nu vine singură, ci vine mai 
totdeauna însoțită de alte două sau trei boli grele. Atunci nu mai este vindecare, căci toți 
doctorii spun că bolile care se ivesc din alte pricini, se pot vindeca prin leacuri sau prin 


operaţii, însă cele care se ivesc din băutură, nu mai au sfârşit decât la moarte. 

Spre ştiinţă fraților cititori 


Din câte am scris mai înainte, poate li s-a părut la unii că eu le scriu spre 
mustrarea lor, deşi cu nu le scriu spre mustrarea altora, ci mai mult spre îndreptarea 
lipsurilor mele (mai întâi) şi apoi pentru folosul celor care vor citi. Însă rândurile de faţă, 
vă mărturisesc că sunt mult mai spre mustrarea năravului meu, care nu se sfieşte a se 
cuibăni şi în fundul pustiei. Boala aceasta a clevetirii mă urmăreşte în tot locul şi mă 
gândesc că poate, scriind mereu cuvinte da la Sf. Părinţi, se va ruşina odată şi va fugi de la 


mine, cu darul lui Dumnezeu şi cu rugăciunile Sfinților. 


Aceasta aş dori să se întâmple cu toţi fraţii şi surorile mele cele duhovniceşti, 
care pătimesc ca şi mine, ca nu cumva să se păgubească de mântuire prin urâciunea 


năravului. 


Bunul Dumnezeu să ne ajute la toți. Amin. 


Al Frăţulor voastre smerit rugător, 
leroschimonahul loan lacob, 
Schitul „Sf. Ana”, Hozeva, 1958. 


Se Se IE 

Despre năravul clevetirii - odrasla cea prea iubită a zavistiei 


Clevetirea este vorbirea de rău împotriva fratelui, nefiind el de față, cu scopul 
de a-l ponegri măcar de sunt şi adevărate cele spuse (după cuvântul Sfântului Vasile cel 


Mare). 


Clevetirea este o fărădelege şi o mare nedreptate pe care o facem împotriva 
aproapelui. Porunca dumnezeiască spune: „Să iubeşti pe aproapele tău ca însuţi pe tine!”. 
Deci noi dacă vorbim de rău pe fratele nostru de aceeaşi credinţă, oare mai putem zice că 
iubim pe aproapele nostru? Însă unii dintre noi poate vor căuta să se îndrepteze zicând: 
„Dacă spun ce este adevărat, oare fac vreo nedreptate cuiva? Cu asta doară nu răpesc nici 
averea şi nici dregătoria nimănui. Nu am gând rău ca să-i fac vătămare, când vorbesc de 
cineva. Dimpotrivă, eu caut să-l folosesc, arătându-i neputinţele şi lipsurile, cu durere de 
inimă!”. Cam aşa caută să se apere cei care clevetesc pe fraţii şi pe vecinii lor. 

Dar iată ce ne spun Sfinţii Părinți pentru asta: Când zugrăveşti către alții 
greşelile fratelui tău, pricinuieşti o pagubă negrăit de mare, chiar dacă spui adevărul şi 


chiar când faci aceasta frăţeşte, din compătimire, fără să ai scop a-i face vreo vătămare. 


Să ştim totdeauna că vădind noi păcatele sau neputinţele fratelui nostru, prin 
aceasta noi ponegrim cinstea şi numele cel bun al lui. Şi după cuvântul Sfintei Scripturi: 
„Numele bun este mai presus decât multă bogăție” (Paremu (Pildele lui Solomon), cap. 


22, vers. 1). 


Dacă neputinţele celui clevetit n-au fost cunoscute de alţii, atunci prin vorbele 
clevetitorului se scot la arătare (se vădesc) făcându-se necinstire fratelui şi sminteală celor 
care aud. lar dacă acele păcate sau neputinţe au fost cunoscute şi de alţii mai înainte, acum 
prin limba clevetitorului se înnoiesc în mintea altora şi se întăresc spre mai multă 


încredințare. lată deci cum se jefuieşte cinstea fratelui (care este cea mai scumpă avere) şi 

se întinează auzul celor mulți. Cum poți să mai zici că nu-i faci nici o pagubă prin 


clevetire? 


„Gura ta a înmulțit răutatea şi buzele tale au împletit vicleşuguri. Şezând ai 
clevetit împotriva fratelui tău şi ai pus sminteală împotriva fiului maicii tale (care este 
Sfânta Biserică). La ziua judecății te voi mustra şi voi pune înaintea feţei tale păcatele 
tale!” (Psalm 49, 20-22). „Deşarte au grăit fiecare către vecinul său... pierde-va Domnul 


toate cele viclene, limba cea mare grăitoare” (Psalm 49, 19-20). 


În Cartea cea către Romani, Sfântul Apostol Pavel zice: „Fără de răspuns eşti 


o, omule, oricine eşti tu care vindeci pe altul!” (cap. 2, vers. 1). 


Sfântul Apostol Iacob, fratele Domnului, ne învaţă, zicând: „Nu vă clevetiți 
unul pe altul, fraților, că cel care vorbeşte împotriva fratelui sau judecă pe fratele său, 
acela vorbeşte împotriva Legii şi judecă Legea”. Sfântul loan Gură de Aur zice: „Cel care 


P? 


cleveteşte pe vecinul său, acela a mâncat carnea fratelui său!”. Sfântul Nectarie 
(Mitropolitul Pentapolei) spune că: „Precum ucigașul răpeşte viața omului, tot asemenea 
şi cel care cleveteşte răpește cinstea, deci amândoi sunt ucigaşi de oameni”. lar Sfântul 
Vasile cel Mare socoteşte că este vrednic de afurisenie atât cel care cleveteşte, cât şi cel 
care ascultă clevetirea fără mustrare. Căci zice Domnul la Sfânta Evanghelie: „Amin zic 


vouă, de vreme ce aţi făcut aşa la unul din aceşti fraţi ai Mei, Mie mi-aţi făcut” (Matei 25, 


40). 


Mulţi dintre creştini, şi mai ales partea femeiască, nu socotesc întru nimica 
năravul clevetirii şi nici nu caută să se mărturisească. Pentru ei, clevetirea este un motiv 


de distracţie şi cei care au talent la clevetire sunt mai bine văzuţi la petreceri şi la adunări. 


Milostivul Dumnezeu să ne izbăvească pe toţi de asemenea boală 
molipsitoare, căci dacă socotim mai bine, vedem că prin năravul clevetirii se defaimă 
toate evangheliceştile porunci şi anume iată pentru ce: Porunca dragostei creştineşti 


cuprinde în sine celelalte porunci dumnezeieşti, căci Insuşi Domnul a zis: „Pe aceste două 

porunci se sprijină toată Legea şi Proorocii” (Matei 22, 40). Şi aceste două porunci sunt 
poruncile dragostei către Dumnezeu şi către aproapele. Iar cel care cleveteşte este vădit 
lucru că nu are dragoste frăţească. Cum poate să zică cineva că iubeşte pe aproapele său, 


când el defaimă şi nedreptăţeşte pe fratele său prin clevetire mincinoasă? 


„Aşa dară să nu judecăm unul pe altul, ci gândiţi-vă mai bine să nu daţi 
fratelui pricină de poticnire şi de sminteală!” (Romani 14, 13). Dacă cel care ieri a greşit, 
astăzi s-a pocăit şi s-a îndreptat înaintea lui Dumnezeu, atunci oare, ce răspuns vom da la 
judecată pentru necinstea şi sminteala pe care o facem prin clevetirea celui nevinovat 


(căci tot cel care s-a pocăit, nevinovat este înaintea lui Dumnezeu). 


Dacă Sfântul Vasile cel Mare hotărăşte să se afurisească persoana care 
cleveteşte precum şi cea care se îndulceşte de clevetire (fără mustrare) putem înţelege din 
asta cât de mare osândă îşi agonisesc cei care ponegresc pe Slujitorii Bisericii şi pe 
monahi, care şi-au închinat viaţa lui Dumnezeu! Unii ca aceştia cad sub afurisenie de sute 


de ori, fără să-şi dea seama. 


De nu vor căuta să ceară iertăciune şi dezlegare de la clericii pe care i-au 
ponegrit, atunci mântuirea lor este în mare primejdie. Căci de unde ştiu ei dacă Arhiereul 
sau Preotul clevetit nu rosteşte cuvintele de legătură împotriva lor? Pentru aceasta trebuie 
să avem mare pază de a nu cleveti pe cei sfințiți şi pe cei afierosiți lui Dumnezeu prin 
cinul călugăresc, căci eu am cunoscut persoane care aveau talentul clevetirii mai ales 
împotriva persoanelor sfințite şi au ajuns la urmă vânatul vrăjmaşului. Au venit întru aşa 


de mare orbire, încât şi-au pierdut mintea, iar unii s-au lepădat şi de Sfânta Credinţă. 


lată care sunt roadele clevetirii în viaţa aceasta şi Dumnezeu ştie ce fel de 


osândă îi aşteaptă dincolo, de care să ne izbăvească Bunul Dumnezeu pe toți. Amin. 


He Se IE 

Despre patima curviei 


Pofta trupească vine la oameni uneori: 


l. 


2, 


sP 


4. 


5. 


Din mulțimea sângelui. 

Din hrană sau băutură prea multă, din somn mult şi din răsfățare. 
Din lucrarea diavolului. 

Din clevetire. 


Din înălţarea minții, când cel nepătat se înalță întru sine, socotindu-se 


mai vrednic decât alții. 


Pe unii ca aceştia din urmă îi slobozeşte Dumnezeu să cadă, pentru a-şi veni 


întru simțire din smerenie, făcându-li-se cu asta pricină de mântuire. Căci cel mândru, 


până nu cade, nu se smereşte. 


Se Se IE 

Izvorul răutăților 


Uitarea 
Trândăvirea 


Neştiuinţa 


Pe acestea le naşte: 
- Diezmierdarea. 
- Odihna. 


- A iubi slava oamenilor. 
Răspândirea şi iubirea de sine este maica tuturor acestora. 


De aici se naşte toată răutatea şi păcatul. 


Amin. 


SE Se IE 

Sfătuirea unui pustnic 


Vieţuirea singuratică în pustie cere tărie îngerească şi noul începător, cu 
deosebire biruit de patimile sufleteşti ale mâniei şi mândriei, a zavistiei şi îngâmfării, să 
nu îndrăznească a face nici un pas spre vieţuirea în pustie ca să nu cadă în aiurirea minţii. 


Viaţa de obşte cere o mare răbdare. 


Calea împărătească, adică a avea vieţuirea cu unul sau doi frați sub povăţuirea 
unui bătrân, are mai multă îndemânare, pentru că ea nu cere răbdare prea mare ca viaţa de 


obşte şi-i mai veselă decât pustnicia. 


Pe această cale de mijloc ai a te supune numai bătrânului şi la unul sau doi 
împreună vieţuitori; în obşte trebuie să te supui nu numai starețului tău ci întregii frățimi 
până la cel din urmă om şi să suferi de la ei certări, reproşuri, ocări şi tot felul de ispite, să 
fi praf şi cenuşă sub picioarele tuturor şi ca un rob cumpărat pe bani să slujeşti tuturor cu 
smerenie şi cu frică de Dumnezeu, să rabzi fără cârtire orice lipsuri de mâncare şi 


îmbrăcăminte şi de orice alt fel. 


Amestecarea acestor feluri de vieţuire şi trecerea înainte de vreme la pustie 
duce la cele mai nenorocite urmări. Viaţa de obşte şi sfânta ascultare întinsă este rădăcina 
adevăratei vieţi călugăreşti. 

Dumnezeiasca ascultare este virtutea de căpetenie a puterilor cereşti ale 
îngerilor. Duhul sfânt prin Sfinţii Părinţi a împărțit viaţa călugărească în trei cinuri sau 
rânduieli: petrecerea singuratică, pustnică; vieţuirea împreună a doi sau trei frați de un 


cuget şi, a treia, viaţa de obşte. 


Cinul pustnicesc cere îndepărtarea de oameni în pustie, cu punerea nădejdii de 


mântuirea sufletului său de hrană, de haine şi de toate nevoile trupeşti numai în 

Dumnezeu. Numai pe El singur pustnicul trebuie să-L aibă şi ajutor al său şi alinător în 
lupta sa şi în neputinţele sale sufleteşti şi trupeşti, înstrăinându-se de orice alinare 
lumească pentru dragostea lui Dumnezeu. Convieţuirea cu unul sau doi frați de un gând 
trebuie să se săvârşească sub povaţa unui bătrân experimentat în ale Sfintei Scripturi şi în 


viaţa duhovnicească, căruia ucenicii îi sunt datori în supunere deplină şi ascultare. 


Acestui povăţuitor fraţii datoresc supunere ca Însuşi Domnul prin tăierea 
desăvârşită a voinţei lor şi a hotărârilor lor, adică întru nimic împotrivindu-se poruncilor 
lui şi învățăturilor lui, dacă acestea vor fi conforme cu poruncile Dumnezeieşti şi cu 
învăţăturile Sfinților Părinţi. Când se întovărăşesc doi pentru viaţa obştească şi pun între 
ei învoiala ca orice faptă lumească sau trupească să o înceapă numai după puterea lor şi 
din absolută trebuinţă, iar nu de prisos şi nelavreme, mai ales după socotinţa Sfinților 
Părinţi, şi când unul dintre ei va pune gând să facă un lucru, să spună aceasta fratelui său, 
iar acela va găsi că acel lucru este nelatimp sau de prisos şi nu se va învoi, fratele acesta 
însă, văzând judecata lui cea dreaptă şi nestăruind în părerea sa, nu va fi aceasta o 
renunțare la voinţa sa? Sau, pe de altă parte, când cel de al doilea văzând că cel dintâi a 
gândit un lucru bun şi se va învoi cu Judecata lui, nu renunţă oare prin aceasta la voinţa 


sa? Nu se supune oare primului frate? 


Şi astfel, în orice treaptă şi întreprindere, unul sau altul din fraţi, prin 
renunţarea la voia sa, se despind reciproc la viaţa cea bună având credinţă tare şi hotărârea 
de a socoti ca mare câştig pentru sufletul său, totdeauna când vreunul din ei, în vreo 
treabă, are a-şi tăia voia sa faţă de fratele său dacă din aceasta nu rezultă vreo primejdie 
sau vreo încălcare a poruncilor Domnului. lar dacă vreodată, din nebăgare de seamă, va 
cădea unul din ei în păcatul de a se apăra cu părtinire şi cu multă vorbărie iar apoi 
recunoaşte aceasta drept o cădere a sufletului său şi va alerga la Dumnezeu şi la fratele 
său cu pocăință, atunci va dobândi iertare prin darul cel puternic al lui Hristos căci, ca un 


om a căzut, dar se şi scoală netulburându-se nicidecum. Acesta este drumul cel împărătesc 

iar nu acela de a trăi fiecare deosebi. 


„ȘI dacă n-ar apăra pe poporul său Hristos, nu s-ar fi mântuit nici unul din 
sfinţi. Dar cel ce cade către Hristos cu credinţă şi cu dragoste, cu smerenie şi cu lacrimi, 
aceluia i se dau mângâieri, pace şi bucurii negrăite şi dragoste fierbinte către Dumnezeu”. 
Martori ai acestui lucru sunt lacrimile nefăţarnice din mare dragoste, zdrobire de inimă şi 
smerenie necontenită lui Hristos; aşa că din iubirea către Dumnezeu, omul devine 


nesimţitor către bunurile lumii acesteia. 


Dacă eşti leneş şi neatent la rugăciune, nu vei spori nici în dăruirea ta față de 
Domnul, nici în dobândirea păcii şi mântuire. Cel care a izbutit să ajungă la rugăciunea 
adevărată, şi-a umplut fiinţa sa de dragostea lui Hristos, nu se face robul simţurilor lui şi 
nu dă întâietate la nimic altceva, nu supracinsteşte pe cel drept, nici nu judecă pe nimeni, 
ci se aseamănă lui Dumnezeu, care răsare soarele peste cei răi şi buni, şi plouă peste cei 


drepţi şi peste cei nedrepţi. 


Când mintea se roagă neîmprăştiat, mâhneşte inima, iar inima înfrântă şi 


smerită Dumnezeu niciodată nu o va urgisi. 


Închide bine uşa chiliei tale peste trup, uşa limbii pentru cuvinte, şi uşa ta 


lăuntrică pentru gânduri. 
Starea care domneşte înăuntrul tău va face arătată rugăciunea. 
lisus să fie meditaţia cea mai dulce a inimii tale! 
Iisus să fie plăcere limbii tale! 
lisus să fie îndeletnicirea şi gândirea cea mai aleasă a minţii tale! 
lisus să fie răsuflarea ta şi niciodată să nu te saturi chemând pe lisus! 


Din această pomenire continuă şi preadulce a lui lisus se vor răsădi şi vor 


creşte copaci mari ca cele mai mari virtuţi teologice: credința, nădejdea şi dragostea. 

Aşadar, rosteşte şi tu numele lui lisus cu dragoste şi cu lacrimi, deoarece după Sfântul 


Isaac Sirul: Pomenirea celor dragi pricinuieşte lacrimi. 
Rugăciunea este o slujire care ajută pe om să se unească cu Creatorul său. 


Precum o casă, care are înăuntrul său pe stăpânul, este curată, aşa şi sufletul 
care are pe Stăpânul Hristos locuind înăuntrul lui este de cinci ori mai curat deoarece 
Stăpânul Hristos cu toate vistieriile Duhului S-a sălăşluit în el. Vai de sufletul acela din 
care a plecat Stăpânul Hristos!, deoarece atunci acel suflet este pustiu de virtuţi şi plin de 
toată necurăția şi neorânduiala; acolo locuiesc sirenele şi diavolii precum în casa pustiită 
petrec pisicile sălbatice, câinii şi toată necurăția. Vai de sufletul acela care nu se ridică din 
înfricoşătoarea lui cădere şi care înăuntrul lui are pe diavoli care îl constrâng să se 
întoarcă de la binele lui ceresc, smulgând mintea lui de la mirele Hristos şi ţinând-o la 
griji lumești! Când sufletul acesta se întoarce la Domnul, El chemându-l zi şi noapte, Se 
va răzbuna pe el precum a făgăduit şi-l va curaţi de răutatea din lăuntrul lui, aducându-l ca 


o mireasmă neprihănită şi nepătată înaintea lui (Sf. Macarie Egipteanul). 


Când îi închidem minţii toate ieşirile, cu pomenirea lui Dumnezeu, ea se roagă 
totdeauna, căci treaba ei trebuie să fie gândul cel plăcut lui Dumnezeu. Dacă monahul 
crede că se roagă numai când se află în poziţie de rugăciune, monahul acela nu se roagă 


deloc. 


Neîncetat să chemaţi numele Domnului lisus până când inima va înghiţi pe 


Domnul şi Domnul va înghiţi inima şi, astfel, inima şi Domnul se vor face una. 


Toţi Sfinții Părinţi sunt de acord că împreună cu rugăciunea este absolut 


necesară şi atenţia (trezvia). 


Precum cel ce s-a născut orb nu vede lumina soarelui aşa şi cel ce nu merge cu 
lumina trezviei nu vede în totalitatea lui măreţia Harului Dumnezeiesc şi nici nu se poate 


elibera de faptele, cuvintele cele viclene şi urâte. Unul ca acesta nici după moarte nu va 


Pagina 430 


putea trece liber de începători întunericului. 


Începătorul în viaţa duhovnicească se aseamănă cu cel ce merge noaptea în 
întuneric şi nu vede pe unde merge. Cel de la mijloc seamănă cu cel ce merge în noaptea 
înstelată: pe acesta îl luminează stelele dar, de multe ori, se poticneşte de pietre şi cade. Al 
treilea seamaănă cu cel ce merge noaptea cu lună plină. Cât despre cel desăvârşit, acesta 
seamănă cu cel ce merge în miezul zilei, în plin soare. El vede curat, distinge piedicele şi 
nu se împiedică. 

Cel desăvârşit, datorită puterii mai presus de fire, îşi simte trupul uşor. Ne 
putem lupta cu dracii cei vicleni atunci când suntem smeriţi, înfrânți, când suntem atenți şi 


ne rugăm. 


Se Se IE 


Despre virtuți 


Sunt trei virtuți care aduc totdeauna lumina mintii: 
- A nu vedea răul la nici un om, 
- A face bine celor ce-ţi fac rău, 


- A răbda fără tulburare cele ce ți se întâmplă. 

Aceste trei virtuți nasc alte trei virtuți mai înalte: 
Din a nu vedea răul la nici un om, se naşte dragostea, 
Din a face bine celor ce-ţi fac rău, vine pacea, 


A răbda fără tulburare ceea ce ţi se întâmplă, îți aduce blândeţea. 


Sunt trei virtuți care curăţă sufletul: 
Tăcerea, 
Implinirea poruncilor, 


Răbdarea necazurilor şi smerenia. 


Sunt trei virtuți de mare nevoie: 
Rugăciunea neîncetată către lisus cu mătănii, 
A se arunca pe sine înaintea lui Dumnezeu, 


A fi fără grijă faţă de aproapele pentru a nu-l judeca. 


Patru virtuți întăresc sufletul: 
Milostenia 

Nealinarea 

Răbdarea 

Fuga de tot gândul pătimaş. 


Pagina 432 


Patru lucruri întinează sufletul: 
Umblarea fără paza ochilor, 
Prietenia cu o femeie, 

Prietenia cu cei mai mari din lume, 


Legătura cu rudeniile după trup. 


Patru lucruri hrănesc necurăţia trupească: 


Somnul peste măsură, 
Mâncarea peste măsură, 
Indrăzneala, 


Împodobirea trupului. 


Patru lucruri întunecă sufletul: 
Ura faţă de aproapele, 

Nesocotirea altora, 

Invidia, 


Cârteala. 


Patru lucruri fac sufletul deşert: 
Umblarea din loc în loc, 
Răspândirea, 

Iubirea de cele materiale, 


Zgârcenia. 

Patru lucruri hrănesc mânia: 
- Neguţătonia, 
- Alipirea de voia proprie, 
- Dorinţa de a învăţa pe alții, 


- A te crede înţelept. 


Trei lucruri păzesc toată virtutea: 
- Intristarea, 
- Plângerea păcatelor proprii, 


- Aducerea aminte de moarte. 


Uitarea luptă pe om până la moarte şi e mai tare decât toate răutăţile 
şi dărâmă în tot ceasul ceea ce zideşte omul. 


He e IE 

Cugetări din Xecragarion, prelucrate în versuri 


Oare când va fi, o, Doamne, 


Ca slăbănogirea mea 


Să-şi găsească vindecarea 


Căutând dreptatea Ta. 


Tu iubeşti singurătatea 
Fiind păcii dătător, 


Iară eu cu tulburarea 


Şi gâlceava mă-mpresor. 


Curăţenia la Tine 
Este lucru prea iubit, 
Iară eu necurăţia 


Totdeauna am râvnit. 


Tu Stăpâne eşti izvorul 
Milei şi al bunătății, 
Iară eu, nemilostivul, 


Sunt adânc al răutății. 


Tu eşti sfânt şi drept în toate 


Sus în cer şi pe pământ, 
Iară eu, prea ticălosul, 


Robul nedreptăţu sunt. 


Tu, lumină şi viaţă, 
Eşti în toate câte sunt, 
Eu, orbitul, sufăr moarte 


Inainte de mormânt. 


Bucurie eşti, Tu, Doamne 
Și noian al vindecării, 
Iară eu - robit de patimi - 


Zac de boala întristării. 


SE Se IE 

O rătăcire care se ascunde sub masca evlaviei 


In anii din urmă am avut prilejul să cunosc pe un frate care venea din Grecia 
pentru închinare şi care avea idei greşite asupra clericilor şi Tainelor bisericeşti. 
Intrebându-l eu dacă nu rămâne la vreo mănăstire din Palestina, el mi-a răspuns: „Părinte, 


eu n-am venit la Sfintele Locuri pentru călugărie, ci am venit ca să mă uşurez de păcate”. 


„Ei bine (i-am zis eu), dar ca să te uşurezi de păcate, ai nevoie de pocăință şi 


pentru asta nu este loc mai potrivit decât mănăstirea”. 


Atunci el mi-a zis cam răstit: „A fost odată mănăstirea mănăstire şi preoţia 
preoție, dar astăzi nu mai este. S-a depărtat darul şi nu mai lucrează prin slujitorii de azi. 


Biserica s-a şters de pe pământ”. 


Din vorbele acestea am înţeles că bietul închinător era ori deznădăjduit, ori 
rătăcit de credință. Am rămas pe gânduri câteva minute, apoi am zis: „Dacă nu mai 
lucrează darul prin slujitorii Sfântului Altar, atunci nu mai este Biserica creştină pentru 
care Domnul Şi-a vărsat sângele, făgăduindu-ne că va fi cu ea până la sfârşitul veacului. 
Căci zice la Sfânta Evanghelie: «lată Eu sunt cu voi în toate zilele până la sfârşitul 
veacului. Amin» (vezi sfârşitul Evangheliei de la Matei). Iar în Cartea cea către Efeseni a 
Sfântului Apostol Pavel scrie cum a iubit Hristos Biserica: «Şi S-a dat pe Sine pentru ca, 
ca s-o sfinţească... ca s-o înfățişeze Sieşi şi Biserică slăvită, neavând pată sau vătămare... 


ci ca să fie sfântă şi fără prihană» (Efeseni, cap. 5, vers. 26-27)”. 


Atunci fratele a oftat, zicând: „Eu, părinte, să-ți spun adevărat că mi-am 
pierdut orice încredere în preoţii şi arhiereii de azi. Pentru asta mă silesc să vin în fiecare 
an la Sfintele Locuri să mă botez în apa Iordanului şi să primesc Sfânta Lumină, spre 


iertarea păcatelor mele”. 

„Foarte bine faci (i-am zis eu), însă Botezul la Iordan îl săvârşeşti singur?”. 
„Singur, cu sfinţii îngeri”, mi-a răspuns el. 


„ȘI eşti încredinţat că primeşti iertarea păcatelor prin asemenea botez, care se 


repetă în fiecare an?” (l-am întrebat eu). 


„Mai poate fi îndoială pentru aceasta? (îmi zice dânsul), dacă nici apa 


Iordanului nu ne curăţă de păcate, atunci cine să ne mai cureţe?”. 


Aceste vorbe ale bietului închinător mi-au umplut inima de durere şi văzând 
prostimea lui, precum şi primejdia sufletească în care se afla, am căutat să-l lămuresc ce 


înseamnă Taina Botezului şi cum trebuie sfințită după sfintele Canoane. 


lată cum se înşeală bieţii creştini, care nu au mărturisire şi nu cunosc Sfintele 
Scripturi. Domnul n-a poruncit la nimeni să se boteze singur, după cum nici El nu s-a 
botezat singur pe Sine, ci a chemat pe Sfântul loan Botezătorul să-l slujească la Botez. 
Taina Sfântului Botez se săvârşeşte numai o singură dată în viaţă şi anume se face aceasta 
de către slujitorii Bisericii, căci zice Domnul la Sfânta Evanghelie către Sfinții Apostoli 
(precum şi pentru urmaşii lor care sunt arhierei şi preoți): „Mergeţi să învăţaţi toate 
popoarele, botezându-le în numele Tatălui şi al Fiului şi al Sf. Duh... şi iată Eu sunt cu voi 
în toate zilele până la sfârşitul veacului. Amin” (Evanghelia de la Matei , cap. 28, vers. 


19-20). 


Iar în cartea cea către Efeseni a Sfântului Apostol Pavel scrie lămurit acestea: 
„Nu este decât un Domn, o Credinţă, un Botez!”. Deci, cine crede că se curăţă de păcate 
dacă se botează singur, oricând doreşte, acela este în mare rătăcire. Canonul 47 al Sf. 
Apostoli zice: „Oricare episcop sau preot va boteza a doua oară pe cel care are Botez 
adevărat... să 1 se ia darul, ca unul care îşi bate joc de Crucea şi de moartea lui Hristos...”. 
La fel hotărăşte şi Canonul 57 al soborului de la Cartagina. Deci, dacă clericii care nu 


socotesc Botezul cel bun şi botează a doua oară sunt pedepsiţi prin caterisire, atunci oare 

persoana nesfințită, care se botează singură (având ideea că se curăţă de păcate ca şi cum 


ar săvârşi taina, oare asemenea persoană nu este sub pedeapsă? 


Rog pe cei care citesc aceste rânduri să mă ierte că amintesc despre această 
rătăcire, care la fraţii noştri români sunt sigur că nu se află. Dar, pentru că trăim în aceste 
locuri unde putem vedea mai multe obiceiuri străine, este bine să ştim cum să povăţuim pe 
altul la nevoie. Mai ales că în ultima vreme, s-au ivit şi unii clerici, care spun 
închinătorilor că dacă cineva se scaldă în Iordan (făcând scufundările obişnuite ca hagiu) 
acela primeşte iertarea păcatelor şi pentru asta nu mai are nevoie de mărturisire. Am 
cunoscut şi preoţi care învățau că dacă cineva este botezat şi primeşte scufundările de 
hagiu în Iordan, atunci nu mai este nevoie de Taina Botezului. Iată, fraţilor, nişte păreri 
greşite care zdruncină însăşi temelia Sfintei noatre Credinţe, care este Taina Botezului. 
Aghiazma care se face la Iordan, atunci când vin închinătorii, este pentru a lua 
blagoslovenie închinătorii prin scăldare, însă nu este însăşi Taina Sfântului Botez, chiar de 
rosteşte cineva şi numele Sfintei Treimi. Aceasta este o simplă feştanie, iar nu botez, deşi 


zice lumea că s-a botezat, când s-a scăldat în Iordan. 


He Se IE 

Nădejdea mântuirii este stâlpul vieții noastre 


La temelia vieţii noastre sunt trei pietre mari şi anume: Credinţa, Nădejdea şi 
Dragostea. Dintre toate, nădejdea alcătuieşte sprijinul cel mai puternic al sufletului 
omenesc. Fără piatra nădejdii, clădirea vieţii vieţii noastre se dărâmă. Dacă cumva se 
zdruncină această piatră de la temelie, atunci toate pietrele clădirii se zdruncină şi cad 
(adică toate virtuțile omului slăbesc şi se pierd). Când slăbeşte mai ales nădejdea pentru 
mântuirea sufletului, atunci credinţa slăbeşte, iar dragostea creştinească se răceşte şi viaţa 


omului n-are nici un rost. 


Taina vieții creştineşti se sprijină pe nădejdea mântuirii, după cum şi copacul 
se sprijină în rădăcină. Dacă nădejdea aceasta a sufletului (adică rădăcina sufletului) se 
usucă, atunci de unde să mai odrăslească faptele cele bune, de unde să mai înflorească 
Sfânta credință şi cum poate să mai rodească mântuirea? După cum copacul îşi trage 
hrana din pământ prin rădăcină, tot aşa sufletul omenesc îşi trage puterea de viaţă prin 
nădejdea mântuirii. 

Sfinţii Părinţi aseamănă nădejdea cu o anghiră (adică pe fierul cel încârligat de 
la corabie, care se înfinge în pământ şi ţine corabia pe loc să nu fie luată de valuri, adică 
ancoră). Viaţa omului este întocmai ca o corabie care se poartă de valurile vieții şi de 
multe ori se primejduieşte de furtuna ispitelor. Dacă n-ar avea omul anghira (ancora) 
nădejdu, atunci ar fi biruit de valuri totdeauna. Fără sprijinul acesta sufletesc, omul n-ar 


putea ajunge niciodată la limanul mântuirii. 


„Prin nădejde ne mântuim”, zice Sfântul Apostol Pavel. „Din straja dimineţii 
până-n noapte să nădăjduiască Israel spre Domnul”, zice Sfântul Prooroc David. Nădejdea 
alină pe cel bolnav, întăreşte pe cel slab şi sprijină pe cel împovărat de bătrâneţe. 


Nădejdea dă curaj celor care se luptă cu necazurile şi cu ispitele vieţii. Prin nădejde se 

câştigă biruinţele asupra celor văzuţi şi nevăzuţi vrăjmaşi. 


Nădejdea se naşte odată cu sufletul omenesc şi alcătuieşte stâlpul de bază al 
vieţii. Dacă n-ar fi virtutea nădejdii, atunci nici credinţa şi nici dragostea n-ar putea locui 
în sufletul omenesc şi viaţa s-ar pierde. Ea este puterea cea minunată a sufletului, care 
ridică din groapă pe răniții cu păcatele şi-i aduce la pocăință. Nădejdea este raza cea 
luminoasă pentru cei din întunericul necunoştinţei, care îi îndreaptă la adevăr. În scurte 
cuvinte putem zice că omul, care are nădejde nestrămutată în suflet, nu este biruit 


niciodată de furtunile şi de greutăţile vieții. 


He Se SE 


Cuvânt de nădejde celor fără de nădejde 


Trăim în veacul cel mai de pe urmă şi vrăjmaşul mântuirii se sileşte mai tare 
cu meşteşugul lui, văzând că se apropie sfârşitul. Sunt zilele smintelilor şi este mare 
secetă de cuvântul lui Dumnezeu, lipseşte povața cea sănătoasă pentru mântuire. Astăzi 
mulți dintre cei credincioşi ajung la deznădăjduire din cauza lipsei de povățuitor, căci „a 
lipsit cel cuvios” (cum zice Psalmistul). 

Mai dureros însă este că boala deznădejdii se strecoară şi în inima celor care 
au îmbrăcat „haina mântuirii”, ba chiar şi la unu din clerici. Îndoiala pentru mântuirea 
sufletului se vede astăzi la mulți creştini şi nu numai la cei robiţi de patimi sau străini de 


Biserică, ci şi la unii care merg pe calea pocăinţei, cu râvnă pentru adevărul sfânt. Ei văd 

stricăciunea dimprejurul lor, văd apoi lipsa cea mare de povăţuitori, uneori văd şi lipsa de 
credinţă la „cei din sfeşnic” (care trebuie să lumineze) şi pentru asta se împuţinează la 


suflet bieţii creştini şi unii se deznădăjduiesc. 


Cei care îmbrățișează viaţa monahală sunt mai adăpostiți de valurile lumești, 
dar şi ei văd lipsa de spor duhovnicesc şi pentru asta îi cuprinde un fel de îndoială pentru 


mântuire, slăbănogindu-se la suflet. 


Prin aceste rânduri, eu nu caut să judec nici să osândesc pe cei care au îndoială 
pentru mântuirea lor, ci mă silesc ca să le pun la îndemână un „tonic” (adică o doctorie 


întăritoare pentru suflet). 


Fraților, la începutul lumii nu era nici moarte pe pământ, nici boală între 
oameni şi nici amarul scârbelor şi al necazurilor. Era deplină fericire. Însă, prin obrăznicia 
strămoşilor noştri (Adam şi Eva), s-a făcut duşmănie între oameni şi Dumnezeu. S-a 
depărtat fericirea. Atunci a venit şi moartea pe pământ, s-au ivit şi boli între oameni şi 
toate necazurile care urmează până azi. Timp de 50 de veacuri (aproape 5.000 de ani), 
adică de la căderea lui Adam şi până la venirea Domnului, toţi oamenii mergeau, după 
moarte, la întunericul din iad, fie că erau drepţi, fie că erau păcătoşi, toți la întunecare se 
sălăşluiau. Nimeni nu era în stare să-i scoată, nici credinţa lui Avraam, nici bunătăţile 
proorocilor şi ale drepţilor nu puteau acoperi paguba păcatului strămoşesc. Jertfele care se 
aduceau lui Dumnezeu pentru păcate, nu erau în stare să răscumpere sufletele de la 
moarte. Osânda pe care a rostit-o Dumnezeu după greşala lui Adam era moartea veşnică 
pentru toţi oamenii. După izgonirea strămoşilor din Rai, porțile fericirii s-au închis pentru 
totdeauna. Moartea şi iadul îi înghiţea pe toţi. Trebuia ca omul să biruiască singur 
moartea, după cum el singur şi-a câştigat-o. Aşa s-ar fi cuvenit. Dar bietul om a ajuns rob 
al păcatului şi nu mai putea scăpa din ghiarele morții. Numai cel străin de păcate putea să 
biruiască moartea şi să scoată pe om din legături. Însă toţi cei din Adam erau sub vina 


păcatului, toți purtau pecetea osândirii strămoşilor, ca nişte robi ai morţii. 

Dreptatea dumnezeiască cerea o jertfă fără prihană care să preţuiască atât cât 
preţuieşte viaţa tuturor oamenilor. Nimeni dintre oameni nu putea plăti preţul 
răscumpărării, chiar dacă ar fi avut toate bunătățile. Pentru asta s-a pogorât Domnul la 
noi, S-a îmbrăcat în trup omenesc şi ne-a scos din robia morţii veşnice şi din legăturile 
blestemului. Fiecare dintre noi ştie toate acestea, dar eu le amintesc aici ca să vedeţi că 
bunătățile oamenilor n-au fost în stare să dezlege blestemul cel vechi şi nici să izbăvească 


sufletele. 


Îndreptarea noastră şi izbăvirea de osândă am dobândit-o prin jertfa cea de pe 
Cruce a Domnului nostru lisus Hristos. Deci, după cum n-au putut să scape de osândă toți 
aleşii lui Dumnezeu din legea veche, cu toate bunătăţile lor, tot aşa nici noi cei de azi nu 
putem să ne mântuim prin faptele noastre, fără darul lui Dumnezeu. Întâi este sfântul dar 
şi pe urmă faptele noastre, care ajută la mântuire. Aceasta o spun din cauză că sunt mulți 
dintre creştini şi, mai ales, dintre monahi, care se bazează mai mult pe faptele lor şi mai 
puţin preţuiesc darul lui Dumnezeu. Când unii ca aceştia pătimesc vreo alunecare spre 
patimi, sau când slăbesc cu trupul şi nu mai pot împlini faptele cele bune sau nevoinţele 
lor obişnuite, atunci se deznădăjduiesc de mântuire. Căci nădejdea lor era la nevoinţele şi 
la bunătățile lor, iar nu la mila lui Dumnezeu. Pentru ei, când s-a terminat voinicia 
trupului sau când au suferit vreo alunecare în păcate mari, atunci s-a terminat şi cu 


mântuirea (după socoteala lor). 


Fraţilor şi surorilor, care vă îndoiți de mântuire, să vă întăriţi bine în minte că: 
De-ar face omul toate bunătăţile şi chiar de s-ar da şi la moarte pentru apărarea dreptății, 
însă fără darul cel sfânt al Domnului, nu este mântuire (nădejde, credință în milostivirea 
lui Dumnezeu). „A Domnului este mântuirea şi peste norodul Său binecuvântarea Sa” 
(cum zice Proorocul David în Psalmi). Şi iarăşi: De-ar săvârşi cineva toate răutățile din 
lume, însă dacă nu-şi pierde nădejdea în Dumnezeu şi dacă aleargă la pocăință, tot se 


mântuieşte (vezi viaţa Sfintei Mania Egipteanca şi Varvar tâlharul). 

„Deşartă este mântuirea omului”, zice Psalmistul, adică toată strădania omului 
este zadarnică fără ajutorul lui Dumnezeu. Fiecare om este luptat de felurite păcate şi se 
răneşte de ele. Deci noi singuri, oricâte bunătăţi şi oricâte nevoinţe am face, nu suntem în 
stare să ne vindecăm şi să dobândim nevinovăția. Darul lui Dumnezeu împlineşte toate 


lipsurile noastre şi ne vindecă spre mântuire. 


Nimeni dintre drept credincioşii creştini să nu se împuţineze la suflet încât să 
zică sau să cugete că nu mai este mântuire pentru el. Împuţinarea aceasta a sufletului şi 
îndoiala pentru mântuire vine de la vrăjmaş. Şarpele care a îndemnat odinioară pe 
strămoşi să mănânce din rodul oprit, spunându-le că nu vor muri niciodată, acum şi-a 
schimbat glasul şi le şopteşte la mulţi, zicând: „Zadarnic mâncaţi pâinea vieții”, căci „nu 
mai este mântuire pentru voi!”. Auziţi ce glas înşelător răsună astăzi? Sfântul Prooroc 
David pricepea glasul acesta, pentru aceasta zice la Psalmul 3, vers. 2: „Mulți zic 
sufletului meu: nu este mântuire lui întru Dumnezeul lui!”. Dar el se întărea cu nădejdea 
în Dumnezeu, zicând: „Pentru ce eşti mâhnit suflete al meu şi pentru ce te tulburi? 
Nădăjduieşte spre Dumnezeu, mântuirea feţei mele şi Dumnezeul meu” (Psalmul 41, 6-7). 
Şi aceste cuvinte Proorocul le rosteşte de mai multe ori, arătând cu asta primejdia care 
vine din deznădejde. Citiţi cu băgare de seamă la Psaltire şi veţi vedea cât de întărit este 
împăratul David cu nădejdea mântuirii. El nu era nici botezat şi nici bucuria Învierii 
Domnului n-a cunoscut-o arătat, ci numai în chip tainic, dar nădejdea mântuirii răsună în 
toți psalmii lui. Afară de asta nici el n-a fost scutit de rănile păcatului, ba încă a pătimit 
cele mai grele răni (din prea-curvie şi din ucidere). Dar nădejdea lui nu s-a împuţinat şi 
pentru aceasta s-a mântuit şi s-a sfințit. Socotiţi apoi că tâlharul cel credincios era în gura 
morţii cu sufletul împovărat de rele, dar nădejdea lui a rămas neclintită până la urmă. Căci 
de n-ar fi avut nădejde, atunci n-ar fi îndrăznit să zică: „Pomeneşte-mă, Doamne, când vei 


veni întru împărăţia Ta!”. 


Cât de dureros este când vezi că mulți dintre cei ce s-au îmbrăcat întru Hristos 

prin Taina Sfântului Botez şi se împărtăşesc cu Pâinea Vieții (adică cu Trupul Domnului), 
cu alte cuvinte când vezi pe cei chemaţi să moștenească Impărăţia cerurilor că se 
deznădăjduiesc de mântuire! Mare durere pentru Sfânta Biserică, maica noastră 


duhovnicească, care se sileşte ca pe toţi să ne mântuiască! 


Toţi Sfinții Părinți mărturisesc într-un glas că nici un păcat nu este aşa de 
vătămător precum este păcatul deznădăjduirii, căci el e aproape ca şi lepădarea de 
Dumnezeu. Pentru aceasta, fraților, să ne doară inima pentru păcatele noastre (căci prin 
ele am supărat pe Bunul Dumnezeu), dar întristarea noastră să fie totdeauna însoțită cu 


nădejdea în mila Părintelui Ceresc şi niciodată să nu avem îndoială de mântuire. 


Obiceiul vrăjmaşului este să aducă în inimă frica cea dobitocească şi 
tulburare, ca prin asta să arunce pe om în deznădejde. Dar tu, frate creştine, chiar dacă L- 
ai vedea pe Însuşi Domnul că Îşi întoarce faţa Sa de către tine şi nu te mai socoteşte între 
oile Sale, tu nici atunci să nu te împuţinezi, ci roagă-te cu stăruinţă de El, precum se ruga 
şi văduva cea necăjită către judecătorul nedreptăţii (Luca 18, 1-5) şi nu vei rămâne 
ruşinat. Strigă cu îndrăzneală la gândurile cele otrăvite, cum striga şi Sfântul Prooroc 
David, zicând: „Domnul este luminarea mea şi mântuitorul meu, de cine mă voi teme?” şi 
apoi zi: „Nădejdea mea este Tatăl, scăparea mea este Fiul, acoperământul meu este Duhul 


Sfânt!”. 


He Se SE 

O părere greşită care ne vatămă pe mulți 


In foaia ce urmează, am înşirat câteva slove de lămurire pentru adevăratul 


înţeles al păcatului, după mărturiile Sfintei Scripuri. 


Mi s-a întâmplat să stau de vorbă cu multe persoane care sunt cu părerea că, 
dacă nu umblă pe calea desfrâului lumesc, atunci nu au păcate şi deci nu au ce să 
mărturisească la duhovnic. Sunt câţiva ani de când îndemn pe un frate din mănăstire să 
meargă la părintele duhovnic pentru mărturisire. „Ce am eu cu duhovnicul (îmi zice el), 


doară n-am omorât pe tata şi nici nu trăiesc în păcate!”. 


Iată cum înţelege el păcatul şi mulți sunt care înţeleg ca şi el (deşi merg la 
duhovnic). Fratele cu pricina socoate ca o năpăstuire îndemnul pentru mărturisire. El, 
nevinovatul, nu ştie încă de duhovnic pentru că nu are păcate! Şi doar - să nu se deoache - 
nu este mai breaz decât „fiul cel pierdut” din Sfânta Evanghelie, dar pentru că... (să mă 


iertaţi) nu are femeie, el se crede fără păcat. 


Iată unde se mărgineşte păcatul după socoteala lui şi din nenorocire mulți sunt 
părtaşi cu el şi se Împărtăşesc regulat, fără să ştie de vreun părinte duhovnic. Prăpastie 
adâncă este asta pentru bietul suflet, căci se defăimează cea mai trebuincioasă taină pentru 
mântuire, adică Taina Pocăinţei (care împreună cu Sfântul Botez deschide uşa Raiului la 
toată lumea), căci cine socoate că nu este păcătos, acela nu are nici pocăință şi nu ştim 


unde este mântuirea lui. 


Sfinții Părinţi ne învaţă că orice abatere de la bine este socotită păcat (căci şi 
pruncul are mânie şi pizmă). Sfântul Prooroc David se plânge „că întru păcate m-am 
născut” (Psalmul 50), iar noi care am îmbătrânit în rele zicem că nu facem păcate? Oare 
numai desfrâul trupesc este păcat? Dar Tablele Legii, câte porunci ne-a dat Dumnezeu 


până la porunca a şaptea (să nu facă desfrânare)? Iar la cele nouă Fericiri din Sfânta 

Evanghelie, oare fericeşte Domnul numai pe cei curați cu trupul? Dar nici nu aminteşte de 
asta, căci dacă n-ai inimă curată, nici trupul nu este curat şi nici sufletul. Avem sute de 
mărturii despre asta şi noi ne înşelăm adesea socotind ca păcat numai troahna obişnuită în 
lume (adică desfrâul), iar altele care sunt mai vătămătoare nu le luăm în seamă. Dar oare 
numai cel care tuşeşte este bolnav? Câţi sunt atacați de oftică, de cancer sau alte bol 


lăuntrice, dacă nu tuşesc şi nu scuipă, oare ei sunt bolnavi? 


He Se SE 


Cum înţeleg cei mulți păcătul 


Povestea un preot misionar din Grecia (dintre cei râvnitori) că mergând odată 
către un sat (aproape de Tesalonic) s-a întâlnit cu un ţăran care se întorcea de la câmp. Ca 
să-l încerce pe om de răbdare, a zis către el preotul: „Bună seara, păcătosule!”. La vorba 
asta i-a sărit omului ţandăra, răspunzând preotului cu mânie: „Eu păcătos? De unde ştii 


asta? Eu sunt cel mai bun creştin din sat, că nu mă ştiu pătat de loc întru păcate!”. 


Văzând preotul nostru că a dat de bucluc, a căutat să schimbe vorba ca să-l 
liniştească, dar n-a fost chip. Omul n-a mai vrut să vorbească şi a plecat supărat. 
Interesându-se preotul în sat despre omul acela cu pricina, a aflat că el era eroul sfezilor şi 


al tulburărilor din sat. Toţi se fereau de el ca de o vacă care împunge. 


Poate vreți să râdeţi cumva de socoteala ţăranului şi de supărarea lui? Gândiţi- 


vă însă puţin şi veți vedea că mai toți avem socoteala lui. Acela, pentru că se ştia în 

căsătorie legitimă (adică căsnicie linştită), era de părere că este cel mai bun creştin. 


De asemenea şi noi, mulți dintre călugări şi călugăriţe, care suntem feriţi de 
microbi desfrâului lumesc, socotim că ne-am înstrăinat de păcate şi trăim fără prihană. 
Chiar dacă (pe de altă parte) am ajunge la măsura lui Lucifer întru mândrie, chiar dacă am 
întrece pe Iuda, prin iubirea de argint, chiar dacă am fi pentru toți ca o vacă împungătoare 
(cu mânia şi zavistia), chiar dacă am mânca carnea fratelui prin clevetire şi bârfire, chiar 
dacă am fi lacomi şi trândavi (ca nişte râmători, precum sunt eu primul), în sfârşit, ca să 
nu mai înşir multe, chiar dacă unu (ca şi mine) ne-am bălăci în mocirla tuturor 
fărădelegilor şi de am umbla în calea fariseilor prin lucruri făţarnice, noi fericiți ne 
socotim ca nişte porumbiţe nevinovate, pe câtă vreme nu ne ştim întru păcate (adică nu 


suntem în desfrâul lumii). 


O! ferice de noi (nevinovaţii), că nu umblăm în calea păcătoşilor! Cam aşa 
cugetăm mulți dintre noi, sărmanii! Dar fraților şi surorilor, ia staţi puţin să ne 
dezmeticim! Oare nu cumva ne înşelăm cu părerea? Ia s-o luăm de la începutul lumii, să 
vedem, noi suntem greşiţi, ori a greşit Scriptura? Lucifer, mai marele îngerilor, doară a 
făcut desfrânare (ca cel care nu avea trup) şi cum s-a prăbuşit din cer cu a treia parte din 
îngeri, prefăcându-se în diavoli? Oare mândria şi încăpăţânarea lui nu este păcat? Adam şi 
Eva n-au făcut desfrânare şi totuşi au pierdut Raiul şi, prin ei, tot neamul omenesc s-a 


osândit la moarte? 


Oare lăcomia şi obrăznicia strămoşilor nu este păcat ca şi desfrâul? După 
aceea, pedeapsa lui Cain oare pentru desfrâu a fost? Pizma lui care a născut primul omor 
între oameni, oare nu este păcat? Lăcomia lui de agoniseală care l-a învăţat să vândă pe 
Stăpânul, oare nu este păcat? Dar împerecherile care s-au ivit în sânul Sfintei Biserici şi 
prigoanele cele înfricoşate care nu încetează nici astăzi, oare din păcatul trupului se nasc? 
Râvna cea fără socoteală şi urâciunea, oare nu sunt şi ele păcate? Căci doară toți eretici şi 


prigonitorii Bisericii au fost şi sunt foarte râvnitori. Dar râvna lor este fără socoteală şi 

pentru asta urăsc adevărul şi hulesc pe Dumnezeu. 


Dar oare, fraților, războaiele şi mizeria care bântuie lumea numai din păcatul 
trupesc se nasc? Goana cea nebună pentru stăpânire, râvna la avuţia străină, care aţâţă pe 
om la război şi-l face mai crud ca o fiară, oare asta nu este păcat ca şi desfrânarea? Vedeţi 


că până la desfrânare sunt alte păcate mai grele şi mai greu de vindecat. 


Ne înşelăm rău dacă socotim păcate numai căderile trupeşti (curvia şi tot 
neamul ei). Să nu creadă cineva că este fără prihană, dacă a fost ferit cumva de „gripa” 
desfrâului trupesc. Gripa aceasta (adică păcatul trupesc) este vădită în toată lumea ca o 
troahnă generală şi 1 se cunosc cauzele şi leacurile perfect. Dar ia gândiţi-vâ câte boli 
ascunse se cuibăresc în sufletul nostru fără să fie vădite la arătare şi fără să pricepem de 


unde se nasc şi cu ce leacuri se vindecă. 


Deci, fraților, să nu ne fericim pe noi sărmanii dacă suntem feriţi de gripă şi în 
schimb întru noi mocnesc boli mai grele (zic de cele sufleteşti) pe care nu le pricepem 


uşor, dar care ne rod haina sufletului ca şi viermii. 


Să nu socotim păcătos numai pe omul desfrâului şi nici să numim păcate 
numai pe cele trupeşti, căci atunci facem mincinoase Sfintele Scripturi şi nu ne putem 


cunoaşte şi nici îndrepta boala sărmanei noastre făpturi. 


He Se RE 

Întoarcerea fiului celui risipitor (Adică îndreptarea tuturor păcătoşilor) 


Poate că am scris eu uneori şi cuvinte care nu se potrivesc la toţi sau care nu-i 
interesează pe toţi. Insă cuvântul pe care vreau să-l scriu aici eu cred că ni se potriveşte 
absolut la toți. Şi anume vreau să scriu ceva în legătură cu pilda Fiului Risipitor, din 


Sfânta Evanghelie care s-a citit în Duminica trecută. 


Se potriveşte cuvântul la toți, pentru că toți am ajuns în ţară străină şi toţi ne- 
am făcut mai mult sau mai puţin la fel cu fiul risipitor din Sfânta Evanghelie. Cu alte 
cuvinte, vreau să spun că nu este nimeni dintre noi care să nu fi greşit cu ceva înaintea 
Părintelui Ceresc. Căci, păcatul nu este altceva decât depărtarea omului de la voia lui 
Dumnezeu. Şi dacă suntem cu greşeli, înseamnă că ne-am depărtat de „casa părintească” 
şi am risipit averea darului ceresc în această ţară îndepărtată. Unul a risipit mai mult, altul 
mai puţin, însă nimeni nu poate zice că n-a risipit ceva din moştenirea duhovnicească pe 


care a primit-o la Sfântul Botez. 


Căci scrie Sfântul loan Evanghelistul în cartea cea dintâi a sa: „De vom zice 
că nu avem păcat, ne înşelăm pe noi singuri şi adevărul nu este întru noi” (1 loan 1, 8). 
Deci, dacă toţi greşim, înseamnă că toţi suntem la fel ca fiul cel risipitor şi toți avem 
nevoie să ne întoarcem în casa Părintelui ceresc, prin pocăință. Căci nu este altă cale de 
întoarcere decât Taina Pocăinţiei. Iar Sfânta Evanghelic, prin pilda Fiului Risipitor, ne 
lămureşte în chip minunat cum trebuie împlinită pocăinţa, pentru a dobândi iertarea 


păcatelor. 


Unii cred că este de ajuns o baie în Iordan sau un simplu bocet pentru iertarea 
păcatelor. Alții cred că pentru iertarea păcatelor nu este nevoie decât de o simplă molitfă, 


pe care o citeşte preotul în uşa Altarului, înainte de Sfânta Împărtăşire. 


Mai sunt şi unii care se mărturisesc dar, în loc să-şi spună păcatele lor, ei 

citesc numai modelul de mărturisire al Sfântului Dimitrie Rostovschi (care este calapodul 
de probă). Bine este şi aceasta, dar nu este de ajuns, căci Sfântul Prooroc Isaia ne învață 
zicând: „Spune tu mai întâi fărădelegile tale, ca să te îndreptezi”. Deci, fiecare să-şi spună 


deosebit în ce chip a greşit la toate poruncile dumnezeieşti şi în câte rânduri. 


Sunt apoi şi persoane care nu fac nici una, nici alta din cele amintite, dar - în 
schimb - plătesc din gros Liturghii la preoți şi împart milostenii la săraci, nădăjduind ca 
prin asta vor dobândi iertare de păcate, în sfârşit - ce să mai zic - sunt şi alții mai hâtri, 
care îşi fac socoteală că pocăinţa este primită şi înainte de moarte. Pentru asta ei se silesc 
la păcate acum cât mai este vreme ca să nu-i apuce bătrâneţea nepricopsiți. Vremea 
pocăinţiei este la bătrâneţe, zic ei, şi până atunci trebuie sa gustăm din viaţă. Aceştia, 
fraților, sunt fiii cei risipitori şi rămân mereu departe de casa Părintelui ceresc, adică nu 


caută iertarea aşa cum se cuvine, sau nu o caută deloc. 


Acum să urmărim cum a reuşit fiul risipitor din Sfânta Evanghelie să 
dobândească iertarea. Fiecare cunoaşte pilda asta. Din fecior de neam slăvit, a ajuns păstor 
de porci, în ţară îndepărtată. Adică a ajuns rob patimilor şi sminteală pentru alții. Căci a 
paşte porcii înseamnă a învăţa şi pe alții răutatea. Foametea înseamnă lipsirea darului. 
Când a flămânzit fiul, şi-a adus aminte de belşugul pe care îl avea în casa părintească. 
Aceasta însemnă că şi-a venit în simţire, cunoscându-şi căderea, iar prin cunoştinţa căderii 
a ajuns la căinţă, însă n-a rămas numai cu această căinţă, ci s-a pregătit pentru mărturisire. 
Căci şi-a făcut socoteala, zicând întru sine: „Sculându-mă, mă voi duce la tatăl meu şi voi 
zice lui: Tată, am greşit la cer şi înaintea ta şi nu mai sunt vrednic să mă numesc fiul tău; 
fă-mă ca pe unul din argaţii tăi!”. Planul pe care l-a făcut fiul risipitor cum trebuie să 
vorbească părintelui său, nu este altceva decât pregătirea pentru mărturisire. Căci n-a mers 
la iertăciune aşa cum se întâmplă şi n-a amânat plecarea, ci s-a gândit ce trebuie să spună 
şi a plecat îndată. Deci, a mers la casa părintească cu inima înfrântă dar şi cu deplină 


nădejde şi cu hotărâre nestrămutată de îndreptare. Când a ajuns în faţa părintelui său, a 

căzut în genunchi şi cea dintâi vorbă a fost mărturisirea. 


Îmbrăţişarea şi sărutarea Părintelui său înseamnă iertarea pe care o dăruieşte 
duhovnicul prin punerea mâinilor pe capul celui care se mărturiseşte curat. Hainele şi 
sandalele pe care i le dă Părintele din Sfânta Evanghelie, reprezintă veşmântul 
nestricăciunii (ca la al doilea botez), precum şi cinstea pe care o pierduse fiul. Inelul 
înseamnă pecetea darului duhovnicesc şi semnul înfierii de-a doua oară pentru moştenirea 


cerească. 


Viţelul cel gras, pe care l-a jertfit Părintele din Sfânta Evanghelie, înseamnă 
Trupul şi Sângele Domnului, care se dă spre hrană la toţi cei care se mărturisesc curat şi 
se pocăiesc cu adevărat. lar veselia care s-a făcut la casa părintească din Sfânta 
Evanghelie, înseamnă bucuria care se face la ceruri pentru întoarcerea celui păcătos (după 


cum mărturiseşte Însuşi Domnul în Sfânta Evanghelie). 


Se Se SE 


Turnul Babilonului (din zilele noastre) 


În urma potopului, oamenii s-au abătut iarăşi de la calea lui Dumnezeu şi se 
aşteptau iarăşi la alt potop. Pentru asta, au început să zidească Turnul Babel (adică cetatea 
Babilonului). Aveau de gând s-o înalțe mai presus de norii cerului, ca să nu-i mai înece 


apa. 


Pentru nebunia lor, Dumnezeu le-a amestecat atunci limbile şi n-au putut 

isprăvi nimic. Lumea modernă de astăzi nu este mai brează decât cea de atunci. Azi, toți 
oamenii cunosc că s-au depărtat de la Dumnezeu şi pentru asta se aşteaptă la o pedeapsă 
cerească. Dar în loc să alerge la chivotul scăpării (adică la corabia Bisericii), prin dreapta 
credință şi pocăință, în loc să caute pe Dumnezeu, oamenii buimăciţi cu civilizația îşi 


zidesc iarăşi „turnuri” ca şi oarecând în Babilon. 


„Turnul Babilonului” din zilele noastre nu este o clădire de piatră sau de 
cărămidă, ci goana cea nebună după născociri. Lumea zice că născocirea maşinilor şi a 
armelor moderne uşurează viaţa omului şi îi garantează siguranţa, adică ne pune la 
adăpost. Dar cât de înşelătoare este părerea aceasta! Căci noi vedem că de la o vreme 
încoace, de când s-a modernizat lumea şi au sporit născocirile, de atunci s-a înmulțit şi 


răutatea, iar viața omului s-a făcut mai amară şi mai împresurată de primejdii. 


Niciodată n-a fost lumea mai tulburată şi mai deznădăjduită ca în vremurile 
noastre, când a sporit civilizația. După cum vedem procopseala asta de civilizaţie cu moda 
cea nouă, i-a învăţat pe oameni să umble mai mult goi, adică a izgonit ruşinea din lume. I- 
a dăscălit pe oameni să nu mai caute pe Dumnezeu, deci a reuşit să strice şi Sfânta 
Credinţă. l-a învăţat pe stăpânitori ca să înşele mai bine şi să robească noroadele mai 
cumplit decât faraoni Egiptului. Cu alte cuvinte, nevoia de civilizaţie a sugrumat 
dreptatea şi libertatea lumii. Civilizaţia falsă a învăţat pe oameni să inventeze, adică să 
născocească, cele mai grozave arme pentru pierzarea lumii şi prin asta a izgonit şi 


dragostea de pe pământ. 


SE Se IE 

De însemnat 


În războiul celălalt s-au pierdut numai 13 milioane de oameni (ca o Românie 
fără Transilvania). S-a socotit că tărgile (adică năsăliile morților din Primul Război 
Mondial) dacă s-ar înşira una lângă alta ar face o linie de 6.459 kilometri, care ar putea 
înconjura toată Europa. În războiul din urmă ştiinţa a sporit, mintea s-a făcut mai hâtră 
(deşteaptă) şi s-au ucis cu armele 54 de milioane, adică cum s-ar pierde trei Românii în 
capăt. Numai în Japonia unde s-a aruncat bomba atomică, s-au pierdut 250 de mii de 
suflete în câteva clipe. Dar pe locul acela nici până astăzi n-a încetat prăpădul! În timp de 
10 ani de la război încoace s-au născut 652 de prunci morţi, 1.500 de prunci s-au născut 
cu oasele strâmbe, 429 au rămas betegi. Unii nu văd, alții nu aud etc, 313 din cei născuţi 


au rămas cu limba lipită, 25 sunt fără creier şi 8 sunt fără ochi. 


Însă bomba atomică cea nouă cu hidrogen este încă mai înfricoşătoare. Razele 
ei sunt aşa de otrăvitoare, încât pot ucide pe toţi pământeni, ba omoară şi peştii în apă, iar 
copacii şi verdeaţa pământului se pârjolesc. lată, deci, roadele civilizaţiei. S-a înmulţit 
mintea şi cu asta a sporit şi nebunia lumii prin născociri pierzătoare. Dar născocirile 


acestea nu aduc numai pagubă trupului, ci păgubesc mai ales bietul suflet. 


Știința modernă a făcut pe oameni să zboare prin văzduh şi să călătorească în 
cetăți plutitoare pe apă (vapoare mari ca oraşele). Ştiinţa i-a făcut omului aripi de pasăre, 
ŞI picioare de metal ca să alerge în calea deşertăciunii, dar i-a împiedicat în calea 
rugăciunii. În calea spre Biserică ştiinţa modernă a înălţat ziduri uriaşe de împiedicare, iar 
pe calea fărădelegii a aşternut asfalt şi a presărat flori (la Sfintele Locuri, norodul simplu 
nu mai poate veni spre închinare ca altădată, iar în zilele de sărbători s-au rânduit adunări 


deşarte, distracție şi plimbări, ca să nu mai meargă lumea la Biserică). 


Prin viteza maşinilor s-au scurtat distanţele dintre ţări şi s-au apropiat urechile 

oamenilor prin telefoane şi prin radio. Meşteşugurile cele noi au apropiat şi au răsfăţat 
astăzi trupurile, iar pe Dumnezeu L-au depărtat de inimi. A sporit mintea, dar s-a răcit 
inima. S-a îmbogăţit ştiinţa, dar s-a păgubit credinţa. Civilizaţia de azi a scurtat hainele 


oamenilor, le-a secerat barba şi părul capului şi după asta a retezat şi Sfintele Aşezăminte. 


Deci, în scurt vorbind de pacostea asta de civilizaţie (sau progres), prin asta se 
făleşte pământeanul: a sporit mai mult ca niciodată lacrimile din lume, a lărgit în chip de 
speriat cimitirele prin războaie, a întunecat zarea cu fumul motoarelor şi a împânzit 
văzduhul cu păsările cele uriaşe (cu ciocul de fier) care stau gata să piardă lumea. lar ca să 
aibă vreme să termine „Turnul Babilonului” (adică născocirile ştiinţei) samsarii ţărilor cei 
graşi fac mereu soboare pentru pace. Dar Dumnezeu văzând vicleşugul lor, le-a amestecat 


mințile (după cum la Babilon a amestecat limbile) şi nu se mai pot înţelege. 


38 Se SE 


Taina pocăinţei (Înnoirea Sfântului Botez) 


Cu un adaos despre patima deznădăjduirii (felurite motive) 


Tot omul este supus greşelilor şi nu este cu putinţă nici bărbaţilor celor iscusiți 
ca să scape de prihana greşellor celor din toate zilele. Când zic „greşelilor cele din toate 
zilele” înţeleg greşelilor cele vrednice de iertare, care nu sunt aducătoare de moarte. 
Acestea vin din cuvinte, din gânduri, din nepricepere sau din uitare şi se iartă cu darul lui 
Dumnezeu, căci se nasc din neputinţa firii, iar nu din răutate sau din necredinţă. Nimeni 


nu este scutit de bântuiala (lupta) gândurilor, căci prin căderea lui Adam, s-a depărtat 

mintea omului de la Dumnezeu şi demonii au aflat loc de intrare în inimă. 


Insă, noi, chemând pe Domnul cu smerenie şi cu zdrobirea inimii, îndată ne 
iartă pe cele mici greşeli, care nu se fac din voia noastră, ci din neputinţa firii, căci zice 


Sfântul Prooroc David: „Mărturisiţi-vă Domnului şi chemaţi numele cel sfânt al Lui”. 


Pentru cei care se luptă ca să nu greşească, dar din neputinţă sau din uitare 
alunecă în cele mici păcate (fără voia lor), pentru aceştia zice Sfântul Anastasie Sinaitul că 
primirea Sfintelor Taine le este spre iertarea păcatelor (chiar de nu vor putea să le 


mărturisească regulat la duhovnic). 


Cine n-a trecut prin judecătorirea cea duhovnicească de pe pământ, acela va 
trebui să primească hotărârea cea înfricoşată din ceruri, unde nu este milă, nici îndurare. 
Pe pământ, judecata mărturisirii se face spre îndreptare şi spre vindecare, iar la cea din 
ceruri nu mai este îndreptare pentru cei nepocăiţi, ci osândă veşnică. Aici judecă preotul, 
care este un om cu neputinţe ca şi noi, acolo va judeca Însuşi Dumnezeu de care se 
cutremură îngerii. Aici este milă şi îngăduială (adică păsuire), iar acolo este numai 
dreptate, fără părtinire şi fără coborământ. Pe pământ îşi denunţă fiecare păcatele sale, iar 
în ceruri va fi pârât de către îngeri şi de către demoni (tot omul care nu se pocăieşte). Aici 
nu este altul decât duhovnicul, care să ne audă tainele noastre, pe când la judecata cea 
mare, toate cele nemărturisite cum trebuie, se vor arăta îngerilor şi înaintea tuturor 
sfinților, înaintea tuturor oamenilor care au trăit pe pământ şi înaintea demonilor. La 
Judecata aceasta de pe pământ i se dă omului vreme de pocăință, pe când la cealaltă nu 


mai este nicidecum vreme de pocăință. 


Se Se Se 

„In iad nu este pocăință” 


Observaţie: La judecătoriile lumești, vinovatul este reclamat pentru a fi 
pedepsit, iar la Taina Mărturisiri, vinovatul se denunţă singur pentru a lua iertăciune. Aici 
este deosebirea cea mare între judeţul (procesul) lumesc şi judeţul duhovnicesc (adică 


mărturisirea). 


Am avut ocazia să cunosc oameni care râdeau când auzeau rostindu-se 
cuvântul „păcătos” şi te luau în batjocură când le vorbeai despre pocăință. Aceştia sunt 


oameni „modernizaţi” de care nu se mai lipesc cuvintele duhovniceşti. 


„Este ruşine, părinte, (zic ei) să mai vorbim asemenea cuvinte astăzi, când 
lumea a sporit în ştiinţă şi nu se mai ocupă cu lucruri băbeşti. A trecut vremea 
întunericului, acum suntem la vârsta radioului şi a bombei atomice. Mintea omului de azi 
zboară în altă direcție şi nu are vreme să se ocupe cu slovele cele afumate din cărțile 


bisericeşti”. 


Cam aşa răspund cei care s-au procopsit în viaţa spoită a progresului mincinos 
de astăzi. Pentru ei nu mai este nici păcat şi nici de pocăință nu vor să mai audă, deşi 


noroiul păcatelor îi îneacă şi numai baia pocăinţei ar putea să-i scape de pierzare. 


Cu asemenea boieri nu mai poţi vorbi despre suflet sau despre mântuire, căci 
ei, sărmanii, sunt numai „trup”. Materia este idolul lor şi viaţa răsfăţată este raiul lor. In 


afară de materie şi de răsfăţul lumesc, pentru ei nu mai este nimic. 


Mai sunt însă oameni, care înțeleg rostul mântuirii sufleteşti şi se ridică spre 
lumină, ca nişte crini în mijlocul bălăriilor. Unu ca aceştia, dacă au parte de păstori 
duhovniceşti „după Dumnezeu”, atunci sporesc şi se mântuiesc. lar dacă se întâmplă să fie 


lipsiți de povăţuitori, atunci viaţa lor tânjeşte şi mântuirea se primejduieşte. 

Mulţi dintre credincioşii care se adapă cu mustul deşertăciunii lumești, îşi dau 
seama de primejdia sufletească şi doresc mântuirea, dar nu mai au curajul ca s-o caute. Ei 
zic că mântuirea lor s-a şters din condica lui Dumnezeu şi orice ar face, nu mai este 
îndreptare pentru ei. Aceştia socotesc că prea mult s-au abătut din calea „poruncilor” şi 


pentru aceasta Dumnezeu nu-i mai primeşte. 


Partida aceasta de oameni au pierdut nădejdea mântuirii şi sunt asemenea cu 
nişte răniţi, care nu mai primesc nici o doctorie, iar ranele lor se cangrenează şi putrezesc. 
Pe lângă ei nu trece nici un „samaritean milostiv” care să-i ridice. Slăbănogirea aceasta 
sufletească cu îndoială şi cu deznădejde vine şi la mulţi credincioşi râvnitori care au hrană 
pentru suflet, dar nu ştiu s-o preţuiască şi nici nu caută s-o folosească cum trebuie. Şi 
anume sunt unii care au cunoscut deşertăciunea vieţii, s-au trezit din somnul păcatului şi 
au luat drumul pocăinţei, dar văzând ei cât de multe datoresc lui Dumnezeu pentru 
mulțimea păcatelor lor şi neputând împlini canonul pocăinţei aşa cum se cuvine, ei încep 


să se împuţineze la suflet şi pierd nădejdea mântuirii. 


Neputinţa firească şi piedicile care stau în cale îi descurajează. Această 
descurajare (care este soră cu deznădăjduirea) vine la unii din necredinţă, iar la alţii din 
lipsa de iscusinţă la cele duhovniceşti. Pentru că nu au sfat şi nu cercetează Sfintele 


Scripturi, nu au cumpăneală şi se poticnesc. 


Să vedem acum care sunt motivele care ne duc la împuţinarea sufletului şi 
deznădăjduire: Aceste două fiice (adică împuţinarea sufletului şi deznădejdea) au ca 
mamă dreaptă pe urâta trândăvie a duhului. Şi zămislirea lor se face din sămânţa cea mai 
aleasă a vrăjmaşului mântuirii. Ele odrăslesc mai ales în inima celor trândavi la lucrul 
duhovnicesc. Dar să nu creadă cineva că trândăvia aceasta a duhului este numai o simplă 
lenevire trupească. Căci lenevirea trupească ne luptă pe toţi, însă nu vine deznădejdea, 
nici împuţinarea sufletului din această simplă bântuială, ci din părăsirea faptelor 


duhovniceşti care sunt: rugăciunea, înfrânarea poftelor, citirea cărților sfinte, cugetarea 

minţii la cele dumnezeieşti, apoi dragostea frăţească, iertarea şi pacea cu toţi cei de o 


credinţă cu noi. 


Deci, trândăvia duhului este o stare de lenevire, care robeşte sufletul, întunecă 
mintea, alungă curajul şi stinge făclia nădejdii din inima omului. Aceasta este cea dintâi 


pricină care aduce împuţinarea şi deznădejdea. 


A doua pricină este lipsa de mărturisire curată. Toţi cei binecredincioşi fac 


mărturisire, dar nu toți o fac cum se cuvine (unii, din nepricepere, iar alții, din vicleşug). 


A treia pricină, care duce la împuţinarea de suflet şi deznădejde este 
împărtăşirea cu Sfintele Taine cu nevrednicie, adică atunci când ştii bine că nu ai 


pregătirea cuvenită şi te apropii cu obrăznicie de Sfintele Taine, pentru ochii oamenilor. 


Mai sunt unii împresuraţi (strâmtoraţi) de patima deznădăjduirii, din cauza 
unor legături duhovniceşti. Aşa de pildă dacă cineva a făcut vreo nedreptate sau vreo 
necinstire unui slujitor al Bisericii, preot sau arhiereu, sau au defăimat cele ale Sfintei 
Credinţe şi prin aceasta au căzut sub blestemul preoţesc. Deci, dacă unul ca acesta a căzut 
sub legătură (de afurisenie sau blestem) şi nu s-a sârguit să dobândească dezlegare, atunci 
mântuirea lui este în primejdie şi este chinuit de gândul deznădejdii. 

În patima deznădejdii mai cad şi unii monahi nevoitori care au slăbit cu trupul 
şi nu mai pot împlini nevoinţele (adică postul, metaniile şi privegherile), aşa cum au fost 
obişnuiţi. Aceasta se întâmplă la cei care şi-au pus nădejdea mai mult în faptele lor, iar nu 
în darul lui Dumnezeu. 

În sfârşit, deznădejdea vine şi din cauza mândriei şi a semeţiei. Căci cel 
mândru, când ajunge la o cădere mare, nu mai socoteşte nici un leac vrednic de a repara 


paguba suferită. 


Să rezumăm acum care sunt motivele care duc la împuţinarea sufletului şi la 

deznădăjduire: 


1. Înainte de toate este lipsa de povăţuitori duhovniceşti. 

2. Necunoştinţa Sf. Scripturi, de unde vine şi necunoştinţa la cele sufleteşti. 
3.  Trândăvia duhului (adică părăsirea celor duhovniceşti). 

4.  Vătămarea dreptei credinţe. 

5. Nemărturisirea curată. 


6.  Impărtăşirea cu nevrednicie (când ştii că nu se cade şi te apropii de ochii 
oamenilor). 


7. Sataniceasca mândrie. 


8. Legătura cu afurisenie de la arhiereu sau de la preot (când cineva dă pricină, şi la 
aceasta nu caută să ia dezlegare de la Sfinţitul slujitor pe care l-a scârbit). 


9.  Nedreptatea (când cineva nedreptățeşte pe vecinul său prin furtişag sau prin 
clevetire şi nu repară greşala, adică nu întoarce paguba). 


10. Intristarea cea peste măsură, când se întâmplă vreo pagubă sau vreun necaz mare. 
11.  Hulirea credinței sau a persoanelor sfințite (din zavistie). 


12. Blestemarea, năravul blestemării şi al jurământului (de sine). 


He Se RE 

Izvorul vieții 


În istoriile vechi se scrie despre următoarea întâmplare: în cuibul unui pelican 
a intrat odimoară un şarpe veninos. Pelicanul nu era în cuib, erau numai puişorii singuri. 
Şarpele a început să muşte şi să bage veninul lui ucigător în toți puişorii. Când era 
aproape să-i înghită, s-a ivit şi pelicanul. La zgomotul aripilor lui, şarpele a părăsit cuibul, 


fără să guste din pradă. 


Bietul pelican a văzut cu durere că puişorii lui sunt pe jumătate morţi, fiind 
otrăviţi de vrăjmaşul şarpe. Fără să stea prea mult pe gânduri, el se hotăreşte să-i scape cu 
orice preţ. Şi iată anume ce face: îşi găureşte coasta cu ciocul şi cu sângele său adapă pe 
toţi puişorii care sunt amețiţi de veninul şarpelui. Sângele lui curat are minunata putere să 
taie otrava şarpelui şi prin aceasta puişorii lui se înviorează şi scapă de moarte. Pelicanul 
este o pasăre de pustie cu gâtul lung, ca şi bâtlanul. Când puişorii lui sunt aprinşi de sete 
sau sunt vătămaţi de jigănii otrăvitoare, atunci pelicanul îşi răneşte coasta sa şi îi adapă cu 


sângele său. lată o pildă minunată de dragoste părintească, care ajunge până la jertfa. 


Dacă vom lua seama bine, vom vedea că în cântările Prohodului, la starea a Il- 
a se pomeneşte despre pelican şi anume iată cum se zice: „Ca un pelican, împungându-Te 


acum, Cuvinte, Inviezi pe fiii Tăi, revărsându-le dintru coasta Ta, izvor mântuitor!”. 


Cuvintele Prohodului aseamănă Jertfa cea de pe Cruce a Domnului cu jertfa 
pelicanului, care îşi varsă sângele pentru viaţa puilor săi. Căci după cum şarpele cel firesc 
otrăveşte puişorii pelicanului, tot astfel şi vicleanul diavol, intrând oarecând în şarpe, a 
otrăvit pe strămoşii noştri în Rai, prin sfatul lui cel pierzător. Cu nimic nu s-au putut 
izbăvi strămoşii noştri din osânda cea veşnică, decât numai prin sângele cel scump al 
Domnului. Toţi cei născuţi din Adam, aveau în firea lor otrava păcatului strămoşesc şi 


pentru aceasta erau osândiţi la moarte veşnică (ca şi puii pelicanului din istorie). 

Domnul nostru lisus Hristos primeşte de bună voie (ca şi pelicanul) să-l 
străpungă sfânta Lui coastă cu sulița, pentru izbăvirea zidirii Sale. Din Sfânta Lui coastă 
s-au deschis două izvoare de mântuire: sângele şi apa. Aceste izvoare mântuitoare 
alcătuiesc temelia Sfintei noastre Biserici, căci după cuvântul Sfântului loan Gură de Aur, 
Sfânta noastră Biserică este plămădită din Coasta Domnului. Şi anume, apa care a ieşit din 
coasta Domnului închipuie Taina Sfântului Botez, iar sângele închipuie Taina Sfintei 
Împărtăşiri. Fără aceste două Taine, nimeni nu se poate mântui, căci ele sunt cheile 
mântuirii. După cum odinioară în Rai, când dormea strămoşul Adam, a luat fiinţă Eva 
(maica noastră de obşte, după trup), tot astfel pe Stânca Golgotei, în vremea când Domnul 
era adormit cu somnul morţii, a luat fiinţă Sfânta Biserică, care este maica noastră 


duhovnicească. 


Eva este cuvânt evreiesc şi se tâlcuieşte viață pe limba noastră. „Din coasta lui 
Adam este femeia, din coasta cea însulițată a Domnului s-a plămădit Biserica”, zice 
Sfântul loan Gură de Aur. Şi după cum Eva este os din oasele lui Adam şi trup din trupul 
lui, tot astfel şi Sfânta noastră Biserică este plămădită din sângele lui Hristos şi rămâne în 
veci nebiruită. Adam a dobândit fii din Eva, însă şi Domnul a dobândit şi dobândeşte 
mereu fii duhovniceşti prin Sfânta lui Biserică. Cu sângele şi cu apa care au curs din 
coasta Domnului, Biserica hrăneşte pe fiii săi până la sfârşitul veacului. Cu apa s-a 


întemeiat Sfântul Botez, iar cu sângele s-a întemeiat Taina Sfintei Împărtăşiri. 


„Acesta este Cel ce vine prin apă şi prin sânge”, iar „Sângele Lui ne curăţă pe 
noi de orice păcat”, scrie Sfântul loan Evanghelistul. Tâlcuirea aceasta se vede şi în 
cântările Octoihului, unde se zice: „Picăturile sângelui celui din Dumnezeu curs şi ale 
apei, care s-a vărsat din coasta Ta, a înnoit lumea; căci cu apă speli păcatele tuturor, 
Doamne, iar cu sângele scrii iertare”. Şi mai departe iarăşi zice: „Cu stropirea 
dumnezeieştii curgeri ce s-a scurs din dumnezeiasca coastă a Fiului tău, curată, spală 


rănile inimii” (vezi Octoih, glasul 3, canonul de Miercuri şi Vineri). 

La uşa Raiului (în pragul Postului Mare) 


Am intrat în anotimpul bisericesc al Triodului, care ne vestește apropierea 
Postului Mare, când Sfânta noastră Biserică ne îndeamnă mai mult ca oricând la lucrul 
Pocăinţei. 

Niciodată masa duhovnicească a slujbelor bisericeşti nu este mai încărcată şi 
mai împodobită ca în vremea Postului Mare. Cântările şi citirile sfinte care se cuprind în 
slujbele Triodului ne zugrăvesc în culorile cele mai vii toate tainele vieţii omeneşti de la 
începutul lumii până la Slăvită Înviere a Domnului. Ni se înfăţişează căderea strămoşilor, 
osânda care a venit asupra neamului omenesc şi ticăloşia vieţii de pe pământ care a purtat 
pecetea blestemului vreme de peste 50 de veacuri. Auzim parcă din cântările cele duioase 
ale Triodului, tânguirea dureroasă a lui Adam din surghiunire, auzim însă şi făgăduinţa 
Părintelui ceresc pentru izbăvirea omului din osândă. Înaintea ochilor se desfăşoară 
grozăvia căderii omeneşti şi amarul care a venit în lume prin păcat, dar ne este dat să 


vedem şi nădejdea cea nestrămutată a mântuirii, din sufletul aleşilor lui Dumnezeu. 


Nădejdea aceasta pentru venirea Mântuitorului a fost cântată de toți prooroci 
şi cu ea s-au alinat patriarhii şi drepți din Legea Veche. Dumnezeu n-a făcut lumea 
pământească pentru că ar fi avut nevoie de ea, ci din bunătatea Lui cea nemăsurată, pentru 
a fi slăvit numele cel sfânt al Lui. Din bunătatea Lui a făcut grădina Raiului, unde a aşezat 
pe cea dintâi pereche de oameni, Adam şi Eva. În mijlocul Raiului se afla „Pomul Vieţii”, 
din care mâncau strămoşii noştri şi pentru asta nu se lpea de ei nici boala şi nici moartea. 
Roadele acestui pom aveau un aşa dar, încât omul mâncând era totdeauna sănătos şi nu 


îmbătrânea niciodată. 


Dar în grădina Raiului mai era şi alt pom: al cunoștinței binelui şi a răului, din 


care nu era îngăduit să guste omul. Dumnezeu a pus această condiţie omului, că dacă nu 

va mânca din pomul acesta, atunci va trăi în veşnicie (ca şi Insuşi Dumnezeu), iar dacă va 


mânca, atunci va fi pedepsit cu moartea cea veşnică. 


Câtă vreme a păzit porunca, el era ca şi un Dumnezeu pe pământ. Toate 
făpturile erau supuse lui. Văzduhul nu se schimba niciodată ca să-l vatăme cu frigul, cu 
căldura, pământul rodea toate bunătăţile de la sine (fără osteneala omului), animalele erau 
toate blânde şi supuse omului, iar Dumnezeu umbla prin Rai şi vorbea cu Adam şi Eva, 
aşa cum vorbeşte tatăl cu familia lui. În inima omului era totdeauna bucurie şi mulţumire, 
iar mintea lui era aşa de luminată încât cunoştea toate tainele firii. Voința lui era îndreptată 
numai spre bine. Nici un gând rău şi nici o pornire pătimaşă nu avea loc în ființa 
omenească, că să facă vreo tulburare. Atunci era cu adevărat ca un prieten al lui 


Dumnezeu şi părtaş al fericirii Lui. 


Dar fericirea asta n-a ţinut mult căci, din zavistia diavolului, omul a călcat 
porunca lui Dumnezeu. Atunci şi-a pierdut dreptul de a trăi veşnic şi a fost izgonit din 
Raiul desfătării. Prin căderea lui Adam, toți am moştenit vina păcatului şi pedeapsa morţii. 
Prietenia care era între om şi Dumnezeu s-a stricat şi a intrat duşmănia. Dumnezeu s-a 
mâniat şi a pus blestem asupra neamului omenesc, ca să nu mai poată intra în Rai până 
când nu se va îndrepta greşeala. lată cum s-a păgubit omul de fericirea cea veşnică şi a 
început a duce o viaţă necăjită, plină de scârbe, de osteneală şi de durere. Raiul s-a închis, 
iar viaţa omului a fost curmată de moarte. Pământul a început să rodească spini şi felurite 
plante vătămătoare, văzduhul s-a tulburat, iar animalele s-au sălbăticit şi au început să-l 
vatăme pe om. Şarpele, care înainte era cel mai blând şi mai iubit animal de om, după 
cădere a devenit cel mai fioros şi mai otrăvitor dintre toate animalele (în locul cuvintelor 


înşelătoare ale vrăjmaşului, a rămas otravă sub limba şarpelui pentru totdeauna). 


Mintea omului s-a întunecat (după cădere), pacea şi mulţumirea din inima lui 
a pierit, iar trupul a început să slăbească, căci pomul vieţii era închis în grădina Raiului. 


După căderea lui Adam, mintea omului are aplecare mai mult spre rău decât spre bine. 

Pentru aceasta, omul biruit de patimi şi-a pierdut frumuseţea cea dintâi precum şi tăria 
trupească şi sufletească. Din prieten iubit al lui Dumnezeu, omul a ajuns rob al păcatului. 
Cel care era făcut după chipul şi asemănarea lui Dumnezeu, adică icoana cea cinstită a 
Celui Preaînalt, omul cel împodobit cu cinste şi cu frumuseţe, care era ca un împărat peste 


firea pământească, a ajuns ca un vas netrebnic şi organ al răutăţii. 


Vasul cel ales în care Dumnezeu a pus comoara mirului Său, prin cădere s-a 
dogit şi nu mai folosea la nimic. Dumnezeu l-a făcut dintru început ca să ajungă la 
desăvârşire şi să aibă aceeaşi slavă şi fericire ca şi El Însuşi. După cădere, scopul acesta s- 
a zădărnicit. Nimeni dintre oameni nu putea să repare stricăciunea pricinuită de păcatul lui 
Adam. Trebuia ca omul să aducă o jertfă prin care să îmblânzească mânia lui Dumnezeu şi 
să împlinească dreptatea Lui. Însă jertfa aceasta trebuia să fie neprihănită, iar dintre 
oameni nu se afla nimenea fără prihană. Firea lor era otrăvită şi toți aveau pecetea 


blestemului. 


Cu vremea, oamenii s-au înrăit mai mult şi s-au depărtat de Dumnezeu. 
Simţeau în ei vina păcatului, dar nu se puteau îndrepta. Căutau să îmblânzească mânia lui 
Dumnezeu prin felurite jertfe de animale nevinovate, iar uneori aduceau şi jertfe omeneşti. 
De la un timp au uitat de Dumnezeul cel adevărat cei mai mulți dintre oameni şi se 
închinau la idoli. Numai poporul lui Israel a mai păzit credinţa, dar nici el n-a fost 


statornic. 


SE Se SE 

Să nu judecăm 


„Nu judecați ca să nu fiți judecaţi” (Matei 7, 1). Să nu ne facem judecătorii 


Slujitonilor lui Dumnezeu. 


Zis-a un bătrân: „De vrei să vorbeşti pentru greşala şi păcatul vreunui frate, 
socoteşte-te dacă îl vei îndrepta pe dânsul sau pe altul îl vei folosi: atunci să grăieşti 
despre el, iar dacă nu urmăreşti folosul fratelui, ci vorbeşti cu făţărnicie numai ca să-l 
mustri pe el şi să-i descoperi greşeala şi păcatul înaintea altora, atunci să ştii că nu vei 
scăpa de dumnezeiasca certare. Apoi şi tu însuţi întru aceeaşi greşală şi păcat vei cădea, 
sau în altceva mai rău, şi vei fi părăsit de ajutorul lui Dumnezeu şi de către alții fiind 


mustrat, te vei ruşina”. 


Zis-a ava Antonie că de la aproapele este viaţa şi moartea. Că de vom dobândi 
pe fratele, pe Dumnezeu dobândim, iar de vom sminti pe fratele, înaintea lui Hristos 


greşim. 


Zis-a ava Pimen lui ava Iosif: „Spune-mi cum să mă fac călugăr?”. Şi a 
răspuns bătrânul: „De voieşti să ai odihnă şi aici şi acolo, pentru tot lucrul să zici: Eu cine 


sunt? Şi nu judeca pe nimeni”. 


În zilele noastre, multe suflete râvnitoare se păgubesc şi se primejduiesc 
pentru că nu ştiu să-şi păzească râvna cu deplină judecată. Căci după cuvântul apostolului, 
însăşi mucenicia nu este primită înaintea lui Dumnezeu, dacă nu se face cu dreaptă 
socoteală şi după lege. Iată, de pildă, sunt mulți dintre noi care arată mare sârguință pentru 
dreapta credinţă şi păzesc cu frică rânduiala călugărească, dar de sporit nu sporesc 


duhovniceşte. 

1. Să dăm acum vina pe lume că este rea şi amăgitoare? Dar pe noi Domnul ne-a 


ales din lume şi ne-a întărit picioarele pe calea mântuirii. 


2. Să zicem că mănăstirile nu sunt în regulă. Dar creştinii de la început n-aveau 
nici mănăstiri şi nici biserici pentru închinare şi cu toate acestea viaţa lor duhovnicească 


era mai sporită decât a monahilor de azi. 


3. Să aruncăm vina pe egumeni şi pe păstorii cei sufleteşti, care nu sunt iscusiți 
şi nu poartă grijă de turmă şi pentru asta ne primejduim şi nu sporim. Dar asta o pot zice 
numai cei începători şi oamenii simpli şi necunoscătorii, iar noi care am îmbătrânit cu rasa 


şi am nimerit Ierusalimul, nu putem arunca vina pe egumeni. 


4. Dacă am căuta să ne plângem că suntem străini şi necăjiţi, atunci ne râd 
creştinii cei din vechime, care erau totdeauna prigoniţi de păgâni şi mulți erau duşi în 
robie, unde sufereau cele mai grele necazuri. Dar cu toată prigoana şi cu tot amarul robiei, 


viaţa creştinilor de la început strălucea ca soarele în mijlocul păgânătăţii. 


Orice vină am căuta să punem la amorțirea vieţii noastre duhovniceşti, nu ne 
îndreptățim. Toţi aproape cunoaştem poruncile, ştim cum trebuie să ne păzim Sfânta 
Credinţă, toți am îmbătrânit în haina pocăinţei, am luat pe umeri jugul cel uşor al 
Domnului şi mergem către Noul Ierusalim. Nu mai sunt ca altădată prigoane şi nici robie, 


dar paşii sufletului nostru se poticnesc şi nu putem spori. 


Fraţilor, dacă vom socoti mai bine, vom vedea că pricina poticnelilor şi a 


primejduirii suntem noi înşine mai totdeauna. Căci noi mergând pe calea cea strâmtă (a 

Crucii), nu luăm seama la paşii noştri, ci căutăm la picioarele altora. Vreau să spun că 
lăsăm uitate păcatele noastre şi căutăm la păcatele străine. Dar nu numai că luăm seama la 
cele străine, ci încă ne sârguim ca să le vădim şi să le judecăm. „Nu judecați şi nu veți fi 
judecaţi”, zice Domnul, şi iarăşi: „Cu ce măsură veţi da, cu aceea veți şi lua”, iar noi 
judecăm cu asprime pe alţii şi aşteptăm de la Dumnezeu milă. De multe ori osândim pe 


alții fără să fim siguri dacă sunt vinovaţi sau nu. 


Dar ceea ce ne vatămă mai mult este că judecăm şi clevetim fără înconjur pe 
slujitorii Sfântului Altar, de care nu se cade a ne atinge. Păcatele şi neputinţele clericilor 
nu se cade să le scoatem la arătare, căci prin asta răcim evlavia celor mulți şi dăm mai 


multă pricină necredincioşilor şi răutăţilor ca să ponegrească dreapta credinţă. 


Clericii sunt şi ei oameni neputincioşi, care şi ei au ieşit din aceeaşi 
plămădeală a lumii. Ei n-au pogorât din cer şi nici n-au crescut împreună cu îngerii. 


Lumea de azi i-a odrăslit. In lumea aceasta deşartă au crescut şi în şcoala lumii au învăţat. 


lar după ce au intrat în slujba Altarului, lumea tot nu-i lasă în pace. Viermele 
lumii este astăzi mai iute şi mai stricător ca altă dată. El pătrunde ca şi vântul cel rău în 
toate părțile. Născocirile noi duc stricăciunea la urechea tuturor, atât la sate, cât şi la 
mănăstiri. 

Vântul stricăciunii călătoreşte iute ca fulgerul. Cele care se lucrează sau se 
vorbesc la marginea pământului (în America) în câteva clipe se fac cunoscute şi de copiii 
cei mici de la corturi. Şi după cum merg veştile, aşa merge şi stricăciunea. Preoţi fiind în 
legătură cu lumea, se vatămă azi mai uşor ca înainte. Ştiinţa de azi a declarat cel mai 
periculos război împotriva vieții duhovniceşti şi pentru asta împotriva clericilor se 
îndreaptă cele mai aprinse săgeți. Duhul lumesc de astăzi, după ce otrăveşte sufletele 
slujitorilor, mai are pretenţia să-i vadă sfinţi de pe icoană. Dar oare cine i-a odrăslit şi cine 


i-a dăscălit (pe preoți)? Dacă rădăcina ar fi mai de soi, atunci şi vlăstarele ar fi mai bune. 


Preoţii sunt ca şi sarea care a ieşit din marea lumii, şi pentru că vânturile 

lumeşti sunt astăzi rele şi mai pătrunzătoare, pentru asta şi sarea se topeşte mai uşor ca 
altă dată şi adesea azi se strică. Dacă lumea este din veacul al 8-lea, preoţii nu pot să fie ca 


cei din veacul întâi. Toate se schimbă după duhul vremii. 


Pe la anul 380 (adică acum 1578 de ani) păstorea în Cetatea Cezareei, 
Episcopul Faretrie. Era episcop numai cu numele, căci grija lui nu era pentru mântuirea 
turmei, ci pentru avere şi trai răsfăţat. Ştia cum să se linguşească pe lângă dregătoriile 
împărăteşti pentru a câştiga protecție şi nume bun peste tot. Era - cum s-ar zice - un om 


diplomat, care schimbă masca la orice împrejurare şi nu i se pricepe vicleşugul. 


Primea la curtea episcopiei lui o droaie de clerici destrăbălaţi ca şi el şi duceau 
cu toții o viaţă fericită. Nimic duhovnicesc nu se vedea la curtea acestui episcop trântor. 
Era ca o mortăciune neîngropată (căci după cuvântul Sfinților Părinţi, cei care nu au deloc 


viaţă duhovnicească sunt ca nişte morţi neîngropaţi). 


Dar iată că la hotarele Chesariei se iveşte un cleric din cei care gonesc 
trântorii. Şi cine credeţi că era acest cleric? Era Sfântul Ierarh Ioan Gură de Aur, slava 
amvonului din toată lumea şi din toate veacurile care cu flacăra cuvântului său izgonea 
întreaga tabără a demonilor şi putea să ardă mii de trântori de seama lui Faretrie, însă 
pentru adevăr şi pentru dreptate el era acum prigonit de capetele încoronate şi trimis în 
surghiun. Escortat de ostaşi, el era silit să meargă pe jos peste zece hotare, prin locuri 
sălbatice. Fiind pe-nserate, Sfântul Ierarh şi cu însoțitorii lui au poposit în Cetatea 


Chesariel. 


În puterea nopţii, când toţi se linişteau, aud nişte strigăte sălbatice. Cine putea 


să fie în vremea nopţii, decât barbarii sau tâlharii. 


Insă nu erau nici barbarii şi nici tâlhari, erau slugile lui Faretrie care urmăreau 
pe bărbatul cel sfânt. Căutau să-l izgonească şi de acolo, ca nu cumva să-i facă vreo 


întâmplare cu cinste, ca şi la Chesaria. 

N-a avut încotro şi a trebuit să plece şi de acolo, noaptea la drum, spre locul 
surghiunului, acela (el) de care lumea toată nu era vrednică. S-a dus albina cea cerească pe 


calea surghiunului, lăsând pe trântorul zavistnic ca să huzurească în fericirea lui. 


lată până unde ajunge răutatea zavistiei! De multe ori ţările ajung pe mâna 
celor tirani, iar Bisericile ajung pe mâna păstorilor năimiţi, căci oamenii vrednici n-au 
parte de locul cuvenit, din cauza celor zavistnici. Milioane de suflete se pierd fund lipsite 


de povăţuitorii cei adevăraţi. 


Este vrednic de amintit aici că săgeata asta a zavistiei este mai veninoasă 
atunci când ea vine chiar de la fratele de acelaşi neam şi din acelaşi cin. Nu este rană mai 
dureroasă ca rana pricinuită de zavistia frăţească. Zavistia frăţească a adus cel dintâi omor 
în lume şi din cauza ei a fost vândut ca rob prea frumosul Iosif, cel mai iubit fiu al 
patriarhului Iacob. Din cauza zavistiei dintre fraţi, s-au omorât între dânşii toţi feciorii şi 
urmaşii Sfântului Constantin cel Mare şi a ajuns împărăția în mâinile unui om lepădat de 


Dumnezeu (adică Iulian Paravatul). 


SE Se IE 

În faţa oglinzii duhovniceşti 


Pentru că am de scris despre un lucru mai greu de înţeles, m-am gândit să vă 
amintesc o întâmplare, care poate să ne lămurească mai bine cuvântul nostru. In preajma 
unui târg de vite (sau iarmaroc), se afla un magazin mare de sticlărie. Intre alte lucruri 


scumpe de sticlă, erau şi diferite soiuri de oglinzi mari de perete. 


Intr-o bună zi, când venea lume multă la iarmaroc, erau întinse la arătare în 
vitrina magaziei cele mai frumoase obiecte de sticlă, între care se afla şi o oglindă mare cu 
ramă. Toţi târgoveţii care treceau pe alături de magazie îşi vedeau chipul în oglindă. Unii 


dintre ei se opreau anume ca să-şi potrivească pălăriile în faţa oglinzii. 


Din întâmplare, a trecut pe alături şi un negustor de vite, care ducea de funie 
un tap voinic şi nişte capre la iarmaroc. În faţa oglinzii ţapul n-a rămas nepăsător. El vede 
mişcarea în oglindă. Şi anume vede un ţap voinic ca şi el, care vine împotriva lui. Se 
încoardă, flutură din cap, dar nici potrivnicul din oglindă nu stă degeaba. Negustorul care- 
| ţine de funie nu ia în seamă la oglindă (căci are şi nişte capre slobode lângă el). Țapul 
vede că nu-i lucru de glumă cu inamicul lui din oglindă. Şi pentru că este deprins cu lupta 


şi ca să nu apuce acela înainte, se repede una şi bună asupra lui... 


În câteva clipe s-a terminat lupta cu ţapul cel obraznic din oglindă. Geamul cel 
mare (adică vitrina magaziei), împreună cu oglinda şi cu alte lucruri scumpe de alături, au 


fost răpuse fără multă izbândă. 


Preţul vânzării ţapului n-a fost de ajuns pentru despăgubirea stricăciunii care 
s-a făcut. A trebuit să plătească şi ceva pe deasupra ca să termine buclucul. Până una-alta, 
s-a făcut puţină discuţie între oamenii care erau de față la magazie. Unii ziceau că 
stăpânul ţapului este de vină pentru că nu l-a ţinut bine de funie, alţii ziceau că vina este a 


sticlarului, pentru că a deschis magazie prea lângă drum, iar cei mai aprigi puneau vină pe 

oglindă căci (ziceau ei), dacă nu era ea, care să zădărească ţapul, nu s-ar fi întâmplat 
nimica. Dar mai erau şi unii care ţineau apărarea oglinzii, zicând: „Pe drum câtă lume nu 
trece, însă nimenea nu-şi pune mintea cu geamurile? Pentru un ţap nărăvaş înseamnă că 
nu trebuie să mai facă oamenii oglinzi?”. În sfârşit, fiecare avea părerea lui. Dar unul mai 
socotit la minte, care a mai avut de furcă cu ţapul cel bătăuş, a tâlcuit la toţi că nimeni nu 
este de vină, decât năravul ţapului, „căci de multe ori era să mă străpungă şi pe mine 


(zicea el), măcar că nu sunt de sticlă ca şi oglinda”. 


Acum, fraților, să ne oprim puţin (până se mai odihneşte ţapul) şi să venim la 
vorba noastră. Căci eu voiam să vă spun despre altă oglindă, dar am adus vorba mai 


departe ca să mă înţelegeţi mai bine. 


Cuvintele din Sfânta Evanghelie, apoi învăţăturile din Sfinții Părinţi şi orice 
sfătuire duhovnicească, alcătuiesc împreună un fel de oglindă pentru sufletul nostru. 


Aceasta este oglinda care ne interesează pe noi. 


În cuvintele cele duhovniceşti (care au mărturii din Sfânta Scriptură) fiecare 
dintre noi poate să-şi vadă chipul cel dinăuntru ca în oglindă. Unul îşi poate vedea 
patimile cele ascunse, altul îşi cunoaşte virtuțile, unul îşi vede chipul blândeţii şi al 
smereniei, altul îşi vede învârtoşarea inimii şi mândria. Unul îşi cunoaşte colţişorii 
clevetirii şi ai zavistiei, altul îşi vede corniţele mândriei şi ale mâniei. Unul îşi vede florile 
bunătăţii, iar altul îşi cunoaşte spinii răutăţii. 

În scurt, putem zice că din cuvintele Scripturii putem să ne cunoaştem cine 
suntem şi încotro mergem. Căci Scriptura oglindeşte toate tainele vieţii omeneşti, de la 


facerea lumii şi până la sfârşitul veacului. 


Pentru aceasta şi Fericitul Augustin, adunând într-una din cărțile sale cele mai 
alese cuvinte din Sfânta Scriptură, le dă numele de Oglindă. În multe rânduri am căutat să 
adun şi eu unele cuvinte mai de folos din Sfintele Scripturi, alcătuind din el un fel de 


oglinzi duhovniceşti. In asemenea oglinzi poate să-şi vadă fiecare năravurile şi lipsurile 

duhovniceşti, precum şi mijloacele de îndreptare, însă, vă mărturisesc că eu sunt cel dintâi 


care îmi văd sluţenia chipului dinăuntru. 


Desigur că în faţa acestor oglinzi duhovniceşti nu poate sa rămână cineva 
nepăsător. Unii se ruşinează şi caută să-şi mai ascundă ori să-şi îndrepte lipsurile (cum îşi 
potrivesc unii hainele în faţa oglinzii). Dar cei care sunt mai aprigi şi mai nărăvaşi când 
ajung în faţa oglinzii duhovniceşti (din foile mele) se încordează mai rău şi flutură din cap 
(ca şi ţapul). Însă pe cât mai mult se sălbăticesc şi răpştesc, cu atât şi oglinda îi arată mai 
urâţi şi cuvintele îi mustră mai rău. lar care încearcă să lovească (adică să se 
împotrivească), aceştia se înţeapă ca şi în bolduri, căci cuvintele Scripturii sunt bolduri 


pentru cei nărăvaşi care pornesc cu mânie (ca şi ţapul asupra oglinzii). 


Acestora li se potrivesc cuvintele Domnului pe care le-a rostit către 
prigonitorul Pavel, aproape de Damasc: „Greu îți este ţie (Saule) a lovi în bolduri?”. Deci 
şi eu îndrăznesc a zice către cei care se mânie şi caută să strice Oglinzile (adică să 
distrugă foile): „Greu vă este să loviți în Cuvintele cele duhovniceşti, căci nu sunt de la 
mine, ci din Sfintele Scripturi”. În sfârşit, puteţi să-l ocărâţi pe cel care scrie, puteţi să-i 
scoateţi toate ponoasele, dar să luaţi seama cum vă arată oglinda şi dacă cumva observați 
că se văd colțişori, cornițe ori semne roşii, să ştiţi că nu este vinovată oglinda, nici 


negustorul... 


Ascultaţi glasul acestor oglinzi, căci este glasul cel mântuitor al Sfintelor 
Scripturi, care ne îndeamnă pe toţi la pocăință, căci „zilele sunt rele şi iarna este grea” 


(cum zice Sfântul Apostol Pavel). 


Se Se SE 

Cum se înțelege iertarea care se dă prin taina mărturisirii 


Am scris în mai multe rânduri despre aceasta, însă văd că unii tot mai au 
îndoială despre iertăciunea pe care o primesc la Mărturisire. Din multa nedumerire ajung 


uneori la deznădăjduire, pentru aceasta mai scriu iarăşi câteva cuvinte spre lămurire. 


Mulţi se întreabă cu mintea: „Pentru ce se mai dă canonul (şi uneori chiar 


oprirea de la Sfânta Impărtăşire) pe câtă vreme cel care s-a mărturisit a primit iertare?”. 


Acest lucru îi face pe mulţi să se îndoiască şi pentru asta nu dau atenţia 
cuvenită la taina mărturisirii. Văzând că li se dă canon după mărturisire, ei cred că nu 


primesc iertare de păcate, până când nu termină canonul rânduit de preot. 


Această părere este cu totul greşită şi străină de credinţa noastră. Papistaşii au 
această învățătură greşită, pentru care au şi născocit Purgatoriul (adică locul unde se 
curăţă după moarte sufletele care nu şi-au împlinit canonul). Aceşti eretici spun că în afară 
de Rai şi iad, mai este un loc numit Purgatoriu unde se pedepsesc o vreme sufletele celor 
care s-au mărturisit şi au primit Sfintele Taine, dar n-au apucat să termine canonul rânduit 


de preot. 


Noi, creştinii ortodocşi, credem şi mărturisim că tot cel ce se pocăieşte, 
mărturisindu-şi păcatele cu zdrobire de inimă, primeşte iertăciune de la Dumnezeu chiar 
în clipa când îi citeşte preotul dezlegarea. Învățătura aceasta este întărită de Sfintele 
Soboare şi anume prin canonul 2 al Soborului din Laodiceea, prin canonul 3 al Soborului 
de la Niceea, apoi prin canonul 102 al Soborului din Trulan şi prin canonul 5 al Soborului 
din Ancira. De asemenea, se întăreşte aceasta şi prin canonul 74 al Sfântului Vasile cel 


Mare, precum şi prin canonul 3 al Sfântului Grigore Episcopul Nisiei (către Litoion). 


Avem apoi ca mărturie cuvintele Sfântului Simeon, Arhiepiscopul 

Tesalonicului, care spune că iertarea păcatelor se dă chiar în ceasul mărturisirii, când omul 
îşi destăinuie deplin toate păcatele sale cu zdrobire de inimă şi cu hotărârea statornică de a 
nu mai păcătui. 

Şi ne încredinţează pentru aceasta Sfântul Simeon, aducând ca pildă cuvintele 
Sfintelor Evanghelii, unde spune cum a primit îndată iertăciune vameşul cel smerit din 
Templu, mai marele vameşilor Zaheu din Ierihon, slăbănogul de la Vitezda, apoi fiul cel 
pierdut, tâlharul cel credincios, femeia cea desfrânată şi alţii care s-au căit din toată 
inima . 

Potrivit cu pildele acestea din Sfânta Evanghelie, a scris şi Sfântul Atanasie 
cel Mare (către Antioh) că toţi cei care cu adevărat se pocăiesc, într-o clipeală de vreme se 
eliberează de greutatea cea mai dinainte de păcate şi de osândă. Pentru aceasta zice 
Sfântul: „Chiar de va muri a doua zi (cel care s-a mărturisit), este primită la Dumnezeu 


pocăinţa lui”. 


Sfântul loan Gură de Aur spune că pentru iertare nu este nevoie de zile sau de 
ani mulți... căci de se va părăsi omul de relele cele mai dinainte, făgăduind lui Dumnezeu 
cu adevărat că nu se mai atinge de ele, atunci nu cere Dumnezeu mai mult ca răspuns (din 
cartea cea către Sfântul Filogoniu). Din aceste mărturii poate să înţeleagă oricine că, prin 
pocăință şi mărturisire curată, creştinul dobândeşte îndată ertăciunea pentru păcate, însă 
nu i se iartă împreună şi canonul păcatelor. Cu alte cuvinte, păcatele se iartă prin 


mărturisire, dar certarea pentru păcate rămâne. 


De aici a ieşit şi proverbul în lume: „De iertat eşti iertat, dar canonul ai de 


purtat”. 


Avem ca pildă certarea Sfântului Prooroc David, care a fost iertat de 
Dumnezeu pentru păcatele lui, dar canonul l-a tras cu vârf şi îndesat. Iertarea a primit-o 
îndată ce şi-a mărturisit păcatul, când a zis proorocul Natan: „Domnul a ridicat păcatul 


12? 


tău!”, însă certarea (adică canonul) pentru vina păcatului nu s-a iertat. Căci deşi s-a căit şi 

a primit încredințarea de la proorocul Natan pentru iertare totuşi, după aceea, a fost 
izgonit de la împărăție de către fiul său Abesalom. Apoi tăierea şi alte mii de rele au venit 
asupra casei lui David, ca o certare pentru păcatele sale, după cum i-a proorocit însuşi 


Natan. 


La fel se întâmplă şi cu cei care îşi mărturisesc păcatele cele grele aşa cum se 
cuvine: primesc iertare prin rugăciunea preotului, dar rămâne asupra lor certarea pentru 
păcate (adică canonul). Dacă nu primim certarea în viaţa aceasta, atunci o luăm veşnic pe 
lumea cealaltă. Sfântul Prooroc David a primit cu bucurie certarea cea vremelnică ca să 
scape de cea veşnică, pentru aceasta zice la Psaltire: „De certat m-a certat Domnul, dar 


morţii nu m-a dat!”. 


In ziua de azi au îndoială pentru iertăciunea de la mărturisire mai cu seamă cei 
cu păcate grele, care sunt opriți de la sfânta Impărtăşire (pentru o vreme). Căci zic ei: 


„Cum sunt iertat, dacă am legătura canonului?”. 


La aceasta răspunde Sfântul Nicodim Aghioritul, zicând: „Adevărat este că se 
iartă păcatul (prin mărturisire) însă pe baza făgăduinţei că va păzi canonul şi depărtarea de 
Sfânta Împărtăşanie”. Pentru aceasta se obişnuieşte ca înainte de molitfa iertării, 
duhovnicul să-i rânduiască canonul potrivit pentru păcate. Canonul nu este însăşi plata 
pentru vina păcatului, ci este mai mult o condiţie care se pune înainte de iertare. Cuviosul 
Nicodim mai spune că rostul canonului (la cei care au păcate grele) nu este numai pentru 
certarea păcătosului, ci mai cu seamă a se cerca şi a se întemeia creştinul mai mult în 


darul iertării (pe care l-a primit la mărturisire). 


Cu alte cuvinte este nevoie de această dietă duhovnicească pentru a a-l păzi pe 
om să nu-şi piardă darul, adică să nu alunece iarăşi în cele vechi. Deci să fie încredinţat 
fiecare că, prin mărturisire curată, primeşte iertarea îndată, oricât de mare ar fi păcatul lui. 
Dumnezeu iartă cu aceiaşi uşurinţă, atât pe cele mici, cât şi pe cele mari. Căci zice în 


cartea întâi soborinicească a Sfântului Evanghelist loan: „De vom mărturisi păcatele 

noastre, credincios şi drept este Domnul spre a ne ierta păcatele noastre şi a ne curăţi de 


orice nedreptate!”. 


Toţi cei care au fost învrăjbiți cu Dumnezeu prin păcate grele la taina 
mărturisiri! se împacă iarăşi cu Dumnezeu Care le înnoieşte dreptul de moştenire cerească 
(punerea de fii) şi ei primesc iarăşi darul pe care l-au pierdut. Sărutarea fiului pierdut din 
Sfânta Evanghelie închipuie împăcarea celui păcătos cu Părintele Ceresc, iar inelul pe 
care l-a primit fiul cel pierdut este darul Sfântului Duh Care Se întoarce iarăşi la cel care 
se pocăieşte după lege. Apoi viţelul cel gras, care s-a înjunghiat la aflarea fiului, închipuie 
Trupul şi Sângele Domnului Care Se jertfeşte pentru noi păcătoşii. Toate canoanele şi 
toate nevoinţele noastre nu au nici o valoare fără această jertfă dumnezeiască. Izvorul 
iertării noastre este Jertfa cea negrăită a Mântuitorului nostru. Însuşi Domnul spune la 
Sfânta Evanghelie de la Matei că a venit în lume „ca să-Şi dea sufletul Său pentru 
răscumpărarea multora”. lar Sfântul Apostol şi Evanghelist loan spune: „Sângele lui Iisus 


Hristos, Fiul lui Dumnezeu, ne curăţeşte pe noi de orice păcat” (1 loan 1, versetul 7). 


He Se SE 

Un adaos despre adevărata mărturisire şi două pilde despre minciună 


Mulţi dintre noi ne-am obişnuit să înşirăm la mărturisire numele păcatelor, 
fără să arătăm şi gradul (sau măsura) la care au ajuns aceste păcate. Ne place să ne 
mărturisim cam în felul acesta: „Am greşit, părinte, cu mândria, cu zavistia, cu lăcomia, 
cu minciuna, cu trândăvia, cu clevetirea şi cu tot felul de păcate. Mă rog de mă iartă şi de 


mă dezleagă!”. 


Nici nu se poate o mărturisire mai frumoasă şi mai uşoară ca aceasta. Dar să 
ne întrebăm, oare am deschis noi inima în faţa duhovnicului înşirând numai pomelnicul 
obişnuit al păcatelor? Oare înţelege preotul starea noastră sufletească? Numai dacă este 


văzător cu duhul poate să ne priceapă rănile, altfel nu poate pricepe. 


Într-adevăr, aceleaşi păcate le mărturisesc şi copiii precum şi oamenii cu viaţă 
aleasă. Toţi greşim. Dar cât de mult se deosebeşte măsura păcatelor de la unul la altul! Şi 
copiii se mândresc şi spun minciuni, dar păcatele lor nu sunt de moarte, căci ei încă nu 
ştiu să deosebească binele de rău şi nici nu au vicleşug ca oamenii în vârstă. La unii este 


mândrie copilărească, iar la alții mândrie satanicească (asemenea cu a mândrului Lucifer). 


La fel este şi cu minciuna: unii spun minciuni ca să facă haz, iar alții prin 
minciună pricinuiesc durere şi necaz. Minciuna care este spusă fără răutate, pricinuieşte 
mai ales râs fără a face vătămare altora. lar când minciuna izvoreşte din răutate, atunci ea 
duce la crime şi blesteme, ba uneori aduce deznădejdie şi omoruri. Minciuna care nu 
izvoreşte din răutate şi nu urmăreşte vătămarea altora, acesta nu este cu adevărat minciună 
ci este mai mult o vorbă prefăcută sau o glumă nevinovată. De multe ori vedem că şi 
oamenii cei sfinți s-au folosit de asemenea vorbe prefăcute pentru a acoperi faptele lor 


cele bune, sau pentru a fi defăimaţi de oameni. 

În vremea când au năvălit păgânii Perşi în Palestina (la anul 614), se afla pe 
Muntele Eleon o mănăstire în care trăiau 400 de fecioare. Când au intrat păgânii în această 
mănăstire, au început să le junghe ca pe nişte porumbiţe. Dar înainte de a le ucide, căutau 
să le batjocorească cu sila. Unul dintre ostaşi a ales pe una mai tânără, târând-o cu sine 
pentru a o necinsti. Atunci, fecioara a zis către el: „Mă rog, tinere, să nu mă sileşti şi eu îți 
voi da nişte untdelemn cu dar minunat. Cu acesta dacă te ungi, nu poate să te rănească nici 
o armă la război. El te va păzi mai bine decât pavăza şi scutul”. Auzind acestea, ostaşul i-a 
făgăduit că o va cruța, dar în gândul lui dorea să dobândească mai întâi untdelemnul cel 
minunat şi pe urmă să-şi împlinească pofta lui cea spurcată. În sfârşit, fecioara a adus un 
vas cu untdelemn (de care se pune în mâncare) şi i-a zis să se ungă la gât şi ea să-l 
lovească cu sabia ca să se încredinţeze de puterea cea minunată a untdelemnului. El însă 
n-a primit, ci i-a zis să se ungă ea întâi şi el să facă încercare cu sabia. Atunci fecioara s-a 


bucurat, căci aceasta era dorinţa ei. 


Deci, ungându-se ea la gât, i-a zis s-o lovească cu sabia fără frică. Atunci 
păgânul a lovit cu toată puterea şi mare i-a fost mirarea când a văzut capul ei căzând la 
pământ. Atunci a priceput că a fost înşelat şi mult s-a întristat, pentru că nu şi-a împlinit 
pofta. Prin meşteşugul acesta, sfânta fecioară şi-a păstrat fecioria nestricată dobândind şi 
cununa neveştejită a muceniciei. Pilda ei a încurajat şi pe celelalte fecioare şi căutau în tot 
chipul să se împotrivească păgânilor, cu dorinţa de a muri curate. lată o minciună care a 


pricinuit cunună. 


Sunt însă şi minciuni care aduc numai vătămare şi pierzare. 


In mănăstirea de fecioare care era sub conducerea Sfântului Pahomie (unde se 


aflau vreo 700 de fecioare), a avut loc următoarea întâmplare: 

A venit odată la poarta mănăstirii un meşter croitor, întrebând dacă nu au ceva 
de cusut. Atunci a ieşit o călugăriţă tânără şi a zis croitorului: „Noi avem aici croitorese şi 
nu este de lucru pentru altul străin”. Numai atât a rostit călugărița şi a intrat iarăşi în 
mănăstire. În vremea când vorbea cu străinul la poartă, a văzut-o una dintre călugăriţe. N- 
a trecut multă vreme după aceasta şi s-au sfădit între ele, călugăriţa care a vorbit cu 
străinul şi cea care a văzut-o vorbind. Aceasta din urmă, voind să se răzbune, a clevetit-o 
pe cealaltă către altele, că a căzut în păcat cu meşterul croitor. Câteva dintre ele, fiind 
cuprinse de răutate, au primit minciuna drept adevăr, răspândind vorbe în toată 
mănăstirea. Biata călugăriță (care nici cu gândul nu s-a dus la asemenea lucru) n-a mai 
putut suferi ruşinea care s-a făcut în mănăstire şi din multa întristare, s-a aruncat pe ascuns 


în râu şi s-a înecat. 


Atunci, cealaltă călugăriță, văzând pierzarea sufletească şi ruşinea din 
mănăstire care s-a făcut pentru minciuna ei, a căzut în deznădejde şi s-a spânzurat. Aflând 
acestea, preotul şi economul mănăstirii, a poruncit să nu se pomenească la rugăciune nici 
una, nici alta. Iar cele care din răutate s-au învoit la minciună şi au răspândit-o au fost 


oprite 7 ani de la sfânta Împărtăşire. 


Din aceste pilde se vede cât de mult se deosebeşte minciuna unuia de a 
celuilalt. Deci, când ne mărturisim, să nu facem numai o înşiruire seacă a păcatelor, ci este 
nevoie să spunem şi măsura răutăţii lor (cu ce scop le-am făcut şi ce fel de vătămare am 


pricinuit cu ele). 


De pildă, când spunem la mărturisire că am greşit cu lăcomia, aceasta nu 
însemnează că ne-am arătat păcatul deplin, căci nu este nimeni care să nu greşească cu 
lăcomia. Unul mănâncă lacom câteodată când este prea obosit şi prea flămând. Altul 
mănâncă şi bea cu lăcomie totdeauna până când se umflă şi ameţeşte. Iar altul, din 


lăcomie, nedreptăţeşte şi năpăstuieşte pe fratele lui. Deci nu este aceeaşi lăcomie la toţi. 


Pagina 479 


Cel dintâi alunecă uneori numai în păcatul lăcomiei. Cel de al doilea este robit totdeauna 
de patima lăcomiei (care este păcat de moarte). Iar cel care din lăcomie nedreptăţeşte şi 
năpăstuieşte pe altul, acela săvârşeşte un păcat şi mai mare care strigă răzbunare la cer. 
Dacă nu facem mărturisirea lămurit, atunci dezlegarea preotului nu ne foloseşte, iar sfânta 
Împărtăşire se ia cu nevrednicie, căci preotul ne dezleagă fără să cunoască boala noastră şi 


niciodată nu poate să dea canonul (sau sfatul) care ni se cuvine. 


Se Se IE 


Cum trebuie să înțelegem „Rugăciunea lui Iisus” 


În cartea întâi a Sfântului Apostol Pavel către Tesaloniceni scrie: „Neîncetat, 


rugați-vă!”. 


Sfinții Părinți, tâlcuind aceste cuvinte, spun că „a ne ruga neîncetat” înseamnă 
a pomeni numele cel sfânt al Domnului în toată vremea. Mai arătat se vede aceasta în 
cartea cea către Filipeni, unde Sfântul Apostol Pavel scrie: „Întru numele lui Iisus tot 
genunchiul să se plece, al celor cereşti şi al celor pământeşti şi al celor de dedesubt şi 


toată limba să mărturisească că Domn este lisus Hristos, întru slava lui Dumnezeu Tatăl”. 


Sfântul loan Carpatul zice că, atunci când rostim rugăciunea lui lisus (adică: 
„Doamne Iisuse Hristoase, Fiul lui Dumnezeu, milueşte-mă pe mine păcătosul!), la fiecare 


chemare a Sfântului Său nume, Domnul ne răspunde în chip tainic: „Fiule, iertate să-ţi fie 

păcatele tale!”. 


Iar Sfântul loan Gură de Aur zice că, oricât de păcătoşi am fi noi, rugăciunea 
aceasta ne curăţeşte când o zicem din inimă. Nu este altă armă mai puternică în cer şi pe 


pământ decât chemarea cea Sfântă a Domnului nostru lisus Hristos. 


Când zicem: „Doamne Iisuse Hristoase, Fiul lui Dumnezeu”, prin aceste 
cuvinte noi mărturisim toate tainele credinţei noastre, căci (după cum spun unii dintre 


sfinții părinți) aceste cuvinte cuprind în ele toată Evanghelia pe scurt. 


Acestea sunt cele cinci cuvinte despre care pomeneşte Sfântul Apostol Pavel 
(în cartea sa către Corinteni) unde zice: „Voiesc mai bine a zice cinci cuvinte cu mintea, 
decât zeci de mii de cuvinte cu limba”. Pentru aceasta, Rugăciunea lui lisus se mai 
cheamă şi rugăciunea minţii. 


Iar când rostim şi celelalte cuvinte din Rugăciunea lui Iisus adică („„miluieşte- 


1? 


mă pe mine păcătosul!”) atunci noi mărturisim nevrednicia şi josnicia noastră, cerând de 


la Domnul milă, căci, dacă avem mila Lui, atunci toate cele bune le avem. 


He e 38 

O doctorie tonică pentru suflet: pomenirea morții 


„Tot trupul iarbă şi toată slava omului ca floarea ierbii”, zice Sfântul Prooroc 


Isaia. 


În cartea Sfântului Ioan Scărarul, care se zice Scara, (la treapta 7), aflăm 
următoarea povestire: Era în Horeb (la muntele Sinai) un monah trândav şi nepăsător, cu 
numele Isihie. Acesta s-a îmbolnăvit odată greu şi i-a fost răpit sufletul lui vreme de un 
ceas. Trupul lui a rămas mort în toată regula. După aceea şi-a revenit în fire şi a înviat. 
Cum s-a trezit, a strigat ca să iasă afară toţi care se aflau lângă dânsul. A zidit îndată uşa 
chiliei cu bolovani şi cu var şi a rămas închis 12 ani de zile. În vremea aceasta n-a vorbit 
cu nimeni nici un cuvânt şi totdeauna plângea şi se tânguia, cugetând la cele ce văzuse pe 
lumea cealaltă. Când au înţeles părinții din mănăstire că i se apropie sfârşitul, au stricat 
zidirea uşii şi mergând la dânsul înăuntru îl rugau ca să le spună un cuvânt de folos. El 
însă n-a vorbit cu ei nimic, decât numai acestea: „Cine se gândeşte la moarte şi la 
răspunsul ce va da la Judecata cea înfricoşătoare a Domnului, acela nu este cu putinţă ca 
să păcătuiască niciodată!”. Şi zicând acestea a adormit cu pace. 


Acestea le povesteşte Sfântul loan Scărarul care a fost de față în chilia 


fericitului monah. 


3% 


Sfântul Ierarh loan Milostivul, când a ajuns Patriarh al cetăţii Alexandriei, a 
poruncit numaidecât ca să-i zidească mormântul, dar să nu-l acopere. Şi la orice 
sărbătoare, când se îmbrăca în veşminte luminate, avea rânduit un slujitor care trebuia să 


vină regulat la el în Biserică şi să-i amintească despre mormânt, că adică stă neterminat şi 

când poruncește ca să-l termine. Aşa regulat l-a vestit pe sfântul, în auzul celor de faţă, ori 
de câte ori era la slujbă. Aceasta o făcea dinadins, ca astfel, aducându-şi aminte de ceasul 
morţii, să nu se mândrească cumva pentru multa cinstire pe care o avea de la oameni sau 
pentru podoaba veșmintelor. Căci aleşii lui Dumnezeu nu se tem de nimic în lumea asta, 
decât numai de slava deşartă, care vine din uitarea morţii şi când se depărtează darul lui 


Dumnezeu. 


3% 


În vechime era obiceiul ca, în vremea când se încoronau împărații de la 
Țarigrad, să fie aduse înaintea lor patru soiuri de pietre şi erau întrebaţi din ce fel de piatră 
doresc să-şi facă mormântul. Aceasta se făcea în Biserică, înaintea norodului. Atunci 
împăratul trebuia să aleagă o piatră pentru mormânt (din cele 4 aduse de probă). Tocmai 
când era în culmea slavei îi aduceau aminte de moarte, ca nu cumva să fie cuprins de 


îngâmfare şi să uite că este om muritor. 


Aducerea aminte de moarte a fost preţuită şi de noroadele păgâne care se 


închinau la idoli. 


Aşa de pildă, la vechii egipteni, era obiceiul să se aşeze pe masa încărcată de 
mâncăruri şi un chip de mort, cioplit din lemn. In vremea ospăţului, când toţi se veseleau, 
stăpânul casei le arăta musafirilor chipul morţii, zicând: „Mâncaţi şi vă veseliţi, cugetând 


17 


totodată şi la sfârşitul vostru!”. Desigur că la asemenea poză şi la asemenea cuvinte, cei 


de la masă nu mai îndrăzneau ca să facă ghiduşiu necuviincioase ori să se îmbuibe prea 


mult cu mâncarea şi cu băutura. 


Strămoşii românilor, adică dacii, erau şi ei închinători la idoli, dar credeau în 


nemurirea sufletului şi în viaţa viitoare. 


Când se năştea un prunc din neamul lor atunci se adunau megieşii şi rudeniile, 


Pagina 483 


făcând tânguire cu lacrimi şi cu bocete, pentru cel nou născut. Se tânguiau ca şi la mort 
pentru naşterea pruncului, iar dacă murea cineva, atunci prăznuiau cu multă veselie (cum 
fac azi la nuntă şi la cumetrii). Şi aceasta o făceau socotind că cel care se naşte intră în 
Valea Plângerii, aşa numeau ei viaţa aceasta plină de necazuri, iar pentru cei care mureau, 
erau de părere că s-au terminat chinurile şi merg la fericire. Pentru asta erau cei mai vestiți 
războinici, căci nu se temeau de moarte şi multă vreme n-a putut să-i biruiască împărăția 


Romei. 


Pomenirea morţii este mai de nevoie pentru noii călugări, căci după făgăduinţa 
noastră trebuie să primim moartea în toate zilele, pentru Dumnezeu. Găsim la Pateric pe 
un cuvios, care zicea: „În vremea când lucrez, de câte ori pogor undreaua - mai înainte de 
a o ridica - mă pogor cu mintea la mormânt”. Tot sfântul acesta mai zicea că: „Omul, care 
are moartea înaintea ochilor, în tot ceasul biruie împuţinarea de suflet!”. După cuvântul 
Sfinţilor Părinţi, călugărul este sufletul cel cu durere întru neîncetată aducere aminte de 
moarte. lar Sfântul Vasile cel Mare strigă către noi zicând: „Priviţi ca într-o oglindă cele 
cereşti totdeauna. Călătorul este viaţa aceasta; drept aceea, călătoniți cu plăcere de 
Dumnezeu. Nu slăbiţi pe cale, nu vă împuţinaţi, nu pregetaţi, nu vă muiaţi. Strâmtă şi 
necăjită este calea, dar la răsfăţat loc duce: acolo unde nu este nici scârbă, nici mâhnire, 


nici întristare, acolo unde este de-a pururea bucurie şi veselie”. 


Dar toată uneltirea vrăjmaşului, cu deşertăciunile lumeşti şi cu năravurile 
trupului celui mofturos, toţi împreună fac tovărăşie ca să ne depărteze de la aducerea 
aminte de moarte şi de viaţa viitoare. Toţi ne şoptesc mereu, ca şi oarecând lui Adam şi 
Evei, că nu vom muri. Jucăriile lumii de azi izgonesc şi frica lui Dumnezeu din inimă. 


Mintea omului se înmulțește, iar dragostea se răceşte. 


Se Se IE 

Descoperire dumnezeiască pentru răsplata nevoitorilor 


Ava Atanasie, egumenul Elioților, ne-a povestit despre o vedenie (descoperire) 
pe care a avut-o ava Teodor Sihastrul. Şi anume, 1 s-a arătat în vedenie un Tânăr care 
strălucea ca soarele şi l-a apucat pe sihastru de mână, zicându-i: „Vino, că ai a te lupta!” 
Şi l-a dus pe el la un teatru foarte mare (adică la un loc de privelişte unde fac lupte de 
întrecere atleţii). În partea dreaptă a teatrului erau o mulţime de tineri luminaţi, îmbrăcaţi 
în haine albe, iar în partea stângă erau o mulţime de arapi cu haine negre. S-a arătat apoi 
un uriaş care a trecut în arenă (adică în mijlocul teatrului) şi capul lui ajungea până la 
norii cerului. Atunci Tânărul cel luminos Care l-a dus acolo şi Care era Însuşi Domnul, a 
zis către ava Teodor: „lată, cu acesta ai de luptat!” (adică cu uriaşul). Auzind aşa, sihastrul 
a început a tremura şi, rugându-se Tânărului, zicea: „Dar cine dintre oameni poate să se 
lupte cu acesta?”. Şi i-a răspuns tânărul cel luminat: „Numai să mergi cu toată sârguinţa ta 
şi atunci când te vei apuca la luptă cu dânsul, Eu îți voi da ajutor şi te voi încununa cu 
cununa de biruință!”. Luând curaj, Teodor a intrat în arena teatrului unde l-a însoțit şi 
Tânărul cel cu darul de biruinţă (adică Domnul nostru lisus Hristos) şi l-a întărit aşa încât 
a biruit pe uriaşul cel înfricoşător. La urmă a fost încununat de către Domnul şi mulțime 
de arapi se tânguiau cu amar şi au fugit şi nu s-au mai văzut, iar ceata celor luminaţi 


(adică îngerii) aduceau laude lui Dumnezeu Care a dăruit biruinţă monahului. 


După această vedenie, luând curaj, a ieşit fericitul acesta Teodor la lupta vieții 


sihăstriei (adică la pustie). 

Ne-a mai povestit cel mai înainte pomenit ava Atanasie (de la Elion) că i-a 
venit într-o zi acest gând: „Oare ce fel de bine vor avea nevoitorii?”. Atunci a căzut în 


1? 


uimire (s-a răpit duhul) şi a văzut un bărbat care i-a zis: „Vino cu mine!” şi l-a dus într-un 
loc plin de lumină, oprindu-se la o poartă negrit de frumoasă, înăuntru se auzea o melodie 


aşa de dulce precum ar cânta mulțime de glasuri, lăudând pe Dumnezeu Domnul. 

Bătând în poartă tânărul, a răspuns cineva dinăuntru zicând: 

„Ce pofteşti?”. 

„Vrem să intrăm!” a zis tânărul (călăuza). 

Atunci a răspuns un glas dinăuntru: 

„Aici nu intră nimeni din cei care petrec în trândăvie! lar dacă vrea să intre 
acela pe care l-ai adus, atunci meargă să se nevoiască şi nicidecum să nu cugete la lumea 
cea deşartă!”. Venindu-şi în simţire, cuviosul Atanasie a cunoscut că tânărul din vedenie a 


fost Sfântul Înger (păzitorul lui) iar cele descoperite au fost spre întărirea lui la nevoinţe 


cu mai multă râvnă. 


3% 


Zis-a un bătrân oarecare: „Fiilor şi fraților, să înţelegeţi şi să ştiţi toţi aceasta: 
că nici una dintre faptele cele bune nu este aşa de iubita şi de plăcută lui Dumnezeu ca 


atunci când mulţumeşte omul întru scârbe. 


Şi nu se bucură Dumnezeu de alta mai tare decât atunci când cineva rabdă 
bucuros orice fel de scârbe i s-ar întâmpla lui (cum este de pildă boala, clevetirea pe 
nedrept sau prigonirea şi alte necazuri). De asemenea şi de la cel care este bolnav cu 
trupul său nu cere Dumnezeu, nici cearcă de la dânsul post şi înfrânare de mâncare şi 


băutură sau altă osteneală şi nevoinţă a trupului. De la el cere Dumnezeu numai multă 

milă şi rugăciune duhovnicească şi să-i fie mintea lui pururea la Dumnezeu iar postul şi 
osteneala trupească le face omul pentru domolirea zburdăniciunilor fireşti, adică pentru 
înfrânarea necuratelor pofte şi a patimilor trupeşti. Boala trupului este mai presus decât 
postul şi răbdarea cu mulţumire a bolnavului este mai presus decât toată nevoinţă şi 


osteneala trupului. 


Pentru aceea, de la bolnav nu se cere şi nici nu se cearcă postul şi înfrânarea şi 
alte osteneli, ci datoria lui este să mulţumească pururea cu osârdie şi cu toată inima sa lui 


Dumnezeu, rugându-se să 1 se dea răbdare”. 


3% 


Zis-a ava Iosif Tibeul că trei cete sunt cinstite înaintea lui Dumnezeu şi anume 
când omul este bolnav şi 1 se adaugă ispite, iar el le primeşte cu mulţumire. A doua ceată 
este când cineva îşi face toate lucrurile curate înaintea lui Dumnezeu şi nu are nimic 


lumesc. 


Ascultarea 


Iar a treia, când cineva stă sub ascultarea unui părinte duhovnicesc şi de toate 
voile sale se leapădă (unul ca acesta are o cunună mai mult). Dar eu, (zice ava Iosif) boala 
am ales-o. Căci zice Domnul la Sfânta Evanghelie: „Intru răbdarea voastră veţi dobândi 


sufletele voastre!”. 


He Se RE 

Pentru cei râvnitori cu adevărat. Pentru credința strămoşească 


Fraţilor şi surorilor întru Hristos, aceste rânduri le scriu numai pentru cei care 


nu s-au amăgit de covrigii roşii şi care se feresc de vântul înşelăciunii. 


Pentru ceilalți care au început să dănţuiască „hora Crivăţului” nu mai am 
nimic de scris. Cine a avut urechi de auzit, acela a căutat să audă strigătul meu şi cine mai 
are ochi de văzut, poate să vadă cum stau lucrurile... Eu am tunat şi am fulgerat către toți 


(prin foile mele) ca să vă feriţi de bătaia vântului de la Miază-Noapte. 


lar acum când a început ploaia cu banii roşii, eu nu mai strig la nimeni. Cei 
statornici în credinţă îşi păzesc paşii de alunecare, iar cei slabi de fire şi dornici de mărire 


se poticnesc la vale. Mare este taina credinţei, dar puţini o păzesc astăzi neprihănită. 


Nu vă miraţi că îndrăznesc să zic vorba asta, că mulţi se botează, însă darul 
puţini îl păstrează. Când vedeţi pe unii că aleargă singuri spre înşelăciune, atunci să 
cunoaşteţi că la unii ca aceştia pecetea darului este ştearsă şi uşor se prăpăstuiesc. Atunci 


sfaturile bune nu se mai lipesc de ei şi făgăduinţele se calcă fără milă. 


Dar noi, fraţilor, să-i lăsăm pe aceştia în „sloboda” lor fericită, să urmăm calea 


cea strâmtă şi nu vom greşi. 


In curtea lui Caiafa de astăzi să nu intrăm (adică în mreaja stăpânirii), căci 
slugile cele viclene ne ispitesc şi nu cumva să pătimim ca Sfântul Apostol Petru. Lăsaţi să 
se încălzească la foc slugile cele năimite, iar noi să urmăm pe Domnul ca şi Sfintele 


Mironosiţe. 


In calea noastră stau la pândă vameşii şi fariseii veacului acestuia, dar să nu ne 


fie frică. „Indrăzniţi, zice Domnul, Eu am biruit lumea”. 


Am auzit că unii dintre cei râvnitori au avut ciocniri de cuvinte cu ceata noilor 

dregători. Nu vă tulburaţi frații mei, căci abia a început ploaia „covrigilor”. Pe mulţi poate 
să-i „ude” dacă nu vor fi cu pază şi cele care se văd astăzi sunt mici faţă de cele ce 


urmează. 


Eu unul vă sfătuiesc pe cei care urmaţi tradiţiile noastre strămoşeşti să nu vă 


tulburaţi şi cu alții să nu discutaţi. 


Biruinţa noastră nu se deosebeşte cu sfadă şi cu pleftureală, ci cu blândețe şi 
cu dreaptă socoteală. Din sfadă nu iese decât tulburare şi dușmănie. Războiul nostru este 
nevăzut şi armele noastre trebuie să fie arme duhovniceşti şi anume: sabia Duhului, care 
este Cuvântul lui Dumnezeu şi Pavăza Credinței, cu care putem stinge toate săgețile 
vicleanului cele aprinse, cum ne învaţă Sfântul Apostol Pavel. Pe cei slabi să-i întărim, iar 


pe cei vicleni să-i ocolim. 


Pe cei năimiţi şi pe cei urgisiţi să-i lăsăm în pace, căci sunt acum mărişori şi 
pot pricepe semnele vremii. Dacă nu se învaţă din păţaniile altora, atunci lăsaţi-i să guste 
singuri din „covrigii” stăpânirii roşii. Aceşti covrigi sunt vopsiți cu sângele mucenicesc al 
fraților noştri credincioşi din ţară. Ei pătimesc acum ca robii la munca silnică, iar din 
sudoarea şi din sângele lor se plămădesc bacşişuri pentru propagandă. Tot ce iese azi din 
țară (de după perdeaua roşie) este ca să farmece ochii şi să astupe urechile celor bicisnici 
şi neştiutori. Nu mai faceţi vorbă cu ei şi nici nu căutaţi să-i pârâţi ori să-i denunţați, ci 
mai vârtos s-ar cădea să-i plângem pe unii ca aceştia, căci nu ştiu sărmanii la care „domnii 


au slujit şi câtă pagubă vor dobândi”. 


Înainte de a încheia rândurile acestea, vă amintesc de cuvântul Scripturii care 
zice: „Vrăjmaşii omului sunt casnicii lui” şi iată anume pentru ce: când frații noştri de o 
credinţă şi de un sânge se fac coadă de topor, adică unelte ale vrăjmaşului credinţei, atunci 
vătămarea noastră este negrăit de mare, zice Sfântul Apostol Pavel; nu vă plecaţi 
grumazul sub jug străin. Să stăm bine, să stăm cu frică întru Sfânta credinţă şi să arătăm 


„Mila Păcii” către toţi, cu darul Domnului nostru lisus Hristos. Amin. 

Tâlcuire la Cuvântul Starețului Paisie Velicicovschi despre Rugăciunea 
minţii 


Invăţătura Cuviosului Părintelui nostru Paisie Velicicovschi, Starețul Mănăstirii Neamţu 
din România 


„A ajuns pâna la noi vestea despre oarecare persoane din cinul călugăresc, 
care bizuindu-se pe nisipul înţelepciunii lor, îndrăznesc să hulească dumnezeiasca 


rugăciune a lui lisus, care săvârşeşte prin minte sfânta slujbă în inimă. 


La aceasta îndrăznesc a spune că vrăjmașul îi înarmează ca să ponosească cu 
limbile lor (ca şi cu nişte arme) acest lucru dumnezeiesc şi să întunece inima lor prin 
orbirea minţii lor. lemându-ne ca nu cumva, auzindu-i cineva, să cadă în asemenea hulă şi 
să greşească înaintea lui Dumnezeu, am socotit ca, chemând în ajutor numele cel prea 
dulce al Domnului lisus, să scriu despre respingerea acestei cugetări mincinoase a 
bârfitorilor şi spre întărirea turmei celei alese de Dumnezeu, care s-a adunat în mănăstirea 
noastră, câteva cuvinte despre dumnezeiasca rugăciune a minţii, pe temeiul învăţăturii 


Sfinților Părinţi. 


Aşa dară, eu, pulberea şi cenuşa, plecându-mi genunchii minţii şi ai inimii 
mele înaintea măririi celei neajunse a slavei Tale celei dumnezeieşti, te rog pe Tine, Unule 
născut, Fiule şi Cuvântul lui Dumnezeu, Cela ce ai luminat pe orbul din naştere, 
luminează şi întunecata mea minte, dăruieşte sufletului meu harul Tău, ca această lucrare 
a noastră să fie spre slava numelui Tău şi spre folosul altora, care voiesc prin lucrarea 
minţii întru rugăciune să se lipească de Tine cu duhul şi să Te poarte pururea în inima lor, 
precum şi spre îndreptarea acelora care din pricina marii lor neştiinţe, au îndrăznit să 


hulească această sfântă lucrare”. 

Mai departe urmează învăţătura despre Rugăciunea minţii în 6 capitole. 


În capitolul 1, stareţul scrie că Rugăciunea minţii este opera Sfinţilor Părinţi 
pe care o apără împotriva hulitorilor. Cunoscut să fie că această dumnezeiască lucrare a 
fost îndeletnicirea necontenită a purtătorilor de Dumnezeu Părinților noştri celor de 
demult, care au strălucit ca soarele în multe locuri pustii şi în mănăstirile cu viaţă de 
obşte: în muntele Sinai, în Schitul Egiptului din muntele Nitriei, în Cetatea Ierusalimului 
şi prin mănăstirile dimprejur, în Sfântul Munte Athos şi prin ostroavele mărilor, cu un 


cuvânt, în tot Răsăritul şi în Țarigrad, iar în vremurile din urmă şi în Rusia mare. 


Prin această lucrare a minţii (a Sfintei Rugăciuni) mulți dintre purtătorii de 
Dumnezeu Părinţi, înflăcărându-se cu focul serafimic al dragostei către Dumnezeu şi către 
aproapele, s-au făcut cei mai râvnitori păzitori ai poruncilor lui Dumnezeu şi s-au 


învrednicit să ajungă vase alese a Sfântului Duh. 


Asupra acestei dumnezeieşti lucrări a minţii şi a păstrării raiului inimii, nimeni 
dintre ortodocşi n-a îndrăznit cândva să rostească hulă, ci toţi s-au arătat cu mare respect 
şi deosebită evlavie către ea ca spre un lucru plin de mare folos duhovnicesc, însă 
diavolul, începătorul răutății şi potrivnicul la toată fapta cea bună, văzând că cinul 
călugăresc (care şi-a ales partea cea bună) mai cu seamă prin această rugăciune a minţii 
şade la picioarele lui lisus, sporind către desăvârşire prin împlinirea poruncilor 
dumnezeieşti, a început vrăjmaşul să întrebuinţeze toate puterile ca să bârfească şi să 
hulească acest lucru mântuitor şi de i-ar fi fost cu putință să nimicească cu totul 


Rugăciunea asta de pe faţa pământului. 


El (adică vrăjmaşul) căuta să facă aceasta uneori prin distrugerea cărților, 
alteori prin amestecarea neghinelor otrăvitoare în grâul ceresc cel adevărat, ca astfel 


oamenii fără judecată... să spună hule împotriva acestui lucru sfânt. 


Pagina 491 


Nemulţumindu-se cu aceasta, diavolul a căutat şi a găsit în ţinutul Calabriei 
din ţara Italiei pe ereticul Varlaam care prin mândria lui era asemenea cu diavolul, care s-a 
sălăşluit în el, intrând cu toată puterea sa, îndemnându-l pe acesta să hulească şi Sfânta 


noastră credinţă ortodoxă precum şi Rugăciunea vieţii. 


Vedeţi dar, prieteni, care îndrăzniți a huli rugăciunea minţii, oare nu vă faceţi 


părtaş acestui eretic şi celor împreună cu dânsul? 


Nu vă cutremuraţi oare cu sufletul că veţi cădea asemenea lui sub anatema 


Bisericii şi veţi fi depărtaţi de Dumnezeu? 


Și, într-adevăr, care este pricina care vă îndreptăţeşte să huliți această 
neprihănită Rugăciune? Eu nu mă pot dumeri de loc. Oare vi se pare vouă nefolositor să 
chemaţi numele lui lisus? Dar de mântuit nu vă puteţi mântui prin altul decât întru numele 
Domnului nostru lisus Hristos. Sau mintea omului care săvârşeşte această rugăciune este 
prihănită? Dar şi aceasta este cu neputinţă, căci Dumnezeu a făcut pe om după chipul şi 
asemănarea sa. Însă chipul şi asemănarea lui Dumnezeu se află în sufletul omului... Dar 
poate merită a fi hulită inima în care se aduce lui Dumnezeu jertfa tainică a rugăciunii 
(întocmai ca pe un jertfelnic)? Dar nici asta nu, căci şi inima este făptura lui Dumnezeu, 
ca şi tot trupul şi este bună foarte. Aşadară, dacă chemarea numelui lui lisus este 
mântuitoare, dar mintea şi inima omului sunt făpturi ale lui Dumnezeu, atunci care este 
păcatul omului, care din adâncul inimii înalță cu mintea Rugăciunea dulcelui Iisus şi cere 


de la El milă? 

Urmare la cuvântul pentru „Rugăciunea minţii” 


„Tu însă, când te rogi, intră în chilia ta şi, închizând uşa ta, roagă-te Tatălui 


celui ce este în taină şi Tatăl tău, care vede în taină, îţi va răsplăti la arătare” (Matei 6, 6). 


Pe aceste cuvinte ale Domnului din Sfânta Evanghelie, Sfântul loan Gură de 
Aur, Gura lui Hristos, Luceafărul a toată lumea, tâlcuieşte că aici nu este vorba de 
rugăciunea care se rosteşte numai cu buzele şi cu limba, ci rugăciunea cea mai tainică, 
care se înalță fără glas, din adâncul inimii, cu lacrimi lăuntrice, cu durere în suflet, având 
uşile minţii închise. Deci, ca mărturie, Sfântul loan Gură de Aur aduce rugăciunea 
Sfântului Prooroc Moise şi a Sfintei Ana. Ăentru că ei, fără să rostească vreun cuvânt, au 


fost auziţi de Dumnezeu. 


Sfântul Prooroc Moise se ruga cu mintea şi Domnul a zis către el: „Ce strigi 
către Mine?”. Sfânta Ana, când s-a rugat, măcar că nu 1 se auzea glasul, însă şi-a dobândit 
cererea ei. Suspină şi tu aşa ca Moise. Sfâşie-ţi aşa ca el inima ta, iar nu veşmintele, din 
adâncuri strigând către Dumnezeu: „Dintru adâncuri strigat-am către Tine, Doamne!” 


(cum zice Sfântul Prooroc la Psaltire). 
De jos din inimă înalță glas, adică în taină să faci rugăciunea ta. 


Și în alt loc zice iar Sfântul loan Gură de Aur: „Iu nu te rogi oamenilor, ci lui 
Dumnezeu, Celui ce este pretutindenea de faţă şi care aude înainte de a striga tu către 
Dânsul şi Care ştie înainte de a te gândi tu. De te vei ruga aşa, mare răsplată vei lua. Că El 


fiind nevăzut, voieşte ca şi rugăciunea ta să fie aşa (adică în taină). 


Vedeţi fraților, că după mărturia marelui Stâlp al Pravoslaviei, afară de 
rugăciunea rostită cu buzele, mai este şi altă rugăciune tainică, nevăzută, fără glas, care se 
înalţă către Dumnezeu din adâncul sufletului şi care este primită ca o jertfă curată şi ca o 


mireasmă cu bun miros. Se bucură de ea Domnul şi se veseleşte, văzând că uneşte cu 

Dânsul mintea omului, care mai mult ca altele trebuie închinată Domnului prin rugăciune. 


Sfântul Preacuviosul Părintele nostru Paisie de la Mănăstirea Neamţ, scriind la 
nişte fraţi care s-au sculat cu bârfiri împotriva acestei rugăciuni, zice către ei: „Pentru ce, 
dar, voi vă înarmaţi împotriva acestei rugăciuni cu hula minţii voastre, ponosind-o, urând- 
o, batjocorind-o şi lepădând-o ca pe cel mai rău lucru? Şi, în scurt să zic, nu doriți nici 
chiar să auziţi de dânsa? Groază şi cutremur mă cuprinde la vederea nebuneştii voastre 


porniri! 


Dar eu vă întreb iarăşi: oare de asta urâţi voi această rugăciune, că poate vi s-a 
întâmplat să vedeţi sau poate aţi auzit că unii dintre cei care fac această rugăciune s-au 
vătămat la minte, ori au căzut în vreo înşelăciune, ori au suferit vreo vătămare 
sufletească? Iar voi aţi socotit că pricina tuturor acestora a fost rugăciunea minţii? Dar nu! 
Nicidecum. Sfânta Rugăciune a minţii săvârşită prin harul dumnezeiesc, curăță pe om de 
toate patimile, îl îndeamnă la păstrarea cu râvnă a tuturor poruncilor dumnezeieşti şi-l 


fereşte nevătămat de toate săgețile vrăjmaşului şi de spite. 


Dacă însă cineva ar îndrăzni să facă această rugăciune de capul lui, nu după 
rânduiala Sfinţilor Părinţi, fără întrebarea şi sfatul celor iscusiți şi mai ales dacă este 
mândru, pătimaş şi neîncercat, trăind fără ascultare, acela cu adevărat şi eu zic că uşor 
cade în toate cursele şi ispitele diavolului. Dar ce-i cu asta? Oare această rugăciune este 
pricina ispitei? Să nu fie! lar dacă voi huliți rugăciunea minţii, atunci trebuie să găsiți 
vinovat cuțitul dacă vreun copil mic, jucându-se cu el s-ar întâmpla să se taie (fiind 


neîncercat). 


Atunci dar şi ostaşii ar trebui să fie opriți a purta sabie (dacă vreunul 
nepriceput s-ar întâmpla să se străpungă cu sabia). Dar precum nici cuțitul şi nici sabia nu 


pot fi socotite vinovate de răul ce ar pricinui, tot aşa nici sabia duhului, adică Rugăciunea 

minţii nu este vinovată pentru vătămarea celor nepricepuţi. 


Este de vină mândria şi încăpăţânarea, pentru care unii cad în ispitele drăceşti 


şi sunt pradă tuturor relelor sufleteşti. 


Dacă voi aţi cerceta învăţămintele Sfinților Părinți cu deplină luare aminte şi 
credinţă, atunci n-ar fi slobozit Dumnezeu să cădeţi în aşa adâncime a huliru. Ci El v-ar fi 
înflăcărat cu harul său prin această lucrare, către dragostea lui cea negrăită, încât şi voi să 
fiți gata a striga împreună cu Apostolul: „Cine ne va despărți pe noi de dragostea Lui?” 
(Romani 8, 35). ŞI voi atunci n-aţi mai rosti hule asupra rugăciunii tainice, ci aţi fi gata să 
vă puneţi şi sufletul pentru ea, simțind din fapte şi din iscusinţă, folosul cel negrăit pentru 
sufletele voastre. 

Pentru izbăvirea de vătămare a tuturor celor care se îndoiesc, eu nu găsesc o 
lucrare mai potrivită, decât să vă arăt, pe cât m-ar învrednici Dumnezeu, cum învaţă 
Sfinţii Părinţi despre această sfântă Rugăciune săvârşită de minte în inimă (după 


mărturisirea Sfintelor Scripturi)”. 


Acestea sunt cuvintele Stareţului Paisie de la Neamţ către monahii bârfitori. 
Mai departe, cuviosul nostru părinte lămureşte de unde îşi are începutul rugăciunea minţii 


(adică a lui lisus), cu dovezi de la Sfinţii Părinți. 


După aceea urmează învăţătura Cuviosului Vasile, Starețul de la Schitul 


„Poiana Mărului (judeţul Râmnic)”, care a fost duhovnic al cuviosului Paisie. 


SE Se IE 

Scrisori 


Blagosloviți Prea Cuvioase Părinte Sava, 


Prin mila lui Dumnezeu şi cu rugăciunile Sfinţiilor Voastre, eu nevrednicul 


sunt liniştit şi mulţumit la Schit. 


Nu am viaţă nevoitoare, căci trupul meu este mereu cuprins de boală ca şi 
Sfinţia Voastră. Dar nădăjduiesc că mila cerească nu mă va părăsi, ci va socoti boala spre 
împlinirea pocăinţii. 

Să nu credeţi că eu v-am uitat, dacă vă scriu aşa de rar. Cunosc necazurile 
Sfinţiei Voastre şi pentru asta nu vreau să vă amărăsc şi eu cu neputinţele mele şi să vă 


îngreuiez. 


Eu sunt azi ca un mort între cei vii, care nu aduc nici un folos la nimeni, ci fac 


numai greutăţi fraţilor. 


Cei care se ostenesc pentru mine, păcătosul, vor avea plată mare de la 
Dumnezeu, căci nu se îngreţoşează de neputinţa şi nevrednicia mea. Ei mă ajută cu toată 
dragostea ca nişte îngeri şi pentru că fac slujbă în nume de pustnic, vor avea plata 
nevoinţelor pustniceşti. Dar eu nu ştiu ce voi avea, căci numai cu numele sunt pustnic, iar 
cu faptele sunt ca şi smochinul cel neroditor. Trândăvia şi nesimţirea mă biruiesc, iar 
rânduiala nu o împlinesc. Cred că ştii procopseala mea de la alţii. Dar Bunul Dumnezeu 
mă aşteaptă şi mă hrăneşte cu îmbelşugare. Am auzit într-o vreme că v-aţi săturat de 
Vitania şi aţi spus că doriţi să veniţi aici la mine. Vă mărturisesc că m-am bucurat în suflet 


şi m-aş simţi fericit să vă slujesc până la moarte, cu toată inima. 


Până acum nu m-am învrednicit să vă ajut cu nimica, măcar că Sfinția Voastră 

m-aţi ajutat totdeauna. Acum Sihăstria nevrednicului loan este mai aproape de Sfinția 
Voastră şi atunci când nu vă place la Ierihon, puteţi veni la Schit, unde aveţi linişte şi 
ajutorul fiilor duhovniceşti. Eu lărgesc adăpostul ca să aveţi înlesnire ca şi chilia veche a 


Sfinţiei Voastre. 


Acum, eu sunt mulțumit că aţi venit la Ierihon, unde vă pot sluji surorile 


noastre mai bine decât la Vitania. 
Din Limonar am scris puţin căci nu m-a lăsat căldura şi pe urmă boala. 


Cu smerite închinăciuni vă rog să mă iertați pe mine, că nu pot veni la Ierihon, 
pentru multele mele neputinţe, dar am alinarea că sunteți aproape, iar cu dragostea 


părintească locuiţi totdeauna în inima noastră. 


Sfintele rugăciuni ale Prea Cuvioşiei Voastre, să mă acopere şi pe mine 


nevrednicul fiu duhovnicesc, loan leromonahul. 


Prea Cuvioase Părinte Sava, 


Vă trimit această fotografie a Prea Cuvioşiei Voastre pe care am găsit-o la 
Părintele Procopie şi o păstrez ca pe o scumpă amintire. Când mă uit la dânsa, în peştera 


mea, îmi pare că eşti aproape de nevrednicia mea şi mă alini. 


Vă rog foarte mult să vă iscăliți pe dosul fotografiei şi dacă vă aduceţi aminte 
scrieți şi anul când v-aţi fotografiat, precum şi data când vă iscăliţi. Iar după asta, când 


este prilej, să-mi trimiteţi înapoi fotografia. 

Am auzit despre tulburările care sporesc în Mănăstirea Sfântului Sava şi m-am 


întristat. 


Cu gândul la boala Sfinţiei Voastre şi la nevoile duhovniceşti din Mănăstire, 


eu am alcătuit aceste „Stihuri”, cu multă durere de inimă. 

Stihuri 


Către Părintele Duhovnic Sava 


(coloana 1 se termină la linie) 


Privind la chipul tău Părinte, 
Cu dragoste mi-aduc aminte 
De anii ce i-am petrecut, 


La Sfântul Sava împreună, 


Când vremea se părea mai bună. 


Acum sunt zilele mai grele 


Şi noi suntem la fel cu ele, 


Căci noi slăbim duhovniceşte 


Iar voi bătrâni vă prea grăbiţi 


Spre lumea celor fericiţi. 


Acum se face înlesnire 
Mirenilor de Mănăstire 
Iar al Monahilor Sobor 
Se micşorează şi slăbeşte 


Şi viaţa noastră nu sporeşte. 


Acum doar ziduri se repară 
Iar sufletele vor să moară, 
Căci moda zilelor de astăzi 
Ridică turnuri în văzduh 


Iar viaţa este fără duh. 


(începi coloana 2 când termini coloana 1) 


Acum Monahii n-au povaţă 
Şi nestatornici se învaţă, 


Iar cei bătrâni, cu nerăbdare, 


Se duc grăbiţi spre „veşnicie”, 


Lăsând a noastră „sărăcie”. 


Mai staţi Bătrânilor oleacă, 
Că iată fraţii nu se-mpacă 
Şi vor începe a se stinge 
Luminile de la morminte 


»?1 


Cu vechile „aşezăminte 


Iar tu, Părinte prea cinstite, 
Vezi sufletele părăsite 

A fiilor duhovnicești, 

Că iată, foarte însetează 


Şi nimeni nu le cercetează! 


Blândeţea ta ne-a fost dulceaţă 


In necăjita noastră viață 


Şi sfatul tău cel părintesc, 


Ne-a fost „Balsamul sufletesc”! 

Azi mulți din „Fraţii Savaiţi” 
Din Lavră ies nemulţumiţi 
Prin mănăstirile străine, 

Iar Sfântul Sava azi oftează 


Căci „fiii se împuţinează”. 


În „Locurile cele sfinte” 
Ai fost şi mamă şi părinte 
La fraţii noştri necăjiţi 
Care trăiau în strâmtorare 


Şi nimeni nu le da crezare. 


Pe cei cu „dor de mântuire” 
I-ai îndreptat la Mănăstire 
Şi „logodindu-i cu Hristos”, 
Nu te-ai sfiit a fi chezaş 


La orice suflet „nevoiaş”. 


Când ochii tăi se vor închide 
Şi gura nu se va deschide, 
Atuncea fiii tăi, sărmanii, 


Cu jale vor petrece anii! 


Iar „Mănăstirea cea bătrână” 
De care cuvioasă mână 
Va fi condusă sufletește, 


Că azi „cel cuvios lipseşte”? 


Atuncea „fii României” 
Din valurile pribegiei, 
La cine vor găsi scăpare 


Şi sufletească vindecare? 


Acel „cu duhuri mai sărace” 
Şi cei bolnavi, fără mijloace, 
Vor mai avea, sărmanii, oare, 


In viaţa asta alinare? 


Mai ţine-ţi greul bătrâneţii, 
Oprindu-te în „pragul vieţii” 
Şi socotește mai întâi: 


La cine laşi pe fiii tăi? 


Acolo unde este „slava”, 
Văzându-te Sfinţitul Sava, 
El îţi va face întrebare 


De sufleteasca noastră stare. 


Deci pregăteşte-ţi „Diadocul” 
Cel vrednic ca să-ţi ţie locul, 
- În fruntea turmei prea sărace - 


Și-atuncea mută-te în pace! 

Insemnare: 


Aceste versuri au fost trimise Părintelui Duhovnic Sava prin Noiembrie 1955, 


când se afla bolnav şi descurajat la Ierihon. 


Din cauza tulburărilor care erau atunci în Mănăstirea Sf. Sava, eu l-am 
îndemnat să mai scuture puţin boala şi să întărească pe frații cei slabi la suflet şi învrăjbiţi. 
In adevăr s-a făcut atunci mai bine şi a mers la mănăstire. O bucată de vreme a fost mai 


vioi, iar în anul 1957 a căzut în paralizare. 


Pentru asta, la 1 Noiembrie 1957 am făcut un apel către toți fraţii noştri 
români din Palestina, ca să ajute pentru Sfântul Maslu. În acea scrisoare am adăugat şi 


versurile de mai sus spre aducere aminte. 


leroschimonah loan Iacob 


He Se SE 

Rugăminte frățească pentru Părintele nostru Duhovnic Sava 


O rugăminte către fraţii noştri români din Palestina şi mai ales către maicile de 
la Eleon şi din Ierusalim, pentru Părintele nostru Sava Duhovnicul. 


Fraților şi surorilor întru Hristos, care sunteți fii şi fiicele duhovniceşti ale 
Părintelui Sava, vă rog să daţi puţină atenţie la cele ce vreau să vă spun aici, eu - care sunt 


cel mai mic dintre fiii lui duhovniceşti şi cel mai nevrednic dintre frăţiile voastre: 


Bătrânul nostru Duhovnic a ajuns într-o stare grea de suferinţă şi la ajutorul 
doctorilor nu mai este nădejde, iar noi nevredniciui nu putem să-i facem alinare. Insă 
datoria pe care o avem faţă de el (mai ales noi, românii) este aşa de mare, încât întrece 


orice datorie pe care o avem faţă de alți pământeni. 


La cei mai mulţi dintre noi, el ne-a fost şi „născător” şi povăţuitor sufletesc. 
Părintele nostru Duhovnic n-a fost pentru noi numai călăuză pentru suflet, el a fost şi 


„Balsamul de alinare” la toate nevoile şi la toate suferinţele noastre prin străini. 


Pentru noi, sărmanii şi înstrăinaţii de patrie, el ne-a fost „tată şi mamă” atât 
pentru suflet cât şi pentru trup. Ne-a ridicat sarcina păcatelor la cei mai împovăraţi, ne-a 
dat veşmântul mântuirii la cei neîmbrăcaţi, ne-a dat sprijin la cei nevoiaşi şi slabi! 

Cine dintre noi n-a rămas mişcat de multa lui bunătate şi de blândeţea lui cea 
părintească? 


Cine s-a dus la el n-a fost uşurat la suflet şi alinat? El pentru toți s-a jertfit şi 
de multe ori a suferit ocară şi necinste pentru hatârul nostru. Până în ziua de azi sunt mulți 


care îl ponegresc şi-l osândesc din cauză că a ţinut parte bieţilor români. 


L-au defăimat mereu potrivnicii lui din cauza noastră, dar el n-a luat în seamă 
strigătele lor, ci a arătat aceeaşi dragoste şi aceeaşi sprijineală totdeauna pentru noi 


sărmanii. In inima lui cea largă, el pe toţi ne-a cuprins şi căldura dragostei lui pe toţi ne-a 

alinat. 


Astăzi, când el nu mai poate, noi să nu fim nepăsători. Să căutăm fiecare ca 
să-i dăm ajutor. Eu ştiu că multe dintre Sfinţiile voastre sunteţi gata să jertfiți orice ca să-i 
faceţi lui uşurare, căci toţi sunteți recunoscători față de bunătatea lui, dar n-aveţi cum să-l 


ajutaţi. 


În starea în care se află el astăzi, un singur ajutor ar putea să-i mai folosească 
şi anume: Sfânta Rugăciune. Eu nu mă îndoiesc, ci sunt încredinţat că toți faceți rugăciune 
pentru uşurarea lui. Însă cea mai puternică şi mai primită rugăciune pentru bolnav este 
„Rugăciunea Credinței” adică Sfântul Maslu. Pe aceasta o porunceşte Sfântul Apostol 


Iacob, Fratele Domnului, şi are cea mai mare putere când este însoțită de pocăință. 


Acum doi ani de zile, când a pogorât prima dată Părintele Sava la Ierihon 
(fiind foarte bolnav şi descurajat), eu i-am scris versurile acestea şi l-am rugat să mai țină 
curajul şi să nu ne părăsească, iată cum îi scriam atunci (Stihurile către Părintele 


Duhovnic Sava din Epistola către Cuviosul Sava Duhovnicul, de mai sus). 


Deci scriindu-i atunci aceste rânduri, bătrânul nostru Părinte m-a ascultat şi 
(cu darul lui Dumnezeu) s-a mai întărit. Dar acuma oare mă mai ascultă? Mai poate oare 


scutura povara boalei, ca să ne fie iarăşi alinare sufletească? 


Vai! Acum mâna lui cea sfințită, pe care o punea cu milă pe capetele noastre 
cele împovărate (dându-ne la toţi uşurare), mâna aceea prietenească s-a făcut ca plumbul 
de grea, iar picioarele lui cele neobosite, care alergau mereu în urma noastră (ca după 
nişte oi răsleţite) acum ele cu greu se mai mişcă. Astăzi doar ochii lui cei blânzi şi inima 
lui cea caldă ne caută cu nerăbdare, dar nu ne poate vedea sărmanul, căci toţi suntem 


departe, departe în ţara cea străină a nesimțirii şi a învrăjbirii frăţeşti. 


O, suflete al meu, ticăloase, pentru ce nu ţi-ai venit în fire cu un ceas mai 


înainte să te pocăieşti mai aproape de el, ca să nu mai amărăşti şi tu bătrâneţea celui care 


Pagina 503 


ne-a fost dulceaţă în viaţa asta necăţită? 


Plângeţi fraților împreună cu mine nevrednicul. Căci nu ştim dacă vom avea 
parte de un asemenea Părinte blând şi îngăduitor ca Părintele Sava! Eu nu mai îndrăznesc 


să-l rog pentru slujbă, căci el aşteaptă ajutorul nostru (ca să ne rugăm pentru el). 


Pentru aceasta am socotit ca să i se facă la Eleon Sfântul Maslu şi să trimitem 
în loc de felicitare, puţin untdelemn sfințit amestecat cu lacrimile calde ale fulor şi fiicelor 
duhovniceşti, care nu pot să-l uite niciodată. Să spălăm cu lacrimi curate zapisul greşelilor 
noastre şi prin asta cred că se va uşura suferința prea scumpului nostru Părinte 


duhovnicesc. 


Poate vă miraţi că vă scriu sfinţiilor voastre despre Maslul Părintelui Sava. 


Iată pentru ce scriu asta: 


Părintele nostru duhovnic şi-a pus sufletul său chezaş pentru noi românii şi de 
multe ori a făcut pogorământuri prea mari pentru a ne face mai ales nouă înlesniri. A 
trecut cu vederea rânduielile de obşte (de pildă cum au fost călugăriile) numai ca să ne 


ajute şi să ne aline pe noi, care eram ca oile fără păstor. 


Aceste pogorământuri n-ar fi nici o greutate pentru sufletul lui cel curat, dacă 
noi am fi păzit rânduiala noastră cum se cuvine. Însă cu durere trebuie să mărturisim că 
toți ne-am abătut şi de multe ori am făcut şi mărturisirea cu vicleşug. N-am avut toți 
mărturisirea curată, iar el - ca un milostiv - ne-a dăruit la toţi dezlegare (căci neştiind bine 


limba, uşor se înşală duhovnicul). 


De multe ori blândeţea şi simplitatea lui au fost rău folosite de către noi, 
nevrednicii. Știind că toate le crede şi pe toate le iartă, ne-am făcut prea mult voile 


noastre, nu ne-a mustrat cu asprime. 


Iată de pildă acum în urmă am aflat de la el că mulţi din fiii lui duhovniceşti 


nu fac de loc mărturisire (ca cei fără prihană) iar alții o fac falsă - şi asta durează ani de 

zile şi poate o viaţă întreagă. 


Insă dezlegare primesc regulat şi se împărtăşesc, iar povara noastră o ridică el 
singur. Oare puţină răspundere are pentru aceasta? Alţii iarăşi sunt învrăjbiţi, zavistuindu- 


se, însă la împăcare nu se pleacă, nici de Sfintele Taine nu se sfiesc. 


Fraților şi surorilor, pentru dragostea lui Hristos, să ne socotim fiecare cu ce l- 
am împovărat pe bietul nostru Duhovnic şi să-i facem puţină uşurare. Unul să socotească 
câţi ani a păcătuit în ascuns şi n-a mărturisit, altul să vadă cum şi-a păzit canonul rânduit 
de el, iar alţii să-şi aducă aminte câţi ani de zile au fost învrăjbiți şi neîmpăcaţi, primind 


Sfintele Taine cu nevrednicie. 


Să răscolim fiecare trecutul nostru şi să vedem dacă nu cumva haina pocăinţei 
noastre este roasă de molii (adică de păcate de moarte cum este: mândria, iubirea de 
arginţi, zavistia, desfrânarea, lăcomia pântecelui, mânia şi trândăvia). Să ne închipuim că 
boala Părintelui Sava este pentru păcatele noastre, de care nu ne îngrijim. Ceea ce s-ar 
cuveni să pătimim noi toţi, o primeşte acum el singur ca un chezaş al sufletelor noastre. 
Cei care socotim că l-am împovărat, suntem datori să ne pocăim cu tot dinadinsul, 
descoperind la duhovnicul din Mănăstire toate cele ascunse şi nemărturisite, dar mai cu 


seamă trebuie să punem capăt la orice vrajbă între noi. 


Acum, la începutul Postului, să punem toți mână de la mână - după puterea 
fiecăruia - şi să plătim ca să 1 se facă Sfântul Maslu la Eleon. Ceea ce se cuvine să facă 


bolnavul înainte de Sfântul Maslu, să facem noi toţi, care i-am pricinuit boala. 


Dacă hotărârea de sus este ca să mai trăiască, atunci va dobândi sănătate, iar 
dacă este chemat la cele veşnice, atunci va merge în pace, cu sufletul uşurat. Noi trebuie 


să fim mărturisiți şi împăcați. 


Dar iată - parcă văd - că unii vor zice în gândul lor: „Oare tocmai noi ne-am 


găsit să-i facem Maslu Părintelui Sava? Nu sunt oare destui preoţi la Sfântul Sava şi la 

Patriarhie ca să-i facă Sfântul Maslu?”. 


Aşa este. Sunt şi bani, sunt şi preoţi acolo, care ar putea să facă Maslu în toată 
ziua, însă nu este destulă dragoste, şi pe urmă alții nu simt atâta datorie faţă de Părintele 


Sava, precum simţim noi românii. 


Ei dacă fac ceva, o fac aceasta din ceea ce prisoseşte şi ca să împlinească 
tipicul, pe când s-ar cuveni ca din sărăcia noastră să jertfim toţi câte puţin şi să aducem ca 


un semn de recunoştinţă slujba aceasta a Sfântului Maslu. 


Plata nu este mare lucru pentru slujbă, ar putea s-o facă şi o singură persoană 
mai chiabură, însă scopul este ca toți să luăm parte la plată pentru săvârşirea Tainei, după 
cum toţi ne-am folosit de la Părintele nostru. Să fie aceasta ca cei doi bănuţi ai văduvei 


din Sfânta Evanghelie. 


Deci fraților şi surorilor, după cum altă dată Părintele nostru Duhovnic era 
părtaş la suferinţele şi necazurile noastre ale tuturor, tot aşa s-ar cuveni ca şi noi acum să 


fim părtaşi cu toţii la suferinţele lui, adică să ne doară şi pe noi durerea lui. 


Viaţa lui a fost curată ca aurul şi poate n-ar fi slobozit Dumnezeu această 


boală înfricoşată, dacă nu eram noi ca să-l îngreuiem cu răutăţile noastre. 


Să nu credeţi fraților că este puţină răspundere pentru cel care mărturiseşte şi 
călugăreşte. El se pune chezaş atunci când îl dezleagă pe cel mărturisit, mai ales când este 
călugărit chiar de el. Noi toți făgăduim să ne îndreptăm, dar numai Dumnezeu ştie cum să 
ne păzim făgăduinţa. El însă totdeauna dă cuvânt de chezăşie înaintea lui Dumnezeu şi ne 
acoperă. De multe ori duhovnicii cu viaţă curată, se osândesc din cauza pogorământului 
prea mare pe care îl fac cu alţii şi nemustrarea. Dar iarăşi sunt şi duhovnici care se sfinţesc 


prin fiii lor duhovniceşti pe care îi ţin din scurt şi îi vindecă sufleteşte. 


Roadele duhovnicului sunt fiii lui duhovniceşti. Răspunderea duhovnicului 


este mai mare decât a egumenului şi a patriarhilor, căci proestoşi sunt mulți, iar părinți 

sufleteşti sunt rari, cum zice şi Sfântul Apostol Pavel „Căci de aţi avea zece mii de dascăli 


întru Hristos, dar nu mulţi părinţi” (Epistola întâi către Corinteni). 


Deci părinții noştri cei sufleteşti sunt mai scumpi decât orice persoană din 
lume, căci prin ei ne naştem duhovniceşte şi prin ei creştem întru Hristos (adică sporim) şi 
mântuirea noastră este strâns legată de persoana lor. Să purtăm deci şi noi cum putem 
sarcina neputinţelor Duhovnicului nostru şi a binefăcătorului neamului nostru (prin 
rugăciunea noastră şi prin pocăință curată), după cum şi el a purtat o viaţă întreagă sarcina 
păcatelor noastre şi atunci, fraţilor şi surorilor, vom împlini legea lui Hristos, precum ne 
învaţă Sfântul Apostol Pavel, zicând: „Purtaţi sarcina unul altuia şi aşa pliniţi legea lui 


Hristos” (Cartea către Galateni). 


1 Noiembrie 1957 
Scrisă la Schitul Sfânta Ana din valea Hozevei 
de către nevrednicul leroschimonah Ioan Iacob (Savait) 


fost Egumen la Sf. Iordan. 


SE e IE 

De ziua onomastică a Părintelui Sava Duhovnicul, spre aducere aminte 


(coloana 1 se termină la linie) 


În Lavra cea veche, Părinte, 
Rămâi ca un stâlp nemișcat, 
Ținând Rânduielile Sfinte 


Precum din bătrâni le-ai aflat. 


Luptând pentru Sfânta Credinţă 
Dai sprijin celor slăbănogi, 
Şi aspră având nevoinţă 


Mereu pentru turmă te rogi. 


Chezaş te-ai făcut pentru mine 
Din nou dăruindu-mi Botez, 
Iar eu, iubitorul de sine, 


In lături străine viez. 


Sărac şi străin eu cu neamul, 
Venind la cinstitul lăcaş, 
Turnat-ai, Părinte, balsamul 


În sufletul meu pătimaş. 


Mi-ai arătat frumoasa cale 
A Chipului monahicesc 
Şi de urâtele scandale 


Mai învăţat să mă feresc. 


(începi coloana 2 când termini coloana 1) 


Mi-ai dat curajul la citirea 
Dumnezeieştilor Scripturi, 
Deşi vedeai la mulţi cârtirea 


Ce până astăzi o înduri. 


Având eu haină ponosită, 
Mi-ai dat veşmântul cel dintâi, 
Şi pe ființa mea smerită 


Ai pus-o între fiii tăi! 


Mergând la peşteră cu fraţii 
Sfinţia ta nu m-ai uitat 
Ci regulat, mai mult ca alții, 


Cu dragoste m-ai ajutat. 


De multe ori ai tras ruşine 
Că mulți Părinţi te-au pismuit, 
Dar mila ta cea către mine 


Întotdeauna s-a vădit. 


Iar când eram slăbit de boală 
A1 dat atunci încurajare 
Prietenului meu de şcoală 


Să-mi facă rost de vindecare. 

(1) (2) 


La Sihăstria Românească, Şi pân-la vremea cea din urmă 
Pe malul Sfântului Iordan, Rămâi adevăratul Ava, 
Aceeaşi milă părintească Păscând duhovnicească turmă 
Ai arătat către loan. În pajiştea Sfântului Sava. 
Sfinția ta, cât eşti în viaţă, Apoi, la fericita moarte, 

Noi fericiţi ne socotim Mergând la Cel ce L-ai iubit, 
Căci te avem aici dulceaţă Să ai Părinte iarăşi parte 

Şi dincolo de ţintirim. Cu Sfântul Sava cel Sfinţit! 
lar dacă mori, ne moare mila Ș-acuma iartă-ne Părinte 

Şi noi rămânem mai străini De toate câte ţi-am greşit 

Ca fără untdelemn feştila Şi rugăciunea ta fierbinte 

Ne stingem fără de lumini. S-o aibe toți necontenit! 


Să-ţi prelungească Domnul anii 
Noi astăzi ne rugăm plângând, 
Să ruşineze pe duşmanii 


Pe cei văzuţi şi cei de gând! 


Insemnare: 


Aceasta s-a trimis ca o felicitare Părintelui Duhovnic, scrisă de mine 


nevrednicul în numele tuturor fiilor duhovniceşti ai Părintelui Sava. 


leromonah loan Iacob, Sf. Gheorghe Hozeva, 
5 Decembrie 1953 

La adormirea Cuviosului Sava Duhovnicul 


La 2 lanuarie 1958 


Cinstitul meu părinte, 


Nu ţi-am scris de praznic, căci mă gândeam că vei avea mulţi oaspeţi şi multe 
scrisori din altă parte. Şi în adevăr iată acum aflu că ţi-a venit Oaspetele cel Mare cu 
scrisoarea de chemare... 

N-ai mai aşteptat să vie şi anul acesta primăvara cea dorită, ci te-ai grăbit să 
mergi singur acolo unde este veşnic primăvară! 


Cu puţine zile mai înainte ai dorit să pogori la vale, mai aproape de Sf. Iordan, 


ca să te încălzeşti afară la lumina soarelui la Ierihon. 


Dar văzând că ucenicii se împotrivesc, ai lăsat chilia şi te-ai urcat aproape de 


„Soarele cel Veşnic”, care îndulceşte toate şi nu apune niciodată!... 


Ai trimis ucenicului din peşteră cojocul tău părinte, ca şi oarecând Ilie 


Proorocul la înălţarea sa. 


Parcă ți-ar fi spus inima că de-acum să nu mai răceşti. Te-ai îmbrăcat acum în 


altă haină mai albă ca zăpada, care nu se mai învecheşte niciodată. 


Ai lepădat trupul cel greoi şi neputincios şi te-ai făcut mai uşor ca o pasăre. 
Acuma nu mai este nevoie să strigi la ucenic ca să te ridice căci te-ai ridicat mai sus decât 
noi pământenii. 


Dar să ne iertaţi pe noi nevrednicii tăi fii, că prea multe dureri şi prea multe 

greutăţi ţi-am pricinuit în lumea asta. 


Bunul Dumnezeu să-ți plătească din belşug blândeţele şi mila pe care ai arătat- 


o către toţi şi mai ales către noi românii cei nemernici şi prea obijduiţi. 


Să nu vă miraţi fraţilor că scriu aceste rânduri acum, a patra zi după îngropare. 


Părintele nostru nu s-a despărţit cu totul de noi. 


Deşi cu trupul s-a mutat de la noi, însă duhul lui priveghează asupra noastră 
din înălțime, căci pe cât de mare 1-a fost dragostea pentru noi, pe atât de mare este şi 


îndrăzneala la Scaunul cel Ceresc. 


S-a stins făclia noastră duhovnicească de pe pământ, ca să răsară mai luminos 


în lumea veşniciei. 


De vom urma sfaturile şi pilda vieţii lui celei curate, atunci el nu va înceta să 


lumineze şi să aline cu darul său pe toţi. 


Biserica din ceruri este strâns legată cu cea de pe pământ. Atât numai că cei 
trecuţi din viaţă alcătuiesc Biserica celor întâi născuţi, adică Biserica Biruitoare, căci ei şi- 
au terminat lupta vieţii şi nu mai au războaie şi tulburări. lar noi cei rămaşi, avem încă de 
luptat şi pentru asta Bisericii celor de pe pământ i se zice Biserica Luptătoare, dar ea este 


una cu cea din ceruri. 


Pagina 511 


Spre aducere aminte de scumpul nostru Părinte Sava leroschimonahul 


In Cartea cea către evrei, Sfântul Apostol Pavel ne porunceşte zicând: 
„Aduceţi-vă aminte de mai marii voştri, care v-au grăit cuvântul lui Dumnezeu şi, privind 


la săvârşirea vieţii lor, să le urmaţi credinţa” (Evrei 13, 7). 


Iar Sfântul loan Gură de Aur ne învaţă următoarele: „De voieşti ca să cinsteşti 
pe răposatul tău, cinsteşte-l prin Psalmi şi printr-o viaţă creştinească. Fă milostenie pentru 


el şi dă să facă Liturghii pentru numele lui”. 


„Oricum ar fi el, lucrul acesta este foarte bun, căci de este el în chinuri, se 
izbăveşte prin rugăciunile tale, împreună cu ale Bisericii. Şi îndată ce se izbăveşte, acest 
suflet va sta rugându-se pururea lui Dumnezeu, cu osârdie, pentru binele şi mântuirea 
acelui suflet, prin care el a dobândit mântuirea şi care locuieşte încă pe pământ. Şi nu va 
înceta rugându-se, până ce acest suflet se va bucura şi el de mântuirea sa (adică de 


fericirea aceluia) întru Impărăția lui Dumnezeu”. 


Insemnare: 


Rog pe frații noştri, care citesc aceste cuvinte, să mă ierte că n-am putut 


trimite caietul mai înainte de Sâmbăta morţilor. Aceasta din cauza neputinței mele. 


Unele cuvinte au mai fost trimise la Eleon, fiind scrise cu creionul. Acum am 
mai adăugat şi altele. Ştiu că toți îl pomenesc pe scumpul nostru Părinte, dar eu simt ca o 
datorie ca să vă aduc aminte, mai ales acum la începutul Postului, când se face mai multă 
rugăciune şi poate să-l pomenească fiecare la chilie. Căci deşi la Biserică nu fac pomeniri 


totdeauna, însă îndeosebi nu este oprit niciodată a ne ruga pentru cei răposaţi. 

Stihuri întru cinstita pomenire a Părintelui nostru Sava Duhovnicul 


Te-ai dus în lumea veşniciei, Comoara bunătăţiu tale 

În locuri pline de verdeață Am preţuit-o prea puţin, 

Şi ne-ai lăsat pe noi sărmanii Pentru aceasta azi ne vine 
Nemângâiaţi aici în viaţă! Amărăciune şi suspin. 
Acolo nu mai ai durere, Acuma norii deznădejdu, 
Nici întristare, nici suspin, Ca nişte munţi s-au îngroșat, 
Acolo-i veşnic primăvară Şi moartea cea necruțătoare 
Şi cerul pururea-i senin. Îngrozitor s-a înarmat! 
Grăbindu-te spre „Valea Păcii” Azi calul cel apocaliptic 
Te-ai dus Părinte de la noi, Cu părul roşu, ca de foc, 

Să nu mai vezi amarul lumii Nechează, bate din picioare, 
Cu zvonurile de război. Îi gata ca s-o ia din loc! 


Iar cei rămaşi în lumea asta, 
Instrăinaţii fiu tăi, 
Nevrednici ne-am făcut de tine, 


Dar vrednici a lua bătăi. 


(Hozeva, 31 decembrie 1959) 


Insemnare: 


Calul apocaliptic însemnează războiul, care este gata să izbucnească. 

Duioasă versuire celui plecat Duhovnicului Sava, leroschimonahul 


O, suflet plin de bunătate 
Limanul nostru la nevoi, 
Duhovnicescule Părinte, 


De ce te-ai dus de lângă noi? 


Când ne uitam odinioară 
La chipul tău cel prea senin, 
Uitam durerea cea amară, 


Opream al inimii suspin. 


Şi auzindu-ţi vorba dulce, 
Deşi eram de rele plini, 
Noi nu mai socoteam atuncea 


Că ne aflam între străini. 


Acuma, nu mai are cine 
Să ne mai mângâie de loc. 
Iar valurile de necazuri 


Mai grele vin şi mai cu foc. 


Insemnare: 


Priveşte dintru înălțime 
Spre turma cea fără păstor 
Şi-o sprijineşte ca să meargă 


Pe drumul cel mântuitor. 


In toată vremea vieţii noastre 
Noi nicidecum nu te uităm, 
Şi pentru veşnica odihnă 


Întotdeauna ne rugăm. 


Când va suna şi ceasul nostru 
Să punem traiului sfârşit, 
Atunci să fii cu noi, Părinte, 


De-a pururea nedespărțit! 


Unul dintre fiii duhovniceşti ai Părintelui Sava, mi-a spus că s-a rugat mai cu 


dinadinsul pentru el (pentru Părintele Sava) ca să afle în ce stare se află în lumea cealaltă. 


La un an de zile după săvârşirea lui, l-a visat (pe Părintele Sava) că era cam 

scârbit. Intrebându-l cum se află, (Părintele Sava) i-a răspuns că nu se poate odihni, câtă 
vreme o parte din copacii lui sunt în stăpânirea boierului. Persoana care a visat n-a 
priceput despre care boier este vorba, dar îmi spunea că 1-a arătat cu degetul nişte copaci 


înstrăinaţi, care trebuiau răscumpăraţi. 


Eu nu cred visele, dar ştiu că persoana care a văzut aceasta este vrednică de 
crezare şi a făcut multă rugăciune pentru cel răposat. Pentru aceasta mai fac însemnare 
prin foile mele spre pocăință (ca să fie spre uşurarea Părintelui Sava) dar unii se zburlesc 
şi nu primesc nici fotografia lui. Eu însă caut să împlinesc datoria faţă de binefăcătorul 


nostru, care mi-a poruncit aceasta. 

Întru Cinstita Pomenire a Părintelui Nostru Sava Duhovnicul 


Au trecut doi ani de zile de când s-a dus de la noi prea scumpul nostru Părinte, 


care a fost izvor de alinare, mai ales pentru noi românii. 


Acum trupul lui cei mult obosit s-a topit ca ceara, după cum şi viaţa lui 


întreagă a fost ca o făclie de ceară curată în sfeşnicul duhovnicesc. 


S-a stins făclia noastră cea duhovnicească, care ne-a călăuzit paşii sufletului şi 
ne-a alinat viaţa noastră cea necăţită. S-a stins de pe pământ, ca să răsară mai luminos în 


lumea veşniciei. 


In cimitirul cuvioşilor Savaiţi, alături de mormântul Sfântului Sava, n-au 
rămas decât osemintele Duhovnicului nostru, dar în inima celor care l-au cunoscut, el a 


rămas întreg, aşa cum a fost întotdeauna, cu chipul lui cel blând şi cu vorba lui dulce. 


Cei străini poate că îl vor uita degrabă, însă românii din Palestina, care nu 
aveam mulţi Părinţi, nu putem să-l uităm până la moarte, aşa după cum zice Sf. Apostol 
Pavel: „Că chiar de vom avea zece mii de dascăli, dar nu mulţi Părinţi”, că „întru Hristos 


lisus, el ne-a născut pe noi” (1 Corinteni 4, 15). 

Într-adevăr, pe mulţi dintre noi ne-a născut duhovniceşte (prin Botezul 
călugăriei) şi pe toți ne-a povăţuit şi ne-a sprijinit în tot chipul şi în toate împrejurările. 

A fost ca un înger păzitor pentru noi şi ca un izvor nesecat care ne-a îndulcit 


necazurile şi ne-a stins arsura păcatelor. 


N-am fost vrednici de părinteasca lui dragoste, pentru aceasta ne-a părăsit 
degrabă fără să ne lase un urmaş vrednic, care să poată împlini lipsa Cuvioşiei sale. Ne-a 
lăsat singuri ca pe nişte oi fără păstor, înconjurați de primejdii şi de sminteli, în vremurile 


acestea grele. 

Fraților şi surorilor duhovniceşti, norii de ploaie se depărtează de la noi şi în 
locul lor se îngrămădesc norii de necazuri şi de tulburări în toată lumea. Omenirea 
însetează de sânge şi cheltuieşte toată vlaga pentru fabricarea de arme ucigătoare. Lumea 


a ajuns astăzi ca un cazan, care clocoteşte de patima urei şi a necredinţei. 


Când se va umfla cazanul de focul patimilor, atunci se vor aprinde toate naţiile 
de pe pământ şi Dumnezeu să ne păzească de grozăvenia războiului celui de pe urmă. 
Veştile sunt cântate frumos la radio şi politica vicleană le împodobește cu minciuni, dar o 
biată lume stă astăzi deasupra prafului de puşcă. O singură scânteie ajunge ca să aprindă 
tot pământul (adică o pricină). Şi scânteia aceasta poate să sară pe negândite şi de acolo de 


unde nu te aştepţi. 


Cu alte cuvinte vreau să spun că moartea ne pândeşte în toată clipa. Dar până 
vine războiul, mai vin şi alte încercări grele. În unele părţi ploile îneacă lumea, iar în alte 
părţi bântuiesc cutremure mari şi secetă, pe care o putem vedea şi la noi. În urma acestora 
vin lipsurile, vin foametea şi felurite boli molipsitoare. Să ne gândim deci fraţilor, că 
poate mâine-poimâine vom fi chemaţi şi noi în lumea veşniciei, unde ne aşteaptă Părintele 


nostru Sava. 


Să ne gândim cu ce ochi, oare vom întâmpina în faţa lui, înaintea Scaunului 
Dreptăţii, unde se vădesc toate cele ascunse ale omului. Să ne facem socoteală ce vom 


răspunde la Scaunul Dreptăţii unde va fi de faţă şi Părintele nostru Duhovnicesc. 


El şi-a făcut datoria faţă de noi. S-a străduit ani de zile ca să ne uşureze 


sarcina păcatelor şi să ne îndulcească amarul vieţii. 


Se cuvine deci ca şi noi să ne facem datoria faţă de el. Mai întâi de toate, dacă 
noi vom purta grijă de sufletul nostru, atunci va simţi şi el mai multă uşurare şi alinare. 
Acum el nu mai poate face nimic pentru sine, ci aşteaptă ca să rodească mila şi osteneala 


pe care a făcut-o cu noi, după cum plugarul aşteaptă să rodească semănătura sa. 

După moarte, răposaţii aşteaptă uşurare de la cei vii care au rămas îndatoraţi 
faţă de ei. Acum să ne facem socoteală, fraţilor, oare cine sunt mai îndatoraţi faţă de 
răposatul nostru Părinte. Oare nu suntem noi românii din Palestina? Dintru aceasta putem 
înţelege că de la nimeni nu aşteaptă Părintele Sava mai multă pomenire şi mai multă 
rugăciune spre uşurare, precum aşteaptă de la noi. Acolo unde a semănat mult, de acolo 


aşteaptă să răsară şi pomenire mai deasă însoțită de mai multă dragoste şi recunoştinţă. 


Pomenirea răposaţilor nu înseamnă numai Parastase şi lumânări. A pomeni pe 
cei scumpi ai noştri, nu înseamnă ca să le scriem numai numele în pomelnic şi să plătim 
gologani. Căci nu pot să plătească toți şi întotdeauna Parastase sau alte slujbe pentru ce 
răposaţi. Răposaţii nu aşteaptă jertfă de gologani de la cei săraci, ci aşteaptă mai cu seamă 
cucernică aducere aminte în vremea rugăciunilor care se fac la Biserică, precum şi a celor 
de la chilie. Aceasta este o jertfă pe care o poate face fiecare dintre noi, oricât de săraci şi 
oricât de neputincioşi am fi noi. Câte un strop de rugăciune, când se adună de la toți, se 
face cu vremea ca un nor de tămâie mirositoare, care se urcă la Scaunul Slavei, spre 


folosul celui răposat. 


Dacă nu putem mai mult, cel puţin să facem zilnic câteva închinăciuni pentru 
odihna sufletului său, după numărul anilor cât ne-a fost duhovnic la fiecare dintre noi. lar 
cine nu poate să facă nici aceasta, atunci să-l pomenească măcar cu mintea, la vremea 


pravilei (atât la Biserică cât şi la Chilie). 


Să nu vă muraţi că vă îndemn ca să faceţi aceasta pentru Părintele nostru. Căci 
chiar de n-ar avea nici o greutate în lumea cealaltă, noi totuşi suntem datori ca să facem 
rugăciuni pentru el, pentru ca fericirea lui să fie deplină şi câştigând mai multă îndrăznire 


către Domnul să mijlocească şi pentru mântuirea noastră. 


De multe ori persoanele care au avut dregătorie duhovnicească (cu 
răspundere), cum sunt duhovnicii şi egumenii, au întâmpinat greutăţi în lumea cealaltă din 


cauza fiilor duhovniceşti, care au rămas în viaţă neîndreptaţi. Deşi răposaţii au avut viaţă 

curată, însă păcatele străine (pentru care ei au fost chezaşi) le-au făcut greutăți. 


De aceea şi răposatul nostru Duhovnic poate să aibă oarecare piedici din cauza 


noastră. 


Dacă ne vom cerca mai bine conştiinţa noastră, eu cred că mulți dintre noi ne 
vom găsi în neregulă, adică cu multe lipsuri duhovniceşti. Şi aceste lipsuri ale noastre, pot 
aduce greutăți în lumea cealaltă Părintelui nostru Duhovnic. Mai ales dacă noi am fost 
nepăsători pentru suflet din cauza bunătăţii lui şi a pogorământului prea mare, care l-a 
făcut pentru noi. Adică dacă nu ne-a mustrat pe noi cei obraznici şi dacă nu ne-a oprit de 
la cele sfinte pe cei care am fost nevrednici. Sfântul Ierarh Clement (urmaşul Sfântului 
Apostol Petru) deşi era sfânt cu viaţa, totuşi n-a avut încredințarea de iertăciune pentru 
pogorământul ce l-a făcut cu hirotoniile clericilor. Căci rugându-se el mult la mormântul 
Sfântului Apostol Petru, a auzit glas din mormânt zicându-i: „Toate ţi le iartă Dumnezeu, 


afară de hirotonii, pentru care vei da răspuns”! 


De-aici putem înţelege că Duhovnicul cel cu viaţă curată primeşte iertăciune 
pentru faptele lui, însă va da răspuns pentru fiii săi duhovniceşti, ca cel care s-a pus 
chezaş pentru ei. Dacă fiii nu-şi împlinesc datoria, atunci va fi întrebat chezaşul lor (adică 
duhovnicul). Deci să ne sârguim fraților şi surorilor, care sunteţi fili şi fiicele duhovniceşti 
ale Părintelui Sava, să ne sârguim a pune început bun vieţii noastre, ca prin aceasta să 
dobândească şi el mai multă îndrăzneală înaintea lui Dumnezeu. Şi atunci să fim siguri că, 


având îndrăzneală, nu va înceta rugându-se ca să dobândim şi noi fericirea lui. 


Şi acum, îndreptându-mi gândul către pururea pomenitul nostru Părinte, 


rostesc cu umilință: 


Te-ai dus din lumea aceasta, prea scumpul nostru Părinte, dar în inima noastră 


eşti întotdeauna viu! 

Cât vor mai trăi români pe Locurile Sfinte, pomenirea Cuvioşiei tale va fi de-a 


pururea vie în inima lor. 


Nu te vor uita fraţii şi surorile noastre duhovniceşti, pe care i-ai uşurat la 
suflet şi i-ai alinat întru necazuri. Când va veni iar praznicul Sfântului Sava, îşi vor aduce 
aminte sărmanii tăi fii duhovniceşti, că în Lăcaşul acela a trăit odată comoara lor de 
alinare! Vor merge mulți ca să-ţi vadă chilia unde ai trăit odinioară şi unde ai vărsat pârâu 
de lacrimi pentru neputinţele noastre! Se va părea că te văd aievea, urcând încetişor 
scările de piatră spre chiliuţa cea scăldată în soare, de lângă mormântul Sfântului loan 


Damaschin. 


Vor trece anii şi oamenii se vor schimba, dar pomenirea Sfinţiei tale neştearsă 
va rămâne în inima celor care te-au cunoscut şi te-au prețuit! Viaţa noastră de acum nu va 
mai simți dulceaţa şi alinarea pe care o aveam odinioară când erai în mijlocul nostru. 


Chipul tău cel blând şi vorba cea dulce ne-a fost la toţi pricină de alintare şi de încurajare. 


Amarul scârbelor şi al neputinţelor noastre se uşurau şi se îndulceau, atunci 
când aveam putinţă să le mărturisim Sfinţeniei tale. Chiar şi atunci când erai doborât de 
neputinţa bolii, noi tot ne alinam, gândindu-ne că eşti în mijlocul nostru şi ne cunoşti 


necazurile. 


Acum s-a stins făclia noastră cea duhovnicească şi viața noastră este mai 


amară în lipsa Sfinţiei tale. 


Dacă vei dobândi îndrăzneală către Domnul, noi avem nădejde că nu vei 
înceta rugându-te pentru fiii tăi, care au rămas orfani aici pe pământ. Acolo eşti mai 
aproape de Sfântul, Căruia I-ai slujit cu râvnă toată viaţa şi vei mijloci pentru sufletele 


noastre. 


Când fiii tăi cei orfani vor aprinde candele şi făclii la mormântul Sfântului 


Sava, îşi vor aduce aminte că alăturea este şi mormântul tău. Iar lacrimile lor vor uda 

plăcile de piatră, care adăpostesc cinstitul şi mult obositul tău trup (care s-a zdruncinat 


atâţia ani pentru noi nevrednicii). 
Veşnică să-ţi fie pomenirea în inima fiilor tăi duhovniceşti şi duhul tău să se 


veselească în lumina cerească, unde toţi sfinţii se veselesc totdeauna şi acum şi pururea şi 


în vecii vecilor. Amin. 


Nu vă tulburaţi, cei care citiți îndemnurile mele spre pocăință, căci eu scriu 
acestea din porunca Părintelui nostru Duhovnic. El a lăsat o grădină duhovnicească şi unii 
din copacii lui se usucă, iar el aşteaptă cu nerăbdare roade vrednice de pocăință de la 


aceşti copaci (care suntem noi toţi). Îndreptarea noastră este odihna şi bucuria lui. 


Cu adâncă recunoştinţă, cel mai nevrednic fiu duhovnicesc, loan 
Ieroschimonahul, Sihăstria Sfânta Ana, Hozeva, 1960. 


Se Se IE 

Frățească urare pentru surorile românce de la Eleon 


Inainte de a începe vorba despre durerile noastre, eu vă zic la toate: „Hristos a 


înviat!”. 


De aş avea lacrimi de sânge, cu ele aş scrie rândurile acestea, ca să fie mai 
bine pricepută durerea pe care o am pentru urgisirea neamului nostru de astăzi şi pentru 


urâciunea şi tulburarea care domneşte între noi! 
Cuvioaselor Maici, duhovniceştilor mele surori întru Hristos; 


Ştiţi bine că nevrednicul ieromonahul loan a murit de multă vreme pentru 


Biserica românească de la Iordan şi nu mai stă la nimenea în cale. 


Orice aţi zice despre el (fie de bine, fie de rău) el nu vă mai aude şi nici nu vă 
poate răspunde. Dar oricum este şi oriunde se află - aşa păcătos cum este - el nu încetează 
de a vă socoti ca pe nişte surori întru Hristos. Legătura cea firească a sângelui românesc şi 
cea duhovnicească a cinului călugăresc ne apropie sufleteşte, oricât de răzleți am fi noi. 
Mă bucur şi eu când aud că sunteţi mulţumite şi împăcate, iar când sunteţi în tulburare, 
atunci simt şi eu o nelinişte în suflet, ca cel ce sunt de un sânge şi de un cin cu frățiile 


voastre. 


Noi toţi ne-am adunat sub acelaşi steag, sub steagul Sfintei Cruci şi ne-am 
îmbrăcat toţi cu acelaşi veşmânt negru al pocăinţei. Părăsind patria pământească, noi am 
pornit pe acelaşi drum, adică drumul cel strâmt al Crucii, drumul pătimirii pentru Hristos. 

Toţi dintre noi năzuim către liman de mântuire şi râvnim la aceeaşi patrie 
cerească. In calea vieţii noastre, noi toţi ne luptăm cu acelaşi duşman al mântuirii şi ne 


folosim de aceleaşi arme duhovniceşti. Acelaşi blând Mântuitor ne stă la toți în ajutor şi 


ne aşteaptă cu braţele deschise în Cămara cea de sus. 

Deci nu suntem deloc străini, deşi trăim deosebit unul de altul. Legătura cea 


duhovnicească dintre noi este foarte puternică, fără să ne dăm seama. 


Eu unul nu vă sunt nici dascăl, nici egumen şi Domnul ştie că nici nu râvnesc 
la asta. Cu toate acestea, starea frăţiilor voastre nu mă lasă nepăsător. Cuviinţa vieții 
sfințiilor voastre este şi pentru mine o cinste, o pricină de alinare. lar neorânduiala şi 


sminteala pe care o faceţi în faţa străinilor, mă ruşinează şi pe mine şi mă amărăşte. 


Eu nu mai caut astăzi cinstea mea (căci ea de mult s-a feştelit de cei ce bine 
mi-au voit), ci caut numai cinstea neamului meu românesc şi a cinului călugăresc. Valea 
Hozevei adeseori aduce răsunetul sfezilor şi al tulburărilor care se stârnesc între sfinților 
voastre, spre ruşinea neamului nostru şi paguba mântuirii. Sunteţi pe locul acela sfânt 
unde a răsunat glasul Domnului, atunci când Se înălța la ceruri, zicând: „de Ierusalim să 


1? 


nu vă despărțiţi!”. Vorbele acestea au fost rostite către Sfinții Săi Apostoli, dar ele au un 


înţeles tainic pentru noi toți. Numele „Ierusalim” se tâlcuieşte „Sfânta Pace”. 


Deci Domnul ne poruncește la toți şi mai ales Sfințiilor Voastre ca să nu vă 
depărtați de Ierusalim, adică de Sfânta Pace. Glasul Mântuitorului răsuna mereu deasupra 
Eleonului (pentru Sfânta Pace) dar nu mai este cine să-L asculte, „căci, toți ne-am abătut, 
împreună netrebnici ne-am făcut, cum zice Sf. Prooroc David, nu este cine să facă bine, 


nu este până la unul!”. 


Amarul vieţii noastre printre străini, noi singuri îl facem mai amar, căci ne 
mâncăm unul pe altul şi ne zavistuim de moarte! În loc să fim uniţi şi să ne purtăm 
neputinţele unul la altul, noi facem cu totul dimpotrivă. Trăim mereu în dezbinare şi, când 
ne vine bine, ne surpăm în groapă unul pe altul şi ne vindem prin tot felul de intrigi la cei 
străini. Nu mai zic de boldul clevetirii şi de cornul zavistiei, care totdeauna are de lucru la 
româncele noastre. Este viermele neadormit care ne roade toată osteneala şi ne lipseşte de 


plată. 


In loc să acoperim în faţa străinilor pe cel bicisnic al nostru, noi, dimpotrivă, 

mai rău îl vădim, ca să cunoască străinii toată procopseala noastră şi să se bucure 


vrăjmaşii noştri! 


Gândiţi-vă că trăim în vremurile cele mai grele şi mai primejdioase pentru 
mântuirea sufletului! Gândiţi-vă că toţi am rămas ca nişte orfani de părinţi, înstrăinați de 
țară şi lipsiţi de sufletească hrană! Gândiţi-vă că vrăjmaşii credinţei noastre s-au înmulțit 
mai tare ca altă dată şi mântuirea noastră este mai primejduită: de suntem răniți la suflet, 


n-are cine să ne vindece, iar de suntem în cădere, nu mai are cine să ne ridice! 


Acuma este nevoie de mai multă unire şi de frăţească sprijinire. Chiar dacă nu 
suntem cu toţii la un loc, dar cel puţin sufleteşte să fim uniți şi să ne purtăm neputinţele 
unul altuia cu îndurare. De este unul mai neputincios la suflet sau bolnav cu trupul, să nu-l 
împungem cu vorba şi nici să-l clevetim la cei străini, ca nu cumva descurajându-l să ne 
facem cu asta ucigător de frate. Dacă putem să-l sfătuim duhovniceşte, bine este, iar ca să- 
i vădim neputinţele la alţii îndoită pagubă pricinuim: pe cel slab nu-l folosim, iar pe noi ne 


osândim. 


Vădind pe fratele nostru, noi dăm pricină străinilor să ne asuprească şi mai 
rău, cu alte cuvinte noi singuri dăm armele în mână străinilor ca să ne lupte mai tare şi să 
ne ponegrească neamul nostru. Cu asta prind îndrăzneală şi vrăjmaşii credinţei (comuniştii 
ŞI ereticii) şi ne vânează mai uşor. Căci smintelile dintre noi, care se fac arătate, sunt 
armele cele mai puternice, pe care le dăm vrăjmaşilor că să ne lupte pe noi. Destul ne este 
nouă amarul de la străini şi defăimarea, măcar între noi să nu ne sfâşiem şi să nu ne 


p>> 


împungem. „Purtaţi sarcina unul la altul şi aşa pliniţi Legea lui Hristos!”, strigă Sfântul 


Apostol Pavel. 


Dacă nu avem dragoste între noi, atunci nici pe Domnul nu-L avem cu noi 
(aşa grăieşte Sfânta Scriptură), căci Dumnezeu dragoste este şi cea din urmă poruncă dată 
Sfinților Săi Ucenici a fost porunca dragostei: „Poruncă nouă vă dau vouă, să vă iubiţi 


unul pe altul, cum v-am iubit Eu, aşa să vă iubiţi unul pe altul” (loan 13, 34). 

Scrisoare către Maica Magdalina din Ţara Sfântă 


„Putem trage multă învățătură noi, monahi şi toţi cei care s-au lipsit de 


veselia lumească pentru dragostea lui Hristos, Mirele cel Sfânt al sufletelor noastre. 


Milostivul Dumnezeu amestecă adesea bunătăţile cele dulci cu cele amare, ca 
şi maica ce dă la copii uneori şi câte o băutură amară ca să fie mai sănătoşi şi să nu le 


piară pofta de mâncare. 


Asemenea băuturilor cu leacuri amare sunt pentru noi scârbele de tot felul 
(prin strâmtorări şi boli) pe care le îngăduie Bunul Dumnezeu ca să-L dorim cu mai multă 


râvnă şi să ne pară mai dulci bunătăţile Lui (când sunt învrâstate cu scârbe şi boale). 


Ştie Doctorul cel din Ceruri ce fel de leacuri avem noi nevoie şi ni le dă ca un 
Părinte iubitor de fii pentru ca mai mult să-L dorim şi să ne amorțească orice dorință 


lumească. 


Dacă Sfântul Apostol Pavel (vasul alegerii) are nevoie de îmboldire pentru a-i 
spori râvna, atunci noi cu atât mai vârtos avem nevoie de semne îmbolditoare pentru paza 


şi curățirea sufletului. 


Pentru robii cei credincioşi, care slujesc numai lui Hristos, necazurile şi bolile 


cele grele sunt ca nişte diamante strălucitoare care se adaugă la cununa dreptăţii lor. 


Soră întru Hristos, Dobriţă, să nu stinghereşti cu vreun semn de nerăbdare sau 
cârtire pe îngerii care îţi împletesc cununa răbdării la ceruri. Ei sunt gata să aşeze o floare 
mult mai strălucitoare decât celelalte de până acum: Este diamantul raiului care se dă 
celor care rabdă mulţumind întru boală. La dânsul au râvnit şi mulţi cuvioşi din pustie, 


cerând de la Dumnezeu ca să le dea boală grea, în locul celorlalte nevoinţe. Răsplata celor 

care rabdă întru boli este mai mare decât pentru alte nevoinţe. Pentru cei păcătoşi, boala 
este curăţire, pentru slabi este întărire, iar pentru adevărații robi ai lui Dumnezeu, ea este 


cunună neveştejită, împletită de îngeri din florile raiului, ca un semn al veselie: veşnice. 


O vorbă nepotrivită de osândire ori de cârtire, sau orice semn de nerăbdare, 
poate să-i împiedice pe Sfinţii Îngeri de a-ţi găti cununa. Dumnezeu cunoaşte râvna 
fierbinte care ai avut-o totdeauna pentru El şi cele sfinte şi, de aceea, întru cele sfinte vrea 
să-ţi pregătească Lăcaş. Primeşte băutura amară a suferinţei, căci ea va fi la sfârşit mai 


dulce ca mierea şi mai veselitoare decât toate bucuriile lumii”. 


Schitul Hozeva, 10 iunie 1954 


He Se SE 

Vieți de sfinți şi Traduceri din scrierile Sfinţilor Părinţi 


Cuviosul Sofronie din Sfântul Munte 


Un adaus în legătură cu cele scrise despre Cuviosul Sava Duhovnicul şi 
obligația ucenicilor săi de a-şi îndrepta purtările lor. 


În Mănăstirea Sf. Sava a trăit cu 50 ani în urmă un ieromonah cu numele 
Ioachim Spiţaru. Era un om învăţat şi cu viaţă sfântă. El a scris multe istorii din viaţa 
cuvioşilor Părinţi pe care i-a cunoscut în Mănăstirea Sf. Sava şi în Sihăstriile din Sfântul 
Munte. Tot el a scris şi viaţa Cuvioasei Fotini, care a sihăstrit pe malul Iordanului, 
aproape de locul unde se află azi Schitul românesc. Între alte istorisiri, acest ieromonah 
aminteşte şi despre un Duhovnic Sofronie din Sfântul Munte, care s-a proslăvit în zilele 


noastre. lată ce povesteşte despre Cuviosul Sofronie: 


Am cunoscut şi pe un alt bărbat sfânt şi îmbunătăţit, pe egumenul Mănăstirii 
Sf. Pavel, cu numele Sofronie Galliga. În vremea când l-am cunoscut eu, el era aproape de 


80 de ani. S-a născut în satul Calligata, din insula Ghefalinia. 


Din tinereţe a iubit chipul monahicesc. Mergând în Sfântul Munte s-a 
călugărit, apoi a fost preoţit şi mulţi ani de zile a fost Egumen în Mănăstirea Sfântul 
Pavel. Era foarte simplu şi avea atâta blândeţe, încât niciodată n-a mustrat pe călugări, 
nimeni nu l-a văzut pe el mânios şi n-a auzit cineva cuvânt aspru din gura lui. Din cauză 
că era prea îngăduitor şi fără răutate, mulți îl vorbeau de rău şi ziceau că din cauza lui 


călugării sunt fără rânduială. El însă urma pilda Mântuitorului, care primea cu față blândă 

pe cei păcătoşi. 


Când l-am cunoscut eu (zice scriitorul) pe Egumenul Sofrome, era acum 
bătrân şi totdeauna zicea că răceşte. Chiar în luna iulie, la el în cameră ardea zi şi noapte 
focul în sobă, iar când dormea, era îmbrăcat cu o haină groasă (blană), însă totdeauna 


tremura. 


Pe atunce eu eram încă tânăr (zice Ioachim) şi trăiam în aceeaşi mănăstire (la 
Sf. Sava). De multe ori cercetam pe bătrânul Egumen Sofronie şi ascultam cu luare aminte 
frumoasele lui sfaturi. Insă nu puteam să zăbovesc mult la el, căci era peste măsură de 


cald în camera lui. 


A murit în anul 1881, când împlinise vârsta de 82 de ani. Mulţi călugări din 
mănăstirea lui (între care şi însuşi egumenul ce a urmat după el) ziceau că răposatul 
Sofronie nu se mântuieşte. Aşteptau să vadă un semn pentru această, atunci când vor face 
mutarea osemintelor (după cum este tradiția în Sf. Munte). Ei ziceau acestea, pentru că nu 


cunoşteau faptele cele îmbunătăţite ale Egumenului. 


La trei ani după săvârşirea lui, când s-au dezgropat osemintele, s-au adunat la 
cimitir aproape toți călugării din Mănăstirea Sf. Pavel, apoi de la Schitul Nou, de la Sf. 
Ana, de la Careia, precum şi din alte părți, anume ca să vadă cum arată osemintele 


răposatului Egumen Sofronie. 


Căci după cum se crede, atunci la dezgropare se arată în ce stare este cel 


răposat. 


După ce s-au citit rugăciunile cuvenite, au deschis mormântul în care se afla 


trupul răposatului Egumen. 


Din cauză că fusese înfăşurat în mantie de mătase, mantia n-a putrezit şi se 
vedea umflată, ca şi cum ar fi fost în ea trupul întreg. Văzând aceasta cei care aveau 


presupusuri, au crezut că trupul lui a rămas neputred (din cauza îngăduielii lui prea mari). 

Deci pogorându-se în groapă monahul Serafim (Iconomul Mănăstirii) a 
spintecat mantia cu briceagul şi îndată a ieşit din mormânt o mireazmă de moaşte Sfinţite, 
încât au rămas cu toţii uimiți. 

Pipăind mai cu dinadinsul Iconomul Serafim, a cunoscut că trupul răposatului 


era putrezit, iar din osemintele lui ieşea mireazmă cerească, ca semn pentru sfinţenia lui. 


Toţi cei care erau de faţă au căutat să ia de blagoslovenie câte o bucăţică din 


moaştele Egumenului Sofronie. 


Iar Proestoşii Mănăstirii au adunat într-o raclă toate osemintele şi le-au aşezat 


cu cinste la jertfelnicul Bisericii Mari, ca pe nişte adevărate moaşte de sfânt. 


Au cunoscut atunci toți că bunătatea lui a adus roade plăcute înaintea lui 


Dumnezeu. 


Căci fiii lui duhovniceşti s-au căit pentru neregula lor şi, umilindu-se, şi-au 


schimbat viaţa, iar cel răposat şi-a dobândit plata ostenelilor lui. 


Din povestirea aceasta, fraților, putem înţelege că deşi uneori Duhovnicii şi 
Egumenii sunt prea îngăduitori faţă de fiii lor duhovniceşti, însă Dumnezeu nu-i osândeşte 


dacă fiii lor se căiesc şi fac rugăciune pentru uşurarea celor răposaţi. 


De aceea, şi noi care ştim bunătatea cea mare a Părintelui Sava şi 
pogorământul pe care îl făcea pentru noi, să ne sârguim a ne îndrepta viaţa prin pocăință 
curată, pentru ca nu cumva să fim noi piedică pentru mântuirea şi fericirea lui. 

Văzând Bunul Dumnezeu pocăinţa noastră, va dărui mai multă plată celui 
răposat, care s-a ostenit pentru noi, iar noi înşine vom dobândi mai multă nădejde de 


mântuire prin rugăciunile lui. 


Câtă vreme cel răposat are vreo legătură sau vreo împiedicare sufletească, el 

nu se poate ruga pentru nimeni. lar când sufletul lui se uşurează, prin rugăciunile şi prin 
pocăinţa fiilor duhovniceşti, atunci răposatul capătă îndrăzneală şi se roagă cu tot 
dinadinsul pentru cei rămaşi în viaţă. Şi nu se lasă până când nu-i face şi pe dânşii părtaşi 


la fericirea lui. 


Aceasta este taina pentru care mulți oameni cu viaţă sfântă nu se proslăvesc 
(adică nu se sfinţesc) îndată după moarte, ci după trecere de mai mulți ani, iar alții abia 
după a doua venire. Cele semănate de ei pe pământ, de multe ori rodesc cu întârziere şi 


pentru aceasta ei sunt mereu în aşteptare. 


Acum aşteaptă cu nerăbdare şi răposatul nostru Părinte Sava, ca să rodească 
ceva şi grădina lui cea duhovnicească pe care a semănat-o şi îngrijit-o aici pe pământ. 
Grădina aceasta suntem noi toţi, fiii şi fiicele lui duhovniceşti, pentru care s-a ostenit şi de 


multe ori a suferit ocară şi ruşine pentru noi nevrednicii. 


Acum, în vremea Sfântului Post, deşi la Biserică nu se fac pomeniri dar la 


chilie poate să facă fiecare o mică rugăciune şi mai ales o roadă vrednică de pocăință. 


He Se RE 

Din viaţa Sfântului Constantin, care a fost de neam evreiesc 


(Se prăznuieşte la 26 Decembrie, vezi Sinaxarul cel mare al Sfântului Nicodim Aghioritul) 


Cuviosul Constantin era din Cetatea Sinada, care se afla în Țara Frigiei. S-a 
născut din părinţi evrei şi a ajuns mai târziu slujitor ales al lui Hristos şi făcător de minuni. 
De mic obişnuia să meargă împreună cu maica sa prin cetate. Odată s-a întâmplat ca să 
vadă pe un creştin care-şi făcea cruce la gură când îi venea să caşte. Din asta a luat 
obiceiul şi copilul să facă la fel. Dar nu numai semnul crucii, ci şi alte obiceiuri a învăţat 
de la creştini şi le păzea cu adâncă credinţă. Pentru asta s-a luminat faţa lui cu o strălucire 
cerească şi a fost învăţat de la Dumnezeu dogmele credinţei creştineşti, petrecând atunci 
nemâncat mai multe zile de-a rândul. S-a năpustit odată asupra lui o evreică cu multă 
neruşinare, iar el făcând semnul Sfintei Cruci peste ea, a căzut jos moartă. Dar tot el a 


înviat-o cu semnul Crucii. 


Acest tânăr luminat a fost călăuzit de către un nor luminos (care era îngerul 
Domnului) până la mănăstirea Tuvotia, unde erau monahi cu viaţă înaltă. Acolo a povestit 
egumenului cele întâmplate cu dânsul. Iar acela, ca să se încredinţeze că nu minţise, i-a 
adus o cruce ca s-o sărute. Deci, sărutând el cu multă frică şi cu evlavie partea cea de jos a 
Crucii, s-a făcut un semn minunat cu el şi anume: când s-a plecat să sărute picioarele 
Crucii, atunci s-a plecat şi Sfânta Cruce întreagă pe capul lui şi s-a întipărit semnul ei ca o 
pecete pe fruntea tânărului. 

A rămas de atunci pecetea Sfintei Cruci închipuită pe frunte până la moartea 
lui. După aceasta, tânărul s-a botezat, primind numele Constantin. Dar şi în vremea 
Sfântului Botez s-a văzut un semn minunat la el. Când a ieşit din cristelniță (din baia 


Sfântului Botez) pe piatra unde a stat el au rămas săpate urmele picioarelor lui. 

După Sfântul Botez a rămas în mănăstire, petrecând cu multă evlavie şi cu 
mari nevoinţe. Meşteşugul lui era facerea corturilor (ca şi Sfântul Apostol Pavel), adică 
făcea corturi din piele. Când făcea el rugăciunea, se umplea locul acela de o mireasmă 


negrăită, iar uşile bisericii se deschideau singure când intra el. 


Pentru multa lui curăție, i s-a dat darul de a cunoaşte gândurile cele ascunse 
ale fraţilor. Într-o vreme a postit 40 de zile de-a rândul, stând îngropat până la brâu în 
pământ. Mai târziu a primit şi darul preoţiei, fără să vrea el, iar ziua morţii şi-a cunoscut-o 


cu opt ani înainte. Cu ale lui sfinte rugăciuni, să ne miluiască pe noi Domnul. Amin. 


He E RE 

Din viaţa Fericitului Augustin 


Spre patria cerească 


Descoperirea pe care a avut-o fericita Monica, mama Fericitului Augustin, în 
portul Ostie, aproape de Roma (aceasta a avut loc într-o noapte când poposeau în liman, la 


întoarcerea lor spre pământul scump al patriei). 


Fericitul Augustin s-a născut în orăşelul Tagast, din Africa. A fost cel mai 
strălucit dascăl al creştinătăţii din Apus (atunci când Biserica Romei era pravoslavnică). A 
trăit cam în aceiaşi vreme când în Răsărit străluceau Sfinţii Trei Ierarhi: Vasile, Grigore şi 
Ioan Gură de Aur. În tinereţea lui, Fericitul Augustin a trăit în destrăbălare şi, fiind încă 
nebotezat, s-a rătăcit cu eresul Maniheilor. Fericita Monica se ruga ziua şi noaptea pentru 
el şi mai ales se frângea inima ei, când se gândea că ea va merge la fericire şi fiul ei nu va 


fi împreună. 


In durerea ei nemărginită, a rugat într-o zi pe un episcop ca să deschidă vorba 
cu fiul ei, că doar îl va convinge să lase rătăcirea. Dar Episcopul n-a îndrăznit să intre în 


vorbă cu fiul ei, care covârşea pe toţi cu talentul lui de retor şi cu învăţătura lui. 


Atunci fericita Monica a început să roage pe Episcop cu mai multă stăruinţă, 
vărsând pâraie de lacrimi la picioarele lui. Atunci, el a liniştit-o, zicându-i cu bunătate: 
„Hai, lasă-mă femeie şi du-te în pace, căci fiul acestor lacrimi fierbinţi este cu neputinţă 


p? 


să se piardă!”. Dar ea fiind tot mai scârbită şi cu îndoială, Dumnezeu 1-a descoperit într-o 
noapte că acolo unde va fi ea, va fi şi fiul ei împreună. Şi s-a împlinit făgăduinţa, căci 
Augustin s-a botezat şi a ajuns unul din apărătorii Ortodoxiei. 


Aici este vestirea pentru mutarea ei în patria cerească, după botezul Fericitului 


Pagina 533 


Augustin de către Sf. Ambrozie, Episcopul Mediolanului (Milanul de astăzi). 


Vedenia Fericitei Monica 


La fereastra dinspre mare, 
Sub al nopţii cer senin, 
Stă cu maică-sa de vorbă, 


Fericitul Augustin. 


În convoiul lor spre ţară 
Au venit de la Milan, 
Poposind în vremea nopţii 


La al Romei vechi liman. 


Jos în tihnă lumea doarme, 
Luna sus le stă zâmbind, 
Imbrăcând pământ şi mare 


Într-o pânză de argint. 


Dar trecând puţină vreme 
Se opresc din vorba lor, 
Căci o tainică uimire 


Le răpeşte mintea-n zbor. 


„Augustine prea iubite, 


Dumnezeu mi-a prevestit 


Că, în drumul vieţii mele, 


Mă apropii de sfârşit”. 


In tăcerea cea adâncă 
Ochii lor acum privesc 
Spre lumina veşniciei 


De la Tronul cel ceresc. 


Multă vreme nici o vorbă 


Nu rosteşte gura lor; 


Nemişcaţi rămân, avându-și 


Chipul tainic, visător. 


Sub ninsoarea de lumină, 
Augustin şi maica lui 
- In uimirea lor cea sfântă - 


Par a fi nişte statui. 


Când îşi vin apoi în fire, 
Pogorându-şi ochii grei, 
Cu emoție, Monica 


Zice către fiul ei: 


Pagina 534 


Nu mă tulbur pentru asta, 
Căci dorinţa ce mi-a fost 
Am văzut-o împlinită, 


Traiul nu-mi mai are rost. 


Duhul meu va merge-n pace 
Către veşnicul lăcaş, 
Neavând de-acuma grijă 


Pentru scumpul meu urmaş. 


Viaţa mea a fost legată 
Numai de un singur dor: 
Să te văd creştin pe tine 


Şi creştin drept slăvitor! 


Mila cea dumnezeiască 
Către noi s-a revărsat, 
Şi pe mine cea smerită 


Negrăit m-a mângâiat. 


In pământul ţării noastre 
Nu mai calcă pasul meu, 
Căci aşa a fost poruncă 


De la bunul Dumnezeu. 


Mergeţi numai voi cu pace 
Şi vă las ca legământ 
«Trupul meu să se îngroape 


In acest strein pământ!» 


A rămas puţin pe gânduri 
Dascălul bisericesc, 
Cugetând la vorba maicii 


Cea cu ton proorocesc. 


Într-o clipă tot trecutul 
Îmbunătăţit al ei 
I-a venit atunci prin minte, 


Cu lucire de scântei. 


Cumpănindu-ţi profeția, 
Cu prea vrednicul ei trai, 
El văzu atunci cu duhul 


Fericirea ei din rai. 


Și de-atuncea înainte 
Cunoscut-au pe deplin: 
Că-1 feciorul unei Sfinte, 


Fericitul Augustin. 


SE Se SE 

Despre Sfânta Maria Magdalena 


Pentru dragostea ei cea nemărginită care o avea către Mântuitorul, Sf. Maria 
Magdalena s-a învrednicit să vadă ea mai întâi Învierea Lui, făcându-se vestitoarea 
bucuriei pentru toată lumea, până la sfârşitul veacului. Nu încape îndoială că Maica 
Domnului a cunoscut înainte de toți Sfânta Înviere a „Prea Iubitului Său Fiu”. Dar aceasta 


nu s-a făcut arătat prin Sf. Evanghelie. 


A iconomisit Dumnezeu să se propovăduiască Sfânta Lui Inviere prin cinstita 
Mironosiţă care nu era rudenie cu Domnul (căci celelalte Mironosiţe mai toate erau 


rudenil). 


Aceasta s-a făcut pentru a nu da motiv de necrezare sau de îndoială la cei slabi 
(despre Sfânta Inviere) şi mai ales pentru cei necredincioşi să nu fie motiv de luptă contra 


adevărului. 


Multe minuni s-au făcut în vremea cât a trăit Sf. Mania Magdalena care, după 
tradiție, a ajuns până la Roma cu propovăduirea. Acolo s-a împrietenit cu soția 
împăratului Neron, povestindu-i despre răutatea Arhiereilor jidovi şi despre judecata cea 
nedreaptă a lui Pilat. Pentru aceasta, a fost chemat la Roma nelegiuitul Guvernator al 


ludeei (adică Pilat) şi, după multe pedepse, a fost ucis de însuşi împăratul Neron. 


La urmă, Sfânta Maria a petrecut în Efes, unde s-a şi săvârşit. Cinstitele ei 
moaşte au fost proslăvite de Dumnezeu, mai mult decât la alți sfinţi, cu darul minunilor şi 
cu mireasma cerească. Astăzi cinstitele ei moaşte sunt răspândite în toată lumea. Cea mai 
mare bucată este la Mănăstirea Simon Petra din Sf. Munte, unde se află mâna stângă. Toţi 
spun că atât vara, cât şi iarna, mâna ei este caldă ca şi mâna omului viu şi lucrează minuni 


mai presus de fire. 

Odinioară fiind dusă prin Rusia, mâna ei a lucrat atâtea minuni, încât s-a uimit 


lumea întreagă. Pentru rugăciunile ei, să ne miluiască şi să ne mântuiască şi pe noi, 


păcătoşii, Milostivul Dumnezeu. Amin. 

Istorisiri de la Iordan (vieți de sfinţi) 


Din Limonarul Sfântului Sofronie, Patriarhul Ierusalimului 


Pe şesul Vitavarii, 
Aproape de Iordan, 
Se miruiau creştinii 


Venitți de la Iran. 


Ieşind din baia sfântă 
Aveau de obicei 
Un preot din pustie 


Cu „Mirul” pentru ei. 


Era odinioară 


La slujbă rânduit 


Bătrânul preot Conon. 


Sihastrul cel vestit. 


Atuncia, între alții, 
A fost la miruit 
O tânără fecioară 


Cu chip împodobit. 


Fiind luptat de gânduri, 
Bătrânul nu voia 
Să miruiască fata, 


Smintindu-se de ea. 


Atuncea Patriarhul, 
Fiind înştiinţat 
De pregetul lui Conon, 


Prea mult s-a minunat: 

„Bătrân fiind cu vârsta 
Ce gânduri i-a venit?” 
A zis Prea Fericitul, 


Şi sta nedumerit. 


Dar cuviosul nostru 
- Cu pustnicesc cojoc - 
Spre munţii din pustie 


O şi luă din loc. 


Botezătorul însă, 
Cu chipul lui blajin 
S-a arătat în cale, 


Zicând către bătrân: 


„Întoarce-te la slujbă 
Şi eu mă pun chezaş 
Că va pieri sminteala 


Şi gândul pătimaş!” 


Insemnare: 


Luând curaj bătrânul, 
Intâi s-a răzgândit, 
Voind ca să rămâie 


Din nou la miruit. 


Atunci, Botezătorul 
I-a zis: „De-acuma stai! 
Ți-am ridicat războiul, 


Dar plată nu mai ai! 


Cunună pentru luptă 
Voiam să dobândeşti, 
Dar nerăbdând, Părinte, 


De dânsa te lipseşti!” 


In adevăr, bătrânul 
De-atunci s-a izbăvit 
Şi zece ani norodul 


De el s-a miruit. 


Sfântul Conon a trăit în mănăstirea Pentucla, de lângă Iordan. A fost însărcinat 
de către Prea Fericitul Petru (Patriarhul Ierusalimului) ca să miruiască pe creştinii care se 


botezau la Iordan (după cum se obişnuia în vremea ceea). 


Prin nevoinţele lui sihăstreşti, a ajuns vestit în toată latura Iordanului, dar n-a 
fost scutit nici de războiul trupesc, deşi era bătrân şi slăbit de post. Sfântul Sofronie, care 


a scris şi viaţa Sfintei Mariei Egipteanca, ne aminteşte de războiul cuviosului şi de 

nerăbdarea lui (sau mai bine să zicem de fuga lui din faţa ispitei), precum şi de vindecarea 


ce i-o dă Sfântul loan Botezătorul. 


Este vrednic de amintit aici că acest cuvios a locuit o vreme în Peşterea 


Sfântului loan Botezătorul de la Vitavara. 


După aceea s-a pierdut locul peşterii, căci păgânii perşi au ruinat mănăstirea 
Spasa care s-a ridicat pe locul peşterii, şi a rămas peşterea ascunsă sub dărâmături, iar azi 


nu se mai ştie nimic de ea. 


In peşterea aceea, a mers de multe ori Insuşi Domnul, stând de vorbă cu 


Sfântul Prooroc loan. 


Am scris acestea, eu, nevrednicul leroschimonah loan, care am slujit o vreme 


şi eu la Iordan, dar neavând viaţa Sfântului Conon, eu nu m-am mai întors la slujbă. 


30 decembrie 1955, Schitul Sf. Ana de la Hozeva 


He Se SE 

Insemnări referitoare la Cuvioasa Maria Egipteanca 


Insemnare: 


Mănăstirea Calamona se află unde este astăzi Mănăstirea Sfântului Gherasim. 


Cuviosul Zosima se întâlnise cu un an înainte cu „Sihastra din Egipt” şi, după 
dorinţa ei, a venit s-o împărtăşească, fără să cugete cum va trece Iordanul. De ştiut şi asta 
că în ziua când a împărtăşit-o, Maria Egipteanca s-a şi săvârşit, dar ea tăinuind moartea, 1- 


a spus lui Zosima să vină peste un an. 


Observaţie: Locul din Vitavara, unde sunt ruinele unui schit al cuvioasei 
Mania, acolo este numai locul de sihăstrie al Sfintei, pe când locul săvârşirii sale este mai 
la vale, către Valea Moartă după cum se înţelege din istoria veche şi după cum 
mărturiseşte fecioara pustnică Fotini, că simţea miros de moaşte aproape de Biserica 


noastră. 


Altă însemnare: 

Stihurile de mai jos au fost alcătuite potrivit cu istoria vieții Cuvioasei Maria, 
scrisă de Sfântul Sofronie, Patriarhul Ierusalimului. După cum se vede din cele povestite 
de Sfântul Sofronie, locul de întâlnire a Sfântului Zosima cu Sfânta Maria a fost cam pe 
unde este astăzi Schitul Românesc, căci Iordanul pe vremea aceea curgea mai încoace, pe 
sub deluşorul din faţa Bisericii noastre. Deci locul românesc era atuncea dincolo de 
Iordan, pe unde se nevoiau în Postul Mare pustnicii de la Calamona (azi Mănăstirea Sf. 
Gherasim) şi pe unde era şi Cuvioasa Maria. De-atunci, apa Iordanului a fost mereu 
împinsă de Hozeva către Răsărit, mutându-şi astfel drumul şi făcând cotul cel mare care 


nu era în vechime. 


Deci putem spune că Locul Românesc adăposteşte Moaştele Sfintei Maria. Şi 

ca semn a fost mireasma aceea minunată, care s-a simţit la aducerea Moaştelor a celeilalte 


Marii (celei din Magdal), asemenea şi cu râvna. 


Mireasma aceca a fost semnul întâlnirii lor, căci se vedea şi o lumină cerească. 


Săvârşirea Cuvioasei Maria Egipteanca (la Iordan) 


În vremea nopţii, lângă apă, 
În lunca Sfântului Iordan 
Aşteaptă, căutând în zare, 


Un pustnic Calamonitean. 


Ce ai, bătrânule Părinte, 
De eşti aşa nerăbdător 
Și tot priveai în ceea parte 


Cu ochiul tău iscoditor? 


Ai pus vreo undiţă în apă 
Şi n-o găseşti la locul ei, 
Sau loc mai bun de pescuire 


De ceea parte poate vrei? 


Dar asta nu se face noaptea, 
S-o faci mai bine de cu zi 
Şi-i lucru de mirare, Avo, 


Că-ţi vine dor a pescui! 


Aşa s-ar fi mirat oricine 
Văzându-l pe bătrân şezând 
La miezul nopţii lângă apă 


(Pescar pe el l-ar fi crezând). 


Dar după cum se vede treaba 
Nu-i este lui de pescuit 
De stă aşa în nemişcare, 


Rugându-se necontenit. 


Privind mai bine, vom cunoaşte 
Că este Pustnicul Zosima, 
El poartă mantie în spate, 


La piept: Epitrahil şi schima. 


Un vas bisericesc în mână 
El ţine prea cuviincios, 
Având dumnezeescul sânge 


Cu Sfântul Trup a lui Hristos. 

În vremea asta el aşteaptă 
Din ceea parte de Iordan, 
Să vie spre împărtăşire 


„Sihastra de neam Egiptean”. 


Un an de zile se-mplinise 
De când s-a înţeles cu ea 
S-aducă „Sfintele” bătrânul 


Şi-acuma ea întârzia! 


In mintea lui i se strecoară 
O bănuială cu fior: 
Dar poate nu mai sunt eu vrednic 


Să văd acum acel „odor”! 


Şi dacă vine ce voi face? 
De luntre nu m-am îngrijit! 
Acestea cugetând Bătrânul, 


Un plâns amar l-a năpădit. 


Dar numai iată că zăreşte 
Pe sfânta pustnică venind, 
Deasupra apei (ca pe gheaţă), 


Mirat, o vede el păşind. 


Pe trupul ei pârlit de soare 
Şi ca o scândură uscat 
Ea poartă doar o zdreanţă veche 


Pe care Pustnicul i-a dat. 


In ziua când era să moară, 
Atuncea s-a împărtăşit 
Şi pentru asta pe Zosima 


Mai înainte l-a vestit. 


Căci vrând să moară neştiută 
I-a zis să vie la un an 
S-o afle ca mai înainte, 


De ceea parte de Iordan. 


Cu multă nerăbdare Ava, 
În anul următor venind, 
Aflat-a trupul cuvioasei 


De-un an de zile adormit. 


Iar în nisip era scrisoare 
Cu ziua săvârşirii ei: 
Că-1 este numele „„Mana”, 


S-o-ngroape după obicei. 


Cântându-1 cele cuvenite, 
Şedea bătrânul cugetând, 
Că nu avea nici o unealtă 


Să-i facă groapă în pământ! 


Dar, O! minune prea slăvită! 
Venind un leu înfricoşat, 
Cu ghiarele scobind îndată, 


Mormântul Sfintei l-a săpat! 

Apoi, plecându-se cucernic, 
În pace el s-a depărtat. 
Iar pustnicul, cu multe lacrimi 


Cinstitul trup l-a îngropat! 


He Se RE 


O minune a Sfântului Elesvoi 


Despre un balaur care a vorbit omeneşte, trimis de Dumnezeu spre pedeapsă 
păcatului trupesc 


Un frate oarecare tânăr, fiind trimis din mănăstire la ascultare, a intrat într-o 
cârciumă şi s-a îmbătat de vin şi a căzut în păcatul necurăției trupeşti. 

Într-una din zile s-a întors la mănăstire, după ce a săvârşit păcatul cel obişnuit. 
Şi mergând prin pustie, a intrat într-o pădurice şi iată că s-a repezit de năpraznă un balaur 
mare, vrând să-l înghită pe el. Şi s-a apucat monahul să fugă şi se zbătea încoace şi-ncolo 
ca să se izbăvească de balaur, însă acela îl gonea pe el cu grabnică alergare. Şi 
strâmtorându-se fratele de pretutindenea şi neavând unde să se mai ascundă, a fost ajuns 


de balaur. 

Deci, fiind acum gata să-l înghită, şi-a adus aminte fratele de fericitul împărat 
Elesvoi, care s-a pustnicit pe acele locuri şi, întorcându-se fratele către balaur, i-a zis: „Ie 


Jur cu rugăciunile preasfinţitului şi dreptului Elesvoi, depărtează-te de la mine”. 


Iar balaurul, ca şi cum s-ar fi ruşinat de numele Sfântului Elesvoi, a stat, şi 
prin porunca lui Dumnezeu, luând glas omenesc a zis către monah: „Cum te voi cruța pe 
tine? Căci îngerul lui Dumnezeu venind mi-a poruncit mie ca să te mănânc pentru 
necurăţiile şi spurcăciunile tale. Pentru că te-ai făgăduit a sluji Domnului întru curăţie, iar 


acum petreci spurcând trupul tău şi mânund pe Sfântul Duh”. 


Iară monahul auzind pe balaur vorbind omeneşte şi vâdindu-i faptele lui, a 
rămas fără de răspuns şi tremurând, ruga cu jurământ pe balaur ca să-l cruţe pe el. Iar 
balaurul i-a zis: „De ce mă juri pe mine aşa, ci tu singur mai întâi jură-mi-te că de acum 
nu vei mai săvârşi spurcata poftă trupească şi te voi lăsa pe tine”. Iară fratele s-a jurat, 
zicând: „Mă jur pe Dumnezeu cel ce locuieşte în cer şi pe rugăciunile cinstitului împărat 
Elesvoi, că de acum nu voi mai mânia pe Domnul meu, pe care acum rău L-am mâniat, 
prin necurăţia trupească”. Acestea zicând monahul, îndată s-a pogorât foc din cer şi a 
mistuit pe balaur înaintea monahului. Iar monahul (adică fratele monah), fiind cuprins de 


frică şi de cutremur, s-a dus în mănăstirea sa şi n-a mai îndrăznit după aceea a mai greşi 


înaintea Domnului cu păcatul curviei şi s-a săvârşit cu bună pocăință. 


He e HE 

Din viaţa Cuviosului Irinarh Românul 


Despre un alt balaur trimis de Dumnezeu pentru păcatele creştinilor 


În vremea când se pustnicea în Muntele Taborului, un cuvios român cu 
numele Irinarh dimpreună cu ucenicul său Nectarie, a venit din porunca lui Dumnezeu un 
balaur mare din lunca Iordanului şi sta într-o peşteră de lângă chilia pustnicilor români. 
Avea o lungime de 20 de coţi şi mai bine, iar grosimea lui era ca o cofă din cele mari şi 
capul ca de om mare. Era tot negru şi numai pe piept era alb ca de trei palme. Mânca porci 
sălbatici, precum şi iezi şi miei din turmele ce treceau pe lângă peştera aceea, pentru 


păcatele stăpânilor. 


Cuviosul Irinarh Românul, mergând într-o zi ca să culeagă verdeţuri pe coasta 
muntelui, a văzut că mişcă ceva în peştera unde era balaurul. Deci, ducându-se la chilie, a 
luat o lumânare şi chibrituri şi intrând în peşteră, a aprins lumânarea şi a văzut pe balaur 
grămadă, încolăcit în mijlocul peşterii, iar capul îl avea ridicat ca de cinci coți deasupra 
intrării peşterii. Deci, când a văzut pe cuviosul Irinarh că se apropie, a început a sufla şi 
fluiera. Iar cuviosul i-a zis: „Taci, taci nu te mânia că eu n-am venit să-ţi fac nici un rău, 
dar nici tu să nu-mi faci mie rău”. Şi s-a întors cuviosul în fugă spre chilie, iar balaurul nu 
s-a mişcat de la locul lui. Dar duhoarea aceea ce a suflat-o balaurul a înecat răsuflarea 


cuviosului şi l-a durut pieptul trei zile. 


SE e IE 

Sfânta Muceniţă Perpetua 


O, Doamne, ce bucurie este să moară cineva pentru tine. 


Viaţa Sfintei Muceniţe Perpetua, floarea cea bine mirositoare a Bisericii din 
Carhidon (Africa) şi mărgăritarul cel de mult preţ al Bisericii „celor întâi născuţi”, tâlcuită 


din greceşte din colecția „Faptele Mucenicilor din Carhidon (Cartagena)”: 


Din viaţa Sfintei Muceniţe Perpetua 


Mai toate vieţile sfinţilor din cele trei veacuri de la începutul creştinismului, 
sunt scrise foarte pe scurt, iar unii sfinți lipsesc cu desăvârşire. Mai ales sfinţii mucenici 
din Roma care au pătimit în vremea aceea (până la anul 300) sunt pomeniţi numai cu 
numele în sinaxare. Căci furtuna prigoanei era atât de grozavă, încât nu s-au putut scrie 
vieţile sfinţilor de atunci şi mulţi dintre ei au rămas cu totul necunoscuţi. În provinciile 
mai îndepărtate de capitala crunţilor cezari, creştinii mai aveau câte puţină uşurare pentru 
a se organiza, iar dintre dânșii au fost şi scriitori vestiți, care au lăsat în urmă cărţile lor de 


istorie şi de apărare a Sfintei Credinţe. 


Aşa ni s-au păstrat, ca o comoară nepreţuită, nişte însemnări din veacul al 
doilea după Hristos sub numele: „Faptele Mucenicilor din Carhidon”. Povestirile acestea 
sunt cele mai mişcătoare pagini din istoria Bisericii de la început. Multă vreme ele se 


citeau în Biserică regulat ca şi profeţiile apostolilor. 


Aceste însemnări au fost scrise de Sfânta Muceniţa Perpetua - până în ajunul 


muceniciei - şi după aceea de ritorul Tertulian, marele scriitor din Africa şi apărător al 

Credinței. 


Sfânta Perpetua era din familia cea mai vestită din Carhidon. Tatăl ei, Anon, a 
fost general. Ca şef al armatei, el a purtat strălucite biruinţe împotriva barbarilor din 
Numidia. Timp de 15 ani, el a fost eroul apărător al țării. La urmă, din cauza rănilor şi a 
oboselilor din lupte, s-a retras din armată iar patria, ca recunoştinţă, l-a pus în dregătoria 
cea mai de cinste, numindu-l senator (adică sfetnic al ţării, cum este azi un ministru). 
Anon a fost păgân şi în păgânătate a murit. Soția lui, fericita Iulia (vezi viața Sf. Narcis) a 
fost şi ea păgână, dar pentru virtuțile ei cele alese, Dumnezeu n-a lăsat-o la întunericul 
păgânătății şi a iconomisit ca să recunoască adevărul creştinesc de la o roabă a sa, cu 
numele Rufina. Aceasta a fost robită de păgâni şi vândută familiei Anon. Ea era fiica unui 
mucenic din Galia. Prin ea s-a luminat la credință fericita Iulia, soția lui Anon şi fiica lor 


Perpetua. 


Din copilărie, Perpetua era înzestrată cu multe virtuți alese, prin care a ajuns 
vestită în toată cetatea. Nici unul din filozofii şi ritorii păgâneşti nu puteau s-o biruiască. 
Când a ajuns în vârsta cuvenită, s-a căsătorit cu larva, generalul armatei din Carhidon. În 
războiul cu numidienii, larva a ajuns vestit prin multe biruințe. La urmă însă a fost omorât 


mişeleşte de nişte păgâni, care au aflat că el crede în Hristos. 


S-a săvârşit deci un adevărat erou al patriei şi un mucenic al credinței. După 
moartea lui Iarva, s-a ridicat prigoană mare împotriva creștinilor din Carhidon. Între cei 
care au pătimit atunci pentru Hristos a fost şi Perpetua. La închisoare ea a suferit mai tare 
decât ceilalți creştini din cauza mizeriei. Ea, care crescuse la curtea părinților în cel mai 
mare răsfăț, este apoi nevoită să doarmă pe plăcile umede şi reci ale „Budrumului” (cum 
se numea puşcăria de sub pământ). Galeriile închisorii erau strâmte, lipsite de lumină şi 
pline de murdărie. lar la vremea când îi se dădea puţină hrană, năvăleau acolo tot felul de 
haimanale de pe drum, ca să-şi bată joc de bieţii creştini (prin vorbe murdare şi gesturi 


neruşinate). Aceasta era cea mai amară vreme pentru viitorii mucenici şi mai ales pentru 

nobila Perpetua. Pe lângă toate acestea, nu 1 s-a dat voie să aibă cu dânsa micul ei prunc 
spre mângâiere. In vremea când a fost dusă înaintea judecătorului pentru întrebare, a venit 


şi bătrânul ei tată Anon, cu pruncul în braţe. 


Dar cu toate lacrimile şi toate rugămințile lui de a-şi cruța viaţa pentru hatârul 
copilului şi pentru cinstea familiei, Perpetua a rămas neînduplecată. Păgânul ei tată, în 
mândria lui de mare sfetnic al ţării, socotea ca cea mai mare ruşine mărturisirea ei pentru 
Hristos. Pentru el, credinţa creştinească era o înşelăciune, iar moartea mucenicească era 


socotită drept nebunie. 


Acum îl vezi că se roagă cu lacrimi îngenunchind în faţa ei, acuma îl vezi că 
se mânie şi o blestemă; iar când vede că ea rămâne neclintită în credinţă, atunci el 
izbucneşte într-un plâns cu hohote, ca un deznădăjduit şi pierdut la minte. Pentru asta, 


judecătorul este nevoit să-l dea afară cu sila. 


După aceea, făcându-se întrebarea la „Divan” (adică la judecată) Perpetua 
mărturiseşte cu multă îndrăzneală numele lui Dumnezeu lisus Hristos şi este osândită la 
moarte împreună cu slujnica ei Felicita şi cu alţi creştini. Fiind dusă la Amfiteatru (locul 
de privelişte unde se chinuiau creştinii) este întâmpinată la poartă de scumpa ei mamă 
(fericita Iulia), care îi dă sărutarea cea mai de pe urma şi blagoslovind-o, îi dă cinstitul 
voal al Sfintei Muceniţe Potamiana (care a fost adus de Sf. Narcis). Acoperită cu această 
sfântă podoabă, Perpetua merge în arenă (locul de luptă) cântând voioasă imnul 


mucenicilor. 


Acolo este străpunsă de coarnele unui taur fioros şi apoi aruncată în văzduh, 
de unde a căzut leşinată. Când îşi vine în fire, întreabă mirată pe slujnica ei Felicita, 
pentru ce nu mai începe lupta. Mintea ei fiind pironită la rugăciune, n-a simțit nici 
coarnele taurului şi nici căderea ei de sus. Pentru asta se întreabă Fericitul Augustin în 


cuvântarea rostită la praznicul mucenicilor din Carhidon: 


„Unde era oare mintea Sfintei Perpetua când a împuns-o taurul şi a aruncat-o 

sus?”. Desigur că mintea ei era atunci pironită la cer şi nu simţea nici frica, nici durerea. 


Abia târziu a văzut voalul scăldat în sângele ei şi coasta străpunsă de taur. De 
regulă, condamnaţii care nu mureau de cruzimea fiarelor, erau daţi pe mâna călăilor ca să- 


1 înjunghie. 


Sfânta Perpetua a căzut în mâna unui călău nou, neiscusit la junghiere. În două 
rânduri a lovit cu sabia, fără să izbutească a-i tăia capul. Văzând neiscusinţa lui, Sfânta 
Perpetua îi zice: „Prietene, nici în jumătate nu ai curajul meu, nu te tulbura, loveşte - uite 
aici! Abia la a treia lovitură reuşeşte să-i taie gâtul. Sfânta Perpetua s-a săvârşit rostind 
cuvintele: 


p>> 


„O, Doamne, ce bucurie este să moară cineva pentru Tine!”. In vremea aceca, 
o bătrână s-a apropiat de trupul Muceniţei luând un voal plin de sânge. Era Iulia, bătrâna 
ei mamă, care îşi ia înapoi voalul Sfintei Potamianei, care s-a înroşit acum din nou, cu alt 


sânge tot aşa de scump. 


Bărbăţia Sf. Perpetua a uimit pe mulțimea păgânilor de la privelişte, iar pe 
creştini i-a umplut de curaj. Astfel s-a săvârşit cea mai nobilă fiică a Carhidonului, 
adăugând o slavă mai mare la numele strălucit al familiei Anon, iar la cer a dobândit 
cununa cea neveştejită din mâinile lui Hristos, începătorul Mucenicilor şi Dumnezeul 


Slavei. 

Floarea Bisericii din Carhidon 


În Carhidon, fiind prigoană, 
Creştinii stau închişi acum 
În galeriile murdare 


A fiorosului „„Budrum”. 


Văzduhul greu al închisorii 
Şi besna umedă de-aici 
Abia îi lasă să răsufle 


Pe viitorii Mucenici. 


Purtarea cea neomenească 
A celor care străjuiesc 
Şi «Plebea» care vine zilnic 


Mai tare îi tirănisesc. 


În rândul celor ce aşteaptă 
Sentința morţii negreşit, 
Se află tânăra soție 


A unui general vestit. 


Ea vine azi la cercetare 
Avându-şi chipul curajos, 
Și fără nici o ocolire 


Mărturiseşte pe Hristos. 


- Ce nume ai, întreabă dulce 


Judecătorul prefăcut. 
- Nu mă cunoşti (răspunde dânsa) 


Să-ţi fie astăzi cunoscut: 


«Mă cheamă Vivia - Perpetua 
A senatorului Anon, 

Şi văduva lui Iarva - Bravul, 
Eroul Sfânt din Carhidon!» 


In vremea când Judecătorul 
Se străduieşte în zadar 
Ca s-o întoarcă din credinţă, 


S-apropie cu pasul rar 


Un om bătrân cu plete albe, 
Cu chipul încuviinţat. 
El este tatăl Muceniţei, 


Alesul țării la Senat. 


Având un copilaş în brațe, 
Se roagă ei tânguitor, 
Cu ochii stinşi scăldați în lacrimi, 


Mişcându-l pe judecător: 


«Perpetua, scumpa mea fiică! 


(Rosteşte el, mai mult gemând) 

Îndură-te de bătrâneţea 


Celui cu sufletul înfrânt! 


Îndură-te de copilaşul 
Ce-ţi este rodul cel dintâi, 
De maica ta nemângâiată 


Şi de iubiții fraţii tăi! 


Gândeşte-te că tu eşti maică 
Acestui gingaş copilaş, 
Nu vezi cum îţi întinde mâna 


Cu zâmbetul de îngeraş? 


De tine viaţa lui atârnă, 
Desbară-te de rătăcire 
Că ne va fi la toţi ruşine 


A morţii tale osândire!» 


Perpetua sărută pruncul 
ŞI-I strânge lăcrămând la sân, 
Făcându-i pe păgâni să creadă 


Că-1 biruită de bătrân. 


Dar Sfântul har o întăreşte, 
Ca râvna ei pentru Hristos 
Să nu rămâie biruită 


De dragostea celor de jos. 


- Ascultă, tată! (zice dânsa) 


Mi-i martor Domnul cel ceresc 


Că nici un lucru de pe lume 


Precum pe voi, eu nu iubesc! 


Credinţa însă, mă învaţă 
Că orice dragoste am eu, 
Intâiul loc să-l dau în suflet 


Iubirii către Dumnezeu! 


«Datoare sunt să am iubire 
Spre tatăl care m-a crescut, 
Dar cât de mult eu sunt datoare 


Spre Domnul care m-a făcut?» 


Văzând-o neînduplecată 
Bătrânul deznădăjduit 
Îi stăpânit şi de mânie 


Şi de durere-i biruit. 


Acum o blestemă cu ură 
Cerând pedeapsă de la «Zei», 
Acum o roagă cu suspinuri, 


Îngenunchind în faţa ei. 


«O, fiică prea nemilostivă, 
Şi maică cu duhul tiran, 
Cu tine mă pogor în groapă 


Și laşi copilul tău orfan!» 


Rostind acestea, plânge-n hohot, 


Nemângâiatul «veteran» 

Şi «Dregătorul» dă poruncă Iar pânza cea din in cu flori, 
Să-l scoată silnic din «Divan». li vălul cel pătat cu sânge 
A fericitei ei surori. 


Acum, la noua întrebare 


Perpetua s-a osândit: Urmând priveliştea, la teatru 
A fi la tauri aruncată Păgânul «Vulg» vede mirat 
Şi junghiată la sfârşit. Mucenicia unei sfinte 


In voal, cu sânge înflorat. 


La Amfiteatru, o bătrână 


Venind spre ea cu chip senin, Iar când îl ia din nou bătrâna, 
La cea din urmă sărutare El este îndoit mai sfânt: 
Ii dă ceva ţesut din in. De două ori vopsit cu sânge 


De cel mai scump ei (???) pe pământ! 


E Iulia, scumpa ei mamă, 

Icos «în cinstea Muceniţei» 


Minunându-ne de bărbăția ta cea negrăită, strigăm ţie cu inimă smerită: 


Bucură-te, floarea cea minunată a Carhidonului; 
Bucură-te, sfânt mărgăritar în apele Sionului; 
Bucură-te, odrasla ieşită din pământ păgânesc; 
Bucură-te, mireasă a Împăratului ceresc; 
Bucură-te, cea din neamul lui «Hanibal»; 
Bucură-te, că eşti şi fiică de General; 
Bucură-te, cea care vopseşti voalul Potamianii; 
Bucură-te, cea care tâmpeşti boldurile satanii; 
Bucură-te, că ai lăsat curțile cele pământeşti; 
Bucură-te, că azi întru cele din slavă te veseleşti; 


Bucură-te, Mare Muceniţă Perpetua. 


Se e SE 

Un sfânt nou în Biserica noastră, Cuviosul Nicodim Aghioritul - lauda 
Ortodoxiei de azi 


Câteva cuvinte despre Petrecerea lui pe pământ şi Proslăvirea lui (pomenirea 
Sfântului Nicodim se face la 14 iulie) 


Spre ştiinţă: 

Aş dori ca rândurile acestea să fie citite de către toți fraţii noştri români care 
pot să citească, dar mai ales de către Monahi şi Monahii, căci Sfântul Nicodim este fala 
cinului călugăresc din vremurile mai noi şi cu drept cuvânt se cuvine să ne mândrim că un 
simplu călugăr a întrecut pe toţi învățații lumii prin înţelepciunea sa şi s-a proslăvit între 
Sfinţii Bisericii noastre. 

El este fala Ortodoxiei de azi, el este alinarea şi întărirea creştinilor râvnitori 


care pătimesc pentru adevărul Sfintei Credinţe şi, în sfârşit, el este ruşinarea celor care 


defaimă aşezământul Sfinților Părinți. 


O mare bucurie pentru Sfânta Ortodoxie: 


Cuviosul Nicodim Aghioritul este trecut în rândul Sfinților, prin hotărârea 
canonică a Bisericii. În luna ianuarie 1955, s-a hotărât la Sinodul Parohiei Ecumenice ca 


Biserica Ortodoxă să numere între Sfinți şi pe Cuviosul Monah Nicodim Aghioritul. 


Numele lui este destul de cunoscut între creştinii râvnitori, căci Cuviosul 
Nicodim este Dascălul cel vestit care a alcătuit cartea Sfintelor canoane, care se numeşte 


Pedalion. 


Tot el a mai scris şi cartea Nevăzutul Război, Cartea pentru Mărturisire, Cele 


Cinci Simţiri, Sinaxarul Sfinţilor pe tot anul, Tâlcuirea Psaltirii, Tâlcuirea Antifoanelor, 

Tâlcuirea Sfintei Evanghelii, Filocalia şi alte cărți prea alese de care se foloseşte toată 


lumea creştină. 


În urma cererii pe care au făcut-o Epitropii Mănăstirilor din Sfântul Munte şi 
după dorinţa celor mai râvnitori dintre pravoslavnicii creştini, Cuviosul Nicodim este 
trecut în rândul Sfinţilor. Cel care a trăit ca un Sfânt, s-a ostenit ca un adevărat Mucenic şi 
a lăsat în urmă cele mai folositoare cărţi pentru Creştinătate, cu dreptate este ca să fie 


cinstit împreună cu sfinţii, pe care 1-a lăudat aşa de mult în Sinaxarul său. 


Călugărul cel flenduros, care umbla încălţat cu opinci şi care dorea să meargă 
în ţară la noi şi să trăiască în obştia Cuviosului Paisie de la Neamţu, astăzi este cinstit de 


toată lumea, împreună cu Sfinţii mari Dascăli ai Bisericii noastre de Răsărit. 


Am mâniat pe Dumnezeu şi Sfinţii acum cer răzbunare că s-au defăimat 
învăţăturile lor şi s-a călcat în picioare aşezământul lor! În vremurile acestea de înţepenire 
duhovnicească şi de nepăsare generală, Sfânta noastră Biserică de Răsărit (aşa prigonită şi 
sărăcită cum este) ea totuşi nu încetează de a revărsa darul ei asupra celor bine credincioşi 
iar celor împodobiţi cu fapte bune Sfânta noastră Biserică le dăruieşte cununa Sfinţeniei şi 


îi numără între „Fili ei cei întâi născuţi”. 


In Biserica cerească, Cuviosul Nicodim este de multă vreme între Sfinți şi se 
roagă pentru noi pământenii la tronul Dumnezeirii, dar Soborul Bisericii pământeşti abia 


acum s-a gândit să-l cinstească aşa cum se cuvine. 


Lumina Sfântului nostru Părinte Nicodim, care a răsărit la ceruri acum 152 de 


ani, s-a vădit astăzi mai bine în Biserica de pe pământ, ca să lumineze tuturor! 


Se bucură acum tot norodul creştinesc şi Sfânta Biserică dănţuieşte, cinstind 
pe marele scriitor bisericesc şi pe alesul cinului călugăresc. Să dăm cu toții slavă lui 
Dumnezeu că nu s-a curmat niciodată şiragul sfinţilor Cuvioşi, care merg pe calea cea 


strâmtă a crucii şi aduc la ceruri prinosul nevoinților pustniceşti! 

Câtă vreme Sfânta Lumină se pogoară în Biserica noastră şi sfinţii odrăslesc în 
livada cea duhovnicească a ortodoxiei, este semn că Dumnezeu este cu noi şi adevărul 


Sfintei credinţe străluceşte mai mult decât soarele, spre biruinţa noastră. 


Cum trăieşte Cuviosul Nicodim Aghioritul 


Cuviosul Părintele nostru Nicodim este floarea cea mai aleasă din grădina 


Maicii Domnului (adică din Sfântul Munte) care a odrăslit în veacul din urmă. 


Mireasma cea duhovnicească pe care a răspândit-o acest cuvios, a umplut 


Biserica Ortodoxă din toate părțile. 


Prin viaţa lui cea sfântă, prin învăţătura lui cea dulce, prin cărțile lui cele 
scumpe şi de Dumnezeu insuflate, el a ajuns la măsura sfinţilor dascăli din vechime, 
alături de Sfântul loan Gură de Aur, de Sfântul Vasile cel Mare şi de Sfântul loan 


Damaschin şi de alți sfinţi mari. 


S-a născut în ostrovul Naxului. A urmat o bucată de vreme la seminarul din 
oraşul Smirna. Insă dorul de călugărie nu l-a lăsat să termine şcoala. Ca o căprioară 


însetată a alergat la adăpostul liniştit al Mănăstirii. 


În vremea când Cuviosul Părintele nostru Paisie era plecat din Sfântul Munte 
şi punea începutul vieţii de obşte la noi în ţară, cam pe-atunci a intrat Cuviosul Nicodim 


ca frate în Mănăstirea Sfântului Dionisie din Sfântul Munte (în anul 1775). 


Însă n-a stat acolo decât doi ani, căci talentul lui pentru alcătuirea cărţilor l-a 


făcut ca să colinde întocmai ca o albină prin tot Sfântul Munte, pentru a aduna mierea cea 

duhovnicească oriunde auzea că sunt cărți şi însemnări vechi, mergea ca să le citească ori 


ca să le copieze pentru folosul de obşte. 


Pe cele care erau scrise într-o limbă grea şi neînţeleasă, el le scria într-o limbă 


uşoară, pe cele greşite le îndrepta, iar pe cele necomplete, el le completa. 


Vieţile Sfinţilor care erau atunci împrăștiate şi netipărite, el le aduna la un loc, 
scripturile greu de înţeles el le tâlcuia iar la Sfinţii care nu aveau slujba în Mineiu el le 
alcătuia slujba în chip armonios. În scurte cuvinte putem zice că nu era sfătuire de folos 
care sa nu treacă sub pana lui, nu era vreo nedumerire care să nu fie dezlegată de el. Nu 


era cuvânt duhovnicesc care să nu fie lămurit de el. 


Când a aflat despre petrecerea minunată a Stareţului Paisie de la Mănăstirea 
Neamţului, care era cărturar ca şi dânsul, a dorit mult ca să meargă în România, spre a 


petrece în obştea vestită de la Neamţu. 


Dar când s-a pregătit să meargă, a fost înștiințat prin descoperire cerească ca 
să nu părăsească Sfântul Munte, care avea nevoie de lumina învăţăturii lui şi de pilda 
vieţii. Dorinţa lui era ca să găsească un povăţuitor iscusit şi învăţat aşa cum era Cuviosul 
Paisie din România, însă Maica Domnului l-a ţinut pe loc ca să înflorească şi să rodească 


în grădina cea Sfântă a Ei (în Sfântul Munte). 


Darul Sfântului Duh s-a revărsat din belşug peste el şi l-a făcut ca să lumineze 


ca un luceafăr în toată lumea pravoslavnică. 


In vremea aceea când mai toate națiile ortodoxe erau sub robia turcească şi 
duceau lipsă de învăţătură, smeritul Părintele nostru Nicodim a adăpat pe norodul cel 


însetat la suflet cu sfânta lui învăţătură. 


Vorba lui simplă şi dulce, sfatul lui cel plin de râvnă şi de înţelepciune, a fost 
în vremea aceea, este şi în ziua de astăzi, şi va rămâne cât va fi lumea, ca o miere 


duhovnicească, care hrăneşte pe cel flămând la suflet şi îndulceşte pe cel amărât la inimă. 

Talentul lui a fost pizmuit de mulți „fraţi mincinoşi” (cum îi numeşte Sfântul 
Apostol). Aceştia s-au luptat ca să oprească izvorul învățăturii lui şi să-i ponegrească 
numele. Şi poate scârba asta l-a făcut ca să se hotărască a merge în România (pe lângă alte 


motive). 


Insă Dumnezeu astupa gura la toți vrăjmaşii lui, căci toți Proestoşii cei 


duhovniceşti până şi însuşi Patriarhul Ţarigradului îl lăudau şi preţuiau cărțile lui. 


In Constantinopol era pe vremea aceea Patriarh Ecumenic Grigorie al cincilea, 


care mai pe urmă a suferit moarte mucenicească. 


Într-o vreme când Patriarhul Grigorie a fost silit de turci ca să părăsească 
Scaunul, s-a retras în Sfântul Munte şi trăia în linişte, într-o chilie de lângă Mănăstirea 


Ivirul. 


Cuviosul Nicodim fiind acolo în apropiere la Sihăstria Capsala, era ajutat cu 
provizii de către Fericitul Ierarh şi de multe ori vorbeau împreună, punând la cale 


luminarea norodului creştinesc, care zăcia în neştiinţă, sub jugul păgânesc. 


Mulţi creştini din stăpânirea turcească au fost siliți ca să-şi lepede Sfânta 


Credinţă. 


Şi toți care cunoşteau căderea şi cereau pocăință, alergau în Sfântul Munte ca 
la un liman de mântuire. Aici aflau pe Fericitul Patriarh Grigorie la care se mărturiseau. 


Acesta îi trimetea pe urmă la Dascălul Nicodim din pustia Capsalei ca să-i povăţuiască. 

În chipul acesta, Cuviosul Nicodim a scos pe mulţi din întunericul lepădării şi 
i-a adus la pocăință curată, iar pe unii din aceştia i-a îndemnat ca să mărturisească pe 
Hristos înaintea stăpânilor păgâni. 

Aşa a primit moartea mucenicească Noul Mucenic Constantin din Idra. Pe 


acesta Cuviosul Nicodim l-a întărit ca să mărturisească pentru Hristos şi pe urmă i-a scris 


viaţa cu pătimirile lui, alcătuindu-i şi slujba lui în chip minunat. 

Din vremea aceea a rămas şi o scrisoare a Cuviosului Nicodim adresată către 
Patriarhul Grigorie pentru un monah român din Transilvania, care nu avea botezul 


adevărat. 


Iată cuprinsul acestei scrisori: 


Prea Sfinţite Stăpâne şi dumnezeiescule Patriarh a toată lumea. Aducătorul 
acestei scrisori, care este de origină din Transilvania şi are Botezul (sau mai bine zis 
desbotezul) fund molipsit de întinăciunea latinilor, vine prin mijlocirea mea, către Înalt 
Prea Sfinţia voastră, cerând călduros să fie Botezat cu botezul Bisericii noastre de Răsărit. 
Deci atât el, cât şi eu - ne rugăm de a voastră inimă următoare lui Hristos şi apostolească, 
ca să trimiteţi întărit prin ordin scris oficial pe numitul Monah nemonah (adică fără darul 
călugăniei) către Duhovnicul Român Părintele Grigore din Mănăstirea Pantocrator. Căci 
acela fiind de acelaşi neam şi de aceeaşi limbă cu dânsul poate ca să-l înveţe şi să-l 
înoiască cu botezul nostru, precum el însuşi şi eu ne rugăm mai mult lui Dumnezeu ca 
după alte cereri de mântuire să aibă şi călătorie uşoară, să fie călăuzit la Tronul Prea 
Fericirii voastre şi să aleagă calea cea bună spre folosul a tot norodul Creştinesc. Pentru 


aceasta, cerându-vă Rugăciuni, rămân socotindu-mă cel mai mic dintre slugile voastre. 


(ss) Nicodim 


Din actul acesta se vede cât de multă pază era în vremea aceea de a nu primi 


în mănăstire pe cei care sunt botezați prin stropire. 


Despre locul acesta ne putem încredința şi din cărțile Cuviosului Paisie de la 
Neamţ care nu primea nicidecum în obştea lui pe cei care veneau din Transilvania ori din 


Bucovina unde se boteza prin stropire. 

În vremea când trăia Cuviosul Nicodim la Sihăstria Capsalei a fost chemat de 
către Proestoşii Sfântului Munte ca să discute cu nişte clerici papistaşi despre dogmele 
credinţii. Când s-a ivit Cuviosul în ograda Mănăstirii din Careia, îmbrăcat flenduros şi cu 
opinci în picioare, Papistaşii s-au plâns Proestoşilor că asta este semn de batjocură pentru 
ei ca să stea de vorbă cu un asemenea călugăr mojic. Proestoşii însă i-au liniştit, dându-le 


oarecari lămuriri despre „flendurosul Nicodim”. 


Când au început discuția, fiecare vorbă rostită de monahul nostru era ca un 
fulger arzător pentru cei de faţă. Chiar de la început le-a închis gura şi neştiind ce să mai 


ZICĂ, întrebau: „Mai sunt în Muntele Atos şi alţii la fel cu cel care a vorbit cu no1?”. 


Întrebarea asta a făcut-o către Epitropii Sfântului Munte, dar Cuviosul 
Nicodim care era de faţă a luat-o înainte cu răspunsul zicând: „Sunt o mulțime şi eu sunt 


cel din urmă!”. 


A mers odinioară la Sfântul Munte un protestant din Germania şi căuta să ia în 


bătaie de joc simplitatea călugărilor. 


A declarat în faţa Epitropilor din Careia că el este Proorocul Ilie. Proestoşii au 
început a râde, crezând că au de-a face cu un nebun. Dar când a început el să le vorbească, 


au văzut că nu este nebun ci este o undiţă primejdioasă pentru Ortodoxie. 


Deci nepricepându-se ei cum să-i răspundă s-au sfătuit ca să găsească pe 
cineva dintre călugări care să dovedească cu mărturii din Sfânta Scriptură că Protestantul 
este mincinos (iar nu prooroc cum zicea el). Atunci şi-au adus aminte bătrânii de smeritul 
Dascăl Nicodim, care trăia în vremea ceea la o chilie, aproape de Careia. Cuviosul 
Nicodim s-a prezentat ca de obiceiu îmbrăcat în nişte zdrenţe şi încălţat cu opinci de porc. 
Când l-a văzut Protestantul a început a râde cu hohote. Atunci Bătrânii Proestoşi i-au 


lămurit Cuviosului pentru ce este chemat, adică să dea răspunsul cuvenit proorocului 

MINCINOS. 
Pricepând Cuviosul că ereticul îşi bate joc de călugări 1-a zis: 
„Va să zică eşti Proorocul Ilie, domnule”. 
„Desigur!” (a răspuns neamţul). 


Atunci Cuviosul i-a zis iarăşi: „Proorocul Ilie a avut tăierea împrejur, dar 


dumneavoastră?” (o aveţi?). 


La întrebarea asta a rămas proorocul cu gura căscată şi a plecat fără să mai 
stea de vorbă cu opincarii din Sf. Munte. Toţi care veneau să ispitească pentru tainele 
credinţii dacă se întâmpla ca să vorbească cu Dascălul cel flenduros, nu mai avea poftă să 


râdă, ci plecau îndată ruşinaţi. 


Cuviosul Nicodim Aghioritul n-a făcut semne şi minuni în viaţă, dar viaţa lui 
întreagă a fost o adevărată minune, prin roadele bunătății care au umplut lumea. 
Invăţăturile lui au luminat norodul creştinesc şi au întărit Biserica Ortodoxă în vremurile 


cele mai grele. 


După mărturisirile Sfinților Părinţi, sfinţenia omului nu se arată din săvârşirea 
minunilor ci din viaţa cea îmbunătăţită. Minunile sunt lucrurile lui Dumnezeu şi se fac 
mai mult pentru luminarea celor necredincioşi şi pentru întărirea celor slabi în credinţă, iar 


faptele cele îmbunătățite sunt roadele prin care se cunosc sfinţii. 


lată ce zice Sfântul Grigore Teologul, în cuvântul de la înmormântarea 
Sfântului Vasile cel Mare: „Minunile pentru cei necredincioşi, iar nu pentru cei ce cred. 
Semnele bărbaților Sfinţi este viaţa lor cea după Dumnezeu şi aşezarea lor cea sfântă!”. 


Iar Sfântul loan Gură de Aur zice: „Virtutea este mai presus decât minunile”. 


Tot el mai scrie şi aceasta: 

„Sfinţii sunt aceia care au credință dreaptă şi viaţa curată. Chiar de nu 
săvârşesc semne, chiar de nu gonesc duhurile necurate, după cum Ioan cel mai mare dintre 
toți cei născuţi din femeie nu se pomeneşte nicăieri că ar fi făcut semne!” (vezi cuvântul 


Sfântului loan Gură de Aur la tâlcuirea Epistolei către Filipeni). 


Sfântul loan Botezătorul n-a făcut minuni în viaţă, dar a trăit ca îngerii pe 


pământ şi s-a învrednicit să boteze pe Mântuitorul lumii în apele Iordanului. 


Tot aşa nici Cuviosul Nicodim n-a făcut minuni dar viaţa lui a fost îngerească 


şi a botezat milioane de suflete cu lumina cea sfântă a învăţăturii sale. 


Cărţile lui sunt ca nişte făclii aprinse care lumineaza creștinătatea. Ele vor 
rămâne ca o călăuză de mântuire pentru toate veacurile. Dar ostenelile cele prea mari ce 
le-a suferit Cuviosul Nicodim la alcătuirea cărților i-au supt de timpuriu puterile şi la 
vârsta de 60 de ani s-a stins din viaţa aceasta precum se stinge o făclie de ceară curată, 
pentru a răsări ca un luceafăr luminos în lumina cerească. Toată viaţa şi-a petrecut-o în 
sărăcie şi întru osteneli mai presus de fire. Călugării din Sfântul Munte îi ziceau „Dascăl” 
(adică învăţător) iar el se numea pe sine „Lepădătură” şi „câine mort”. Atâta era de smerit 
încât oriunde se afla cu fraţii, tot locul cel mai de pe urmă îl căuta, umblând încălţat 


totdeauna cu opinci. 
Cuviosul Nicodim Aghioritul n-a învăţat Teologia la Universitatea din Atena 
ŞI nici n-a colindat pe la şcolile înţelepților din Apusul Europei. 


EI s-a adăpat numai cu apa cea limpede a Ortodoxiei din Mănăstirile Sfântului 
Munte, adică din Sfintele Scripturi. Dar razele învățăturii lui întrec toată ştiinţa înţelepților 
de astăzi care cuprinde lustrul filozofiei dar este lipsită de miezul credinţii. Căci un bob de 
credință curată preţuieşte mai mult decât vagoane întregi de ştiinţă lipsită de mustul 
credinţii. 


Este de însemnat că Monahii din Sfântul Munte l-au socotit totdeauna pe 

Cuviosul Nicodim ca „„Dascăl” al lor, aşa îl numeau toți încă de când era în viaţă. lar după 
mutarea lui din viaţă, toţi Monahii şi toţi creştinii care cunoşteau viaţa lui, îl socoteau ca 
pe un sfânt. Capul lui a fost aşezat într-o cutie de lemn spre închinarea celor care cinsteau 


pomenirea lui. 


Pe fruntea lui este scris: „Aştept învierea morţilor” după cum a lăsat el cuvânt 


înainte de moarte. 


Prea fericitul şi Marele Patriarh Ioachim al III-lea mergând în Sf. Munte a 
îngenunchiat înaintea cinstitului său cap, îndelung rugându-se cu multe lacrimi ca să-l 
acopere în viață cu darul lui cel Sfânt. La urmă a sărutat cu evlavie cinstitul cap al 


Cuviosului zicând către cei de faţă: 


„Cine nu socoate acest cap ca moaşte de Sfânt să fie anatema!”. Cu alte 
cuvinte el este socotit ca sfânt cu mult înainte de a se hotărî în Sobor. Mulţi dintre 
călugării aghioriţi sărbătoreau pomenirea lui cu mult înainte de hotărârea Patriarhiei, căci 


toţi erau convinşi despre sfinţenia vieţii lui. 


Numele lui a ajuns cunoscut şi la papistaşii din Apus, care au avut de multe ori 
discuţii cu el pentru credinţă şi s-au spăimântat de darul înţelepciunii care locuia întru el. 
Însăşi aceştia, pe care i-a ruşinat de multe ori Cuviosul Nicodim, l-au însemnat în cărţile 
lor, împreună cu sfinţii ortodocşi din vechime pe care îi cinsteau şi ei (adică alături de 


Sfântul loan Gură de Aur, Sfântul loan Damaschin şi Sfântul Andrei Criteanul). 

Adaus spre lămurire 


Când lipsesc povăţuitorii cei buni, când duhul lumesc caută să înăbuşe sfânta 
credinţă, când slugile lui Anticrist se grăbesc să întunece adevărul, atunci Pedalionul 
Sfântului Nicodim ne arată ca o busolă încotro să mergem, iar cartea lui „Nevăzutul 
Război” ne învaţă cum trebuie să folosim armele cele Duhovniceşti, pe urmă „Hristoitia” 
adică cartea bunelor obiceiuri ne dăscăleşte cum să ne purtăm în viaţă, iar „Cartea celor 


Cinci Simţiri” ne serveşte ca o strajă neadormită pentru suflet. 


În sfârşit, toate cărţile lui, care sunt mai mult de o sută, le avem ca pe nişte 


proptele de mântuire în toată viaţa noastră. 

Stihuri de umilinţă către Sfântul Nicodim 


Nicodime prea ferice Şi să dezlegi pe cei robiți 
Care doreai odinioară lar pe organele pierzării, 

Ca sa trăieşti la noi în ţară, Care hulesc Sfânta Credinţă, 
Acuma caută din ceruri Întoarce-i către pocăință! 


Şi vezi pe fii României 
Cum poartă jugul tiraniei. Învățătura ta cinstită 


Să fie iarăşi folosită 


Cu Sfântul Stareţ de la Neamţu De neamul nostru românesc 
Să dai acuma ajutor Şi „coarnele lui Velhar” 
Prea necăjitului popor Să nu se mai înalțe iar! 


Iar tabăra înşelăciuniui 


Din vatra noastră strămoşească Pedalionul scris de tine 
Degrab să se risipească! Să fie naţiei Creştine 

Ca o duhovnicească cârmă 
În ţara noastră primitoare Iar cartea „Celor cinci simţiri” 
Acuma nu mai este „soare” Oglinda Sfintei mântuiri. 


Cu razele de libertate, 
Căci vântul de la Miază Noapte În viaţa noastră necăjită 
Aduce negură de moarte. Şi de Păstorii buni lipsită, 


La toţi creştinii pravoslavnici 


Cu darul tău cel sfânt, Părinte Luceafăr să ne fie-n cale 
Să mângâi pe cei necăjiţi Sfințenia vieţi tale! 
Insemnare 


Cuviosul Nicodim dorea mult să meargă la chinovia Cuviosului Paisie de la 


Neamţu, însă prin semne cereşti a fost oprit. Prăznuirea lui se face la 14 iulie. 

Viaţa Sfântului Daniil Sihastrul la Mănăstirea Voroneț 


(Prelucrată după un studiu de preot profesor Petru Rezuş, din revista Studii Teologice, nr. 3-4, 


anul 1956, al Patriarhiei Române, Bucureşti) 


Acest bărbat sfânt a fost din tinerețile sale împodobit de Dumnezeu cu daruri 


alese, asemenea unui pom încărcat de roade. 


El s-a născut dintr-o familie de oameni săraci de pe moşia Episcopiei de 


Rădăuţi şi a primit din Botez numele de Dumitru. 


Pe când lucra pe moşia mănăstirii împreună cu monahii, fiind încă un 
băieţandru, a prins multă dragoste de viaţa călugărească învățând pravila şi ascultând 


sfaturile monahilor. 


Evlavios la suflet şi cu inima plină de smerenie şi blândeţe, tânărul Dumitru a 
îndrăgit calea Domnului şi părăsind deşertăciunile vieşii a intrat în cinul monahicesc, 


primind metanie în mănăstirea Rădăuților. 


Numele lui de călugărie a fost David. Acolo a avut prilejul ca să urmeze 
şcoala Episcopiei de Rădăuţi, adăpându-se cu lăcomie din izvoarele învățăturii celei 


mântuitoare. 


Sporind cu învăţătura, el sporea şi la îmbunătăţirea vieţii întru cele 
duhovniceşti. Luminându-se la cele dinăuntru prin rugăciuni fierbinţi şi tot felul de 
nevoinţe, s-a învrednicit în scurtă vreme de darul tămăduirilor şi al proorociei. Pe lângă 
acestea, mai avea şi darul sfătuirii duhovniceşti, din care se vedea adânca lui înţelepciune 


pe care o primise de la Dumnezeu. 


Cuviosul David (adică sihastrul Daniil de mai târziu), n-a rămas multă vreme 


în mănăstirea Rădăuţi, ci s-a retras în Mănăstirea Sfântul Lavrentie aproape de Vicovul de 

Sus, pe locul care se zice Lavra (unde a fost pe vremuri lavră de călugări). 


In mănăstirea aceasta, el urmează aceeaşi viaţă înaltă, petrecându-şi vremea în 


rugăciuni fierbinţi, pe care le făcea stând în genunchi, cu post şi cu multe osteneli. 


Lucrul mâinilor (rucodelia) era împletirea coşurilor de nuiele, iar hrana lui 
erau verdeţurile (buruienile) şi rădăcinile. In chilia lui nu se stingea lumina niciodată în 
vremea nopţii. Era aspru atât cu el însuşi, cât şi cu alții, însă la toate avea dreaptă 


socoteală. 


Mulţi oameni se foloseau din viaţa şi din sfaturile lui. O dată, fiind trimis de 
egumenul mănăstirii la târgul din oraşul Siret, a întârziat prea mult fiind silit de 
credincioşi ca să le dea sfaturi. Pentru asta egumenul l-a canonisit foarte aspru. Tânărul 
David a împlinit canonul fără de cârtire, însă după aceea n-a mai stat în mănăstire, ci s-a 
retras în singurătate în Valea pârâului Putna pentru a-şi împlini, fără piedică, nevoinţele 
sale. Odată cu retragerea lui la pustie, cuviosul David a îmbrăcat schima cea mare primind 


numele de Daniil. 


Şi-a ales locul de sihăstrie tocmai unde se varsă apa Viteului în pârâul Putnei, 
acolo era locul cel mai sălbatic şi mai depărtat de lume. In partea stângă a Putnei, cum 
urci la deal prin codrii cei nepătrunşi, se ivesc nişte stânci uriaşe de gresie. Intr-una din 


stâncile acestea, a început să-şi sape locuinţa sa cuviosul nostru Daniil. 


Ani întregi s-a ostenit cuviosul, cioplind stânca cea vârtoasă, până când şi-a 
făcut o încăpere pentru locuinţă şi alta pentru Paraclis, care se văd până în ziua de astăzi şi 


poartă numele „Sfântului Daniil Sihastru”. 


Viaţa lui cea minunată n-a putut să rămână tăinuită de lume. Aroma cea 
duhovnicească a faptelor s-a răspândit în toate părțile. Au început să curgă spre chilia lui 
mulțime de credincioşi, unii mergeau pentru sfaturi, iar alții pentru a se tămădui de 


felurite boli. Toţi îl cinsteau ca pe un sfânt căci, pe lângă altele, Cuviosul Daniil avea şi 

darul proorociei. 


Era cunoscut şi cinstit nu numai de norodul cel simplu, ci de însuşi Voievodul 
țării şi de toți boierii. După toate mărturiile istoriei, se poate vedea cât de mult s-a 
împrietenit cu Ştefan cel Mare, încă din anu tinereţii lui, când era stăpân în Moldova, 


Bogdan, tatăl lui Ştefan. 


Cuviosul Daniil era mai în vârstă ca Ştefan, care îl avea la mare evlavie pentru 


faptele lui cele minunate şi mai ales pentru adânca lui înţelepciune. 


Unii scriitori de azi sunt de părere ca voievodul Ștefan l-a cunoscut pe 
Sihastru abia atunci când a fost ţara în primejdie, după înfrângerea moldovenilor la Valea 
Albă. Adevărul însă este că Ştefan Vodă îl cunoştea pe Sihastru încă din tinereţe, 
înainte de a se urca pe tronul ţării. El venea adesea la chilia Sfântului, pe vremea când se 
liniştea pe Valea Putnei, şi uneori petreceau împreună mai multe zile de-a rândul, 
ascultând de învăţăturile lui şi dormind pe o prispă de piatră, după cum povestesc oamenii 
din apropiere, căci au auzit de la bătrânii lor. Apoi, când tatăl voievodului Ştefan a fost 
ucis la Reuşeni (de Petru Asan), atunci tânărul Ştefan vine iarăşi la chilia Sihastrului, unde 
află alinare şi îmbărbătare întru scârba lui cea mare. Atunci, spune tradiţia, i-a proorocit 
Sfântul Daniil tânărului Ştefan că va ajunge voievod al ţării, după cum s-a şi împlinit 


cuvântul. Asta a făcut ca numele lui să fie şi mai cinstit în faţa norodului. 


Din această vreme, aproape toată viaţa Cuviosului Daniil se împletește cu 
faptele cele măreţe ale voievodului Ştefan. Aceasta se dovedeşte din istoriile vechi (ale 


cronicarior), din diferite inscripţii şi din tradiție. 


Voievodul, în marea lui evlavie, îl asculta totdeauna şi pentru aceasta l-a 
blagoslovit Dumnezeu cu multe biruinţe asupra vrăjmaşilor ţării, mai ales asupra 


păgânilor turci. 


De aici putem înţelege pentru ce Voievodul Ştefan a primit numele de: „Cel 

Mare şi Sfânt”. Căci mai toţi oamenii cei mari, care au avut legături cu sfinții şi au 
ascultat de sfatul lor, au ajuns şi ei la sfinţenie (cum a fost Sfântul împărat Constantin cel 
Mare, Teodosie cel Mare, lustinian cel Mare, Voievodul Neagoe Basarab, Mircea cel Mare 
ŞI alții). 

Pe când sihăstrea Cuviosul Daniil pe Valea Putnei, fiind cercetat odată de 
Voievodul Ştefan, Cuviosul îl sfătuieşte ca să înalțe o mănăstire în acele locuri frumoase şi 
liniştite. Voievodul l-a ascultat şi a zidit acolo vestita mănăstire Putna (unde se află şi 
mormântul lui Ştefan Vodă). Această mănăstire a fost sfințită în anul 1471 (mănăstirea nu 


este departe de chilia Sihastrului Daniil). 


La această sfințire au luat parte Mitropolitul țării, Teoctist, Episcopul Tarasie 
al Romanului, Antim Teodor de la Bistriţa, Arhimandritul Iosaf de la Neamţ, care a ajuns 


apoi egumen la Putna. 


Ştefan cel Mare ar fi dorit ca să-l pună stareţ la Putna pe Cuviosul Daniil (ca 
cel care era părintele lui duhovnicesc) însă Cuviosul n-a voit egumenia, ci s-a retras la 
chilia lui. 

După aceea, Părintele nostru Daniil n-a mai avut linişte în Sihăstria lui ca mai 
înainte. Valea Putnei era mereu călcată de rădvanele (trăsurile) boiereşti, care vizitau 


mănăstirea Putna şi din evlavie treceau şi pe la chila Sihastrului Daniil. 
Sfântul a început să se gândească la un alt loc de linişte, mai ferit de lume. 


Dar tocmai în vremea aceea, s-a săvârşit din viaţă mitropolitul ţării Teoctist. Şi 
(după cum spune tradiţia ) Ştefan Vodă avea în scop să-l aducă la scaunul mitropoliei pe 
Sfântul Daniil Sihastrul. S-au pregătit toate pentru alegerea lui şi s-a pornit mult alai, 


soborul clericilor de la Suceava cu boierii cei mari spre chilia Sihastrului. 


Dar în noaptea aceea, Cuviosul luase drumul prin munte spre Voroneţ. Trimişiu 


Domnului şi Soborul au aflat chilia Sihastrului goală. 

Sfântul Danul - având oarecare semne despre planul Voievodului - a apucat 
înainte calea pustiei. A trecut munţii Obcina Mare, apoi pe apa Voroneţului (care i se mai 
zice şi apa Corbului) şi a ajuns în nişte locuri sălbatice şi necălcate de oameni. Acolo, sub 


stânca Şoimului, pe apa Voroneţului, şi-a făcut noua lui chilie. 


Mai la vale de chilia lui era mănăstirea de călugări, unde era egumen Popa 
Misail pe la 1471. (Biserica aceasta de lemn a fost zidită apoi din piatră de Ştefan, după 
îndemnul Sfântului Daniil). În scurtă vreme a mers vestea iarăşi prin ţară despre faptele 
lui şi lumea a început să-l caute, iar ucenicii roiau împrejurul lui ca şi albinele. Sfântul 
Daniil era acum bătrân şi mergea aplecat, sprijinindu-se în toiag. El vindeca felurite boli şi 
betegiuni (cum spun bătrânii), avea adeseori vedenii minunate şi spunea mai înainte cele 
viitoare. Mulţi dintre ucenicii lui au avut viaţă înaltă, iar unii au ajuns până la scaunul 


Mitropoliei (cum a fost mitropolitul Grigorie Roşea, ucenicul sfântului). 


Când ţara Moldovei se afla în pericol, Voievodul Ştefan alerga la chila 


Sfântului Daniil pentru a-i cere rugăciuni şi sfaturi. 


Aşa de pildă, după lupta cu turcu de la Valea Albă, unde moldovenii avură 


pagube mari, Ştefan Vodă a mers la chilia Sfântului Daniil. 


Iată cum scrie cronicarul Ioan Neculce despre vremea aceea: 


„lar Ştefan Vodă, mergând de la Cetatea Neamţului în sus pe Moldova, a mers 
pe la Voroneţ unde trăia un părinte Sihastru, pe nume Daniil. Şi bătând Ştefan Vodă în uşa 
Sihastrului să-i descuie, a răspuns Sihastrul să aştepte Ştefan Vodă afară, până îşi va 
isprăvi ruga. Şi după ce şi-a isprăvit Sihastrul ruga, l-a chemat în chilie pe Ştefan Vodă. Şi 
s-a spovedit Ştefan Vodă la dânsul. Şi l-a întrebat Ştefan Vodă pe Sihastru ce va mai face, 
că nu poate să se mai bată cu turcii: închina-va oare ţara la turci, au ba? Iar Sihastrul a zis 


să nu se închine, că războiul este al lui. Numai că, după ce va izbândi să facă o mănăstire 

acolo în numele Sfântului Gheorghe, care să fie hramul Bisericii. 


Deci a purces Ştefan Vodă în sus, pe la Cernăuţi şi pe la Hotin şi a strâns 


oaste, feluri de feluri de oameni şi a purces în jos. 


Iar turcii înțelegând că va să vie Ştefan Vodă cu oaste în jos, au lăsat şi ei 
Cetatea Neamţului de a o mai bate şi au început a fugi spre Dunăre. lar Ştefan Vodă a 


început a-i goni din urmă şi a-i bate până i-a trecut Dunărea. 


Și întorcându-se înapoi Ştefan Vodă s-a apucat de a făcut Mănăstirea 
Voroneţului şi a pus hramul Bisericii «Sfântul Gheorghe»” (din O samă de cuvinte de Ion 


Neculce). 


După cum se vede, cuviosul Daniil era destul de cunoscut de Ştefan Vodă, 
pentru aceasta nu se sfieşte să-i zică să mai aştepte afară. lar îndemnurile lui către Voievod 


erau mai ales pentru zidirea mănăstirilor şi ajutorarea celor nevoiaşi. 


Prin cuvântul Sfântului, se preamărea Dumnezeu şi Sfintele Locaşuri, iar darul 


lui Dumnezeu preamărea pe evlaviosul Voievod, care dădea ascultare Sfântului. 


Sfântul Daniil a ajuns să vadă cu ochii împlinirea dorinţei sale căci la 1488 a 


fost sfințită Mănăstirea Voroneţului, pe vremea egumenului Efrem. 


După spusele tradiţiei, Sfântul Danul ar fi fost stareţ în Mănăstirea 


Voroneţului după Efrem, care a fost pe vremea Sfinţiei Sale. 


Acest lucru se dovedeşte şi din slovele care sunt pe mormântul lui. La anul 
1488 (17 august) Ştefan Vodă dăruieşte Topliţa Rece şi Suha Mare cu toate poienele şi 


muncelele cu izvoarele Râcăoane, Astra şi Negrileasa mănăstirii Voroneţ. 


La moartea starețului Efrem, Sfântul Daniil se afla în mănăstire, fund silit de 


bătrâneţe să părăsească sihăstria lui cea mult iubită. 

Pentru aceasta, soborul mănăstirii Voroneţ îl alege stareţ. Nu mult după 1488 
viteazul nevoitor, împovărat de mulţimea anilor, îşi dă sufletul în mâinile Domnului. A 


fost îngropat în pronaosul (nartica) Bisericii în partea dreaptă. 


La înmormântarea Sfântului (după cum spune tradiția) a fost de faţă şi 
Voievodul Ştefan, cu un mare sobor de clerici. Din porunca Voievodului s-a aşezat pe 
mormântul lui o lespede frumoasă de gresie. Pe această lespede sunt săpate următoarele 
cuvinte: „Acest mormânt este al părintelui nostru David, ca schimonah Daniil”. Inscripţia 


este simplă, fără cuvinte de slavă după cum a fost şi viaţa lui simplă şi smernită. 


După cinstita lui adormire, evlavia credincioşilor n-a contenit şi nici nu s-a 


micşorat, ci mai vârtos a sporit prin mulțimea minunilor care se făceau la mormântul lui. 


Veneau Vlădicii şi norodul din depărtare pentru a săruta cinstitele lui moşte şi 


toți aflau ajutor şi alinare întru boli şi necazuri. 


Numele Sfântului Daniil Sihastru şi vestea minunilor lui se răspândeşte în 
toate colțurile ţării şi ajunge să fie cunoscut şi de alte naţii. De pildă, vestitul teolog 
malorus (ucrainian) Zaharia Kopistemschi, când pomeneşte despre Sfinții Români apare şi 
numele sfântului Daniil (în cartea sa Palidonia scrie şi despre Sfântul Daniil de la Voroneţ 


numindu-l „Ciudovoreş” - făcător de minuni). 


De asemenea, Cuviosul Daniil este trecut pe lista Sfinților moldoveni în actele 
curții imperiale din Rusia scrise de către Şambelanul Andrei Nicolaevici Muravier. Lista 
(adică catalogul) acesta cu Sfinţi Români a fost cerută de Mitropolia Moldovei în anul 
1857. În actul acesta sunt trecuţi 17 Sfinţi Români cu vieţile lor (Sfântul Daniil este al 


faptelor). 


Şiragul Sfinților Români este destul de bine cunoscut şi se găsea prin 


mănăstirile noastre, de unde ajungea cunoscut şi de străini (cum este cazul cu teologul rus 

de mai sus). 


În volumul patru cu Vieţile Sfinţilor scris de mitropolitul Dosoftei al 
Moldovei, la pagina 152 se află scrise următoarele: „Deci mulți sfinți se fac, şi până astăzi 
se fac... căci în vremea de acum mulți sfinţi sunt de petrec cu noi, pe care numai 
Dumnezeu îi ştie la învierea lor. Dar tocmai din români mulți sunt, la care le-am şi văzut 
viaţa şi traiul lor, dar nu s-au căutat fără numai Daniil de Voroneţ şi Rafail de Agapia; am 


sărutat şi sfintele lor moaşte”. 


În cartea „Oratoriul” a Episcopului Melchisedec se spun între altele şi acestea: 
„Daniil de la Mănăstirea Voroneţ, contemporan cu Marele Ştefan. Acest cuvios a 
îmbărbătat la luptă contra turcilor pe Marele erou, după vincela (înfrângerea) ce suferise 


de la ei la Valea Albă”. 


Cuviosul Daniil între sfinţi se mai poate vedea şi din mineiele vechi şi din 
unele mai noi, precum şi în unele poezii, cum este poezia „Daniil Sihastru” a lui Dimitrie 


Bolintineanu după cronicarul Neculce. 


Afară de aceste mărturii care se găsesc prin cărţi, mai sunt şi diferite hrisoave 
din vremea veche, care pomenesc numele lui, socotindu-l ca sfânt. Aşa de pildă într-un act 
al voievodului Iliaş Mareş din anul 1531 (21 martie) se întăreşte dama mitropolitului 
Grigorie de la Voroneţ unde zice: „este hramul Sfântului Mare Mucenic Gheorghe... şi 


unde se odihneşte Sfântul stareţ Daniil”. 


Într-unul din actele Mitropolitului Grigorie Roşea (ucenicul Sfântului Daniil) 
mitropolitul cere ca să fie pomenit între ctitori şi anume zice: „după pomenirea Sfântului 


Daniil, a treia zi”. 


În actul voievodului Alexandru Lăpuşneanu din anul 1558 (5 aprilie) se 
întăreşte Mănăstirii Voroneţului satul Drăgăeşti „unde (zice) este hramul Sfântului Mare 


Mucenic Gheorghe şi unde este Sfântul Stareţ Daniil”. 

Apoi, într-un hrisov al voievodului Petru $chiopu, din iunie 1575, se 
pomeneşte iarăşi despre „moaştele Sfântului Stareţ Daniil”. Iar din actul voievodului 
Ieremia Movilă din 17 decembrie 1599, se întăresc alte ctitorii ale Mănăstirii Voroneţ 


(satele Trâisteni, Tăcnauca şi Hlinovoda cu iazuri şi mori). 


Toate aceste hrisoave (acte) domneşti ale Mănăstirii Voroneţului şi despre 
Sfântul Stareţ Daniil sau despre Moaştele Prea Cuviosului de Dumnezeu rugător Părintele 
nostru Daniil cel Nou vorbesc despre sfinţenia lui şi adeveresc că a fost stareţ la Voroneţ. 
Însă pomenirea Sfântului Daniil a rămas încă şi mai vie în sufletele ucenicilor săi cum a 
fost mitropolitul Roşea Grigorie, vărul voievodului Petru Rareş care avea metanie din 
Voroneţ, unde s-a retras la urmă din scaun şi monahul Ioan care scrie în cartea sa slavonă 
(Viaţa Sfântului Efrem) această însemnare: „Am dat (această carte) la Mănăstirea 
Voroneţului unde, din fragedă tinereţe şi din copilărie, m-am făgăduit lui Dumnezeu cu 
rugăciunile Sfânt Părintelui nostru Daniil cel Nou şi unde am primit mântuitorul şi 


îngerescul cin”. 


Deşi nu se află alte mărturii scrise de la alți ucenici ai Sfântului însă urmele 
lor au rămas în toate părțile Moldovei şi mai ales prin pustietăţile din Munţi, unde au 
întemeiat schituri şi mănăstiri, ţinând aprinsă flacăra credinţei şi pomenirea stareţului 


neştearsă până azi. 


Moaştele Sfântului Daniil odihnesc până azi în Mănăstirea Voroneţ. Numai o 
parte din ele, şi anume un deget (cu care a arătat lui Ştefan unde să zidească Mănăstirea 


Putna) este dăruit Mănăstirii Putna de către egumenul Ghedeon în 1749. 


Dar viaţa aceea minunată a Cuviosului n-a rămas numai în amintirea 
ucenicilor lui şi a credincioşilor care l-au cunoscut, ci şi pe la locurile unde a trăit numele 
lui se întâlneşte la tot pasul. Mai cu seamă în Valea Putnei, unde sunt chiliile lui (mai bine 
cunoscute). Aici stânca este scobită cu dalta şi are 2 încăperi: un paraclis cu 3 despărțituri, 


lung de 9,25 m şi înalt de 2 m şi o chilie sub paraclis, unde locuia el. În preajma chiliei lui 

era peştera unei căprioare, unde se zicea că-şi adăpostea calul Ştefan Vodă, când venea la 


Sfântul Daniil. 


Despre icoana Sfântului Daniil 


La Mănăstirea Voroneţ se află zugrăvită icoana Sfântului Daniil pe peretele 
din afară al Bisericii. Zugrăveala este făcută pe vremea Mitropolitului Grigorie Roşea 
(ucenicul Sfântului Daniil) la anul 1547, după moartea acestuia. În tinda Bisericii este o 
altă icoană a Sfântului Daniil, alături de Mitropolitul Grigorie. Lângă capul Sfântului scrie 


cu litere slavone: „Sfântul Daniil”. 


O altă icoană se află într-o Sfântă Evanghelie, dăruită Mănăstirii de către 


Mitropolitul Grigorie. 


Alte chipuri ale Sfântului, asemenea cu cele amintite (copii) se mai află pe 


icoanele vechi ale hramului, care se aşezau pe analog lângă mormântul Sfântului. 


Din toate mărturiile acestea scrise şi nescrise precum şi din minunile care se 
fac până azi la mormântul lui, este „absolut dovedit că Daniil Sihastru este sfânt şi că s-a 
bucurat de un cult (adică cinstire) public în întreaga Moldovă, fiind cunoscut cultul lui şi 


peste graniţe până la Kiev” (cum se arată în cartea lui Stan, pag. 33). 


După pilda vieții lui Ava Daniil, au petrecut prin văile Carpaţilor (mai ales pe 

valea Sucevei şi a Putnei) o mulțime de călugări, care şi-au luat schima cea mare şi mulți 


din ei au primit cununa sfinţeniei, fiind cinstişi de norod, alături cu Sfântul Daniil. 


De pildă: la Mănăstirea Moldoviţa era Sfântul Vasile Ieroschimonahul, 
pomenit în „Palidonia” lui Kopistemschi ca „făcător de minuni”; la Suceviţa, pe dealul 
Turcoiului, a petrecut viaţă sfântă monahul Isaachie („cel ce stăpânea duhurile”) - după D. 


Dan, publicat de Academia Română. 


La Mănăstirea Putna a trăit în Sihăstrie Sfântul Rafail Schimonahul, din ale 
cărui moaşte se păstrează o parte, ferecate în argint, cu inscripţia: „Teoctist, numit după 


cinul schimonahicesc Rafail”. 


La Mănăstirea Voroneţ Sfântul Daniil are ca vrednic urmaş de sihăstrie pe 
Ieroschimonahul Epifanie (pe la anii 1660) de care aminteşte Veniamin Costache în 


Patericul Sfinților din Moldo-România. 


lar la Mănăstirea Rădăuţului se aflau prin sec. al 17-lea moaştele întregi ale 
Sfântului Leontie, un leroschimonah făcător de minuni (vezi Sfântul Irinarh, precum şi 


Mitropolitul Dosoftei). 

Deci, sămânţa aruncată de Sfântul Danul Sihastrul a adus roade bogate în 
toate părțile Moldovei de Sus, făcând astfel începutul organizării vieţii mănăstireşti din 
aceste părți. 

Este de însemnat că Sfântul Daniil umbla într-o haină (rasă) goală ţesută din 


păr de capră, era luminat la faţă şi dulce la cuvânt, înţelepciunea vorbelor lui îi făcea pe 


toți să se minuneze şi să-l cinstească. 


Pentru asta şi Voievodul Ştefan a căutat să facă prietenie cu el şi l-a avut ca 


părinte duhovnicesc până la moarte. 


Deşi unii istorici susțin că Sfântul Daniil este rudenie cu Ştefan cel Mare 


devreme ce, zic ei, avea aşa de mare îndrăzneală la el. Insă pentru un bărbat îmbunătățit şi 

sfânt cum era Daniil, nu este nevoie ca să fie rudă cu dregătorii țării pentru a le câştiga 
prietenia. Sfinţenia vieţii câştigă cinstea şi încrederea atât a norodului, cât şi a 
voievodului. Pentru trecerea Cuviosului Daniil în rânduiala sfinților nu s-au făcut soboare 
ŞI nici nu s-au încheiat acte oficiale, căci el a fost socotit ca sfânt încă din vremea când era 
în viaţă, iar după cinstita lui adormire, nimenea nu s-a îndoit de sfinţenia lui, nici chiar 
străinii, căci prin minunile care se făceau la mormântul lui şi prin felul cum se împlineau 


proorociile lui, toți îl aveau ca sfânt. 


SE e SE 

Cuviosul Nifon de la Argeş 


(prăznuit la 11 august) 


Poate să le pară cam „de râs” unora felul cum se zugrăveşte (din cele ce 
urmează) starea de decădere duhovnicească a „Țării Româneşti” (adică Muntenia), pe 
vremea domniei lui Radu Vodă, înainte de a veni la păstorie Cuviosul Nifon, fostul 


Patriarh al Ţarigradului. 


Însă trebuie de ţinut seamă că în vremea aceea norodul pravoslavnic din toate 
părțile era încă tulburat mult de „Scandalul de la Florenţa” şi multe Biserici ortodoxe au 
rupt legătura cu Patriarhia Ecumenică de la Constantinopol. Între acestea era şi Biserica 
Ţări Româneşti (a Ungro-Vlahiei) care rupsese de mult legătura şi se conducea mai mult 
de sine, îngrădindu-se cu Biserica sârbească şi bulgară (mai mult pentru nevoile 


hirotonulor). 


În vremea aceea de zdruncinare duhovnicească, la noi în ţară nu se aflau şcoli, 
nici „dascăli” învăţaţi şi nici cărți româneşti prin care să se lumineze norodul în cele ale 
credinţei. În schimb, propaganda papistăşească luase un mare avânt prin episcopiile 
„catolice” ale Cumanilor, Argeşului, Milcovei şi Severinului (acestea sunt numai din 
Muntenia). Pentru asta bietul norod trăia în nedumerire şi era stăpânit de multe obiceiuri 


rele şi de superstiții. 


Lipsa de îndrumare duhovnicească nu era o rânduială sănătoasă nici în 
dregătoriile politice ale ţării, de aceea Cuviosul Nifon (despre care ne este povestirea) a 
întâmpinat multe greutăţi la păstoria Bisericii din Țara Românească şi în cele din urmă a 


suferit prigoană şi izgonirea din scaune pe nedrept. 


Cel care a scris viaţa Cuviosului a fost unul dintre fiii lui duhovniceşti, având 


viaţă îmbunătăţită, care cunoştea bine Ţara Românească şi, prin urmare, spusele lui sunt 

vrednice de crezare. Impletind versurile ce urmează, m-am folosit numai de materialul 


aflat în biografia Sfântului, fără să adaug decât doară câteva cuvinte de încheiere. 


Înainte de a intra în materia povestirii, aş vrea să atrag atenţia încă despre un 
lucru şi anume: se ştie din istorie că în vremea cea veche, erau trimişi uneori în ţările 
noastre arhierei şi egumeni străini (mai mult cu sila) ca să păstorească norodul, ori să 
chivernisească anumite mănăstiri (fără să-i aleagă şi fără să-i dorească cineva din ţară!). 


Mai totdeauna, asemenea „Păstori” nu zăboveau mult la noi ci erau siliți să 


EL | 


plece „acasă”, de multe ori „cu nepusă masă”! Dar asta se întâmpla numai cu cei 


„nepoftiţi” şi nealeşi după canoane. 


Nu trebuie să socotească cineva în rândul „păstorilor nepoftiți” şi pe Sfântul şi 
prea înțeleptul ierarh Nifon de la Argeş, despre care ne este cuvântul. Acest vestit dascăl al 
Bisericii, care a stat ca un sfeşnic luminos în scaunul Patriarhiei Ecumenice, nu a fost 
trimis de cineva din afară şi nici el singur n-a râvnit dregătorie sau avere în ţară la noi. El 
a fost adus cu multe rugăminţi şi cu îndelungate stăruinţe de către voievodul de atunci al 


Ţăru Româneşti (Radu Vodă), cu sfatul boierilor şi al clericilor. 


Pentru asta, scoaterea lui pe nedrept din scaun şi izgonirea din ţară, a fost un 
act de mare nedreptate, care a mânat pe Dumnezeu, aducând după sine pedeapsă pentru 


voievodul Radu şi pentru ţara întreagă. 

Crâmpei - Din viaţa Sfântului Nifon de la Argeş 


(care a fost Patriarh la Constantinopol) 


Pe vremea când domnea la Argeş 
Semeţul Radu Voievod, 

Era nedumerire mare 

Şi decădere în norod. 

Atunci, în „Tara Românească” 
(Cum spun bătrânii scriitori), 
Lipsea duhovniceasca hrană 


Şi bunii povăţuitori; 


Beţia şi destrăbălarea 
Se răspândea în largul său 
Şi nu era atuncea cine 


Să pună stavilă la rău. 


Când toţi se rătăceau în noapte 
Cu întuneric pierzător, 
A răsărit de peste mare 


„Luceafăr prea luminător”. 


Vestitul pustnic, Sfântul Nifon, 
Care fusese Patriarh, 
A fost trimis atunci de Domnul 


La noi în ţară Chiriarh. 


Chemat fiind de Radu Vodă 
A fi „duhovnicesc Păstor”, 
El pune regulă în toate 


Şi descăleşte pe popor. 


Mustrând mereu fărădelegea, 
Nu cruţă nici pe dregători 
Şi nici pe însuşi Radu Vodă, 


Cel mândru între Domnitori. 


Acesta, mai întâi, primeşte 
Mustrarea Sfântului cu drag, 
Dar mai pe urmă lasă „masca”, 


Scoţându-şi ura în vileag. 


„Ai fost chemat - îi zice Vodă - 
Să ai al Păstoriei post, 
Iar Prea Sfinția ta, Părinte, 


Ne strici al rânduielii rost! 


Suntem doar trăitori în lume, 
Cu obiceiuri bătrâneşti 
Şi nu putem pleca grumazul 


La rânduieli călugăreşti! 

N-ajunge că le-ai pus la Preoţi Acum nu ne mai trebuie 


Şi la călugări rânduieli? In ţară păstoria ta, 
Te-ai apucat să te amesteci Deci pleacă întru „ale tale”, 
Intr-ale mele socoteli! Aici nu ai ce căuta!”. 


Însemnarea întâi pentru Sfântul Nifon 


Sfântul Nifon se trăgea din părțile Peloponezului. Numele lui de botez era 
Nicolae. Era om învăţat şi îmbunătăţit în fapte încă din vârsta copilăriei. A plecat pe 
ascuns de acasă, în anii tinereţii, şi a intrat sub ascultarea unui sihastru vestit de la 


Epidaur, cu numele Antonie. 


La sihăstria asta a primit cinul călugăresc şi a pus temelia nevoinţelor 
duhovniceşti. Ocupaţia lui era caligrafia (scrisul), din care îşi agonisea hrana. După 
săvârşirea Părintelui său, a mai petrecut o vreme cu vestitul dascăl Zaharia (călugăr 


aghiorit) de la care a învăţat filozofia (cea după Dumnezeu). 


După ce dascălul său ajunge Episcop, Cuviosul Nifon pleacă în Sfântul Munte 
unde este primit la Mănăstirea Dionisiului. Podoaba virtuților lui şi înţelepciunea 
cuvintelor l-au făcut vestit în toate părţile. Mănăstirile din Sfântul Munte se întreceau care 
mai de care să-l cheme să ţină cuvânt de învăţătură fraților. Alergau sihaştrii din pustietăţi 


sa se îndulcească din gura lui cea curgătoare de miere. 

Ocupaţia lui mai de seamă, pe lângă învăţătura fraților, era scrisul, la care 


avea mare talent. 


N-a trecut multă vreme şi a trebuit să părăsească Mănăstirea (spre părerea de 
rău a lui şi a fraţilor), fiind ales Arhiepiscop la vestita cetate a Tesalonicului. Fiind lumea 
tulburată din cauza soborului viclean de la Florenţa, unde s-a pus la cale unirea 
ortodocşilor cu papistaşii, Sfântul Nifon s-a străduit sa întărească norodul ortodox 


împotriva uneltirilor papistăşeşti. 


Predicile lui erau ascultate de toţi, ca şi cele ale Sfântului loan Gură de Aur, 
căci în vremea aceea nu se afla alt luminător vestit ca Sfântul Nifon. De la Tesalonic a fost 
chemat la Constantinopol, unde ajunge Patriarh Ecumenic (a toată lumea). Viaţa şi 


cuvintele lui îl făceau să strălucească întocmai ca un soare în toată lumea pravoslavnică. 


În vremea păstoriei lui, mulţi dintre iudei şi dintre păgâni au primit Sfântul 
Botez, atraşi fiind de podoaba vieţii lui şi de minunatele lui cuvinte. Cu povaţa lui mulți 
dintre rătăciți (armeni şi papistaşi) se întorc la dreapta credință şi mulți dintre creştini 
râvnitori primesc cununa muceniciei, mărturisind pe Dumnezeu Hristos în faţa Stăpânirii 


păgâneşti, fund înarmați cu rugăciunile şi cu îndemnurile Sfântului Nifon. 


Dar vrăjmaşul mântuirii şi organele lui nu puteau să rabde strălucirea acestui 
minunat Luminător al Bisericii. Au uneltit toate meşteşugurile ca să-l îndepărteze de la 
turmă. Mai întâi s-au ridicat împotriva lui o parte din clerici (care erau otrăviți de zavistie 
şi l-au silit să plece în surghiun). Însă Biserica n-a putut răbda mult lipsirea luminii lui, ci 


l-a chemat în scurtă vreme să lumineze în sfeşnicul obştesc al Pravoslaviei. 


A doua oară a fost scos cu sila din scaunul păstoriei de către sultanul turcesc, 


pe motiv că nu i-a dat cinstea cuvenită, când l-a întâlnit pe drum. 


Fiind îndepărtat cu tiranie de la cârma Bisericii, era ţinut sub pază la 


Adnanopol. Aflând despre asta Voievodul Munteniei, Radu, l-a rugat să primească 

păstoria Bisericii din Ţara Românească şi el va mijloci ca să fie slobod din partea 
Stăpânirii. După mai multe rugăminţi din partea voievodului şi a boierilor, Cuviosul Nifon 


primeşte propunerea şi este adus în ţară ca Mitropolit al Ungro-Vlahiei (Munteniei). 


Fiind pe atunci mare lipsă de carte şi de povăţuitori duhovniceşti, Sfântul 
Nifon a avut de luptat mult cu apucăturile cele rele care erau învechite la norod. A pus 
rânduială pe la biserici şi mănăstiri, povăţuindu-şi turma pe calea mântuirii, cu multă 
râvnă şi cu adâncă înţelepciune. Mustra pe toţi cei care defăimau legea, fără a se sfu de 
cei mari. Mustra când era nevoie şi pe preoţi şi pe dregători şi chiar pe semeţul domnitor 


al ţării, Radu Vodă. 


La început, voievodul primea poveţele Sfântului şi părea a fi bucuros de 
orânduielile lui, însă n-a răbdat multă vreme. A venit prilejul că să-şi dea pe faţă mândria 


lui (să-şi arate arama). 


In vreme aceea s-a oploşit la curtea lui Radu Vodă un boier fugar din 
Moldova, cu numele Bogdan. El îşi lăsase acasă femeia şi copiii fiind urmărit de stăpânire 
şi venind în Muntenia căuta să ia în căsătorie pe sora voievodului Radu. Radu s-a învoit la 


această fărădelege măcar că ştia despre familia lui Bogdan din Moldova. 


Sfântul Nifon s-a împotrivit acestei cununii necanonice şi a mustrat cu 


asprime pe boier şi pe voievod, arătându-le scrisoarea de la femeia legitimă a lui Bogdan. 


Dar vorbele Sfântului n-au fost luate în seamă de ei, ba dimpotrivă, s-au sculat 


amândoi cu duşmănie împotriva Sfântului Păstor şi la urmă l-au silit să plece din ţară. 

Atuncea, Cuviosul Nifon 


Vorbeşte întru adunare, 


Mustrând pe mândrul voievod, 


(La dregători şi la norod): 


„M-am străduit să apăr „Legea”, 


Cu râvnă după Dumnezeu 
Şi pentru asta domnul vostru 


Mă scoate de la postul meu! 


Rămâneţi, fiilor, de-acum, 
Mai mult nu mă aveţi cu voi! 
Dar vor veni pe capul Ţării 


Necazuri grele şi nevoi! 


Nelegiuitul cel de Radu 
Cu moarte grea se va sfârşi. 
Că răilor le vine vremea 


Când, căutând, nu m-or găsi 


Zicând acestea Cuviosul, 
Îşi pune sfântul omofor 
Şi leagă pe Bogdan Boierul 


Şi pe semeţul Domnitor. 


Apoi se întoarce spre Neagoe, 
(Iubitul fiu duhovnicesc, 
Din viţa veche domnitoare) 


Zicând cu glasul părintesc: 


m? 


De-acuma, fiule, nevoia 
Ne face să ne despărțim, 
Dar noi cu Duhul - întru Domnul - 


De-a pururea avem să fim! 


Plângând Neagoe cu suspinuri 
Ca cel orfan se tânguia: 
„De-acuma altă sprijineală 


La cine oare voi afla? 


Ai fost dulceaţa vieții mele 
Şi sprijinul duhovnicesc, 
Cum pot să sufăr eu de tine 


Pe viitor să mă lipsesc?”. 


Zicând acestea cu durere, 
La inimă se sfâşia 
Şi sta îngenuncheat, rugându-l 


Blagoslovenie să-i dea. 


Iar el, îmbrăţişând pe tânăr, 
Îl mângâia cu glasul blând 
Şi cele ce vor fi pe urmă 


Le-a arătat atunci, zicând: 


„Mânia cea dumnezeiască 
In ţara voastră va veni: 
Pe mulți din neamul tău va pierde, 


Iar tu nevătămat vei fi! 

Eu merg precum voieşte Domnul, Că rugăciunea mea smerită 

Lăsându-te în seama Lui În toate te va însoţi!”. 

Vei trece pe sub „spada morţii”, 

Apoi la Tron te vei sui! Zicând acestea Fericitul, 
L-a sărutat pe el cu drag, 

Păzeşte sfaturile mele, Apoi făcând o rugăciune, 


Şi Dumnezeu te va păzi, Apucă „drumul de pribeag”. 


Însemnarea a 2-a pentru Sfântul Nifon 


(după izgonirea din scaun) 


Înainte de a pleca din ţară, Cuviosul Nifon afuriseşte în sobor pe nelegiuitul 
Bogdan şi pe toţi care fură, părtaşi cu el la fărădelege (adică pe Radu Vodă). Aflând de 
asta voievodul, a dat ordin în toată ţara ca nimeni să nu dea nici un respect Cuviosului 
Nifon şi ameninţa cu pedeapsă de moarte pe cel care ar îndrăzni să-l găzduiască ori să-l 


ajute cu ceva. 


Dar Cuviosul Nifon a fost îngrijit o bucată de vreme de către iubitul lui fiu 
duhovnicesc Neagoe, care se trăgea din familia veche domnitoare a „Basarabilor” şi care 


ținea foarte mult la Sfântul. 


lar când a fost să plece din ţară Cuviosul Nifon, atunci a fost mare durere 
pentru evlaviosul tânăr. Atunci a auzit rostindu-se cuvintele prooroceşti ale părintelui său 


duhovnicesc pentru cele ce vor urma în ţară după plecarea lui. 

Mergând, necunoscut de nimeni, 
La Sfântul Munte s-a oprit 
Şi paznic la catâri-acolo 


Egumenul l-a rânduit. 


O! Pogorâre negrăită! 
Acelui minunat Ierarh! 
Ce sta pe tron odinioară, 


A toată lumea Patriarh! 


De o smerenie ca asta 
Şi îngerii s-au minunat, 
Iară vrăjmaşii mântuirii 


De asta s-au înspăimântat! 


Dar Dumnezeu Prea Milostivul 
Nu l-a lăsat necunoscut, 
Ci arătat la tot soborul 


(întru minune) l-a făcut. 


Căci în vedenie s-arată 
Botezătorul lui Hristos 
Şi poruncește cu asprime 


Ameninţând pe Proestos: 


„Adună-ţi repede frățimea, 
Ca să întâmpini cu sobor 
Pe Patriarhul Ecumenic, 


Pe marele Luminător! 


I-ajunge multa pogorâre, 
Ajunge lui cât s-a smerit! 
Primii cu cinste pe Păstorul! 


Destul a stat acoperit!”. 


Lovind în toaca de aramă, 
Soborul tot s-a adunat 
Şi, cu făclii şi tămâiere, 


Pe Sfântul l-au întâmpinat. 


Privelişte prea mişcătoare 
Era atuncea de văzut 
Când Sfântul aducea catârii 


Venind pe jos de la păscut! 


Văzând în poartă adunarea 
Şi clopotele auzind, 
S-a dat în dosul mănăstirii, 


Nimic de sine bănuind. 


Soborul însă cu grăbire 
Intâmpinare i-a făcut, 
Iar el, căzând lor la picioare 


Plângând, iertare şi-a cerut. 


Atunci Egumenul, cu cinste 
Pân-la pământ s-a închinat 
Şi dreapta cea arhierească 


Cu plânsete a sărutat. 

Acele vorbe mişcătoare lar cei care mai înainte 


Ce s-au rostit atunci de toți, Pe Cuvios îl defăimau, 

În faţa slugii prea smerite Cerând cu lacrimi iertăciune, 
A le descrie nu le poţi! Amar acum se tânguiau! 

În sunete veselitoare EI, sărutându-i părinteşte, 
De clopote şi de cântări, Le-a spus cuvinte de folos, 
S-a închinat toată frăţimea, Apoi intrând în mănăstire 
Cerându-i binecuvântări. Se nevoia întru Hristos. 


Însemnarea 3-a pentru Sfântul Nifon 


(După plecarea lui din Muntenia şi săvârşirea lui la Aton) 


La mănăstirea Dionisiului din Sfântul Munte (cu hramul Sfântul Ioan 
Botezătorul) era aşa rânduială ca toţi cei care doreau să fie închinoviaţi trebuiau să 


slujească mai întâi o vreme la catârii mănăstirii (adică la „odaie”, cum se zicea la noi). 


La această slujbă a fost rânduit şi Cuviosul Nifon, fostul Patriarh Ecumenic şi 
păstor duhovnicesc al „Ţării Româneşti”. Acolo slujea ca un argat, păscând catârii şi 
cărând cele de nevoie pentru mănăstire, din pădure şi de la metoc (căci nu-l mai cunoştea 


nimeni şi nici el n-a spus cine este şi de unde vine). 


Odată i-a venit rândul să facă de strajă noaptea din cauza piraţilor, care prădau 


mănăstirile. Pe la miezul nopţii pe când îşi făcea rugăciunea obişnuită, l-au văzut 

nişte frați şi pustnici îmbunătățiţi din apropiere că era la înfăţişare ca o pară de foc şi 
minunându-se au spus egumenului pentru asta. Atunci egumenul a rânduit ca să se facă 
rugăciune de obşte spre a descoperi Dumnezeu taina acelui frate începător. Atunci s-a 
arătat Sfântul loan Botezătorul Egumenului în vedenie poruncindu-i să întâmpine cu 


cinste pe Sfântul Nifon. 


In chipul acesta s-au vădit cele ascunse ale smeritei slugi care făcea corvoadă 


la Mănăstirea Dionisiului. 


Făcându-i-se primirea cu cinste ca unui Patriarh, s-a rugat de toţi ca să-i 
rânduiască ascultare în mănăstire, fără a face deosebire de ceilalţi frați din sobor. Deşi era 
acum bătrân şi slab, îşi petrecea viaţa cu multe osteneli, îndeplinind treburile cele mai de 
rând şi întărind pe frați prin pilda vieţii lui şi prin cuvintele lui cele pline de dar. El era 
întru toate şi pentru toţi „icoana cea vie a virtuţii şi izvorul cel pururea curgător de miere 


duhovnicească”. 


Multe semne şi minuni a arătat Dumnezeu prin rugăciunile acestui pustnic 


smerit şi prea luminat Ierarh al lumii! 


Odată primejduindu-se fraţii mănăstirii cu barca pe mare, când aduceau 
merinde de la metoc, Cuviosul Nifon a făcut rugăciune fierbinte pentru ei şi s-au domolit 
îndată valurile mării. Cunoscând fraţii puterea rugăciunii lui, l-au rugat cu multă stăruinţă 
ca să le dea ceva blagoslovit de el spre a fi păziţi în vreme de primejdie, pe viitor. Atunci, 
Cuviosul Nifon, căzând în genunchi la rugăciune, le-a blagoslovit un fier (ce aveau în 
corabie), zicându-le să-l păstreze în loc curat şi la vreme de primejdie să-l slobozească cu 
o frânghie în apă şi se vor izbăvi de primejdie (numai dacă îşi vor ţine regulat pravila şi 
canonul). Şi era lucru de mare mirare, căci prin slobozirea fierului în apă se domoleau 
numaidecât valurile, ca şi cum s-ar fi cucernicit de atingerea lui. Oricând se ivea primejdia 
pe mare auzeai semnalul fraților: „Pogorâţi, pogorâţi repede pe «Patriarhul» în apă!” 


(adică fierul blagoslovit de Cuviosul Nifon). Şi totdeauna se făceau minuni prea slăvite cu 

fierul acela încât fraţii îl ţineau la mare cinste, închipuindu-şi că au împreună cu ei pe 


Sfântul. 


S-a păstrat la corabia mănăstirii Dionisiului „Fierul Nifon” peste 150 de ani, 


până când s-a pierdut în apă. 


Cuviosul Nifon alerga în toate părțile unde erau treburile mai grele spre a da 
ajutor şi a încuraja pe fraţi, căci fiind mănăstirea aşezată pe o coastă prăpăstioasă, cu 
multe necazuri şi primejdii îşi agoniseau cele de nevoie. Cuvintele lui erau ca un balsam 
de alinare pentru toţi, căci în tot Sfântul Munte nu se afla alt părinte duhovnicesc şi dascăl 


iscusit ca Sfântul Nifon. 


Aproape de sfârşitul vieţii lui, s-au adunat mulțimi nenumărate de monahi de 
prin toate mănăstirile şi de prin pustietăţi ca să ia blagoslovenia lui cea de pe urmă. Şi toți 


erau cuprinși de o jale negrăită pentru lipsirea povăţuitorului obştesc. 


L-au rugat atunci cu multe lacrimi şi cu amare tânguiri ca să le dea în scris o 


rugăciune de dezlegare pentru sufletele celor adormiţi (spre a se citi pe mormânt). 


Atunci fericitul le-a lăsat „cu limbă de moarte” Molitfa cea de dezlegare 
pentru răposaţi, pe care o foloseşte Sfânta Biserică de Răsărit până astăzi. La mormântul 


lui se săvârşesc minuni şi semne preaslăvite întotdeauna. 


Cu poveţele lui cele înțelepte şi cu rugăciunile lui cele bine primite de 
Dumnezeu, multe suflete s-au mântuit şi mulţi rătăciți au aflat calea adevărului. Iar o parte 
din ei au primit cununa muceniciei, cu blagoslovenia lui. Doi ucenici a avut Sfântul mai 
aproape şi amândoi au fost numărați în rândul mucenicilor, mărturisind pe Dumnezeu 
Hristos cu îndrăzneală înaintea stăpânirii păgâneşti (a turcilor). Amândoi ucenicii - 
Macarie şi Ioasaf - au petrecut împreună cu Sfântul în Muntenia şi după aceia l-au însoţit 
în Sfântul Munte. Macarie a mărturisit pentru Hristos în Tesalonic, în vremea când trăia 


încă Sfântul Nifon, iar Ioasaf a mărturisit în Constantinopol după săvârşirea din viaţă a 

Părintelui său, după cum a fost proorocit şi blagoslovit de el. 


In chipul acesta minunat a vieţuit şi s-a săvârşit Cuviosul Părintele nostru 
Nifon, prea strălucitul Luminător al lumii, piatra cea neclătită a răbdării, care s-a lămurit 
ca şi aurul în cuptor prin grele încercări şi primejdii. Pomenirea lui se săvârşeşte la 11 ale 


lunii august. 


P.S. Este de însemnat şi aceasta, că în vremea când argăţea (necunoscut) la 
catârii mănăstirii Dionisului, au fost trimişi delegaţi de la Sinodul Arhiereilor din 
Constantinopol ca să-l aducă înapoi pe „Tronul Ecumenic”, văzându-se lipsa care era în 
Biserica, după plecarea lui. L-au căutat în toate părțile având şi întărire de la sultanul 
turcesc ca să-l aducă neapărat la postul lui. Au mers şi la Sfântul Munte, iscodind pe la 
mănăstiri şi prin pustietăţi pentru dascălul lor, însă nu l-au putut afla nicăieri, căci cine îşi 
putea închipui că „rândașşul” de la odaia Dionisului a fost Patriarh a toată lumea şi 


luminătorul Ortodoxiei! 


Atunci în „Ţara Românească”, Din mult-acea neplouare, 
(Pentru semeţul voievod) Pământul roadă n-a adus 

A fost grozavă tulburare, Și toți au cunoscut din asta 
La mănăstiri şi la norod. „Bătaia Domnului de sus!”. 
Stârnitu-s-au şi boale grele Abia şi-a cunoscut greşeala 
Şi secetă cu groaznic vânt, Nechibzuitul Domnitor, 

Ca o pedeapsă de la Domnul Şi căuta acum pe Sfântul 
Pentru gonirea „celui Sfânt”! În toate părțile cu zor. 

Dar n-a putut să-i dea de urmă 
(Precum a şi fost proorocit), 
Apoi şi el căzu în boala 


Care cumplit l-a chinuit! 


Că trupul - de multe rane - 
Ca ciurul 1 s-a găurit 
Şi putrezind, ieşea dintr-însul 


Duhoare de nesuferit! 


Deci, neputând atuncea nimeni 
Să se apropie de el, 
Cu chinuri nemaipomenite 


S-a stins la Argeş, în „Castel”. 


Iar după moartea lui - se spune - 
Că Dumnezeu a arătat 
Un semn de groaznică mânie, 


La toţi fiind înfricoşat! 


Mormântul lui la Mănăstire 


Era trei zile tremurând 


ȘI toţi erau cuprinşi de spaimă, 


„Mânia cerului” văzând! 


Apoi la „Tronul de Domnie” 
Neînţelegeri au urmat, 
Suindu-se, cu tiranie, 


Boierii Mihnea şi cu Vlad; 


Iar pe Neagoe (despre care 
Mai înainte am vorbit), 
Au căutat ca să-l omoare, 


Dar Sfântul Nifon l-a păzit. 


Prin rugăciunea cea fierbinte 
A Sfântului ocrotitor, 
Se izbăveşte de la moarte. 


Fiind ales ca Domnitor. 


Suindu-se pe „Tronul Țării” 
Neagoe s-a călăuzit 
De rugăciunea şi povaţa 


Părintelui celui Sfinţit. 

Însemnarea a 4-a pentru Sfântul Nifon 


(împlinirea prooroculor lui pentru pedepsirea lui Radu Vodă şi a ţării) 


În Muntenia, după plecarea silnică a Cuviosului, au urmat multe necazuri şi 
tulburări. Din cauza secetei îndelungate şi a vânturilor celor rele, n-a rodit pământul nici 
pâine pentru hrana norodului şi nici păşune pentru vite, pentru asta a urmat foamete grea 
şi boli omorâtoare. La mănăstiri au fost tulburări şi răscoale în norod. Iar boierimea s-a 
împărțit în tabere pentru ocuparea domniei. Din multa duşmănie ce era între ei, s-a vărsat 
mult sânge între frați, iar familia Basarabilor (din care se trăgea tânărul Neagoe, fiul 
duhovnicesc al Sfântului Nifon) a suferit prigoane înfricoşătoare şi însuşi Neagoe a scăpat 
prin minune de la moarte. Fiind acoperit prin rugăciunile sfântului său Părinte 


duhovnicesc, Neagoe se izbăveşte de la moarte sigură şi este ales Domnitor al Munteniei. 


In toată viaţa lui a păzit cu sfinţenie sfaturile cuviosului său Părinte, văzând cu 


ochii cum se împlineau toate vorbele lui. 


Fiind acum la bătrâneţe, Iar trupul lui cinstit rămâne 
Smeritul „Pustnic şi Ierarh” Ca un izvor vindecător 
Prea cuvios îşi dă sfârşitul Şi sfânt „liman de ocrotire” 
Adevărat „de Patriarh”! Prea necăjitului sobor. 
Fiind rugat de tot soborul Trimis-a deci atunci „„solie” 
El lasă fraților când moare, Evlaviosul Domnitor 

Spre veşnica lui pomenire, S-aducă Moaştele sfințite 
„molitfa cea de Dezlegare”. În Țară pentru ajutor. 

Primindu-le cu multă cinste, 
Le-a pus deasupra, pe mormânt, 
Unde zăcea cu neiertare 


1 


Acel ce izgonea pe „Sfânt 


Făcând obştească priveghere, 
Prin semne s-a încredinţat 
Că Fericitul lui Părinte 

Pe Radu Vodă l-a iertat. 


Cu negrăită bucurie 
Pe Sfântul l-au sărbătorit 
ȘI toţi se vindecau de boale 


Prin darul lui cel preaslăvit! 


Căci orbii dobândeau vederea 
Şi cei ologi se îndreptau, 
Iar cei cu duhuri necurate, 


Prin darul lui, se izbăveau! 


Odată - noaptea - Sfântul Nifon 


S-a arătat lui Vodă-n vis 


Şi, sfătuindu-l părinteşte, 


La urmă către el a zis: 


„De-acuma, fiule iubite, 
Trimite-mi trupul înapoi, 
Să fie pentru mângâierea 


Soborului întru nevoi!” 


Deci ascultându-l voievodul, 
La Aton iarăşi l-a trimis, 
Oprind cinstitul cap şi mâna, 


Precum „Soborul i-a permis”. 


De-atunci la Curtea de la Argeş 
Păstratu-s-a cinstitul cap 
În prea măreaţa mănăstire 


A lui Neagoe Basarab. 


Iar trupul „Sfântului”, la Aton, 
Rămâne ca cinstit odor, 
Păstrat în cea mai scumpă raclă 


De la numitul Domnitor. 

Însemnarea a 5-a Pentru Sfântul Nifon 


(Aducerea Sfintelor Moaşte în Ţară, iertarea lui Radu Vodă şi întoarcerea Moaştelor) 


Aflând evlaviosul Domnitor Neagoe despre săvârşirea întru Domnul a 
Sfântului său Părinte duhovnicesc, a trimis pe doi egumeni mai însemnați şi câţiva boieri 
cu daruri bogate şi cu scrisori la Sfântul Munte (în mănăstirea Dionisiului), cerând 
cinstitele Moaşte ale Cuviosului Nifon, ca să fie aduse în Muntenia spre blagoslovenia şi 
iertăciunea Ţării întregi şi spre dezlegarea afuriseniei răposatului voievod Radu, care 


murise neîmpăcat. 


Grea de tot a fost pentru sobor cererea aceasta şi nu s-ar fi învoit cu nici un 
chip, însă Cuviosul Nifon a arătat prin semne că este voia lui să împlinească dorinţa 
iubitului său fiu duhovnicesc, Neagoe. Nimeni dintre părinți n-a îndrăznit să deschidă 
mormântul Sfântului. Atunci, marele logofăt al lui Neagoe, având îndrăzneală şi încredere 
în multa evlavie a Stăpânului său, a început să sape la Mormântul Sfântului şi îndată a 
ieşit o mireasmă prea minunată de la Cinstitele Moaşte, care s-a răspândit în toată latura 
aceea. Deci, scoțând Cinstitele Moaşte le-au aşezat într-o raclă prea scumpă şi s-a făcut 
priveghere de toată noaptea. Au alergat atunci din toate părțile monahi spre a se închina şi 


mulți s-au vindecat de boli prin atingerea lor. 


Aduse fund apoi în ţară la noi cu multă cinste, au fost primite la Dunăre de 


episcopii ţării cu mare sobor de clerici, de boieri şi de norod. 


Când s-au apropiat de cetatea lui Bucur (Bucureşti) a ieşit întru întâmpinare şi 
voievodul cu toată curtea lui. Îmbrăţişând cu lacrimi fierbinţi racla Sfântului, a sărutat cu 
negrăită bucurie şi cu adâncă evlavie Cinstitele Moaşte ale iubitului său părinte şi 
ocrotitor. Apoi, ridicând pe umerii săi racla Sfântului, dimpreună cu cei mai de seamă 


sfetnici ai săi, au mers cu alai strălucit (în sunetele clopotelor şi al cântărilor) până la 

mănăstirea Dealu, care era zidită de Radu Vodă, unde era îngropat acesta. Acolo au aşezat 
racla cu Sfintele Moaşte pe mormântul lui Radu Vodă, ca semn de împăcare a Sfântului cu 
prigonitorul său. După aceea s-a făcut priveghere de toată noaptea, cu tot soborul şi cu 


toată „Curtea Domnească”. 


Pe la miezul nopții, ațipind puţin Neagoe (în vremea privegherii) i-a 
descoperit în vedenie Cuviosul Nifon că s-a împlinit dorinţa şi a fost iertat răposatul Radu 


Vodă, pricinuind negrăită bucurie tuturor. 


După aceea s-au făcut litanii mari cu Cinstitele Moaşte, prin multe locuri din 
țară şi s-au săvârşit nenumărate minuni cu bolnavii care se atingeau de ele. Alerga norodul 
din toate părțile şi de peste hotare ca să se închine la racla Sfântului. Apoi, luând 
înştiinţare prin vis ca să întoarcă Cinstitele Moaşte la Aton, Neagoe Basarab le-a aşezat 
într-o raclă minunată şi le-a trimis cu cinste în Sfântul Munte. Racla dăruită de voievod se 
păstrează până azi la Mănăstirea Dionisiului şi este unul din cele mai minunate odoare din 
tot Sfântul Munte. Ea este lucrată din aur cu un meşteşug neîntrecut şi-i împodobită peste 
tot cu pietre scumpe şi cu smalţ. Deasupra are zugrăvită Icoana Sfântului, având alături pe 
Neagoe îngenunchiat la picioarele lui. Toate „Proschinatarele” Sfântului Munte şi toți care 
au trăit sau au vizitat Sfântul Munte mărturisesc că racla dăruită de Neagoe este un odor 


fără pereche - în scumpete şi în meşteşug. 


La trimiterea Cinstitelor Moaşte din ţară, Neagoe Basarab - după aprobarea 
Soborului din Sfântul Munte - a oprit cinstitul cap şi mâna Sfântului Nifon, iar el a dăruit 
mănăstirii Dionisiului cinstitul cap al Sfântului loan Botezătorul (al cărui hram este 


mănăstirea) într-un chivot lucrat la fel din aur şi pietre scumpe. 


Odată cu Cinstitele Moaşte, evlaviosul voievod a trimis şi multe daruri bogate 
pentru mănăstire, apoi a ridicat din temelie multe clădiri în cuprinsul mănăstirii 


Dionisiului, unde este pomenit totdeauna la Ctitori, la un loc cu împărații bizantini. 


Cât a trăit Neagoe, nu s-a despărțit nicidecum de Moaştele Părintelui său 

duhovnicesc ci le purta cu sine oriunde mergea - ca un scut de apărare împotriva celor 


văzuţi şi nevăzuţi potrivnici. 


După moartea sa, le-a dăruit Mănăstirii de la Curtea de Argeş, zidită de el. 
Cinstitul cap al Sfântului ierarh Nifon se află până în ziua de azi în minunata Biserică a lui 
Neagoe de la Curtea de Argeş, alături de cinstitele capuri ale Sfinţilor Mucenici Serghie şi 
Vah şi al Sfintei Muceniţe Tatiana, ţinând tovărăşia feciorescului şi prea cinstitului trup al 


Sfintei Muceniţe Filofteia. 


De la capul acestui minunat Ierarh şi grabnic ajutător al țării noastre, la nevoie 
îşi iau binecuvântare prea evlavioşii voievozi când pornesc la lupte împotriva păgânilor, a 


ungurilor şi a polonilor, vrăjmaşii credinţei şi ai neamului nostru. 


Cu rugăciunile Cuviosului Nifon se înarmează marele voievod Minai Viteazul, 
când îngrozeşte pe păgâni şi-i înfrânge de istov (complet, definitiv), care loveşte ca un 


fulger pe unguri şi pe poloni şi moare apoi, ucis mişeleşte (trădat), pe Câmp la Turzii. 


În trecerea lui spre locaşul de veci de la Mănăstirea Dealu - ctitoria cu 
mormântul lui Radu Vodă - capul lui Mihai Viteazul este prohodit în Biserica lui Neagoe 
de la Argeş, unde îl aşteaptă Sfântul Patriarh Nifon, înconjurat de Sfinţii Mucenici, spre a- 


| întâmpina ca pe un adevărat mucenic al cauzei noastre naționale. 


Megalinaria (Mărimurile) Sfântului Nifon, glas 2 


după melodia megalinariilor de la Paraclisul Maicii Domnului: 


Tronul Ecumenic împodobeşti 
Şi păstor pe urmă 
Te arăţi Ţării Româneşti, 
Apoi din Sfântul Munte 

Cu darul vu la noi, 
Spre mântuirea turmei 


La vreme de nevoi. 


Troparul Cuviosului Nifon, glas 5 


Ca sfeşnic în lume ai strălucit 
Şi la noi în ţară ai păstorit, 
Aşezând orânduieli 
Dascălit-ai pe norod, 
Izbăvindu-l de sminteli, 
Înalt Prea Sfinţite Nifon, 
Cel mare între Ierarhi 


Şi Sfânt între Patriarhi. 


Condacul, glas 3 


pe melodia condacului de la Naşterea Domnului 


Prea cinstitul cap al tău, 
La Curtea de Argeş, 
Depărtare celui rău 
S-a arătat totdeauna; 
Prea Cuvioase, 
Daruri dând la Voievozii cei vrednici 


Şi pe calea mântuirii îndrepți pe cinstitorii tăi. 

Epilog 


>) 


Tulburările şi lipsa, Azi domneşte „Vlad cu Mihnea 

Care scrie c-au urmat În tot locul pe pământ! 

Când l-au scos pe Sfântul Nifon, 

Astăzi iar s-au arătat! Iar „Neagoe şi cu Nifon” 
Sunt de-a pururi prigoniţi 

Iarăşi vezi în toată lumea, Şi, departe de la „turmă” 

Cum a fost atunci la noi, Stau acuma surghiuniţi. 

Urâciune între neamuri, 

Prigonire şi nevoi. Până când acei „legitimi” 
Nu vor fi la „locul lor”, 

Terminatu-s-a cu „Radu” Noaptea este fără lună, 


Cel cu vechi „aşezământ”, Munca este fără spor! 


leroschimonahul loan lacob, 25 ianuarie 1955, 


în Schitul „Sfânta Ana” de la Hozeva, Valea Enon 


SE e IE 

Bucuria Preacuviosului Serafim de la Sarov 1759 -1833 


(pomenirea lui se face în 2 ianuarie) 


Cuviosul Serafim de Sarov s-a născut în anul 1759 în oraşul Kursk din Rusia. 
S-a săvârşit în ziua de 2 ianuarie 1833, stând în genunchi la rugăciune în faţa Icoanei 


Maicu Domnului pe care el o numea „Bucuria Tuturor Bucuriilor”. 


In noaptea aceea, ieromonahul Filaret, care sihăstrea în pustia Glinsca, ieşind 
din Biserică, după utrenie, a arătat fraţilor la cer o lumină neobişnuită, zicând: „iată cum 


se duc la ceruri sufletele drepţilor! Acum sufletul părintelui Serafim se înalţă la cer!”. 


Într-o zi a venit la Cuviosul Serafim din Sarov o doamnă vestită, împreună cu 
fiul ei, un copil de şase ani. Văzând copilul că se lungeşte vorba mamei sale cu Sfântul 
Bătrân, a început să se joace de-a ascunselea prin chilie. Tulburată de purtarea copilului, 
doamna îl opreşte, răstindu-se urât la el, dar Cuviosul Serafim o linişteşte, zicând: „Lasă-l 
pe copil la jocurile lui nevinovate, căci el se joacă cu îngerul cel păzitor al lui; joacă-te 


copile, joacă-te, Dumnezeu să te păzească!”. 


Copilul acesta nevinovat este Nicolae Motovilof, care ajunge mai târziu unul 
din cei mai iubiţi fu duhovniceşti ai Sfântului Serafim şi, cu vremea, devine ca un tată 
hrănitor al Maicilor sărmane din Mănăstirea Diveeva. Era fecior de bogătaşi vestiți şi a 


avut parte de o creştere bună. 


După prima vizită pe care a făcut-o cu mama sa, la vârsta de 6 ani, Nicolae 
Motovilof n-a mai dat pe la Sihăstria din Sarov decât abia după vreme de 16 ani, când a 


împlinit vârsta de 22 de ani. 


Rămânând orfan de părinți din fragedă vârstă, a moştenit proprietăți întinse de 

pământ în partea de mijloc a Rusiei. Era un băiat cuminte, cu duh răzbătător, având 
deosebită înclinare spre cele duhovniceşti. După ce a terminat studiile la Universitatea din 
oraşul Cazan, a ajuns inspector peste şcolile primare. În această funcţie este pizmuit de 
mulți şi duşmănit, de aceea are de îndurat multe scârbe. Din cauza acestor supărări, a 
suferit o adâncă zdruncinare a nervilor, care i-a pricinuit paralizarea picioarelor. Şi boala 


asta s-a întâmplat tocmai când vroia să se căsătorească şi când împlinea abia 22 de ani! 


În acele clipe grele de deznădejde, ia hotărârea să meargă la chilia Sfântului 
Serafim din Sarov, pentru a cere sfatul bătrânului pe care nu-l văzuse din copilărie. 
Neaflându-l în mănăstire, a cerut slugilor lui să-l ducă în pădure, unde obişnuia Sfântul să 
se liniştească. Ajungând la poiana Sihăstriei, bolnavul l-a zărit de departe pe Sfântul 
Bătrân, care şedea pe un butuc de brad, înconjurat de închinătoni. Fiind primit cu multă 
bunăvoință, tânărul a început să-şi povestească istoria cu boala. Atunci, Sfântul Bătrân îi 
adresează următoarele cuvinte: „Ai tu credinţă în Domnul lisus Hristos şi crezi tu că şi în 
vremea noastră, precum şi odinioară, ar putea El să-i vindece pe cei care Îl roagă?”. 
Motovilof îi răspunde că negreşit crede aceasta. „Dacă tu crezi cu tărie, eşti tămăduit, 


scoală!”, îi zice Sfântul. 


Nicolae se cam codeşte, este nedumerit. Atunci bătrânul îl apucă de mână, 
sprijinindu-l puţin şi îl ajută să facă câţiva paşi. Dintr-o dată bolnavul simte cum pătrunde 
prin toate mădularele lui o putere suprafirească (minunată) şi vede că s-a tămăduit. 
„Păstrează-ţi sănătatea pe care ai dobândit-o, ca pe un dar scump”, îi zice Sfântul Serafim, 


slobozindu-l cu pace pe tânăr. 


După tămăduirea sa, Nicolae Motovilof, vizitează adeseori pe Cuviosul 
Serafim la Sarov. Cu toate împotrivirile rudeniilor, el se căsătoreşte (abia după 11 ani) cu 


Elena Melhucoff, fiică de ţărani şi nepoata cuvioasei monahii Maria Meliucoff. 


Trebuie să adăugăm aici că mătuşa Elenei a intrat de mică în Mănăstirea 


Diveeva (care se afla sub povaţa Sfântului Serafim). A dus o viaţă curată ca de înger, 

păzind întru toate sfaturile bătrânului. S-a săvârşit ca o floare în vârstă de 19 ani, întru 
nevoințe mari şi a fost aşezată într-un sicriu făcut de însuşi Sfântul Serafim, dintr-un 
buştean de stejar (şi cu metaniile Sfântului în mână). Ea îşi crescuse nepoţica Elena în 
Mănăstirea Diveeva, ca pentru călugărie; dar Sfântul Serafim o avea păstrată de mai 
înainte pentru tânărul cel îmbunătăţit, Nicolae Motovilof, care ajunge adevărată unealtă a 
Proniei Dumnezeieşti pentru sprijinul sărmanelor de la Diveeva (Orfanele Sfântului 


Serafim). 


Nicolae Motovilof a avut odinioară o discuţie deosebită cu Sfântul Serafim, pe 
care a însemnat-o pe hârtie spre amintire. Însemnarea a rămas uitată multă vreme în 
arhiva Mănăstirii Diveeva. Abia după 70 de ani (când a fost canonizat între Sfinți cuviosul 
Serafim de către Sinod), abia atunci - zic -, Elena Meliucoff, văduva lui Nicolae, a găsit 
însemnarea lui. Era aruncată fără atenţie într-un hambar de la Diveeva. Elena a predat 
hârtiile cu însemnarea răposatului ei bărbat lui Serghie Nil, scriitorul rus, care a publicat-o 


în anul 1903, în foaia „Gazeta Moscovei”. 


Cele povestite în hârtia asta s-au petrecut în anul 1831, pe la sfârşitul lui 
noiembrie, când trăia Sfântul Serafim. Atunci a rânduit Dumnezeu ca să-l vadă pe Sfântul 
Bătrân strălucind la față ca soarele, fiind luminat de slava cerească. Aceasta i s-a 
descoperit tânărului, prin rugăciunea Cuviosului, pentru a-l scoate din nedumerirea ce-o 
avea el despre rostul vieţii creştineşti. lată ce a scris însuşi Nicolae Motovilof, în 


însemnarea lui aflată la Diveeva: 


„Era o zi noroasă; pământul era acoperit cu o pătură groasă de zăpadă şi 
ningea cu fulgi mascaţi, când Părintele Serafim, m-a poftit să stau lângă el, pe o buturugă 


de copac, în poiana din mijlocul pădurii. 
- Domnul mi-a descoperit, îmi zice el, că în vremea copilăriei tale, doreai să 


Pagina 601 


ştii care este scopul vieţii creştineşti. Te sfătuiau ai tăi să mergi la Biserică, să te rogi, să 
faci bine, că întru aceasta, ziceau ei, stă scopul vieţii creştineşti. Dar nici una nu te 
mulțumea. Ei bine, rugăciunea, postul, privigherile şi orice altă faptă creştinească sunt 
bune în sinea lor, totuşi scopul vieţii noastre nu este întru împlinirea lor, căci ele nu sunt 
decât mijloace. Adevăratul scop al vieţii creştineşti este dobândirea Duhului Sfânt. Să ţi 
seamă că nici un lucru bun nu ne aduce roadele Sfântului Duh, dacă nu este săvârşit prin 
dragostea lui Dumnezeu Hristos. lar scopul vieţii noastre este dobândirea Duhului 


Acestuia. 


- În ce chip vorbeşti despre dobândire, l-am întrebat atunci pe Părintele 


Serafim, căci eu nu înţeleg tocmai bine! 


- A dobândi înseamnă a lua în stăpânire, îmi zise el, tu înţelegi ce va să zică 
a dobândi bani, nu-i aşa? Ei bine, tot aşa este şi cu Duhul Sfânt. Pentru omul de rând, 
scopul vieţii pământeşti este de a dobândi bani, de a primi onoruri, dregătorii, răsplătiri şi 
altele. Duhul Sfânt este şi el un capital veşnic, singura comoară care nu se termină. Orice 
lucru împlinit din dragostea lui Hristos, aduce darul Sfântului Duh; totuşi rugăciunea îl 


aduce mai uşor, căci ea este o unealtă care ne stă, oarecum, pururea la îndemână. 


Se poate întâmpla că ai dori să mergi la Biserică şi nu se află Biserică sau 
poate se întâmplă să mergi atunci când slujba ar fi terminată. Sau, deşi voieşti să ajuţi un 
sărac dar se întâmplă să nu-l găseşti în drumul tău. Sau doreşti să păzeşti curăţia, dar nu ai 
tărie pentru asta. Pe când rugăciunea este cu putinţă a o săvârşi totdeauna şi fiecare poate 
s-o uneltească: atât bogatul, cât şi săracul, atât cel cărturar, cât şi cel necărturar, acela tare 


ca şi cel slab, cel sănătos ca şi cel bolnav, acela drept ca şi cel păcătos. 


Puterea rugăciunii este negrăită şi mai presus de toate; ea ne agoniseşte 


Sfântul Duh! 


- Părinte, am zis eu atunci, mereu vorbeşti despre darul Sfântului Duh, dar 


cum şi unde anume pot eu să-l văd? Lucrurile cele bune sunt văzute, dar oare şi Duhul 

Sfânt poate fi văzut? Cum aş putea să ştiu eu dacă El este cu mine ori nu? 
La asta Cuviosul răspunde: 


- Darul Sfântului Duh, care ni s-a dat în clipa Botezului, străluceşte în inima 
noastră, cu toate căderile şi cu toată întunecimea care ne înconjoară. El (adică darul 
Sfântului Duh) se arată într-o lumină negrăită (străină) tuturor acelora întru care 
Dumnezeu vădeşte lucrarea Sa. Sfinţii Apostoli cunoşteau într-un chip simțit aflarea de 


faţă (prezenţa) a Duhului lui Dumnezeu. 

Atunci eu am întrebat: 

- Cum aş putea să fiu eu însumi martor? 

Atunci Părintele Serafim mă întoarce cu braţul său şi-mi zice: 

- Prietene, amândoi suntem (acuma) în duh, tu şi eu. Mă priveşti tu? 

- Nu pot să te privesc, Părinte, căci faţa ta s-a făcut albă ca soarele şi-mi fug 
ochii! 

- Să nu ai frică, prietene al lui Dumnezeu, că şi tu ai devenit tot aşa de 


luminat ca şi mine! Acum tu ești întru deplinătatea Duhului Sfânt, căci altfel nu era cu 


putinţă să mă vezi! 
Şi plecându-se spre mine bătrânul, îmi şopti cu dulceaţă la ureche: 


- Am rugat pe Domnul întru inima mea să te învrednicească să vezi cu ochii 
cei trupeşti această pogorâre a Duhului Său. Şi iată că acest dar dumnezeiesc a mângâiat 
inima ta, după cum mângâie mama pe copiii el. 

Ei bine, prietene, ia priveşte-mă! Să nu-ţi fie frică de loc, Domnul este cu tine! 

Atunci eu l-am privit şi m-a cuprins cutremurul: închipuieşte-ţi, în faţa 
rotundă a soarelui, în locul cel mai strălucit al razelor sale de la amiază, să vezi faţa unui 


om care îți vorbeşte, îi vezi mişcările buzelor, îi vezi căutătura ochilor, îi auzi glasul, simţi 

cum unul din braţele lui îţi cuprinde umerii, dar nu poţi să-i vezi nici braţul, nici faţa lui! 
Ci numai o strălucire orbitoare, care se lăţeşte departe împrejurul tău şi care luminează cu 
strălucirea ei pătura de zăpadă care acoperă poiana, precum şi fulgii mărunți de zăpadă 


care cad în chip de puzderie albă (sclipitoare)! 
- Ce simţi tu?, mă întreabă Serafim. 
- O linişte şi o pace neobişnuită. 
- Şi altceva ce mai simţi? 
- O bucurie negrăită îmi umple toată inima! 


- Bucuria asta pe care o simţi nu este încă nimic faţă de aceea despre care s- 
a zis: «Că acelea încă ochiul n-a văzut şi urechea nu le-a auzit şi la inima omului nu s-au 
suit». (Cartea Întâi către Corinteni a Sfântului Apostol Pavel, cap. 2, v. 9). Nouă ni s-a dat 
numai închipuirea acelei bucurii, ce vom zice despre bucurie (în sinea ei)? Ce mai simţi 


acum? 
- O căldură nespusă, am zis eu. 


- Cum, prietene, noi suntem în pădure, e toamnă şi sub picioarele noastre 


avem zăpadă... Ce este deci această căldură pe care o simţi? 
- Este aşa ca şi cum aş fi într-o baie caldă. Simt, de asemenea, o mireasmă 
pe care n-am simţit-o niciodată! 


- O ştiu, o ştiu, eu anume te-am întrebat. Mireasma asta care se răspândeşte 
este a Duhului lui Dumnezeu. lar căldura asta de care vorbeşti, ea nu este în văzduh, ci 
întru noi. Incălzindu-se cu ea, pustnicii nu se temeau de asprimea iernii, fund şi ocrotiţi 


prin darul care le slujea ca veşmânt. 


Impărăţia lui Dumnezeu este înăuntrul nostru. Starea asta întru care ne aflăm 


noi acum este ca o probă. lată ce înseamnă a fi întru plinirea (deplinătatea) Duhului Sfânt. 

Să-ţi aduci aminte de darul acesta care ţi-a fost hărăzit ţie! Cred că Domnul îţi va ajuta să 
păzeşti în inimă lucrurile acestea, căci ele nu sunt date ca să le înţelegi numai tu, ci prin 


tine, întregii lumi! Mergi în pace şi Domnul cu Prea Sfânta Sa Maică să fie cu tine! 


Când m-am depărtat de el, vedenia încă nu încetase: stareţul păstra aceeaşi 
înfăţişare ca şi la început, iar lumina aceea neobişnuită, pe care o văzusem cu însuşi cu 


ochii mei, încă îl mai lumina în întregime!”. 


Cuviosul Serafim a fost odinioară, este şi acum şi va fi totdeauna îngerul 


păzitor al norodului pravoslavnic rusesc. 


Viaţa lui de pe pământ a fost ca o flacără luminoasă în mijlocul întunericului 
duhovnicesc din lumea modernă (din vremurile noi). Deşi făcha vieţii lui s-a stins, razele 


bucuriei lui strălucesc în sufletele celor binecredincioşi. 


„Bucuria mea, eu mă duc, am să vă părăsesc!”, aşa zicea Cuviosul Serafim 


celor care veneau la el, în anul cel din urmă al vieţii sale (adică în 1832). 


„Ce tulburări, ce mai tulburări vă aşteaptă, dar să nu vă temeți! Când veți 


vedea că vin acestea, să vă gătiți papucii şi traistele! Eu vă las în mâna lui Dumnezeu!”. 


El presimţea cu duhul prăpădul revoluției care sta să vină peste biata Rusie. 
Vedea că se apropie vremea pribegiei şi când vorbea despre asta faţa lui cea veselă se 
umplea deodată de întristare. 


„Ne-am abătut noi pe pământ de la calea mântuirii şi am întărâtat mânia lui 


12? 


Dumnezeu împotriva noastră!”, zicea el suspinând. 


Din vedeniile care se arătau de la Dumnezeu, vorbea adesea despre zilele lui 


Pagina 605 


Anticrist (comunismul) când vor să dea jos Crucile de pe Biserici şi vor să distrugă 
Mănăstirile! Va fi o nevoie aşa de mare, cum n-a fost asemenea de la începutul lumu! 


Inşişi îngerii nu vor dovedi să strângă sufletele de pe pământ”. 


În ultima vreme zicea către surorile din Diveeva: „Slăbesc eu cu puterile 
mele! Trăiți de-acuma singure, vă las pe voi Domnului şi Prea Curatei Maicii Lui! 
Degrabă va fi sfârşitul! Atunci uşile mele se vor încura şi voi pe mine nu mă veţi vedea! 
Când eu nu voi mai fi, să veniţi adesea la mormântul meu şi să-mi spuneţi toate scârbele şi 


durerile voastre, vorbiţi-mi ca şi cum eu aş fi viu, căci pentru voi eu sunt totdeauna!”. 


„Bucuria mea!”, aşa le zicea la toţi, cu blândeţe, ca şi cum ar fi vrut să zică: 
„Se termină de-acum bucuria voastră pământească, căutaţi-vă bucuria pe care am aflt-o 


eu, adică bucuria Duhului Sfânt, pe care n-o fură nimeni”. 


Și iată, vedem cu adevărat acum că s-a dus bucuria de pe pământ pentru 


noroadele pravoslavnice din Rusia şi România! 


A rămas în schimb o altă bucurie, aceea a Duhului Sfânt pe care ne-o 


descoperă Sfântul Serafim prin ucenicul lui, Nicolae Motovilof. 


Intărit cu bucuria asta, norodul rusesc a adus şi aduce mereu la Tronul lui 
Dumnezeu zeci de mii de mucenici, care udă zilnic cu sângele lor duhovnicescul pom al 
pravoslaviei. Din roadele lui se vor hrăni pe urmă celelalte noroade din lume, care aleargă 


azi ameţite după himere, adică după bucurii înşelătoare! 


Din poiana Sfântului Serafim va străluci într-o zi lumina cunoștinței şi în 
mintea celor întunecaţi de azi, atunci când se va împlini ceata noilor mucenici, pentru care 


s-au gătit cununile la cer! 


In rândul vitejilor ostaşi ai Credinței din Rusia se alătură acum mulți din fiii 
neamului românesc. Aceştia sunt creştinii pravoslavnici care au rămas nestrămutați în 


Sfânta Credinţă şi care nu s-au plecat nicidecum înşelăciunii! Acum ei rabdă cele mai 


Pagina 606 


amare lipsuri prin închisori sau în ocnele siberiene, alături de ostaşi Sfântului Serafim de 


la Sarov! 


Fraţii mei, să ne rugăm ca milostivul Dumnezeu să întărească pe fiu cei robiți 
ai neamului nostru ca să nu slăbească în credinţă, ci să rabde cu tărie până în sfârşit 
amarul chinurilor pentru numele Sfânt al lui Hristos! Prin sângele lor care se jertfeşte pe 


altarul Credinței, va odrăsli în pământul românesc răsadul cel neprihănit al Pravoslaviei! 


Prea Cuvioase Părinte Serafime, încălzeşte cu dragostea ta fierbinte pe 
nevoitorii tăi, care îngheaţă în temniţele şi în ocnele din fundul Siberiei. Întăreşte cu 
bucuria nădejdu celei cereşti pe fiii tăi cei trudiți şi înfometați, ca să alerge cât mai 


grabnic spre Sarovul cel ceresc, ca să bea neopriţi din izvorul vieţii cele veşnice. 


Fericit eşti, norodule pravoslavnic al Rusiei străbune (de odinioară), că din 
mijlocul tău s-a ivit nu demult asemenea luminător în Miază-Noapte şi mare făcător de 


minuni! 


Fericite sunteţi şi voi, Surorilor de la „Diveeva cea Nouă” (să se înţeleagă aici 
maicile de la Mănăstirea de la Eleon, din Ţara Sfântă), că aveți parte de un asemenea 


ocrotitor fierbinte, care nu încetează a vă alina întru necazurile vieţii! 


Dimpreună cu sărmanele orfane de la moară (surorile râvnitoare) să se bucure 


şi surorile cele vitrege, căci pentru toate cuviosul vostru Părinte se îngrijește! 


Bucură-te şi tu, Sfințitule Sobor de Leviţi ai Pravoslaviei, care porți Sicriul 
Legii celei noi pe frontul cel mai greu al războiului duhovnicesc din lumea modernă, că ai 


împreună ajutătoare pe Împărăteasa Cerului şi a pământului cu Sfântul Serafim, alesul Ei! 


Am socotit ca o datorie sfântă de a scrie şi în româneşte această minunată 
descoperire a Cuviosului Serafim către tânărul Nicolae Motovilof. In viețile Sfinților n-am 


găsit aceasta pe româneşte. Având la îndemână pe limba franceză cartea pravoslavnicei 

scriitoare Valentina Zander, dăruită de Părintele Antonie din Lavra Sfântului Sava, am 


văzut că în această carte se află şi o însemnare a lui Nicolae Motovilof despre Sfântul 


Serafim (deosebită de celelalte ştiri pe care le avem în limba noastră). 


Socotind apoi că Sfântul Serafim a zis atunci către Motovilof că: „Acestea nu 
sunt date ca să le înţelegi numai tu, ci prin tine să le cunoască toată lumea!”, m-am gândit 
că nu este bine să rămână ascunsă pentru noi, românii, această taină pe care Sfântul 


Serafim doreşte s-o cunoască toată lumea. 


Condacul Sfântului Serafim 


pe glasul 3 ca şi condacul Naşterii din greceşte 


La Sarov te-ai nevoit, 

Prea Cuvioase Părinte, 

Şi la ceruri te-ai grăbit 

Să moşteneşti fericirea. 

Astăzi noi, cu umilinţă, 

Strigăm din suflet: 
Vindecă pe fiii tăi din robie 

Şi celor din pribegie 


Revarsă „Bucuria Ta”. 


Notă: Am completat acestea astăzi, 2 ianuarie 1957 (pomenirea Sfântului 
Serafim), în schitul „Sfânta Ana” de la Hozeva. 


Eu, nevrednicul leroschimonah, loan Iacob 

Tropar 
Glas 5, după modelul Podobiei greceşti: 


Sârguiţi cu laude să cinstim 
Pe Sfântul Sarovului, Serafim 
Cel cu suflet arzător 
Care mult a întărit Pravoslavnicul popor, 
În veacul cel mai de pe urmă, 
Prin sfaturi şi rugăciuni 


Şi prin slăvite minuni! 


Megalinarie 


Glas 2, după modelul celor care se cântă greceşte la Paraclis: 


In veacul acesta neroditor 
Te arăţi, Părinte, al pustiei locuitor 
Că viaţă şi nume având de Serafim, 


Din ceruri ne ajută ca să ne mântuim! 

Lacrimi la Icoana Sfântului Serafim 


glas 2 
Cuvioase Serafime! Vezi-ţi neamul tău cum geme, 
Îngerule pământesc, Asuprit de cei tirani, 
Caută din înălțime Şi cum sufăr pribegie 
Spre acei ce pătimesc! Mulţi din fii tăi orfani! 


La Sarov şi Diveeva 
Nu mai este astăzi drum, 
Întunericul domneşte 
În poiana ta acum! 
Iară bietele orfane, 
Ca albinele de URS, 
Au fugit prin ţări străine 


Şi izvorul n-a mai curs! 


(Se înţelege aici izvorul Sfântului Serafim cel viu, adică mângâierea cuvintelor lui celor dulci). 


Notă: URS este numele prescurtat al Sovietelor, (adică „Uniunea Ruşilor Soviete”). În profetiile 


lui Agatanghel, vechea Rusie este numită URS. 


„Fiarele cuvântătoare” Îmblânzeşte iarăşi „URS-ul” 
Au stricat grădina ta, Revărsându-i darul tău 

Iar din apa ta bolnavii Şi pe neamul tău sloboade 
Nu mai pot acum să bea! Din robia celui rău! 

Din Sarovul cel din ceruri Luminează-le spre bine, 
Toarnă din al tău izvor Să-şi cunoască matca lor! 
Apa sfântă a Credinței 
Peste cei de la „„Zatvor”! Bucuria ta, Părinte, 
(Zatvor adică închisoare) Dăruieşte-ne-o din cer 

Şi cu dragoste fierbinte 
Pe sărmanele albine Să-l întorci pe cel „Stingher”. 


Răzleţite de sobor 


Notă: Stingher se înţelege tot cel răzlețit de la drumul cel adevărat al 
Pravoslaviei şi de la vechile tradiţii ale țării. Atât în URS la cât şi în România au fost şi 


vor fi totdeauna oameni cu viaţă sfântă. 


Iar pe cei ce sunt în chinuri, Să lucreze mântuirea 

Cuvioase Serafim, Necăjitului popor! 

Dă-le ca să vadă slava 

Noului Ierusalim! Şi precum izvor de pace 
Pe pământ te-ai arătat, 

Pe Păstor îl întăreşte Pentru pacea lumii astăzi 


Cu sfinţitul lui „Sobor”, Roagă-te neîncetat! 


SE Se IE 

Istoric pe scurt al mucenicilor şi cuvioşilor români de la începutul 
primului mileniu 


În vieţile Sfinţilor nu prea găsim nume de mucenici ori de Cuvioşi Români şi 
asta din mai multe motive. Mai întâi, pământul Țării noastre fiind vestit din vechime 
pentru bogăţiile lui în aur, miere şi alte bunătăţi, a fost bântuit cam o mie de ani, aproape 
neîntrerupt de către popoarele barbare: geții, goții, hunii, diferite naţii mongolice mai noi 


şi la urmă turcii. 


Îndeosebi prin veacul al patrulea (adică după 300 de ani de la Hristos) a fost 
prigoană mare din partea păgânilor barbari, atunci multe mii de creştini din neamul nostru 
au pătimit mucenicie. Abia numai câţiva se pomenesc în martiroloagele greceşti. Dar şi în 
hârtiile lor, îi numesc pe mucenicii aceştia goți, în chip greşit. Bieţii români din vremea 
aceea, fiind toţi de legea creştinească erau cu totul nesocotiţi întru celelalte neamuri. Ei îşi 
lăsau satele cu tot ce aveau şi se ascundeau în văile dintre munţi, în desişurile pădurii, în 


peşteri şi în crăpături, de frica puhoiului barbar. 


Mulţi din ei erau prinşi şi chinuiţi pentru Sfânta Credinţă, iar alții din ei 
duceau o viaţă aspră, pustnicindu-se prin peşteri. Dar cine era să le scrie viaţa în acea 
vreme furtunoasă, care a durat o mie de ani (până la întemeierea principatelor). Abia se 
pomenesc în cărți câțiva mucenici din vremea prigoanei păgânilor ca goți, în loc să-i 
numească români. 

Aşa avem pe Sfântul Nichita Românul, Sfântul Mare Mucenic Mercurie, 
Sfântul Sava Stratilat, Sfântul Sfinţit Mucenic Elefterie, Sfântul Teotim de la Constanţa, 
Sfinţii Mucenici Pasicrat şi Valentin de la Durostor din Dobrogea. Dimpreună cu Sfântul 
Mucenic Sava, au pătimit mucenicie 70 de ostaşi; şi câte mii vor fi şi pătimit, despre care 


nu se pomeneşte? Numai munţii şi pădurile ar putea să ne spună! 

Dovezi scrise nu avem, căci plaiurile noastre erau atunci locuite de barbari. 


Mulţi s-au sfințit prin pustietăţi, pe care numai Unul Dumnezeu îi ştie. 


După descălecarea lui Negru Vodă şi a lui Dragoş Vodă, se pomenesc câteva 
nume de cuvioşi, care s-au sfinţit la noi ca: Nicodim cel Sfânt de la Tismana, Patriarhul 
Nifon de la Curtea de Argeş, Sfânta Teofana, fiica voievodului Român Ivancu Basarab, 
Daniil de la Voroneţ, Rafail de la Agapia Veche, Chiriac de la Bisericani, care a umblat 
gol 60 de ani, alt Chiriac de la Tazlău, Epifanie de la Voroneţ, Partenie de la Agapia, 


Arhiepiscopul loan de la Raşca, Inochentie de la Pobrota şi Istatie. 


În vremurile din urmă au strălucit cu viaţă sfântă la noi Cuviosul Paisie de la 
Neamţ şi mulţi dintre ucenicii lui. Unul dintre urmaşii Cuviosului Paisie de la Neamţ este 
Cuviosul Irinarh, care a înfiinţat în ţară Mănăstirea Horaiţa, iar în Palestina a zidit 
Biserica Sfânta Elena de la Tabor, care a fost ruinată de păgâni la anul 1883. El a ridicat-o 
până aproape de acoperiş, după dânsul rămâne ca stareţ la Tabor ucenicul Cuviosului 
Irinarh, Arhimandritul Nectarie Banu, care termină Biserica şi organizează mănăstirea 
vreme de 20 de ani. Moare în Mănăstirea Sfântul Sava unde s-au săvârşit şi alți pustnici 
români de la Hozeva, între care mai aleşi sunt Iustin şi Varsanufie. Alt ucenic al 
Cuviosului Irinarh este ieromonahul Nifon, care înființează Schitul Podromu din Sfântul 


Munte, având viaţă îmbunătățită. 


Deci, în vechime nu s-au însemnat Sfinţii de la români; în vremea aceea 
norodul nostru a fost ca o santinelă neadormită pentru Europa la porțile Carpaţilor. 
Sălbaticu barbari nu le dădeau răgaz nicidecum. Carele aveau pe atunci două proţapuri şi 
totdeauna strămoşii noştri erau cu ghioaga în mână pentru apărare şi nu aveau nici vreme 


să-şi strângă rodul câmpului ori să-şi îngroape morţii lor. 


Împăratul Traian, când a cuprins pământul ţării noastre, la anul 107 după 


Hristos, a dat voie să se aşeze aici în chip de colonişti oricine doreşte. 


Şi cine erau pe vremea aceea mai asupriţi în toată împărăția romană? Creştinii. 

Ei au fost aceia care au alergat din toate părțile în pământul nostru. Mulţi din ei erau cu 
trupul plin de răni pe care le primiseră pentru credinţă de la păgânii tirani. Dar cei mai 
mulți erau ieşiţi din închisori, unde înduraseră cele mai cumplite necazuri pentru Numele 


cel Sfânt a lui Hristos. 

Aşa s-a plămădit poporul nostru din norodul băştinaş al dacilor şi din 
coloniştii romani ai lui Traian, care au adus cu ei cheagul credinţei creştine. 

Până la anul 274, a fost la noi o armată de pază a împăraţilor de la Roma, 
precum şi funcționari pentru pază şi administraţie. Dar când puhoiul barbarilor (care 
veniseră din Asia) s-a întețit, atunci armata cu funcţionarii şi bogătaşii au trecut Dunărea 
la adăpost, iar norodul a rămas fără nici un ajutor în mâna barbarilor. 

Aşa s-au chinuit cu păgânii mai bine de o mie de ani, până s-a domolit puhoiul 
barbarilor şi atunci abia s-au întors din munţi pe la satele lor şi au întemeiat primele 


aşezări româneşti. 


Notă: In manuscrisul Sfântului loan, urmează poeziile: „Popor martir şi 


îndemn frăţesc”. După aceste poezii urmează: „Adaos către cetitori”. 


SE Se SE 

Viaţa Sfântului Gheorghe de la Hozeva (în versuri) 


Năvălirea perşilor şi trecerea lor pe la Hozeva 


Barbarii regelui Hosroe 
Se năpustesc de la Iran, 
Împrăştiind pârjol şi moarte 


Cetăţilor din Canaan. 


Având pe regele în frunte, 
Cu jurământ făgăduiesc 
Să nu rămână după dânşii 


Lăcaş cu nume creştinesc! 


Ei jefuiesc Ierusalimul 
Şi foc dau Sfântului Mormânt, 
Apoi robesc pe Patriarhul 


Şi iau cu dânşii Lemnul Sfânt. 


În drumul lor e numai jale, 
Atâta sunt de sângeroşi; 
Ucid, robesc şi vând la jidovi 


Pe bieţii binecredincioşi. 


O parte din păgânii groaznici 


Se duc la Schituri, prin pustii 


Şi după ce le pradă totul, 


Le strică până-n temelii. 


Bătrânii pustnici (fără milă) 
Ca oile sunt junghiați 
Iar cei mai tineri dintre dânşii 


Sunt duşi ca vitele, legaţi. 


Pe valea cea prăpăstioasă, 
Spre Răsărit de Eleon 
Pogoară hoardele barbare 


La Hozeva, spre Ierihon. 


Acea Sfântul Gheorghe are 
Lăcaşul său cel pustnicesc 
Şi două mii de Sfinți Sihaştri 


În jurul lui se liniştesc. 


Dar, vai! Precum secerătorii 
Ratează spicele de grâu 
Aşa păgânii perşi îi taie 


Pe Sfinţii din acest pârâu! 

Iar zidurile uriaşe 
Ale cinstitului Lăcaş 
In scurtă vreme-s dărâmate 


De mâna neamului vrăjmaş. 


Lăsând în urma lor ruina 
Cu duhul cel pustiitor, 
Barbarii încărcaţi de pradă 


Îşi iau la vale drumul lor. 


La vechiul Schit al Sfintei Ane 


In gura peşterii zăresc 


Un pustnic slab, şezând la soare, 


De care dânşii se sfiesc. 


El este însuşi Sfântul Gheorghe, 


Părintele duhovnicesc 
Al celor două mii de pustnici 


Şi îngerul cel pământesc. 


Lumina chipului cucernic 
Le mişcă duhul lor tiran 
Şi dându-i pâine zic: „Bătrâne, 


Găseşte-ţi unde vrei liman!” 


Atuncea Cuviosul Gheorghe 


Se duce la Iordan, în „Gor”. 


Şi stă dosit până la vremea 


Când trece valul pierzător. 


Apoi se-ntoarce iar în Lavră 
Chemându-şi ucenicii săi, 
Plecaţi departe prin pustie 


Din calea perşilor călăi. 


Privelişte înfricoşată 
Era la Hozeva atunci 
Când sutele de trupuri moarte 


Zăceau în valea cu spelunci. 


Biserica cea minunată 
Era adevărat mormânt 
In care mulți dintre călugări 


Sub ziduri se aflau zăcând! 


Iar în ogradă, lângă poartă, 
Pe lângă clopotele sparte 


Puteai vedea obiecte sfinte 


Grămadă peste trupuri moarte. 


Făcându-se înmormântarea 
Muceniceştilor Părinți 
S-au pus cinstitele lor trupuri 


În Cimitirul „celor Sfinți”. 

Târziu clădirea mănăstirii 


S-au înnoit, abia cu greu, 


Având războaie împăratul 


Cel iubitor de Dumnezeu. 


Săvârşirea Cuviosului Gheorghe Hozevitul 


La urmă, Cuviosul Gheorghe, 


Impovărat de ani, zăcea, 
Având câţiva bătrâni alături, 


La poartă în chilia sa. 


Era de ziua „prăznuirii” 
Şi ucenicul lui slujea 
Inchinătorilor la masă 


(Căci treaba asta o avea). 


„Antonie, ne moare Ava 
Şi te doreşte, hai curând!” 
Au zis bătrânii către dânsul, 


Iar el se frământa în gând. 


Dorea din inimă să meargă 


La Sfântul care-l aştepta, 


Dar iarăşi n-ar fi vrut să lase 


Neterminată slujba sa. 


Văzând cu duhul Cuviosul 
Pe ucenic nedumerit, 
Trimite vorbă către dânsul 


Să-şi facă treaba liniştit. 


„Plineşte-ţi slujba pân-la urmă 


Că eu, Antonie, te-aştept 


Şi până ce nu vii la mine, 


Eu nu pun mâinile pe piept!”. 


Deci zăbovit-a el cu treaba, 
La miezul nopţii terminând, 
Apoi a mers la Cuviosul 


Cerând iertate şi plângând. 

Blagoslovindu-şi ucenicul 
L-a sărutat întru Hristos, 
Apoi - mişcat - a zis acestea, 


Prea minunatul cuvios: 


Eu un an şi jumătate 


Dornic am nemernicit. 


Sfântul Gheorghe să-mi ajute 


Ca şi eu să fiu părtaş 


Bucuriei netrecute 


„De-acuma ieşi, mergând spre Domnul Din cerescul său Lăcaş! 


Smerite suflete al meu!” 
Zicând aşa a treia oară, 


Trecut-a către Dumnezeu! 


Cu pace, fără zdruncinare 


Şi-a dat sfârşitul ca un Sfânt 


Precum mutăm în cale pasul, 


Aşa s-a dus de pe pământ. 


Am aflat acestea scrise 
De Antonie monahul 
Şi le scriu acum în stihuri 


Eu, loan ieromonahul, 


Care, cu nevrednicie, 
Astăzi stau pe locul sfânt 
Unde îşi avea chilia 


Sfântul Gheorghe oarecând. 


Iar în valea „„Calamonei” 


Unde Sfântul a trăit, 


29 


Iar cinstita lui „„Livadă 
De la Hozeva, acum, 
Să aducă sfânta roadă 


Părăsind al lumii drum! 


Pătimaşi, fără povață, 
Noi suntem aproape morți, 
Dar avem nădejde încă 


Că de grijă tu ne porți. 


Darul tău să se reverse 
Peste sacul cel smerit 
Care multă vreme, iată, 


A rămas neîngrijit. 


Răsădeşte şi păzeşte 
„Pomii tainici” din „Enon” 
Ca să nu le roadă frunza 


Caprele din Gavaon. 

Iar când ei vor face floare, Valea Hozevei, Părinte, 


Apără-i de vântul rău Să ne fie sfânt liman 
Ca să facă rod de taină Unde boteza, la urmă, 
Însutit, cu darul tău! Sfântul Prooroc loan! 


SE Se IE 


Cuvântul Sfântului Ioan Gură de Aur pentru trezvie şi rugăciune 


Neîncetat rugaţi-vă, fraților, fără de mânie şi fără de cugete viclene, după cum 


zice fericitul Pavel în cartea cea dintâi către Timotei, cap. 2, stih 8. 


Pentru că tot cugetul care ne depărtează mintea noastră de la Dumnezeu, să 
ştiţi că este de la diavolul, care niciodată nu încetează a pune îndemn în inima omului să 
îndeplinească poruncile altora şi cu motivul că facem bine fraților îl sileşte (vicleanul) la 
lucruri care s-ar părea de folos. Aceasta însă o face diavolul nu cu scopul de a ne folosi, ci 


ca să ne depărteze mintea noastră de la Dumnezeu. 


Deci se cuvine să luăm seama ca nu cumva să primim sfaturile cele 
vătămătoare de suflet ale vicleanului, care în tot chipul se străduieşte ca să ție mintea 


noastră departe de la Dumnezeu, trăgând-o spre plăcerile cele deşarte ale lumii. 


Însă omul (cel râvnitor) face dimpotrivă. El se străduieşte în tot chipul ca să-şi 
țină mintea unită cu Dumnezeu, ferindu-se de a primi şi de a rumega cugetele cele 
viclene, pe care diavolul (ca un zugrav prea meşter ce poate închipui toate), le plăsmuieşte 


în inima noastră făcând închipuirea patimilor, alteori arătând chipurile păcatului, iar 

uneori zugrăvind diferite persoane şi feţe în minte. 


lar omul cel ticălos, la care diavolul găseşte deschisă poarta inimii sale, spre a 
intra şi a zugrăvi chipurile lui cele de suflet vătămătoare, omul acela zic, aşa de mult se 
înşală cu ele (cu nălucirile), încât chiar dacă se află şi în loc pustiu şi liniştit, lui i se pare 
că petrece în mijlocul cetăților şi târgurilor, plăsmuieşte în minte oameni, cu care i se pare 
că vorbeşte aievea. El cugetă şi face hotărâri pentru lucruri care nu sunt decât nălucirile 


înşelăciunii diavoleşti. 


Pentru aceasta omul trebuie să ia seama bine ca să nu fie luat de vântul 
închipuirii şi să zămislească în minte lucruri neaflătoare, ci să depărteze orice gând 
viclean, pomenind neîncetat numele Domnului nostru lisus Hristos care, fiind chemat cu 


fierbinţeală, împrăştie ca pe fum toată cugetarea cea vătămătoare. 


Unde se află omul cu trupul, acolo să aibă silinţă să-şi adune mintea. Să fie 
străjer aşa de treaz, încât să nu dea voie la nici un gând străin să pătrundă între inima lui şi 


pomenirea cea prea folositoare de suflet a lui Hristos. 


Dacă cumva din nebăgare de seamă s-ar întâmpla a se strecura vreun cuget 
viclean, care ar pune stavilă (zid) între inimă şi pomenirea lui Hristos, atunci se cuvine a 
alerga cu sârguinţă către Domnul şi a striga către El ca, venind, să izgonească gândul care 


tulbură mintea. 


De asemenea, dacă vreodată diavolul ar răpi mintea şi ar căpăta învoirea ei, 
atunci este nevoie ca cel ce s-a răpit să nu zăbovească întru această uimire înşelătoare şi 
întru învoire, ci degrabă să se sârguiască a se slobozi din aceasta, ca nu cumva învoirea 
aceasta a minţii să-i fie socotită ea însăşi lucrul păcatului înaintea lui Dumnezeu, la ziua 
Judecăţii, când Judecătorul a toate cunoscător, va descoperi, vădindu-se cugetările cele 


ascunse ale inimilor omeneşti. 


Să ştiţi însă şi aceasta, că nu este cu putinţă ca cineva să se învrednicească de 

împărăţia cerurilor dacă nu îşi va tăia mai întâi voia sa şi dacă nu va împlini fără de cârtire 
şi cu frica lui Dumnezeu toate câte îl va sfătui părintele lui duhovnicesc (care este mai 
iscusit şi mai cunoscător al Sfintelor Porunci), după cum şi Domnul ne-a arătat cu lucrul şi 
ne-a învăţat prin cuvinte, zicând că „M-am pogorât din cer nu ca să fac voia Mea, ci voia 


1? 


celui ce M-a trimis, a Părintelui!” (Sfântul Ioan Evanghelistul, cap. 6, vers. 38). 


Prin urmare, tot cel ce silindu-se pe sine face nu ceea ce vrea singur, ci după 
cum este sfătuit la cele spre mântuire de către Părintele lui duhovnicesc, răbdând cu 
bucurie pentru Dumnezeu, să fie cunoscut că această tăiere a voii lui este socotită la 
Dumnezeu ca însăşi răstignirea. Ceea ce însemnează că împreună se răstigneşte cu Însuşi 
Hristos şi ca urmare înviază împreună cu El, devenind prin asta „fiu al învierii şi al 


nepătimurii, precum şi moştenitor al vieţii veşnice”. 


Pentru aceasta şi Sfântul Iacob, fratele Domnului, a zis: „Fericit bărbatul, care 
rabdă ispită, căci ajungând iscusit (încercat) va primi cununa vieţii” (Iacov 1, 12), adică 
fericit este omul acela care rabdă de bună voie ispită, căci unul ca acesta va fi încercat şi 
se va curăţi ca aurul cel adevărat şi va lua cununa cea neveştejită, făcându-se pe sine lăcaş 
al lui Dumnezeu Hristos, Cerescului Împărat, întru care va intra prin darul său şi va face la 
el sălăşluire şi locuinţă precum a făgăduit aceasta fără de minciună Dumnezeu-Omul, 


lisus (loan, cap.14, vers. 23). 


Deci, având de la Hristos asemenea făgăduinţe, fraților iubitori de Dumnezeu, 
îndeletniciţi-vă totdeauna la această rugăciune şi fiți cu răbdare pentru Domnul, până când 
veţi dobândi mila şi îndurările Lui. Să nu cereţi alta nimic decât mila Lui cea nemărginită 


şi aceasta este de ajuns pentru mântuirea voastră. 


Insă cerând de la Dumnezeu mila Sa, strigați cu inima înfrântă şi smerită, de 
dimineaţa până seara (iar de este cu putinţă şi toată noaptea), zicând neîncetat: „Doamne, 


Iisuse Hristoase, Fiul lui Dumnezeu, miluieşte-ne pe noi!”. 


Deci, vă rog pe voi, fraților, siliţi-vă mintea voastră şi iarăşi din nou vă rog, 

zicându-vă: siliți-vă mintea la rugăciunea asta până la moarte, pentru că lucrarea 
„rugăciunii minţii” cere mare silă (silinţă). Pentru că strâmtă şi necăjită este calea ce duce 
către viaţa veşnică şi câţi rabdă silă, intră în ea: „Căci a silitorilor este Impărăția 


cerurilor”, precum a zis Domnul (Matei, cap. 11, vers. 12). 


Vă rog şi a doua oară, fraților, să nu vă dezlipiți inimile şi minţile voastre de la 
Dumnezeu, ci luaţi seama să păziți inima voastră curată de orice cuget viclean, pentru 
numele lui lisus Hristos. Chemaţi-L pe El totdeauna până ce va prinde rădăcini în inima 
voastră Preasfântul şi Mântuitorul nume al Domnului nostru lisus Hristos, (iar nu ceva din 
cele plăcute ale lumii) până se va închipui înăuntrul vostru Hristos şi va lucra întru inima 


voastră darurile Lui cele cereşti şi puterile cele mai presus de fire. 


Şi a treia rugăminte îndrept către voi astfel: Nu încetaţi şi nu vă leneviţi la 
canonul acesta al rugăciunii minţii, căci am auzit oarecând de la părinţi că cel care nu 
poartă grijă de canonul acestei rugăciuni nu este creştin (adevărat), deoarece creştinul ori 
de mănâncă, ori de bea, ori de stă, ori de lucrează, sau umblă, se cuvine să strige fără 
încetare în inima sa: „Doamne, Iisuse Hristoase, Fiul lui Dumnezeu, miluieşte-mă”, 
pentru ca această necontenită pomenire a numelui Domnului nostru lisus Hristos să-l 
pornească la război pe balaurul care stă cuibărit în inimă. Şi atunci (când se va stârni 
balaurul), toate cele ascunse în inimă, ori de sunt daruri bune şi dumnezeieşti, ori de sunt 
năravuri rele şi patimi, pe toate le va afla şi le va cunoaşte sufletul (vostru) prin această 


rugăciune tainică, dacă se îndeletniceşte cu ea. 


Mai întâi va vedea şi va cunoaşte pe cele rele dinăuntrul inimii (adică orice 
întinăciune rea şi spurcată), iar după aceea va pricepe darurile cele bune şi dumnezeieşti, 
pentru că necurmata pomenire a lui lisus Hristos se va război (se va lupta) cu balaurul cel 


nevăzut şi-l va smeri pe el. 


Această pomenire va descoperi păcatul şi patimile, pe care nu le pricepem noi, 


iar darul rugăciunii le va risipi ca pe o pânză de păianjen. 

Această pomenire va zdrobi toată puterea diavolului, care lucrează în inimă şi 
cu vremea va nimeri puterea lui, pentru că numele lui lisus Hristos, pogorându-se în 
adâncimile inimii, va înfrânge pe balaurul care ţine păşunile inimii şi va slobozi pe suflet 


din stăpânirea diavolului, înviind astfel pe cel înmormântat de păcat. 


Pentru aceasta, neîncetat chemaţi numele Domnului nostru Iisus Hristos până 
când inima va înghiți pe Domnul şi Domnul va înghiţi inima şi în acest chip va fi inima 


una împreună cu Domnul. 


Dar să ştiţi că la treaba aceasta, nu se poate reuşi într-o zi sau două, ci aveţi 
nevoie de vreme îndelungată şi de multă silinţă până ce satana va ieşi din inimă şi va 
sălăşlui într-însa Hristos. Din cauza aceasta şi Sfântul Apostol Pavel zice: „Nu ne este 
nouă lupta împotriva sângelui şi a trupului, ci împotriva începătoriilor şi a domniilor, a 
stăpâmtonilor întunericului veacului acestuia, împotriva duhurilor răutăţilor întru cele 
cereşti” (Efeseni 6, 12) adică aveți a lupta nu cu oarecare vrăjmaşi simțiți şi trupeşti, ci cu 
cei fără de trup şi nevăzuţi, cu demonii cei vicleni, cu boierii întunericului şi ai lumii 


acesteia trecătoare. 


Deci, câţi voiesc să placă lui Dumnezeu, trebuie să se smerească pe sine şi din 
tot sufletul, socotindu-se mai jos decât omul să fie supuşi la scârbă şi la strâmtorare, 


numai ca să se învrednicească de veşnicile bunătăţi şi de odihna cea veşnică. 


Prin urmare vă rog pe voi, fraților, ca înainte de a vă împărtăşi din hrană, să 
slujiți întâi lui Dumnezeu prin rugăciune şi după aceea mâncaţi pâinea noastră. Căci zice 
Proorocul David mai întâi: „Slujiţi Domnului cu frică” (prin care se înţelege vremea 
rugăciunii) şi pe urmă zice: „Şi vă bucuraţi Lui cu cutremur” (prin care se înţelege vremea 
mâncării). Vedeţi că nu zice Proorocul să mâncaţi râzând cu nebăgare de seamă şi cu 
nesimţire, ci „cu frică şi cu cutremur”, pentru că cine îndrăzneşte să se pornească la râs 
atunci când se află înaintea împăratului? Desigur că nimeni nu face asta de frică ca nu 


cumva să-L mânie şi să capete pedeapsă. lar când cântaţi, să cântați cu multă umilinţă şi 

cu atenţie şi cu zdrobirea inimii, pentru ca şi inima să se veselească, iar mintea fiind 
luminată de Duhul Sfânt să înţeleagă cele cântate. Să nu cântați cu trândăvie şi cu 
nebăgare de seamă, pentru ca mintea să privegheze cu atenție împreună cu trupul, iar 


sufletul să sporească şi să se procopsească la tot lucrul cel bun. 


Atunci când cântaţi sau ascultați troparele care se cântă de alţii, să pătrundeţi 
întru înţelegerea acestora şi la veselia care vine prin ele. Să nu vă amăgiţi numai la 
plăcerea melodiei, fără vreun folos oarecare. Cel care doreşte să vadă lumina 
duhovnicească, se cuvine ca să-şi păzească inima curată de cugetele mâniei, ale zavistiei, 
ale pomenirii de rău, ale clevetirii, ale mândriei şi celelalte, precum şi de toate patimile 
cele trupeşti şi sufleteşti. 

Dimpotrivă, el trebuie să fie blând, smerit, paşnic, mărturisindu-şi gândurile 
care îl supără spre a lui îndreptare. Trebuie să fie înfrânat la mâncare şi la băutură, 


petrecând totdeauna întru rugăciune. Mai cu seamă el trebuie să aibă în inimă dragoste 


curată, care este vârful tuturor bunătăților. 


Petrecând în chipul acesta, va moşteni viaţa cea nesfârşită, şi pe care de am 
moşteni-o şi noi, prin darul Domnului nostru lisus Hristos, a Căruia este Slava şi 


Stăpânirea în vecii vecilor. Amin. 


Insemnare: S-a tâlcuit acest cuvânt din greceşte în româneşte, spre folosul 
fraților mei, de către nevrednicul leroschimonah loan Iacob, în ziua de 13 Noiembrie 
(pomenirea Sf. loan). Acest cuvânt a fost trimis unui Egumen, care a făcut întrebare 


pentru asta. 


Schitul „Sf. Ana” de la Hozeva 


He Se IE 

Cuvânt al Sfântului Vasile cel Mare 


Ce este Chipul Monahicesc? Şi cu ce se aseamănă? Şi ce trebuie să păzească 


Monahul dacă voieşte să se asemene chipul lui cu chipul îngeresc. 


Ce să zic, şi ce să grăiesc, şi cu ce să asemăn chipul şi cinul monahicesc sau, 
mai bine să zic, îngeresc (că şi este cu adevărat îngeresc, după cum toţi Sfinţii Părinţi cu o 


gură mărturisesc şi prin viu glas îl propovăduiesc). 


Chipul şi cinul monahicesc sunt orânduială a celor fără de trup. Chipul şi cinul 
monahicesc este o stare a Heruvimilor cu ochi mulți şi a Serafimilor celor cu aripi multe, 
care neîncetat zboară şi slavoslovesc pe Dumnezeu cel peste toate şi Atotputernic, 
strigând şi zicând: „Sfânt, Sfânt, Sfânt, Domnul Savaot, plin este cerul şi pământul de 


slava Ta”. 


Şi precum îngerii nu au nici o lipire de lucrurile cele vremelnice, aşa şi 
monahii trebuie să nu aibă nici o lipire cu patimă de nici un lucru vremelnic şi stricăcios şi 
trecător (cele lumești toate sunt trecătoare şi vremelnice), ci pururea să se îngrijească de 
cele cereşti, care petrec în veci şi niciodată nu pier. Să slavosvească şi să laude necontenit 
şi neîncetat pe Dumnezeu, prin psalmi şi prin cântări, ziua şi noaptea, ca nişte îngeri. 

Şi precum Heruvimu au ochi mulţi, aşa şi monahii trebuie să aibă ochi 
împrejurul sufletului, ca să privească la bunătăţile cele gătite lor în veacul cel viitor, la 


frumuseţea Raiului, la împărăţia cerului. Şi să se pândească în toate părțile şi la cursele 


vicleanului vrăjmaş cel ce caută ca un leu să înghită şi să piardă sufletul. 


Şi precum Serafimii au aripi multe, aşa şi monahii trebuie să aibă de jur 


împrejurul sufletului ca să zboare la înălțimea faptelor celor bune, să se apere de gândurile 

şi de cugetele cele urâte şi spurcate, care totdeauna năpădesc şi năvălesc asupra sufletului 


monahilor prin îndemnarea pizmaşului. 


Ochii sufletului monahilor sunt fecioria şi curăţia prin care pot să vadă curat 
gânditor, cât este cu putinţă omului, pe Dumnezeu, ca Heruvimii. lar cei ce nu au la sine 
feciorie şi curăţie, aceia nu sunt ca Heruvimii, aceia (că nu mă voi sfii a spune, deşi cu 
greu va cădea cuvântul) sunt ca dracii. Că numai ei urăsc fecioria şi curăţia şi iubesc 
necurăţia. Aripile sufletului monahilor sunt smerenia, supunerea, ascultarea, necârtirea, 
dragostea, blândeţea, răbdarea, postirea, privegherea, rugăciunea, prihănirea de sine şi 
nerăutatea. Acestea avându-le monahii, sunt ca nişte Serafimi. Cu acestea pot monahii să 
zboare la înălţimea cerului, să ajungă la scaunul Împăratului Hristos şi să-I stea înainte şi 
să se îndulcească de vederea Lui, cântând şi zicând: „Sfânt, Sfânt, Sfânt, Domnul Savaot, 
plin este cerul şi pământul de slava Ta”. Iar care nu au acestea, nu sunt ca Serafimii, ci ca 
o pasăre cu aripile smulse ce aşteaptă din ceas în ceas să vină uliul să o prindă şi să o 


mănânce. 


Cu ce voi mai asemăna chipul monahicesc? Monahul asemenea este cu o 
mireasă. Şi după cum aceea, logodită fiind, aşteaptă, împodobindu-se, ca mirele să intre, 
bucurându-se în cămara cea de mire, aşa şi monahul, fiindcă s-a logodit cu mirele său 
Hristos, trebuie să aştepte, împodobindu-se cu toate faptele cele bune, ca să intre cu 
Dânsul în cămara cea de Mire, care este Împărăţia cerurilor, bucurându-se şi veselindu-se 
de frumuseţea nepovestită, auzind glasuri nespuse. Chipul monahicesc este ca şi al doilea 


botez, căci se zice: „Câţi în Hristos v-aţi botezat, în Hristos v-aţi îmbrăcat”. 


V-aţi dezbrăcat de omul cel vechi, adică de păcat, şi v-aţi îmbrăcat în cel nou, 
adică în părăsirea păcatului şi în căinţa pentru el în toată cealaltă rămăşiţă a vieţii voastre. 
Şi să nu zică cineva din voi că eu nu atâta am păcătuit. Fiindcă nimenea nu este fără de 
păcat, măcar o zi de ar fi viaţa lui. Ci totdeauna să se smerească, zicând şi cugetând că 


este mai păcătos decât toată zidirea. 

Monahul este o fire silită: firea cere să mănânce să se sature, el trebuie 
împotrivă să facă, să mănânce numai cât să-şi ţină viaţa sa. Firea cere să bea să se sature, 
el trebuie să bea atât cât să nu se sature. Că se află şi în băutura de apă beţie dacă va bea 
cineva totdeauna cu îndestulare ca să se sature. Firea cere să doarmă să se sature de somn, 
el poate să se îndestuleze în douăzeci şi patru ceasuri. Că s-au aflat mulți din Cuvioşii 
Părinții noştri, din care unii nu mâncau şi nu beau câte trei zile şi câte o săptămână, alţii şi 
câte patruzeci de zile, darul Duhului Sfânt hrănindu-i pe dânşii. S-au aflat încă unii de nu 
s-au culcat pe aşternut, ci oriunde, în toată viaţa lor. Alţii dormeau aşa puţin cât dormeau 
prin scaune. Alţii când îi supăra somnul, se legau cu frânghii de păr şi de pod şi cu multe 


feluri de chipuri se luptau împotriva somnului. 


De la monah se cere ca nicidecum să nu-şi piardă vremea spre glume, sau să 
râdă, sau să grăiască cuvinte deşarte, sau să spună minciuni, sau să vorbească 
deşărtăciuni, sau să se osândească şi să clevetească, sau să pârască, sau să se întindă până 
la pipăire, sau altele ca acestea să facă, prin care se depărtează Darul lui Dumnezeu de la 
dânsul şi scârbeşte Duhul cel Sfânt. Chiar de aude minciuni şi glume şi râsuri, să fugă 


astupându-şi urechile sale. 


Monahul întâlniri şi vorbiri fără de treabă şi tovarăşi să nu aibă nicidecum. Ci 
de se va întâmpla a se întâlni unul cu altul, cu smerenie plecându-se unul către altul, să 
treacă. Şi de va fi mare nevoie şi trebuinţă, atunci să vorbească, iar alminterea nu. Că din 
vorbe fără de treabă multe răutăţi se nasc, prin care se vatămă sufletul lui. De la monah 
mânia, iuţimea, zavistia şi pizma cu totul să lipsească, ştiind că dintru acestea cade în 
altele mai cumplite, şi niciodată sufletul lui nu va fi curat, ci totdeauna sângerat, mintea 


întunecată şi scoposul greşit şi de la Dumnezeu depărtat. 


Monahul trebuie acolo unde şi-a tuns părul să petreacă până la sfârşitul vieţii 
sale: ori în mănăstire, ori la schituri. Să asculte întru toate pe stareţul şi povăţuitorul său. 


Să îşi omoare voia sa. Să se aibă pe sine decât toți mai mic. Să se socotească ca un 

osândit, şi ca şi cum l-ar fi răscumpărat; să nu iubească să aibă haine bune şi frumoase, ci 
tot cele mai proaste să le iubească. Să nu vrea să iasă afară prin lume şi printre lumeni, 
afară dacă nu îl va trimite mai marele său. Să şadă în chilie ca într-un mormânt şi să nu 
şadă nici un minut de ceas fără de lucru, ci sau să citească, sau să lucreze cu mâinile; şi 
lucrând cu mâinile să nu umble cu mintea spulberând încoace şi încolo la lucruri 
necuvioase şi nefolositoare, ci să aibă într-însa (adică în minte) rugăciunea lui lisus, 
pomenirea morții şi judecata ce va să fie. Să-şi aducă aminte de păcatele sale şi să plângă 
cu fierbinți lacrimi, şi de se va întâmpla să fie de familie bună, să nu se înalțe cu gândul 


său, ştiind că unul este neamul nostru de la strămoșul Adam. 


Celor bătrâni cinste să le dea. Cu cei tineri să nu vorbească în afară de 
neocolită nevoie. Acestea toate şi altele mai multe se cer de la monah. Şi când acestea le 
va păzi, cu adevărat poartă chip îngeresc, după cum am zis mai sus, şi este înger în trup, şi 


se va învrednici în ceata îngerilor, de unde au căzut îngerii aceia ce s-au făcut draci. 


O, îngeri pământeşti! O, petrecere cerească! O, slugi ale lui Hristos! O, oaste a 
Împăratului celui fără de moarte! O, cum vă veţi bucura! O, cum vă veţi veseli! O, cum 
veţi dănţui! Pentru aceasta, frații mei, ştiind ce este chipul monahicesc şi cu ce se 
aseamănă, siliți-vă, întreceţi-vă la nevoinţele cele duhovniceşti. Defăimaţi toate cele dulci 
ale lumii acesteia. Treceţi cu vederea slava ei şi desfătarea. Câştigaţi-vă suflet viteaz, ca să 
puteţi sta bărbăteşte împotriva curselor diavolului, că neîncetat are să vă ispitească şi să vă 
supere, căutând cum să vă amăgească, să vă înşele, să vă răpească din ceata îngerească şi 


să vă tragă la ceata sa. 


Dar nu va putea, dacă voi veţi lua aminte şi vă veţi înarma cu armele cele 
înfocate ale lui Hristos şi veţi duce război asupra diavolului. Treziţi-vă! Rău pătimiţi la 
puţină vreme, ca în veci să vă alinaţi. Intru nimic socotiți acestea de aici, că vis şi umbră 


este viaţa aceasta, iar cealaltă ce va să fie, fără de sfârşit. 


Oglindiţi totdeauna cele Cereşti, acolo să fie mintea voastră pururea. Călătorie 

este viaţa aceasta, călătoriți drept aceea cu plăcere de Dumnezeu. Nu slăbiți pe cale, nu vă 
împuţinaţi, nu pregetaţi, nu vă muiaţi. Strâmtă şi necăjită este calea, dar la răsfăţat loc 
duce, acolo unde este nici scârbă, nici mâhniciune, nici întristare, acolo unde este 
totdeauna bucurie şi veselie, acolo unde este sânul lui Avraam, acolo unde este lumina cea 
neapusă şi nestinsă, acolo unde este Soarele cel mare Hristos, dulceaţa proorocilor, şi a 
apostolilor, şi a mucenicilor, şi a cuvioşilor, şi a tuturor drepţilor care din veac bine i-au 
plăcut Lui. O, de ar da Dumnezeu ca şi noi să dobândim dulceaţa aceea! Şi o vom dobândi 
dacă vom urma şi cu lucrul după chipul nostru cel monahicesc, ce se aseamănă cu cel 
îngeresc. Să ne învrednicim Împărăției cerurilor cu darul Domnului nostru lisus Hristos 
cel în Treime slăvit. Căruia I se cuvine slava, cinstea şi închinăciunea, în vecii vecilor. 


Amin. 


Text scris de pe o carte (Acatistier) cu litere slavone, tipărită în Episcopia de 


la Buzău, anul 1852. 


Se e SE 

Cuvinte din Pateric pentru vremea Postului 


Despre paza limbii 


Un frate a întrebat pe oarecare din Sfinţii Bătrâni, zicând: „lată, mi se 
întâmplă să văd pe cineva făcând oarecare lucru şi eu spun aceasta la altul, fără să judec în 


inima mea pe acela. Oare nu este asta clevetire?”. 
Şi i-a răspuns Bătrânul: 


„Dacă vorbeşti cu patimă, ca şi cum ai avea ceva asupra lui, atunci este 
clevetire. Iar de nu este în inima ta nici o pornire rea, adică nici o simţire pătimașă, atunci 
eşti fără de păcat. Insă chiar de nu este vorba ta cu gând de clevetire, dar ca să nu răsară 


răul, mai bine este a tăcea”. 


Un bătrân oarecare şedea în Siria, aproape de Antiohia. Acesta avea un frate 
gata spre a judeca când vedea pe un frate greşind. Deci, de multe ori îl învăţa pe dânsul, 
zicând: „Cu adevărat, fiule, te înşeli şi îţi pierzi în zadar sufletul tău. Căci nimeni nu ştie 
ce este în inima omului, fără numai duhul care este întru dânsul. Pentru că de multe ori 
sunt unii care săvârşesc cele rele înaintea oamenilor, iar în taină se pocăresc lui 
Dumnezeu. Noi vedem adică păcatele lor, iar faptele cele bune şi pocăinţa lor numai 
Dumnezeu le ştie. Pentru aceasta şi cu ochii de vei vedea pe cineva păcătuind, nicidecum 
să nu-l judeci sau să-l cleveteşti pe el, căci numai Unul Dumnezeu este Judecătorul. Tot 
omul care judecă pe altul, este ca un «anticrist», adică precum un potrivnic al lui 
Dumnezeu, devreme ce I-a răpit dregătoria şi stăpânirea, făcându-se el judecător mai 


înainte decât Dânsul” (că spune la Sfânta Evanghelie că Tatăl cel ceresc toată judecata a 


Pagina 630 


dat-o Fiului). 


Povestit-a un bătrân: „Şezând eu odinioară la pustie, a venit un frate de la 
chinovie pentru cercetare. Deci, îl întrebam eu, cum se mai află părinții, iar fratele îmi 
zice: „Bine, cu rugăciunile tale”. Apoi, l-am întrebat despre un frate, care avea nume rău 
şi mi-a zis: „Crede-mă, părinte, încă nu s-a izbăvit de acel nume” (adică tot mai 
păcătuieşte). Iar eu (zice bătrânul), cum am auzit aceasta, am zis: „Uf!”. Şi îndată ce am 
zis aceasta, mi-a venit somn şi m-am făcut întru uimire. Se făcea că mă aflu înaintea 
Sfântului loc al Căpățânii (adică la Sfânta Golgota). Şi am văzut pe Domnul nostru lisus 
Hristos răstignit între doi tâlhari. Atunci eu m-am pornit să mă închin. Şi dacă am mers 
până aproape, a poruncit Domnul către Sfinţii îngeri care erau lângă El, zicând: „Scoateţi- 
l afară, că Anticrist este (adică potrivnicul meu), căci mai înainte de a judeca Eu, a judecat 


el pe fratele său!”. 


Deci, fiind eu gonit de acolo, am voit să ies şi mi s-a apucat haina (un fel de 
mantie scurtă) în uşa care s-a închis degrabă, iar eu lăsând-o acolo, am ieşit şi îndată m- 
am deşteptat. Socotind eu în minte cele ce am văzut, am zis către fratele ce venise: „Rea 


m? 


este ziua aceasta pentru mine!”. Iar el a întrebat: „Pentru ce părinte?”. Atunci i-am 
povestit lui cele ce am văzut şi i-am zis: „Haina aceea pe care o purtam pe deasupra era 
acoperământul lui Dumnezeu care era peste mine, şi m-am lipsit de ea. După aceea a zis 
bătrânul: am făcut şapte ani rătăcindu-mă prin pustii, nici pâine gustând, nici sub 
acoperământ intrând şi nici cu oamenii vorbind, până ce L-am văzut iarăşi pe Domnul la 


Sfânta Golgota, şezând şi poruncind să mi se dea haina. Acela a fost semnul iertării”. 


Zis-a ava Iperehie: „Călugărul ce nu-şi stăpâneşte limba în vremea mâniei, 
unul ca acesta nici patimile nu le va stăpâni. Mai bine este a mânca din carne şi a bea vin, 


decât a mânca din carnea fraților prin clevetire. Că precum şarpele odinioară şoptind a 

scos pe Eva din rai, tot asemenea cu şarpele este şi cel care cleveteşte (adică vorbeşte de 
rău pe cineva) pentru că şi sufletul celui care aude se pierde şi cel care cleveteşte nu se 


mântuieşte”. 


A întrebat ava Longhin pe ava Luchie trei lucruri, zicând: „Voiesc să mă 
înstrăinez?”. Şi i-a zis bătrânul: „De nu vei stăpâni limba, nu eşti străin, oriunde vei 
merge. Deci şi aici unde eşti, stăpâneşte-ţi limba şi eşti străin”. A mai întrebat iarăşi pe 
bătrân: „„Voiesc să postesc?”. Iar bătrânul i-a zis: „Sfântul Prooroc Isaia spune, că de vei 
încovoia grumazul tău ca pe un lanţ şi ca pe un belciug, nici aşa nu se va chema primit 
postul tău. Ci mai vârtos stăpâneşte-ţi limba şi gândurile cele rele”. Atunci, l-a întrebat 
iarăşi: „Voiesc să fug de oameni?”. Deci, i-a răspuns bătrânul: „De nu vei isprăvi mai întâi 


acestea de care ţi-am spus, fiind împreună cu oamenii, atunci nici a-i deosebi nu poţi”. 


38 e Ne 

Povestiri din Limonar 


Despre Peştera Sfântului loan Botezătorul şi alte cuvinte de folos 


În vremea când strălucea pe tronul Ierusalimului Preasfinţitul Patriarh Ilie (de 
care se pomeneşte în viaţa Sfântului Sava), pe când era împărat Anastasie, se afla în 
mănăstirea avei Efstorghie un bătrân sfânt cu numele de Ioan. Preafericitul Patriarh Ilie a 
vrut să-l hirotonească egumen al mănăstirii, ca cel ce este vrednic a conduce turma. Dar el 
n-a primit, zicând că are blagoslovenie să meargă până la Sfântul Munte Sinai. Şi luând 


iertăciune a pornit la drum, făgăduind că dacă se va întoarce va lua conducerea mănăstirii. 


Deci, luându-şi ucenicul, a trecut Sfântul Iordan şi, mergând încă puţin cu el, a 
început să-l ia pe bătrân nişte fiori de fierbinţeală. Pentru asta neputând să mai meargă 
înainte şi aflând o peşteră, au intrat în ea şi au rămas acolo 3 zile pentru ca să-şi mai vie în 
fire. În timpul nopţii i s-a arătat bătrânului, în vedenie, Sfântul loan Botezătorul şi 
Mergătorul înainte al Domnului, zicându-i: „la spune-mi călugărule, unde vrei să mergi?”. 
Iar bătrânul i-a zis: „La muntele Sinai”. Atunci i-a grăit cel ce s-a arătat: „Nu, mă rog, nu 
te duce!”. Dar bătrânul nu s-a plecat nicidecum. După ce s-a dus cel ce se arătasc, 


fierbinţeala l-a cuprins mai tare pe bătrân. 


In noaptea următoare s-a arătat iarăşi Mergătorul înainte în acelaşi chip şi 1-a 

e în ua ul PRE E dial ai adi îi 
zis: „Pentru ce vrei să te osteneşti atâta cale, călugăre? Ascultă-mă şi stai aici!”. Atunci i-a 
zis bătrânul: „Spune-mi cine eşti tu?”. Şi i-a răspuns cel arătat, zicând: „Eu sunt 
Botezătorul loan şi pentru asta îți spun să nu pleci aiurea, pentru că această peşteră mică 
este mai cinstită decât Muntele Sinai, căci de multe ori venea aici Domnul nostru lisus 
Hristos şi vorbea cu mine şi mă alina. Dă-mi cuvântul că rămâi aici şi eu îţi dau 


sănătatea!”. 

Auzind acestea, bătrânul i-a făgăduit că rămâne în peşteră şi îndată s-a 
vindecat. A rămas, deci, acolo până la cea din urmă răsuflare. La Peştera Sfântului Ioan, el 
a făcut Biserică şi, adunând frăţimea, a întemeiat acolo mănăstire. In harta de la Madava 


scrie „Sapsa”. 


În peştera aceea a trăit după asta un alt sihastru şi a ajuns la aşa înălţime de 
virtute, încât veneau la dânsul leii, iar el îi primea fără frică şi-i băga în sân pe leişori (pe 
puii de lei). Spunea ava Polihronie (de la Sfântul Teodosie) că în lavra unde trăia el, era un 
bătrân care mergea de multe ori să se liniştească o bucată de vreme pe malul Iordanului şi 
iarăşi se întorcea la chilia lui. Acolo, în pustia Iordanului, oriunde găsea culcuşul leului, 
acolo sta şi se culca. Într-o zi, întorcându-se în mănăstire, a adus cu el doi pui de leu, 
avându-i înfăşuraţi în scurteică. Deci, venind i-a pus în Biserică înaintea fraților, zicând: 
„Dacă am fi păzit poruncile Domnului, atunci leu s-ar fi cecerit (s-ar fi temut) de noi, dar 


aşa, iată, pentru păcatele noastre ne temem noi de dânşii!”. 


Mai spunea ava Polihronie că părinţii din Lavra Sfântului Teodosie au cerut să 
le rânduiască egumen al mănăstirii pe un bătrân oarecare îmbunătăţit. Însă bătrânul i-a 
rugat zicând: „Lăsaţi-mă să-mi plâng păcatele mele, căci lucrul egumeniei este numai al 
părinţilor celor mari: al lui Antonie cel Mare, al lui Pahomie şi al lui Teodosie”. Dar 
părinţii îl rugau mereu să primească începătoria. Atunci bătrânul le-a zis: „Mai Lăsaţi-mă 
încă trei zile şi pe urmă voia Domnului!”. Atunci când a zis acestea era Vineri, iar 


Duminică, în vremea Utreniei, a adormit întru Domnul cuviosul bătrân. 


Tot cuviosul Polihronie ne-a povestit că odinioară s-a săvârşit un frate la 
spitalul din Ierihon. Deci a fost ridicat din Ierihon spre a-l duce în lavra de la Pirguri, unde 
era metania lui. Şi din ceasul în care a ieşit din spital şi până să ajungă la Pirguri (lângă 


Marea Moartă) o stea luminoasă a însoţit trupul adormit al cuviosului, până ce a fost 

acoperit cu pământ. 


Spunea despre Sfântul Gherasim, că s-a întâmplat să moară în mănăstirea lui 
un frate şi cuviosul (Sf. Gherasim) era atunci în pustie la linişte. Când paraclisierul a bătut 
în toacă spre a se aduna fraţii la îngropare, atunci a venit şi Sfântul Gherasim. Văzând pe 


cel mort, s-a întristat bătrânul, că nu l-a sărutat înainte de adormire. 
Deci apropiindu-se de năsălie, a zis mortului: „Scoală-te frate, şi-mi dă o 
sărutare!”. Atunci, fratele, sculându-se, a sărutat pe bătrân, iar bătrânul a zis către el: „De 


acum dormi până va veni Hristos să te învie!”. 


SE Se SE 


O mică gustare pentru Postul Mare 


Portretul Smereniei (zugrăvit de Sfinții Părinți) 


A fost întrebat ava Longhin: „Care faptă este mai mare dintre faptele cele 
bune?”. Şi a zis bătrânul: „Eu socotesc că după cum mândria este mai mare decât toate 
patimile (încât a putut surpa şi pe unii din cer), tot astfel şi smerita cugetare este mai mare 
decât toate faptele cele bune, căci ea poate să scoată pe om chiar din adâncul iadului, 
măcar de ar fi el păcătos ca un demon. Pentru aceasta şi Domnul mai înainte de toți 


fericeşte pe cei săraci cu duhul”. 

Zicea ava Moise Arapul: „De nu ar avea omul în inima sa cum că este păcătos, 
Dumnezeu nu l-ar asculta pe el!”. Atunci l-a întrebat un frate pe bătrân: „Ce este aceasta a 
avea în inimă că este păcătos?”. ŞI a răspuns bătrânul: „Că cela ce-şi poartă păcatele sale, 


|? 


nu vede pe ale aproapelui său!”. De va pune omul prihana asupra sa (la tot lucrul) şi va 
zice: «Am greşit», îndată se milostiveşte Domnul către el, iar sfârşitul la toate este a nu 
judeca pe aproapele. Căci când mâna Domnului omora pe tot cel dintâi născut al 


Egiptului, nu se afla nici o casă care să nu aibă mort într-însa”. 


Atunci a întrebat fratele: „Ce înseamnă cuvântul acesta?”. Şi a zis bătrânul: 
„De vom lua seama la păcatele noastre, atunci nu vom vedea păcatele aproapelui. Căci 
nebunie este cel ce are mortul său (în casa sa), să-l lase pe el şi să meargă să plângă pe 
mortul aproapelui. lar a muri despre aproapele tău, este a-ţi purta păcatele tale şi a nu 
purta grijă de tot omul (că acesta este bun sau acesta este rău). 

Să nu faci rău nici unui om, nici să gândeşti rău în inima ta asupra cuiva. 

Nici să defaimi pe cineva când face rău, nici să te pleci celui ce face rău 
aproapelui său. 

Să nu cleveteşti pe cineva, ci zi aşa: «Dumnezeu ştie pe fiecare!». 

Să nu te îndupleci (adică să te învoieşti) cu cel ce grăieşte de rău, nici te 
tulbura de clevetirea lui şi nici să nu urăşti pe cel ce cleveteşte pe aproapele său. Şi 
aceasta este aceea, adică: «Nu judecați şi nu veţi fi judecaţi!». 

Să nu ai vrajbă cu cineva şi nu ţine vrajba în inima ta. 


Să nu urăşti pe cel ce vrăjmăşeşte pe aproapele său, căci aceasta este pacea. 
Cu aceasta pe sine-ţi te alină. Puţină vreme este osteneala şi de-a pururea odihna, cu darul 


lui Dumnezeu-Cuvântul. Amin”. 


S-a năpustit (a năpădit) odinioară demonul asupra lui ava Macarie cu un cuţit, 


Pagina 636 


vrând ca să-i taie piciorul. Dar pentru smerita lui cugetare n-a putut să-i facă nimic. Deci a 
zis demonul către bătrân: „Câte aveţi voi şi noi le avem, dar prin smerita cugetare vă 


deosebiți de noi şi cu asta biruiţi”. 


Zis-a un bătrân: „Cela ce are smerenie, smereşte pe draci, iar cel ce nu are 


1? 


smerenie se batjocoreşte de ei!”. A fost întrebat de cineva un bătrân: „Când dobândeşte 


sufletul smerenie?”. Şi a răspuns bătrânul: „Când omul se îngrijește de răutățile sale!”. 


Un frate a întrebat pe un bătrân, zicând: „Ce este sporirea omului cea după 
Dumnezeu?”. Şi a răspuns bătrânul: „Sporirea omului este smerenia, căci pe cât se 
pogoară cineva prin smerenie, pe atâta se înalță în sporire! Dacă, smerindu-te pe sine, vei 


zice cuiva: Jartă-mă!, atunci arzi pe draci”. 


Zis-a un bătrân: „Fiilor, să ştiţi că smerenia pe mulți fără de nici o osteneală i- 
a mântuit. Şi mărturisesc aceasta vameşul şi fiul cel curvar, care puține cuvinte au grăit 
către Dumnezeu şi s-au mântuit. Iară ostenelile şi faptele bune ale omului mândru îl pierd 
pe dânsul. Că osteneala şi faptele pe mulți i-au tras la mândrie şi au pierit, cum a fost 


fariseul, care se mândrea cu faptele cele bune”. 


Un frate a întrebat pe un bătrân, zicând: „Ce este smerenia?”. Şi a zis bătrânul: 
„Smerenia este ca să se socotească omul pe sine mai nevrednic şi mai păcătos decât toți şi 
tuturor supus (plecat)”. Zis-a bătrânul: „Să nu cerci să vezi păcatele străine, ci ale tale 


păcate şi răutăți să le vezi şi neîncetat să te rogi lui Dumnezeu pentru iertarea ta!”. 

Zis-a un bătrân: „Să ştiţi că alt drum către mântuire nu este, fără decât 


smerenia, după cum scrie Sfânta Evanghelie pentru vameş”. 


De va fi cineva neatins de păcate spurcate, nu cumva să se înalțe cu gândul 
său, socotindu-se pe sine fără de păcat, ci unul ca acela mai mult să se smerească şi să se 


păzească, socotindu-se pe sine mai păcătos decât toți oamenii. 


Iar de se va înălța cu gândul său, socotindu-se că el nu este atins de păcate 
spurcate pentru că nu a căzut nici într-un păcat trupesc şi lumesc, de va socoti că este cu 
totul curat şi vrednic totdeauna de împărtăşirea Sfintelor Taine, iar pe altul care ştie că are 
vreo cădere îl socoteşte nevrednic de Sfintele Taine, unul ca acela, cu asemenea gând înalt 
şi fără smerenie, este nevrednic, necurat şi urât lui Dumnezeu şi în pierzare merge, iar 
curăţenia lui nu-i va folosi, neavând smerenie! Cu mult mai plăcut şi mai iubit este lui 


Dumnezeu păcătosul smerit decât dreptul mândru! 

Nădejdea celui căzut 


„Prin nădejde ne-am mântuit”, zice Sfântul Apostol Pavel 


A întrebat un frate pe un bătrân, zicând: „Părinte, ce vrea să spună Proorocul 


prin cuvintele acestea: «Nu este mântuire întru Dumnezeu lui”. 


Şi a zis bătrânul: „Proorocul se referă la gândurile deznădăjduirii care vin de 
la draci la cel ce greşeşte şi zic: «De acuma nu îţi este ţie mântuire întru Dumnezeu». Prin 
asta îl ispitesc vrăjmaşii, ca să-l arunce întru deznădăjduire. Asupra lor trebuie să se lupte 


omul zicând: «Domnul este mântuirea mea şi El va scoate din cursă picioarele meley”. 


Cred că le este cunoscută la toți pilda cea din Pateric cu fratele care cădea în 
păcatul desfrânărui în toate zilele şi iarăşi în toate zilele îmblânzea pe Domnul prin 
pocăinţa lui cea cu multe lacrimi şi rugăciuni. Se pocăia şi iarăşi cădea în noroiul 
păcatului. Însă nu se deznădăjduia de mântuire niciodată. Deşi se arăta mincinos întru 
făgăduinţa lui, dar Prea Milostivul Dumnezeu nu se întorcea de către el, ci răbda 
fărădelegea fratelui şi aştepta întoarcerea lui. Şi această cădere a fratelui, însoțită de 
mustrare, a urmat vreme de 10 ani de zile şi mai mult. Desigur că vrăjmaşul mântuirii s-ar 
fi bucurat să-l vadă pe frate că vine la deznădăjduire după atâtea căderi şi după atâtea 
făgăduinţe mincinoase. Se aştepta de asemenea, pizmaşul să vadă că şi Domnul se mânie 
şi nu-l mai primeşte pe cel care îşi calcă mereu făgăduinţa şi nu se îndreaptă. Însă cu 
părere de rău vede că nici Milostivul Dumnezeu nu se mânie, ci primeşte în toate zilele 


când se pocăieşte omul. 


N-a mai putut suferi ucigaşul atâta răbdare, pe care o arăta Domnul către cel 
căzut, Pentru aceasta a început a striga către Sfânta Icoană a Domnului, zicând: „O, ce 
este mie şi Ție, Iisuse Hristoase? Milostivirea Ta cea nemăsurată mă biruieşte şi mă surpă, 


pentru că primeşti pe acest curvar, care se arată mincinos în toate zilele înaintea Ta, 

defăimând stăpânirea Ta! Pentru ce nu-l arzi pe el, ci îndelung rabzi şi suferi?”. Şi multe 


zicând, iuţindu-se balaurul, a tăcut. 


Atunci s-a făcut glas ca de la Sf. Jertfelnic, zicând: „O, balaure prea viclene şi 
pierzătorule, nu te-ai săturat de socoteala ta cea rea, că ai sorbit lumea? Ci încă te sileşti să 
răpeşti şi să înghiți pe cel care a venit la mila Mea cea nespusă. Oare ai tu atâtea greşeli ca 
să le pui în cumpănă şi să tragă întocmai cu Sângele cel scump, care L-am vărsat pe Cruce 
pentru dânsul? Iată Junghierea Mea şi moartea au afundat (adică au biruit) fărădelegile 
lui! Însă tu, când vine el la păcat, nu-l goneşti pe el, ci îl primeşti cu bucurie, nădăjduind 
că-l vei dobândi pe el, dar Eu oare nu-l voi ierta pe el, oare nu-l voi milui, Eu, Cel atât de 
milostiv şi iubitor de oameni? Care am poruncit verhovnicului Meu Petru Apostolul, ca să 
ierte celui care greşeşte în fiecare zi până la şaptezeci de ori câte şapte? Aşa cu adevărat 
(îl voi ierta) că de vreme ce aleargă la Mine, nu mă voi întoarce de către el, până ce îl voi 
moşteni. Că pentru păcătoşi Eu m-am răstignit şi prea curatele Mele palme pentru dânşii 
le-am întins, ca cel ce va voi să se mântuiască, să alerge şi să se mântuiască. Că de către 
nimenea Eu nu mă întorc, pe nimenea nu gonesc; măcar deşi de nenumărate ori într-o zi 
de va greşi şi de nenumărate ori va veni către Mine, nu va ieşi afară scârbit, că Eu nu am 


venit să chem pe cei drepţi la pocăință, ci pe cei păcătoşi!”. 


Şi făcându-se glasul acesta sta diavolul tremurând şi neputând să fugă. Şi 
iarăşi s-a făcut glas, zicând: „Ascultă, amăgitorule, pentru cele ce zici că sunt nedrept, că 
Eu către toţi sunt drept. Că în ceea ce aflu pe cineva, întru aceea îl judec. Deci iată pe 
acesta l-am aflat stând înaintea picioarelor Mele şi biruitor peste tine arătându-te. Îl voi 
lua deci pe el şi voi mântui sufletul lui, pentru că nu s-a deznădăjduit de mântuirea sa. lar 


tu vezi cinstea lui, crapă de zavistia ta şi ruşinează-te!”. 


Deci, stând fratele cu faţa în jos şi tânguindu-se şi-a dat duhul. Şi îndată urgie 


mare venind ca focul, a căzut peste satana şi l-a mistuit pe el. 


De aici să cunoaştem, fraților, milostivirea şi iubirea de oameni a lui 

Dumnezeu cea nemăsurată şi niciodată să nu deznădăjduim de mântuirea noastră. 
„Îndrăzniţi pentru că Eu am biruit lumea” (zice Domnul în Sfânta Evanghelie), iar Sfântul 
Apostol, în cartea sa către Romani, zice: „Prin nădejde ne-am mântuit şi dacă Dumnezeu 
este pentru noi, cine ne poate fi împotrivă?... Căci câte s-au scris mai înainte, spre 
învăţătura noastră s-au scris, ca prin răbdarea şi prin mângâierea ce ne-o dau Scripturile să 
ne păstrăm nădejdea... şi Dumnezeul nădejdii să vă umple de toată bucuria şi pacea prin 
credinţă, ca prin puterea Duhului Sfânt să vă îmbogățiţi întru nădejde. Amin” (din cartea 


către Romani a Sfântului Pavel). 


SE Se SE 


O istorie din Mănăstirea Lavra (Sfântul Munte) 


Despre felul cum s-a mântuit o călugăriță, care a căzut în păcat 


Ne-a povestit un sihastru cu viaţă sfântă că în vremea cea veche se afla în 
cetatea Tesalonic o mănăstire de fecioare. Din lucrarea diavolului, una dintre ele a fost 
luptată ca să iasă din mănăstire. Şi ieşind a căzut în păcatul curviei. Zăbovind ea o bucată 
de vreme întru necurăţia aceasta, la urmă şi-a venit în simţire şi prin darul Prea Bunului şi 


Iubitorului de oameni Dumnezeu s-a căit pentru păcatul ei. 


Deci s-a pornit spre mănăstire, cu hotărârea nestrămutată de a petrece restul 

vieţii în pocăință şi osteneală. Dar, în poarta mănăstirii, când voia să intre înăuntru, a 
căzut jos şi a murit. În vremea aceea, Dumnezeu a descoperit unui episcop sfânt despre 
sfârşitul ei. Şi anume a văzut episcopul cum au venit îngerii să ia sufletul călugăriţei, iar 
demonii şedeau împrejur, pricinându-se şi zicând: „Pentru ce ne faceţi nedreptate şi o luaţi 
pe aceasta? Ea este a noastră ca ceea ce ne-a slujit nouă atâta vreme prin patima curviei!”. 
Iar îngerii ziceau: „Aceasta s-a lepădat de voi şi a alergat la pocăință”. Atunci, demonii au 
sărit iarăşi: „Dar ea n-a intrat în mănăstire, deci cum ziceţi că s-a pocănt?”. Îngerii însă au 
răspuns: „Să ştiţi că chiar din clipa când a văzut Dumnezeu pornirea ei cea bună şi 
hotărârea ce avea de a se mărturisi, precum si făgăduinţa cu care a alergat la mănăstire, 1-a 
dăruit iertare, pentru aceasta s-a mântuit. Căci întoarcerea de la rău şi pocăinţa sunt la voia 
omului, iar viaţa şi moartea sunt la voia lui Dumnezeu”. Auzind acestea, demonii s-au 
depărtat ruşinaţi. Deci să cunoaştem şi noi, fraţilor, bunătatea cea nemărginită a lui 
Dumnezeu şi să alergăm la pocăință şi la mărturisire, pentru a ne învrednici de asemenea 


iertare. 


Dacă însăşi hotărârea omului pentru mărturisire şi făgăduinţa inimii au aşa de 
mare preţ înaintea lui Dumnezeu, atunci cu cât mai mare preţ este primită mărturisirea cea 
curată şi supunerea celor care trăiesc în mănăstirea de obşte. Mântuirea lor este asigurată, 
numai să păzească dragostea frăţească față de toţi, căci urâciunea pe mulţi nevoitori îi 


lipseşte de mântuire. 

Din Limonarul Sfântului Sofronie 


Ne-a povestit ava Ilie (poreclit Ciobanul) că şezând el într-o zi aproape de 
mănăstirea Famenilor, pe la al şaselea ceas din zi a bătut în poarta mănăstirii o femeie. 
leşind el, a întrebat ce doreşte, iar ea a zis: „Şi cu, domnule avă, petrec viaţă pustnicească 
şi stau în cutare peşteră (acea peşteră era cam la un kilometru şi jumătate depărtare de 
mănăstire) şi mergând eu prin pustie (zicea ea) am însetat foarte din cauza căldurii, deci ai 


milă şi-mi dă putinţă apă să beau!”. 


Atunci ava i-a dat carafa să bea, şi potolindu-şi setea, a plecat cu pace. Însă, 
după aceea, a început vicleanul să-l lupte cu poftă către ea, aşa de tare, încât neputând el 
să mai rabde focul patimi, a ieşit din peştera lui şi luând toiagul s-a pornit să meargă la 


ca. 


Mergând el puţin, a căzut în uimire (adică s-a făcut întru vedenie) şi a văzut 
pământul desfăcându-se şi primindu-l pe el înăuntru. Acolo, în sânul pământului, a văzut 
cum zăceau trupuri moarte, spintecate şi putrede. Din ele ieşea o duhoare nesuferită. Un 
oarecare bărbat încuviinţat la chip, i-a arătat acele trupuri, zicând: „lată, acest trup este de 
femeie, acela de copil. Deci, împlineşte-ţi pofta cât vrei, însă pentru această plăcere, 
socoteşte de câte osteneli ai să te păgubeşti, căci ce doreşti oare altceva decât aceste 
putregaiuri? Vezi pentru care păcat se lipsesc oamenii de Împărăţia cerească! Vai şi amar 
neamului omenesc, căci pentru un ceas de plăcere se grăbesc a-şi pierde toată osteneala 


nevoinţelor de mai înainte!”. 


Zicând acestea, bărbatul încuviinţat a venit şi l-a ridicat pe ava Ilie din adâncul 
pământului. Atunci, venindu-şi în fire, a simţit că a încetat războiul trupului şi aşa s-a 


întors la peştera lui, multumind lui Dumnezeu. 

Ce înseamnă o clătinare din rădăcina credinţei. Pildă din viaţa Sfântului 
Paisie cel Mare 


Acum vreo şaisprezece veacuri în urmă, strălucea în părțile Egiptului, ca o 
stea luminoasă, Cuviosul Paisie cel Mare. Din numărul cel mare al ucenicilor săi, 
Cuviosul Paisie avea pe unul mai apropiat, pe care îl iubea mult pentru nerăutatea şi 
pentru simplitatea lui. A mers odinioară acest ucenic în cetate spre a vinde rucodela 
(lucrul mâinilor). Întorcându-se în schit după câteva zile, vede cu mirare ucenicul că 
duhovnicescul lui părinte (adică Paisie), care îl avea la atâta dragoste, acuma nu-i arătă 


nici o atenţie. 


Nici măcar blagoslovenia obişnuită nu i-o mai dădu bătrânul, ba încă se 
fereşte de el ca de un străin. Se uită lung la el ca şi cum nu l-ar cunoaşte. Mirat de această 


străină schimbare, ucenicul îl întreabă: „Părinte, de ce te fereşti aşa de mine?”. 
„Dar cine eşti tu, că eu nu te cunosc?”, îi răspunde bătrânul. 
„Cum nu mă cunoşti, nu sunt eu cutare ucenic, pe care îl iubeai aşa de mult?”. 


„Ucenicul acela era creştin (răspunde el), nu aşa cum eşti tu. Chipul tău din 
afară seamănă cu dânsul, dar sufletul tău a murit duhovniceşte. Semnele credinţei celei vii 
s-au pierdut de la tine şi eşti ca un mort între noi. Spune-mi, ce ai pățit pogorându-te în 
cetate?”. 

„N-am păţit nimic şi n-am săvârşit nici un rău” (răspunse ucenicul). 


„Ticălosule (îi zise bătrânul), ai suferit cea mai mare pagubă şi mai zici că n-ai 
pățit nimic! Atâta de nesimţitor eşti? Fugi acum de la mine căci nu mai pot sta de vorbă cu 


cel care s-a lepădat de Hristos!”. 


„Cum părinte, eu m-am lepădat de Hristos!” (a strigat cu spaimă ucenicul şi a 

început a plânge cu suspinuri). Apăsat de mustrarea cea aspră, bietul ucenic şi-a adus 
aminte despre o întâmplare pe care a avut-o când mergea spre cetate. Şi anume s-a întâlnit 
în cale cu un evreu foarte meşter la cuvânt şi viclean. Acesta se arăta a fi un om învăţat şi 
iscusit în cuvintele Scripturii. Văzând el pe ucenic că este simpluţ şi cam sfios, a început 


să discute despre Domnul nostru lisus Hristos. 


Între altele, jidovul cel viclean şi-a vărsat veninul lui de şarpe, zicând că nu 
este Hristos adevărat acela pe care îl cinstesc creştinii, ci altul este Hristos, adică acela pe 
care îl aşteaptă jidovii. La aceste vorbe hulitoare, ucenicul, din cauza prostimii lui, n-a 
îndrăznit să mustre pe spurcatul nepot al lui Iuda, nici nu şi-a astupat urechile şi nici nu s- 


a tulburat ca să se depărteze de el, ci a mers cu el înainte pe cale. 


S-a sfiit de vicleanul jidov şi, în loc să-l mustre, a căutat să-i ție hangul la 
vorbă şi anume a rostit că poate să fie aşa cum zice el. Prin cuvântul „poate” ucenicul a 
dat să înţeleagă că nu este nici el sigur de venirea Domnului, ca şi cum ar zice că nici el 
nu este departe de părerea jidovului necredincios. Îndoiala cea de o clipă, care s-a 
strecurat în mintea lui cea proastă, a fost socotită ca o lepădare de Hristos iar Cuviosul 


Paisie a cunoscut cu duhul căderea ucenicului şi s-a tulburat. 


Nepăsarea şi sfiala pe care a arătat-o ucenicul faţă de jidovul hulitor a fost ca 
o trădare a Sfintei credinţe; pentru asta se ferea cuviosul de ucenic. Abia după o pocăință 
cu multe lacrimi fierbinți (ca şi oarecând Sfântul Apostol Petru) a fost primit ucenicul 


iarăşi în slujbă de către Sfântul Paisie. 


Din această pildă putem cunoaşte câtă cumpătare aveau Sfinții Părinți când 
era vorba de taina Credinței. Lepădarea ucenicului s-a făcut prin neştiinţă, din cauza 
prostimil lui. Iar dacă se întâmpla cumva ca cineva sa tăgăduiască cu bună ştiinţă sfânta şi 
dreapta Credinţă, atunci toţi se tânguiau pentru el, ca şi pentru cel mort, şi nimeni dintre 


credincioşi nu aveau voie să facă legături cu cel lepădat. 

Mai tare se fereau de el, decât de cel bolnav de ciumă. În asemenea cazuri, 
Biserica punea legătură de afurisenie pentru cel căzut din credinţă şi numai după o lungă 
pocăință era primit din nou între credincioşi, însă nu avea voie să se împărtăşească până în 
ceasul morţii, iar dacă era cumva cleric, atunci pierdea dreptul la slujbă pentru toată viaţa. 
Aşa era în vremea veche. Dar astăzi, ce ne este dat să vedem în lumea creştinilor noştri? 
Cutare frate sau cutare cleric predică învățătura comunistă, laudă dogmele cele fără 
Dumnezeu (ale ateilor), ba fac şi tovărăşie cu dânşii şi nimeni nu se fereşte de el şi nici nu 
i se dă pedeapsa cuvenită. Unii se mai feresc puţin de cei înşelaţi, alţii însă se sfiesc, 
temându-se de răzbunare, iar alţii mai habotnici îi laudă pe unii ca aceştia că au 
îndrăzneală şi sunt râvnitori pentru dreptate (Dumnezeu Sfântul să ne păzească de 


asemenea înşelăciune!). 


Dacă socotim bine, vedem că înşelăciunea comunistă, cu întunericul 
masonerie şi cu toată ceata ateilor din Apus nu este altceva decât o lepădare de Credinţă. 
Ca să fie protejaţi de guvernul ateilor, păstorii cei duhovniceşti ascund astăzi toiagul 
mustrării şi pleacă steagul credinței în faţa stăpânirii lumești. Ba unii îi laudă pe 
stăpânitorii comunişti şi le fac paradă (Te-deum-uri). Se tem păstorii să nu jignească pe 


fiarele cele cuvântătoare. 

Iubirea de argint (Rădăcina tuturor relelor) 


Un monah era bolnav şi l-a luat un părinte din chinovie să-l îngrijească pe 
bază că nu are cele de trebuinţă. 


Deci îndemna acest părinte milostiv şi pe frații din mănăstire, zicând: „Siliţi- 


|? 


vă cât puteţi să odihnim pe bolnav!”. Bolnavul însă avea o oală plină de aur şi săpând sub 
aşternutul pe care zăcea, şi-a ascuns de acolo comoara. N-a trecut multă vreme şi s-a 
întâmplat de a murit cel bolnav, fără să mărturisească nimic despre aur. După ce l-au 
îngropat, a zis ava către frați: „Ridicaţi aşternutul acesta de aici!”, iar ei strângând 
aşternutul au aflat sub dânsul aurul îngropat (pentru că se cunoştea din săpătura locului) şi 
l-au dus la ava. Iar el văzând aurul şi înştiințându-se cum s-a aflat, a zis: „De vreme ce, 
nici trăind şi nici murind, n-a mărturisit pentru dânsul, ci la el îşi avea nădejdea, nu se 
cade să mă ating de el, ci luaţi-l aşa cum este şi-l îngropaţi cu el (adică împreună cu 


stăpânul lui)”. 


Deci s-au dus frații şi l-au pus în mormânt. Dar în vremea când se întorceau 
ei, iată că s-a pogorât foc din cer peste mormântul acela şi a ţinut multe zile, nestingându- 
se, până ce a mistuit şi pietrele şi ţărâna şi toate cele ce erau în mormânt şi toți care 


vedeau erau cuprinşi de spaimă şi de mirare. 


Un pustnic oarecare a fost supărat (adică luptat) de patima iubirii de argint. 
Acesta a adunat din lucrul mâinilor sale un galben, apoi doi, după asta trei şi aşa 
nevoindu-se a câştigat cinci galbeni. Nu mult după aceea a căzut bolnav la pat. I-au 
putrezit picioarele şi a plătit doctorului cinci galbeni, dar boala lui tot nu înceta. Într-o 
dimineaţă i-a zis doctorul: „Este nevoie ca să-ţi tai piciorul, căci altfel va putrezi tot trupul 
tău!”. Monahul, însă, n-a primit, ci s-a dat pe sine morții. Dacă a sosit noaptea şi el se 


zvârcolea plângând, a venit la el îngerul Domnului şi cum zăcea el, l-a apucat de picior şi 

netezindu-l, zicea către el: „Acuma ce mai zici: ai să mai aduni cinci?” şi în clipa aceasta 
tămăduindu-se bolnavul, îngerul s-a făcut nevăzut. Deci, făcându-se ziuă, a venit doctorul 
bătând (ca de obicei) la uşă. Iar pustnicul, sculându-se, l-a întâmpinat pe el. Atunci, 
doctorul văzându-l vindecat, a rămas înmărmurit şi aflând despre cele ce s-au fâcut cu el, 


a primit Botezul creştinesc (căci era păgân). 


Zis-a un bătrân: „Dacă doreşti Împărăţia cerului, eşti dator a nu socoti averile. 
Că nu este cu putinţă a vieţui după Dumnezeu, fiind iubitor de dulceţi şi iubitor de 


arginţi”. 


Zis-a alt bătrân: „De la călugărul cel nevoitor şi silitor pentru mântuirea sa, 
aceste două lucruri mai vârtos le cere Dumnezeu: neagoniseala şi fără de grija. Că aceste 
două lucruri smintesc pe călugăr de la învăţătura lui lisus-Mântuitorul şi de la umilință, 


adică agoniseala şi gâlceava”. 


Povesteau oarecare dintre părinţi despre un bătrân care s-a învrednicit de mari 
daruri de la Dumnezeu şi s-a vestit în toate părțile numele lui, pentru viaţa lui cea 
îmbunătățită. Deci a ajuns vestea despre el şi la împărat care, trimițând oamenii săi, l-a 
chemat la sine pe bătrân. După ce împăratul a luat blagoslovenie (rugăciune) de la el, i-a 
dat aur din destul. Primind bătrânul aurul, s-a întors întru ale sale (adică în patria lui). 
Acolo a început să cumpere tarini şi vii şi alte lucruri de agoniseală (ca şi mirenii). Încă 
dinainte lumea avea obiceiul să aducă la el bolnavi ca să-i lecuiască. Deşi au adus la el un 
îndrăcit şi a poruncit bătrânul dracului, zicând: „leşi din zidirea lui Dumnezeu!”. Iar 
dracul i-a răspuns: „Nu te voi asculta pe tine!”. Atunci a întrebat bătrânul: „Pentru ce nu 
mă asculţi?”. Iar demonul a zis: „De vreme ce te-ai făcut şi tu ca unul dintre noi (ca un 
demon prin lăcomie), căci ai lăsat aducerea aminte de Dumnezeu pe care o aveai mai 


înainte şi te-ai apucat de grijile pământeşti, pentru aceasta nu te voi asculta, nici nu voi 

ieşi din om!”. 


Un frate a întrebat pe un bătrân, zicând: „Voieşti să țin la mine doi bani, 
pentru vreme de boală trupească?”. Şi i-a răspuns bătrânul: „Nu este bine să ţii mai mult 
decât îți este trebuinţa. Deci, de vei ţine acei doi bani, se află nădejdea ta la dânşii. Şi de 
nu se va întâmpla să-i pierzi pe ei, nu mai poartă grijă Dumnezeu de tine. Deci, să 


aruncăm la Dânsul grija noastră, pentru că El va purta grijă de noi”. 


SE Se RE 

Defăimarea nălucirilor şi folosul postirilor (Pilde din Pateric) 


Era un sihastru în părțile Iordanului care a petrecut mulți ani întru nevoinţe. 


Fiind el acoperit de Dumnezeu, nu primea bântuielile vrăjmaşului, ci aproape neluptat era. 


De aceea, către toţi cei ce veneau la dânsul pentru folos, el defărma pe satana 
şi-l ocăra, zicând că nimic nu este. Apoi mai zicea că vrăjmaşul nu are nici o putere asupra 
nevoitorilor, de nu va afla pe cei asemenea lui spurcaţi. Dar toate acestea le zicea sihastrul 
nesimţind darul cel de sus, care nu lăsa pe satana să-l bântuiască. lar când s-a apropiat 
sfârşitul lui, după slobozenia lui Dumnezeu, s-a înfățișat înaintea lui diavolul în chip 
arătat, zicând către dânsul: „Ce ai cu mine, avo, pentru ce mă ocărăşti? Oare te-am supărat 


vreodată cu ceva?”. 


Atunci bătrânul, scuipând asupra lui, a rostit aceleaşi cuvinte, ca de obicei, 
zicând: „Mergi înapoia mea satano, că nimica nu poți asupra robilor lui Hristos!”. 
Vrăjmaşul însă 1-a zis: „Aşa, aşa! Cu adevărat! Ai de trăit încă 40 de ani şi nu voi putea 


|»? 


nici măcar un ceas să-ţi pun piedică întru atâţia ani!”. Şi zicând acestea, s-a făcut nevăzut. 


Atunci, monahul a început a se lupta cu gândul: „Am atâţia ani ticăloşindu-mă 
aici şi iată Dumnezeu vrea să mai trăiesc încă patruzeci de ani. Mă voi duce dar în lume 
să-mi văd rudeniile mele şi voi petrece cu dânsele vreo câțiva ani, apoi, întorcându-mă, 
mă voi apuca iar de nevoinţa mea”. Deci, socotind el acestea, a început a le împlini cu 
fapta. Şi ieşind din chilie, s-a apucat de cale. Dar n-a mers mult prea departe şi lubitorul 
de oameni Dumnezeu, milostivindu-se spre el şi nelăsând ca să-şi piardă ostenelile lui, a 
trimis pe Sfântul înger în ajutorul lui. Şi întâmpinându-l pe el îngerul, a zis către dânsul: 
„Unde mergi, avo?”. „La cetate!”, a răspuns bătrânul. Atunci, i-a zis îngerul: „Întoarce-te 
la chilia ta şi nu te potrivi satanei, ca nu cumva să rămâi batjocorit”. Deci, venindu-şi întru 


sine bătrânul, s-a întors la chilia sa şi mai trăind încă trei zile s-a săvârşit. 

lată cum unelteşte vrăjmaşul ca să înşele pe cei nevoitori. Am avut prilejul ca 
să cunosc o persoana din neamul nostru, care se lăuda că ea nu moare până când nu are 
vestire de la Dumnezeu. Socoteala asta nu este sănătoasă, căci Dumnezeu nu este obligat 
să descopere fiecăruia ziua morţii. lar dacă descoperă unora, aceasta o face când este 
nevoie pentru folosul sufletului, iar nu după socoteala noastră. Mulţi aşteaptă decoperiri 
pentru slavă deşartă, având părerea că sunt la măsura sfinţeniei şi asta îi duce la 
înşelăciune. Atunci, vrăjmaşul tăbărăşte cu nălucirile şi cu semnele lui. De multe ori 


vesteşte lucruri care se împlinesc, dar care nu folosesc spre mântuire. 


Iată de pildă cum scrie la Pateric despre nişte fraţi care aveau năluciri de la 
vrăjmaşul şi s-au dus la ava Antonie ca să-l întrebe dacă sunt adevărate sau nu. Fiind calea 
cam lungă, au luat cu ei şi un măgar, care a pierit pe cale. Deci, cum au ajuns la Sfântul 
Bătrân, apucând el mai înainte le-a zis: „Dar cum de a murit măgarul pe cale?”. Şi ei au 
întrebat cu mirare: „Da de unde ştii, avo?”. „Dracii mi-au arătat”, a răspuns el. Atunci au 
zis frații: „Noi pentru asta am venit, ca să te întrebăm, nu cumva sunt înșelătoare 
nălucirile pe care le vedem, că de multe ori se fac adevărate?”. Deci, i-a încredinţat pe ei 


bătrânul din pilda măgarului, că descoperirile pe care le au ei sunt năluciri drăceşti. 


Poate se vor mira unii că şi Sfântul Antonie a avut năluciri drăceşti şi vor zice: 
„Pentru ce nu i-a descoperit Dumnezeu despre întâmplarea frauilor?”. Să fie ştiut lucru că 
şi sfinţii au năluciri şi tot felul de ispitiri, dar ei nu le primesc. lar Dumnezeu nu descoperă 
lucruri care nu sunt de folos (cum a fost moartea măgarului). Vrăjmaşul vesteşte lucruri 
nefolositoare, iar dacă vede că le primim ca adevărate, atunci ne vesteşte în chip mincinos 
şi lucruri care ne vatămă sufletul (cum a fost de pildă vestirea mincinoasă pentru sihastrul 


de la Iordan de mai sus). 


Tot în cuvintele Sfântului Antonie găsim scris următoarele: „Nimenea neispitit 


nu va putea să intre întru Impărăția cerurilor, că de se vor lua ispitele, nu este cine să se 

mântuiască. Şi aceasta este lucrarea cea mare a omului, ca greşala s-o pună asupra sa 


înaintea lui Dumnezeu şi să aştepte ispite până la răsuflarea cea mai de pe urmă”. 


Zis-a un bătrân că un frate se ispitea de gânduri timp de 9 ani şi din evlavie se 


1? 


osândea pe sine, zicând: „Mi-am pierdut sufletul!”. Căci socotea că singur el este 
pricinuitor al ispitei. În cele din urmă, îngreunându-se şi ajungând la deznădejde, a zis 
întru sine: „Mă voi duce în lume, căci m-am prăpădit!”. Dar după ce s-a pornit la drum, s- 
a făcut glas din cer către el, zicându-i: „Cei 9 ani în care ai fost ispitit, ţi-au pricinuit ţie 


cunună, pentru asta întoarce-te la locul tău şi te voi uşura de gânduni!”. 


Deci, s-a întors fratele la chilia sa şi a aflat odihna. Din asta înţelegem că 


războaiele duhovniceşti (cu felurite ispitiri) ne pricinuiesc cununa. 


„Aşa Doamne, Impărate, dăruieşte-mi ca să-mi văd greşelile mele şi să nu 


osândesc pe fratele meu”. 


Un bătrân oarecare şedea în Siria, între hotarele Antiohiei, şi avea un frate 
ucenic grabnic spre a judeca pe oricine vedea greşind. Deci de multe ori îl învăţa pe 
dânsul bătrânul grăind: „Cu adevărat, fiule, te înşeli şi-ţi pierzi numai sufletul tău, de 
vreme ce nu ştie nimenea ce este în om, fără numai duhul care este întru dânsul. Căci de 
multe ori unii săvârşesc fapte rele înaintea lui Dumnezeu. Păcatul lor noi îl vedem, iar 
pocăinţa şi faptele lor cele bune săvârşite în taină, numai singur Dumnezeu le ştie. Pentru 
aceasta şi cu ochii de vei vedea pe cineva păcătuind, nicidecum să nu-l judeci pe el, căci 
numai unul Dumnezeu este judecătorul. Că tot omul ce judecă pe altcineva se află ca un 
anticrist (adică potrivnic) lui Hristos, făcându-se răpitor al dregătoriei şi al stăpânirii pe 


care Tatăl Ceresc a dat-o Fiului. Tot cel ce judecă păcatul străin se face prin asta judecător 

înainte de Domnul. De vei vedea cu ochii tăi pe cineva căzând în păcat, îndată să zici 
«Anatema ţie, satano, că omul acesta altă vină nu are!». Şi aşa îţi întăreşti inima spre a nu 


judeca pe fratele tău, căci se duce Duhul Sfânt de la tine. 


Iar în gândul tău să zici: «Precum acesta s-a biruit, tot asemenea şi eu pot să 
mă biruiesc!y. Deci, cugetând aşa, plângi şi cere ajutorul lui Dumnezeu. Pătimeşte 
împreună cu cel ce a pătimit fără de voie, căci nimenea nu voieşte să greşească lui 
Dumnezeu. Nu judeca pe cel curvar, dacă tu socoţi că eşti curat, căci judecând asemenea 
cu dânsul, calci legea, căci Cel ce a zis: «Să nu curveşti», tot acela a zis şi «Să nu 


judeci!»”. 


La un sihastru oarecare obişnuia să vină un preot din mănăstire ca să-l 
împărtăşească, la anumite zile, căci el nu ieşea nicăieri din chilie. A venit odată la acest 
sihastru o persoană, aducând nenumărate prihăniri asupra preotului amintit. Deci, venind 
iarăşi preotul, ca de obicei, cu Sfintele Taine, nu a mai deschis sihăstria şi preotul s-a 


întors înapoi. 


Atunci s-a auzit glas din cer, către sihastru: „Au luat oamenii judecata Mea!”. 
Şi împreună cu glasul, a căzut în uimire (adică i s-a descoperit o vedenie). A văzut o 
fântână de aur, având ciutură şi funie tot de aur, iar apa din fântână era foarte bună şi 
limpede. Însă era lucru de mirare pentru el, căci cel care scotea apa şi turna, era un bubos. 
Ar fi vrut sihastrul nostru să bea, dar se sfia de bubosul care scotea apa şi pentru asta nu s- 
a apropiat să bea. Atunci a auzit iarăşi glas, zicând: „Pentru ce nu bei din apă, ce pricină 
are bubosul care scoate apa? Dacă scoate şi toarnă, se vatămă apa?”. După aceste vorbe, 
şi-a venit în fire sihastrul şi socotind cele din vedenie, a chemat iarăşi preotul ca să-i 


aducă Sfintele Taine ca şi mai înainte. 

Un frate a întrebat pe ava Iosif, zicând: „Ce voi face avo, ca iată nici rele pătimiri 
nu pot suferi, nici a lucra şi a face milostenie nu pot?”. Atunci i-a zis lui bătrânul: „Dacă din 
toate acestea nici una nu poţi împlini, atunci păzeşte-ţi ştiinţa ta despre aproapele de către tot 
răul (adică să nu judeci păcatele străine) şi te mântuieşti, căci Dumnezeu cere de la noi suflet 


fără de păcat”. 


Zis-a ava Teodor: „Nu este altă faptă bună precum a nu defăima”. 


Aproape de un bătrân, locuia un frate puţin mai trândav întru nevoință. În 
vremea când era să moară acest frate, s-au adunat oarecare din frați la chilia lui. Văzând 
bătrânul pe fratele cel puţin trândav că se arată bucuros şi vesel la faţă în ceasul morţii, a 
zis către el în auzul celorlalţi: „Frate, noi toţi ştim că nu prea erai osârdnic la nevoinţă, 


deci cum de te arăţi aşa vesel acum în ceasul ieşirii?”. 


Și a răspuns atunci fratele: „Crede-mă, părinte, adevăr ai grăit, însă de când 
m-am făcut monah, nu ţin minte să fi judecat pe cineva, sau să fi ținut în minte răul asupra 
cuiva, ci de s-a întâmplat vreo prigonire cu cineva, întru acel ceas m-am împăcat cu el. 
Deci, voi zice către Dumnezeu: Stăpâne, tu ai zis: «Nu judecaţi şi nu veţi fi judecaţi şi 


iarăşi ai zis: lertaţi şi vi se va ierta vouă!»”. 


La aceste vorbe ale fratelui, a zis bătrânul: „Pace ţie, fiule, că şi fără de 


osteneală te-ai mântuit”. 


He Se IE 

Câteva pilde de la Sfinţii Părinți 


Despre folosul ascultării, când se face pentru Dumnezeu 


(Inchin această mică adunare de cuvinte fraţilor şi surorilor din Ţara Sfântă, 
care se ostenesc în ascultări prin mănăstiri străine, spre încredințare că nu-şi vor pierde 
plata lor dacă vor sluji cu răbdare şi fără de cârtire. Nevrednicul între ieromonahi, loan 


Iacob). 


Zis-a ava Ruf, că cel ce şade întru ascultare de părintele duhovnicesc mai 
multă plată are decât cel care petrece singur în pustie. Și spunea el că a povestit unul din 
părinţi, zicând: „Am văzut patru cete în cer şi anume: cea dintâi ceată, a celor care sunt 
bolnavi şi mulţumesc lui Dumnezeu; a doua ceată, a celor care se îndeletnicesc cu iubirea 
de străini (cu primirea străinilor şi întru aceasta stau şi slujesc); a treia ceată, a celor care 
umblă după pustie (adică a celor care iubesc pustia) şi nu doresc să vadă om; a patra ceată, 


a celor care sunt în ascultarea părinților duhovniceşti şi se supun lor pentru Domnul. 


Şi purtau cei din ascultare lanţ de aur şi pavăză (sabie) având mai multă slavă 
decât ceilalți. Şi întrebând el pentru ce au mai multă slavă cei mai de pe urmă şi mai mici, 
i-a răspuns povăţuitorul lui (îngerul), zicând: „Cel care umblă după iubirea de străini şi cel 
care petrece la pustie, din voia lor fac aceasta. Iar cel care face ascultare (în mănăstire, ori 
deosebi) îşi lasă toate voile sale şi atârnă de părintele său. Pentru aceasta mai multă slavă 


a luat ca ceilalți”. 
Bună este ascultarea, care pentru Dumnezeu se face. 


O, ascultare, mântuirea tuturor credincioşilor! 

O, ascultare, născătoarea tuturor faptelor celor bune! 
O, ascultare, care deschizi cerurile şi sui pe oameni de pe pământ! 
O, ascultare, hrănitoare tuturor sfinților! 


O, ascultare, care eşti locuitoare împreună cu îngerii! 


Din viaţa unui cuvios, care a trăit în mănăstirea Sfântul Sava 


În cartea Sfântului Ioan Scărarul găsim o minunată povestire a unui stareţ din 
vechime cu numele loan din mănăstirea Sf. Sava. Acest cuvios savait a trăit în aceeaşi 
vreme când trăia şi Sfântul loan Scărarul de la Sinai. S-au cunoscut amândoi la Muntele 
Sinai şi, pentru folosul de obşte, Sfântul Ioan Scărarul aminteşte cele auzite de la Ioan 


Savaitul. Şi iată anume cum povesteşte însuşi stareţul: 


„In mănăstirea mea din Asia, de unde sunt cu, se afla un bătrân leneş, 
supărăcios şi nerăbdător. Nu ştiu cum, a reuşit de şi-a găsit bătrânul un ucenic cu numele 
Acachie. Acesta era cu multă simplitate în ideile lui, însă foarte înţelept cu socoteala şi cu 


bună aşezare întru toate vorbele şi lucrurile lui. 


Atât de multe şi nenumărate răutăți îndura el din partea bătrânului, încât 


pentru mulţi, sunt cu îndoială şi de necrezut. Căci nu era pedepsit numai cu ocări şi cu 

necinstiri, ci era chinuit în fiecare zi cu răni grele şi nesuferite. Insă vrednicul de fericire 
Acachie le suferea pe toate cu deplină tăcere şi supunere, cu inimă curată şi fără vreo 
pomenire de rău. Această răbdare a lui era aşa de mare şi aşa de smerită şi minunată, încât 


pe toţi îi mişca la inimă şi-i umplea de mirare. 


Deci, văzându-l eu (zice Sfântul Ioan Savaitul) ticăloşindu-se peste măsură 
(întocmai ca un rob cumpărat), îi ziceam adeseori întâlnindu-l: „Ce este frate Acachie, 
cum te afli astăzi? Ai dobândit ceva câştig sau nu?”. Şi el, fericitul, îmi arăta numaidecât, 


când ochiul lui plin de vânătăi, când grumazul lui umflat, iar alteori capul rănit de lovituri. 


Eu însă (zice Sfântul loan), cunoscând prea minunata lui răbdare, îi ziceam: 
„Bine, bine, fii cu răbdare şi vei dobândi mult folos din aceasta!”. Deci, petrecând el nouă 
ani în asemenea ascultare la bătrânul cel nemilostiv, şi-a dat duhul în mâinile lui 


Dumnezeu şi a fost îngropat în cimitirul părinților. 


După 5 zile, a mers bătrânul lui la un părinte vestit, care era stareţ în locul 
acela (acel stareţ era însuşi Sfântul Ioan Savaitul, care ne povesteşte, dar nu vrea să 


spună). 
Deci a zis bătrânul către stareţ: „Părinte, a murit fratele Acachie!”. 


Acela (adică Sfântul Ioan) i-a răspuns: „Drept să-ţi spun, mie nu-mi vine să 


1? 


cred că a murit!”. Dar bătrânul a zis iarăşi: „Vino de vezi chiar cu ochii tăi ca să cunoşti 


adevărul!”. 


Atunci s-au sculat şi au mers împreună la cimitir. Acolo, stareţul a strigat pe 
cel mort ca şi când ar fi fost viu, zicând: „Frate Acachice, ai murit?”. Iar ascultătorul cel 
recunoscător şi supus (voind să arate şi după moarte adevărata ascultare) a răspuns către 
marele stareţ, zicând: „Cum este cu putință, părinte, ca să moară cel ce păzeşte 
ascultarea?”. Auzind acestea bătrânul (gheronda lui), s-a înfricoşat şi căzând la pământ 


plângea tânguindu-se. Apoi cerând de la egumen o chilie în apropiere de cimitir, a petrecut 

cealaltă vreme a vieţii sale întru mare pocăință şi smerenie, zicând către toţi cu lacrimi 
fierbinți: „Iertați-mă, fraţilor, că eu am ucis pe fratele Acachie, cu neomenoasa tiranie pe 


care am arătat-o către el!”. 


La sfârşitul acestei povestiri, Sfântul Ioan Scărarul are părerea că stareţul cel 
mare, care a vorbit cu Acachie (cel mort de 5 zile), este însuşi Ioan Savaitul care din multa 


lui smerenie n-a voit să se vădească singur. 


Să auzim acum şi altă povestire despre acest cuvios Savait 


În vremea când şedea el la Mănăstirea Sfântul Sava, au venit pe la el trei 
monahi mai tineri, cerând să-i primească în ascultarea lui. După ce 1-a odihnit bătrânul trei 
zile (fiind ei obosiţi de pe drum), le-a zis: „lertaţi-mă, fraților, că eu sunt om rău şi curvar 
din fire, iar voi sunteţi tineri şi pentru asta nu pot ca să ţin nici pe unul pe lângă mine!”. 
Aceia însă fiind încredințaţi despre faptele cele bune ale bătrânului şi cunoscând sfinţenia 


sufletului său nu s-au smintit nicidecum, ci stăruiau rugându-l ca să-i primească. 


lar când au văzut că nu se înduplecă, au căzut la picioarele lui, rugându-l ca 
să-i canonisească şi să le rânduiască cum trebuie să-şi petreacă viaţa lor şi anume unde să 
locuiască pentru folosul mântuirii lor. Cunoscând Sfântul Bătrân că ei vor primi porunca 
lui cu supunere şi cu smerenie a zis către cel dintâi: „Fiule, Domnul voieşte ca tu să 
petreci întru linişte (adică în pustie) împreună cu un părinte bătrân şi să te supui lui cu 


sârguinţă. 

A zis şi celui de-al doilea: 


„Mergi de-ţi vinde toate voile tale, dăruindu-le lui Hristos şi după porunca 
Lui, ridicând Crucea, să şezi în mănăstire de obşte (adică în chinovie). Acolo să ai răbdare 
întru toate ostenelile şi ispitele precum şi în toate cele scârbicioase care îți vor veni în 


toata vremea vieţii şi negreşit vei dobândi comoară în ceruri”. 
După aceea a zis şi celui de-al treilea: 


„Să ţu minte, fără uitare, Cuvântul Evangheliei care zice: «Cine va răbda până 
în sfârşit, acela se va mântui!». Şi să-ţi fie cuvântul acesta unit cu răsuflarea ta şi de-a 
pururea nedreptăţit. După cum urmezi cu răsuflarea, aşa să-ţi aduci aminte şi de cuvântul 
acesta şi de porunca mea. Deci să cauţi (de este cu putință) pe cel mai aprig, mai 
supărăcios şi mai aspru părinte şi stareţ din câţi sunt pe lume. Să te supui lui ca Însuşi lui 
Dumnezeu, până la sfârşitul tău, cu toată răbdarea şi voiciunea. Ca mierea şi ca laptele să 


bei în toate zilele ocările, batjocurile şi toate defăimările lui”. 
Acestea grâindu-le bătrânul, a întrebat monahul: 


„Bine, părinte, însă dacă cumva acela (adică stareţul la care mă trimiteţi) îşi 
petrece viaţa lui cu trândăvire şi lenevire, nelucrând după Dumnezeu, atunci cu ce trebuie 


să fac? Să rămân ori să plec de sub conducerea lui?”. 


Atunci Sfântul loan i-a răspns: „Chiar şi curvind de l-ai vedea, să nu te 
desparți de el, ci să zici în cugetul tău astfel: «Prietene, oare ce ai venit să faci aici? Oare 
n-ai venit să cercetezi pe fiecare ce face şi cum petrece, ci ai venit ca să te supul şi să 
rabzi toate cele grele şi scârbicioase, adică toată reaua pătimire, pentru ca să-ți câştigi 
mântuirea!». Atunci ai să vezi (zice bătrânul) cum se risipeşte din inima ta umflarea 
mândriei, care mereu te bântuie, ai să vezi apoi cum se veştejeşte aprinderea desfrânării, 


iar în sufletul tău va străluci lumina cea nespusă a fecioriei şi curăției”. 

Zicea ava Daniil pentru ava Dula: Că întâi a şezut de obşte 40 de ani, apoi la 
Schit s-a liniştit şi între părinții cei mari s-a socotit. Deci acesta (adică ava Dula) spunea 
că, în multe feluri cercând, a aflat că cei ce petrec în mănastirea de obşte sporesc mai mult 
şi mai degrabă în lucrarea faptelor bune decât cei ce se liniştesc, dacă vor avea şi vor 


întrebuința supunerea din inimă curată. 


Mai spuneau părinții despre ava loan, ucenicul lui ava Pavel, că va avea mare 
ascultare. Că erau într-un loc mormânturi şi locuia acolo o leoaică. Iar bătrânul a văzut 


acolo baligi de bou. Deci îi zice ucenicului să mearga ca să le aducă. 
Iar el a zis: „Dar ce voi face avo pentru leoaică?”. 


lar bătrânul glumind a zis: „De va veni asupra ta, s-o legi şi s-o aduci 


încoace”. 


Deci s-a dus fratele acolo către seară şi iată a venit leoaica asupra lui. Iar el, 
după cuvântul bătrânului s-a repezit s-o prindă şi a fugit leoaica. Dar el, alergând după ea, 


zicea strigând: „Aşteaptă, că mi-a zis ava al meu ca să te leg!”. Şi prinzând-o a legat-o. 


In vremea asta se necăjea bătrânul aşteptându-l. In sfârşit, iată că se arată 
ucenicul, aducând leoaica de funie. Şi văzând bătrânul s-a minunat. Dar pentru ca să îl 
smerească (să nu se înalțe) l-a lovit pe ucenic, zicând: „Nebunule, câine turbat mi-ai adus 


aici?”. Şi a dezlegat îndată pe leoaică, lăsând-o să se ducă. 


Zicea Sfânta Singltichia: „Când suntem în viaţa de obşte să alegem mai mult 
ascultarea decât nevoinţa”. Apoi mai zicea iarăşi: „Cu dreaptă socoteală trebuie să 
ocârmuim sufletul şi când suntem în viaţa de obşte să nu căutăm cele ale noastre, nici să 


ne plecăm socotelii noastre, ci aceluia care ne este părinte să ne supunem după credinţă”. 


He Se IE 

Cuvinte de la Sfinţii Părinți 


Zicea un bătrân către un frate: 


„Păzeşte-te, fiule, de vorbă multă, de vreme ce tăcerea este mai bună. lar din 
vorba cea multă, măcar de se întâmplă uneori a fi şi de folos, însă prin ea se amestecă şi 


cuvinte nefolositoare. 


Păzeşte-te, fiule, foarte cu luare aminte pentru vorbele tale, ca să nu te căreşti 
mai pe urmă de cele ce ai vorbit. Că mulți pentru vorbă şi-au pierdut cinstea, iar alții şi-au 


pierdut viaţa (adică sufletul). 


De-ai clevetit cumva pe vreun frate şi te mustră pe tine cugetul tău, atunci să 
mergi cu smerenie la acel frate şi, închinându-te lui până la pământ, să zici: „lartă-mă, 
frate, că am greşit şi te-am clevetit pe tine!”. 

lar după aceea să te păzeşti a nu mai cleveti pe nimeni, căci clevetirea este 


moartea sufletului. 


De va cleveti cineva către tine pe fratele tău, să nu adaugi şi tu vreun cuvânt la 
clevetirea lui, ci ori taci, ori zi aşa: «Eu, frate, însumi sunt foarte păcătos şi osândit, încât 


nu pot să osândesc pe alţii. Şi aşa te vei izbăvi de osândire şi pe acela vei folosi»”. 


SE e SE 

Invăţături despre viața călugărească de la Sfinţii Părinţi 


De luat aminte! 


Călugărul este împlinitorul poruncilor lui Hristos. Creştin desăvârşit, următor 
şi dimpreună părtaş patimilor lui Hristos. Mucenic în toate zilele, singur de bună voie 
moare întru ostenelile cele duhovniceşti. Călugărul este stâlpul răbdării, adâncul 
smereniei, izvorul lacrimilor, vistieria curăției, defăimătorul a toate cele frumoase şi dulci 
şi prea slăvite ale lumii acesteia. Călugărul este sufletul cel cu durere, întru neîncetată 
aducere aminte de moarte învăţându-se acesta şi când priveghează şi când doarme. 
Călugărul este nevoinţa cea firească şi neîncetată şi păzirea simţirilor celor neîmpuţinate. 
Călugărul este orânduiala şi aşezământul celor fără de trup care se lucrează în trupul cel 
de ţărână, cel ce ţine numai de ale lui Dumnezeu în toată vremea şi în tot locul şi în tot 


lucrul. 


Şi nu-i este cu putinţă a sta neîncetat înaintea lui Dumnezeu dacă nu se va da 


spre Dumnezeu cu toată inima, în toate nevoile, şi să se lepede de toată grija. 


Şi când vei voi să faci început faptei celei bune, mai înainte te găteşte 
bărbăteşte către ispitele care vor să vină asupră-ţi şi abia atunci să începi a lucra faptele 
cele bune. Şi să nădăjduieşti spre Dumnezeu neîndoindu-te nicidecum cu mintea. Căci 
este obiceiul vrăjmaşului într-acest fel: dacă vede pe om că a început a vieţui bine, cu 
călduroasă credinţă, atunci îl întâmpină cu ispite de multe feluri ca, dintru acestea 
înfricoşându-se, să-i scadă voinţa cea bună. Iar dacă te vei găti mai înainte către ispitele ce 


vor veni asupră-ţi pentru prelucrarea faptelor bune, atunci să te fereşti de oameni. 


Cela ce se îndoieşte de ajutorul lui Dumnezeu, acela şi de umbra lui se teme, 
şi fără de ispitire. Fiecărui om, ştiinţa lui să-i fie învăţător şi mustrător. În tot lucrul fiecare 


cuvânt, până nu-l vei socoti, să nu-l grăieşti. Tot lucrul ce se face în grabă nu este bun. 

Ia aminte cu înţelegere şi cu dinadinsul, călugăre! Păzeşte-te cu mare ferire, de 
vreme ce umbli prin mijlocul patimilor şi a lanțurilor în fiecare ceas, căci din toate părțile 
patimile te înconjoară. Din toate părțile sunt curse întinse, ca nu cumva să fii prins de 


vrăjmaş undeva în patimi şi în curse. 


Multă nevoinţă trebuie celui ce este cu trup, a se lupta cu cei fără de trup, căci 
unul cu mii are a se lupta. Multe lacrimi trebuie, multă răbdare, multă osteneală şi ferire. 
Mulţime de ochi ne trebuie înspre toate părțile de vreme ce se ridică asupra noastră ca un 
leu răpitor duhul cel rău şi meşteşugăreţ, şi ne-ar birui de nu ar fi Domnul cu noi. Căci are 
mai mult de şapte mii de ani de când se deprinde a vâna pe om. El nici nu mănâncă, nici 


nu doarme, nici se odihneşte, ci de-a pururea în tot chipul caută pierzarea noastră. 


Vedenia unuia dintre ucenicii Cuviosului Paisie Velicicovschi (de la 
Mănăstirea Neamţ) 


După trecerea din această viaţă a cuviosului Părintelui nostru Paisie de la 
Mănăstirea Neamţului, viaţa călugărească a început să slăbească din cauza belşugului de 
avere şi mai ales din cauza slobozeniei pe care o aveau mirenii de a petrece cu femeile şi 
copiii. 

Călugării au început să se îngrijească mai mult de cultivarea viilor şi a 
grădinilor de la metoacele mănăstirii, se străduiau mai mult să le facă mai îndemânatice 
pentru locuința boierilor care veneau vara cu familiile la aer. Pentru chiria groasă care 
curgea de la boieri, călugării adeseori îşi lăsau toată casa în mâna mirenilor, iar ei se 


chinuiau într-o cocioabă proastă, mai la o parte, să nu strice liniştea «coconaşilor». 


Pentru vinurile multe care se făceau la metoace, a trebuit să se deschidă 

depozite şi cantine în mănăstire şi în afară pentru a se putea vinde mai uşor. Acest lucru 
atrăgea şi mai mult lumea dornică de răsfăţ. S-a înfiinţat şi şcoală în mănăstire pentru 
creşterea copiilor sărmani din satele vecine (afară de şcoala călugărească de cântăreţi, a 


fost şi Şcoală primară). 


Cu asta, mănăstirea şi-a pierdut liniştea ei de mai înainte, iar bieţii călugări au 
început să neglijeze îndeletnicirile lor cele duhovniceşti cu orânduiala lăsată de Cuviosul 
Paisie. Unul dintre ucenicii Cuviosului Paisie, care avea viaţă îmbunătăţită (Sofronie cu 
numele), a avut într-o noapte o vedenie înfricoşată. Se făcea că era dimineaţă şi el ieşise în 
poarta mănăstirii. Căutând în faţa porţii spre locul unde se află astăzi aghiazmatarul, vede 
un arap înfricoşat la chip, care era îmbrăcat în haine de ofiţer şi se răstea strigând, 
întocmai cum dau comandă la oaste. Chipul lui era groaznic: faţa lui neagră ca păcura, 
ochii lui străluceau ca văpaia focului, gura lui era ca de maimuţă, cu dinţii ieşiţi în afară, 
în loc de cingătoare aveau un balaur încolăcit la mijloc, care îşi atârna capul cu limba 
scoasă în chip de sabie la şoldul ofițerului. În loc de epoleţi avea pe umeri numai capete 
de viperă. lar pe capul lui avea o cască de sub care spânzurau numai capete de şerpi 


veninoşi, care se încolăceau la grumaz cu părul încolăcit. 


Văzând aceasta, Starețul a rămas înlemnit de frică. Apoi venindu-şi puţin în 
fire, a întrebat pe arap ce caută la vremea aceea în mănăstire: „Nu ştii că eu sunt 
comandant de oaste în mănăstirea voastră?”, a răspuns arapul. „Dar unde avem noi oaste 


aici, când ţara se află în bună pace?”. 


Atunci îi răspunse acela stareţului: „Vei şti că eu sunt rânduit cu oastea cea 
nevăzută, a întunericului ca să ne luptăm cu ceata călugărilor. Că voi, atunci când 
depuneţi jurământul călugăriei, nouă ne declarați război nevăzut, şi multe răni ne 
pricinuiți cu armele voastre cele duhovniceşti. De multe ori noi ne depărtăm ruşinaţi, fiind 


arşi ca de para focului de rugăciunile voastre. 


Insă acum nu mai avem atâta frică de voi, de când a murit Starețul Paisie care 

ne era înfricoşat nouă. De la el am suferit noi multe şi grele răni. Încă de când a venit el cu 
60 de călugări din Sfântul Munte, eu am fost rânduit cu 60.000 de ostaşi spre a lupta cu 


soborul lui. Cât a trăit el, noi nu am mai avut odihnă. 


Câte ispite, câte necazuri şi intrigi n-am uneltit noi împotriva lui şi a 
călugărilor spre a-i împuţina la suflet şi spre a-i surpa, dar n-am izbutit. Cât a trăit 
Starețul, atacurile noastre rămâneau mai totdeauna zadarnice, căci el îi conducea la luptă 
pe monahi cu multă iscusinţă, întărindu-i cu pilda vieţii lui şi cu sfaturi duhovniceşti în 


toate zilele. 


După moartea lui, războiul nostru s-a uşurat. Pentru asta am scos atunci din 
front 10.000 de ostaşi care nu mai aveau treabă, rămânând cu 50.000 în oaste. N-a trecut 
multă vreme şi rânduielile Stareţului Paisie n-au mai fost păzite cu scumpătate. S-au ivit 
împerecheri în sobor, iar belşugul din mănăstire şi grijile lumeşti pentru case şi metoace 
au început să vâneze tot mai mult pe călugări: pentru asta şi războiul nostru s-a uşurat 
simţitor. Deci, am mai mutat atunci de pe frontul din mănăstirea voastră încă alți 10.000 
de luptători, trimiţându-i în altă parte. Aşa am rămas numai cu 40.000. Când li s-a dat 
deplină slobozenie mirenilor să petreacă vara la voi în mănăstire, dimpreună cu femeile, 
atunci bucuria noastră!, căci slăbind frontul călugărilor, am fost şi noi mai uşuraţi. Pentru 
asta am mai scos din front alți 10.000 de ostaşi. Am rămas, deci, numai cu 30.000. În cele 
din urmă s-a deschis şcoala pentru copiii mirenilor aici în mănăstire. Mulţi dintre călugări 
şi-au ales ucenici isteţi dintre copiii care nu erau de călugărie. Copiii zburdalnici, venind 
mereu în atingere cu călugării, au domolit aşa de mult atacul călugărilor, încât noi am 
rămas aproape fără de lucru. De aceea am fost silit să mai uşurez frontul nostru. Atunci 
am mai mutat încă 10.000 de luptători şi am rămas până azi numai 20.000 în front. 


Aceştia stau totdeauna în mănăstire, dând război zi şi noapte călugărilor!”. 


Auzind acestea Starețul, a oftat cu durere, întrebând iar cu mirare: „Dar ce mai 


aveţi nevoie să staţi acum în mănăstire, căci după cum mărturiseşti singur, azi călugării nu 

mai au râvna aceea ca înainte ca să vă lupte, ci fac mai mult pe placul vostru, prin 


îndeletnicirile cele lumeşti? Ce rost mai aveţi voi în mănăstire?”. 


Atunci, urâtul acela (silit fiind de puterea lui Dumnezeu) a descoperit taina 
pentru care mai luptă pe călugării din veacul nostru, zicând către Stareţ: „Adevărat că nu 
se mai află azi nimeni care să ne lupte ca înainte, căci dragostea voastră s-a împuţinat, iar 
grijile lumeşti şi amestecul (tulburările) mirenilor au răcit râvna călugărilor, dar mai avem 
încă ceva care ne mai dă de lucru în mănăstire. Sunt tărfaloagele cele de cărţi, arde-le-ar 
focul, care încă nu ne lasă să ne liniştim! Încă prin ele, călugării cei noi care au venit cu 
râvnă fierbinte din lume, ne pricinuiesc încă multe răni grele. Căci cum iau în mână 
vechiturile acelea de cărți, îndată încep a se sălbătici împotriva noastră. Ei uneltesc fel de 
fel de arme usturătoare pentru noi, precum sunt postirile, privegherile, ostenelile grele şi 


mai ales rugăciunile lor cele umilicioase! 


Acestea toate sunt pentru noi săgeți aprinse care ne pârjolesc şi nu ne putem 


apropia de dânşu! 


Adeseori unul singur, dacă se întărâtă din citire, ne pune pe fugă pe noi toţi! Și 
multă osteneală şi tactică ne trebuie ca să-l aducem la prochimen (la calea noastră) pe 


unul ca acesta care se sălbăticeşte din citirea cărților!”. 


Atunci bietul Stareţ nu s-a răbdat până ce nu l-a întrebat şi aceasta: „Dar cu ce 


luptaţi voi mai mult pe călugării din veacul acesta?”. 


„Toată osârdia noastră de acum este ca să îndepărtăm pe monahi şi pe monahii 
de la îndeletnicirile cele duhovniceşti şi mai ales ne sârguim ca să-i dezbărăm de la citirea 
cărților sfinte! Căci nimic nu aţâță mai mult pe călugări contra noastră ca citirea 
afumatelor celea de cărți! De aceea şi noi ne străduim în tot chipul ca să-i depărtăm pe 


călugări de la năravul cititului, dându-le de lucru la altele şi încurcându-i cu tot felul de 

griji pe la metoace, cu viile şi grădinile, cu pescuitul, cu vânzarea vinului, iar în mănăstire, 
cu creşterea copiilor şi cu găzduitul mirenilor care petrec vara la aer. Toţi aceia care se 
încurcă cu acestea sunt prinşi de noi ca şi muştele în pânza de păianjen. Ei ne slujesc întru 
toate nouă. Până nu vom vedea ori părăsite cu desăvârşire, ori arse vechiturile acelea de 
cărți, noi nu ne putem linişti! Ele sunt totdeauna ca nişte bolduri ascuţite împotriva 


noastră!”. 


Când a terminat şi vorbele acestea, a bătut toaca de utrenie şi îndată s-a stins 
ca fumul ofiţerul demonilor, iar Starețul s-a trezit cu o mare durere la inimă din pricina 
celor descoperite. Adunându-se tot soborul la biserică, el a povestit cu lacrimi această 
înfricoşată vedenie. A poruncit apoi să se scrie şi o carte de mână despre aceasta, spre 


cunoştinţa şi folosul urmaşilor. 


Însemnare: Cred că azi au plecat şi ceilalți 20.000 de când a intrat armata 
roşie la noi. S-or fi dus speriaţi prin pustii când au văzut că lucrul pe care armata neagră 
nu l-a putut face timp de 100 de ani, iată că armata roşie, aliata sa, a izbutit să-l facă în 


câțiva ani! 


Cuviosul Paisie avea o şcoală întreagă de călugări cărturari care scriau cărți zi 
şi noapte. Datorită lor, noi avem în româneşte mai toate cărțile Sfinților Părinţi, tâlcuite 


din greceşte. 


O parte din ele au fost arse de turci în Revoluţia de la 1821, dar tot au mai 
rămas. Dar oare pârjolul comunist va mai cruța vreo cărticică sfântă scrisă de mâna 


Cuviosului Paisie şi de ucenicii lui? 

Descoperirea Sfântului Antonie despre darul călugăriei 


Spunea Sfântul Antonie: M-am rugat lui Dumnezeu cerând să-mi arate cu ce 
ajutor este înzestrat monahul prin darul călugăriei. Şi mi-a arătat făclie mare de foc şi 
ceată de îngeri cu paloşe care înconjurau pe călugărul care doreşte să se mântuiască. Şi s-a 
auzit glas de la Duhul Sfânt zicând către îngeri: „În toată viaţa lui să nu vă depărtaţi de la 
el (adică de la călugăr)”. Şi când am văzut aşa de mare ajutor, am oftat, zicându-mi în 


sine: „Vai ţie, Antonie, cât ajutor îţi trimite spre pază, iar tu te leneveşti!”. 


Şi m-am rugat iarăşi şi am zis: Doamne, cum de calcă şi înşeală diavolul pe 
călugăr, când este înconjurat de atâta ajutor? Şi am auzit iarăşi glasul acela, zicându-mi: 
„Vei şti că diavolul nu are putere să biruiască pe călugăr, căci prin întruparea Mea am 
sfărâmat puterea lui, însă fiecare se biruie de a sa trândăvie şi nepurtare de grijă (adică nu 
se sârguieşte)”. Iar eu am zis: „Doamne, oare toți monahii au acest ajutor?”. Şi mi-a arătat 
Domnul mulțime mare de monahi şi fiecare din ei aveau acelaşi ajutor pe care îl văzusem 


întâi, adică câte o făclie mare de foc şi câte o ceată de îngeri. 


Şi când am văzut aceasta, am zis: „Fericit este şi bine norocit neamul 
creştinilor şi cu deosebire fericit este neamul călugăresc având în ajutor pe un asemenea 


Stăpân bun, iubitor de oameni şi milostiv”. 


Deci, şi noi fraților să ne îngrijim fără de lenevire pentru mântuirea 
sufletească spre a ne învrednici Impărăţiei celei cereşti, cu ajutorul şi cu iubirea de oameni 
a Domnului nostru lisus Hristos, căruia se cuvine slava dimpreună cu Tatăl şi cu Duhul 


Sfânt, în vecii vecilor. Amin. 

Povestirea Cuviosului loan despre Cuviosul Paisie cel Mare 


(Sfântul împărat Constantin cel Mare vorbeşte într-o vedenie cu Sfântul Paisie 


cel Mare despre slava ce o au monahii cei adevăraţi în ceruri): 


M-am dus odinioară la Cuviosul Paisie cel Mare şi mai înainte de a bate la uşa 
chilie: lui l-am auzit vorbind înăuntru cu oarecine şi, sfiindu-mă a bate, stăteam afară. Însă 
am făcut puţin zgomot, pe care auzindu-l, cinstitul părinte a ieşit afară şi văzându-mă pe 
mine, tot bucurându-se m-a îmbrățişat şi m-a sărutat şi cu asemenea pe el. Apoi, intrând 
cu dânsul în chilie şi nevăzând pe nimenea altul înăuntru, nu mă dumiream şi socoteam 


cine să fi fost oare acela care vorbea cu cuviosul puţin mai înainte. 


Deci, căutam într-o parte şi alta să văd pe cineva şi el m-a întrebat: „De ce 
cauţi aici şi acolo şi nu te dumireşti, ca şi cum ai vedea un lucru preaslăvit?”. Iar eu i-am 
răspuns: „Cu adevărat preaslăvit văd şi nedumerindu-mă nu ştiu ce să zic, căci puţin mai 
înainte am auzit glasul altui om care împreună vorbea cu tine şi acum nu văd pe altcineva 
şi nu ştiu ce este aceasta. Deci, rog a ta cuvioşie să-mi arate acestă preaslăvită taină”. Iară 
dumnezeiescul părinte mi-a zis: „O, Ioane, taină preaslăvită vrea să-ţi descopere astăzi 


Dumnezeu”. 


„Acesta prietene, prea alesule, pe care l-ai auzit vorbind cu mine era marele 
Constantin, întâiul împărat al creştinilor. Şi s-a pogorât din ceruri, trimis fiind de 
Dumnezeu, şi mi-a zis: „Fericiţi sunteţi voi care v-aţi învrednicit a avea petrecerea 
monahicească, căci după adevăr a voastră este dumnezeiasca fericirea a Mântuitorului”. 
Iar eu am zis: „ŞI cine eşti tu, domnul meu, care zici acestea şi mult ne fericeşti pe noi, 


monahi1?”. Mi-a răspuns acela: „Eu sunt marele Constantin şi m-am pogorât din ceruri ca 

să-ți arăt slava pe care o dobândesc monahii în ceruri şi prietenia şi îndrăznirea ce o au 
către Hristos. ŞI te fericesc pe tine, o, Paisie, pentru că-i îndemni pe dânşii la această 
sfințită petrecere a pustniciei, dar mă prihănesc şi mă ocărăsc pe mine că n-am nimerit 
(adică nu m-am învrednicit) de o rânduială prea mare ca aceasta a monahilor şi nu pot 
suferi paguba ce am luat”. Atunci l-am întrebat iarăşi: „Pentru ce, o, minunatule, te 
ocărâşti pe tine? Oare n-ai dobândit tu slava cea pururea fiitoare şi dumnezeiasca 
strălucire?”. Şi mi-a răspuns: „Am dobândit-o, dar nu am aceeaşi îndrăznire ca a 
monahilor, nici cinstea întocmai ca ei, căci am văzut sufletele oarecăror monahi care 
despărțindu-se de trup, zburau ca nişte vulturi şi cu multă îndrăzneală se suiau la ceruri. 
lar ceata cea potrivnică a dracilor nu îndrăznea să se apropie cu totul desăvârşit de aceste 
suflete. Apoi am văzut că li se deschideau lor uşile cerului şi intrau înăuntru şi stăteau de 


faţă cu multă îndrăzneală la scaunul lui Dumnezeu. 


Deci, pentru această vrednicie minunându-mă eu de voi, monahilor, vă 
fericesc şi mă ocărăsc pe mine, pentru că nu m-am învrednicit a lua o îndrăznire ca 
aceasta! O, de aş fi lăsat vremelnica împărăție şi haina cea împărătească şi coroana şi să 
mă fi făcut sărac şi să fi purtat sac, împlinind toate câte se cer de către rânduială 


monahicească?”. 

Descoperirea ce s-a făcut Sfântului Moise Arapul despre nevăzutul război 
al Sfinţilor 


A mers odinioară cuviosul Moise Etiopianul la ava Isidor şi i-a zis lui: 
„Părinte, nu pot să şed în chilia mea, fiind luptat de patimile trupeşti”. Iară fericitul Isidor, 
luându-l pe el, l-a suit în vârful chilie: sale şi i-a zis lui: „Caută spre Apus!”, şi căutând 
Moise a văzut o mulţime de oameni înfricoşaţi gâlcevind şi gătindu-se spre război. Apoi 
iarăşi a grăit ava Isidor: „Caută spre Răsărit şi priveşte”. Şi căutând, a văzut o mulţime de 
Sfinţi îngeri purtători de lumină, aşişderea şi ei gătindu-se de război. Şi a zis Sfântul 
Isidor către Moise: „Cei dinspre Apus ridică război împotriva sfinților lui Dumnezeu, iar 
cei dinspre Răsărit se trimit de la Domnul spre ajutorul nevoitorilor celor buni. Însă vezi 


că mai mulți sunt cei ce ne ajută nouă decât aceia ce se scoală asupra noastră?”. 


Iară Moise, cu o vedenie ca aceasta şi cu cuvintele stareţului întărindu-sce, s-a 


întors la chilia sa şi se îndeletnicea întru ostenelile lui cele obişnuite. 

Altă descoperire a Sfântului Paisie cel Mare despre călugărul începător 


Rugându-se odinioară Cuviosul Paisie pentru un tânăr ce era luptat de duhul 
curviei, iată că 1 se arăta de năpraznă îngerul Domnului, având diavolul legat cu lanţuri şi 
I-a zis: „la-l pe acesta şi-l ceartă cum vrei”. Iar diavolul a zis către dumnezeiescul Paisie: 
„Vai mie! Până când mă munceşti cu rugăciunea ta şi-i păzeşti prin ea pe toți cei ce 


locuiesc în pustia aceasta?”. 


Şi a zis Cuviosul Paisie către diavol: „Spune-mi mie, pentru ce-l ispiteşti pe 
tânăr luptându-l pe dânsul cumplit? Şi pentru care pricină lupţi dintru început pe cei ce se 


nevoiesc, cu atâta nebunie şi sălbăticie?”. 


Iară diavolul i-a răspuns: „Eu nu mă apropii de noii începători, când încep 
nevoinţele faptei bune, pentru că darul lui Dumnezeu nu-mi dă loc să mă apropii de 
dânşii, fiindcă se nevoiesc atunci cu mare fierbinţeală. Iară după ce se duce de la dânşii 
dumnezeiescul dar, atunci mă apropii eu de dânşii şi-i stăpânesc ca pe un vânat gata, şi-i 


am pe ei ca pe o jucărie”. 


Şi acestea le zicea diavolul nevrând şi îndată a fugit. Iară monahul cel tânăr s- 


a slobozit de supărarea dracului. 


Un frate s-a dus la Marele Paisie ca să-l vadă şi aflându-l pe dânsul dormind şi 
având ca păzitor pe un înger prea frumos, s-a minunat acel frate şi a zis: „Întru adevăr 
Dumnezeu păzeşte pe cei ce nădăjduiesc spre Dânsul”. Şi s-a dus de acolo slăvind pe 


Dumnezeu cel ce slăveşte pe cei ce-L iubesc pe dânsul. 

Despre Sfânta Cruce 


Domnul nostru lisus Hristos ne-a dăruit nouă celor credincioşi Semnul Sfintei 
Cruci, ca să ne fie ca armă nebiruită împotrivă a tot răul, dar mai ales împotriva 


nevăzuţilor vrăjmaşi. Nimeni dintre creştini nu se îndoieşte de aceasta. 


Insă, mai minunat este că Semnul Sfintei Cruci lucrează şi celor necredincioşi, 
când vrea Dumnezeu ca să iconomisească mântuirea lor. Pentru asta voi aduce oarecare 


pilde din istorie şi din Vieţile Sfinţilor. 


Împăratul Iulian Paravatul (adică lepădatul de lege, apostatul) era nepotul 
Sfântului Constantin cel Mare. El a fost crescut de mic în legea creştinească şi a învăţat 
mai întâi carte prin mănăstirile Capadociei, unde a îmbrăcat şi haina călugărească. Mai 
târziu a fost dăscălit de filozofii păgâni, care duşmăneau de moarte creştinismul. Fermecat 
de filozofia păgâncască, tânărul prinţ a început să urască credinţa creştină şi a făgăduit 
păgânilor că dacă ajunge împărat, ridică iarăşi închinarea la idoli (care era oprită de Sf. 
Constantin). Împins de ambiția măririi, s-a împrietenit cu cei mai aprigi duşmani ai 
creştinismului şi mai ales cu vrăjitorii, care l-au ajutat. Dar dintre toți s-a arătat mai iscusit 
la înşelăciune un vrăjitor evreu. Acesta i-a făgăduit că îl va ajuta la scopul lui, dar i-a pus 
condiția să se lepede de Hristos. Jidovul (ca un vrednic urmaş a lui Iuda) l-a îndemnat pe 
tânărul Iulian ca să facă lepădarea în scris pe hârtie şi să meargă el singur în capiştea 


idolească ca s-o încredinţeze demonilor. 


I-a pus în vedere ca atunci când va arunca scrisoarea în văzduh, să cheme pe 
demoni, dar nu cumva să facă Semnul Crucii. Dar în clipa când a aruncat scrisoarea în 
capişte, s-a arătat o tabără întreagă de demoni. Spăimântându-se de chipul lor, Iulian a 
făcut semnul crucii (din obişnuinţă) şi atunci demonii au fugit în adâncul iadului, 


neprimindu-i scrisoarea. Poşta satanei n-a suferit semnul crucii, ea cerea alt timbru pentru 

scrisoarea lepădării. 


Atunci s-a dus nebunul tânăr iarăşi la jidovul vrăjitor ca să întrebe care este 
pricina neizbutirii. lar acela i-a tâlcuit că semnul crucii a stricat treaba. Pentru că avea 
obiceiul să facă cruce atunci când se sperie, l-a învăţat afurisitul ca să junghie un prunc 
botezat şi să aducă la dânsul inima pruncului, ca să fie sigur că semnul crucii nu mai 
împiedică treaba. Făcând după sfatul jidovului, nu s-au mai speriat poştaşii iadului când 
le-a aruncat scrisoarea, ci au primit-o, căci mâinile celui lepădat erau acum mânjite de 


sânge nevinovat. 


Prin lucrarea vrăjilor şi prin tot felul de uneltiri viclene, Iulian Paravatul a 
ajuns împărat la Constantinopol după moartea feciorilor Sfântului Constantin. În vremea 
împărăției lui, credinţa creştinească a fost prigonită în chip ascuns, întocmai cum face 
stăpânirea comunistă în ziua de azi. N-a închis bisericile, dar a încurajat închinarea la 
idoli. Averea Bisericii a fost sechestrată de stat pentru întreţinerea spitalelor şi a capiştilor 
păgâneşti. Creştinii au fost scoşi din funcţiile statului şi din şcoli. Ereticii care erau 
afurisiţi de Soborul Bisericii au fost puşi iarăşi în drepturi ca să pricinuiască împerechere 


şi sminteală în norodul pravoslavnic. 


După ce a slăbit Biserica şi a vătămat-o mai rău decât împărații păgâni, vipera 
aceasta vicleană (cum îi zicea Sfântul Vasile lui Iulian) le-a dat ajutor jidovilor ca să 
zidească din nou templul din Ierusalim. Prin asta căuta să arate că sunt mincinoase 
cuvintele Domnului, care au fost rostite pentru risipirea templului. Dar când au început să 
facă şanţuri pentru temelie, atunci s-a cutremurat pământul şi a ieşit din adânc pară de foc 


şi pucioasă. Pentru asta n-au mai îndrăznit să lucreze. 


In vremea aceea a fost închis şi Sfântul Atanasie cel Mare, căci el era socotit 
ca cel mai mare duşman al lui Iulian. Şi căuta în tot chipul să-l omoare pe Sfânt, dar 
Dumnezeu i-a scurtat zilele tiranului. Căci în vremea când era în război cu barbarii, 


Sfântul mucenic Mercurie l-a săgetat în inimă. Atunci Iulian, cunoscând de unde vine 

pedeapsa, a strigat: „M-ai învins Galileanule!”. În vremea aceea, Sfântul Vasile se afla la 
biserică, rugându-se Sfântului Mercurie ca să ajute pe norodul pravoslavnic şi să facă 
izbândă asupra tiranului. Deodată, vede că chipul Sfântului Mucenic a pierit de pe icoană. 
Rugându-se cu mai multe lacrămi, s-a arătat iarăşi chipul Sfântului Mucenic ca şi mai 
înainte şi a grăit către Sfântul Vasile: „Să mă ierți că n-am fost aici, ci am mers ca să pierd 
pe tiranul Iulian!”. În felul acesta s-a izbăvit creştinătatea de cel mai primejdios vrăjmaş, 
care se arăta în faţă că este creştin, iar cu lucrul era păgân. El a dat foc la multe moaşte de 
ale Sfinţilor din vechime şi a distrus multe cărți sfinte. Atunci au fost arse şi cinstitele 
moaşte ale Sfântului Prooroc loan Botezătorul, ale Sfântului Prooroc Elisei şi ale altor 


sfinţi. 


Tactica lui Iulian Paravatul (adică metoda lui ascunsă) o folosesc astăzi şi 
tovarăşii comunişti, care se prefac că sprijină Biserica, dar lasă liberă toată oastea ateilor 


şi o sprijină în tot chipul ca să dezrădăcineze orice urmă de credinţă din sufletul tinerimii. 


Au văzut că nu reuşesc cu prigoana, pentru asta au luat învăţătură de la 
afurisitul Iulian, ca să nu priceapă lumea de unde vine vătămarea. Puterea Sfintei Cruci 
este săgeata care va zdrobi capul balaurului roşu, cu darul Domnului şi Mântuitorului 


nostru lisus Hristos. Amin. 


Din aceste pilde se vede puterea cea nebiruită a Sfintei şi de viaţă făcătoarei 
Cruci la cei din întunericul necunoştinţei. Şi anume: la unii lucrează spre mântuire şi spre 
proslăvire (când este credinţă), iar la alții lucrează spre ruşinare şi spre osândă (când 
lipseşte credinţa). Cei care vor citi viaţa Cuviosului Constantin cel din neamul evreiesc 
(care urmează aici), pot să aibă oarecare nedumerire despre felul cum a învăţat de la 
Dumnezeu tainele Sfintei Credinţe, cel care ne-a făcut cunoscute tainele inimii, precum şi 


faptele cele viitoare. Deci Acela, adică Dumnezeu, luminează uneori în chip minunat pe 

cei aleşi ai săi, precum a luminat pe fariseul (Saul) Pavel şi l-a făcut Apostol, precum şi pe 


mulți dintre sfinţii care erau în întunericul necunoştinţei. 


Milostivul Dumnezeu într-un chip deosebit arată semne celor din neamul 
evreiesc, căci ei sunt mai tare dăscăliți de mici ca să urască Sfânta Cruce (pentru asta 
ajung cei mai înverşunaţi vrăjmaşi ai legii creştineşti). Nici o nație de pe pământ nu este 


aşa de încăpăţânată întru necredinţă, ca neamul jidovesc. 


Fulgere din cer înfierează pe jidovi cu pecetea Crucii la templul lui Solomon 


(vezi istoria Bisericească de Lascar) 


Împăratul Iulian Paravatul (cel lepădat de Dumnezeu) după ce a adus din nou 
închinarea de idoli, se gândea cum ar face ca să piardă cu totul religia creştinească. Pentru 
asta el a sprijinit pe evrei, ştiind că ei sunt cei mai neîmpăcaţi duşmani ai creştinilor. 
Socotea tiranul că dacă va înălța iarăşi pe evrei în slava lor cea veche, atunci se va 
întuneca lumina Sfintei Evanghelii. Vroia să ridice lavra jidovească în locul Bisericii lui 
Hristos. Cu scopul acesta le-a dat ajutoare mari evreilor pentru a se aduna din toate părțile 


la Ierusalim, ca să îşi zidească din nou templul cel risipit al lui Solomon. 


Era hotărât ca după acesta să clădească un amfiteatru (un local de privelişte) la 
Ierusalim spre a merge ca să se veselească şi el împreună cu jidovii, în timpul când 


creştinii vor fi sfâşiaţi de fiare în teatrul păgânesc! 


În vremea aceea era patriarh al Ierusalimului Sfântul Chiril, care îndemna pe 


creştini să aibă răbdare, căci cuvintele Domnului nu vor rămânea mincinoase. El a zis 

Sfinţilor săi ucenici că nu va rămânea piatră pe piatră (adică din Templul lui Solomon) şi 
cuvintele Lui se vor împlini negreşit prin minune. Bieţii creştini ascultau cu încredere 


cuvintele Sfântului Patriarh şi nu se tulburau. 


Deci au început jidovii să curăţească locul unde a fost vechiul templu al lui 
Solomon (după ce mai întâi au batjocorit în tot chipul pe creştini). Mii de lucrători 
munceau ziua şi noaptea ca să pregătească locul pentru zidire. După ce au cărat destule 
materiale pentru zidărie, a venit vremea ca să aşeze piatra pentru temelie. Atunci s-a 
stârnit deodată un cutremur înfricoşat însoţit de furtună cu fulgere şi cu trăznete, încât se 
clătina pământul ca apa când fierbe în clocot. Atunci tot lucrul jidovilor a fost zădărnicit, 
ba şi temeliile vechi ale templului au fost scoase afară din pământ de cutremur. În acelaşi 
timp, valuri de foc arzător se pogorau din cer şi pârjoleau pe lucrători, iar alte valuri de 


foc 1eşeau din pământ şi ardeau uneltele lor. 


[Sfânta Cruce făcută întreagă din Lemnul Sfânt pe care a fost răstignit 
Domnul nostru lisus Hristos. Se află la Mănăstirea Xeropotamu din Sfântul Munte Athos] 


— exact aşa arată pasajul acesta introdus în carte şi aşa l-ma lăsat şi eu. 


Însă un lucru de mirare era, că semnul Sfintei Cruci s-a întipărit ca o pecete, 
atât pe hainele jidovilor, cât şi pe trupurile lor, întocmai cum ar fi însemnați cu un fier 
roşu (cum se înfierează vitele pentru cireadă). Pecetea crucii de pe ei era la început 
luminoasă, iar la urmă a rămas neagră. Dar era întipărită aşa de tare, încât nu se mai putea 
şterge cu nici un chip. Fiind uimiţi de aceste semne înfricoşate, mulţi dintre jidovi şi dintre 
păgâni au crezut în Hristos. Dar lepădatul de Dumnezeu, Iulian, n-a socotit întru nimic 


semnele, ci le punea în rândurile întâmplărilor fireşti spre a fi date uitării. 


Dumnezeu a arătat atunci puterea cea nebiruită a Crucii, ca să fie semn de 


întoarcere şi de pocăință pentru necredincioşi. 

Sfânta cruce în Persia 


După şase sute de ani de la Naşterea Domnului, creştinismul a fost strâmtorat 
de către păgânii perşi, care se închinau focului şi soarelui. Pe la anul 614, barbarii aceştia 
au cucerit Palestina, Siria, Egiptul. Au prefăcut în ruină toate cetățile şi Sfintele Lăcaşuri 
din Pământul Sfânt, iar norodul creştinesc a fost luat în robie. Sfintele Odoare au fost 


jefuite şi Biserica Sfântului Mormânt a fost arsă. 


În vremea aceea au luat păgânii şi Sfântul Lemn al Crucii şi l-au dus în Persia 
împreună cu bătrânul Patriarh Zaharia al Ierusalimului. La pustiirea pe care au făcut-o 
perşii în lerusalim, au fost ajutați de către evrei, care căutau răzbunare împotriva 
creştinilor. Aceşti vrăjmaşi neîmpăcaţi ai Crucii au răscumpărat nouăzeci de mii de 
creştini de la perşi şi pe toţi i-au ucis fără milă. Norodul creştinesc care a fost în robie (în 


Persia) a aflat multă alinare de la Lemnul Sfintei Cruci, care era acolo. 


Nenumăratele minuni care s-au săvârşit atuncea cu Sfântul Lemn, au făcut să 
se vestească şi să se proslăvească numele Domnului în ţara perşească aşa de mult, încât 
păgânii ziceau că „Dumnezeul creştinilor a venit în Persia!”. 

Mulţi dintre ei, văzând prea slăvitele minuni, erau cuprinşi de frică şi mergând 


la creştini, ascultau învăţătura lor şi se botezau. 

Altă minune cu semnul Sfintei Cruci 


In al cincisprezecelea veac stăpânea în Egipt sultanul turc Melec Mina. Acesta 
avea ca sfetnic al său de taină (vizir) pe un evreu turcit, cu numele Musa, care avea mare 
ură împotriva creştinilor, pentru râvna şi evlavia lor. Urâciunea evreului se îndrepta mai 


ales împotriva Sfântului Patriarh Ioachim al Alexandriei. 


Pentru înţelepciunea şi sfinţenia vieţii lui, Patriarhul era cunoscut şi cinstit de 
sultan. Dar pizmaşul de evreu nu putea vedea cu ochi buni cinstea cea mare care se da 
ierarhului creştin de către sultan şi pentru aceasta căuta să-l piardă. Ura nu-l lăsa ca să se 
liniştească. A îndemnat, deci, pe sultan ca să-l poftească la curte pe Ioachim pentru a 


discuta cu el despre credinţă. 


Făcându-se discuţie între ei în faţa sultanului pentru dreapta credinţă, evreul a 
rămas ruşinat la toate întrebările. Mărturiile aduse de înțeleptul ierarh au astupat gura 
vicleanului vizir. Pentru ruşinea asta, vizirul se gândea că de acum îşi va pierde încrederea 
cea mare pe care o avea la sultan şi căuta tot timpul să prindă în cursă pe Sfântul Ierarh. 
După ce s-a terminat discuţia, evreul a zis către patriarh: „Hristos vă spune la Evanghelie 
că cine are credinţă cât un bob de muștar, poate să urnească şi munţi din loc. Deci, dacă 
vei muta şi tu muntele acela, care se vede în faţa noastră (departe de zare), atunci am să 


cred şi eu în legea voastră!”. 


Patriarhul a primit propunerea, dar a cerut să-i dea răgaz 3 zile ca să se 
pregătească. După 3 zile, a venit iar la palat. Acolo, fiind de faţă sultanul şi vizirul evreu, 
Sfântul Ierarh a tămânat de trei ori muntele din zare, apoi a făcut semnul Sfintei Cruci, 


chemând prea sfânt numele Domnului. 


În clipa aceea, la vederea tuturor, s-a desfăcut muntele în trei părţi şi a început 


Pagina 679 


să se mişte către cetatea Alexandriei. Fiind cuprins de spaimă, sultanul a strigat: 


„Patriarhule, izbăveşte-ne, porunceşte muntelui ca să stea, căci altfel ne pierdem!”. 


Atunci Sfântul Ioachim a rostit: „Întru numele Domnului nostru Iisus Hristos, 
stai!” şi s-a oprit atunci pe loc muntele, care de atunci se cheamă „Dur Dag” pe limba 


turcească, iar pe româneşte se tâlcuieşte: „Stai Munte!”. 


Alte mărturii despre clevetire de la Sfântul Ioan Scărarul 


Clevetirea face parte din familia zavistiei şi se naşte din pomenirea de rău şi 
din ură. 

Este o boală delicată, care bântuie peste tot şi nu prea este pricepută, pentru 
asta greu se lecuieşte, întocmai ca o lipitoare suge puterea dragostei frăţeşti, apoi 
secătuieşte sufletul şi-l omoară. Se silesc demonii în tot chipul ca să ne arunce în păcate. 
Iar dacă văd că nu reuşesc să ne surpe în cele mari, atunci ne învaţă năravul clevetirii. Prin 
năravul acesta se defăimă cea mai mare poruncă din Sf. Evanghelie, şi anume „porunca 

dragostei creştineşti”: „lubiţi-vă unul pe altul, precum şi Eu v-am iubit!”, zice Domnul în 


Sf. Evanghelie. 

„Tot cel care urăşte pe fratele său este ucigaş!” (1 Ioan 3, 15). Deci, spune 
Sfântul loan Scărarul că precum singură mândria poate să ne aducă pierzarea sufletului, 
tot astfel şi clevetirea singură poate să ne lipsească de mântuire. Avem ca pildă pentru 


aceasta pe fariseul din Sfânta Evanghelie care, defăimând pe vameş (înaintea lui 

Dumnezeu), s-a osândit. 


Tot Sfântul loan Scărarul ne spune că nici unul dintre credincioşii care cu 
adevărat se pocăiesc, nu alunecă în păcatul clevetirii, căci cel care îşi vede păcatele sale, 
nu are vreme, nici curaj să le iscodească pe cele străine. Pe când cel meşter la zugrăvirea 
neputinţelor străine niciodată nu ajunge la cunoştinţa de sine. Tot cel care doreşte să afle o 
cale mai scurtă spre mântuire, să asculte cuvintele Domnului care zice: „Nu judecaţi şi nu 
veţi fi judecaţi!”. Iar dacă vrea să ştie cel care cleveteşte ce fel de plată îl aşteaptă, să audă 
glasul Evangheliei care zice: „Cu ce judecată veţi juca, cu aceea veţi fi şi voi judecaţi!” 


(Matei 7, 2). 


Descoperire pentru plata nevoințelor 


Odinioară postind Cuviosul Paisie douăzeci şi două de zile, i s-a arătat Însuşi 
Domnul nostru lisus Hristos şi 1-a zis: „Mult rău pătimeşti pentru Mine, o, alesul Meu, 
Paisie!”. Atunci Cuviosul a zis: „Şi ce mare lucru este a mea proastă pătimire, o, Bunul 
meu Stăpân?”. lar Mântuitorul i-a răspuns: „Lot lucrul bun este bine primit Mie şi le voi 


|? 


răsplăti celor ce-l fac întocmai cu osteneala lor, deci urmează-mi Mie!”. Iar Cuviosul i-a 
urmat Domnului până ce au ajuns la o peşteră din pustie şi atunci a zis Mântuitorul către 
dânsul: „Intră înăuntru să vezi bărbat cu adevărat nevoitor!”. Şi intrând în peşteră 
Cuviosul Paisie, a văzut un om care se tăvălea pe pământ şi îşi freca gura şi faţa sa de 


țărână. Deci, mirându-se cuviosul de covârşitoarea nevoinţă a bărbatului aceluia, a ieşit 

afară, rugând pe Domnul să-l înştiinţeze despre nevoinţa cea mare a bărbatului. 


Iară Domnul a zis: „„Văzut-ai pe nevoitorul meu ce fel de mari osteneli rabdă 


pentru Mine?”. 


„Am văzut, Stăpâne (a zis Cuviosul Paisie), şi m-am spăimântat de osteneala 


nevoinţelor lui, ci, mă rog, Stăpâne, să-mi descoperi, care este nevoinţă lui!”. 


Atunci Mântuitorul a zis: „Numai două zile are de când posteşte şi iată vezi 


cum se ticăloşeşte (adică se zbate) de foame şi de sete!”. 


Auzind acestea, Cuviosul Paisie a zis: „Şi cum eu am douăzeci şi două de zile 


de când postesc şi nu pătimesc asemenea ca el?”. 


Şi a răspuns Mântuitorul: „Pe tine te întăreşte darul Meu şi de aceea posteşti 
fără osteneală, iar acela ca un pătimitor, din singură voirea lui posteşte cu multă osteneală 


şi înflăcărat cu dorul cel pentru Mine, suferă să pătimească mai presus de puterea lui”. 


Şi a întrebat iar Cuviosul Paisie pe Domnul: „Ce plată va lua de la bunătatea 


Ta pentru cele două zile de post?” . 


lar Domnul a răspuns: „Pentru cele două zile va lua aceeaşi plată ca şi tine 
pentru douăzeci şi două de zile! Şi deopotrivă vă voi zice: „Intră în bucuria Domnului tău, 


că întocmai aţi făcut binele şi v-aţi arătat amândoi osârdnici după puterea voastră!”. 


Atunci a zis cuviosul Paisie: „Mă rog, Hristoase al meu, slobozeşte-mă de 
mânie!”. 

lar Domnul a zis: „De voieşti a birui mânia şi iuţimea, ia aminte să nu rănești 
(cu vorba), nici să ocăreşti ori să defaimi pe cineva. Şi nu te vei mânia de vei păzi 


acestea”. 


lar Cuviosul Paisie L-a întrebat iarăşi: „Stăpâne, lubitorule de oameni şi 


îndelung răbdătorule, dacă cineva face poruncile Tale şi se duce la cei care Te iubesc pe 

Tine să slujească trebuinţelor lor, oare are câştig, din aceasta ori se păgubeşte?”. 


Iar Domnul a răspuns: „Precum cela ce lucrează într-o țarină îşi ia plata de la 
stăpânul țarinei, tot aşa şi cei care fac bine şi ajută sau învaţă pe alţii, vor lua în ceruri 


strălucite plățile”. 


Apoi L-a întrebat iar Cuviosul Paisie: „Doamne al meu, dacă cineva se 
nevoieşte la fapta bună şi slujeşte şi pe alţii, iar altul numai cât se nevoieşte, dar pe alţii 


nu-i slujeşte, ce deosebire este între aceştia?”. 


Şi a răspuns Domnul: „Acela care se nevoieşte numai pentru sine, este ucenic 
al meu, iar cel care se nevoieşte pentru sine şi slujeşte şi pe alţii, (acela) este mie fiu şi 


moştean al Meu!”. 


Și iarăşi a întebat Cuviosul „Dacă cineva se sârguieşte spre slujba altora şi se 
nevoieşte şi pentru sine cât îi este cu putinţă, însă împiedicat fiind cu slujirea altora nu 
poate ajunge la nevoinţele celor care nu au a slujit altora, oare unul ca acesta asemenea 

plată va lua ca şi cei care se nevoiesc mai mult?”. „Aşa!”, a răspuns Mântuitorul, 


„asemenea plată vor lua!”. 


Și zicând acestea Domnul, s-a suit la ceruri. 


Zis-a un bătrân: „Să nu defăimezi pe acela ce-ţi slujeşte ţie. Că tu nu ştii, că 
poate este mai mult duhul şi darul lui Dumnezeu într-însul, decât întru tine. Pentru aceasta 


să nu fim nesocotitori spre cei care ne slujesc nouă”. 


Povestit-a unul dintre bătrâni că un frate oarecare ce petrecea în Egipt mergea 
pe drum şi sosind noaptea a intrat într-un mormânt să se apere de frig. Trecând şi dracii pe 
acolo, au grăit unul către altul: „Vedeţi câtă îndrăzneală are acest călugăr, ia să-l îngrozim 


pe el!”. Şi a răspuns altul: „La ce să-l mai înspăimântăm pe el, pentru că acesta este al 

nostru, făcându-ne voia noastră: mâncând, bând, clevetind şi negrijindu-se de slujba sa. Ci 
mai vârtos, până când va zăbovi el întru acestea, noi să mergem şi să necăjim pe cei ce ne 


necăjesc pe noi şi ne luptă cu rugăciunea, ziua şi noaptea!”. 


Din asta putem înţelege că pe cei care nu poartă grijă de mântuire îi trec cu 
vederea şi demonii, că ei se grăbesc să câştige vânat mai gras, adică pe nevoitorii care îi 


supără totdeauna şi-i rănesc. 


Din necunoaşterea Scripturilor vine pricina tuturor relelor 


zice Sfântul loan Gură de Aur 


De multe ori am scris cuvinte pentru folosul meu sufletesc şi am crezut că 
aceste cuvinte pot folosi şi la alte persoane care nu prea au vreme să deschidă cărțile şi 
poate nici nu au la îndemână cărțile potrivite. Ştiu că în ziua de azi toată lumea este 
grăbită şi cărțile cele groase ale Sfinţilor Părinți stau uitate şi rar cine le mai citeşte. Aşa 
este duhul veacului, aşa sunt ocupațiile oamenilor, aşa este războiul cel nevăzut, încât 
lucrul cel duhovnicesc şi mai ales citirea cărților sfinte nu prea au loc în viaţa creştinilor 
de azi. Şi asta nu se întâmplă numai în lumea mirenilor, ci înşişi Monahii au început să 
ajusteze viaţa după moda nouă. Grija celor pământeşti îi ține încătuşaţi şi nu pot să mai 


afle vreme pentru citirea şi cugetarea dumnezeieştilor Scripturi. 


Abia au vreme să asculte pravila din biserică, însă şi atunci mintea le este 

împovărată cu grija trupească şi cu necazurile vieţii. Pentru îndulcirea sufletului, greu se 
găseşte vreme în veacul nostru. Şi aceasta ne păgubeşte mai mult decât toate. Căci 
neavând răgaz a privi mai des către cele cereşti uităm rostul vieţii, slăbim duhovniceşte, şi 
ajungem de multe ori la deznădăjduire, când ştim ce fel de făgăduinţă am făcut înaintea 


lui Dumnezeu şi când vedem că se cheltuieşte viaţa în chip zadarnic. 
lată cum ne sfătuieşte Cuviosul Nicodim Aghioritul în privinţa aceasta: 


„Toți creştinii care ştiu carte, datori sunt a citi Dumnezeieştile Scripturi, 
pentru că, după cum zice Sfântul loan Gură de Aur, fără de citirea Sfintelor Scripturi nu 


poate cineva a se mântui”. 


In Cuvântarea cea pentru Lazăr, Sfântul loan Gură de Aur zice: «Că nu este cu 


putinţă, nu este a se mântui cineva, neîndulcindu-se adeseori de citirea duhovnicească!». 


Apoi Sfântul loan Scărarul ne încredinţează că citirea luminează şi adună 


mintea şi năravurile le pune în rânduială. 


Iar Sfântul Efrem Sirul zice: „În ce chip trâmbiţa, strigând în vreme de război, 
deşteaptă osârdia vitejilor luptători împotriva inamicului, aşa şi Sfintele Scripturi 
deşteaptă osârdia ta spre cel bun şi te îmbărbătează pe tine împotriva patimilor. Pentru 
care, frate al meu, trezeşte-te cu întemeiere şi te sârguieşte de-a pururea a te lipi de citirea 
Sfintelor Scripturi, ca să te înveţe pe tine cum se cade a fugi de cursele vrăjmaşului şi a 
dobândi viaţa veşnică. Sunt însă unii care citesc dar nu-şi dau silinţa ca să înţeleagă cele 
scrise”. 


m? 


Sfântul Apostol Pavel scrie către ucenicul său Timotei: „Ia aminte la citire 
iar Purtătorul de Dumnezeu Ignatie porunceşte Diaconului Iron, scriindu-i: „la aminte la 
citire ca nu numai tu să cunoşti legile, ci şi la ceilalți să le tâlcuieşti” (în trimeterea către 


Antioheni). 


Iar despre Sfântul Vasile cel Mare şi Sfântul Grigorie Teologul spune istoricul 

Rufin că 13 ani au şezut în pustie cugetând Scripturile. Acum să ne oprim puţin, cei care 
trăim în veacul acesta de pe urmă şi să ne întrebăm: dacă în vremea cea veche era 
neapărată nevoie citirea Scripturilor (când erau şi povăţuitori destui cu viaţă sfântă şi 
lumea era mai credincioasă) dar oare astăzi când s-au înmulțit vicleşugurile în lume şi s- 
au împuţinat păstorii cei buni, acum când nu mai găseşti pildă de viaţă curată şi nici 
povăţuitori sufleteşti, cu atât mai mult trebuie să ne sârguim la citirea Sfintelor cărți 


pentru a nu greşi drumul mântuirii. 


Să ne gândim fraților că mântuirea noastră este în mare primejdie acum când 
nu mai sunt povăţuitori. Deci să fim mai cu pază de către orice vătămare sufletească şi 


mai sârguitori la citirea Sfintelor Scripturi. Căci în ele vom afla alinare şi luminare. 


Dacă nu mai sunt povăţuitori vii să ne ajute, să alergăm mai mult la cuvintele 
Scripturii pe care ni le-au lăsat moştenire Sfinţii Părinți. Folosind mai des sfaturile lor şi 


urmând pilda vieţii lor, nu vom rătăci drumul mântuirii (cu darul lui Dumnezeu). 


Eu, nevrednicul, am căutat să mai aleg din cărți cuvintele care ne folosesc mai 
mult în viaţa călugărească şi pe care nu le pot afla cu uşurinţă toţi, mai ales cei care sunt 


veşnic ocupați în ascultări şi în treburi. 

Să nu judecăm pe slujitorii lui Dumnezeu 


În istoria bisericească, scrisă de înțeleptul ierarh Meletie, se spune că după ce 
s-a terminat cel dintâi sobor a toată lumea, de la Niceea, se bucura mult Sfântul împărat 
Constantin cel Mare pentru biruinţa Bisericii împotriva celor hulitori. Fiind şi împăratul 
de faţă la sobor, i-a cinstit pe sfinții părinți cu daruri bogate, după vrednicie. Iar împăratul 
îi săruta cuviosului Pafnutie, cu multă evlavie, ochii cei scoşi şi mâinile lui cele ciuntite 
de tirani. De asemenea, şi pe toți ceilalți mărturisitori îi săruta cu cinste pentru a lua 


sfinţenie de la rănile pe care le-au primit în vremea prigoanei. 


Unii dintre părinții Soborului au dat în scris împăratului nişte jalbe (adică 
plângeri) împotriva unor episcopi cu purtări rele, însă marele împărat Constantin n-a voit 
nici măcar să citească hârtule lor şi nici nu s-a interesat cine sunt clericii vinovaţi, ci în 
faţa tuturor a ars hârtiile cu plângeri (adică jalbe), zicând următoarele cuvinte: „Dacă eu 
însumi aş vedea cu ochii păcătuind pe vreun cleric, atunci l-aş acoperi cu hlamida mea 


(adică cu mantia împărătească)”. 


Sfântul împărat a căutat prin aceasta să dea pildă tuturor spre a nu vădi 
păcatele sau neputinţele cele ascunse ale clericilor. Cei care scot la arătare (adică vădesc) 
păcatele sau neputinţele preoților, se fac prin aceasta defăimătoni de Lege, căci toţi clericii 


sunt slujitorii Legii lui Dumnezeu. 


Sunt unii creştini care nu judecă şi nici nu vădesc neputinţele clericilor, dar în 
schimb se feresc să ia blagoslovenie de la cei cunoscuţi cu neputințe omeneşti sau 
pătimaşe. lar dacă se întâmplă de plătesc Liturghii ori se împărtăşesc la asemenea clerici 
şi pe urmă află că fumează, ori se îmbată sau alunecă în alte patimi, atunci creştinii aceştia 
se căiesc pentru că au cerut sfinţenie de la cei pătimaşi. Unii ca aceştia, măcar de nu 


judecă la arătare cu vorba, însă cu lucrul (adică cu purtarea lor) se fac judecători 

persoanelor sfințite. 


Fraţilor, dacă preotul sau arhiereul este drept credincios, atunci să fim 
încredinţaţi că darul Sfântul Duh lucrează prin el la orice Taină bisericească, oricât de 
păcătos ar fi el. Numai când este oprit sau caterisit de către Sobor, ori de către arhiereul 
locului, sau când predică pe faţă (arătat) vreo credinţă greşită, atunci cu adevărat nu mai 


lucrează darul Sfântul Duh prin el. Numai atunci poți să te fereşti de asemenea cleric. 


În cartea Sfinţilor Părinţi, care se numeşte Pateric, se scrie despre ava Marcu 
Egipteanul cum a petrecut 30 de ani neieşind din chilia sa. Şi avea obicei preotul Schitului 
de venea să facă Liturghie în anumite zile. Însă, diavolul, văzând răbdarea bătrânului cea 
îmbunătățită, a meşteşugit să-l ispitească cu osândirea. Deci, a îndemnat vicleanul pe un 
frate oarecare ce era îndrăcit, să meargă la bătrânul ca pentru blagoslovenie. Şi ajungând 
la pustnic, mai înainte de a rosti alt cuvânt, striga cel îndrăcit către bătrân, zicând: 


m? 


„Preotul tău are miros de păcat, deci să nu-l mai laşi să intre la tine!”. Iar bătrânul cel 
insuflat de Dumnezeu a zis către el: „Fiule, toți oamenii îşi leapădă afară murdăria, iar tu 
ai adus-o la mine! Dar scris este: «Nu judecați ca să nu fiți judecați» (Matei, cap.7, vers. 
1). Însă, deşi preotul este păcătos, Domnul îl va mântui pe el, căci scris este (în cartea 
Sfântului Apostol Iacob, cap. 5, vers 16): «Şi vă rugați unul pentru altul, ca să vă 
tămăduiți!»”. 

După ce a rostit aceste cuvinte, făcând rugăciune, Sfântul bătrân a gonit pe 
demon din om şi l-a slobozit sănătos. lar Bunul Dumnezeu, văzând nerăutatea bătrânului, 
i-a descoperit lui un semn minunat. Şi iată cum mărturiseşte singur, prin însăşi cuvintele 
lui zicând: „Când vroia preotul să înceapă Sfânta Liturghie, am văzut pe îngerul lui 
Dumnezeu pogorându-se din cer şi punând mâna pe capul preotului. În clipa aceea s-a 
făcut preotul ca un stâlp de foc. Iar eu, mirându-mă pentru acea vedere, am auzit un glas 
zicând către mine: „Omule, de ce te-ai mirat pentru lucrul acesta? Căci, dacă împăratul cel 


pământesc nu lasă pe boierii săi ca să stea întinaţi înaintea lui (ci toţi sunt îmbrăcaţi cu 

slavă multă), atunci cu cât mai mult nu va curăţi puterea cea dumnezeiască pe Slujitorii 
Sfintelor Taine când stau înaintea slavei celei cereşti?”. Auzind aceste graiuri, viteazul 
nevoitor Marcu mai mult s-a sârguit a cinsti persoanele sfințite, sporind întru nevoinţele 


sale. lată ce daruri minunate primesc cei care nu osândesc pe clerici. 


Cuvinte de la Sfinții Părinți 


Zicea un bătrân către un frate: „Păzeşte-te, fiule, de vorbă multă, de vreme ce 
tăcerea este mai bună. lar din vorba cea multă, măcar de se întâmplă uneori a fi şi de 


folos, însă prin ea se amestecă şi cuvinte nefolositoare. 


Păzeşte-te, fiule, foarte cu luare aminte pentru vorbele tale, ca să nu te căiești 
mai pe urmă de cele ce ai vorbit. Că mulți pentru vorbă şi-au pierdut cinstea, iar alții şi-au 


pierdut viaţa (adică sufletul). 


De-ai clevetit cumva pe vreun frate şi te mustră pe tine cugetul tău, atunci să 
mergi cu smerenie la acel frate şi, închinându-te lui până la pământ, să zici: «iartă-mă, 
frate, că am greşit şi te-am clevetit pe tine!». 

lar după aceea să te păzeşti a nu mai cleveti pe nimeni, căci clevetirea este 


moartea sufletului. 


De va cleveti cineva către tine pe fratele tău, să nu adaugi şi tu vreun cuvânt la 


clevetirea lui, ci ori taci, ori zi aşa: «Eu, frate, însumi sunt foarte păcătos şi osândit, încât 

nu pot să osândesc pe alții». Şi aşa te vei izbăvi de osândire şi pe acela vei folosi!”. 


Zis-a un bătrân: „De vrei să vorbeşti pentru greşeala şi păcatul vreunui frate, 
socoteşte mai întâi dacă vei putea ca să îndreptezi cu asta pe acel frate, iar pe cei care aud 
vei putea ca să-i foloseşti. Dacă eşti încredinţat că faci vreun folos, atunci vorbeşte. lar 
dacă vorbeşti cu făţărnicie, cu scopul numai de a mustra şi a defăima pe fratele tău, 
descoperindu-i şi arătându-i greşeala sau păcatul înaintea altora, să ştii că nu vei scăpa de 
dumnezeiasca certare. Și mai vârtos să ştii că şi tu însuţi vei cădea şi mai rău în aceeaşi 
greşală şi păcat şi vei fi părăsit de ajutorul lui Dumnezeu şi de alţii fiind mustrat te vei 


ruşina”. 


Zis-a iarăşi un bătrân: „De vor veni unii la tine, mai înainte de a ajunge ei, să 
faci rugăciune zicând: «Doamne Iisuse Hristoase, izbăveşte-ne pe noi de clevetire!». Şi 


după aceea slobozeşte-i cu pace pe ei din locul acesta”. 


Zis-a un bătrân: „Obişnuieşte-ţi inima ta câte puţin să zică pentru fiecare din 
frați aşa: «Acesta mă întrece după Dumnezeu!» iar pentru altul să zici: «Acesta este mai 
osârduitor decât mine!». Şi aşa vei dobândi smerita cugetare, socotindu-te pe tine 
dedesubtul tuturora. Atunci să ştii că locuieşte întru tine Duhul lui Dumnezeu. lar de vei 
defăima pe cineva, atunci se depărtează darul lui Dumnezeu de la tine şi te aruncă întru 


întunecimi trupeşti. Atunci ţi se împietreşte inima şi nici o umilință nu se află întru tine”. 


Zis-au oarecare dintre sfinţi, cum că nu este poruncă mai mare decât aceasta a 
nu judeca pe fratele tău şi pentru aceasta nici tu nu vei fi judecat. Iar de vezi pe fratele tău 
greşind şi nu-i vei zice ca să-şi cunoască greşelile sale, atunci din mâinile tale se va căuta 


sângele lui (adică vei da seamă de sufletul lui). lar de va auzi sfatul tău şi nu se va 


Pagina 690 


întoarce de la păcatele sale, atunci el va da seamă înaintea lui Dumnezeu. Deci bine este a 
înfrunta cu dragoste (adică a mustra pe cel ce greşeşte), dar nicidecum a cleveti (adică a 


vorbi de rău în ascuns) sau a-l ocărî ca pe un vrăjmaş. 


Insemnătatea rugăciunii şi care este vremea ei 


A fost întrebat ava Agaton de frați: „Care este mai mare, osteneala cea 
trupească sau păzirea celor dinăuntru?” iar bătrânul a zis: „Asemenea este omul cu un 
pom. Deci osteneala cea trupească sunt frunzele, iar păzirea celor dinăuntru sunt roadele. 
Şi după cuvântul Scripturii: «Tot pomul care nu face roadă bună se taie şi în foc se 
aruncă» (Matei 7, 19), arătat este că pentru roadă este toată osârdia noastră, adică pentru 
păzirea minţii. Însă este trebuinţă şi de acoperământul şi podoaba frunzelor (adică de 


osteneala cea trupească)”. 


L-au întrebat iarăşi fraţii zicând: „Părinte, care faptă bună din viaţă are mai 


multă osteneală?”. 


Şi le-a răspuns bătrânul: „Socotesc că nu este altă osteneală ca Rugăciunea cea 
către Dumnezeu. Căci totdeauna când voieşte omul să se roage, vrăjmaşii voiesc să-l taie 
pe el. Ei ştiu că nu se împiedică de nimic altceva mai mult ca de Rugăciunea cea către 
Dumnezeu. Şi toată petrecerea (adică lucrarea) care va face omul (răbdând întru dânsa) 
dobândeşte odihnă, iar Rugăciunea are nevoie de credință (adică de silinţă) până la 


răsuflarea cea de pe urmă”. 

Zicea un sfânt bătrân către un frate: „De te va îndemna inima ta (ziua şi 
noaptea) zicând: «Scoală-te şi te roagă lui Dumnezeu!», atunci să ştii că Sfântul înger al 
lui Dumnezeu, care te păzeşte pe tine, acela îţi grăieşte ţie: «Scoală-te şi te roagă!». Deci 
dacă te vei scula tu, atunci şi el se va scula şi va sta la rugăciune împreună cu tine, 
întărindu-te întru nevoinţă şi gonind de la tine duhul cel necurat, care te înşală şi răcneşte 
ca un leu asupra ta. lar de nu te vei scula, îndată se va depărta de la tine îngerul şi atunci 


vei cădea în mâinile vrăjmaşului tău”. 


„De vei avea vreun lucru oarecare (adică rucodelie) în chila ta şi va veni 
ceasul rugăciunii, să nu zici cumva: ia să mai las puţin până voi săvârşi şi acest lucru, ci 
îndată te scoală, fiule, şi închinându-te lui Dumnezeu, te roagă cu osârdie ca să-ţi 
îndrepteze Dumnezeu viaţa ta şi să te păzească de toţi vrăjmaşii cei văzuţi şi de cei 


nevăzuţi şi să te învrednicească Impărăției Sale”. 


Un frate a întrebat pe un bătrân zicând: „De mi se va întâmpla a mă îngreuia 
de somn şi va trece vremea pravilei mele şi pentru asta nu voi avea curaj să mai încep 


slujba, de mâhnire, ce să fac eu atunci?”. 

Şi i-a răspuns lui bătrânul: „De ţi se va întâmpla a dormi până dimineaţă, 
atunci tu sculându-te, închide uşa şi ferestrele şi îţi fă slujba ta (adică pravila după putinţă) 
pentru că scris este: «A ta este ziua şi a ta este noaptea» căci în toată vremea se slăveşte 


Dumnezeu”. 

Un leac pentru răbdare (din Pateric) 


Intrebat-a un frate pe un părinte oarecare, iscusit, zicând: „Spune-mi, părinte, 


care faptă este folositoare şi mai odihnitoare omului?”. 


Şi a răspuns lui bătrânul, zicând: „Fiule, fapta cea mai folositoare şi mai 


odihnitoare omului aceasta este: unirea voii omului cu voia lui Dumnezeu”. 


Zis-a fratele: „Spune-mi, părinte, în ce chip şi cum este aceasta, unirea voii 


omului cu voia lui Dumnezeu?”. 


Atunci a zis sfântul bătrân: „Fiule, unirea voii omului cu voia lui Dumnezeu 
este în acest chip: să-şi facă omul această hotărâre, zicând: «Doamne, iată eu de acum 
înainte îmi unesc toată voia mea cu voia Ta, aşa fel încât voia mea să nu se mai 
împotrivească, nici să mai bănuiască, ori să mai răpştească (cârtească) voinţei Tale. Orice 
va dori şi va fi plăcut voii Tale, aceea să dorească şi să fie plăcut şi voii mele. De va vrea 
şi va fi plăcut voii Tale ca să-mi vină mie oarecare scârbe ori supărări ori necazuri (fie din 
boala trupului, fie din primejdie, fie din pedeapsă), cu alte cuvinte, oricare rea pătimire Îţi 
va fi plăcută ie ca să vină asupra mea, aceea îmi va fi plăcută şi mie şi bine primită 
voinţei mele. De asemenea, dacă va fi bine primit şi plăcut voii Tale ca să se pornească un 
frate oarecare asupra mea, cu mare ocară, cu sudalmă şi cu defăimare ori şi cu bătaie, 
acestea vor fi plăcute şi bine primite şi voii mele. Şi toate care vor fi plăcute şi iubite şi 
bine primite voii Tale, acelea vor fi plăcute şi iubite şi bine primite şi voii mele. Deci de- 
acum înainte nu va ieşi voia mea din voia Ta nici se va despărți, ştiind că voia Ta este 
totdeauna spre binele şi folosul meu, şi fără voia Ta nimic nu se lucrează, nici se face în 
lume. De mi-a făcut cineva vreo scârbă sau supărare, aşa voia Ta a vrut! Deci şi voia mea 


asemenea doreşte (supunându-se voinţei Tale)». 

lată, fiule, ţi-am spus care faptă este mai folositoare şi mai odihnitoare 
omului. Şi ţi-am arătat în ce chip este unirea voii omului cu voia lui Dumnezeu. Deci, 


mergi şi fă aşa şi atunci vei fi pururea odihnit şi te vei mântui”. 


Zis-a un alt părinte: „Stejarul de nu va fi clătinat de vânturi, acela nici nu va 
creşte şi nici rădăcină nu va face. La fel şi călugărul, de nu va pătimi şi nu va răbda, nu 


poate să fie ostaş viteaz”. 


Zis-a un părinte oarecare: „Ceara de nu se va înfierbânta cu foc spre a se muia, 


nu este cu putinţă a se întipări pecetea ce o vei pune pe dânsa”. 


Asemenea şi omul de nu va fi muiat prin focul scârbelor, al bolilor, al 
ostenelilor, al ispitelor şi al neputinţelor, nu se poate tipări întrânsul pecetea Sfântului 
Duh, că pentru aceasta zice Domnul către Pavel Apostolul: «Ajunge ţie darul Meu, că 
puterea Mea întru neputinţe se săvârşeşte!». Iar însuşi Sfântul Apostol Pavel zice în cartea 
sa: «Cu dulceaţă este mie a mă lăuda pentru neputinţele mele, ca să se sălăşluiască întru 


mine puterea lui Hristos». 


Deci şi tu, fiule, rabdă pentru Domnul cu mulţumire toate scârbele şi 
necazurile şi năpastele şi bolile şi orice ispită îți va veni, după voia lui Dumnezeu, pentru 
folosul tău. Că prin răbdarea scârbelor cu mulțumire, va intra omul întru Împărăţia 
cerurilor, precum Însuşi Domnul zice: «Cu multe scârbe se cade a intra întru Împărăţia 


cerurilor». 


Zis-a iarăşi un sfânt părinte: „De-ţi va trimite ţie Dumnezeu vreo boală 


trupului tău, nu cumva să te mâhnești sau să te scârbeşti de aceasta ca unul din cei 

necredincioşi. De vreme ce Stăpânul şi Făcătorul tău voieşte ca să-ţi lămurească şi să-ţi 
curețe sufletul tău, cu boala şi cu pedepsele trupului, ca pururi purtător de grijă pentru 
mântuirea ta. lar tu, făptură fiind, pentru ce să te mâhneşti şi să te scârbeşti asupra 
Făcătorului tău, Care te-a făcut pe tine dintru neființă întru fiinţă şi dintru ce nu erai, întru 
ceea ce eşti. Căci El, văzându-ţi şi cunoscându-ţi stricăciunea şi îmbolnăvirea sufletului 
tău, pe care ai dobândit-o prin păcatele tale, vrea ca pe această stricăciune s-o lămurească 


şi s-o tămăduiască prin boala şi pedeapsa trupului tău, precum Însuşi ştie ce trebuie. 


Iar tu, frate, cu tot sufletul şi cu toată voinţa inimii, primeşte-le pe toate 
întocmai aşa cum îți vin ţie după voia Lui; adică pe cele iuți şi amare ca şi pe cele dulci, 
că toate sunt bune şi folositoare. Mulţumeşte bunăvoinţei Lui şi te roagă totdeauna ca să-ţi 


dea răbdare până la sfârşit. Aşa fă şi te vei mântui!”. 


(Pilde din Pateric) 


Un bătrân locuia la chiliile ce se ziceau pustniceşti, care erau aproape de 
Alexandria. Şi era bătrânul foarte iute şi puţin cam nerăbdător la suflet. Auzind despre el 
un frate mai tânăr, a făcut aşezământ (adică a făgăduit) înaintea lui Dumnezeu în felul 
următor: „Doamne, pentru toate păcatele pe care le-am făcut în lume, voi merge şi voi 


sluji lui, silindu-mă ca să-l odihnesc”. 


Deci, primindu-l bătrânul în ascultare, îl ocăra în toate zilele ca pe un câine. 


Dar Dumnezeu, văzând smerenia şi răbdarea fratelui (după 6 ani de ascultare) îi arată lui 

în somn pe unul care ţinea o hârtie mare (zapisul păcatelor lui). Şi hârtia aceea era pe 
Jumătate scrisă şi pe jumătate ştearsă. Deci, arătându-i acela hârtia, îi zicea: „lată jumătate 


din datoriile tale le-a curățit Stăpânul Dumnezeu, sileşte-te pentru celelalte!”. 


În apropiere de stareţul lui mai era şi un alt bătrân foarte îmbunătăţit şi 
duhovnicesc. Acela cunoştea tainele fratelui şi auzea totdeauna cum îl ocăra şi-l necăjea 
pe nedrept. Apoi vedea cum fratele îi punea metanie şi bătrânul făcea pace cu el. Deci, 
când îl întâlnea acest bătrân duhovnicesc pe fratele, îl întreba pe el: „Ce este, fiule, cum ai 
trecut ziua de azi? Oare ai dobândit ceva? Oare ai şters ceva de pe hârtie (adică de pe 


zapis)?”. 


Şi dacă se întâmpla vreodată ca să treacă o zi întru care nu s-ar fi ocărât ori nu 
s-ar fi scuipat şi nu s-ar fi izgonit de către bătrânul lui, atunci fratele se ducea seara la 
bătrânul cel de aproape şi zicea lui plângând: „Vai mie, avo, că rea mi s-a făcut ziua de 


astăzi, căci nu am dobândit nimic, ci întru odihnă am petrecut!”. 


Deci răbdând toate necazurile cu vitejie, după ce au mai trecut alţi şase ani, a 
adormit întru Domnul acel frate. Şi bătrânul cel duhovnicesc (din apropiere) care ştia toate 
tainele fratelui, îi încredința pe toţi zicând: „L-am văzut pe el împreună cu mucenicii şi se 
ruga lui Dumnezeu cu multă îndrăzneală zicând: „Doamne precum m-ai miluit pe mine 
prin acela (prin bătrân) miluieşte şi pe acela pentru îndurările Tale cele multe şi pentru 


p>> 


mine robul Tău!” (Aceasta era rugăciunea fratelui adormit). 


Şi după 40 de zile a luat la sine Dumnezeu şi pe bătrânul cel aspru, aşezându-l 
la locul cel de odihnă. lată ce fel de îndrăzneală dobândesc cei care suferă de bună voie 


necazurile lui Dumnezeu. 

Zis-a ava Teodor: „De se va da însuşi omul de bună voia lui spre greutate, 
scârbă, supărare şi răbdare pentru Dumnezeu, eu cred că pe acela cu sfinții mucenici îl 
face părtaş Dumnezeu, pentru că acea greutate şi scârbă pe care o rabdă cineva pentru 


Dumnezeu, în loc de sânge se socoteşte”. 


Un iubitor de Hristos a fost dat la mucenicie (prin pâră) de către slujnica sa. In 
vremea când era dus la muncă, a văzut pe slujnica sa care îl vânduse şi luând el inelul cel 
de aur pe care îl purta i l-a dat ei zicând: „„Mulţumescu-ţi ție că te-ai făcut mie 


pricinuitoare de acest fel de bunătăți!”. 


Spuneau părinţii de un frate ce locuia lângă un mare bătrân şi acel frate intra 
chilia bătrânului şi fura. Iar sfântul bătrân ştia despre aceasta, dar nu-l mustra, ci lucra mai 
mult zicând că poate fratele are trebuinţă. Şi avea bătrânul multă strâmtoare, cu lipsă 


(adică cu nevoie) aflându-şi pâinea lui. 


La urmă, când era să moară bătrânul, l-au înconjurat fraţii, şi văzându-l pe cel 
care îl fura, i-a zis lui: „Apropie-te de mine!”. Şi apropiindu-se acela, i-a sărutat sfântul 
bătrân mâinile lui zicând: „Mulţumesc mâinilor acestora că prin ele mă duc întru 


p? 


Impărăția cerurilor!”. Iar fratele acela, umilindu-se şi pocăindu-se, s-a făcut şi el monah 


iscusit, din faptele pe care le-a văzut la acel mare bătrân. 

Mai povestea unul din sfinţii părinți, că era un bătrân beţiv şi lucra câte o 
rogojină pe zi şi apoi, mergând la sat, o vindea şi bea preţul ei. Mai pe urmă a venit un 
frate la dânsul şi a rămas cu el. Deci lucra şi acel frate câte o rogojină în fiecare zi, iar 
bătrânul o vindea şi pe aceea şi preţul de la amândouă rogojinile îl bea, aducând fratelui 


abia seara puţintică pâine. 


Trei ani de zile făcând aşa bătrânul, nimic nu-i zicea fratele. Iar după aceşti 
trei ani a zis întru sine fratele: „Iată gol sunt şi pâinea mea cu lipsă o mănânc, deci mă voi 
scula şi mă voi duce în altă parte”. Dar peste puţin timp iarăşi a socotit întru sine, zicând: 
„Unde mă voi duce? Mai bine să rămân aici, căci eu pentru Dumnezeu şed împreună cu 
bătrânul”. Atunci 1 s-a arătat lui îndată îngerul, zicând: „Nicăieri să nu te duci, pentru că 


vin mâine la tine!”. 


Deci a doua zi a rugat fratele pe bătrânul lui, zicând: „Părinte, să nu mergi 
nicăieri astăzi pentru că ai mei vin acum mă ia”. Bătrânul nu voia să creadă. Însă fratele 1- 
a încredinţat, că negreşit au să vină (ai săi de acasă). Şi, vorbind cu bătrânul, a adormit 
întru Domnul fratele. Iar bătrânul, văzând, a început plânge, zicând: „Vai mie, că mulţi ani 
am petrecut în lenevire, iar tu în puţină vreme ţi-ai mântuit sufletul cu răbdare!”. Şi de 


atunci s-a cuminţit bătrânul şi s-a făcut iscusit. 

Mărturisirea falsă cu roadele ei 


În cartea care se cheamă Mântuirea Păcătoşilor, la capitolul 14 se află 


următoarea povestire: 


O femeie oarecare era la arătare evlavioasă, sârguindu-se întotdeauna la post 
şi la rugăciune, dar în ascunsul inimii era foarte mândră, socotindu-se pe sine că este bună 
şi sfântă. Afară de asta era aşa de împietrită la inimă (cu ţinerea în minte de rău) încât 
dacă s-ar fi sfădit cu cineva, nu mai ierta niciodată şi nici nu putea să mai vadă în ochi 
persoana aceea, ci rămânea neîmpăcată. La sfârşit s-a îmbolnăvit şi chemând pe duhovnic 
s-a mărturisit, însă nu şi-a descoperit toate pe deplin şi cu socoteală aşa cum se cuvine, ci 
numai de formă şi fără rost, neavându-şi conştiinţa curată. După o mărturisire superficială 
ca aceea şi cu multe ascunsuri, preotul a adus Sfintele Taine ca s-o împărtăşască. Dar ea 
îşi întoarce capul spre perete şi nu putea să vadă Sfântul Trup. Pentru a cunoaşte cei de 
faţă pricina şi dreapta răsplătire cu munca cea veşnică, ea a strigat cu glas mare, fiind 


silită de putere lui Dumnezeu, zicând: 


„După cum eu din cauza mândriei n-am iertat pe cei care mi-au greşit şi nu m- 
am împăcat cu ei, ci mi-am întors spatele către dânşii, tot aşa şi Domnul Îşi întoarce faţa 
Sa de la mine şi nu poate ca să-L primească nevrednicul meu suflet şi niciodată nu voi 
putea ca să îl văd (pe sufletul meu) întru Împărăţia Sa, ci după dreptate mă ard în focul cel 


veşnic”. Zicând acestea, ea şi-a dat sufletul. 


Aşa fac mulți din oamenii cei nesocotiți şi fără de rânduială. Şi anume, lasă 
păcatele cele mari nemărturisite şi le spun numai pe cele mici şi neînsemnate. Pe cele mari 
le ascund ori din nepricepere, ori din vicleşugul lor spre a nu se face de ruşine şi pentru 


asta se osândesc amarnic. 

Despre asta ne putem încredința din mărturisirea unui îndrăcit. Căci fiind adus 
odinioară un îndrăcit la un duhovnic sfânt, acesta a poruncit duhului necurat ca să iasă din 


omul bolnav. 


Dar înainte de a se depărta demonul, a fost jurat de către duhovnic ca să-i 
spună care sunt mai mulţi dintre cei osândiţi, femeile sau bărbaţii. Atunci demonul a 
răspuns că dintre femei se osândesc mai multe. „Nu te cred (a zis duhovnicul), căci 
femeile nu se îndeletnicesc cu afacerile şi cu schimburi, nu obişnuiesc ca să vândă sau să 


cumpere. Ele nu au pricină ca să înşele şi să nedreptăţească aşa cum fac bărbaţii”. 


Atunci a răspuns demonul din bolnav: „lată, numai din aceste patru păcate se 
osândesc mai tare femeile: mai întâi că se împodobesc şi se sulemenesc (adică îşi 
schimonosesc trupul cu dresuri şi cu boieli), pentru a întrece frumuseţea cea firească pe 


care le-a dat-o Ziditorul. 


Al doilea pentru ghiciturile şi iscodinile prin vrăji: unele varsă cărbuni ori 
caută în ghioc sau aruncă sorții pentru a cunoaşte norocul. Altele citesc horoscopul. Altele 
se păzesc ca să nu împrumute la începutul lunii sau să nu aprindă focul în anumite zile. 


Apoi mai cred în glasul păsărilor şi alte ghicituri ca acestea uneltesc. 


Al treilea pentru vrajba şi clevetirea pe care o fac nu numai acasă, ci încă şi în 


Biserică, nebăgând în seamă cele care se zic la Sfintele Slujbe. 


A patra pricină şi cea mai grea este că nu se mărturisesc cum trebuie. In loc să 
destăinuiască toate faptele cele ascunse, ele spun duhovnicului numai te miri ce, de formă 
şi aşa se împărtăşesc cu nevrednicie multe din femeile cele nesocotite şi astfel se 


osândesc”. 

Cuvinte despre mărturisire (spovedanie) din cartea „Sfântul engolpion” 


Păcatul este ca o rană care dacă nu se arată la doctor atunci putrezeşte şi pe 
urmă este nevindecată. „Răutatea nemărturisită este rană ascunsă a sufletului!”, zice 
Sfântul Vasile cel Mare. La mărturisire trebuie păzite două lucruri: întâi, ea trebuie făcută 
fără de ruşine şi al doilea, să nu se aducă pricinuire (adică să nu dăm vina pe alții pentru 


greşelile noastre). 


Ruşinea care ne vine înainte de păcat este semnul darului, căci ne este spre 
izbăvire, iar ruşinea care ne vine la mărturisire este de la cel viclean şi ne poate pricinui 


osândă. 


Mustrarea pe care o simte omul pentru păcate, este glasul Sfântului Duh, Care 
nu vorbeşte la ureche, ci la inimă. Şi anume glasul acesta ne strigă: „Până când mai 
zăboveşti în păcate? lată boala ne împresoară, a venit bătrâneţea şi moartea este la uşă!”. 


17? 


„Scoală, cela ce dormi şi te ridică din morți şi te va lumina Hristos!”, (cum zice Sfântul 


Apostol Pavel). 
Trebuie să alegem una din două: 
|. ori aici pe pământ să descoperim păcatele numai în faţa duhovnicului. 


2. ori le ascundem aici, ca să fie scoase la arătare de către înfricoşătorul 
Judecător în faţa îngerilor şi a oamenilor. „Mustrate-voi şi voi scoate la arătare păcatele 


tale!” (zice Sfântul Prooroc David). 

Destăinuirea gândurilor 


Zis-a iarăşi un bătrân: „Precum şarpele îndată fuge dacă iese din gaura sa, aşa 
şi gândurile cele rele, descoperindu-se, îndată pier. Şi iarăşi precum cariul (viermele) 
strică şi mănâncă lemnul, aşa şi gândurile cele rele strică şi mănâncă inima omului. Că cel 
ce îşi descoperă şi îşi arată gândurile sale, îndată se tămăduieşte. Iar cel ce îşi acoperă şi 
îşi tăinuieşte gândurile sale, acela are mândrie. Pentru că de nu vrei să destăinuieşti cele 
ascunse ale inimii şi să nu te încredinţezi nimănui, aceasta înseamnă că nu ai smerenie. 
Pentru că toate bunătăţile le are smerenia . Toţi sfinţii se socoteau şi se aveau pe sine ca 


cei mai greşiţi şi mai păcătoşi decât toți oamenii. 


Iar de va chema omul din tot sufletul său pe Dumnezeu şi atunci va merge şi 
va întreba pe cineva cerând sfat pentru gândurile sale, Dumnezeu va răspunde prin omul 
acela, adică îl va lumina ca să dea sfat bun şi folositor. Pentru că Însuşi Dumnezeu, Cel ce 
a deschis gura măgăriţei lui Valaam, va deschide şi gura acelui om pe care îl vei întreba 


pentru folosul tău, măcar de va fi şi păcătos omul acela”. 


Pagina 702 


Mărturisire şi încredere 


Când vrei să mergi ca să-ţi descoperi gândurile tale unui părinte duhovnicesc 
ŞI cauţi să te foloseşti, atunci se cuvine ca mai întâi să te rogi lui Dumnezeu zicând: 
„Doamne, Dumnezeul meu, cele ce voieşti Tu şi le ştii că sunt spre folosul sufletului meu, 
acelea să le pui în gura acelui părinte ca să mi le zică mie şi cuvintele lui să le primesc ca 


1? 


din gura Ta şi să mă folosesc!”. Deci să te întăreşti pe sine-ți prin aceste cuvinte, din 
moment ce osteneala, tăcerea şi sărăcia cu reaua pătimire aduc omului smerenia, iar 


smerenia iartă toate păcatele. 


Nepomenirea de rău şi iertarea 


Zis-a iarăşi un sfânt bătrân: „De vei auzi că cutare frate sau soră te-a clevetit, 
te-a grăit de rău şi te-a defăimat, să nu te scârbeşti asupra lui. Şi de va veni acela la tine, tu 
să nu-l vădeşti pe el, ci te veseleşte împreună cu dânsul şi să arăţi faţă veselă către dânsul, 


ca să ai îndrăzneală către Dumnezeu întru rugăciunea ta”. 

Pentru pravilă 


„De va veni la tine vreun frate sau soră, atunci pentru dragostea lui să laşi 
orice treabă, încă şi pravila şi umilinţa ta. lar de vei avea plângere sau lacrimi, să le 
ascunzi întru inima ta până când se va duce fratele. lar dacă va ieşi şi se va duce fratele, 
atunci iar te apucă de umilinţă şi de pravila ta, de vreme ce se tem dracii văzând umilinţa 


29 


ta . 


Dreapta socoteală 


Zis-a un bătrân oarecare: „De eşti neputincios şi slab cu trupul tău, după 
puterea ta să-ţi faci pravila şi postul tău şi să nu te sileşti peste putinţa ta, ca nu cumva să 
cazi în boală şi vei pofti atunci unele şi altele, îngreunând pe alții care îți slujesc ţie, iar de 
te tulbură pe tine gânduri spurcate şi necuviincioase, să nu le tăinuieşti, ci îndată să le 
descoperi duhovnicescului tău părinte. Căci pe cât îşi ascunde şi îşi tăinuieşte omul 


gândurile cele rele, cu atâta se înmulţesc şi se întăresc mai vârtos în inima lui”. 

Cunoscând neputința, să avem smerita cugetare 


Zis-a un bătrân: „De vei auzi despre petrecerile cele mari ale Sfinților Părinţi 
şi aprinzându-te cu râvna, vei voi să le urmezi, apucă-te şi tu chemând numele Domnului 
să te întărească în lucrul pe care l-ai ales. Şi dacă cu ajutorul lui Dumnezeu vei săvârşi, 
atunci mulţumeşte Celui ce ţi-a ajutat. lar de nu vei putea să săvârşeşti nevoinţa lor, atunci 
măcar să-ți cunoşti neputinţa şi slăbiciunea ta. Şi defăimându-te pe sine-ţi, smereşte-ţi 
gândul tău până la moarte, socotindu-te pe tine nevrednic şi sărac şi nerăbdător. Să ai 
mustrare în sufletul tău totdeauna, ca cel ce ai început şi nu ai săvârşit. Şi aşa poţi şi tu să 


te mântuieşti”. 


Cumpănirea la nevoință 


Mai zicea un alt sfânt părinte, că obişnuieşte vicleanul ca pe cei ce se 
nevoiesc, când nu poate să-i împiedice de la nevoinţă, să-i îndemne la cele peste măsură, 
ca prin aceasta să-i surpe în groapa mândriei şi nu este nici un lucru mai urât lui 


Dumnezeu decât patima aceasta. 


Deci tu călătoreşte, precum zice Scriptura, pe calea împărătească şi nu te abate 
nici în dreapta nici în stânga, ci măsura cea de mijloc întrebuinţează la mâncare: adică cu 


măsură mâncând în fiecare seară. 


Iar de vei urma nevoii tale, fie dintru neputinţă (sau boală), fie din altă pricină, 


ca să strici ceasul cel obişnuit, să nu te îndoieşti (adică să nu te împuţinezi la suflet) căci 

nu suntem sub lege, ci sub dar. Insă când mănânci să nu voieşti să te saturi, ci te ţine cu 
înfrânare, mai ales la bucatele cele poftitoare şi îndemnătoare spre lăcomie. Pe cele 
proaste mâncări să le iubeşti totdeauna şi inima ta să o păzeşti în tot chipul, nevoindu-te la 


smerenie. 


Pentru că „Duhul umilit este jertfă adusă lui Dumnezeu. Inima smerită şi 
înfrântă Dumnezeu nu o va urgisi” precum zice Proorocul David în Psalmul 50. Şi tot el 


zice în alt loc: „Smeritu-m-am şi m-a mântuit Domnul!”. 


Deci toată nădejdea ta, fiule, aruncând-o spre Domnul, mergi cu pace în calea 


ta şi judecata ta ca amiazăzi. 


Folosul defăimării de sine 


Zis-a un bătrân: „De îți vei aduce aminte de cel ce te-a necăjit sau te-a 
necinstit sau te-a păgubit, dator eşti ca să-ţi aduci aminte de el ca de un doctor trimis de 


Hristos şi să-l ai pe el ca un făcător de bine. 


Dacă te necăjeşti sau te tulburi pentru el, atunci înseamnă că boleşte sufletul 
tău. Deci dator eşti să mulţumeşti fratelui şi să te rogi pentru dânsul, căci prin el cunoşti 
boala ta şi să primeşti cele de la dânsul (ocări sau vorbe rele) ca pe nişte doctorii trimise 


de Domnul. 


lar dacă te scârbeşti asupra fratelui, aceasta înseamnă ca şi cum ai zice 
Domnului: «Nu voiesc să primesc doctoriile Tale, ci voiesc să putrezesc întru rămle 
mele». Deci cel ce voieşte să se vindece de rănile sale cele sufleteşti este dator să sufere 


cele ce se aduc de la doctor, ori în ce chip ar fi”. 

Motivele care duc la patima deznădăjduirii 


Înainte însemnare: Să nu fie de mirare la nimeni dacă eu amintesc cam des 
despre boala aceasta a sufletului. Astăzi lumea este bântuită mai mult ca oricând de 
răutatea aceasta şi cele mai multe crime (despre care scriu ziarele) sunt urmările 
deznădejdii. 

Nu este altă patimă din care să aibă vrăjmaşul mai mult câştig precum este 
patima deznădăjduirii. Din cauza ei se întâmplă sinuciderile, omorurile şi lepădările de 
credinţă. lar dacă unii deznădăjduiți nu se omoară singuri trupeşte (adică nu se sinucid) 
aceasta se datorează mai mult împrejurărilor, însă ei sufleteşte sunt morţi înainte de 
moarte. Căci deznădăjduirea nu este altceva decât moartea duhovnicească, de vreme ce 


omul îşi întoarce faţa de la ajutorul lui Dumnezeu şi se dă în stăpânirea celui rău. 


„Cel care deznădăjduieşte, îşi ucide singur sufletul său” - (Sfântul Ioan 


Scărarul, Cuvânt pentru Pocăinţă). 


Cercetând mai cu de-amănuntul diferite cazuri, vom vedea că îndoiala pentru 


mântuire precum şi deznădăjduirea se ivesc mai ales din următoarele motive: 


1. Înainte de toate şi la cei mai mulţi este lipsa de povăţuitori duhovniceşti. 
2. Necunoştinţa Sfintelor Scripturi (ce nasc părerile greşite şi înşelăciunea minţii). 


3. Vătămarea dreptei Credinţe (când facem prieteşug cu eretici, cu masonii şi cu 


ateii comuniști). 

4. 'Trândăvia duhului (adică părăsirea celor duhovniceşti cu nesimţire şi fără nici o 
căință). 

5.  Nemărturisirea curată (când o facem de mântuială sau cu ascunsuri şi cu 
pricinuiri). 

6. Impărtăşirea cu nevrednicie (când ştim că nu suntem în regulă şi ne apropiem cu 
obrăznicie, de ochii oamenilor). 


7. Când suntem robiți de patima mândriei şi nu ne plecăm deloc spre vindecare. 


8. Când ne-am făcut vinovaţi şi am căzut sub afurisenia arhiereului sau a preotului 


şi nu căutăm dezlegare de la cel pe care l-am scârbit. 


9. Când am făcut vreo nedreptate mare cu deplină ştiinţă (prin furtişag sau prin 


clevetire şi nu căutăm a repara greşala). 


10. Când ne lăsăm robiţi peste măsură de întristare (care este însăşi deznădejdea) şi 


asta se întâmplă deseori cu bolnavii care îşi pierd răbdarea. 


11. Când din multă zavistie hulim Sfânta Credinţă, numele lui Dumnezeu sau 


persoanele sfinţite. 


12. Când ne blestemăm pe noi (sau pe alţii) fără socoteală (luând în deşert numele 


Domnului) şi nu căutăm vindecare. 

Despre mărturisire (spovedanie) (Sfântului Simeon, Arhiepiscopul 


Salonicului) 


Ca răspuns la întrebarea: dacă cineva cunoaşte păcatul preotului şi are necredinţă, că adică 


nu primeşte sfinţirea de la el, ce trebuie să facă? 


Dacă cineva cunoaşte că vreun preot este în păcat, atunci (după cuvântul 
Sfântului Vasile cel Mare) trebuie să vestească pe arhiereul lui, pentru a face cercetare. 
Însă mai înainte de a hotărî Biserica (adică arhiereul locului sau Sinodul), nu se cuvine ca 
omul să socotească pe preot că ar fi oprit de la slujbă sau că ar fi lipsit de dar. Pentru 
aceasta, până când nu se opreşte însuşi preotul pe sine, fiind mustrat de conştiinţa lui, 
până atunci nu se cuvine ca să-l împiedice de la slujbă, sau să-l defaime. Iar dacă preotul 
care este în păcat îşi vine singur la socoteală, cunoscându-şi păcatul, atunci omul (care s-a 


smintit) să meargă la un alt preot, însă cu deplină credinţă. 


Dar să fie ştiut că cel care cunoaşte păcatul preotului, dacă nu-l vădeşte, ci 
lasă la judecata lui Dumnezeu şi primeşte blagoslovenie de la acel preot, ca de la un organ 
al lui Dumnezeu, atunci omul acela primeşte sfinţirea deplină şi are multă plată, ca cel ce 
din credinţă s-a apropiat mai mult pentru Sfântul dar, iar nu pentru virtuțile preotului, 
căutând numai pe Dumnezeu, iar nu pe om. Căci după cuvântul Sfintei Scripturi: „Lot ce 


nu este din credinţă, este păcat”, şi iarăşi: „Unde este credinţă, să se apropie”, scrie. 


Dar să se ştie şi aceasta că de va judeca omul acela păcatul preotului, atunci de 
mare plată se va lipsi, adică dintru a nu judeca pe frați (după cum spune Sfânta 


Evanghelie). 


Se mai poate ca omul acela să fie înşelat în părerea lui şi dacă va începe a 

judeca (mai ales pe preot), după aceea prin lucrarea celui rău va judeca şi pe cei curaţi şi 
nevinovaţi şi aşa, fiind stăpânit de urâciune, se va primejdui mântuirea lui (vezi Sfântul 


Simeon, Întrebarea 45, p. 299, din greceşte). 


A nu judeca pe clerici (Sfântul Anastasie Sinaitul) 


Mai ales pe slujitorul lui Dumnezeu să nu-l judecăm niciodată pentru cele 


ascunse şi nearătate, pe care le-am auzit vorbindu-se despre el. 


Să nu zici cumva că preotul este păcătos şi nevrednic sau osândit şi pentru 
aceasta nu vine darul Prea Sfântului Duh la jertfa adusă de el. la seama să nu cugeţi una 
ca aceasta. Altul este Judecătorul, Care cercetează cele ascunse. Cunoaşte-ţi sinea şi 
cugetă că eşti păcătos, lăsând judecata la Dreptul Judecător. Numai să nu greşească 


preotul dumnezeieştile dogme ale Credinței, iar cât despre altele, nu eşti tu judecător. 


Pentru aceasta vă rog să nu judecaţi pe nimeni şi mai ales nu judecaţi pe 
slujitorul lui Dumnezeu, ci să vă apropiaţi de Sfânta Impărtăşanie cu deplină credinţă, cu 
adevărată căinţă, având conştiinţa curată. Şi atunci cu siguranţă că veţi primi sfinţirea 


(adică blagoslovenia). 


Căci de ar fi chiar îngerul lui Dumnezeu acela care aduce Sfânta Jertfa şi dacă 
tu nu eşti vrednic, nu poţi să te izbăveşti de păcatele tale. Şi ca să crezi că este adevărat 


ceea ce îți spun, iată însuşi cazul lui Iuda te încredinţează, căci acesta a primit Sfânta 

Împărtăşire din curatele Mâini ale Stăpânului (Hristos), dar fiind nevrednic, îndată a intrat 
diavolul în el. Dacă cineva nu judecă pe altul, se izbăveşte de păcatele sale, iar dacă 
judecă atunci îşi înmulţeşte păcatele, după Cuvântul Sfintei Evanghelii: „Nu judecaţi şi nu 


bb 


veţi fi judecaţi!”. „Lăsaţi şi se va lăsa vouă!”. 


Pe mul îi aud zicând de multe ori: „Vai de mine, cum să mă mântuiesc? Ca 
să postesc nu pot, ca să priveghez nu ştiu, ca să păstrez curăția nu pot, să mă depărtez de 


lume nu pot. Oare în ce chip o să mă mântuiesc şi eu?”. 


In ce chip, iată că-ți arăt eu: „Lasă şi ţi se va lăsa”, iată o cale uşoară care te 


mântuieşte. 


Să-ţi arăt acum şi a doua cale: „Nu judecaţi şi nu veți fi judecaţi!”, iată şi alta 
fără post şi fără priveghere sau osteneală. Nu osândi deci pe fratele tău, chiar dacă îl vezi 
cu ochii tăi făcând păcat, pentru că unul este Judecătorul şi Stăpânul Care va da fiecăruia 
după faptele lui şi una singură este calea judecății, întru care vom sta goi şi după faptele 
noastre vom lua şi milă de la Dumnezeu. Pentru că nici Părintele Ceresc nu va judeca pe 


nimeni, căci toată judecata a dat-o Fiului Său. 


Deci, dacă cineva va judeca mai înainte de venirea Domnului nostru lisus 


Hristos, Mântuitorul nostru, acela se face vinovat, căci răpeşte vrednicia lui Hristos. 

Sfântul Simeon Noul Teolog 


Cuvântul 71 - Despre călugării începători 


Acel călugăr care este începător şi cu puţin înainte a lepădat lumea şi toate 
cele din lume şi a intrat în nevoinţele aşezării călugăreşti, dacă a plecat din lume pentru 
Dumnezeu şi vrea să înveţe acest meşteşug al meşteşugarilor şi doreşte ca să nu fie 
zadarnică depărtarea lui de lume, de nevoie este ca de la început să facă cu toată 
bunăvoința şi cu sârguinţa lucrurile virtuţii. Şi ca să dăm în scris o oarecare înainte 
pregătire (povăţuire) a firilor acestei ştiinţe a ştiinţelor, adică a aşezării călugăreşti la cei 
începători, care nu de mult au venit din lume şi au intrat la această îndeletnicire, ca şi într- 
o şcoală, acest fel de povaţă povăţuiesc de la început şi pe aceştia, şi pe cei mai înainte 
născuţi (duhovniceşte) din nou, după tradiția pe care am moştenit-o (dobândit-o) de la 
părinţii noştri. 

Aşadar, trebuie să ştim că acel ce s-a dezbrăcat de omul cel vechi dimpreună 
(precum şi) de grija lui odată cu hainele cele mireneşti şi s-a îmbrăcat în omul cel ceresc 
prin (odată cu) chipul călugăresc, este nevoie ca să se scoale la miezul nopţii mai înainte 
de Utrenie şi să facă o rugăciune anumită (orânduită) şi atunci să meargă la slujba Utreniei 
dimpreună cu toți fraţii şi să aibă atenţie mare în toată vremea slujbei, luând aminte foarte 
la cei şase psalmi, la psaltire şi la citire şi să nu lase a se desface (a se răzleţi) mădularele 
trupului său şi să stea fără rânduială sau să se sprijine pe ziduri sau stâlpi, ci trebuie să 
aibe mâinile sale împreunate înaintea lui şi picioarele lui să fie îndesate (strânse) 
amândouă împreună la pământ şi capul lui nemișcat şi să nu privească ici şi colo, ci să fie 
plecat în jos şi să nu-şi răspândească mintea, nici să cerceteze (privească) pe unul sau pe 
altul, nici să meargă împreună cu cei leneşi, care sfătuiesc şi şoptesc în ascuns între ei, ci 


să-şi păzească ochiul său şi sufletul său ca să nu rătăcească ici şi colo şi să ia seama cât 

poate numai la rugăciune şi la citire şi la înţelesul troparelor care se cântă şi la cuvintele 
Sfintei Scripturi, care se citesc, ca să nu scape (să nu treacă) vreun cuvânt degeaba fără de 
folos, ci să hrănească sufletul său din toate acestea şi să vină întru umilință, smerenie şi 


întru dumnezeiasca luminare a Sfântului Duh. 


Deci fraţilor, părinților şi fiilor mei, vă rog dar pe voi pe toţi, şi vă dau ca pe o 
regulă de suflet mântuitoare ca să vă sârguiți şi să puneţi asemenea început la acest lucru 


al lui Dumnezeu (pentru care primim de la El şi răsplata după osteneala noastră). 


De-acuma, de este cu putinţă, să nu treceţi slujba fără lacrimi. Căci de te vei 
obişnui, o, fratele meu, să faci în acest chip, în puţină vreme vei spori şi vei creşte şi vei 


ajunge întru bărbat desăvârşit, în măsura vârstei plinirii lui Hristos. 


Pentru că cu cât te vei sârgui pe tine ca să petreci la slujba Bisericii cu lacrimi, 
te obişnuieşti la acest bine după multă vreme şi dobândeşti lacrimi ca ceva firesc de la 
sine şi atunci se hrăneşte sufletul tău şi cu psalmii ce se citesc sau îi auzi şi cu troparele, şi 
pătrunzi în ele tainele lor cele dumnezeieşti şi prin mijlocirea celor citite se ridică mintea 
ta şi se înalţă la cele fără de materie (gândite) şi abia atunci lăcrimezi cu multă dulceaţă şi 


te afli în Biserică în aşa chip, ca şi cum ai fi în ceruri împreună cu sfinţii îngeri. 


Şi pune hotar şi regulă întru sine-ţi ca să nu ieşi nicicând din Biserica înainte 
de a zice preotul şi cea mai din urmă rugăciune („Pentru rugăciunile sfinților Părinților 
noştri, Doamne Iisuse Hristoase, Fiul lui Dumnezeu, miluieşte-ne pe noi”) fără de vreo 
mare nevoie sau trebuinţă a trupului tău, ci să stai cu răbdare la locul tău, căci zice 


1? 


dumnezeiescul cuvântător: „Cela ce rabdă până în sfârşit, acela se mântuieşte!”. Şi mai 
întâi vei lua de la Dumnezeu ajutor fără ca să pricepi (simţi) şi apoi cu vremea vei înţelege 
şi ajutorul lui Dumnezeu cu simţirea sufletului tău şi, după puţină vreme, cu luminarea 


dumnezeiască. 


Şi când se sfârşeşte slujba Utreniei, îndată ce ieşi afară din Biserică, să nu 


începi a vorbi cu unul şi cu altul şi să te împrăştii ici și colo şi să zăboveșşti la vorbă, ci 

mergi numaidecât în chilia ta și fă-ți pe rând rugăciunea cea orânduită a ta cu lacrimi şi cu 
multă băgare de seamă şi (abia) numai atunci începe a-ţi face sau lucrul mâinilor sau 
citirea; şi nu cumva să stai cu totul nelucrător (fără lucru) în chila ta, ca să nu te înveţe 
nelucrarea tot răul ce nu se cuvine ca să-l spun; dar nici să colinzi mănăstirea şi să ispiteşti 
(cerci) pe cei care lucrează (fac rucodelie) sau slujesc. Păzeşte doar tăcerea şi să fugi (să 
te fereşti) de toţi, căci asta este adevărata înstrăinare, şi ia seama cât poţi de sine-ți numai 
şi de lucrul mâinilor tale (rucodelia) şi să nu mergi la altul careva în chilie, afară numai de 
chilaa părintelui tău duhovnicesc şi nu numai când te trimite înaintestătătorul sau 
dregătorul (slujitorul) mănăstirii, dară şi când mergi, ia seama să nu zici sau să asculți 
vreun cuvânt afară de nevoia pentru care eşti trimis, iar dacă dai răspunsul, întoarce-te 
repede îndărăt; şi dacă cumva, când treci, vezi pe vreun frate care şade singur ori cu alți 
frați şi ar vorbi afară de cele cuvenite vremii, pune-le lor metanie şi treci cu tăcere şi să nu 
mergi să stai împreună cu dânşii, ci adu-ţi aminte de cuvântul sfântului Psalmist David 
care zice: «Fericit bărbatul care n-a umblat în sfatul necredincioşilor şi în calea 
păcătoşilor n-a şezut (stătut) şi pe scaunul pierzătorilor n-a şezut!». Pentru că aceştia sunt 
cu adevărat pierzători, adică făcători de omor (criminali) şi vătămători de suflet după cum 
zice şi Sfântul Pavel: «Strică obiceiurile bune vorbirile cele rele!». Pentru că oricine este 
pierzător, acela este şi criminal. Deci dar nu sta, iubite frate împreună cu cei care zăbovesc 
la vorbă, nici să spui către ei «să aud şi eu ce spuneţi» şi, după cum am zis, pune metanie 
ŞI treci şi pleacă la treaba ta şi păzeşte liniştea şi înstrăinarea, iar liniştea va să te păzească 
de vei zice întru sine-ţi: «şi ce am a spune eu care sunt cu totul putoare şi necurăţie şi 
nebun şi străin şi nevrednic a vorbi sau de a asculta, ori de a mă socoti desăvârşit cu 


oamenii?). 


Iar înstrăinarea şi depărtarea de către toți o vei păzi de vei cugeta şi vei zice 
întru sine-ţi: „Cine sunt eu neputinciosul şi netrebnicul, mojicul şi săracul care vreau să 
merg în chilia altcuiva? Şi cine să mă vadă şi să nu mă respingă (întoarcă) şi să mă urască 


ca pe o lepădătură? Oare, dacă voi merge, nu-mi va zice: ce a voit acest mârşav, a venit 

să-mi murdărească chilia?”. 


Şi cugetând aceasta, pune înaintea ta păcatele tale şi zi acestea ce le-am spus, 
din tot sufletul tău şi dacă nu poţi la început ca să le zici din tot sufletul tău, dar puţin câte 
puţin vei veni şi la aceasta împreună, cu lucrarea darului dumnezeiesc, adică să-ţi închipui 
ca adevărate întru sine-ţi acestea. Numai ascultă-mă pe mine, smeritul, şi începe împreună 
cu Dumnezeu să zici şi să faci acestea ce ţi-am spus şi nu te va părăsi Dumnezeu pentru că 


te iubeşte şi vei veni la cunoaşterea adevărului şi te vei mântui. 


Deci frate, petrece-ţi timpul în acest chip până la venirea Liturghiei şi atunci 
mergi iarăşi în Biserică şi fă precum ţi-am rânduit să faci şi la slujba Utreniei şi să nu uiţi 
nicidecum jalea (umilinţa) ci să stai cu frică şi cu cutremur ca şi cum ai vedea pe Fiul şi 
Cuvântul lui Dumnezeu Care se jertfeşte pentru tine. Iar de eşti vrednic şi ai luat învoire 
de la duhovnicul tău, mergi fără frică dar şi cu bucurie şi te împărtăşeşte cu Prea Curatele 
Taine şi după încheiere (apolis) mergi împreună cu toți fraţii la trapeză; iar dacă eşti 
rânduit să slujeşti, fă-ţi slujba ta în aşa fel cu dragoste curată şi fără vicleşug ca şi când ai 
sluji pe Însuşi Hristos iar nu pe oameni, şi pe toţi fraţii tăi ca pe sfinţi sau, precum am zis, 
ca pe Însuşi Hristos şi dă la toţi cele de nevoie cu aceeaşi dragoste ca şi cum le-ai da de 
sufletul tău şi însuţi pe tine cu totul de bună voie fiind încredinţat că iei sfințire prin 
slujirea ce le-o faci lor. Dar dacă stai şi tu în trapeză împreună cu toți ia seama să nu 
întinzi cu singura ta voie mâna la bucate până nu încep să mănânce cei mai vechi ca tine şi 
până nu binecuvintează preotul; şi când începi să mănânci împreună cu fraţii şi părinții tăi, 
ai rezervă (sfiiciune) mare şi tăcere şi să nu vorbeşti deloc cu cineva, ci ia aminte la citire 
şi precum te hrăneşti trupeşte cu bucate, tot în acelaşi chip să-ţi hrăneşti şi sufletul cu cele 


de Dumnezeu insuflate cuvinte ale Sfântului Duh. 


Pentru că eşti dublu cu trupul şi sufletul şi trebuie să te hrăneşti şi sufleteşte şi 
trupeşte. Iar trupul tău, ca cel ce este simţit şi pământesc, trebuie să-l hrăneşti cu cele 


simţitoare şi pământeşti bucate, pe câtă vreme sufletul tău, ca cel ce este netrupesc şi 

dumnezeiesc, să îl hrăneşti cu cele dumnezeieşti şi gândite bucate ale Cuvântului lui 
Dumnezeu. Deci nu cerceta porţiile ce sunt aşezate în trapeză, care este mai mare şi care 
este mai mică, ci orice fel de porţie ţi s-ar da, mănânc-o cu mulţumire şi cu înfrânare, 
ferindu-te de toată săturarea; şi cugetând că nu eşti vrednic să stai în trapeza de obşte a 
fraților, zi în sine-ţi: «Cine sunt eu, netrebnicul şi nevrednicul, că m-am învrednicit să stau 
şi să mănânc împreună cu aceşti fraţi?». Şi zicând acestea cu mintea ta, să te ai pe sine-ţi 


păcătos cu tot sufletul tău. 


Şi precum un sărac îmbrăcat într-o rasă veche, dacă se află în mijlocul 
boierilor şi a bogătaşilor luminat îmbrăcați şi împodobiţi, se ruşinează şi se sfieşte şi nu 
îndrăzneşte să se atingă, nici să se apropie de cineva dintre dânşii, tot astfel să te afli şi tu 
totdeauna la toată frățimea şi să alegi totdeauna locul cel mai de jos (mai din urmă) şi să te 
ruşinezi a sta mai sus (mai în frunte) de cineva, ca şi când toţi aceia ar fi bogaţi întru fapte 
bune şi tu singur ai fi gol şi sărac de orice virtute şi nevrednic de a mânca împreună şi să 


te vezi mai prejos decât ei. 


Dar şi când vrei să începi a mânca, adu-ţi aminte de păcatele tale şi zi iarăşi în 
sine-ți: «Oare nu cumva să-mi fie spre osândă de voi mânca vreuna din bucatele ce-mi 
stau înainte? Căci eu din tinereţea mea nu l-am ascultat cândva pe Dumnezeu. Cel ce le-a 
făcut şi ni le-a dat ca să le mâncăm şi Sfintele Lui porunci nu le-am păzit şi cum, eu, cel 
osândit şi nevrednic, să mănânc din bunătățile Lui? Cu ce obraz să mănânc şi să beau şi să 
mă bucur împreună cu aceşti sfinți părinți, eu, cel viclean şi nemulţumitor rob care sunt 
departe de faţa Stăpânului meu, până nu mă voi pocăi şi să iau iertăciune de la iubitorul de 
oameni Dumnezeu, după cum mănâncă şi beau şi se veselesc aceia care n-au greşit deloc 
sau cu cei care au greşit şi s-au pocăit şi au dobândit iertăciune de la Dumnezeu? Nu, nu 
voi mânca eu ca şi aceştia, ci numai atât să mănânc şi să beau ca să trăiesc şi să mă 
necăjesc şi să mă strâmtorez şi să mă defaim pe sine-mi, ca să vadă Dumnezeu dintru 


înălţime strâmtoarea mea şi scârba mea cea de bună voie şi să mă miluiască şi să-mi ierte 

păcatele mele cele multe». 


Acestea deci să ţi le aminteşti şi să le cugeți de-a pururea. Pentru aceasta 
osândeşte-te ca să mănânci şi pâine numai atât ca să nu te saturi, dar nici prea puţin faţă 
de trebuinţa ta şi faţă de cât poţi să te ţii. La fel orânduieşte-te ca şi apă să bei unul sau 
două pahare şi acestea într-o anumită vreme a zilei: iar când mănânci, nu asculta de 
părerea (gândul) ce te îndeamnă ca să alegi vreuna din bucate să mănânci, ci să te păzești 
să mănânci numai aceea care este în faţa ta. Și iarăşi, din ceea ce se află în faţa ta, dacă se 
întâmplă să fie fruct sau oarecare altă mâncare şi îţi place şi-ţi zice gândul tău: „aceea este 
bună, ia-o şi o mănâncă”, tu nevoieşte-te cât poţi ca să biruiești, nici măcar să o atingi. 
Pentru că Adam n-a fost izgonit din Rai de altceva decât pentru că i s-a părut rodul 


pomului frumos şi bun la gust şi a mâncat din el. 


Deci aceia care vor să se întoarcă iarăși în acel Rai sau, să zic mai bine, să 
meargă întru Împărăţia Cerurilor, au nevoie ca să păzească înfrânarea chiar la fructe, fără 
vreo hotărâre, pentru ca să nu alunece încetul cu încetul în vătămări mai mari, adică în 
pofte. Şi dacă te îndeamnă frații ce șed împreună cu tine ca să mănânci sau să bei mai 
mult, nu răspunde altceva, ci împreunează mâinile tale și ridică-te puţin, pleacă-ţi capul și 


P? 


zi cu voce blândă și liniştită: „Iertațti-mă!” şi nu numai la aceasta ci și la toate celelalte în 
acelaşi chip să răspunzi. Şi nici să nu primeşti ceva. lar dacă nu bei vin, să nu cauţi 
nicidecum să-l iei spre a-l da altui frate, afară numai dacă se întâmplă de este străin și a 
venit la tine pentru o nevoie. Să nu cutezi vreodată ca să dejunezi (să guşti împreună cu 
cineva), nici să prânzeşti sau să cinezi sau să guști după cină vrepdată a doua oară căci 
toate relele din asta se nasc şi acestea sunt cursele diavolului, care par a fi bune, însă au 
ascuns înăuntru otrava cea purtătoare de moarte. De asemenea, trebuie să se ferească (să 
fugă) cel care mă crede şi păzeşte cuvintele mele, căci cu împreună lucrarea darului lui 


Dumnezeu va rămâne neispitit şi nevătămat de către diavol, iar ceilalți vor trăi viaţă 


(aşezare) mirenească cu chip călugăresc care se vor prăbușşi (aluneca) şi vor cădea în 

prăpastie şi, prăbuşiți fiind, nu o vor simți (pricepe). Aşadar tu, prea iubitul meu frate, 
hotărăşte-te asupra celor ce ţi-am zis încât, dacă este nevoie, să şi mori pentru asta. Pentru 


că în alt chip nu vei putea scăpa de demonul îmbuibări. 


Să ştii şi asta, că dacă vei păzi acestea, diavolul nu suferă ca să te vadă şi va 
ridica împotriva ta pe toți cei leneşi şi vicleni ca să te judece şi să te clevetească şi să te 
pizmuiască şi să te batjocorească şi spre (pentru) asta să-ți pricinuiască şi necazuri 
nenumărate spre a te face să laşi acest scop bun şi să încetezi de la aceste lucruri (fapte) 
care îţi pricinuiesc mântuirea sufletului; pentru care, de le vei răbda, vei afla mare ajutor 
şi alinare de la Dumnezeul şi Mântuitorul nostru, iar dacă oarecare alţii stau la cină şi 
mănâncă şi tu nu mănânci, ci slujeşti sau stai sau faci altceva, nu uita să zici cu mintea ta 
aceasta: «Dacă şi eu m-aş fi pocăit şi aş fi luat iertăciune pentru păcatele mele, de bună 
seamă că aş mânca şi eu, şi împreună m-aş veseli cu frații mei. Dar de vreme ce eu, 
ticălosul, m-am făcut de sine-mi nevrednic prin lucrurile mele cele spurcate, cu dreptate 
primesc acum după faptele mele». Şi zicând astea, stăpâneşte-ţi pântecele cât poţi; să nu 
cauţi, nici să doreşti nicicând şederea înainte (în frunte), ci să o urăşti din tot sufletul tău, 
ca ceea ce este cauza mândriei, pentru că smerenia ta o să te înalțe, şi ceea ce ceri de a fi 
mai jos decât alţii o să te facă cel dintâi căci este scris: «Tot cel ce se înalță pe sine se va 


smeri, iar cel ce se smereşte pe sine se va înălța». 


Deci, dacă te scoli împreună cu toţi frații şi dai mulţumită către Dumnezeu şi 
te slobozeşti de către preot, mergi îndată cu tăcere la chilia ta şi închide-ţi uşa, ia cartea în 
mână şi citeşte puţin; şi de este vreme de vară odihneşte-te puţin (pe rogojină şi dormi 
puţin), căci pe cât te vei păzi de săturare şi întrebuinţezi mâncare (masă) uşoară (simplă) 
adică pâine şi apă cu măsură şi legume sau seminţe, atunci dormi puţin şi te trezeşti 
repede. Iar dacă este vreme de iarnă, dacă citeşti puţin în rucodelia ta şi stai la ea, până ce 
toacă de Vecernie şi atunci pleacă la Biserică şi stai cu frică şi cu multă atenţie la slujba 


Vecerniei şi nu vorbi nicidecum cu cineva; iar când se sfârşeşte Vecernia, dacă te poţi 

înfrâna să nu mănânci, nici să bei deloc, având rânduială ca să mănânci o singură dată pe 
ZI, vei afla multă folosinţă şi ajutor la rugăciunile tale cele de noapte şi la priveghere. Iar 
de nu poţi, mănâncă numai un pesmet şi bea un pahar de apă, afară de boală sau de 
slăbiciunea stomacului. Și când plineşti către Dumnezeu rugăciunile pavecerniţei 
împreună cu ceilalți, pune metanie la picioarele egumenului ca şi la picioarele lui Hristos, 
ia rugăciunea de la acela, sărută sfintele icoane şi mergi în tăcere în chilia ta şi să nu 


vorbeşti de fel cu careva. 


Şi, intrând înăuntru, închide uşa, ia cartea în mână şi citeşte în ea până la trei 
file, ridică-te apoi la rugăciune şi te roagă liniştit lui Dumnezeu ca să nu te audă cineva. la 
seama, însă, să stai cu bărbăţia sufletului tău şi să-ţi aduni cugetele în rugăciunea ta şi să 
nu le laşi să se plimbe la alte lucruri; şi împreunează-ţi mâinile în faţă şi picioarele să ți le 
păstrezi drepte şi nemişcate şi închide-ţi ochii tăi ca să nu vadă altceva nimic şi să ţi se 
răspândească mintea; apoi ridică-ţi mintea şi toată inima ta spre ceruri şi spre Dumnezeu 
şi cere de la Dânsul mila Lui cu lacrimi şi suspine; şi să ai psalmi orânduiți de către 
duhovnicescul tău părinte, câți (care) sunt pentru noapte şi pricinuiesc lacrimi şi câți sunt 
pentru (după) puterea ta, căci după puterea ta şi după bărbăţia ta trebuie să ai orânduit şi 
psalmii şi plecările genunchilor şi timpul stării, ca să nu te mustre coştiinţa ta şi să-ţi zică 
că mai ai încă putere să stai şi să slavosloveşti pe Dumnezeu. Pentru acest lucru să ai 
orânduit şi alte rugăciuni, care să cuprindă mulțumire şi laudă către Dumnezeu şi atâtea să 
ZICI dimineaţa şi atâtea seara, iar dacă termini rugăciunea, fă iarăşi puţină citire, apoi stai 
la rucodelia ta şi întârzie până la al treilea ceas de noapte, apoi ridică-te şi citeşte „Cel 
fără prihană” şi te odihneşte pe rogojina ta, pecetluindu-ţi tot trupul tău cu semnul Sfintei 


Cruci şi dormi până la miezul nopţii, apoi fă iarăşi precum ţi-am rânduit. 


Pentru aceasta să-ţi mărturiseşti cugetele părintelui duhovnic de este cu 
putinţă în tot ceasul, la fiecare oră; iar de nu este cu putinţă, cel puţin să nu laşi să treacă 


vreo zi în care să nu te mărturiseşti; îndată după Utrenie, cearcă-te pe sine-ţi bine şi arată 

duhovnicului toate câte ţi-au urmat şi să ai credinţă sigură către aceasta: chiar dacă lumea 
întreagă l-ar cleveti şi l-ar osândi şi dacă tu singur l-ai vedea că curveşte, să nu te 
sminteşti, nici să-ți împuţinezi credinţa ce o ai către el, ascultând pe Hristos Care zice: 
«Nu judecaţi şi nu veţi fi judecaţi». Iar când te nevoieşti în chipul acesta în fiecare zi, să 
fu încredinţat că nu va întârzia de a te cerceta Dumnezeu de sus, ci îți va trimite ajutor din 


Sfântul Său sălaş şi va să vie (vină) către tine darul Sfântului Duh. 


Și puţin câte puţin sporind, vei veni întru bărbat desăvârşit şi o să te măreşti 
întru vârsta duhovnicească şi vei ajunge întru bărbat desăvârşit al măsurii vârstei lui 
Hristos, luminat de Duhul Sfânt cu lumina cunoștinței şi luminând ca un soare pe toți 
aceia care sunt aproape de tine, să te hrăneşti împreună cu ei şi să slăveşti cu lucrul şi cu 
cuvântul pe care ţi le-a dat harul Sfântului şi Făcătorul de viață Duhul Lui. Căruia se 


cuvine toată slava, cinstea şi închinăciunea, acum şi pururea şi în vecii vecilor. Amin. 

Cuvântul 72 


Lepădarea şi tăierea voii. Pentru deprinderea faptei bune, trebuie găsit povăţuitor iscusit. 
Că trebuie să aibă credinţă către (la) părintele duhovnicesc. Despre cercarea (privirea) 


luminii, de la care se luminează orice suflet şi sporeşte întru dragoste lui Dumnezeu. 


Iubiţiui mei fraţi, de multe ori aţi căutat ca să auziţi cuvântul lui Dumnezeu de 
la mine, nevrednicul..., dar eu n-am voit să vorbesc către dragostea voastră ca şi cum ar fi 
la întâmplare, cele cuvenite şi de nevoie; pentru aceea acum, când este vreme potrivită, 
am voit şi eu cu râvnă, nu ca să vă învăţ, căci sunt nevrednic, ci ca să vă amintesc cele 
care folosesc sufletului vostru şi să vă îndemn spre fugirea (depărtarea) de lume şi spre 


înstrăinarea de patimi, spre dragostea lui Dumnezeu şi spre cea desăvârşită nepătimire. 


De vreme ce am a vorbi către oameni care flămânzesc şi însetoşează pentru 
mântuire lor, am cugetat că trebuie să fac începutul cuvântului de la acest nesecat izvor, de 
la Domnul nostru lisus Hristos, căci Acesta este şi la începători temelia credinţei şi la cei 
de mijloc nădejde neruşinată şi la cei desăvârşiţi dragoste fără saţiu şi viaţă fără de sfârşit, 
Căruia Îi auzim în fiecare zi glasul cel sfânt care zice: „Oricine nu va lăsa pe tatăl său şi 
pe mama sa şi fraţii şi toate câte le are el, şi luând Crucea să-mi urmeze Mie, nu este Mie 


vrednic”. 


Aceasta deci am învăţat-o din Scriptură şi am învăţat-o şi din încercare, căci 
Crucea s-a pus la urma celorlalte ca să ne arate scârbele şi ispitele şi, în sfârşit, însăşi 
moartea cea de voie pe care trebuie s-o rabde cel ce vrea să se facă următor lui Hristos. 
După cum în acele vremuri când erau tiranii, prigonitorii creştinilor, au răbdat mulți cu 
bucurie moartea cu atâtea prea felurite chinuri. Acum însă, când este cu darul 


dumnezeiesc pace desăvârşită la creştini, suntem încredinţaţi că nu este alta nimic Crucea 

şi moartea decât desăvârşita omorâre şi tăierea voii de sine. Căci acela care face voia Lui, 
fie oricât de mică, poate să urmeze poruncile Lui. Şi atunci, ca să fac cuvântul meu către 


dragostea voastră, ca pe un frate, zic astfel: 


Frate, roagă pe Dumnezeu adesea, cu multă râvnă, ca să-ţi arate omul care ar 
putea să te povăţuiască bine şi să ai respect şi evlavie către dânsul, ca şi cum ai avea pe 
Însuşi Hristos. Pentru că precum ai nevoie ca să te supui lui Dumnezeu, aşa se cuvine să 
te supui şi către dânsul, pentru ca să te înveţe cele de trebuinţă şi orice îţi spune trebuie să 
le faci fără clintire (şovăială), chiar dacă-ţi pare potrivnic sau vătămător de suflet cele ce 
îți porunceşte. Căci mai bine este ca să te numeşti ucenic al ucenicului, decât să petreci 


viaţa ta de sine şi să-ţi agoniseşti fără folos roadele voii tale proprii. 


Şi atunci, dacă auzi de la dânsul astfel, ieşi din pământul voii tale şi din 
rudenia cugetelor tale, nu socoti şi nici cumva să te ruşinezi, biruit fiind de slava deşartă. 
lar de ți-ar spune «vino în pământul ascultării ce ţi-l arăt» aleargă, cu toată puterea ta, nu 
da somn ochilor tăi ca nu cumva să te biruieşti de ticăloşie sau de trândăvire, căci poate 
acolo ţi se va arăta şi ţie Dumnezeu Care o să te facă părinte multor fii duhovniceşti şi să- 
ți dăruiască pământul făgăduinţei, pe care îl moştenesc numai cei drepți. Dacă îţi 
porunceşte ca să te urci la munte, urcă-te cu sârguinţă căci sunt încredinţat că vei vedea pe 
Hristos Care Se va schimba la faţă şi va lumina mai mult decât soarele cu lumina 
dumnezeirii Lui şi poate vei cădea jos, neputând suferi să vezi ceea ce n-ai văzut niciodată 
ŞI să auzi glasul de sus de la Tatăl Său şi să vezi norul ce umbreşte şi proorocii ce stau de 


faţă şi îl mărturisesc pe El că este Domnul viilor şi al morților. 


Dacă îţi spune ca să-l urmezi, străbate cetățile împreună cu dânsul cu 
îndrăzneală, că te vei folosi mult dacă priveşti numai spre el şi nu spre altceva. Şi dacă-l 
vezi că mănâncă cu curve şi cu vameşi şi păcătoşi, să nu cugeti ceva pătimaş şi omenesc, 
ci toate nepătimaşe şi sfinte, cugetând în mintea ta aceea că «m-am făcut tuturor toate ca 


pe toți să-i dobândesc». Văzându-l că se pleacă (face pogorământ) spre patimile omeneşti, 

să nu dai crezare la asta nicidecum, căci te înşală şi acestea după cum am aflat cu lucrul, 
ci urmează-l şi crede cuvintele lui şi nu căuta spre cei ce sunt împreună cu tine şi nici să 
zici cumva pentru cineva: «Doamne, dar acesta ce este?» ci ia aminte totdeauna de sine-ţi 
ŞI ai în faţa ta moartea şi cugetă cu luare aminte, cu ce fel de faptă bună să slăveşti pe 
Dumnezeu; să nu te mândreşti pentru învățătorul tău, dacă eşti cinstit de către cineva mai 
mare nici dacă ai pe mulți care ţi se supun pentru numele lui; ci mai vârtos să te bucuri 


dacă s-a scris numele tău în cerul smereniei. 


Dacă vezi pe demoni că tremură şi de umbra ta, să nu-ţi închipui că asta ar fi 
din iscusinţa ta proprie, ci atribuind (socotind) totul rugăciunilor părintelui tău, atunci se 
vor înfricoşa demonii mai mult pentru smerenia ta. Dacă îți zice să stai la masă alături de 
el, primeşte-o cu mulţumire şi păzeşte respectul şi cinstea către dânsul cu tăcere şi să nu 
începi a mânca ceva, fără rugăciunea lui dar nici să nu îndrăzneşti a da ceva altuia, sau să 
pofteşti altceva, fără de ştirea şi porunca aceluia; iară de-ţi porunceşte ca să stai mai Jos 
(mai la urmă) decât toți, să nu zici că eu vreau de-a dreapta ta sau de-a stânga ta, ştiind că 
aceasta altora s-a pregătit, ci primeşte locul cel din urmă, ca şi cum ţi-ar fi cel dintâi, de 
vreme ce ai auzit pe Hristos Care zice că cel ce voieşte să fie primul, să se facă slugă 
tuturor. Şi iubeşte pe învățătorul tău ca (şi când) prin cele nepreţuite şi nici să dobândeşti 
cu uşurinţă (cu bine) pe cele mai mari şi iarăşi să nu îndrăzneşti a întinde mâna ta în blid 


înaintea altora, tu împreună cu el, pentru că ştii foarte bine cine a îndrăznit să facă asta. 


Iar de voieşte să-ţi spele picioarele fereşte-te (trage-te îndărăt) cu evlavie; dar 
ŞI de auzi: «nu ai parte cu mine, de nu-ţi voi spăla picioarele», dă cu sârguinţă chiar şi 
întreg trupul tău ca să-l spele, ca să te înveţi, din cele ce se fac (lucrează) la tine, cea prea 
înaltă smerenie a Dumnezeu Făcătorului; şi de ai conştiinţă, atunci te vei folosi mai mult, 
decât dacă ai spăla tu picioarele părintelui duhovnicesc. lar dacă ar zice că „unul dintre 
voi mă va vinde”, sau mă va sminti, să nu ascunzi vicleşugul, ci de cunoşti că ai făcut-o, 


mărturiseşte-o; iar de nu cunoşti nimic, cazi la picioarele lui cu lacrimi şi întreabă-l: «nu 

cumva sunt eu, Doamne?, căci păcătuim multe din neştiinţă şi nu pricepem. 


Nu-ţi zic să cazi pe pieptul părintelui tău, căci nu îți este de folos. Pentru că 
deşi loan, din multa dragoste ce o avea către Hristos, a îndrăznit către Acesta ca şi către 
un om şi a căzut pe pieptul Lui, cu toate acestea a poruncit (a pus hotărâre) şi el împreună 


cu ceilalți, că de ar face toate poruncile Lui, să se numească pe sine rob netrebnic. 


Dacă vezi pe învățătorul tău că face minuni şi se slăveşte, crede şi te bucură şi 
mulţumeşte lui Dumnezeu că ai nimerit asemenea învăţător. Şi iarăşi dacă îl vezi că se 
necinsteşte şi se pălmuieşte de se întâmplă vreodată şi se târăşte de aceia care îl 
pizmuiesc, să nu te sminteşti de dânsul, ci ia sabia ca şi un alt Petru râvnitor şi taie nu 
numai urechea celui care se încumetă să clevetească şi să pălmuiască pe duhovnicescul 
tău părinte, ci taie şi mâna şi limba lui, chiar dacă vei fi mustrat, precum Petru, însă 
totdeauna vei fi lăudat şi mai mult pentru cea multă dragoste a ta către el şi credinţă. lar 
dacă te înfricoşezi ca un om şi zici: «nu am văzut pe omul (acesta)y, plângi mai pe urmă 
cu amar pentru asta şi nu te deznădăjdui şi sunt încredinţat că acela întâi te va trage la 
sine, iar dacă-l vezi că se răstigneşte ca un răufăcător şi pătimeşte de la oamenii răi, dacă 
este cu putinţă mori şi tu împreună cu el, iar de nu este cu putinţă să mori, să nu te faci 
măcar deopotrivă cu oamenii cei răi, ca un rău şi trădător (vânzător) şi să te faci părtaş cu 
ei la sânge nevinovat ci, ca un rob şi fricos răzleţindu-te puţin şi lăsând singur pe păstorul 
ŞI învățătorul tău, păstrează-ţi credinţa întru dânsul; şi dacă îl sloboade din legături, mergi 
iarăşi la dânsul şi să ai mai mult respect şi evlavie către el ca la un mucenic; de moare 
întru necazuri şi chinuri, ia îndrăzneală şi cere trupul lui şi-l cinsteşte mai mult decât când 
ar fi viu, unge-l cu miruri şi-l îngroapă cu mare cinste. Căci şi de n-ar învia la trei zile, 
însă în ziua cea de pe urmă va învia împreună cu toţi şi crede că stă de faţă înaintea lui 
Dumnezeu cu îndrăzneală, măcar că tu ai îngropat în mormânt trupul lui şi cheamă (cere) 
fără încetare rugăciunea lui şi îţi va ajuta în viaţa asta şi te va păzi de toate cele potrivnice. 


Şi iarăşi, dacă mori, te va primi acolo, şi-ţi va pregăti locuinţă veşnică. 

Şi mai la urmă de toate cele care le-am spus, dacă te va chema deosebi şi-ţi va 
spune să te linişteşti, zicând: «stai aici şi nu ieşi deloc afară, până ce te vei îmbrăca cu 
putere de sus», ascultă-l cu nădejde nestrămutată şi cu mare bucurie, pentru că asemenea 
învăţător este întru totul nemincinos şi adevărat şi va veni acum la tine aceeaşi putere a 
Prea Sfântului Duh, ce a coborât şi la Sfinţii Apostoli, nu arătată în chip sfințit ca focul, 
nici cu mult vuiet şi cu suflare grabnică (căci asta s-a făcut atunci la Sfinţii Apostoli 
pentru cei necredincioşi), ci va să se arate la tine gândit, ca şi o lumină înţelegătoare cu 
toată seninătatea şi bucuria, care lumină este începutul (vestirea) veşnicei şi începătoarei 
lumini, strălucirea şi razele veşnicei fericiri, numaidecât se pierde orice cuget pătimaş şi 
se goneşte orice patimă sufletească şi orice neputinţă trupească se vindecă. Atunci se 
curăță ochii inimii tale, şi văd ceea ce este scris la fericiri; atunci vede (priveşte) ca într-o 
oglindă şi cele mai mici abateri (greşeli) şi vine întru mare smerenie şi, cugetând la slava 
cea nespusă a lui Dumnezeu, se umple de toată bucuria şi voioşia şi se uimeşte de acea 
negrăită minune şi scoate izvor de lacrimi, şi în acest chip se schimbă pe de-a-ntregul 
omul şi cunoaşte pe Dumnezeu, căci numai acest dar al Prea Sfântului Duh face pe om ca 
să dispreţuiască toate cele pământeşti şi cereşti şi pe cele de acum şi pe cele viitoare, şi 
întristătoare şi veselitoare, şi îl face prieten al lui Dumnezeu şi fiu al Celui Prea Înalt şi 


Dumnezeu după dar. 


Deci dar acestea le-am scris către dragostea ta, ca să le citeşti oricând vrei; şi 
de crezi că ţi le-a vestit Prea Sfântul Duh, din iconomie pentru mine şi fund de folos, se 
vor împlini la tine toate pe care le-am zis şi pe care le-am lăsat. Pentru că sunt multe, 
despre care te va învăţa îndată Însuşi Hristos, iar dacă şi îţi par de necrezut şi nu-ţi plac 
(convin), iartă-mă, căci cele ce am aflat, te sfătuiesc, iar tu urmează-i pe cei care ştii că 


sunt mai buni. 


Numai ia seama, frate, să nu se întâmple să urmezi fără să vrei pe cei mai răi. 


Căci cei care ştiu să păstorească bine şi să vindece suflete cuvântătoare, sunt în adevăr 

foarte puţini, mai ales în vremurile de faţă (de acum), pentru că mulți poate s-au arătat cu 
fățărnicie, că postesc şi priveghează sau că le fac şi cu lucrul, având şi evlavie în afară, 


îngaimă cuvinte multe şi învaţă cu uşurinţă poporul de obşte. 


Însă foarte puţini se găsesc ca să dezrădăcineze patimile cu umilinţă şi cu 
lacrimi şi să săvârşească (lucreze) faptele (virtuțile) cele de căpetenie (generale); virtuţi de 
căpetenie numim smerenia, care dezrădăcinează patimile şi dă naştere (pricinuieşte) la 
nepătimirea cea cerească şi îngerească; apoi dragostea care nu stă nicicând, nici nu cade, 
ci pururea creşte şi adaugă dorinţă către dorinţă şi iubire către iubire, din care se naşte 
desăvârşita socoteală (chibzuinţă) ce povăţuieşte cu bine pe aceia care o urmează şi îi 
trece marea cea gândită (înţelegătoare) fără primejdie, pe care socoteală trebuie ca s-o ceri 
şi tu de la Dumnezeu şi să-L rogi ca să ţi-o dea, şi mai ales acum, ca să judeci bine starea 
ta, şi aşa cu socoteală să te nevoieşti până ce vei afla pe Hristos Care şi la cele de acum să 
te ajute şi pe viitor să-ţi dăruiască dobânda strălucirui Sale şi nu cumva să urmezi pe lup 
deghizat drept păstor, nici să intri în turma care ar avea boală sufletească şi patimi, nici să 
te afli singur aparte, ca să nu cazi în gura lupului pierzător de suflete, diavolul, şi să fi 
înghițit, ori te vei îmbolnăvi de boală peste boală şi patimă peste patimă şi să mori 
sufleteşte, ori aflându-te singur, să cazi şi câştigi pe vai şi amar, căci vai unuia dacă ar 
cădea, pentru că acela care a nimerit un bun povăţuitor şi se dă pe sine cu totul acestuia, 
nu va avea grijă pentru vreuna din acestea, ci va petrece viaţa lui fără grijă şi se va mântui 


întru Hristos, Domnul nostru, Căruia este slava în veci. Amin. 

Cuvântul 73 


Că trebuie ca să ne supunem de bună voie şi să nu uităm făgăduinţele cele către 


Dumnezeu, nici să nu cârtim întru slujbe. 


Aduceţi-vă aminte, frații mei, de porunca lui Dumnezeu, care spune: «Nu 
judecați şi nu veţi fi judecaţi». Şi nu căutaţi nicidecum ce face unul şi ce face altul, şi mai 
cu seamă cele ce vă spun preoţii şi părinţii voştri duhovniceşti să faceţi; şi nu faceţi după 
faptele lor, precum auziţi pe Hristos Care zice: «Cele ce vă zic vouă să faceţi, faceţi, iar 


după faptele lor să nu faceți». 


De aceea, ca nişte robi ai lui Hristos, ascultaţi-mă pe mine, nevrednicul, şi nu 
căutaţi la împuţinarea sufletească şi la trândăvia mea, ci vă rog purtaţi grijă de sufletele 
voastre şi nevoiţi-vă ca să faceţi poruncile lui Dumnezeu cu sârguință şi nu cârtiți 
împotriva mea pentru că sunteți sculaţi în miezul nopţii la slujbă, ci aduceţi-vă aminte de 
David care zice: «În miezul nopţii m-am sculat ca să mă mărturisesc Ţie pentru judecăţile 
dreptei Tale». Şi mulţumiţi mai ales lui Dumnezeu şi aceluia care vă trezeşte spre 
slavoslovia lui Dumnezeu, bucuraţi-vă şi vă veseliți că vă învredniciţi a da slavă lui 
Dumnezeu împreună cu îngerii. Pentru că acela care n-are răbdare întru slujbele cele 
obişnuite, şi care se îngreunează şi se leneveşte întru lungimea slavosloviei lui Dumnezeu, 
acolo cu adevărat n-a priceput că cuvintele lui Dumnezeu sunt prea dulci întru gâtlejul 
celor care iubesc pe Dumnezeu, şi-s mai dulci decât mierea şi fagurul în gura celor care au 
ajuns întru cunoştinţa Lui, ci este întru totul numai trup, iar grija lui este trupească şi 
simţirea lui este mai trupească, şi deci nu poate ca să guste şi să simţească în chip 
duhovnicesc binefacerile ce ni le-a dat Dumnezeu; căci toate lucrurile cele după 


Dumnezeu îi par amare şi nu cunoaşte după cum trebuie: «gustați şi vedeţi că bun este 

Domnul». Şi acela care nu cunoaşte aceasta, arătat este că s-a înstrăinat de către dragostea 
şi dulceaţa lui Hristos; iar acela care n-a simţit dragostea şi dulceaţa lui Dumnezeu (vai 
mie, a mea este această lipsă pentru că m-am hotărât ca sa judec cele străine), este 
potrivnic lui Dumnezeu şi străin de Împărăţia cerurilor. Pentru că în care altul poate să 
nădăjduiască? Şi a cărui altuia dragostea să dobândească şi să afle alinare, fie în viaţa 
aceasta, fie în cea viitoare? Dar acela care se îndărătniceşte şi cârteşte şi blestemă pe aceia 
care îl îndeamnă la cântarea şi slăvirea lui Dumnezeu, ce răspuns va afla în ziua judecății, 


pentru că s-a făcut sminteală pierzării şi pentru sine şi pentru alţii? 


Credeţi-mă, duhovniceştilor mei fraţi, când aud acestea şi văd pe careva dintre 
voi că pregetă pentru acestea, atât de nespus mă scârbesc şi se răneşte inima mea încât îmi 
pare că mă aflu în iad şi nu simt vreo altă alinare a lumii, ci mi-e silă şi de această viaţă şi 
plâng şi mă tânguiesc, ca şi cum eu aş fi cel care mă osândesc şi cu toate că vă rog pe voi, 


nu sunt ascultat. 


Mustrând, sunt disprețuit, învinuind sunt urât, pedepsind, sunt în schimb 
pedepsit şi izgonit ca duşman şi făcând acestea nu pot să-mi aflu vreo odihnă; mă gândesc 
să încetez şi să-mi văd mai bine de păcatele mele, dar când socot să o fac pe aceasta, 
atunci se aprinde inima mea ca o flacără şi iarăşi mă găsesc în aceleaşi şi mă scârbesc mai 
mult păcatele voastre, decât l-ar scârbi pe fiecare ale lui; şi mă aprind şi mă înflăcărez 
pentru voi şi socotesc viața mea nenorocită şi nu mă pot dumiri cum am ajuns în 
asemenea nesimţire; şi facem toate lucrurile noastre împotriva sufletelor noastre şi ne 
sfâşiem pe noi înşine, sărind şi jucând spre pierzarea noastră; şi legând strâns sufletul 
nostru cu păcatele, ne veselim; iar pe aceia care se străduiesc ca să ne dezlege din legături 
îi sfâşiem; şi dacă ne împiedică cineva ca să nu facem ceva potrivnic sufletului nostru, îl 
lătrăm ca nişte câini înfuriaţi şi îl clevetim şi nu ne astâmpărăm până ce nu săvârşim 


lucrul cel rău şi ne pierdem sufletele noastre. 


După aceea, cu vremea, ne obişnuim la asemenea rele şi ne facem răi într-un 

chip oarecare firesc şi nici că mai voim ca să ieşim dintru întunericul acestora şi să ne 


venim întru simţire. 


Zicem că suntem monahi şi ne-am făcut mai răi ca mirenii. Am făgăduit să 
flămânzim şi să însetăm şi să ne chinuim şi nu ne ruşinăm a înjura pentru o bucată de 
pâine, pe care poate şi o cerem în afară de vremea rânduită pentru masă. Am venit la 
mănăstire ca să părăsim toate ale lumii, şi părinți şi fraţi şi prieteni, iar noi nu încetăm a-i 
hrăni pe aceştia şi mai ales cu pâinea mănăstirii. Am lepădat lumea ca pe un duşman şi 


iubim pe mireni şi pe cele mireneşti mai mult decât sufletul nostru. 


Te întreb, frate, spune-mi, când ai venit la mănăstire, ai crezut că este înviere, 
judecată şi răsplătirea faptelor fiecăruia? Ai mărturisit că este Dumnezeu Care va să 


răsplătească la fiecare după faptele lui? Ori n-ai pus în mintea ta nici una dintru acestea? 


Spune-mi, când te-ai făcut călugăr şi ai venit înaintea atâtor martori, ai avut 
scop ca să păzeşti făgăduinţele ce ai făgăduit şi contractele ce le-ai încheiat, prin care te-ai 
învoit cu Hristos? Ori ai făcut-o cu vicleşug şi cu prefăcătorie? Că adică vrei să te faci 
frate de mănăstire şi mădular al frăţimei, iară scopul tău a fost ca să mănânci şi să bei şi 
să-ți saturi pântecele şi lăcomia pântecului tău şi să petreci viaţă fără de grijă şi fără 
osteneală? De ai venit să te faci rob al lui Hristos şi frate al nostru, păzeşte, te rog, 
poruncile lui Hristos şi te hotărăşte să-L slujeşti cu sârguinţă ca să arăţi din fapte că eşti 
creştin adevărat şi să te faci şi frate al nostru, iubitor de Dumnezeu, făcându-te întru toate 
asemenea nouă; şi să suferi împreună cu ceilalţi frați, ca un bun ostaş al lui Hristos pentru 


a te încununa şi a te slăvi şi a te bucura împreună cu ei întru slava cea veşnică. 


Iar de ai venit cu vicleşug, nu ca să te faci călugăr întru adevăr, ci numai ca să 
mănânci şi să bei, aflându-le pe toate de-a gata, ascultă să-ţi spun şi eu cele ce urmează. 
Află mai întâi (care este mai mare ca toate) că nu te-ai unit cu Hristos, ci eşti potrivnic Lui 
şi trădător, de vreme ce alta cugeti cu mintea ta şi alta făgăduieşti cu gura. Și îți închipui 


că înşeli pe Dumnezeu cel cu totul neînşelat? Acela vesteşte pe faţă la toți: «Nu vă faceţi 

griji pentru mâine, ce veţi mânca sau ce veţi bea sau cu ce vă veţi îmbrăca». ŞI tu pentru 
asta te-ai făcut călugăr ca să ai parale şi lucruri, pe care poate dacă erai mirean nu le-ai fi 
avut? Apostolul Pavel poruncește: «Având hrană şi îmbrăcăminte, întru acestea să fim 
mulţumiţi» şi tu nu te mulţumeşti numai cu acele ce-ţi trebuie, ci furi şi faci ale tale 
lucrurile mănăstirii pentru plăcerea şi alinarea trupească şi vrei să fu frate întru toate cu 


aceia care s-au ostenit mult întru lucrul lui Dumnezeu. 


lar de vezi pe unii fraţi ce se nevoiesc cu tot sufletul lor întru postiri sau 
privegheri sau osteneli trupeşti, întru umilinţă şi necurmată rugăciune, ori întru starea cea 
de toată noaptea, întru slavoslovii şi cântări duhovniceşti, tu spui că eşti străin şi nu poţi să 
le faci pe acestea şi te ascunzi şi nu vii la slujbe şi îți închipui că te foloseşte pe sine-ţi? 


Vai orbirii celei mai mari şi nepriceperii şi înşelăciunii cugetelor tale! 


Dar şi mai rău decât asta, că dacă se iveşte în faţa ta şi cea mai mică ispită ori 
te scârbeşte puţin egumenul, voind să te încerce, lepezi şi schima aceasta, după cum cu am 
văzut pe mulți că ziceau: «Nu cumva oare am venit să fiu rob cuiva, ori ca să fiu ocărât?». 
O, ce nesocotință! N-ai venit, frate, ca să te nevoieşti împotriva vrăjmaşilor noştri 
nevăzuţi, demonii? N-ai venit ca să te lupţi cu patimile tale? Dar pentru ce ai voit ca să te 
faci ostaş al lui Hristos şi să te numeri împreună cu fraţii ostaşi ai lui Hristos? Ca să 
primeşti plată şi bucate şi băuturi întocmai cu aceia? Şi să stai ca la crâşmă şi să dormitezi 


ŞI să îmbeţi? 


Dacă cumva cugeţi acestea, vai de tine în ziua judecății, când va veni dreptul 
Judecător ca să răsplătească fiecăruia după faptele lui şi să ceară de la călugări legăturile 
şi făgăduinţele ce le-au făcut către El de faţa multor martori, înaintea Sfântului Altar şi a 
Sfinţilor îngeri. Pentru că atunci când ne întreabă preotul «de ce ai venit, frate, căzând 
înaintea Sfântului Jertfelnic şi a sfinților însoțitori (a celor adunaţi în Biserică), doreşti 
viață monahicească şi petrecere îngerească?y. Ce răspundem la acestea? Zicem: «Da, 


cinstite părinte!». lată preotul ce zice iară: «Să ştii, frate, că de vreme ce ai venit ca 

împreună să te numeri cu slugile Împăratului Hristos, găteşte-te pe sine-ţi de ispite, căci 
de acum înainte vrăjmaşul nostru diavol, va să iscodească mai mult orice meşteşug 
împotriva ta. Deci dar trebuie să şi flămânzeşti, să şi însetezi, să şi răceşti şi să fii scuipat 
şi batjocorit şi pălmuit şi să rabzi toate cel întristăcioase ce ți se fac pentru Dumnezeu». Şi 
noi ce răspundem? Nu ne făgăduim ca să le pătimim şi să le răbdăm toate acestea? Şi la 
fiecare întrebare ce ne-o face preotul, nu zicem: «Da, cinstite părinte?». Nu mărturisim 
înaintea lui Dumnezeu şi a îngerilor să păzim înfrânarea şi privegherea şi rugăciunea şi 
ascultarea până la moarte către stareţ şi către fraţi? Şi acum am ajuns în această stare 
nenorocită, că petrecem viața noastră cu atâta netemere de Dumnezeu şi cu atâta 
dispreţuire a poruncilor Lui, ca şi când n-ar mai fi nimeni care să ne întrebe de asemenea 
făgăduinţe ce le-am făcut? Şi nu judecăm numai pe fraţi, dar şi înşişi pe stareţii noştri, 
apoi cârtim şi vorbim împotrivă şi blestemăm şi facem aproape pe toate câte le urăşte 
Dumnezeu şi ne aruncă sufletele noastre în focul iadului? Unde aţi auzit cândva asemenea 
înşelăciune şi meşteşugire? Sau care diavol poate să iscodească vreun alt mijloc mai mare 
decât acesta spre pierzarea sufletelor noastre? Şi mai bine să zic, ce altceva mai rău pot 


demonii să cugete şi să iscodească spre pierzarea noastră? 


Pentru că demonii văzându-ne că suntem robiţi voinţei trupului, văd că ne 
înstrăinăm de darul Sfântului Duh şi ne omorâm sufletele noastre, căci depărtarea 
sufletului de către Dumnezeu este moartea lui; şi pentru care altă cauză poartă şi aceştia 
război împotriva noastră? Căci tot războiul demonilor ce-l poartă împotriva noastră pentru 
aceasta este, ca să ne depărteze de către darul Sfântului Duh. Dar noi, precum văd, chiar 
înainte de a ne lupta aceia, ne dezbrăcăm pe noi înşine de asemenea dar al lui Dumnezeu, 
prin aceea că nu plinim poruncile lui Dumnezeu şi prin aceea că nu avem niciodată 
bunăvoință ca să-L căutăm din tot sufletul nostru; căci dacă L-am căuta, n-am petrece 
viaţa noastră cu atâta lenevire; de am avea grijă pentru cele cereşti, nu ne-am nevoi atâta 
de mult pentru cele lumești; dacă am cugeta pentru cele nepieritoare, n-am fi legaţi cu 


totul absolut de cele pieritoare; dacă am dori pe cele veşnice, n-am iubi în felul acesta pe 

cele trecătoare; dacă am iubi pe Dumnezeu, nu ne-am întoarce aşa de mult de la cei care 
ne povăţuiesc către El; dacă ne-am sili ca să lucrăm fapte bune, nu ne-am lipsi de 
învățătorii faptelor bune; dacă am primi cu bucurie postul, nu am cârti niciodată pentru 
lipsa bucatelor şi a băuturilor; dacă ne-am nevoit că să ne înfrânăm de la patimi, nu am 
sluji cu silinţă plăcerilor; de am avea credinţă adevărată, n-am face lucrurile celor 
necredincioşi;, dacă am avea în inima noastră frică de Dumnezeu, nu ne-am împotrivi 
robilor celor adevăraţi ai lui Dumnezeu, pentru orice lucru bun; dacă am avea smerenie, 
nu am nesocoti pe robii lui Dumnezeu; dacă ne-am învrednici să dobândim adevărata 
dragoste, am cunoaşte şi pe Dumnezeu, am alege mai degrabă nu numai să fim necinstiţi, 
dar şi pedepsiţi şi a fi nedreptăţiţi şi a fi necăjiţi şi a suferi cu bunăvoință orice ispită şi 


strâmtorare pentru dragostea lui Hristos. 


Dar acum, suntem atât de mult robiți de patimi şi întru atâta orbire şi prostime 
ne aflăm, încât nici nu ne venim întru simţire ca să cunoaştem în ce fel de rele ne găsim, 
nici nu ştim deloc că suntem în această stare ticăloasă. Pentru aceea şi de ne-ar învăţa 
cineva pentru vreun păcat oarecare, răspundem în aşa fel, ca şi cum n-am fi auzit 
niciodată dumnezeieştile Scripturi şi îi zicem: «Oare şi acest lucru este păcat şi din ce 
cauză se numeşte păcat?. De ne-am păzi noi măcar de cele mai mari rele, pentru că 
Dumnezeu nu va să facă atâta întrebare pentru cele prea mici». Şi cine le zic acestea? 
Creştinii, fiii lui Hristos, care au făcut atâtea făgăduinţe către Dumnezeu, când s-au 
botezat şi mai ales monahii care au făcut a doua legătură şi mărturisire cu Dumnezeu. Cei 
care poartă chipul călugăresc ca pe o virtute şi au numele de monah în loc de sfinţenie, cei 
care au făcut legătură cu Hristos ca să părăsească lumea şi toate cele din lume şi care au 
mărturisit ca să părăsească şi părinți şi rude şi prieteni şi au făgăduit că vor fi supuşi 
părintelui lor duhovnicesc ca lui Dumnezeu Însuşi şi vor păzi viaţa pustnicească, prijindu- 
se până şi de privire şi de orice cuvânt nelucrător (adică să nu privească fără rânduială, 
nici să zăbovească la vorbă), iar acum ei gândesc că nu este păcat pizma şi clevetirea şi 


cârtirea şi vorbirea împotrivă şi minciunile, vieţuirea deosebi (de sine) şi jurământul şi de 

a fura pe ascuns vreun lucru al mănăstirii, spre a-l avea ca al lor, ori ca să-l dea la alţii, 
fără de ştirea proestosului; şi de acestea ei încă gândesc că nu este nicidecum păcat prin 
aceea că chivernisesc rău ascultările lor, adică făcând la slujbele lor ceva cu părtinire ori 


cu împătimire ori cu răutate ori cu pizmă, ori fără conştiinţă şi după osteneală. 


O, omule, nu te înfricoşezi auzind în fiecare zi pe Dumnezeu care îți zice: 
«Cuvânt deşert să nu iasă din gura voastră: căci, amin zic vouă, şi pentru cuvântul deşert 
veţi da răspuns? Şi pentru apa rece veţi lua răsplată (adică milostenia unui pahar cu apă 


rece dată celui ce însetează)». Nu auzi!?... 

Raportul lui Pilat (guvernatorul Palestinei) către Cezarul Tiberiu 


Nobile Suveran, salutare, 


Cauzele care au provocat acea tulburare din Ierusalim au fost în legătură cu 
moartea lui lisus din Nazaret şi evenimentele care au avut loc în provincia mea acum 
câteva zile, au fost de-un astfel de caracter încât mă fac să le raportez cu de-amănuntul, 
pentru că eu nu voi fi deloc surprins dacă, în vremea scurgerii timpului acestuia, nu se va 
schimba cu totul soarta naţiunii noastre căci se pare că, cu zilele din urmă, zeii au încetat 


de a mai fi ispășit. 


Din partea mea sunt gata să spun: blestemată să fie ziua aceea în care am 
urmat pe Valerius Gratius la guvernarea ludeei. La sosirea mea în Ierusalim, am luat în 
primire sala de judecată şi am poruncit ca să se facă un ospăț mare, la care am invitat pe 
tetrarhul Galileii împreună cu arhierul şi pe toţi oficianții lui. La ora anunţată, nici 


unul din oaspeţi nu s-a arătat. Aceasta a fost o insultă pentru onoarea mea personală. 


Mai târziu, după câteva zile, a venit la mine arhiereul să-şi ceară scuze. 
Imbrăcămintea şi purtarea sa erau grozav de vicleane (iar religia sa pretindea ca îl oprește 


pe el şi pe supuşii lui a sta la aceeaşi masă cu romanii, adică cu păgânii). 


Am crezut de bine ca să primesc această scuză, dar tot cu această ocazie m-am 
convins că cuceriţii se declară duşmani ai cuceritorilor şi mi se pare că, dintre oraşele 
cucerite, Ierusalimul este cel mai greu de cârmuit. Atât de tulburat era acest popor, încât 


eu trăiam mereu cu frică că va izbucni în orice moment o răscoală. 


Pentru suprimarea ei însă, nu aveam decât un singur sutaş şi o mână de 
soldaţi. Am cerut întăriri de la guvernatorul Siriei care m-a informat că şi el are abia trupe 


de ajuns pentru a-şi apăra provincia sa. 

O dorinţă neastâmpărată de cucerire, adică de a ne întinde împărăţia dincolo 
de mijloacele noastre de apărare, mă tem ca să nu fie cauza de răsturnare a nobilului 


nostru guvernământ. 


Printre mai multe veşti care mi-au venit, încă una mă interesează în mod 


deosebit. 


Un tânăr se zice că a apărut în Galileia, predicând pe un ton blând şi nobil o 
altă lege, în numele lui Dumnezeu ce L-a trimis. La început mă temeam ca acesta să nu fie 
vreun agitator, care să aţâţe poporul contra romanilor; dar nu după mult timp, temerile 
mele fuseseră spulberate. lisus din Nazaret a vorbit mai mult ca un prieten al romanilor 


decât al evreilor. 


Trecând într-o zi pe lângă locul ce se cheamă Siluam, am văzut mare adunare 
de popor, iar în mijlocul ei pe un tânăr care stătea rezemat de un copac şi cu toată 


seninătatea şi calmul predica mulţimii. Mi s-a spus că acesta este Iisus. 


Era tocmai ceea ce mă aşteptam mai puţin să văd. Atât de mare era deosebirea 
dintre El şi ascultătorii Lui. Părul şi barba Sa aurie Îi dădeau o înfăţişare cerească. El 
părea a fi cam de vreo 30 de ani. N-am văzut în viaţa mea o privre atât de dulce şi de 


senină. Ce contrast între El şi ascultătorii Săi cu bărbile lor negre şi feţe încruntate. 


Nevrând să-L întrerup prin prezenţa mea, mi-am continuat drumul înainte, dar 
am făcut semn secretarului meu să se asocieze mulțimii şi să asculte ce vorbeşte. Numele 
secretarului meu este Manelius. El este strănepotul şefului de spionaj şi conspirație, care 
s-a ascuns în Etruria aşteptând pe Catilina. Manelius este un vechi băştinaş din Iudeea, 


astfel cunoaşte bine limba ebraică. Mi-e foarte devotat şi vrednic de orice încredere. 


Intrând în sala de judecată, l-am găsit pe Manelius, care mi-a istorisit 
cuvintele auzite de la lisus în Siluam, zicând: „Niciodată nu am citit în cărți sau în 


lucrările filozofilor ceva ce s-ar putea asemăna predicilor lui lisus”. 

Unul dintre iudeii răsculători, care sunt atâţia în Ierusalim, L-a întrebat dacă 
este cu cale de a da tribut Cezarului! lisus a răspuns: „Daţi Cezarului cele ce se cuvin 


Cezarului şi lui Dumnezeu cele ce se cuvin lui, Dumnezeu!”. 


Tocmai din cauza înţelepciunii Lui, eu am îngăduit Nazariteanului libertatea, 
pentru că eram în putere să-L arestez, dar aceasta ar fi fost împotriva dreptăţii ce i-a 


caracterizat întotdeauna pe romani. 


Omul acesta nu era nici tendenţios şi nici răsculător şi L-am ocrotit cu 
protecția mea, poate necunoscută Lui. El avea libertatea să lucreze, să vorbească, să facă 
adunări, să ţină predici poporului şi să-şi aleagă ucenici neîmpiedicat de nici un mandat 


pretorian. 


Dacă s-ar întâmpla însă, ferească-ne zeii (aceasta este presupunere), ca religia 
strămoşilor noştri să fie înlocuită prin rehgiunea lui lisus, lucrul acesta se va datora 
acestei nobile toleranţe şi prea mari indulgenţe, pe care le îngăduie Roma. Pe când eu, 
mizerabilul nenorocit, voi fi poate instrumentul pe care oamenii îl numesc „providenţial” 


prin care să vină peste noi acest destin. 


Dar libertatea aceasta nemărginită dată lui lisus a indignat tare pe iudei, dar nu 


pe cei săraci, ci pe cei bogaţi şi puternici. 


În adunări, lisus era foarte aspru cu cei din urmă (cu bogaţii) şi aceasta a fost 
pentru mine un bun motiv de a nu tulbura liniştea Nazariteanului. Cărturarilor şi fariseilor 
le zicea: „Voi sunteți pui de viperă, voi vă asemănaţi cu mormintele văruite”. Alteori, El 
era indignat de îngâmfatele posturi şi daruri ale bogaţilor şi le spunea că doi bani ai 


văduvei sărace sunt mai preţuiţi înaintea lui Dumnezeu decât darurile lor bogate. 


In fiecare zi se făceau plângeri la sala de judecată în contra abuzurilor iudeilor. 
Eram informat că vreo nenorocire o să 1 se întâmple acestui om. Căci nu va fi pentru întâia 


dată ca Ierusalimul să-şi omoare cu pietre pe cei care erau numiți de ei profeţi, şi dacă 

pretorul le va refuza plângerea, ei vor face apel la Cezar. Conduita mea a fost aprobată de 
Senat şi mi s-a promis o întărire de soldați după terminarea războiului cu perşii, fiindcă 
astfel nu eram în stare de a întâmpina răscoala. M-am hotărât apoi să iau o măsură care 
făgăduia mai mult pentru a stabili liniştea în oraşe, fără a supune Pretorul la concesiuni 


umilitoare. 


Am scris lui lisus, invitându-L la o convorbire cu mine în sala de judecată şi 


El a venit. 


Precum ştiţi, în vinele mele curge sânge spaniol amestecat cu sânge de roman, 
care nu cunoaşte frica şi e nesupus emoţiilor. Mă plimbam prin curte când Nazariteanul a 
apărut şi când am dat ochii cu El, mi s-a părut ca şi când o mână de fier mi-ar fi legat 
picioarele de pământ şi tremuram ca şi un vinovat, deşi Nazariteanul era calm şi liniştit, ca 
un nevinovat. Când a venit la mine, s-a oprit deodată şi, ca printr-un semn, părea că-mi 
zice: „lată-Mă, am sosit”. Câtva timp am rămas încremenit şi priveam cu admiraţie, 
respect şi frică această figură de om, supranaturală, o formă de om necunoscută 


numeroşilor noştri pictori, care au dat forme şi figuri la tot felul de zei. 


„Lisuse”, i-am zis în cele din urmă şi limba mea gângăvea, „lisuse din Nazaret, 
eu Ţi-am dat timp de 3 ani de zile o mare libertate de vorbă şi nu-mi pare rău. Cuvintele 
Tale sunt ale unui om învăţat. Nu ştiu dacă Tu i-ai citit pe Socrate sau pe Platon, dar un 
lucur îţi spun că în predicile Tale se află o simplitate maiestuoasă, care Te ridică mult mai 
sus deasupra acestor filozofi. Împăratul este informat despre Tine (zise făcând aluzie la 
scrisoarea lui Publius Lentulus) şi eu, umilul său reprezentant în această comunitate a lui 
Israil, sunt foarte fericit că Ţi-am îngăduit această libertate de care Te bucuri şi eşti atât de 
vrednic. Totuşi, nu pot să ascund de la Tine că predicile Tale au stârnit mari şi puternici 
duşmani contra Ta. Nici aceasta nu e de mirare. Socrate a avut duşmanii săi şi a căzut 
victima urii lor. Ai Tăi sunt fără îndoială aprinşi contra Ta, din pricina libertății pe care Ţi- 


o dau; mă învinuiesc pe mine de a fi în directă legătură şi unire cu Tine, cu scopul de a 

dezbrăca pe iudei de mica putere ce o mai au de la romani. Rugămintea mea este deci, nu 
zic poruncă, ca Tu să fii pe viitor mai cu băgare de seamă şi să înconjuri de a jigni mânia 
duşmanilor. Fă ca să nu se răscoale populația stupidă contra Ta şi să mă silească pe mine 


să întrebuinţez mijloacele justiţiei. 


Nazariteanul a răspuns liniştit: „Prinţ al pământului, cuvintele tale nu sunt din 
adevărata înţelepciune. Spune-i furtunii: «Stai în mijlocul muntelui, căci astfel vei 
dezrădăcina copacii din vale». Furtuna îţi va răspunde: «Eu trebuie să mă supun legilor 
Creatorului. Numai singur Dumnezeu cunoaşte încotro merge furtuna». Adevăr zic ţie, 


înainte de a înflori rozele Saromului, sângele Celui drept va fi vărsat”. 


Eu l-am zis: „Tu mi-eşti mai preţios mie pentru înţelepciunea Ta decât toți 
tulburătorii aceştia şi îngâmfaţii de farisei; abuzează de libertatea Cezarului şi ne ţin într-o 
frică continuă, aceşti mizerabili neliniştiţi. Ei nu cunosc că lupii din pădure se îmbracă 
uneori în piele de oaie. Eu te voi apăra faţă de ei. Palatul de justiţie este deschis Ție pentru 


scăpare”. 


Cu nepăsare şi clătinându-Şi capul, cu un har şi zâmbet dumnezeiesc, lisus îmi 
ripostă: „Când ziua aceasta va fi sosit, nu va fi loc de scăpare pentru Fiul Omului nici sub 
pământ; sălaşul Celui drept este acolo, zise El, arătând cu degetul spre cer. Ceea ce este 


scris în cărțile profeților trebuie să se împlinească”. 


„Tânărule, I-am răspuns pe un ton moale, Tu mă obligi ca simpla mea cerinţă 
aceasta. Trebuie să arăţi mai multă moderație în predicile Tale. Nu vătăma pe alţii, aceasta 


îți poruncesc. Fericirea Ta să Te însoţească, mergi în pace”. 


„Prinţe al pământului, a răspuns lisus, am venit în lume ca să aduc nu război, 
ci pace, iubire şi bunăvoință. Eu m-am născut în aceeaşi zi în care Cezar a dat pace lumii 
romane. Prigonirea nu este de la Mine. Eu o aştept de la alţii şi o voi întâmpina cu 


supunere faţă de voinţa Tatălui Meu, Care Mi-a arătat calea. Nu este în puterea ta de a 

aresta victima de la picioarele Altarului de ispăşire”. 


După aceste cuvinte, El a dispărut ca un nor luminos după perdelele 


pretorului. 


Duşmanii lui lisus s-au adresat în cele din urmă lui Irod, care pe atunci 
domnea în Galileia, ca să se răzbune asupra lui lisus. Dar Irod prefera să încline în această 
privinţă, el nu ar fi ordonat imediat osândirea la moarte a lui lisus, însă deşi era mândru de 
cinstea domniei sale, se temea de Senat de a comite o faptă care să-i nimicească influenţa 
în faţa Senatului. Într-o zi, vine la mine în pretoriu şi când s-a ridicat să plece, după câteva 
cuvinte neînsemnate, m-a întrebat ce părere am despre lisus Nazariteanul. Eu i-am 
răspuns că părerea mea este că lisus este un filozof mare, după cum unele națiuni mari 
adesea produc şi că învăţăturile Sale, cu nici un chip nu sunt eretice sau primejdioase, iar 
Roma este dispusă a îngădui în toate libertatea de a vorbi şi la aceasta este îndreptăţit prin 


faptele Sale. Irod a surâs cu ironie şi, salutându-mă cu respect prefăcut, s-a depărtat. 


Se apropia marea sărbătoare a evreilor, conducătorii religioşi plănuiau să se 
folosească cu această ocazie şi de exercitarea populară care se da loc totdeauna la 
sărbătoarea Paştilor. Oraşul era arhiplin de o populaţie turbulentă care dorea moartea lui 


Iisus. 


Spionii mei mi-au raportat că arhierei şi fariseii întrebuinţau tezaurul 
templului să mituiască poporul. Primejdia creştea pe fiecare oră. Un sutaş roman a şi fost 
insultat. Am scris atunci prefectului Siriei să-mi trimită imediat 100 de soldați de 
infanterie şi tot atât de cavalerie, dar el a refuzat să-mi trimită. M-am văzut atunci rămas 
singur, cu o mână de soldaţi, nişte păzitori îmbătrâniți în mijlocul unui oraş răsculat, 


neputincios de a reprima şi fiind silit de a o tolera. 


Răsculaţii au pus mâna pe lisus şi, cu toate că ei simțeau că nu au de ce să se 
teamă de pretoriu, crezându-mă alături de conducătorii lor în privinţa aceasta, au continuat 


să strige: „Răstigneşte-L!”. Trei partide se uniseră împotriva lui lisus: Irodianii, Saducheii 

şi Fariseii. 

Saducheii, a căror conduită era sprijinită de două motive, Îl urau pe Iisus şi 
doreau să scape de jugul roman, n-au putut uita niciodată intrarea mea în sfântul oraş cu 
steaguri care purtau chipul împăratului roman, deşi eu am făcut o mare greşeală din 
necunoştinţă, totuşi, în ochii lor, profanarea aceasta nu s-a micşorat. O altă nemulţumire 
pe care o purtau ei, era propunerea mea de a întrebuința o parte din tezaurul templului 
pentru ridicarea de clădiri publice. Din cauza acestei propuneri, ei erau plini de 


amărăciune. 


Fariseii erau duşmani pe faţă ai lui lisus. Ei au fost siliți să înghită trei ani şi 
jumătate pilulele amare pe care Nazariteanul le arunca în faţa lor public, oriunde se ducea 
ŞI, fiind prea slabi şi sfioşi şi neavând curajul de a lua singuri măsurile dorite, au fost 


foarte bucuroşi de a se uni cu irodienii şi cu saducheii. 


Pe lângă aceste trei părți, noi mai avem de luptat împotriva unei populaţii 
îndârțite şi totdeauna gata a se uni la răscoală şi să se folosească de neînţelegerea ce 


rezultă din acesta. lisus a fost târât înaintea arhiereilor şi condamnat la moarte. 


Cu această ocazie, Caiafa arhiereul a săvârşit umilul fapt de supunere, de a 
timite prizonierul la mine, ca să pronunţ eu osândirea asupra Lui. l-am răspuns că, 
deoarece lisus este galilean, afacerea cade sub jurisprudenţa lui Irod şi am poruncit să-L 


trimită la el. 


Acel viclean şi-a mărturisit umilinţa şi pretextând a avea respect faţă de mine, 
prin sutaşul Cezarului, mi-a încredinţat mie soarta acestui Om. Îndată palatul meu şi-a luat 
înfăţişarea unei cetăți ocupate. Fiecare moment ce trecea, sporea numărul tulburătorilor. 
Ierusalimul era inundat de populația adunată de prin munţii Nazaretului. Se părea că toată 


Iudeea se află în Ierusalim. 


Eu îmi luasem de femeie o domnişoară dintre gali, care avusese unele 

descoperiri pentru viitor. Plângând, s-a aruncat la picioarele mele... 


Traduceri din Sfinţii Părinţi foarte folositoare pentru mântuirea sufletelor 


Datoria monahului în faţa lui Dumnezeu 


Au venit odată şapte frați de la Alexandria la ava Macarie, ispitindu-l pe el, şi 
au zis: „Spune-ne nouă, părinte, cum să ne mântuim?”. lar bătrânul suspinând, a zis: „O, 


fraților, fiecare din noi ştie cum să se mântuiască, dar nu voim să ne mântuim”. 


Iar ei au zis către dânsul: „Foarte voim să ne mântuim dar nu ne lasă gândurile 
cele rele. Ce dar vom face?”. lar bătrânul a răspuns: „De sunteți monahi, (adică 
singuratici) ce căutați cu mirenii? Sau pentru ce vă apropiaţi unde petrece mirean? Cei ce 
s-au lepădat de lume şi s-au îmbrăcat în cinul cel sfânt şi petrec între mireni, se amăgesc 
pe sine. Pentru că în zadar este toată osteneala lor şi departe sunt de frica lui Dumnezeu. 
Că de la mireni nimic alta nu dobândim decât odihnă trupească. Şi unde este odihnă 
trupească, acolo frica lui Dumnezeu nu poate locui, mai vârtos în monah, pentru că 
monahului pentru aceasta i se zice monah, adică singuratic, pentru că noaptea şi ziua 


vorbeşte cu Dumnezeu şi cugetă numai cele ce sunt ale lui, trăind pe pământ. 

lar monahul cel ce petrece cu mirenii şi zăboveşte cu dânşii mai mult decât o 
zi, sau cel mult două, şi aceasta pentru trebuinţa de nevoie şi pentru că nu poate să trăiască 
în alt fel, adică să-şi vândă lucrul mâinilor sale şi să cumpere cele spre trebuinţa sa, 
trebuie să se întoarcă de grabă şi să se pocăiască lui Dumnezeu curat pentru acea una sau 
două zile care le-a făcut în lume pentru nevoia firii. Cel ce nu face aşa, ci adeseori merge 
la mireni, nesilindu-l vreo nevoie, sau zăboveşte împreună cu ei, nu este cu adevărat 
monah, nici se va folosi cândva, ci mai vârtos va dobândi din petrecerea cea cu mirenii 
acestea: la început, când se apropie de ei, îşi înfrânează limba, posteşte şi se smereşte. 
Până ce se va face cunoscut şi va ieşi vestea lui, că cutare monah este robul lui 
Dumnezeu. Îndată Satana pune în mintea mirenilor să-i aducă lui toată trebuinţa de vin şi 
de untdelemn, de aur şi de tot felul, zicând pentru dânsul: sfântul, sfântul. lar el auzind 
cuvântul acela, „sfântul”, se trufeşte smeritul şi începe să şadă cu ei, mâncând, bând şi 
odihnindu-se. Şi la cântarea din psalmi sculându-se, îşi înalță glasul ca să zică mirenii că 
cutare monah cântă şi priveghează, şi să-l laude. Şi, când aude laude, mai mult se trufeşte 


şi se înalță. Şi atunci se duce de la el cu totul smerenia. 


Dacă îi va zice cineva vreun cuvânt aspru, el răspunde mai aspru. Şi de-i va 
zice de slavă deşartă, slava deșartă va creşte întru el. Încă şi pofta mai tare se aprinde în 
el, văzând adeseori muieri şi copii şi auzind cuvinte lumeşti. Pentru aceea şi preacurveşte 
în toate zilele şi nu simte. Că se zice: tot cel ce caută la muiere spre a o pofti, iată au prea- 


curvit cu dânsa pentru inima sa. 


Apoi se ispiteşte să adune cele de trebuinţă peste an, pentru sine şi pentru cei 
ce vin la el. Şi din această pricină adună aur şi argint. Deci nu încetează să adauge la 
răutățile sale până ce dracii îl vor amăgi desăvârşit, depărtându-l de Dumnezeu şi 
aruncându-l în prăpastia iubirii de argint. Căci iubirea de argint este rădăcina tuturor 
răutăţilor, precum a zis Apostolul: şi pe cât este de departe cerul de pământ, atât este de 


departe monahul cel iubitor de argint de slava lui Dumnezeu. Monahul cel ce întâmpină 

vorbe lumeşti, are nevoie cu adevărat de multe rugăciuni ale Sfinților Părinţi, de vor putea 
puţin să-l folosească; pentru că celui ce se aruncă pe sine la moarte, cine îi va ajuta? Nu-l 
auzim pe Sfântul Apostol loan zicând: „Nu iubiţi lumea, nici cele din lume; de iubeşte 
cineva lumea, dragostea lui Dumnezeu nu este întru el”. Şi pe Sfântul Apostol Iacob, 
fratele Domnului, îl auzim grăind: „De i se pare cuiva că este prieten lumii, vrăjmaş lui 


Dumnezeu se face. Pentru că dragostea lumii acesteia este vrajbă către Dumnezeu”. 


Să fugim, fraților, de lume, precum fuge cineva de şarpe, pentru că acela ce se 


muşcă de şarpe, ori moare ori greu se face sănătos. 


De folos ne este să avem un război, şi nu multe şi nenumărate. Spuneţi 
fraților: părinţii noştri unde au dobândit faptele bune, în lume sau în pustie? Arătat că în 
pustia cea neumblată de mireni. lar noi, de suntem în lume, cum vom putea sa dobândim 
fapta bună? Că de nu vom fi flămânzi şi nu vom înseta şi nu ne vom depărta de materiile 
lumii, şi nu vom muri la toate voile trupului, cum vom fi vu cu sufletul? Cum vom 
dobândi Împărăţia cerurilor? Pentru că ostaşul, de nu se va lupta la război şi de va birui şi 
după aceea va da şi bani, nu se învredniceşte de cinste. lar noi mâncând, bând şi între 
mireni petrecând, între care am şi fost şi mai înainte, cum ne vom învrednici de Împărăţia 


cerurilor? 


Monahul cel ce are aur, argint sau materii, acela nu crede că Dumnezeu, Cel 
ce hrăneşte şi fiarele şi chiţii cei din mare, poate să-l hrănească şi pe el. Dacă, prin 
urmare, nu credem că poate să ne dea nouă pâine, atunci nici Împărăţia Lui nu poate să 
ne-o dea. Şi la ce ne ostenim noi? Spuneţi-mi, fraților: îngerii în cer aur şi argint 
grămădesc sau slava lui Dumnezeu? Şi noi pentru ce ne-am depărtat de lume? Ca iarăşi 
bani să adunăm sau ca să ne facem îngeri? Oare nu ştiţi că acea ceată ce a căzut din cer se 


împlineşte din monahi? Că aceasta însemnează chipul nostru, îngeresc de toţi numindu-se. 


Pagina 743 


Nu se cade să râvnim bunătăţile, privind spre slava deşartă 


De slava deşartă se cuvine foarte să fugim; ea nu ne depărtează de osteneli 
mai înainte de a ne osteni, ci după osteneli. De cununi ne jefuieşte vrăjmaşa mântuirii 
noastre cea cu anevoie de prins; ea îşi întăreşte pândirile cele asupra noastră lângă bolțile 


cele cereşti şi se sileşte să surpe bunătăţile cele ce şi-au întins ramurile până la ceruri. 


Căci când va vedea pe neguţătorul bunei credinţe că şi-a umplut corabia minţii 
cu poverile de multe feluri ale faptelor bune atunci, slava deşartă, pornindu-şi furtuna sa, 
se nevoieşte să răstoarne şi să înece corabia. Pentru că mintea înotătorului celui de sus 
plecându-se să privească spre slava omenească, toată bogăția sufletului de năpraznă a 
risipit-o şi temeliile faptelor bune târându-le la pământ, ostenelile cele întinse până la cer 
le-a surpat, fiindcă a făcut să se ceară plata cea pentru osteneli de la oameni, deşi trebuia 
numai la Dumnezeu să o căutăm şi Lui să-i păstrăm 1sprăvile noastre şi numai de la El să 
luăm cele după vrednicie. Iar noi, pentru că am ales mai mult a lucra pentru oameni, adică 
pentru slava lor, de la dânşii cerând plata cea deşartă a laudei, în loc de a ne sârgui pentru 


Dumnezeu, pentru aceea cu cuviinţă şi cu dreptate cădem din Dumnezeieştile răsplătiri. 


Fiindcă nu pentru Dumnezeu ne ostenim, ci oamenilor ne-am făcut argaţi, de 
la care şi paguba plăţilor în loc de plăți luând, ce vom mai cere de la Dumnezeu, Căruia 
nimic nu am voit să-i lucrăm? Şi cum aceasta este adevărat, ascultă sfințita Evanghelie: 


„Amin, zic vouă că-şi ia plata sa”. 


Să fugim dar de vorba deşartă, de jefuitorul cel dulce al duhovniceştii bogății, 
de potrivnicul cel plăcut al sufletelor noastre, de molia faptelor bune care cu drag jefuieşte 
bunătăţile noastre, care pe otrava înşelării sale a ascuns-o cu miere şi dă minţilor omeneşti 
paharul cel de pieire ca, precum socotesc, fără de saţiu să se înfrunte din patima aceasta. 


Pentru că dulce lucru este celor neiscusiţi slava cea omenească. 

Şi în alt chip încă şi din judecata cea dreaptă îi fac să greşească lesne pe cei 
prinşi de această patimă, căci cel ce pofteşte această slavă, judecăţile sale le strică şi aceea 
o socoteşte că e cinstită care se va lăuda de cei ce s-ar întâmpla, încât slava deşartă este nu 
numai stricătoare a faptelor bune, ci şi povăţuitoare a celor rele. Pentru aceasta, trebuie ca 
numai la dreapta socoteală privind şi la Dumnezeu, îndreptătorul dreptei socoteli, pe acea 
cale să călătorim pe care Dumnezeu ne-o va arăta. Şi măcar de va lăuda cineva o cale ca 
aceasta, să nu socotim mare lucru lauda (numai către Lăudătorul cel de sus privind), ci 
numai să ne bucurăm împreună cu ei pentru dreapta judecată a celor bune. Şi dacă alţii 
defaimă această cale, nicidecum să ne dăm înapoi, ci să-i compătimim pe aceia care sunt 


lipsiți de dreapta judecată şi pătimesc întunericul minţii cel prea cumplit. 


Nu se cade să dăm călugărilor celor nestatornici îndrăzneală şi slobozenie, 
ci de aceştia să ne ferim 


Trebuie să ne ferim şi de cei nestatornici şi care uneori către unii, iar alteori 
către alții din frați se duc, şi cu umblări neîncetate şi neastâmpărate totdeauna colindând 
mănăstirile, şi cu pricinuire (motiv) ca şi de dragoste duhovnicească îşi împlinesc voile 
trupului, neavând în suflet nici un lucru statornic, nici întărit, nici cu bună rânduială, nici 
cu pricepere împodobit, ci tot ce este iscoditor şi cu rău nărav, plin de răspândirea minţii şi 
de nesocoteală, de vicleşug şi de fățărnicie, de cuvântare mincinoasă şi de linguşire 


amăgitoare; aceştia la limbă sunt neiscusiţi, la pântece neînfrânaţi, iar la suflet totdeauna 

zburători şi vânturători, gânduri având asemenea cu zburarea liliecilor, care gânduri având 
nu privesc drept, ci zboară şovăielnic şi lesne învârtindu-se, alta arătând la începutul 
pornirilor celor dintâi şi alta prin prefacerea cea lesnicioasă a socotelii, afară de toată 
nădejdea ajungând, mult târându-se şi nimic sporind înainte. Asemenea încă sunt cu 
dobitoacele cele ce aleargă împrejurul morilor (sau împrejurul parului la treier) care mult 
umblând, într-acelaşi loc pururea se află şi trupul adevărat se osteneşte, iar peste locul cel 
scurt nicidecum nu trece. Aşa şi aceştia totdeauna în patimile trupului ca într-o tină 
tăvălindu-se, nimic nu sporesc înainte spre înălțimea cea duhovnicească, ci aleargă un 
rotocol fără de capăt, de-a pururea învârtindu-se împreună cu poftele şi dulcețile trupului 
şi de la acelaşi iarăşi la acelaşi mergând şi din robia cea rea neslobozindu-se pentru 


răutatea voinței. 


Aceştia punând înaintea celor ce văd chipul oii, înăuntru ascund vulpea cea 
lacomă cu rău nărăvaş şi plin de vicleşug. Pe mulți încă în silesc a-i şi răsturna în răutatea 


cea deopotrivă. 


Câţi sunt lipsiţi de cârmuirea cea dreaptă a socotelii, cu lesne se alătură şi la 
cel ce bine şi la cel ce rău îi povăţuiesc; socotind că aceasta este bună pe care ar învăţa-o 
cineva drept sau cu închipuire de drept. Pe aceştia se silesc să-i atragă în prăpastie, 
răzvrătirea socotind-o a fi cuvânt de îndreptare pentru ei, iar însoţirea răutății ca o 
micşorare a greşelilor. De aceştia în tot chipul trebuie să ne ferim, ca nici pe alţii să nu 
vateme prin boala ciumii celei sufleteşti şi dinspre toate părțile împiedicaţi fiind, măcar 
târziu oarecând să se întoarcă spre bine, ruşinea luând-o ca dascăl, iar întoarcerea dinspre 


ei a celor îmbunătăţiţi folosind-o ca o sfătuire. 


Pentru că aceasta şi Sfântul Apostol Pavel a învăţat zicând: „Pentru cei ce nu 
lucrează nimic, ci umblă iscodind, pe acesta însemnaţi-l, nu vă amestecați cu dânsul ca să 


se ruşineze”. 

Nu se cade monahului nicidecum să poftească stăpânire (cliros) peste frați 


Iar cliros sau stăpânire peste frați a pofti călugărul nicidecum nu se cuvine. 
Pentru că diavolească este boala aceasta şi vină a iubirii de stăpânire, care este semn al 
răutățiu celei dintâi a diavolului. Pentru că şi el s-a prăpăstuit de patimă în căderea 


mândriei, şi cel ce este de patima aceasta stăpânit deopotrivă ca şi acela boleşte. 


Apoi încă şi zavistuitori şi sfăditori şi pârâtori şi fără de ruşine şi clevetitori şi 
măgulitori şi izvoditori de rele şi afară de cuviinţă smeriţi şi la petreceri proaste supuşi şi 
trufaşi şi plini de multa tulburare această patimă îi face pe cei ce s-au robit. Pentru că unul 
ca acesta zavistuieşte pe cei vrednici şi-i cleveteşte pe aceştia, le va ruga de multe ori şi 
moarte, ca prin lipsa celor îndemânatici spre lucrul acesta, peste dânsul să vină alegerea şi 
hotărârea. Şi se va linguşi pe lângă cei ce pot să-i dea dregătorie şi pentru aceasta va fi 
supus celor mai de jos, de îi vor sta împotrivă: va face vicleşuguri şi va avea tulburări şi 
păreri nenumărate şi liniştea sufletului şi-o va risipi şi Dumnezeul păcii va fi gonit de la 


el, neavând unde să se odihnească. 


Cunoscând deci paguba, să fugim de această poftă necuviincioasă. lar dacă 
cumva Dumnezeu va alege pe cineva din noi spre unele ca acestea (adică întâietate sau 
dregătorie), ştie Dumnezeu cu ce chip îl va da pe cel vrednic; noi nicidecum nu ne ştim pe 
noi că am umblat după acest fel de lucru, ori că am avut în suflet pofta aceasta, căci boală 


prea cumplită este a sufletului şi cădere din bunătăți. 

Rânduiala noilor începători şi aşezarea lor şi cele ce sunt cuviincioase lor 


Aceasta este rânduială cea întreg înţeleaptă şi lui Dumnezeu iubită: a nu căuta 
împrejur cu ochii încoace si încolo, ci totdeauna la cele dinainte a se întinde. Şi a nu 
cuvânta în deşert, ci singure cele de nevoie a le grăi. Şi cu haine sărăceşti îndestulaţi a fi 
spre trebuinţa trupului. A se împărtăşi din toate câte puţin şi nu pe unele a le defăima, iar 


pe altele a le alege, şi dintru acestea a voi să-şi umple pântecele. 
Mai mare decât toată fapta bună este socoteala. 


Iar de vin să nu te împărtăşeşti, fără decât când vei fi cu prietenii, la caz de 
boală ori mare slăbiciune. Să nu tai cuvântul celui ce greşeşte şi ca un neînvăţat să grăieşti 
împotrivă, ci ca un înţelept fii întărit. Şi socoteşte-te şi slujitor fraților tăi oriunde te vei 
afla mai mic. Să nu dezgoleşti înaintea cuiva ceva din mădularele tale, nici să te apropii de 
trupul cuiva, afară de pricină de nevoie. Nici să laşi pe cineva a se apropia de trupul tău, 
fără de pricină binecuvântată, precum am zis. Abate-te de la îndrăzneală ca de la moarte. 
Câştigă-ţi întreaga înţelepciune întru rânduiala somnului tău ca să nu se depărteze de la 


tine puterea care te păzeşte. Oriunde vei dormi, de este cu putinţă, nimeni să nu te vadă. 


Scuipat înaintea cuiva să nu arunci. lar de ţi-ar veni tuse şezând la masă, 
întoarce-ţi faţa înapoi şi aşa tuşeşte. Cu întreagă înţelepciune mănâncă şi bea, precum se 
cuvine fiilor lui Dumnezeu. Să nu-ţi întinzi mâna spre a lua ceva dinaintea prietenului tău 
cu obrăznicie. Și de va şedea străin cu tine la masă, îndeamnă-l odată şi de două ori să 
mănânce, şi cu bună rânduială pune la masă, nu cu tulburare. Cu bună rânduială şezi şi 


strâns, nedezgolind ceva din mădularele tale. 


Când caşti, acoperă-ţi gura ca să nu se vadă căci, ţinând răsuflările tale, va 
trece. De vei intra în chilia mai marelui tău, a prietenului sau a ucenicului, păzeşte-ţi ochii 


să nu vadă ceva din cele ce sunt acolo. Iar de vei fi silit de gând, ia aminte ca să nu îl 

asculți şi să faci aceasta, pentru că cela ce întru acestea cu neruşinare se află, străin este de 
chipul monahicesc şi de la Hristos Care ne-a dat nouă chipul acesta. Să nu iei aminte la 
lucrurile întru care sunt ascunse vasele chiliei prietenului tău. Cu linişte deschide-ţi uşa ta 
şi o închide şi pe a prietenului tău. Să nu intri de năpraznă către cineva, ci bătând de afară 
şi dându-ţi-se voie, atunci intră cu cucernicie. Nu te grăbi întru umblarea ta, afară de 


trebuinţa de nevoie care te-ar sili. 


Fă-te ascultător tuturor întru tot lucrul bun, iar nu celor iubitori de agoniseală 
sau de argint, nici mirenilor să nu le urmezi, ca să nu se facă lucru diavolesc. Întru 
blândeţe vorbeşte cu toţi şi cu întreagă înţelepciune spre toți priveşte şi să nu-ţi umpli 
ochii din faţa cuiva. Mergând în cale, să nu întreci pe cei mai mari decât tine, iar de ar 
rămâne prietenul tău, puţin întrecându-l, aşteaptă-l. Pentru că cel ce nu face aşa, nebun 
este şi asemenea porcului celui ce nu are lege. De va grăi prietenul tău cu oarecare ce l-ar 
fi întâmpinat, aşteaptă-l şi să nu-l sileşti pe dânsul. Cel sănătos să zică celui neputincios 
mai înainte de vreme, să facă trebuinţa (adică pentru mâncare). Să nu mustri pe cineva 
întru vreo greşeală, ci pe tine socoteşte-te întru toate vinovat şi pricinuitor al greşelii. Nu 
te feri a face tot lucrul cu smerită cugetare, nici iarăşi de dezbate. Şi de vei fi silit a râde, 
să nu ți se vadă dinţii tăi. Şi de vei fi silit a vorbi cu femei, întoarce-ţi faţa ta despre 
vederea lor şi aşa vorbeşte cu dânsele. Iar de monahii (călugăriţe) depărtează-te ca de foc 
şi ca de cursa diavolului, precum şi de întâlnirea şi de împreună vorbirea şi vederea lor, ca 
să nu se răcească inima ta din dragostea lui Dumnezeu, şi ca să nu-ţi pângăreşti inima cu 
noroiul patimilor; măcar de ar fi şi surori ale tale după trup, ca şi de cele străine fereşte-te. 
De amestecarea cu ai tăi fereşte-te ca să nu se răcească inima ta din dragostea lui 
Dumnezeu. De îndrăznelile cele cu cei mai tineri şi de împreunări fugi ca de prieteşugul 
diavolului. Cu unul fi împreună vorbitor şi împreună tăinuitor, adică cu cel ce se teme de 
Dumnezeu şi care ia aminte de sineşi totdeauna: care este adică sărac întru sălăşluirea sa, 


dar bogat întru tainele lui Dumnezeu. 

Către fiecare ascunde-ţi tainele tale, faptele tale şi războaiele tale. Să nu şezi 
cu capul gol înaintea cuiva afară de nevoie. Cu întreagă înţelepciune să ieşi la trebuinţa 
cea de nevoie ca şi cum cucernicindu-te de îngerul cel ce te păzeşte şi cu frica lui 


Dumnezeu o săvârşeşte, şi sileşte-te până la moarte deşi inimii tale nu i-ar fi cu plăcere. 


Mai bine-ţi este a mânca venin de moarte, decât a mânca cu femeie, măcar de 
ar fi şi maica ta sau sora ta. Mai bine-ţi este a locui cu balaur, decât a dormi împreună cu 
cel mai tânăr şi împreună a te acoperi, măcar de ar fi şi frate al tău după trup. De i-ar zice 
ție când mergi în cale cineva mai mare decât tine: „vino ca să cântăm”, să nu-l asculţi. lar 
de nu ţi-ar zice, cu limba taci, iară cu inima slavosloveşte pe Dumnezeu. Să nu te 
împotriveşti cuiva pentru ceva, nici să te lupţi, nici să minţi, nici să te juri pe numele 
Domnului Dumnezeului tău. Defăimat fi şi nu defăima, năpăstuit fi şi nu năpăstul. Mai 
bine este a se strica cele trupeşti cu trupul, decât a ne păgubi de ceva din cele ale 


sufletului. 


La judecată cu cineva să nu intri, ci rabdă osândindu-te, fiind neosândit. Să nu 
iubeşti cu sufletul tău ceva din cele lumeşti, ci pleacă-te egumenilor şi începătorilor şi de 
amestecarea cea cu dânşii depărtează-te. Că aceasta este cursă, care vânează pe cei mai 
leneşi spre pierzare. O, lacomule cu pântecele, cela ce cauţi a sluji pântecelui tău, mai 
bine ai pune în pântecele tău cărbuni de foc, decât prăjiturile egumenilor şi ale 
stăpânitorilor. Varsă-ţi mila ta peste toţi şi fă-te sfiit către toţi. De multa cuvântare păzeşte- 
te, pentru că aceasta stinge din inimă pornirile cele gândite care se nasc de la Dumnezeu. 
Fugi de a dogmatisi ca un leu fără de rânduială; nici cu hrănitorii bisericii să nu intri la 


aceasta, nici cu cei străini. 


Şi prin ulițele mânioşilor şi ale luptacilor să nu treci, ca să nu se umple inima 
ta de mânie şi să-ţi stăpânească sufletul tău întunericul răutăţu. Cu cel mândru să nu 
locuieşti împreună, ca să nu fie luată din sufletul tău lucrarea Sfântului Duh şi să se facă 


sălăşluire de toată patima vicleană. 

Păzirile acestea dacă le vei păzi, o, omule, şi te vei îndeletnici totdeauna întru 
cugetarea lui Dumnezeu, întru adevăr va vedea sufletul tău, întru sineşi, lumina lui Hristos 


ŞI în veac nu se va întuneca. Lui I se cuvine slava şi stăpânirea în veci. Amin. 


De voieşti a semăna la săraci, dintru ale tale seamănă; iar dacă din cele străine 
vei vrea a semăna, cunoaşte cum că mai amară este milostenia ta decât neghinile. 
Cinsteşte lucrarea privegherii ca să afli alinarea ce se apropie de sufletul tău. Petreci citind 
întru linişte ca să povăţuiască mintea ta spre minunile lui Dumnezeu totdeauna. lubeşte cu 
răbdare sărăcia ca să se adune mintea ta din risipire. Urăşte răsfăţarea, ca să-ţi păzeşti 
gândurile tale fără de tulburare. Sfieşte-te faţă de cei mulți şi grijeşte-te de singur sufletul 


tău ca să-l mântuieşti de risipirea liniştii celei dinăuntru. 


lubeşte întreaga înţelepciune ca să nu te ruşinezi în vremea rugăciunii tale 
înaintea lui Dumnezeu. Agoniseşte-ţi curăţenie întru lucrurile tale ca să strălucească 
sufletul tău întru rugăciunea ta şi întru pomenirea morţii, ca să se aprindă bucuria în 
mintea ta. Fereşte-te de cele mici, ca să nu cazi în cele mari. lubeşte hainele cele sărăceşti, 


pentru că cel ce iubeşte lucirea nu poate câştiga smerita cugetare. 


Căci înăuntru inima se închipuie asemenea cu starea cea din afară a omului. 
Cine, iubind bârfelile, poate câştiga minte curată? Sau agonisind slava cea de la oameni, 
poate să câştige gânduri smerite? Smeritei cugetări îi urmează înfrânarea şi sfiala, iar 
slava deşartă este slujitoarea curviei şi lucru al mândriei. Smerita cugetare, pentru sfiala ei 
cea de pururea, întru vedenie ajunge şi împodobeşte sufletul cu întreaga înţelepciune. Iar 
slava deşartă, pentru tulburarea cea de-a pururea şi amestecarea gândurilor din 


întâmplările lucrurilor, adună visterii pângărite şi spurcă inima. 


Să nu asemeni pe cei ce fac semne şi minuni şi puteri în lume cu cei ce se 


liniştesc cu înţelegere. lubeşte nelucrarea liniştii mai mult decât a sătura pe cei flămânzi în 

lume şi a întoarce multe neamuri la închinăciunea lui Dumnezeu. Că mai bine-ţi este a te 
dezlega de legătura păcatului, decât a slobozi robi din robie. Mai bine-ţi este a te împăca 
cu sufletul tău întru unirea treimi întru tine (a trupului, a sufletului şi a duhului), decât a 
împăca cu învăţătura ta pe cei dezbinaţi. Că Sfântul Grigore zice: „Bine este a slobozi 


pentru Dumnezeu, dar mai bine este a te curăţi pe sine-ţi lui Dumnezeu”. 


De voieşti a-ţi da sufletul spre lucrarea rugăciunii şi întru trezirea minţii, ca să 
câştigi cugetarea luminoasă, depărtează-ţi de vederea lumii tale vorbirile şi nu-ți face 
obicei a primi prieteni în chila ta nici prin chip de bunătate, fără numai pe cei ce sunt cu 
tine la un nărav şi de o minte şi de o taină. Şi teme-te de amestecarea vorbirii celei 
sufleteşti, care se obişnuieşte fără voie a se porni. Pentru că, pe cât se alinează inima faţă 
de lucrurile cele din afară, pe atâta poate şi mintea a ajunge la priceperea tainelor celor 


dumnezeieşti. 


Îndeletniceşte-te întru citirea Scripturilor ce îţi arată calea vederii celei subțiri 
(adică subțirătatea lucrurilor), apoi citeşte viețile sfinţilor, ca atunci când te vei scula la 
rugăciune şi la pravila ta, în locul cugetării celor lumeşti pe care le aveai altă dată în 
minte, te vei afla întru cugetarea Dumnezeieştilor Scripturi pe care le-ai citit; şi prin 
aceasta vei uita de pomenirea celor lumești, şi aşa vei avea mintea întru curăţie. Şi aceasta 
este cea scrisă în cărțile dumnezeieştilor Părinţi: sufletul se ajutorează din citire, când stă 
la rugăciune. Şi iarăşi, din rugăciune se luminează întru citire. Urât lucru este când 
iubitorii de trup şi cei îndrăciţi cu pântecele se apucă a iscodi lucrurile duhovniceşti, după 
cum curva pentru întreaga înțelepciune a grăi. Trupul care-i bolnav se întoarce şi se 
îngreţoşează de bucatele cele grase; tot aşa mintea care se îndeletniceşte întru lucrurile 
lumești, nu se poate apropia de cercarea celor dumnezeieşti. Foc în lemne ude nu se 
aprinde; iar dumnezeiasca fierbinţeală în inima ce iubeşte odihna şi răsfăţarea, nu se 


aprinde. 


Pagina 752 


Nu se cade ca întâlnirile femeilor să se facă fără de pază 


Pentru stăpânirea gândurilor şi înfrânarea patimilor, din destul am zis mai sus. 
Dar trebuie nu numai de acestea să ne păzim, ci şi de întâlnirile cu femeile pe cât este cu 
putinţă să fugim, de nu vreo nevoie oarecare netrecută ne-ar sili spre întâlnire. Încă şi vreo 
nevoie de ne va ajunge, ca de foc trebuie să ne ferim şi prea iute şi grabnică despărțirea să 
o facem, căci iată ce zice pentru aceasta înţelepciunea lui Solomon (Pildele lui Solomon 6, 
27-28): „Va lega cineva foc în sân şi hainele lui nu le va arde? Sau va călca cineva peste 
cărbuni de foc şi picioarele lui nu le va arde?”. Iar de va zice careva că nu se vatămă 
dintru a se întâlni cu femeile şi de a petrece împreună multă vreme, apoi să ştiţi că unul ca 
acesta sau nu se împărtăşeşte firii bărbăteşti, în mijlocul amândorura firilor stând - precum 
spun că sunt famenii cei din naştere, de vom zice că aceia au nepătimire către femei, 
uităm ce zice înțeleptul că pofta famenului este stricând fecioria fetei - sau deşi s-au 
împărtăşit firii bărbăteşti, dar unul ca acesta fiind înecat de patimi nu mai simte că 
pătimeşte, întocmai fiind cu oamenii beţi sau cu cei ieşiţi din minte care, cele mai 


cumplite pătimind, socotesc că sunt afară de pătimire. 


Dar cum să zicem (ceea ce nu este de zis) că este cineva care nu se îmboldeşte 
de patimă bărbătească; deşi el nu pătimeşte, nu îi va ameninţa însă pe alţii că adică, nu 
pătimeşte? Căci deşi unul ca acesta n-ar avea sminteală, întâlnindu-se des cu femeile şi 
vorbind, dar oare puţină pagubă pricinuieşte celor care îl văd întru asemenea întâlniri? Să 
nu se înşele unul ca acesta căci, oricum ar fi, se primejduieşte. La asemenea întâlniri 


pătimeşte vătămare în gânduri. 


Dar cum ne va încredința pe noi că şi femeia este fără de pătimure? Căci 
adeseori aceea fiind mai slabă cu firea, pătimeşte sminteală în cuget din pricina celui care 
face întâlnirile fără de pază. El adică nu s-a rănit, dar a pricinuit rănire fără ca să 


cunoască... De multe ori femeia, ca şi cum din dragoste duhovnicească venind la călugăr 

începe cu ochii a se umple de păcat; căci prin căutături obraznice se vânează de chipul 
aproapelui şi cu gânduri necurate strică fecioria cea dinăuntru (pe care Mirele Hristos o 


iubeşte mai ales) a sufletului. 


Pentru ca să înţelegi mai bine, frate ori soră, cât de multă pază se cuvine să 


avem a nu da pricină smintelii, voi aminti o pilda de la Sfântul Macarie: 


În vremea când se făcea prigoană pentru credinţa creştinească, unul dintre 
creştini suferise multe chinuri grozave din partea tiranului, fusese spânzurat pe lemn şi tot 
trupul lui era rănit, apoi a fost aruncat în temniţă în stare jalnică. Acolo îi slujea la cele de 
nevoie o călugăriță. Dar pentru că nefericita de ea petrecea adesea cu el fără de pază, a 
căzut la urmă în pacatul cur-viei acolo, în închisoare. O cădere jalnică şi vrednică de 
plâns. Prin urmare iată că nici sângele acestui mucenic pe care l-a vărsat pentru Hristos, 
nici rănile cele grozave, nici strâmtorarea temniţei, şi nici măcar evlavia cea multă a 
călugăriței, n-au putut să le ajute spre a nu cădea în păcat, pentru că nu s-au păzit de 


pricinile păcatului. 


Ce-ţi ajută ție iscusinţa la vorbă şi bărbăția sufletului, dacă nu vei fi cu pază şi 
mai ales de nu vei fugi de pricinile smintelilor şi de întâlnirile zăbavnice cu femeile. Căci 
Sfântul Apostol Pavel nu ne îndeamnă să stăm de vorbă şi să ne luptăm (când este vorba 
de sminteală trupească), ci mai vârtos ne porunceşte: „fugiţi de curvie” (1 Corinteni 6, 
18). Deci ca nimic din cele zise să nu se întâmple, trebuie să fugim, de este cu putinţă, cu 
desăvârşire de întâlnirile cu femeile, iar de nu este cu putinţă cu desăvârşire cel puţin să 
ne ferim de întâlnirile cele dese şi cu zăbavă (adică lungi) cu femeile; nu pentru că urâm 
neamul lor, să nu fie! Nici nu ne lepădăm de rudenia lor. Ci mai ales le povăţuim şi cu 
pilde voim a le folosi după putinţă pe cele care cu adevărat voiesc a-şi păzi cinstea, dar 
mai ales pe cele care au îmbrăţişat cinul monahicesc şi au intrat în stadiul luptelor pentru 
curăţenie, de vreme ce acestea se nevoiesc asemenea cu noi pentru acelaşi scop. lar de 


întâlniri dese şi vorbiri lungi să ne ferim, ca nu cumva să se facă aducere aminte a patimii 

pe care am lepădat-o şi pe care am oprit-o, cu darul Domnului nostru lisus Hristos. Amin. 


Din cartea „Hristoitia” 


„Fagur de miere sunt cuvintele bune; şi dulceaţa lor tămăduire sufletului” (Pildele lui 


Solomon 16, 24) 


Nici monahii nu se cade a grăi ruşinos sau să băsmuiască, nici să glumească 
sau să râdă. Şi dacă iarăşi este oprit celor sfinţiți şi clericilor a nu vorbi cuvinte de ruşine, 
a băsmui, a glumi şi a râde, cu mult mai mult fără de asemănare este oprit călugărilor. 
Deoarece călugării precum se cuvine a avea trupul feciorelnic, aşa se cade a avea şi gură 
curată de tot cuvântul ruşinos, de băsmuire şi de orice glumă şi râs; precum hotărăşte 
monahilor Sfântul Ioan Scărarul, monahul este silă a firii necontenită, trup neîntinat, gură 
curățită şi minte luminată. Că pe adevăratul monah îl face dorul cel ceresc şi cea întru 
Dumnezeu petrecere, după Sfântul Efrem, şi nu lucrurile acestei lumi şi glumele. Pe 
monah nu tunderea şi îmbrăcămintea îl fac, ci dorirea cea cerească şi petrecerea cea 


dumnezeiască, „că întru acestea viaţa cea prea bună se arată”. 


Şi deoarece al monahilor şi numele este de jale şi locuinţa este de plângere şi 
lucrarea lor este totdeauna jale şi plângere şi lacrimi; precum zice Sfântul Isac, că însăşi 


şederea monahului şi singurătatea lui, asemănarea vieţii celei în mormânt, care este 

departe de toată bucuria oamenilor, îl învaţă pe el. Că plânsul este lucrarea lui. Că şi însuşi 
numirea numelui lui spre aceasta îl îndeamnă şi îl abate pe el. Că plângător se numeşte, 
adică amar cu inima. Dar şi această îmbrăcăminte neagră a monahului, arată că se cuvine 
să plângă şi să se jelească, scrie Sfântul loan Scărarul. Pleacă-te spre lucrarea plânsului, 


după menirea hainei tale. Că toţi, cei ce plâng pe cei morţi, cu negru se îmbracă. 


Cum monahul, cel ce are lucrul neîncetat al său plânsul şi lacrimile, poate să 
glumească şi să râdă? Aceasta este cu totul nepotrivit, necuviincios şi vătămător petrecerii 
lui; pentru aceasta şi Marele Vasile, în „Aşezământul 12 al călugărilor”, învaţă a nu vorbi 
monahul cuvinte murdare şi, în certările lui, Sfantul Vasile canoniseşte monahul care 
grăieşte glume sau cuvinte zadarnice, să fie fără blagoslovenie, adică să nu ia anafura. Şi 
Sfântul loan Gură de Aur întreg cuvântul scrie că nicidecum nu se cade a glumi monahul. 
„Râzi şi totul îţi veseleşte fața? Tu, cel singuratic? Tu, cel răstignit lumii? Tu, cel 


plângător, râzi, spune-mi?”. 


De toată gluma se cuvine a ne depărta. Că de multe ori se întâmplă ca cei ce se 
îndeletnicesc în unele ca acestea să greşească din dreapta socoteală. Fiindcă sufletul se 
revarsă spre pornirea de râsuri. lar gândirea şi luarea aminte a minţii o strică râsul. De 
multe ori răul înainte mergând, în cuvinte de ruşine şi în necuviința cea mai de pe urmă 
sfârşeşte. Pentru că nu se potriveşte întru aceeaşi vreme să fie şi trezvia şi revărsarea 
glumii. 

Dacă cumva va fi şi trebuinţă ca puţin să slăbească posomorârea şi prin 
cuvinte să se arate veselia la faţă, să fie cuvântul plin de har duhovnicesc şi dres cu sarea 
cea evanghelică, ca să aducă bună mireasmă a iconomiei celei înțelepte dinăuntru şi îndoit 


să-i veselească pe ascultători şi cu răsuflarea şi cu harul priceperii. 

Nepătimirea şi fecioria trupului şi a sufletului 


(de la Sfântul Nil, Sfântul loan Gură de Aur şi Sfântul Vasile cel Mare) 


Sfântul Nil scrie către o fecioară (monahie): nebăgând seamă de nevrednicia 
mea, primeşte cu dragoste duhovnicească şi ia aminte citind cuvântul acesta, că vei afla 
negrăit folos într-însul; mai vârtos vei putea înţelege că aici sunt cuprinse poruncile 
Domnului nostru lisus Hristos din Sfânta Evanghelie, fără de care nimeni nu se va putea 
mântui, măcar de şi-ar da tot trupul său la răni, ori spre ardere, măcar de ar mânca în toată 
vremea vieţii sale doar o litră de pâine, pentru că postirea şi privegherea şi toată osteneala 
trupească nu ni s-a dat pentru alta, ci pentru ca, sfinţindu-ne trupul nostru prin înfrânarea 
celor cinci simţiri, să putem curăţi şi ştiinţa noastră prin domolirea patimilor sufleteşti: 
zavistia, pizma, ţinerea în minte de rău, iuțimea, mânia, clevetirea, mărirea deşartă, 
părerea şi mândria, pe care de nu le va surpa oricine de la sufletul său, în zadar îi va fi 
călugăria, în zadar îi va fi fecioria, în zadar îi va fi în scurt toată osteneala trupească; căci, 
ieşind din viaţa aceasta, se va afla fără roadă şi se va trimite în matca focului celui veşnic. 
Aceasta nu o zic de la mine, căci eu cu totul sunt întunecat la ochii sufletului de aceste 
patimi, ci de la sfinții Părinţi voi aduce ca mărturie mai întâi cuvântul de învăţătură al 


Sfântului loan Gură de Aur către călugări, unde zice: 


„Că puternic este Domnul Slavei lisus Hristos a se face povăţuitor fiecăruia, 
care se va aduce pe sine curat, precum El ne învaţă, dacă se va dezbrăca pe sine de moşie, 


de neam, de avere şi dimpreună de toată lumea ca un adevărat pătimitor. 


Pentru că cel ce nu se leapădă de toate averile lui şi nu moare pentru toată 


lumea, acela nu poate a se face ucenic Domnului. Numai de vei iubi pe Domnul 

Dumnezeul tău din tot sufletul tău şi pe aproapele tău ca pe tine; de vei păzi fecioria ta 
fără prihană, cea trupească precum şi cea sufletească, până la sfârşit; de vei agonisi milă şi 
îndurare în vasele inimii tale şi te vei găti cu făclii luminoase spre întâmpinarea cerescului 


Mire, ca nu cumva în ceasul acela să se stingă candela ta neavând untdelemn. 


Pentru că ce va folosi omului dacă îşi va păzi trupul său curat, iar partea cea 
dinăuntru a blidului, adică inima, va fi plină de vicleşug, de urâciune, de pomenire de rău, 
de mânie, de pizmă, de zavistie, de mândrie şi de iuţime? Pentru că cel ce se mânie pe 
fratele său, acela umblă încă întru întuneric şi ucigaş de oameni este. Iară de socoteşte 
cineva că fără de vreme scriu acestea, să caute la pilda celor zece fecioare: că pe cinci le-a 
numit înțelepte, iar pe cinci nebune, nu curve. Însă, deşi nu le numeşte curve, vedem că 
întru nimic nu le foloseşte fecioria cea din afară: pentru că în loc de milostivire şi de 
iubire frăţească, s-au umplut în inimile lor de otravă şi de vicleşug. Deci pentru aceasta s- 
au scos afară de Mirele cel ceresc şi cu plângere mare au început a striga: «Doamne, 
Doamne, deschide-ne nouă». Dar cu nimic nu s-au folosit de la Domnul măririi, ci numai 
aceasta au auzit: «Nu vă ştiu pe voi». Pentru că după moarte nu este mărturisire, nici 
pocăință, ci muncă neîncetată. Aici numai, adică în această viaţă, este dezlegare de rele, 


aici este cerere, aici milă; şi orice povară îşi va lega fiecare, aceea o va şi purta”. 


Dintru aceste sfinte cuvinte ale Sfântului loan Gură de Aur poate să înţeleagă 
oricine cât este de trebuincioasă curăţenia sufletului, fără de care nimeni dintre călugări 


ori mireni nu se va mântui. 


Dar pentru că am zis că pentru mântuirea omului este nevoie de curăța 
sufletului, poate va cuteza cineva să zică că, devreme ce curăţia sufletului este îndeajuns 
spre a ne mântui, celelalte nevoinţe ale trupului sunt netrebuincioase. Dar oricare va 
îndrăzni nu numai a grăi, ci numai a socoti una ca aceasta, unul ca acela să se rupă din 


turma cea pravoslavnică ca un eretic şi ca un mădular putred şi potrivnic socoteli 

duhovniceşti celei drepte. 


Pentru dacă voi da trupul meu a se îndestula şi a se îngreuia cu mâncărurile şi 
cu băuturile, cum voi putea a scăpa de multa cuvântare, de unde se naşte de multe ori şi 
prigonirea în cuvânt şi râsul cel fără luare aminte, prin care găsesc dracii loc a se încuiba 


în casa sufletului nostru şi ne ridică spre felurite patimi. 


Iar din prigonirea în cuvânt se naşte pizma, iar dintru aceasta se naşte ţinerea 
în minte de rău. lar din nesaţiul pântecelui se naşte curvia şi dacă cineva se va birui de 
aceasta, atunci unde-i învățătura Sfintei Evanghelii? Pentu că ne porunceşte Domnul în 
Sfânta Evanghelie nu numai să nu curvim, dar nici să nu poftim, pentru că curvia este 
patimă a trupului celui simţitor de care zice Sfântul Apostol Pavel că este lăcaş al lui 


Dumnezeu, şi cel ce va strica lăcaşul lui Dumnezeu, îl va strica pe acela Dumnezeu. 


Deci dacă pe acela ce va strica trupul, spurcându-l prin preacurvie, îl va strica 
Dumnezeu, apoi cu cât mai mult va pedepsi Dumnezeu pe cel ce va strica sufletul său prin 
multe rele? Cu cât este mai cinstit sufletul decât trupul, cu atât 1 se cade omului mai vârtos 
a-şi agonisi nepătimirea sufletului. Drept aceea noi, pătimaşii, cu dreaptă socoteală se 
cade a socoti oare pentru care pricină ne-am lepădat de lume şi de desfătări şi mai ales ne- 
am făgăduit lui Dumnezeu a păzi fecioria şi sărăcia. Mai întâi ne-am făgăduit a păzi 
fecioria pentru însăşi dragostea Domnului nostru lisus Hristos care cu acest fel de a 
petrece a trăit în lumea aceasta, arătând tuturor celor ce şi-au ales a-i urma Lui că aşa se 
cade a petrece în lume, precum a petrecut El, adică întru feciorie, nesmintind-o pe aceasta 


nicidecum, precum zice Sfântul Vasile: 


„Rămânând până la sfârşit întru ceea ce s-a născut (întreg, asa cum s-a 
născut), nemişcându-şi fecioarele mâna către pipăire de bărbat, nici împletind cele 
neîmpletite, ori legând împreună pe cele dezlegate, şi pe mădularele cele nestricate 
împleticindu-le cu mădularele de alt neam spre a le strica. Ci socotind slava cea mare pe 


care a făgăduit-o Domnul prin Proorocul, aceasta grăieşte Domnul către scopiţii cei ce 

păzesc sâmbetele mele şi a celor ce voiesc să se ţină de aşezământul meu: Le voi da loc în 
casa Mea şi întru zidul Meu loc numit, mai bun decât al fiilor şi al fiicelor. Nume veşnic le 
voi da lor şi nu va lipsi această slavă mare, să înceteze fecioara, nu întru lucrare fecioria 


păzindu-şi, ci întru a rămâne nemişcată către lucrare, păzindu-şi astfel nestricarea”. 


Că zice Sfântul Vasile că s-a zidit fecioara pe pământ din suflet şi din trup, ca 
un chip al lui Dumnezeu cu taină să sâmbeteze, adică să înceteze. Nu mâna, nu piciorul, 
nu ochiul, nu alt mădular mişcând, dar nici mintea cea pricinuitoare de stricăciune a 
frumuseţii celei fireşti să nu o mişte spre poftă trupească. Ci facă-o să stea ca o bună 
pecetluire a lui Dumnezeu, nemişcată către vreo nălucire sau atingere, cu totul pe piatra 
nepoticnirii (neclintirii) ca nu cumva cineva prin ochi, prin auzire sau prin altă simţire 
intrând cu vicleşug înăuntru, pe furiş, să mişte din loc închipuirile cele din suflet care sunt 
după chipul lui Dumnezeu sau, amestecând împreună pe cele întâi închipuite ale sale, 


undeva rău le va pecetlui. 


Și frumuseţea sufletului într-acest chip o va vătăma, iar trupul fiind 
materialnic, prin atingeri stricătoare, de către toate părțile îl va umple de spurcăciuni şi de 
prihăniri. 

Deci de vreme ce vrednicia fecioriei este atât de înaltă, lucru mai presus de 
firea omenească şi a îngerilor celor fără de materie, se cade tuturor iubitoarelor de Hristos 
fecioare a urma viaţa celor fără de materie, a fi privighetoare de-a pururea ca şi aceştia, a 
uita toată grija pământească şi a avea numai grija lui Dumnezeu ca şi îngerii. A înfrâna 
trupul după putinţă şi de mâncare, şi de băutură, şi de odihnă; a se îndeletnici întru citirea 


dumnezeieştilor Scripturi care luminează mintea şi ne aduc către frica lui Dumnezeu. 


A plânge de este cu putință până la răsuflarea cea de pe urmă, rugând 
milostivirea Lui ca, de se află în vreo bunătate, să o păzească pe fecioară prin darul Său să 
nu cadă, şi de cele ascunse (după cuvântul Proorocului David) care nu sunt pricepute de 


neputinţa firii omeneşti să o curăţească. Şi aşa, puţin câte puţin nevoindu-se fecioara, va 

ajunge şi întru curățirea sufletului care este în stare a face fecioria trupului ca pe o slujnică 
a fecioriei sufleteşti. Şi atunci, cea sufletească şi-o păzeşte pe cea trupească nevătămată. 
lar dacă nu şi-a curăţit fecioara poftele din suflet şi nu s-a făcut stăpânitoare curăția cea 


sufletească peste cea trupească, cu anevoie este a-şi păzi cineva trupul său nespurcat. 


Pentru aceasta nevoieşte-te maică a-ţi curăți şi sufletul dimpreună cu trupul, 
împodobindu-te cu haina cea prea frumoasă a smeritei cugetări, nedând loc nicidecum 
mândriei, ci când vei vedea că mai mult sporeşti înainte, atunci mai mult să te rogi lui 
Dumnezeu cu lacrimi ca să-ţi dea smerenie, că aşa ne şi porunceşte, zicând: „Când faceţi 
toate cele poruncite, ziceţi că robi netrebnici sunteţi, cele ce am fost datori a face, am 
făcut”. Deci şi sfinția ta aşa făcând, atunci va zice Mirele tău, Hristos: „Deschide-mi cea 
de aproape a Mea, sora Mea, porumbiţa Mea, cea desăvârşit a Mea, căci în urma mirurilor 
tale am alergat”, căci acesta este mirul cel de bună mireasmă al lui Hristos, adică 
smerenia, care drept aceea şi locuieşte în inimile smeriţilor; adică întru a iubi pe Domnul 
din toată inima şi din tot sufletul şi pe vecinul ca pe noi înşine, a ne supune celor mai mari 
ca Însuşi lui Hristos şi unul altuia asemenea. Ca nu vreunul din noi să se afle ca Iuda, ci ca 
Apostolii cei ce se supuneau Domnului. Pentru că cei ce stau împotrivă, judecată vor lua 
loruşi. Şi a nu fi împotrivitori în cuvânt sau clevetitori sau bârfitori, sau în deşert 
cugetători, sau răpşitori pentru că, acestea toate şi cele asemenea acestora, roade ale 
diavolului sunt şi din prisosinţa inimii grăieşte gura. Să ne iubim unul pe altul pentru 
Domnul, Cel ce a zis: „de Mă iubiţi pe Mine, poruncile Mele păzi” şi iarăşi, „întru 
aceasta vor cunoaşte toţi că îmi sunteţi ucenici, de vă veţi iubi unul pe altul”. Că unde este 
dragostea, acolo este Hristos, pentru că lisus Hristos dragoste este, iar unde este urâciune 


ŞI cele asemenea, acolo nu este Hristos de faţă, ci balaurul cel viclean se sălăşluieşte. 


Fără de smerenie şi ascultare şi fără de dragoste, nu putem fi adevăraţi ucenici 
al lui Hristos. Căci El, făcându-Se nouă chip, S-a smerit pe Sine, ascultător zicându-Se 


Tatălui până la moarte, şi moarte pe Cruce. Tot el ne-a dat pildă de cea mai înaltă 

dragoste, pogorându-Se din slava cerului în lume pentru nemărginita Lui milostivire şi 


dragoste către noi cei sărăciți de bunătăţile raiului prin amăgirea vicleanului. 


Deci bine este întru noi a se sălăşlui dragostea, ca nu cumva să se ivească în 
mijlocul nostru iubirea de prigonire şi sfada şi ca nu cumva să scârbim pe vreunul din frați 
sau din surori. lar de se va şi întâmpla din vreo răpire a mânia pe cineva din fraţi, se cade 
fiecăruia a cădea cu lacrimi înaintea fratelui pe care l-a scârbit şi a se împăca cu dânsul 


din toată inima, ştiind că Domnul vede. Că omul vede în faţă, iar Domnul vede în inimă. 


„Pentru că de nu veți lăsa oamenilor greşelile lor, a zis Domnul, nici Tatăl 
vostru Cel ceresc nu va lăsa greşelile voastre” şi „lăsaţi şi se va lăsa vouă” şi „soarele să 
nu apună întru mânia voastră”. Căci nu ştim ce va naşte ziua de mâine şi nu ştim în care 
ceas vine furul. Căci cu neputinţă este, zice Sfântul loan Gură de Aur, a intra în uşa vieţii 
sufletul ce ţine minte răul. Măcar și toată dreptatea de ar face, urâciune este înaintea 
Domnului şi este zadarnică toată lucrarea unui om ca acesta. Destul ne este a înţelege 
cuvântul Sfântului Apostol Pavel, ce zice: „De aş grăi în limbi îngereşti şi omeneşti, şi de 
aş şti toate tainele şi de aş avea toate darurile proorociei, iar dragoste nu am, nimic nu 
sunt. Dragostea nu pizmuieşte, nu se înalță, nu se trufeşte, nu răsplăteşte rău pentru rău. 


Dragostea nu se bucură de nedreptate, ci se bucură de adevăr. Dragostea îndelung rabdă. 


Dragostea niciodată nu cade”. 

Scrisoarea 43 a Sfântului Vasile cel Mare - Către fecioara cea căzută 


Acum este vremea să vestim acel cuvânt proorocesc şi să zicem: „Cine va da 
capului meu apă şi ochilor mei izvoare de lacrimi? Şi voi plânge pe cei răniți, feciorii 
norodului meu?”. Şi dacă Ieremia i-a socotit vrednici de plâns de mii de ori pe cei ce au 
fost răpuşi trupeşte pe câmpul de luptă, ce să mai spunem de o asemenea înfrângere a 
sufletelor? „Răniţii tăi nu sunt răniți de sabie, nici morţii tăi, morţi de război” (Isaia 22, 2), 
ci dimpotrivă, plâng boldul morţii celei adevărate - păcatul greu şi săgețile aprinse ale 


celui viclean care ard fără milă împreună cu trupurile şi sufletele. 


Văzând pe pământ o asemenea călcare de lege, fără de îndoială că tare se vor 
mai tângui legile Domnului... că fără de ruşinare curveşte însăşi mireasa Stăpânului, al 
cărei cap este Însuşi Hristos. Vor plânge însăşi duhurile sfinţilor şi Finees râvnitorul 
(Numerii 25, 7 şi 1 Macabei 2, 54), căci el acum n-are putinţă ca, luând sulița în mâini, să 
pedepsească păcatul trupesc şi împreună cu el (plânge) şi Sfântul loan Botezătorul, căci 
acum el nu mai poate să părăsească lăcaşurile de sus ca şi oarecând pustiul, spre a veni să 
descopere fărădelegile, iar de va fi nevoie să sufere să fie gata să rămână mai degrabă fără 


de cap, decât să se lepede de îndrăzneală. 


Şi oare, nu cumva loan strigă şi acum şi îşi înalță glasul mai tare decât mai 
înainte pentru Irodiada, zicând: „Nu ţi se cuvine să o ai de soţie!” (Matei 14, 4) căci, deşi 
trupul lui loan, după rânduială obişnuită a firii s-a supus hotărârii Dumnezeieşti şi deşi 
limba lui loan tace (adică a murit loan Botezătorul), dar cuvântul Domnului nu se leagă. 
Cel care şi-a întins îndrăzneala până la moarte, când se strica căsătoria unui rob asemenea 
lui, oare va suferi acum văzând asemenea necinstire a cămării de nuntă celei sfinte a lui 


Dumnezeu? 
Dar tu, care ai lepădat de pe tine jugul acelei (sfinte) legături dumnezeieşti şi 

ai fugit din prea curata cămară de nuntă a adevăratului Împărat şi ai căzut cu urâciune în 
această stricăciune necurată şi ruşinoasă, fiindcă nu mai poţi scăpa de această învinuire 
amară, şi nu ai putinţă şi nici mijloace să ascunzi răul, te umpli încă de îndrăzneală. Și 
după cum cel necurat, căzând în adâncul răutăților, nu bagă de seamă, asemenea şi tu te 
lepezi chiar de făgăduinţele date adevăratului Mire şi strigi că nu eşti fecioară şi că 
niciodată n-ai făgăduit să fii fecioară, cu toate că ai dat multe făgăduinţe ale fecioriei şi pe 
multe chiar le-ai împlinit în faptă. Aminteşte-ţi de strălucita mărturisire făcută înaintea lui 


Dumnezeu, a îngerilor şi oamenilor. 


Aminteşte-ţi de soborul prea cinstit, de chipul sfânt al fecioarelor, de adunarea 
Domnului şi a sfinților Bisericii, de prea bătrâna ta bunică cea întru Domnul care 
întinereşte şi se înfrumuseţează în virtuţi încă şi acum, mai adu-ţi aminte şi de mama ta, 
care împreună cu ea râvneşte întru Domnul şi cu osârdie i se sileşte prin oarecare osteneli 
noi şi neobişnuite să distrugă în sine urmele deprinderilor, de asemenea, adu-ţi aminte şi 
de sora ta care urmează întocmai amândurora, iar în unele se sileşte să le şi întreacă şi cu 
virtuțile fecioreşti întrece meritele înaintaşilor, iar pe tine, sora ei, după cum te-a cinstit 


până acum şi cu fapte şi cu cuvântul, necontenit te cheamă la aceeaşi luptă. 


Aminteşte-ţi de ele şi de chipul îngerilor dimprejurul Domnului şi de viaţa 
duhovnicească în trup şi de vieţuirea cerească pe pământ. Adu-ţi aminte de zilele senine, 
de nopțile luminoase, de cântările duhovniceşti, de cântarea prea dulce a psalmilor, de 
rugăciunile sfinte, de aşternutul curat şi neîntinat, de sporirea în virtuțile fecioreşti, de 


masa modestă, de toate câte făgăduiau că fecioara ta se va păstra nestricată. 


Unde-ţi este dar înfăţişarea cuviuncioasă, unde-ţi este purtarea frumoasă şi 
îmbrăcămintea cea simplă cuvenită fecioarei, unde-ţi este roşeaţa cea frumoasă, semn al 
ruşinării şi albeaţa frumoasă a feţei înflorită din înfrânare şi priveghere, care strălucea mai 


plăcut decât toată frumuseţea? 


De câte ori ai vărsat lacrimi fierbinți, pentru paza fecioriei tale celei 

neîntinate? Câte scrisori (adică rugăciuni) ai făcut către sfinţi, cerând ajutorul lor, nu ca să 
intri în căsătorie omenească (adică să cazi în această stricare), ci să nu te lepezi de 


m? 


Domnul Iisus? „Câte daruri ai primit tu de la Mine!”. Să mai pomenesc oare de cinstea pe 
care o primeai pentru El de la prietenii Lui? Ori să mai vorbesc de împreună-viețuirea cu 
fecioarele, de cele câştigate împreună cu ele, de bunăvoința lor, de laudele pentru feciorie, 


de fecioreştile binecuvântări, de scrisorile ce-ţi trimiteau ție ca unei adevărate fecioare? 


Dar acum, la suflarea cea mică a duhului care lucrează acum în fiii răzvrătarii 
(Efeseni 2, 2), te-ai lepădat de toate acestea; moştenirea ta scumpă pe care ai câştigat-o cu 
atâtea nevoinţe, ai schimbat-o pe plăcerile trecătoare care numai un timp scurt îți 
îndulcesc gâtul, iar apoi se fac mai amare decât fierea. Cine oare nu va zice cu întristare: 
„Cum s-a făcut desfrânată cetatea cea credincioasă, Sionul?” (Isaia 1, 21). Oare Însuşi 
Domnul nu va spune celor ce umblă acum în duhul lui Ieremia: „Vezi ce Mi-a făcut fiica 
lui Israil?” (Ieremia). Eu mi-am logodit-o întru credinţă şi în nestricăciune, întru dreptate 
şi în judecată, în milă şi în bunătăţi, după cum i-am şi făgăduit prin Proorocul Osea. Dar 
ea i-a iubit pe cei străini şi deşi eu, bărbatul ei, sunt viu, ea se socoteşte desfrânată şi nu se 
teme să aparțină altui bărbat, împreună cu îndrumătorul mireselor, dumnezeiescul şi 
fericitul Pavel acesta nou, ca şi cel din vechime, prin al cărui sfat şi mijlocire tu ai lăsat 
casa părintească şi te-ai unit cu Domnul (prin legătura călugărie:), şi unul şi altul fiind 
întristaţi de fapta ta, oare nu vor zice ei că frica de care m-am temut, mi-a venit mie, şi de 
ce m-am speriat, aceea m-a întâmpinat (Cartea lui Iov 3, 25) pentru că v-am logodit unui 
singur bărbat ca să vă înfăţişeze lui Hristos, şi întotdeauna m-am temut ca nu cumva, după 
cum şarpele a ademenit cu viclenia sa pe Eva, aşa să vatăme şi minţile voastre (2 
Corinteni 11, 2-3). De aceea, prin mii de cântări plăcute am căutat eu să liniştesc în tine 
furtuna patimilor şi prin mii de sfaturi să păzesc mireasa Domnului, totdeauna vorbindu-ţi 
de frumuseţea vieţii feciorelnice - căci cea nemăritată se îngrijeşte de ale Domnului - ca să 
fu sfântă şi cu trupul şi cu sufletul şi-ţi arătam vrednicia fecioriei, numindu-te lăcaşul 


Domnului, ca şi cum ţi-aş fi dat aripile râvnei, înălțându-te spre lisus şi ţi-am ajutat şi 

îngrozindu-te cu pedepse să nu cazi. 


Îţi ziceam: „De va strica cineva Biserica lui Dumnezeu şi Dumnezeu îl va 
strica pe acela” (1 Corinteni 3, 17) şi adăugam cuvinte care te îndemnau la rugăciune. „Şi 
duhul vostru, şi sufletul vostru, şi trupul vostru să se păzească în toată întregimea fără 
prihană la venirea Domnului nostru lisus Hristos” (1 Tesaloniceni 5, 23). Dar, cu toate 
acestea, m-am ostenit în zadar şi amarnic a fost sfârşitul ostenelilor mele cele plăcute, pe 
care le-am purtat pentru tine. Din nou trebuie să oftez pentru acestea, de care aşteptam să 
mă bucur, căci ai fost amăgită de şarpe mai rău decât Eva. Nu numai gândurile ți s-au 
stricat şi împreună cu ele trupul s-a spurcat, dar ceea ce este şi mai groaznic, „despre care 
n-aş dori să vorbesc, dar despre care totuşi nu pot să tac, focul arde părpălind în oasele 
mele şi m-am părăsit de pretutindenea şi nu pot suferi” (Ieremia 20, 9). Lua-voi dar 
membrele lui Hristos ca să le fac membre ale unei desfrânate (1 Corinteni 6, 15). Este un 
rău neasemănat cu altele, e o nouă răutate în lume. Căci s-a zis: „Să vă duceţi în insulele 
Chitim şi să vedeţi; trimiteţi în Chedar şi cercetaţi cu de-amănuntul şi aflați: fost-a, oare, 
acolo ceva de felul acesta? Schimbatu-şi-a oare vreun popor dumnezeii săi, deşi aceia nu 
sunt dumnezei? Poporul Meu însă şi-a schimbat slava cu ceea ce nu-l poate ajuta” 


(Ieremia 2, 10-11). 


Dar fecioara şi-a schimbat slava ei şi s-a dat întru ruşine. Spăimântatu-s-a 
cerul de aceasta şi s-a înfricoşat foarte mult pentru că rele a făcut. Şi acum zice Domnul 
că două rele a făcut fecioara: M-a lăsat pe Mine, adevăratul Mire al sufletelor sfinte, şi a 
fugit către necuratul şi nelegiuitul stricător al sufletului şi al trupului, s-a lepădat de 
Dumnezeu Mântuitorul ei şi a dat membrele sale în robia necurăţiei şi a fărădelegii 
(Romani 6, 19), iar pe Mine M-a uitat şi a umblat în urma poftitorului ei (Osea 2, 13) care 


nu o va ajuta întru nimic. 


„Oare cel ce cade nu se scoală? Sau cel ce se abate nu se întoarce?” (Ieremia 


8, 4). Pentru ce s-a întors fecioara fără ruşine, deşi a auzit că lisus Mirele zice prin 

Ieremia: „Şi am zis după ce a desfrânat în toate acestea: întoarce-te la Mine, şi nu s-a 
întors” (cap. 3, 7). „Şi nu mai este balsam în Galaad? Au doară nu mai este acolo doctor? 


De ce dar nu se vindecă fiica poporului Meu?” (cap. 8, 22). 


Şi în Sfânta Scriptură vei găsi multe ajutoare împotriva acestui rău, multe 
leacuri izbăvitoare de pieire. Aşa sunt tainele despre moarte şi înviere, aşa sunt cuvintele 
despre straşnicul judeţ (judecata finală) şi muncile veşnice. Învățăturile despre pocăință şi 
iertarea păcatelor, mii de pilde despre întoarcerea păcătoşilor, despre drahmă şi oaie şi fiul 
cel pierdut care şi-a irosit averea cu desfrânatele, care pierdut a fost şi s-a aflat, mort a fost 


şi a înviat. Să ne folosim de aceste ajutoare împotriva răului, vindecând sufletul nostru. 


Gândeşte-te la ziua cea de pe urmă, închipuieşte-ţi turbarea duhului, încetarea 
suflării şi ceasul de moarte, îngerii care vin în grabă, sufletul cuprins de tulburare grozavă, 
chinuit fără de milă de cugetul cel împovărat care-şi îndreptează privirile îndurerate spre 


cele de dincolo; în sfârşit, însăşi trebuinţa neînlăturată a strămutării în altă lume... 


Aminteşte-ţi de vedenia lui Daniel, când înfăţişează judecata înaintea ochilor 
noştri: „Am văzut până ce s-au pus scaunele şi a şezut Cel vechi de zile; şi îmbrăcămintea 
Lui era albă ca zăpada şi părul capului Lui ca lâna curată; scaunul Lui pară de foc, roatele 
Lui foc arzător. Râu de foc curgea, ieşind dinaintea Lui: Judecătorul a şezut şi cărțile s-au 
deschis” (Daniel 7, 9-10). Cele bune, cele rele, cele vădite şi cele tainice, faptele, 
cuvintele, gândurile, toate se descoperă auzului tuturor îngerilor şi oamenilor. Dar în ce 
stare jalnică vor fi cei ce au vieţuit rău? Unde se va ascunde sufletul, care într-o clipeală 
se va descoperi înaintea atâtor priviri fiind încărcat de rele? Care va fi starea trupului celui 
supus acestor chinuri nesfârşite şi de nesuferit, unde focul nestins, viermele chinuitor 
veşnic, fundul întunecat şi groaznic al iadului, suspinul amar, oftănile, plângerea şi 
scrâşnirea dinților şi unde suferinţele nu vor avea sfârşit. De toate acestea nu este scăpare 


după moarte, nici putinţă de a uşura chinurile amare. 


Putem scăpa de ele acum. Cât mai este putinţă să ne ridicăm din cădere: să nu 

ne deznădăjduim, ci să ne îndreptăm de faptele rele. lisus Hristos a venit să mântuiască pe 
cei păcătoşi. „Veniţi să ne închinăm şi să îngenunchem şi să plângem înaintea Domnului” 
(Psalmul 94, 6). Cuvântul care ne cheamă la pocăință spune: „Veniţi la mine toți cei 
osteniți şi împovăraţi şi eu vă voi odihni” (Matei 11, 28). Aşa că avem cale spre mântuire 
dacă dorim această mântuire. „Înghiţit-au moartea biruind, dar să ţii minte tare că iarăşi a 
luat Domnul Dumnezeu toată lacrima de la toată faţa” (Isaia 25, 8). „Credincios este 


Domnul întru toate cuvintele sale” (Psalmul 144, 13). 


El nu minte când zice: „Şi de vor fi păcatele voastre ca mohorăciunea, ca 
zăpada le voi albi; iar de vor fi ca roşeala, ca lâna le voi albi” (Isaia 1, 18). Marele Doctor 
al sufletelor este gata să-ţi vindece rana, este eliberatorul, izbăvitorul, nu numai al 
sufletului tău, ci al tuturor sufletelor robite păcatului. Aceste cuvinte însăşi buzele sale 
scumpe şi sfinte le-au grăit. „N-au nevoie cei sănătoşi de doctor, ci cei bolnavi. N-am 


venit să chem pe drepţi, ci pe cei păcătoşi la pocăință” (Matei 9, 12-13). 


Ce dezvinovăţire vei avea tu sau altcineva, dacă El glăsuieşte acestea? 
Dumnezeu vrea să te vindece de o rana rea şi să-ţi răsară lumina din întuneric. Te caută 
Păstorul cel Bun care a lăsat oile cele nerătăcite. Dacă te vei încredința Lui, nu va zăbovi, 
nu va trece alături iubitorul de oameni, ci te va duce pe umerii Săi, bucurându-se că a 
găsit oaia cea pierdută. Tatăl S-a ridicat şi aşteaptă întoarcerea ta din rătăcire. Îndreptează- 
te numai şi încă departe fiind tu, va veni la tine, va cădea pe grumajii tăi şi te va cuprinde 
în braţele Sale, pe tine cea curăţită prin pocăință. Şi în cea mai scumpă îmbrăcăminte va 
îmbrăca sufletul tău, te va dezbrăca de omul cel vechi şi-ţi va pune inel în mâinile tale, de 
pe care s-a spălat sângele morţii, şi-ţi va încălţa picioarele care s-au întors de la căile 
răului spre cărarea păcii evanghelice. Şi va vesti ziua veseliei şi a bucuriei îngerilor şi 
oamenilor şi în tot chipul se va serba întoarcerea ta. „Amin, zic vouă: în ceruri va fi mai 


multă bucurie pentru un păcătos care se pocăieşte” (Luca 15, 7). 


Dacă cineva dintre cei ce se cred a fi drepţi se va supăra că tu prea degrab ai 

fost primită, Insuşi Bunul Părinte va zice întru apărarea ta: „Se cădea însă, să ne veselim 


şi să ne bucurăm, căci sora ta aceasta era moartă şi a înviat, pierdută era şi s-a aflat”. 


Insemnare a Sfântului Sofronie, patriarhul Ierusalimului, despre feciorie 


Când din slobozirea lui Dumnezeu a căzut Sfânta Cetate Ierusalim în mâinile 
perşilor pentru păcatele noastre, s-a petrecut atunci un lucru vrednic de însemnare: când 
au cucerit cetatea păgânii şi au ucis mii şi zeci de mii de creştini, au intrat în cele din urmă 
şi în Sfânta Biserică a Învierii Domnului şi în celelalte lăcaşuri ale mântuitoarelor patimi 
ale Domnului, unde se aflau adunaţi mulțime de creştini, pe care i-au tăiat păgânii. Au ales 
dintr-înşii copii cei chipeşi şi fecioarele, luându-i ca robi. După ce a încetat tulburarea şi 


robia, perşii au stricat fecioarele şi femeile ce le robiseră. 


În acea vreme una dintre fecioare se uita cu inima îndurerată la cele ce se 
făceau roabelor lui Dumnezeu şi temându-se să nu-şi strice fecioria, nu primea din mâna 
păgânilor nici mâncare şi nici băutură de fel, ci se topea numai în plânsete şi tânguire 
amară. Stăpânul ei, persul, care avea dregătoria de satrap, o îndemna şi pe această fecioară 
să se plece poftei lui celei necurate, devreme ce el o avea acum roabă dimpreună cu alte 
fecioare creştine; pe acestea din urmă le înşelase să-şi lepede credinţa şi să-şi strice 
fecioria, şi le sfătuia să o îndemne şi pe această fecioară să se plece lui. Ea însă se 


îngreţoşa şi nicidecum nu voia sa audă de aceasta, ci numai suspina din adâncul sufletului 

şi le ocăra pe celelalte aducându-le aminte de Mirele Hristos pe care L-au părăsit. Aflând 
stăpânul despre neînduplecarea ei, s-a mâniat foarte. Într-o seară, pe când era la masă 
împreună cu alți perşi şi cu fecioarele cele necinstite şi lepădate de Hristos, a poruncit să 
vină şi fecioara cea iubitoare de curăţie spre a mânca împreună, dar ea n-a voit să asculte. 
Atunci slugile satrapului au apucat-o cu sila şi purtând-o pe umeri au adus-o la masa 


stăpânului. Ea însă nu s-a atins nici de mâncare, nici de băutură. 


După ce s-a terminat masa, păgânul satrap o îndemna iarăşi să se plece 
poftelor lui (spre amestecare spurcată). Şi văzând că ea nu se înduplecă nicidecum, s-a 
aprins de mânie şi a bătut-o până ce a căzut în nesimţire, apoi, urcând-o pe aripa zidului 
de la turn, a întrebat-o iarăşi dacă se pleacă voii lui. Ea însă i-a făcut semn că nu-şi 
schimbă hotărârea. Atunci păgânul scoţându-şi sabia a început să o lovească cu sălbăticie 
şi la fiecare lovitură o întreba dacă se pleacă la pofta lui. lar sfânta fecioară, rămânând 
neclintită întru hotărârea ei de a-şi păzi cinstea, a fost scăldată toată cu sângele ei 
nevinovat. În cele din urmă, cunoscând păgânul satrap că nu sporeşte nimic, a poruncit 
slugilor, ca s-o arunce de pe înălțimea turnului. Astfel s-a săvârşit muceniceşte această 
sfântă fecioară, păzindu-şi cu negrăită bărbăţie fecioria şi credinţa, aducându-se ca o jertfă 


neprihănită Mirelui Hristos, de a Cărui slavă se veseleşte acum în ceruri. 


Însemnare găsită în „Limonarul” grecesc, scris de Sfântul Sofronie, patriarhul 
Ierusalimului, care a fost călugărit în obştea Sfântului Teodosie. Înainte de-a ajunge 
Patriarh, a vizitat toate mănăstirile şi schiturile din Palestina, Sina, Egipt şi alte laturi 
creştine, de pe unde a adunat însemnări din viaţa creştinilor şi mai ales a pustinicilor. Din 
istoriile acestea a compus cartea ce se numeşte „Limonar” din care se vor aminti aici 


câteva. In româneşte nu se află tălmăcit până acum. 

Din viaţa Sfintei Muceniţe Eupraxia 


Sfânta Eupraxia a fost din cetatea Nicomidiei, în timpul împărăției lui 
Maximilian, de neam vestit, frumoasă la chip şi cu bune obiceiuri, fiind credincioasă 
roabă a lui Hristos. Prinsă de închinătorii de idoli, era silită să aducă jertfă dracilor. Şi 
nesupunându-se, a fost bătută cumplit, iar ea răbda cu bărbăţie. Apoi au dat-o unui om 
barbar ca să o spurce, iar acela a luat-o la casa sa. Fecioara se ruga neîncetat în taină 
Mirelui său Cel prea curat, adică lui Hristos, ca să-i păzească fecioria nestricată. ŞI când s- 
a închis cu dânsa spurcatul barbar în cămară, l-a rugat sfânta (arătându-se ca şi cum ar fi o 
fermecătoare) ca să o aştepte puţin, făgăduindu-i că-i va aduce o buruiană pe care, dacă o 
va purta cu sine, nu-l va vătăma nici o armă a potrivnicilor. lar barbarul i-a zis: „Pe urmă 
îmi vei aduce buruiana aceea”. Răspuns-a înţeleapta fecioară: „Nu se cuvine să fie culeasă 
acea buruiană de femei stricate, ci numai de fecioare nenuntite. Pentru că de nu va fi 
arătată de fecioară curată acea buruiană, apoi nimic nu lucrează. Deci a slobozit-o 


bărbatul până ce îi va arăta buruiana aceea. 


Mergând sfânta în grădină şi luând nişte buruieni care se aflau acolo, le-a dat 
bărbatului. Iar el a zis: „De unde voi şti că sunt adevărate?”. Atunci fecioara i-a zis: „la o 
sabie ascuțită şi repezind-o tare cu amândouă mâinile, loveşte-mă în grumaz, cât vei putea 
şi dintru aceasta vei şti că nimic nu mă va vătăma sabia ta”. Iar el crezând cuvintelor ei, a 
repezit sabia cu toată puterea şi lovind-o i-a tăiat cinstitul ei cap. Apoi cunoscând că este 
batjocorit de dânsa, scrâşnea cu dinţii de mânie, dar ce folos îi era din această, căci 
înţeleapta fecioară s-a dus nespurcată către Mirele său Hristos, lăsându-ne nouă minunată 


pildă de întreagă înţelepciune, voind ca mai bine să moară decât să-şi piardă fecioria sa. 

Pildă din „Limonarul” Sfântului Sofronie 


Un creştin vrednic de încredere povestea cum o călugăriţă din Alexandria se 
îndeletnicea la casa ei în tot felul de fapte bune, pricinuitoare mântuirii sufletului, adică 
întru rugăciuni, în postiri, privegheri şi mai ales în fapte de milostenie. Pentru aceasta a 
pizmuit-o vrăjmaşul diavol, punând în inima unui tânăr, care se rănise de chipul ei, ca s-o 
tragă în cursă. O pândea mereu când ieşea din biserică şi mergând în urma ei îi zicea 


cuvinte ruşinoase. lar călugăriţa se întrista foarte de aceasta. 


Intr-o zi, văzând iarăşi că o urmăreşte, l-a chemat să vină către ea. El a alergat 
numaidecât cu bucurie văzând-o că se arată binevoitoare. Atunci ea îi zise: „Frate, ce 
bunătate ai găsit la mine de mă tulburi aşa?”. Răspuns-a tânărul: „Doresc ochii tăi mai 


mult decât orice lucru”. 


Călugăriţa auzind aceasta şi-a scos ochii amândoi cu un briceag pe care îl 
purta la sine, zicând către tânăr: „Dacă tu te sminteşti pentru ochii mei, atunci eu nu vreau 
să-i mai am”. Văzând aceasta tânărul, că pentru el şi-a scos ochii, s-a umilit în sufletul lui 


ŞI, mergând într-o mănăstire, s-a făcut călugăr îmbunătățit. 

Cei care iubesc curăţia şi care iubesc mântuirea aproapelui 


Un pustnic oarecare îmbunătățit, mergând odată prin pustie, a întâlnit o 
fecioară şi-i zise: „Ce faci aici, maică?”. Ea, voind să-şi ascundă taina, i-a răspuns: „Am 
rătăcit drumul, avo, şi mă rog să mi-l arăţi”. Dar pustnicul cunoscând cu duhul cele pentru 


ea, îl zise: „Minciuna este a diavolului, iar tu să-mi spui adevărul”. 


Atunci fecioara, cerându-şi iertăciune, zise bătrânului: „Pentru că oarecare s-a 
smintit pentru mine, părăsind cetatea am venit în această pustie, ca în chipul acesta să-l 
scutesc de vătămare, iar eu să mă izbăvesc de tulburarea lui. Deci amândoi am scăpat de 
ispită. Şi iată că am împlinit astăzi 17 ani cu darul lui Dumnezeu şi până acum nici eu nu 
am văzut pe cineva nici altul pe mine”. 

Atunci pustnicul o întrebă: „Dar ce mănânci?”. lar ea îi arătă o basma în care 
avea nişte bob înmuiat şi îi zise: „Bobul acesta înmuiat l-am luat cu mine, când am ieşit 
din cetate, şi aşa a iconomisit Dumnezeu, că iată am mâncat din el până astăzi şi încă nu s- 


a împuţinat”. 


Acestea auzind pustnicul s-a mirat, dând slavă lui Dumnezeu, Care astfel 


iconomiseşte pentru cei care iubesc curăţia. 

Păstrarea credinţei 


Odinioară când, după judecata cea dreaptă a lui Dumnezeu, au năvălit asupra 
țărilor creştineşti păgânii agareni, aceştia au ajuns până la Muntele Sinai prădând toate în 
calea lor şi silind pe creştini să-şi lepede credinţa şi să primească rătăcirea lui Mahomed. 
Cum au aflat de aceasta, creştinii care locuiau aproape de castru (cetatea mănăstirii) şi 
aproape de sfântul Rug, au fugit împreună cu familiile lor aşezându-se tocmai în vârful 
Muntelui Sinai, spre a fi mai feriţi de năvălirea păgânilor şi ca să se poată apăra mai uşor. 
Dar năpustindu-se mulțime mare de agareni, au învins pe creştini şi silindu-i ca să se 


lepede de credinţă i-au făcut supuşii lor. 


Unul dintre creştini, fiind mai temător de Dumnezeu, văzând pierzarea care 
venise asupra naţiei sale, a apucat în grabă deasupra unei culmi de munte spre a se arunca 
în prăpastie ca ori să moară zdrobindu-se, ori de va cădea teafăr, să poată fugi din calea 
păgânilor, căci ar fi ales mai degrabă să moară, decât să trădeze credinţa. Iar femeia lui, 
cum a văzut că el fuge spre prăpastia cea înfricoşătoare, s-a aruncat îndată pe umerii lui şi 
apucându-l de haină l-a oprit, rugându-l cu lacrimi fierbinți şi zicându-i: „Unde te duci 
iubitul meu soţ, cum te grăbeşti să scapi numai tu iar pe mine şi pe copii ne laşi pierzării? 
Adu-ţi aminte că în patul tău eu n-am făcut vicleşug, martor este Domnul pentru aceasta. 
Deci să nu mă laşi ca să mă spurce păgânii trupeşte şi sufleteşte, căci eu fiind femeie slabă 
de fire, voi fi silită ca să mă lepăd de credinţă dimpreună cu copiii. Şi acum, pentru că ai 
cugetat ca să scapi cu fuga, izbăveşte-ne mai întâi pe mine şi pe copii de pierzare, şi apoi 
pleacă unde crezi că-ţi vei mântui sufletul. Căci altfel nu cumva să ceară de la tine 
Dumnezeu sufletele noastre în ziua judecății. Deci jertfeşte-ne mai întâi pe noi, ca să nu 
cădem în mâinile păgânilor, şi apoi mergi cu bine. Fă-te următor lui Avraam, şi adu-ne 
jertfă lui Dumnezeu în locul acesta sfânt, ca să te izbăvească Dumnezeu prin sângele 


nostru; căci mai bine este să fim jertfiți lui Dumnezeu de mâna ta, decât să fim înşelaţi de 

păgâni spre pierzare. Nu te las să pleci, ci ori rămâi împreună cu noi, ori taie-ne singur pe 


toţi, apoi du-te încotro vei putea”. 


Acestea şi altele asemenea zicând femeia şi vărsând pâraie de lacrimi, l-a 
înduplecat pe bărbat să-i asculte rugămintea. Scoţând sabia, a tăiat singur femeia şi copiii, 
apoi, aruncându-se la vale în prăpastia dinspre amiază a muntelui, s-a izbăvit de pierzarea 


care îl aştepta de la păgâni. 


Ceilalţi creştini de o nație cu el, arabi, s-au lepădat de credinţa creştinească, şi 
numai el singur a scăpat fugind, precum oarecând Sfântul Prooroc Ilie, care a fugit de 
mânia Izabelei în muntele Horeb. Asemenea şi el s-a ascuns în pustietate printre munţi, 
locuind prin peşteri şi prin crăpăturile pământului dimpreună cu fiarele sălbatice, 


izbăvindu-se astfel de fiarele cele gândite. 


De-atunci, el n-a mai intrat în vreo locuinţă omenească, în cetate ori în sat. 
După ce a petrecut mulți ani de zile în singurătate, a început de la o vreme să-l muncească 
gândul dacă oare plăcut este lui Dumnezeu ceea ce a făcut el, jertfindu-şi femeia şi copiii, 
devreme ce lucrul acesta era cu totul străin şi nemaipomenit. Preabunul Dumnezeu, voind 
să-l încredinţeze de aceasta, ca să fie şi altora pildă, i-a descoperit acolo în pustie despre 
vremea morţii lui cu multe zile înainte. Deci luând înştiinţare despre mutarea lui, a mers 


în Mănăstirea Sinai, închizându-se în spitalul Mănăstirii. 


Când a sosit ceasul mutării lui din această viaţă, vedea cuvioşii Părinţi ce s-au 
sfințit în Muntele Sinai şi pe cei care au fost omorâţi de către barbari. Pe aceştia îi vedea 
ca pe nişte prieteni ai lui şi cunoscuţi pe care de multă vreme nu-i văzuse; îi heretisea 
(saluta) şi îi săruta şi primea ca oarecare blagoslovenii de la dânşii. Cei care se aflau lângă 
patul lui îl vedeau că heretiseşte şi se bucură ca şi cum ar fi fost în biserică cu nişte 
prieteni. Pe unii din ei îi heretisea zicându-le pe nume şi îşi mişca buzele ca şi cum i-ar 
săruta. Şi atâta bucurie se vedea la el, parcă l-ar fi chemat la o prăznuire luminată, căci 


avea pe Sfinţii Părinţi drept însoțitori către lăcaşurile cereşti, după cum mărturisea singur. 

Şi aşa cu bucurie şi-a dat sufletul, fericitul. 


Sfintele mucenițe Domnina, Virina şi Prosdochia 


În Sinaxarul grecesc, la 4 octombrie, se face pomenirea Sfintelor muceniţe Domnina, 
Virina şi Prosdochia. 


Sfânta Domnina, fiind creştină împreună cu două fiice ale ei, Virina şi 
Prosdochia, avea tată şi soţ închinători de idoli. Ca să scape de ei, şi-a lăsat casa şi 
rudeniile şi a plecat în oraşul Edessa împreună cu fucele. Acolo se îndeletniceau în post şi 


rugăciune. 


Într-o zi, se trezeşte pe neaşteptate cu bărbatul şi cu tatăl ei care au venit 
împreună cu ostaşi ca să le aducă cu sila acasă. Deci, prinzându-le, au ajuns cu ele până în 
oraşul lerapolis pe lângă care curge un râu. Aici ostaşii care le păzeau s-au apucat de 
chefuială, îmbătându-se. În vremea aceasta, sfintele s-au strecurat pe furiş pe lângă ostaşi 


şi mergând la râu s-au înecat singure învrednicindu-se de cununile muceniciei. 


Sfântul loan Gură de Aur a alcătuit un cuvânt de laudă pentru aceste 3 sfinte 
Muceniţe. El spune că sfânta Domnina temându-se ca nu cumva ostaşi să le strice pe 
fecioare, le-a cufundat ea singură în apele râului ţinându-le de mână şi pe una şi pe 
cealaltă şi aşa le-a cufundat pe amândouă apoi s-a cufundat şi ea singură spre a nu fi 
pângărită de nelegiuiți. Mult laudă Sfântul loan bărbăția cea negrăită a mamei, care şi-a 
înecat singură rodurile pântecelui ei, precum şi supunerea oarbă a fiicelor, spre a primi 


moarte din mâinile mamei lor. 

Sfânta Calistenia 


(4 octombrie — Sinaxarul grecesc) 


Tot în aceeaşi zi se mai face pomenirea sfintei Fecioare Calistenia din Efes. 
Era fiica eparhului cetăţii Efes, anume Audact. Păgânul împărat Maximilian a cerut 
fecioara Calistenia de soţie lui, fiind ea împodobită cu o nespusă frumuseţe, dar Audact, 
tatăl ei n-a voit să-şi dea fiica sa la un păgân. Pentru aceasta, împăratul i-a luat averile şi 
pe el l-a surghiunit în Melitini unde i-a tăiat şi capul, sfârşindu-se tatăl muceniceşte. 
Sfânta Calistenia, fecioara, ca să scape de nelegiuitul împărat, şi-a tăiat perii capului şi 
îmbrăcându-se bărbăteşte s-a ascuns în Nicomidia 8 ani. De aici a fugit la o femeie 


văduvă unde a trăit necunoscută de nimeni. 


Pentru râvna ce o avea de a-şi păzi fecioria, Dumnezeu i-a dat darul 
tămăduirii. Văduva la care stătea avea o fiică beteagă de ochi. Sfânta Calistenia îi vindecă 
ochii. Atunci rudeniile fetei o silesc pe sfânta Calistenia (care se purta bărbăteşte) să o ia 
de soţie pe cea pe care o tămăduise. Atunci este nevoită sfânta să mărturisească adevărul. 
Nemaiputând rămâne acolo, după ce s-a descoperit că este femeie din neam mare, a plecat 


în Constantinopol la sora sfântului împărat Constantin, care a protejat-o pe viitor. 

Sfântul Amon Egipteanul 


(4 octombrie — Sinaxarul grecesc) 


Sfântul Amon, rămânând de mic fără părinţi, a fost silit de unchiul său ca să-şi 
ia o soţie. După nuntă, s-a sfătuit cu soţia sa ca să trăiască amândoi în curăţie. Învoindu-se 
deci la aceasta, au trăit 18 ani în mijlocul lumii ca fraţii. După aceea, au plecat amândoi în 
muntele Nitriei, trăind mai întâi împreună într-o colibă, iar după aceea şi-au făcut chilii 
deosebite ducând viaţă cu adevărat îngerească. Pe acest sfânt l-a cunoscut şi Marele Sfânt 


Antonie şi s-a minunat de viaţa lui. 


L-a întrebat odată un frate pe Sfântul Amon, zicând: „Părintele meu 
duhovnicesc mă trimite în ascultare şi mă tem să nu cad în curvie”. li zice atunci Sfântul 
Amon: „Frate, oricând îţi va veni 1spită zi: Dumnezeule al puterilor, pentru rugăciunile 


părintelui meu, izbăveşte-mă”. 


Odată, acest frate fund trimis de părintele lui, a intrat la un oarecare cunoscut 
din cetate şi neaflându-se în casă decât o fecioară, aceasta, din îndemnul vrăjmaşului, a 
încuiat uşa după el când a intrat. Înţelegând fratele vicleanul scop al fecioarei a strigat cu 
glas mare: „Dumnezeul părintelui meu, scapă-mă”. Şi numaidecât s-a aflat în drumul care 


ducea la schit. 


Tot acest sfânt mai zice că pentru cel care iubeşte curăța nu se cuvine ca să se 
vadă pe sine gol cândva. Deci, fiind odată nevoit sfântul Amon să treacă râul Licu (Lup) 
care inundase de ploaie şi nevoind să se dezbrace, având cu sine şi pe ucenicul său 
Teodor, spre a nu se vedea gol unul de către altul, se frământa cu gândul cum să treacă 


râul. Deci cugetând aceasta, se vede pe neaşteptate răpit prin văzduh până dincolo de râu. 

Pentru aceasta şi Sfântul Vasile cel Mare spune pentru călugăriţe şi fecioare că nu se cade 
a face vreo mişcare necuviincioasă, chiar dacă nu sunt văzute de nimeni, spre a nu scârbi 


prin ceva necuviincios pe Mirele Hristos. 


Se spune din tradiție că Prea Curata Fecioară atâta de multă cuviinţă avea 
încât nu îndrăznea să îşi ridice ochii către cineva ori să vorbească (afară de părinți), şi ori 
cu cine s-ar fi întâlnit îşi pleca numai capul în chip de închinăciune fără să vorbească. 
Pentru aceea s-a învrednicit a vorbi cu Sfântul Arhanghel Gavriil, care îi aducea hrană în 


Templu. 


Atât de mult iubeşte Dumnezeu fecioria încât, pentru podoaba Fecioarei celei 
prea curate şi prea nevinovate, a plecat cerurile spre pământ, sălăşluindu-se în fecioreasca 


ei mitră, ca şi roua, după cum spune Proorocul. 

Sfânta Anastasia 


(10 martie — Sinaxarul grecesc) 


În 10 zile ale lunii martie, la Sinaxarul grecesc, se face pomenirea Sfintei 


Cuvioasei Anastasia, patrichia. 


In vremea împăratului Iustinian, se afla în Constantinopol o femeie cu numele 
Anastasia, care avea dregătoria de patrichie în palatele împărăteşti. Pentru viaţa ei 


îmbunătăţită, era iubită şi cinstită de toți. 


Fiind pizmuită de împărăteasă, ea a aflat prilejul potrivit fugind în Alexandria, 
unde a zidit o mănăstire de fecioare cu cheltuiala ei şi a dus viaţă cu totul retrasă. Auzind 
că împăratul o urmăreşte spre a o aduce iar la palat, a părăsit în taină mănăstirea cu 
surorile ei şi a plecat la ava Daniil la schit, în mijlocul pustiei, căruia şi-a mărturisit taina. 
Atunci ava Daniil a îmbrăcat-o bărbăteşte şi 1-a pus numele Anastasie. Apoi, închizând-o 
într-o peşteră mai departe de schit, i-a dat canon să nu iasă niciodată de acolo şi nici altul 
să nu intre acolo. A rânduit numai un frate ca să-i aducă din vreme în vreme apă şi 


posmagi pe care să le lase lângă peşteră şi, luând rugăciune, să plece. 


Deci a petrecut fericita, aşa închisă, 28 de ani întregi fără să iasă afară. Cine 
va descrie nevoinţele cele suprafireşti ale fericitei: lacrimile cele nesfârşite, suspinurile 
cele adânci, privegherile de noapte, rugăciunile, cântările şi citirile, plecările de genunchi, 
culcările pe jos, postul, luptele şi înfricoşările demonilor. Este cu neputinţă a le număra pe 
acestea. Pentru o fecioară trăită în răsfăţ în palatele împărăteşti, închisoarea aceasta de 28 
de ani, cu atâta strâmtorare şi asprime, este adevărată mucenicie. De aceea s-a şi făcut 


vrednic lăcaş al Sfântului Duh. 


Cunoscându-şi mai înainte sfârşitul, a scris pe o cărămidă către ava Daniil 


astfel: „Luând împreună pe fratele care mi-a slujit şi o unealtă de săpat, vino în curând să 


Pagina 780 


îngropi pe fiul tău Anastasie, famenu”. Scriind aceasta, a pus cărămida afară lângă 


peşteră. 


Dar ava Daniil a fost înștiințat de Dumnezeu de cele pentru ea şi, chemând 
ucenicul, l-a trimis să aducă în grabă cărămida ce o va afla lângă peştera famenului 
Anastasie. Deci, aducând fratele cărămida şi citind bătrânul cele scrise, a lăcrimat; apoi, 
luând pe acel frate, au mers în grabă la peştera Sfintei. Deschizând peştera, au aflat Sfânta 
chinuindu-se de friguri. Nu ştia nici fratele că este femeie, ci o cunoştea drept famenul 
Anastasie. Căzând bătrânul pe umărul ei a plâns: „Fericit eşti, frate Anastasie, pentru că 
grijindu-te ţi-ai adus aminte de ora aceasta a morții şi ai defăimat împărăţia cea 
pământească. Roagă-te pentru noi către Domnul”. lar ea a răspuns: „Ba mai vârtos eu am 
nevoie de rugăciunile tale părinte”. Îi zice ava Daniil: „Negreşit că de aş muri eu înainte 


aş fi dator ca să mă rog lui Dumnezeu pentru tine”. 


Atunci ridicându-se puţin a şezut pe rogojină şi sărutând capul bătrânului s-a 
rugat. Atunci bătrânul luând pe ucenic a zis Sfintei: „Blagosloveşte şi pe fiul tău şi 
ucenicul meu acesta”. lar Sfânta sărutând pe ucenic a rostit acestea: „Dumnezeul 
părinţilor mei, Care stai acum de faţă spre a-mi despărți sufletul de trup, Tu, Doamne, 
Care ştii toţi paşii şi toate drumurile ce le-a făcut acest frate, ducându-se şi venind spre a 
sluji neputinței mele, odihneşte duhul părinților peste el, precum ai odihnit duhul lui Ilie 
peste Elisei”. Apoi, întorcându-se către bătrân, îi zise: „Pentru Domnul, să nu scoateţi 
hainele cu care sunt îmbrăcat, şi nimeni altul să nu ştie cele pentru mine”. Împărtăşindu-se 
cu sfintele Taine, le-a dat sărutarea din urmă apoi, căutând în dreapta a zis: „Bine ați 
venit”, aceasta a zis îngerilor şi iară a strălucit faţa ei ca focul. Apoi, făcându-şi semnul 
Crucii la gura sa, a zis: „Doamne în mâinile Tale îmi încredinţez duhul meu”, şi şi-a dat 


fericitul ei suflet în mâna lui Dumnezeu. 


Au plâns-o bătrânul şi ucenicul, şi săpând groapă în uşa peşterii, a luat 


bătrânul haina pe care o avea Sfânta pe deasupra şi dând ucenicului o altă haină, i-a zis: 

„Îmbracă, fiule, pe cel răposat cu haina aceasta peste hainele care le poartă”. Când a 
îmbrăcat fratele pe Fericita i-a văzut sânii care s-au ivit de sub haină întocmai ca nişte 
frunze uscate, însă n-a spus atunci îndată bătrânului de aceasta ci, când se întorceau la 
schit, i-a zis: „Ştii, părinte, că famenul Anastasie este femeie?”. „Ştiu, zise bătrânul, însă 
pentru ca să nu meargă vestea de dânsul pretutindeni, de aceea l-am îmbrăcat bărbăteşte şi 
i-am pus numele Anastasie spre a nu fi bănuială, căci multă cercare s-a făcut pentru el de 
către împăratul Iustinian, în toate oraşele şi satele şi mai ales în părțile acestea. Dar, cu 
darul lui Dumnezeu, s-a păzit în taină”. Atunci i-a povestit bătrânul în amănunte cele 


despre Sfânta Fecioară Anastasia, numită Anastasie, famenul. 


Se adaugă la sinaxarul numit „Paradis” că ava Daniil şi cu fratele, după ce au 


îngropat pe Sfânta, au mâncat din posmagii şi seminţele muiate ce s-au aflat în peşteră. 

Cuvioasa Domnina cea nouă 


(10 martie — Sinaxarul grecesc) 


Aceasta era din oraşul Chiron din Antiohia, iar părinții ei erau drepteredincioşi 
şi bogaţi. Pentru dragostea ei cea mare pe care o avea către Dumnezeu, şi-a făcut o coliba 
în grădina părintească, unde se liniştea de către cele ale lumii, având neîncetată umilinţă. 
Din plânsul ei cel mult, avea fericita obrajii şi hainele ei cele de păr toate scăldate în 
lacrimi care niciodată nu se uscau. Fiind în apropiere o biserică, intra acolo la miezul 
nopţii pentru a-şi face rugăciunile obişnuite de noapte. Fericita Domnina a înduplecat atât 


pe mama ei, cât şi pe fraţi, ca să împodobească din averea lor acea biserică. 


N-a întrebuințat altă hrană cuvioasa, decât linte muiată, măcar că era pe 
Jumătate moartă de slăbănogire, fiind din fire bolnăvicioasă. Şi măcar că trăia în mijlocul 
lumii, însă niciodată nu se uita în faţa cuiva şi nici faţa ei nu o lăsa să fie văzută de cineva, 
fiind totdeauna acoperită cu îmbrăcămintea (vălul) ei de păr, iar capul îl ţinea plecat până 


la genunchi; vorbea subțire cu vocea slabă însoțită totdeauna de lacrimi. 

Sfânta Muceniţă Tomaida 


(14 aprilie) 


Această Muceniţă a fost junghiată de socrul ei. Fiind de curând căsătorită şi 
rămânând odinioară acasă numai cu socrul ei, acesta a încercat să o necinstească. Dar ea, 
fiind împodobită la suflet cu întreaga înţelepciune, n-a voit nici să audă vorbele socrului 


său, ci s-a împotrivit din toate puterile, ca să nu spurce patul soţului ei. 


Fiind bătrânul ei socru orbit de patima vrăjmaşului şi văzând că se 
împotriveşte, a scos sabia şi izbind din toată puterea în pieptul nurorii, a omorât-o. Pentru 
râvna ce a avut-o de a-şi păzi curăţia până la moarte, a fost socotită în rândul sfinților 
mucenici, iar neruşinatul şi turbatul acela de socru a rămas orb, neputând să se mişte de 
lângă patul muceniţei. Deci, aflându-l vecinii cu hainele pline de sânge, a fost silit, şi 
nevrând să mărturisească adevărul, cerând singur pedeapsa cuvenită, pentru care 1 s-a tăiat 


capul. 


Aflând ava Daniil de la schit despre aceasta, a mers în Alexandria şi luând 
cinstitele moaşte ale Sfintei Tomaida le-a adus la schit, aşezându-le cu cinste în cimitirul 
Sfinților Părinţi, devreme ce a suferit mucenicească moarte pentru curăție. Unul dintre 
frații schitului, fiind foarte luptat de patima curviei, a alergat la mormântul Sfintei 
Tomaidei. Ungându-se cu untdelemn din candela Sfintei, i s-a arătat Sfânta în vedenie şi 
s-a vindecat numaidecât de patimă. De atunci toți frații schitului care erau luptaţi de 


patimă trupească aveau prea grabnică ajutorare pe Sfânta Muceniţă Tomaida. 


Pagina 784 


Din viaţa Sfântului Simion cel Nou 


Acest Cuvios, iubind din copilărie viaţa pustnicească, s-a sălăşluit într-o 
peşteră din muntele Amanon. In toată vremea pustniciei sale nu s-a împărtăşit nicidecum 


de hrana cea obişnuită (de pâine ori de alte mâncăruri), ci hrana lui era numai verdeţuri. 


S-au rătăcit odinioară nişte călători prin pustia aceea unde era Cuviosul căci 
au pierdut drumul, fiind ploaie mare cu trăsnete şi fulgere. Mergând aşa la întâmplare, au 
ajuns la peştera cuviosului Simion, rugându-l să le arate drumul. Atunci le zise el: „Am să 
vă dau două călăuze”. Şi pe când se odihneau drumeții, iată că vin din pustie doi lei şi 
apropiindu-se de Cuviosul au început să-i lingă picioarele. Atunci el le-a făcut semn cu 


degetul leilor, poruncindu-le să întovărăşească pe drumeţi până vor afla drumul. 


A dorit odată acest Cuvios să se închine la Sfântul Munte Sinai. Ajungând la 
pustia de lângă Sodoma, a văzut din depărtare înaintea lui o mână de om care ieşea din 
pământ. Apropiindu-se de locul acela, a aflat acolo o groapă, ca o vizuină de vulpe, şi a 
auzit în adânc zgomot de picioare. Înţelegând că este un om ascuns acolo s-a aplecat 
deasupra gropii, rugându-l să se arate. După mai multe rugăminți s-a arătat un om sălbatic 
la înfăţişare, având părul capului murdar şi încâlcit, faţa zbârcită şi galbenă şi mădularele 
trupului uscate. Avea îmbrăcămintea numai din pecete, cusute cu frunze de finic. Întrebat 
fiind cum şi de ce locuieşte în acea groapă, a răspuns: „Având eu dorinţa ca să merg la 
Muntele Sinai, am găsit un frate ca tovarăş de drum. Ne-am legat amândoi prin jurământ 
ca să nu ne despărțim până la moarte. Pentru că tovarăşul meu a murit pe drum în locul 
acesta, ca să păzesc jurământul ce l-am făcut cu el, n-am plecat mai departe la drum, ci 
după ce l-am îngropat, mi-am săpat şi eu această groapă lângă mormântul lui, aşteptându- 
mi sfârşitul. Pentru hrană am curmale (finice) pe care mi le aduce un frate oarecare pe 
care l-a rânduit Dumnezeu”. Zicând acestea, iată că se apropie un leu având în gură un 


ciorchine de finic. Cei care stăteau de faţă împreună cu Sfântul Simion s-au spăimântat 

dar bătrânul acela necunoscut a făcut semn leului să se depărteze puţin. Apoi, iarăşi 
poruncindu-i, a venit aducând ciorchinele, şi iarăşi după porunca bătrânului s-a dus mai 


departe şi s-a culcat. lată ce putere au virtuțile omului celui îmbunătăţit. 


Când a ajuns Cuviosul Simion la Muntele Sinai, pe locul cel sfânt a rămas 
şapte zile lungit cu faţa la pământ, fără să guste ceva, ci numai udând pământul cu lacrimi, 


până ce un glas din cer 1-a poruncit să se scoale. 


Vedenia unui creştin cu numele Dumitru 


(la anul 1580) 


În apropiere de Sfântul Munte Athos din Grecia, era în vremea veche un sat cu 
numele Isvoros, care astăzi se chiamă Stratonica. În acest sat, pe la anul 1580 se afla un 
creştin cu numele Dumitru. Era om simplu şi smerit, care se păzea de toate cele care 
vătămau sufletul, iar la cele bune îşi da silinţa să le împlinească. Pentru aceasta s-a 
învrednicit ca să-i descopere Dumnezeu acestea pe care le veţi auzi mai jos: robul acesta 
al lui Dumnezeu, Dumitru, avea un băiat în vârstă de 12 ani şi foarte mult îl iubea el şi cu 
femeia lui, însă a voit Dumnezeu să le moară băiatul. Iar tatăl lui de prea multă scârbă a 
căzut în boală grea şi zăcea la pat. După 15 zile, într-o seară, i-a venit lui Dumitru un fel 
de leşin şi a murit. Atunci femeia lui şi cu soacră-sa, care îl îngrijeau, au început a plânge 


cu glas mare, cum este obiceiul în lume. 


Când au auzit vecii, au alergat îndată şi plângeau împreună. Trebuiau acum să- 

l îmbrace cu haine de îngropare. În vremea când l-au dezbrăcat de hainele vechi, au văzut 
că toate mădularele erau reci, însă pieptul lui era cald. Deci s-au hotărât să mai aştepte 
până când se va răci desăvârşit şi atunci să-l îmbrace. Aşteptând ei 2-3 ceasuri, l-au aflat 
iarăşi cald. Deci, stând în aşteptare multe ceasuri, a venit noaptea şi toți cei din casă au 


mers la culcare. 


Însă femeia şi soacra răposatului, dimpreună cu unele rudenii, au rămas să 
privegheze lângă mort. Dar, din multa oboseală, au adormit cu toţii. Când a început să se 
lumineze de ziuă (0, minune), a suspinat din greu mortul şi s-a ridicat pe şezut. lar cei care 
şedeau de pază lângă el, auzind suspinarea lui, s-au trezit îndată şise mirau cu toţii văzând 
pe Dumitru viu, căutând să-l întrebe cum a murit şi iarăşi a înviat. Însă el nu răspundea 
NIMIC, Ci ţinea mâna la gură şi tăcea privind în pământ. A stat aşa vreme de trei zile, fără 
să mănânce ori să bea ceva, iar femeia lui, aducându-și aminte de răposatul lor băiat, sta 


alături şi plângea. 


Auzind Dumitru pe femeia lui plângând, a deschis gura, zicând către ea: 
„Pentru ce plângi, ticăloasă, socotind că fiul nostru a murit? Să ştu că fiul nostru trăieşte şi 
se află la mare bucurie, în loc luminos şi slăvit. Măcar de-am fi şi noi acolo unde este el şi 
să trăim şi noi asemenea viaţă fericită”. A auzit femeia lui vorbele acestea, însă de multă 
plângere nu l-a mai întrebat nimic. Dar soacra lui care şedea alături i-a zis: „De unde ştii 
tu, Dumitre, că trăieşte fiul tău şi se află la aşa de mare bucurie şi odihnă?”. Iar el a 
răspuns: „Am văzut eu singur cu ochii mei unde se află băiatul meu”. „Și ce anume ai 


văzut?”, a întrebat iarăşi soacră-sa. 


Atunci el a început să povestească astfel: „Cum eram eu bolnav la pat odată, 
deschizând ochii, am văzut un om prea luminat, a cărui frumuseţe nu pot s-o spun prin 
cuvinte. Şi îndată ce l-am văzut, mi s-a răpit mintea şi nu mai simţeam nimic din lumea 
asta, ci numai la dânsul priveam şi nu-mi puteam dezlipi ochii de la el. Mi s-a părut însă 


că m-am despărțit de voi şi mă aflam în braţele lui, iar el, apucându-mă, a zburat în sus. 

Cum urcam noi aşa, mi s-a părut că am trecut şapte ceruri şi după ce le-am 
trecut, ne aflam în altă lume. Lumina lumii de acolo era mult mai strălucitoare, şi 
pământul de acolo era mult mai frumos ca pământul acesta. Era ca un câmp prea frumos, 
împodobit cu trei soiuri de copaci înfloriți, iar mireasma lor şi frumuseţea nu poate omul 
ca s-o povestească. Un soi de copaci îmi părea că sunt migdali înfloriți, alţii semănau cu 
trandafirii roşii, iar alții păreau ca nişte crini vărateci. Tot pământul acela este plin cu 
asemenea copaci. Deci, mergând noi spre locul acela, am văzut două porți de fier închise 


şi pecetluite. 


În faţa porţii din dreapta stăteau de pază o mulţime de oameni tineri, în 
veşminte albe, iar la cea din stânga păzeau nişte uriaşi negri. Când am ajuns în faţa 


porților, a zis către mine călăuza cea minunată: „Pleacă-te în jos repede şi te închină”. 


Atunci, eu m-am aplecat şi m-am închinat cu frică, rămânând întins pe 
pământ. Acolo am auzit un glas din depărtare, zicând: „Pentru ce l-ai adus aici pe acesta? 
Nu ţi-am zis să-l aduci pe el, ci pe vecinul său Nicolai să-l aduci. Acesta are încă a mai 
trăi pe pământ”. 

Cum a auzit glasul acesta, călăuza mea m-a ridicat îndată şi ne-am pornit către 
răsărit. Și iată că ne-am aflat într-un câmp mare şi frumos şi prea plăcut. Acolo erau 
mulțime de copaci prea frumos înfloriţi. Şi fiecare copac avea câte un om care şedea la 
umbra lui. Oamenii aceia erau de aceeaşi statură şi grosime, dar înfăţişarea lor nu era la 
fel: unii aveau chipul luminos şi vesel, alții erau negri ca arapii şi chipul lor întristat. 
Fiecare cunoştea orice altul a făcut în lumea asta, fie bine, fie rău, căci aveau nişte semne 
care arătau tot ce au făptuit în lume: ori furtişag, ori desfrânare, ori preacurvie, ori beţie, 
ori alte păcate. Şi cum mergeam noi pe câmpul acela, uitându-mă eu într-o parte şi în alta, 


am cunoscut pe mulți din cei care au trăit la noi şi acum sunt morți. 


Am văzut acolo într-o livadă 4 copii luminaţi şi frumoşi, care şedeau împreună 


la un copac înflorit şi prea frumos. Și cum i-am văzut la atâta veselie, m-am oprit şi 

cugetam la frumuseţea acelor copii. Privind mai bine, am cunoscut că aceştia erau copiii 
mei. Acolo se afla băiatul meu care a murit de curând (în vârstă de 12 ani). Şi, când i-am 
cunoscut, s-a veselit inima mea. Atunci mi-a zis călăuza mea: „Poate ştii ai cui sunt copiii 
aceştia?”, iar eu am zis: „Da, Stăpânul meu, ei sunt copiii mei şi eu mă scârbeam că au 


murit, iar acum când îi văd aşa de frumoşi, mă bucur şi aş dori să rămân cu e1”. 


Şi zicând acestea, ne-am depărtat îndată. Eu însă văzând podoaba locului 
aceluia am cutezat să zic către cel care mă însoțea: „Stăpânul meu, oare acesta este Raiul, 
pe care l-a sădit Dumnezeu?”. lar el mi-a zis: „Nu-i acesta Raiul, ci este pământul 
drepţilor şi locul de odihnă al binecredincioşilor creştini. În locul acela a rânduit 
Dumnezeu ca să stea sufletele lor până va face judecată şi răsplătuire. Iar bunătățile cele 
veşnice pe care le dobândesc cei drepţi, precum şi muncile pregătite pentru chinuirea celor 
păcătoşi, sunt acolo unde ai văzut două porţi de fier. Acestea vor fi la sfârşitul lumu, în 
ziua înfricoşată a judecății, la a doua venire a lui Hristos. Atunci vor merge păcătoşii în 


munca cea veşnică, iar drepţii în viaţa cea veşnică”. 


Auzind eu acestea de la călăuza cea minunată şi mergând către amiază, am 
ajuns într-un loc întunecos şi urât, care era murdar şi avea mulţime de oameni înăuntru, cu 
feţele foarte întristate. Atunci am întrebat pe călăuză, cine sunt aceştia. lar el mi-a zis: 
„Acesta este neamul iudeilor care n-au crezut în Hristos”. Şi mergând încă puţin, am ajuns 
la un loc mai întunecos, care avea noroi şi putoare multă. Acolo erau o mulţime de oameni 
în chip de copii mici, alţii în chip de căţei mici fără ochi, iar alţii erau ca viermii care 


mişună în murdărie. 


Întrebând despre ei, mi-a răspuns călăuza: „Acesta este neamul ismailiților şi 
al ereticilor”. După ce am mai mers puţin, am dat de neamul faraoniţilor (egiptenii vechi) 
şi erau întunecaţi la faţă şi negri. De aici am trecut prin multe locuri şi am văzut multe 
neamuri de oameni. Fiecare credinţă şi erezie avea loc deosebit. Şi întrebând eu pe 


călăuză, aceasta mi-a lămurit toate. 

Cum îmi povestea el multe şi felurite, am auzit o detunătură mare sub 
picioarele noastre şi îndată s-a făcut clocot mare şi a ieşit țipăt amar şi scârbos ca de 
balaur mare, sau ca de fiară sălbatică care loveşte şi fluieră. Auzind eu acest țipăt necurat, 
m-am speriat şi căutam să mă ascund în sânul călăuzei mele, întrebându-l cu frică: 
„Domnul meu, ce este ţipătul acesta înfricoşat?”. Iar el mi-a zis: „Acesta este iadul care 
înghite pe toţi păcătoşii şi pe cei necredincioşi care n-au crezut în Hristos, şi niciodată nu 
se satură”. Atunci am auzit un glas de sus, care zicea: „Ce strigi şi te frămânţi? Mai 
aşteaptă puţin şi te vei sătura de mulți arhierei nevrednici, de preoţi şi de monahi”. Şi pe 
când era încă în urechile mele glasul acela, m-am aflat numaidecât aici, pe patul meu. 
Văzându-mi trupul cel urât, nu voiam să intru. lar călăuza mea m-a silit şi fără voia mea 
să intru în trup. Şi atâta m-a durut trupul meu, încât mi s-au zdruncinat toate oasele şi 


încheieturile”. 


Când a auzit soacră-sa aceste cuvinte de la Dumitru, le-a vestit în toată eparhia 
aceea. In vremea asta se afla pe acolo şi Părintele duhovnic Mitrofan, ritorul, bărbat 
învăţat şi cuvântăreţ care, auzind despre asta, a mers acasă la Dumitru şi l-a întrebat cu de- 


amănuntul despre vedenia lui. lar Dumitru a spus duhovnicului toate câte s-au scris aici. 


Spune Părintele Mitrofan duhovnicul că a mers în trei rânduri la el acasă şi l-a 
descusut pe Dumitru cu multă scumpătate şi s-a încredinţat că adevărată este vedenia 
(descoperirea). S-a încredințat mai ales din împlinirea cuvintelor care s-au zis către 
călăuză (la începutul vedeniei), adică când a strigat: „Lasă-l pe acesta şi adă-l pe vecinul 
său, Nicolai”. În adevăr, Nicolai acesta era sănătos în vremea aceea şi după două zile de la 
vedenia lui Dumitru s-a îmbolnăvit şi a murit. Şi cele care au fost pregătite pentru 
îngroparea lui Dumitru, acelea au fost folosite la îngroparea lui Nicolai. 

Acestea le-am aflat cu adevărat şi le-am scris pentru folosul oamenilor 
credincioşi. 


În Mănăstirea Lavra Sf. Atanasie, codicile nr. 55 din Sfântul Munte Athos. 

O vedenie de mare folos pentru toți dar mai ales pentru călugări 


Cum a călătorit în 1854 - în vedenie - Starețul Ioasaf din Sf. Sava la muntele cel minunat 
din ceruri 


(Calea spre Eleonul cel de Sus. „Eleon” se tâlcuieşte în limba noastră: „Muntele 


Măslinilor”) 


S-a tâlcuit din greceşte această vedenie în anul 1942, iar acum s-a scris pentru 
folosul de obşte, de către cel mai nevrednic dintre leromonahi, loan Iacob, în Schitul „Sf. 


Ana” - Hozeva, 17 noiembrie 1957. 


Iată cum povesteşte monahul Ioasaf vedenia pe care a avut-o la Sf. Sava: în 13 
zile ale lunii martie (ziua de joi), ora 6 din noapte, m-am sculat să ascult slujba Utrenie. 
Am mers în Biserică şi m-am aşezat în strană, iar fraţii citeau Miezonoptica. Atunci eu 
cugetam la patimile Domnului nostru lisus Hristos, zicând în mintea mea: „Un Dumnezeu 
făcător, ziditor şi creator a toate a primit să Se facă om pentru noi, S-a răstignit şi S-a 


îngropat. Acestea toate le-a suferit pentru mântuirea oamenilor”. 


Cugetând eu acestea, mi s-a înduioşat inima şi mi-a venit atâta bucurie în 
sufletul meu, şi o linişte negrăită s-a revărsat în mintea mea, încât am ajuns la aşa de mare 
umilinţă, că lacrimile curgeau pârâu din ochii mei. Și mi-a venit atunci în suflet o negrăită 
dragoste dumnezeiască care mă înflăcăra (mă aprindea la inimă). Dimpreună cu dragostea 
mi-a venit şi o smerenie aşa de mare, încât nu găseam nici o făptură aşa ticăloasă ca mine. 
Atunci mi s-au deschis ochi în aşa chip, ca şi cum s-ar fi făcut o cale din inima mea până 


la tronul lui Dumnezeu. 

În vremea aceea, mintea mea, deopotrivă cu aşezarea cuvântului (adică 
cugetarea) şi cu inima mea, erau legate şi mă rugam în taină, fără o piedică oarecare. 
Atunci, eu ziceam când rugăciunea, când oarecare cuvinte umilicioase. După aceea mi-a 
venit aşa o dragoste pentru aproapele meu încât mă rugam atunci pentru cei care mă 
duşmăneau şi pentru cei care mă urau şi din multa bucurie a inimii mi s-a umilit duhul 


(sufletul meu). 


Câtă vreme eram în această stare, mă vedeam pe mine că sunt în Biserică şi-i 
vedeam şi pe fraţii care citeau. După aceea, nemaiputând să stau în picioare, am tras 
scândura de la strană şi m-am aşezat, rugându-mă mereu cu mintea. Atunci, am fost 
cuprins de o aşa de mare dragoste dumnezeiască, încât n-a mai fost chip să mă odihnesc 
(să mă simt) pe pământ. În acele clipe nu mai aveam teamă de Dumnezeu, ci simţeam o 


mare îndrăzneală şi dragoste către El. 


Fiind stăpânit sufletul meu de o asemenea dragoste, n-am mai putut să zic 
rugăciunea minţii şi nici vreo altă rugăciune, ci numai cât simţeam în sufletul meu o 
aprindere şi o dragoste dumnezeiască, întocmai ca o flacără care îmi ardea inima. Sufletul 
meu era pironit către Dumnezeu şi numai la El cugetam, iar din ochii mei curgeau ca un 
râu lacrimile. Mi s-a înduioşat duhul din bucuria inimii şi eram cuprins de o mare 
smerenie. Atunci, deodată, m-am făcut întru uimire (adică am fost răpit) cu duhul şi nu 
mai vedeam după aceea nici Biserica, nici pe fraţii dinăuntru şi nici nu mai auzeam cele 


care se citeau la strană. 


Mă aflam atunci (cu duhul) într-o livadă mare şi prea frumoasă, care era 
împodobită cu tot felul de copaci şi cu flori pline de mireasmă. Podoaba şi frumuseţea ei 
nu se poate scrie şi nici nu se poate povesti de limba omenească. Era plină de atâta lumină 
ca şi cum ar fi fost luminată de şapte sori. Am privit de departe şi am văzut o mulțime de 
oameni oarecari în veşminte strălucitoare, toţi tineri cu vârsta şi frumoşi la chip. Fiecare 


dintre ei strălucea ca soarele şi păşeau încet, încet. Atunci simţeam mare bucurie în 

sufletul meu şi ziceam, nedumerindu-mă în sine: „Oare a cui să fie livada aceasta şi cine 


să fie oare aceşti oameni? Şi cum mă aflu eu aici?”. 


Acestea cugetându-le, mergeam şi eu cu dânşii. După ce am mers o mică 
distanță, am văzut şi pe alți oameni, mulțime nenumărată, care stăteau toți împreună şi 
erau îmbrăcaţi în haine soldăţeşti. Toţi erau tineri cu vârsta, voinici la trup şi foarte blânzi 
şi frumoşi la chip, strălucind ca soarele. Când i-am văzut eu pe aceştia, m-am oprit, 


privind la frumuseţea şi la podoaba lor. Simţeam atunci o mare bucurie în sufletul meu. 


După aceasta, am auzit o voce de la dânşii, zicând astfel: „Fratele nostru 
Ioasaf are mare dorință să meargă la Împăratul, după cum ştim noi toţi. Deci, cine este 
dintre noi să-l conducă (adică să-l călăuzească)?”. Atunci s-a despărțit unul dintre ei, care 
era mai tânăr, mai voinic şi mai frumos decât toţi. În mijlocul celorlalţi strălucea şi se 
arăta ca un ofiţer peste ceilalți. Deci, s-a întors şi a zis către ceilalți tineri: „Eu îl voi 
conduce căci, precum ştiţi, are deosebită dragoste către mine. Ziua şi noaptea mă ruga 


pentru aceasta şi de multe ori m-am pus chezaş la Împăratul pentru el”. 


Zicând el acestea, s-a pornit către mine. Iar eu cugetam cu mirare, zicând: „Pe 
oamenii aceştia eu nu i-am văzut altă dată, dar ei m-au văzut şi de unde îmi cunosc 
numele? Apoi, de unde au aflat că eu doresc să merg la Împăratul?”. Cugetând eu acestea, 
a venit tânărul lângă mine şi mi-a zis cu faţă veselă: „Urmează-mă, ca să mergem la 
Împăratul!”. Iar eu i-am zis: „Ie rog, frate, lasă-mă, cine sunt eu să merg la Împăratul? ȘI 


care Impărat este acela care să mă cunoască pe mine?”. 


Atunci el a zâmbit puţin cu faţa veselă şi mi-a zis: „Oare te prefaci că nu ştiu 
care Împărat este acela la care vreau să te duc? Ori poate nu ştii cine sunt eu? Pentru că 
m-ai iubit şi m-ai rugat ziua şi noaptea, iată am venit să te iau şi să te conduc spre a merge 


la Impăratul. Este cu neputinţă să te las, trebuie să mă urmezi!”. 


Atunci eu, neavând ce să mai răspund, l-am urmat (acela mergând înainte şi cu 


după dânsul). Cum mergeam eu aşa, îmi zicea gândul să-l întreb cine este el, de arată către 

mine atâta dragoste, pentru că nu-l cunoşteam încă cine este. Dar iarăşi mă ruşinam să-l 
întreb zicându-mi în gând că poate voi afla pe urmă. Aveam însă mare uşurare în sufletul 
meu câtă vreme îl vedeam lângă mine. Deci, am mers noi multă distanţă de loc, de la acea 
câmpie prea frumoasă, aşa încât nu se mai vedea nimeni afară de noi doi (adică eu şi 
călăuza), care mergeam. Când s-a terminat acea câmpie mare şi prea frumoasă, am ajuns 
la o cărăruşă îngustă care era foarte lungă, încât nu 1 se vedea capătul, iar de o parte şi de 
alta erau ca nişte ziduri înalte. Calea aceea era atât de îngustă, încât abia putea trece un 


singur om pe jos. 


Când am ajuns acolo, mi-a venit în inima mea o oarecare sfială, pentru că 
locul acela era sălbatic şi fără nici o alinare, dar când vedeam pe călăuza mea, se veselea 
sufletul meu. Atunci, călăuza mea oprindu-se puţin, m-a privit cu faţa lină şi veselă şi mi-a 
ZIS: 

„Pentru ce frate este tulburat sufletul tău? Pentru ce te-ai lăsat stăpânit de lene 
şi se răspândeşte mintea ta încoace şi încolo? Pentru ce nu-ţi păzeşti mintea la cugetarea 
numelui lui lisus Hristos? Oare nu ştii câtă pagubă are omul când se leneveşte la 
Rugăciune, chiar şi numai la o singură răsuflare? Şi, iarăşi, oare nu ştii câtă folosinţă 
dobândeşte când cugetă totdeauna la mântuitorul nume al Domnului nostru lisus Hristos? 
Un asemenea om se izbăveşte de patimi şi de păcate, făcându-se sălaş al Sfintei Treimi. 
Acela va să ajungă la desăvârşită dragoste, din care dragoste ai gustat o parte şi tu (prin 
nespusa milostivire a lui Dumnezeu) şi-i cunoşti dulceaţa. Deci, pentru ce ai neglijat acest 
lucru (adică Rugăciunea minţii)? Până când vei rămâne, frate, în acest somn adânc al 
trândăviei, şezând întru nelucrare? Adu-ţi aminte de aşezarea ta cea mai dinainte, pe care 
ai neglijat-o (ai nesocotit-o) cu desăvârşire. Oare nu Dumnezeu este cel care te-a învăţat 
chipul în care să iei de mijlocitoare şi de chezăşuire a mântuirii tale pe Pururea Fecioara 
Născătoare de Dumnezeu? Oare El te-a învrednicit să afli povăţuitor neînşelat spre 


încredințarea acestui lucru? Oare nu cunoşti frate, milostivirea şi dragostea ce ţi-a arătat-o 

Dumnezeu? Dar cu toate acestea, mare este milostivirea lui Dumnezeu către tine!”. 


Când mi-a grăit aceste cuvinte călăuza mea, m-a cuprins o mare umilinţă şi cu 
inima înfrântă, ziceam: „Doamne Iisuse Hristoase, Fiul lui Dumnezeu, miluieşte-mă”. Şi 
când auzeam rugăciunea atât de mult mi se aprindea inima spre dragoste şi iubire 
dumnezeiască şi aşa de curat mă rugam, căci nici un lucru şi nici un cuget nu era ca să-mi 
tulbure mintea, ori să mă împiedice de la rugăciune. Şi atât de mult mi s-a adâncit mintea 
întru rugăciune şi atâta putere am luat din ea, încât mi-a fugit frica ce m-a cuprins mai 
înainte. Atunci s-a întors călăuza mea spre mine şi mi-a zis: „Ai văzut că eşti mai bine 
dacă zici rugăciunea? Dacă vrei să fii totdeauna în această stare şi să te mântuieşti, scoală- 
te din adâncul somn al trândăviei şi unelteşte iarăşi aşezarea ta cea mai dinainte. Cea 
dintâi treabă a ta să fie paza poruncilor lui Dumnezeu cu neşovăire. Toată râvna ta s-o pui 
întru cugetarea numelui lui lisus Hristos, precum şi a Stăpânei noastre de Dumnezeu 
Născătoare. la seama să păzeşti şi aceasta cu scumpătate, adică să te mărturiseşti curat în 


toată ziua, oricâte ţi s-ar întâmpla, şi să nu ascunzi vreun cuget de către duhovnicul tău!”. 


Zicându-mi el acestea, am început să mergem pe ulicioara cea îngustă şi, cum 
mergeam, am văzut deasupra zidului (lângă drum) nişte cruci, ca semne ale drumului. 
Când am ajuns aproape de cruce, călăuza s-a oprit, făcând de trei ori semnul crucii şi 


zicând: „Crucii Tale ne închinăm Stăpâne şi Sfântă Invierea Ta o lăudăm!”. 


Mi-a zis apoi şi mie să fac la fel cu dânsul şi am făcut. După ce am mers o 
mare distanță de loc, am ajuns în partea cealaltă (din faţă), la capătul ulicioarei. 
Terminându-se drumul, am ajuns într-un loc de care te cuprindea frică şi cutremur 
văzându-l, pentru că era o prăpastie, ca un fel de haos întunecos. Se arăta o groapă adâncă 
ca o mare, a cărei lungime şi lățime era fără sfârşit. Nu se vedea acolo nimic, decât 
întuneric beznă în partea din faţă a gropii, iar foarte departe se vedea un munte înalt, al 
cărui vârf ajungea până la cer. Pe la mijlocul acelei gropi înfricoşate era o punte 


îngrozitoare, pentru că puntea aceea era numai dintr-un lemn rotund, a cărui grosime era 

numai de o palmă şi unul din capetele punţii era la capătul uliţei celei înguste, iar celălalt 
capăt era la poalele muntelui celui înalt. Când sufla vântul, tremura puntea ca o frunză de 


copac. 


Dacă am ajuns noi mai aproape şi am văzut acea groapă groaznică şi 
înfricoşată şi puntea, atunci mi-a venit frică şi cutremur în sufletul meu, când mă gândeam 
că este nevoie să trecem peste puntea aceea. M-am uitat într-o parte şi în alta să văd de nu 
este cumva un alt loc să trecem dincolo de groapă, pentru a ajunge la muntele cel înalt, 
care se vedea departe. Dar nu se afla nicăieri nici drum şi nici loc uscat de trecut, ci era 
groapa aceea toată numai, ca o mare întunecoasă. 


Atunci s-a întors iarăşi călăuza spre mine şi mi-a zis, ca şi cum m-ar certa: 


p> 


„Iarăşi ai lăsat Rugăciunea şi pentru asta te cuprinde frica. Dă-mi încoace mâna!”. Atunci, 
eu i-am dat mâna cea dreaptă şi el apucându-mă m-a urcat deasupra pe punte şi ne-am 
pornit să mergem. După ce am mers puţină distanță, am văzut că puntea se clătina şi 
tremura ca frunzele când o suflă vântul. Eu am privit într-o parte şi în alta a gropii şi mi-a 
venit frică să mai merg pe ea dar, cu toate acestea, când vedeam călăuza mea că mă ţine 


de mână, mai prindeam puţin curaj. 


Atunci s-a oprit puţin călăuza mea întorcându-şi faţa spre mine şi mi-a zis: 
„Fă-ţi semnul crucii de trei ori şi cheamă numele Stăpânei noastre de Dumnezeu 
Născătoarei şi Pururea Fecioarei Maria, pentru că în locul acesta mare putere are numele 
Ei!”. Atunci eu am făcut de trei ori cruce şi am zis în mintea mea: „Prea Sfântă Născătoare 


p>> 


de Dumnezeu, ajută-mi!”. Şi (o, minune!), atâta putere mi-a venit în sufletul meu, încât n- 


am mai simţit vreo sfială sau frică. 


Totuşi, puntea tremura ca pânza de păianjen, când mergeam noi pe ea. După 
multă vreme de cale, am ajuns la capătul punţii. Terminându-se puntea, am ieşit la 
picioarele muntelui arătat. Atunci călăuza mi-a slobozit mâna de care mă ținea şi mi-a zis: 


2? 


„De acum nu mai ai frică!”. Dar eu, din multa dragoste pe care o aveam către călăuza 

mea, nu voiam să mă despart, ci tot mă ţineam de mâna lui şi mergeam împreună. Dacă 
am mers aşa o mică distanţă, am început să urcăm muntele. Atunci m-am uitat în sus şi nu 
se vedea vârful lui, aşa era de înalt. Era şi greu de urcat, dar şi locul era prea veselitor. 
După ce am urcat o bună distanţă, m-am oprit puţin şi am privit în toate părţile muntelui, 
minunându-mă. Pentru că toate părțile muntelui erau acoperite cu măslini. Și mi-am zis în 
mintea mea: „De unde s-au găsit aici atâţia măslini?”. Şi iarăşi am început să urcăm spre 
vârf. După ce am mers o bună distanţă, am ajuns deasupra, în vârful muntelui. Şi iarăşi 
mai mergând puţin am ajuns la o poartă mare, care era deschisă. Atunci călăuza mea a 


făcut semnul crucii de trei ori, asemenea şi eu, apoi am intrat înăuntru pe poartă. 


M-am uitat eu acolo şi am văzut o câmpie atât de mare, încât nu i se vedea 
capătul, nici în lungime şi nici în lăţime, precum este tăria cerului aşa de mare aşa era şi 


câmpia ceea. Frumuseţea şi podoaba ei cine este în stare să o povestească? 


Insemnare: 


Până aici am găsit scrisă vedenia lui Ioasaf. Mai mult nu se află în mănăstirea 
Sf. Sava. Se zice că în Sfântul Munte se găseşte scrisă vedenia aceasta până la sfârşit. 


Dacă ajută Bunul Dumnezeu, voi căuta prin scrisoare, ca să aflu şi restul povestirii. 


Pagina 797 


Urmare la vedenia Stareţului Ioasaf din Mănăstirea Sfântul Sava, anul 
1854 


Şi de aş voi să descriu frumuseţea acelui câmp nu aş putea pentru că nu este 
vreun lucru pământesc cu care să-l asemăn. Limba omenească nu poate să spună 
frumuseţea lui, nici minte omenească nu poate să o înţeleagă. Acel câmp era împodobit cu 
tot felul de copaci şi înfrumusețat cu tot felul de flori cu bună mireasmă. Lumina care 
lumina acolo era ca şi cum ar fi şapte sori. Deci, când am văzut acel câmp, s-a robit inima 
mea de frumuseţea lui şi pofteam să rămân acolo. Dar povăţuitorul meu îmi zice: „De 
acum ai să vezi şi alte lucruri frumoase şi după aceea ai să-L vezi şi pe Împărat. Şi 


mergeam, bucurându-ne, pe acel câmp frumos”. 


Şi am văzut de departe mulțime de oameni îmbrăcaţi în haine călugărești, însă 
nu negre, ci roşii strălucitoare. Hainele lor străluceau ca lumina, iar feţele lor mai mult 
decât soarele. Vederea şi frumuseţea lor era mai presus de înţelegerea omenească. Unii 
dintre ei erau tineri, iar alţii bătrâni. Şi, apropiindu-ne de ei, ne-au primit cu mare bucurie 
şi au zis către povă-ţuitorul meu: „Bucură-te, mare mucenice Gheorghe, iubitule al lui 
Hristos”. Asemenea şi el le-a zis lor: „Bucuraţi-vă şi voi cuvioşilor, iubiții lui Hristos”. 
Atunci toţi şi-au întors feţele lor spre mine şi cu feţe vesele mi-au zis: „Fiule loasafe, de ar 
dobândi omul toată lumea şi-şi va pierde sufletul, ce va folosi; şi de ar trăi o sută de ani şi 
ar dobândi toate bunătățile lumii şi de şi-ar face toate poftele, tot trebuie să vină 
înfricoşătorul ceas al morţii şi toată viaţa lui i se va părea un vis şi o umbră. lar tu, de te 
vei scula din lenevire şi vei începe iarăşi viaţa ta cea dintâi, vei plăcea lui Dumnezeu şi te 
vei învrednici cereştii fericiri şi te vei bucura împreună cu noi în veci. lar de-ţi vei petrece 
viaţa ta cu lenevire, vei ajunge în valea care primeşte pe cei leneşi şi trândavi şi nepocăiţi. 
Fiule, nu voiesc a iubi mai mult acel noian întunecat decât această fericire. Nu voiesc a 


pune mai presus lenevirea decât dragostea lui Hristos! Fiule, adu-ţi aminte din ce înălțime 

ai căzut şi de ce te-ai înstrăinat şi ce ai păgubit! Fiule, întoarce-te şi cazi la milostivirea lui 
Dumnezeu şi noi nu vom înceta rugându-L pe Dânsul!”. După aceasta, ne-am despărțit de 


ei şi am plecat mai departe. 


Atunci s-a înfricoşat sufletul meu de aceasta, şi am aflat că povăţuitorul meu 
era Sfântul Mare Mucenic Gheorghe, purtătorul de biruință. Şi mi-am adus aminte şi de 
cuvintele ce le-a zis, când se întrebau acei ostaşi: „Cine să-l povăţuiască dintre noi?”. Căci 
zicând: „Eu o să-l povăţuiesc, pentru că are deosebită dragoste către mine şi de multe ori 
m-am pus chezaş şi mijlocitor către Împărat pentru dânsul”, l-am cunoscut pe deplin, căci 
de la început aveam mare şi deosebită dragoste către Sf. Gheorghe, mai mult decât față de 
alți sfinți. Şi de multe ori l-am pus mijlocitor pentru mântuirea mea. Şi multe minuni a 


făcut cu mine şi oricând l-am rugat nu m-a lăsat neajutorat. 


Deci, când am cunoscut că povăţuitorul meu este Marele Mucenic Gheorghe, 
din multa dragoste ce o aveam către el în sufletul meu, n-am mai putut răbda, ci l-am 
îmbrăţişat şi l-am sărutat. Apoi mergeam mai departe împreună, ţinându-ne de mână. lar 


sufletul meu era lipit de dânsul, din multa dragoste ce aveam către el. 


Şi mai mergând noi puţin, am văzut de departe şi alți oameni, şi aceştia cu 
haine călugăreşti îmbrăcaţi, ca şi ceilalţi. Însă îmbrăcămintea şi feţele lor străluceau mai 
mult decât soarele şi aveau mai multă şi mai mare slavă decât ceilalți, dar erau puţini la 
număr. Şi am întrebat pe povăţuitorul meu, zicând: „Sfinte Gheorghe, cine sunt aceştia? 


De ce sunt cu atâta slavă, strălucire şi frumuseţe şi ce au săvârşit în viaţa lor?”. 


Atunci, mi-a răspuns zicând: „Aceştia sunt călugării cei de acum care, fără 
povăţuitori şi fără pilda faptelor bune ale altora, ci numai din singura lor bunăvoință, au 
râvnit faptelor bune ale călugărilor celor de demult, săvârşind faptele cele bune ale lor şi 
bineplăcând lui Dumnezeu”. lar eu iarăşi i-am zis: „În vremea aceasta au lipsit faptele 


bune din lume, dar cum se poate să fie în ea acest fel de oameni aleşi?”. 


Şi mi-a răspuns, zicând: „Acest fel de oameni aleşi sunt puţini în zilele acestea 

în lume. Dar cel ce va face în aceste zile puţine fapte bune, după puterea lui, şi va plăcea 
lui Dumnezeu, mare se va chema aici, în Împărăţia lui Dumnezeu. Căci cine face câteva 
fapte bune, le face din singura lui bunăvoință, fără povăţuitor şi fără pilda altora. ŞI, 
pentru aceasta, Dumnezeu le primeşte ca pe nişte fapte desăvârşite. Frate, în zilele acestea 
au lipsit faptele bune din lume, s-a înmulţit răutatea, a prisosit nedreptatea, a lipsit 
dragostea, s-a prăpădit adevărul din gurile oamenilor, a încetat cuvântul lui Dumnezeu şi 
se obişnuieşte osândirea şi minciuna. În loc de smerenie, înălțarea. În loc de dragoste, 
vrajba. În loc de milostivire, nemilostivirea. În loc de dreptate, nedreptatea. S-au înmulţit 
ținerea de minte a răului, pizma şi alte asemenea. Toţi s-au abătut la rău. Nu este cel ce 
face bine. Foarte puţini sunt cei ce uneltesc faptele cele bune şi plac lui Dumnezeu. În 
zilele acestea se potriveşte: «Cel ce mântuieşte, mântuiască-şi sufletul său!». Nimeni să nu 
aştepte ajutor de la altul, ci numai de la Maica Domnului. Cel ce va cădea la dânsa cu tot 
sufletul, îl va povăţui şi cu adevărat se va mântui, pentru că toate câte le voieşte le poate, 


căci «mult pot rugăciunile Maicii spre îmblânzirea Stăpânului»”. 


Aceste cuvinte mi-a zis şi iarăşi am început să mergem. Şi după ce am mers 
puţină depărtare spre partea Răsăritului a acelui câmp, se vedea de departe un palat mare 
şi frumos. Înălţimea, lăţimea şi lungimea îi erau foarte mari. Zidurile lui nu se puteau 
asemăna cu altceva şi se vedeau că erau ca din aur curat. Strălucirea care ieşea din el, 
lumina tot locul acela. Forma palatului era neînţeleasă. Podoaba şi frumuseţea nu se pot 
înţelege cu mintea omenească. Şi l-am întrebat pe povăţuitorul meu: „Sfinte Gheorghe, ce 


palat este acesta?”. Şi mi-a zis: „Acesta este palatul Împăratului, unde am să te duc”. 


Deci, mergând, am ajuns la palat şi am venit la o poartă mare şi înaltă care era 
deschisă. Povăţuitorul meu şi-a făcut de trei ori cruce, asemenea şi eu, şi am intrat 
înăuntru pe poartă într-o curte, iar din ea se vedeau toate părțile palatului aceluia. Şi 
văzându-le, m-am minunat de podoaba şi frumuseţea lor, pentru că ochi de om nu le-a 


văzut. Vedeam şi oameni mulți plimbându-se pe acolo şi erau în mare slavă. Atunci 

povăţuitorul meu m-a apucat de mâna dreaptă şi mă ţinea şi mergeam împreună. După 
aceasta am trecut printr-o poartă, care era deschisă şi am dat într-o sală mare şi frumoasă. 
lar în partea de Răsărit a sălii era o altă poartă mare şi înaltă, care era făcută cu un 
meşteşug pe care mintea omenească nu poate să-l înțeleagă. Şi era împodobită cu pietre 
scumpe, iar în partea dreaptă a porţii era o icoană a Domnului nostru lisus Hristos, şezând 
în jilţ. lar înăuntru în sală era o mulțime multă de oameni, toți îmbrăcați călugăreşte, cu 
acelaşi fel de îmbrăcăminte, dar hainele lor erau roşii ca sângele şi străluceau ca fulgerul, 
iar în mâini ţineau cruci şi stâlpări. Frumuseţea şi podoaba lor nu pot să o povestesc. ŞI, 
cum ne văzură, au venit în întâmpinarea noastră şi ne-au primit cu mare bucurie. Privind 
toți spre mine, mi-au zis cu glas dulce: „Frate, până când să te aşteptăm? Pentru ce nu te 
sileşti pe sine-ţi?”. Apoi au zis către povăţuitorul meu: „Frate Gheorghe, iată că l-ai luat în 
stăpânirea ta, când ni-l vei aduce?”. Sfântul a răspuns: „Când va voi Domnul”. Atunci, 
aceia m-au luat din mâna povăţuitorului şi mă ţineau ei de mâini, arătându-mi prin aceasta 


mare dragoste. 


Atunci, povăţuitorul meu a mers şi a stat înaintea icoanei Maicii Domnului, la 
fel am mers şi noi toţi şi am stat înaintea ei cu multă rânduială. Şi toţi au început să cânte 
cu dulce glas: „Cuvine-se cu adevărat să te fericim...”. Şi când cântau, fiecare cuvânt al 
troparului atât de curat îl auzeam, încât se întipăreau în sufletul meu. Şi săvârşind 
cântarea, m-a luat iarăşi povăţuitorul meu şi, făcându-ne de trei ori cruce, ne-am închinat 
la icoană, asemenea au făcut toți sfinţii de acolo, apoi au zis: „Acestea pentru tine s-au 
făcut, ca să nu ai îndoială faţă de cele pe care le vezi şi le auzi, ca şi cum ar fi nălucire 


diavolească. Nu este nălucire, ci milostivirea lui Dumnezeu!”. 
Apoi, ei s-au depărtat puţin şi numai eu şi povăţuitorul meu am rămas în 
dreptul uşii. Şi fără de veste s-a deschis uşa singură de sine şi s-a văzut multă lumină 


afară, care ne-a înconjurat. Am stat în afara uşii şi m-am uitat, zicând: „Mare este mila Ta, 


Doamne, către fii omeneşti!”. 

Şi câte am văzut acolo cu neputinţă este a le scrie cineva. Pentru că ochii de 
om nu au văzut, urechi nu au auzit, la inimă nu s-au suit şi minte de om nu poate să 
înţeleagă. Că am văzut o Biserică mare, iar zidirea ei era neînţeleasă. Frumuseţea şi 
podoaba ei nu se pot spune şi nici se pot asemăna cu vreun lucru omenesc. Înspre mijlocul 
Bisericii era un tron înalt şi preaslăvit. El era ca nişte cărbuni aprinşi şi strălucea ca 
soarele. În tron stătea Împăratul slavei, Hristos. Împrejurul tronului şi al Împăratului sta 
mulțime nenumărată de oameni de toate vârstele. Unii dintre ei erau foarte tineri şi 


îmbrăcaţi în haine albe. 


Unii erau îmbrăcaţi în haine monahiceşti, iar alţii în haine ostăşeşti. Chipul 
Împăratului era aşa cum se vede zugrăvit pe icoane. Era cu trupul voinic şi îmbrăcat cu 
haine arhiereşti, iar pe cap avea cunună de pietre scumpe. Podoaba şi frumuseţea 
Împăratului cine poate să le spună? Din lumina care strălucea în faţa Împăratului, se 
lumina toată ceata aceea a sfinților şi toată Biserica. Şi toți drepţii aceia s-au făcut 


asemenea cu Împăratul întru strălucire. 


Atunci mi-am adus aminte de cuvântul lui Agapie din cartea care se numeşte 
„Mântuirea păcătoşilor”, care povesteşte despre slava Raiului, zicând: „Înăuntru în 
cărbunii cei aprinşi când bagi un fier, arde şi se face şi acela foc şi nu mai ştii care sunt 
cărbunii şi care este fierul. Aşa şi în Rai este. Din strălucirea care iese de la Dumnezeu se 


1? 


împărtăşesc şi drepții, precum Insuşi Dumnezeu!”. Aceasta aducându-mi aminte şi văzând 
acestea cu ochii mei, ziceam întru sine-mi: „Câte au scris sfinţii pentru slava Raiului sunt 


foarte puţine, pentru că toate nu este cu putinţă a le scrie”. 


Lumina care ieşea de la Împăratul slavei era atât de strălucitoare, încât dacă s- 
ar aduna mii de mii de milioane de sori, n-ar fi strălucit atâta. Buna cuviinţă şi frumuseţea 
Împăratului slavei, strălucirea luminii celei nezidite, buna podoabă a Bisericii, slava 
drepţilor, cine poate să o spună? Că mai degrabă ar putea număra mulțimea stelelor şi a 


nisipului mării decât să spună acestea. Şi dacă s-ar aduna toate limbile oamenilor şi dacă 

stelele cerului, nisipul mării şi frunzele copacilor s-ar face limbi, toate împreună n-ar 


putea spune nici măcar o parte din slava aceea. 


Deci, afară de uşă stând eu şi privind la slava aceea, am văzut pe povăţuitorul 
meu care a intrat înăuntru în Biserică şi a mers să se închine Împăratului. Şi întorcându-şi 
faţa şi vă-zându-mă că nu vin după el, s-a întors şi, venind aproape de mine, mi-a zis: „Ce 
stai? Vino împreună cu mine să ne închinăm Împăratului!”. Şi pregătindu-mă să intru şi eu 
înăuntru, am auzit pe Împăratul zicând: „Gheorghe, lasă-l pe el afară, pentru că nu este 


1? 


vrednic să intre înăuntru, căci nu are îmbrăcăminte de nuntă!”. Când am auzit acel glas, 
m-am temut puțin ca nu cumva să mă osândească. Dar iarăşi am câştigat îndrăzneală, 
pentru că dragostea care era în sufletul meu pentru Împărat alunga frica. Atunci, 
povățuitorul meu m-a lăsat afară de uşă şi a intrat singur la Împărat. Şi toată ceata aceea s- 
a sculat şi a cinstit pe povăţuitorul meu, ca pe o mare căpetenie a Împăratului. Şi nu numai 


ceata drepţilor, ci Însuşi Împăratul l-a cinstit cu mare cinste, căci degrabă s-a sculat din 


tron, l-a primit cu mare cinste şi bucurie, sărutându-l pe obraz, apoi iarăşi a stătut. 


Apoi, povăţuitorul meu a făcut trei metanii şi a sărutat picioarele Împăratului 
şi a stat înaintea Lui cu smerenie şi a zis către El: „Doamne, adu-Ţi aminte de sângele 
care L-ai vărsat pe Cruce pentru păcătoşi! Adu-Ți aminte că Te-ai pogorât pe pământ să 
mântuieşti pe cei păcătoşi! Deci, iartă acest suflet şi-l povăţuieşte la calea mântuirii! 


Adânc nemăsurat este mila Ta, Stăpâne, şi are trebuinţă de facerea de bine!”. 


Atunci a răspuns Împăratul: „Gheorghe, ştii prea bine dragostea pe care o am 
către el dintru început; pentru că i-am arătat tainele cele ascunse şi dragostea Mea cea 
mare. Și mulți oameni s-au nevoit în toată viaţa lor, mai mult decât acesta şi nu au 
câştigat, iar acesta, având-o în sufletul său, a trecut-o cu vederea, alegând mai bine 
lenevirea şi împătimirea lumii, decât pe Mine. Şi pentru aceasta nu este vrednic de 


iertare”. 


Şi iarăşi a zis povăţuitorul meu: „Doamne, mă rog, iartă-l, că de-l vei judeca 

după dreptatea Ta, vrednic este de pedeapsă, ci să prisosească darul şi milostivirea Ta cu 
el. Cele ascunse ale inimii lui sunt înaintea Ta pururea. Vezi bunăvoința lui, plineşte-i 
cererile inimii lui şi nevrând el, mântuieşte-l! Doamne, vezi şi aşezarea lumii! Unde este 
pilda cea bună? Unde este cuvântul Tău în gurile oamenilor? Unde este îndemnarea? Că 
de ar fi cineva să voiască să facă binele îl face numai din buna lui voinţă, căci duhovnici 
şi stareţii îl opresc. Fiecare cele pentru folosul cel trupesc al său caută. Pentru aceasta, te 
rog, învaţă-l să facă voia Ta! Povăţuieşte-l la calea mântuirii! Chiveniseşte-i în pace viaţa 


lui! Fă-l moştenitor împărăției tale, căci toate câte le voieşti, le şi poţi”. 


Şi iarăşi a răspuns Împăratul şi a zis: „Gheorghe, iubitul Meu, văd starea 
lumii, cuvintele Mele au încetat din gurile oamenilor. În locul cuvântului Meu, osândirea. 
În locul dragostei, urâciune, vrajbă şi pizmă. În loc de dreptate, nedreptate. A pierit 
adevărul. A lipsit smerenia. A prisosit răutatea, sodomia, curvia, preacurvia. S-a stricat 
lumea. Acestea toate le fac nu numai mirenii, bărbaţii şi femeile, ci şi preoţii şi călugării. 
Mă pătrund la cele dinăuntru; a doua oară Mă răstignesc. Şi-au spurcat desăvârşit chipul 
cel îngeresc pe care îl aveau înainte călugării, însă toate Eu le rabd cu nerăutate, așteptând 
îndreptarea şi pocăinţa lor. lar pe acesta n-am încetat a-l povăţui până astăzi ca să facă 
voia Mea. Nu am încetat a-l striga prin cuvânt viu să nu facă ceea ce nu-Mi place Mie. Iar 
el glasul Meu auzindu-L şi cunoscând cum că Eu sunt, după cum s-a adeverit de la mulţi 
duhovnici şi robi ai Mei îmbunătăţiți, nu M-a ascultat. De multe ori i-am adus aminte de 
cea dintâi petrecere a lui ca să se întoarcă iarăşi la aceea, dar el a rămas neîndreptat. Deci, 


fără de răspuns este înaintea Mea”. 


Atunci, povăţuitorul meu a căzut la picioarele Împăratului cu mare smerenie şi 
a zis către Dânsul: „Doamne, adu-ţi aminte de sângele care l-am vărsat pentru dragostea 
Ta, şi-mi dăruieşte mie acest suflet şi-l iartă pe el. Aşa, Doamne, te rog! Şi învredniceşte-l 


să bea şi paharul pe care-l poftea!”. 


Atunci, cu faţa veselă şi cu bucurie, a zis Impăratul: „Gheorghe, fie voia ta!”. 

Apoi, povăţuitorul meu s-a sculat şi a stat înaintea Impăratului cu îndrăzneală. Atunci, 
Impăratul a luat cu mâna stângă un pahar plin, însă ce era în el nu ştiu, ci numai că era 
roşu ca vinul, şi cu mâna dreaptă l-a blagoslovit şi l-a dat povăţuitorului meu şi a zis: 


m? 


„Acesta este paharul dragostei Mele, dă-1-l să-l bea!”. Atunci, l-a luat cu mâna dreaptă şi 
mi l-a adus zicându-mi: „Fă-ţi cruce şi-l bea!”. Iar cu făcând de trei ori cruce, l-am băut. 
Şi era aşa de dulce, încât nu se asemăna cu ceva pământesc. Şi după ce l-am băut, mi-a 
venit în suflet o neasemuită dragoste şi dor dumnezeiesc, ca o pară de foc arzând în inima 


mea. Atunci am văzut pe povăţuitorul meu, aproape de Împărat, că i-a dat paharul deşert. 


Deci, eu nemaiputând suferi, am intrat înăuntru în Biserică şi m-am dus 
aproape de Împăratul şi căzând la picioarele Lui, cu îndrăzneală Le-am îmbrăţişat şi Le- 
am sărutat mult timp. Şi sufletul meu era cu desăvârşire lipit de Dânsul şi nu mai puteam 
să mă mai ridic de jos. Atunci a zis Împăratul către povăţuitorul meu: „Gheorghe, ia-l şi 
mergeţi ca să se mai nevoiască, să câştige dragostea Mea pe care a pierdut-o şi să se 


gătească. Şi când va fi voia Mea, Eu o să-l învrednicesc să bea şi paharul!”. 


Atunci, povăţuitorul apucându-mă de mâna dreaptă, m-a întors înapoi şi 
făcând amândoi câte trei metanii Împăratului, închinându-ne la picioarele Lui, am ieşit din 
Biserică şi s-a închis uşa. Atunci am văzut cu pe oamenii cei mai sus zişi, care erau în 
sală, că au venit să ne întâmpine şi, căutând spre mine cu faţa veselă, mi-au zis: „Frate, 


sileşte-te, căci iată, te aşteptăm!”. 


Şi ieşind din sală, am venit în curte şi am stat puţin. Apoi am zis către 
povăţuitorul meu: „Sfinte Gheorghe, iubite frate, nu se poate să nu mai mergem în lume, 
ci sa rămânem aici?”. Şi îmi zise: „Aşa este voia Domnului, ca să mergem înapoi în lume 
să te găteşti cu tot felul de fapte bune, păzind toate poruncile Lui. Să te ispiteşti ca aurul în 
topitoare şi aşa să vii aici. Şi de nu vei face aşa, ci vei rămânea în lenevire, ai văzut valea 
care primeşte pe cei leneşi şi păcătoşi? Păzeşte-te şi-ţi adu aminte câte ai văzut şi câte ai 


auzit, din multa şi nemărginita milă a lui Dumnezeu, către om”. 

Apoi am mers puţin şi am ieşit afară din palat şi făcându-ne trei cruci în 
poartă, am început a merge pe acel frumos câmp. Şi mergând puţin, am văzut iarăşi ceata 
aceea cu puţini călugări, care avea slava cea mare. Şi m-am uitat să văd dacă cumva voi 


cunoaşte pe vreunul dintre dânşii. Şi nu am cunoscut pe nici unul. 


Deci, săvârşindu-se câmpul, am ieşit afară de poartă şi am venit în vârful 
muntelui celui înalt. Şi am stat şi aici puţin, privind în toate părțile muntelui care era 
împodobit cu o mulțime de măslini. Iar locul acela era foarte veselitor, numai că se vedea 


şi acea glodoasă şi întunecoasă vale. Frică şi cutremur aducea celui ce o vedea. 


Apoi ne-am pogorât din munte şi povăţuitorul meu mi-a zis: „Dă-mi mâna!”. 
Şi i-am dat-o. Şi, ținându-mă de mână, iarăşi ne-am suit pe acea punte înfricoşată şi am 
mers fără frică sau temere. Şi când am ajuns la mijlocul ei, povăţuitorul meu a stat, şi-a 
întors faţa spre mine şi mi-a zis: „Fratele meu iubit, Împărăţia cerurilor se sileşte şi 
silitorii o răpesc pe ea! Iată ai văzut milostivirea lui Dumnezeu. Să nu te arăţi 
nemulțumitor faţă de Făcătorul tău de bine, Dumnezeu. Nevoieşte-te să câştigi dragostea 
Lui. Găteşte-te ca sa bei paharul. Şi darul lui Dumnezeu şi al Prea Sfintei Născătoarei de 
Dumnezeu nu te va lăsa sărman, nici eu nu te voi lăsa singur”. Apoi, făcând de trei ori 
semnul cinstitei cruci pe faţa mea a zis: „Prea Sfântă Născătoare de Dumnezeu, ajută 


p? 


robului tău!”. Şi s-a făcut nevăzut. Şi nu l-am văzut unde s-a dus. Şi m-a lăsat singur la 


mijlocul punţii. 


Atunci s-a făcut mare tunet şi tulburare din valea aceea. Şi auzeam strigări 


P? 


sălbatice zicând: „Acum a rămas singur, haideţi să-l surpăm jos!”. Alţii ziceau: „lată om 
care voieşte să treacă şi nu ştie că avem să-l surpăm acum?”. Şi scrâşneau cu dinţii lor 


asupra mea, strigând cu mare glas: „Să-l surpăm mai înainte de a veni Gheorghe să-l ia!”. 


Insă nici unul n-a putut să se apropie de mine, ci numai strigări şi tulburări 
făceau. lar puntea se clătina ca o frunză. Atunci eu, privind la acea adâncime, am zis: 


„Doamne, cine poate să ajute omul aici?”. Atunci a venit glas ca de tunet şi a zis: „Faptele 

bune ajută omul aici. Şi de va face vreo milă Prea Sfânta Născătoare de Dumnezeu”. Şi 
după strigarea aceasta au încetat tulburările drăceşti. lar eu am chemat ajutorul Prea 
Sfântei Născătoarei de Dumnezeu şi al Sfântului Gheorghe şi cu ajutorul lor mi-am venit 


întru sine-mi. 


Notă: 


Această urmare a vedeniei stareţului Ioasaf s-a găsit în Sfântul Munte Athos, 
la Schitul Românesc Prodromul din Mănăstirea Lavra, de către părintele leromonah 


Ştefan. 

Sf. loan lacob Hozevitul 

Pe spatele fotografiei Sf. loan scrie: 


„În Miercurea Sfintelor Patimi am avut marea bucurie de a primi marele chip 
îngeresc de monah. Păstrează această fotografie, care a fost scoasă în Vinerea Sfintelor 
Patimi. Eu sunt îmbrăcat în haina primită la călugărie, care nu se dezbracă deloc 7 zile. 
Cu aceste haine mergi la biserică, te împărtăşeşti şi te aşezi în mormânt, cu capul pe o 
cărămidă ce arată pământul din care ai fost făcut”. 

Tânărul Ile Iacob, la terminarea 
liceului din Cernăuţi — fotografie 
de pe diploma de bacalaureat 
(1928). Hainele erau împrumutate 
de la un coleg 

La Schitul românesc de la Iordan. Sfântul loan Iacob, pe malul Iordanului, 
iar în barcă este şi arhimandritul Victorin Ursache. 

Mănăstirea Sfântul Ghoerghe Hozevitul 

Mănăstirea Sfântul Sava 

Spre peştera unde a trăit Sfântul loan Iacob 

Peștera unde s-a Bevoit 
Sfântul loan lacob Românul 

Părintele Sava, duhovnicul Sfântului loan Iacob 

Părintele Ioanichie Pârâială, ucenicul Sfântului loan Iacob. 

Mormântul Părintelui Ioanichie Pârâială, ucenicul Sfântului loan Iacob. 

Scrisoarea de renunțare la Egumenie (Demisia) 

Către 


Înalt Prea Sfinţitul Justinian, 


Arhiepiscopul Bucureştilor şi Patriarhul tuturor Românilor 
Bucureşti. 


Înalt Prea Sfinţite Stăpâne, 


Cu adâncă smerenie, Vă rog să binevoiţi a lua în considerare smerita mea 
rugăminte: 


Sunt aproape 5 ani de zile de când am primit egumenia Schitului românesc 
“Sf. loan Botezătorul”, de la Iordan. De-atunci am avut parte în Palestina numai de lipsuri 
şi de suferinţă. 


Străduinţele mele de a păstra şi de a spori bunurile acestui Schit s-au lovit 
totdeauna de vitregia vremurilor, care ne-a sporit mereu lipsa de mijloace pentru 
întreţinere, ne-a pricinuit pierderea personalului, ne-a adus boala şi descurajare. 


Din cauza ostenelilor de tot felul şi a căldurilor de nesuferit din timpul verii, 
mă simt acum greu bolnav, de aceea am neapărată nevoie - şi de urgenţă - de o îngrijire 
serioasă. 


Neavând aici la Iordan, în pustiu, posibilităţi de îngrijire, sunt nevoit să plec în 
altă regiune mai răcoroasă şi cu alte înlesniri. 


De aceea vă fac cunoscut că, fiind cazul de boală grea, am apelat mai întâi la 
concursul Patriarhiei de Ierusalim spre a fi înlocuit provizoriu prin cineva dintre Românii 
de-aici, până ce veți decide I. P. S. Voastră cele de cuviinţă pentru egumenia Schitului de 
la Iordan. 


Vă declar că, starea sănătăţii mele, zdruncinată de greutățile de-aici şi în 
ultima vreme agravându-se mult, nu mai pot purta pe viitor sarcina egumeniei Schitului, 
deci Vă rog pe Î. P. S. Voastră ca să rânduiţi o altă persoană la conducerea sus numitului 
Schit, iar până atunci să-mi fie îngăduit a lăsa provizoriu administrarea bunurilor acestui 
Schit asupra unuia din clericii români, potrivit cu avizul Prea Fericitului Patriarh Timothei 
al Ierusalimului. 

Cu inima sdrobită şi cu glas slăbănogit de boală, Vă rog să luaţi în considerare 
umila mea cerinţă, slobozindu-mă de la Egumenie cu părinteasca purtare de grijă ce o 
implor cu lacrămi, eu cel înstrăinat de căminul părintesc 


Iordan 8 Sept. 


Şi mai nevrednic între leromonahi 
1952 


Ioan Iacob 
Superiorul Schitului rom. de la Iordan 

Metaniile Bocancii 

Casa memorială din Crăiniceni 

Monumentul Sf. loan Iacob Românul - Hozevitul 


a FĂ CRESTINE IN CINSTEA 


canne” SF.IOAN IACOB, 


ROMÂNUL oN CRĂIHICENI 
N 23-07-1543. =- D. 05-08-1360. 

Afişul de la racla cu sfintele moaște: 


e i nte sfinte moaşte intregi, Care =u 107. D 
E, E ti cbinare in biserica mică, apasa Santi | A 
C ian lacob Românul (1913 - 1960). A venit în Tara Sänt? din BR 
România, de la Mănăstirea Neamt, in 1956 urmare â ARĂ 
introducerii calendarului Gregorian în Biserica Ortodoxă |y 
Română, fiind călăuzit de duhul credinței adevărate s1 deo f 
iubire arzătoare față de Mântuitorul lisus Hristos. Inainte de EPE 
a veni in Mânăstirea Si. Gheorghe s-a nevoit în Lavra Si. | 
Sava şi la Schitul Românesc de la lordan. X 
p ULTIMII şapte ani ai vieții pământeşti Sf. loan lacob i-a iE | 
d petrecut într-o peşteră de pe această vale, in apropiere de IA 
„Schitul Sf. Ana, mama Fecioarei Maria, în nevoinţe aspre, H 
| tăcere adâncă, rugăciune neintreruptă, aşternåndu-si Ii 
$ trăirea în versuri sau traducând din operele Sfinţilor Părinţi, Yi 


după a căror învățătură s-a călăuzit toată viața, lăsându-le 
urmașilor ca pe o neprețuită hrană duhovnicească. Amin. 

ATENȚIE! Foarte multe cărți (doar la cele ortodoxe fac referire) din comerţ sunt realizate prin 
metoda tehnologică OCR (Optical character recognition), adică materialul tipărit este scanat, iar 
prin intermediul unui program software (de exemplu Abbyy Fine Reader) paginile scanate sunt 


redate în litere, fără ca editorii să mai scrie de mână materialele care vor constitui cartea finală. 


Problema cea mai mare a acestei metode este gradul destul de mare al erorilor ce 
apar în proces. De multe ori scanarea materialelor nu se face corect (deoarece tehnologia asigură 
o procesare de 70-80%) restul constând în erori tipografice de genul: lipsa diacrtiticelor, a 
semnelor de punctuație și a anumitor cuvinte şi fraze care folosesc fonturi greu de procesat de 
către tehnologia OCR. De aceea, foarte multe cărți de pe rafturi sunt editate cu erori de 
redactare, multe fraze pierzându-și contextul prin lipsa unor cuvinte. De exemplu se întâmplă ca 
cuvântul „minunat” să apară după scanare drept „mi iiin iliii at” iar el să apară ca atare în cartea 
publicată și tipărită, pusă la vânzare. Multe cuvinte sunt necorectate ulterior, creând confuzie 
totală. De asemenea, multe fraze nu se termină în punct ci se continuă fără să fi fost detectat 


semnul de punctuație la scanare, creând dificultăți de pracurgere și înțelegere la cititor. 


Asemnea probleme pot fi remediate luându-se documentul scanat şi recitit 
electronic, comparându-se cu sursa originală, efectuându-se corecturile de rigoare de către 
EDITORI şi abia după aceea să fie publicată varianta tipărită. Dar, cu adevărat, această muncă 
este foarte grea şi obositoare iar multe edituri nu au timp. De aceea, oamenii sunt forțați să facă 
o muncă colosală în doar câteva săptămâni, ducând la grabă, stres, erori. Eu propun ca pentru o 
carte care trece prin acest proces, să fie desemnaţi cel puţin doi editori care să lucreze în două 
schimburi, iar nu unul care va obosi şi îi va deveni scârbă activitatea, vrând să scape de ea cât 


mai repede, pe bună înţelegere. 

